
Dranažis fersenae 


Svarbiausių veikėjų pristatymas. Istorinės asmenybės pažymė- 


* 


tos . 


Kristiansdorfo gyventojai 

Kristianas, Meiseno markizo Oto fon Vetino riteris 
Marta, jauna pribuvėja ir žolininkė, Kristiano žmona 
Tomas, Klara ir Danielius, jų vaikai 

Joana ir Marija, Martos podukros 

Lukas, Kristiano riteris ir geriausias draugas 

Adelė, Luko žmona 

Davidas ir Jurgis, Kristiano ir Luko ginklanešiai 
Jonas, kalvis, ir jo žmona Ema 

Johanas ir Guntramas, vyriausieji kalvio sūnūs 
Karlas, kalvis ir Martos posūnis 

Agnesė, Karlo žmona 

Mechthilda, Kristiano namų virėja 

Hilbertas, Kristiano namų kapelionas 

Kunas ir Bertramas, Kristiano sargybiniai 
Reinhardas, Kristiano riteris 

Sebastianas, kaimo kunigas 

Grizelda, jo namų šeimininkė 


Valteras, sargybinių vadas 


Hermanas, kalnakasys 

Vibaldas, monetų kalikas 

Jozefas, gelumbių pirklys ir kaimo seniūnas 

Anzelmas, siuvėjas 

Hansas ir Fridrichas, buvę druskos vežikai iš Halės 

Peteris, berniukų gaujos vadas 

Ana, jo sesuo 

Kristianas, arklininkas, Kristiansdorfo pirmagimis 

Berta, jo motina 

Tilda, paleistuvių šeimininkė 

Lizbetė, paleistuvė 

Raina, tarnaitė 

„Meisenas 

Otas fon Vetinas, Meiseno markizas* 

Jadvyga, jo žmona* 

Albrechtas* ir Ditrichas“, Oto ir Jadvygos sūnūs 

Sofija ir Adelė, Oto ir Jadvygos dukros 

Martinas*, Meiseno vyskupas 

Zuzana, Jadvygos tarnaitė 

Ekehartas, Oto sargybos komendantas 

Cicilija, jo žmona 

Rutgeris, ginklanešys, kadaise nugalėto pikčiausio Kristiano prie- 
šo sūnus 


Fridmaras, vyresnysis riteris 


Kilmingieji ir dvasiškiai 

Imperatorius Fridrichas fon Štaufenas, pavadintas Barbarosa* 
Beatričė Burgundietė*, jo žmona 

Heinrichas Liovė, Saksonijos ir Bayerno hercogas* 

Marilda*, jo žmona 

Ditrichas fon Landsbergietis*, rytinių žemių markizas, Oto bro- 


lis 


Dedas ton Goitcšas*, kiras markizo Oto brolis 

Vichmanas, Magdeburgo arkivyskupas 

Pilypas fon Heinsbergas, Kelno arkivyskupas 

Liudvikas Geležinis*, Tiuringijos grafas 

Otas iš Brandenburgo*, Hermanas iš Veimaro-Orlamiundės, 
Ditrichas iš Verbeno ir Bernhardas iš Arschslebeno, Albrech- 
to Lokio sūnūs ir Jadvygos broliai 

Bernhardas fon Lipė*, Heinricho Liovės palydovas ir pilies bei 
Haldenslebeno miesto valdytojas 


Petras*, Marijos vienuolyno abatas 


Kiti veikėjai 

Raimundas, Oto riteris ir Kristiano draugas 

Elžbieta, Raimundo žmona 

Gizelbertas ir Elmaras, markizo Oto riteriai ir įnirtingi Kristiano 
priešai 

Hartmutas, Albrechto sargybinių vadas 

Liudmilas, dainius 

Jokūbas, riteris, Luko brolis 

Gerolfas, riteris iš Magdeburgo, tarnaujantis arkivyskupui Vich- 
manui 

Rolandas fon Maienau, Goslaro gynėjas 

Hoyeris fon Falkenšteinas, Kelno arkivyskupo riteris 

Valtrūda, kalnakasio iš Goslaro žmona 


Gretė, markitantė 


Vhalogas 


Sukaupę visą drąsą ir įdėję nemažai pastangų jie iškeliavo, kad 
nepažįstamame krašte pradėtų naują, geresnį gyvenimą. 
Taip vergai tapo laisvaisiais valstiečiais. 


Bet kol valstiečiai taps miestiečiais, nutiks daug gero ir blogo. 


PIRMA DALIS 
iš 


V asiruošimas Karui 


170 -ajų Kržels 
Magdetue 


— Mano imperatoriau. 

Rytinių žemių markizas, Ditrichas fon Landsbergas, pagarbiai 
priklaupė prieš galingiausią pasaulio valdovą nuo Kristaus laikų. 

- Kelkitės, mano ištikimasis kunigaikšti ir drauge. 

Asmeninis imperatorių poros pokalbis skendėjo nesuskaičiuo- 
jamos daugybės žvakių šviesoje. Auksu siuvinėti drabužiai žybsėjo. 
Patalpoje tvyrojo sunkus prabangių esencijų iš Rytų aromatas. 

Tarnas atnešė vyno. Tada imperatorius Fridrichas fon Štaufenas 
mostelėjo visiems kitiems ranka, įsakydamas palikti juos vienus. 
Liko tik imperatoriaus žmona Beatričė. Susisupusi į perlais ir brang- 
akmeniais nusagstytą purpurinės spalvos suknelę, ji sėdėjo greta 
savo vyro ir susimąsčiusi žvelgė į liekną tamsiaplaukį markizą. Šis 
nepriklausė artimiausiam imperatoriaus patikėtinių ratui, bet daž- 
nai svečiuodavosi rūmuose, lydėdavo žygiuose į Italiją ir valdovo 
nurodymu perimdavo diplomatines misijas. 

Tikriausiai Ditrichas ir vėl turėjo tokią užduotį. Bet šįkart jis 
buvo reikalingas kaip kovotojas, pagarsėjęs puikiu kardo valdymu. 

— Turiu jums vieną prašymą, - šiek tiek patylėjęs prabilo impera- 


torius. Minėdamas save jis sąmoningai atsisakė daugiskaitos. 

Ditrichas nustebęs pakėlė akis. 

— Jums nereikia manęs prašyti, Jūsų didenybe, - atsiliepė jis ir 
išskėtė rankas. - Sakykite, ko pageidaujate, ir aš padarysiu viską, kas 
mano galioje. 

Iš taip arti buvo neįmanoma nepastebėti, kad rausvi Fridricho 
plaukai, dėl kurių lombardai pašiepdami pavadino jį „Barbarosa“, 
buvo nusėti baltomis sruogomis. Ditrichas spėjo, kad imperatoriui 
šiuo metu turėtų būti penkiasdešimt septyneri. Paskutinieji pustre- 
čių metų buvo jam pakankamai kartūs, todėl nenuostabu, kad gal- 
va ėmė žilti: pirmiausia iširusi draugystės su tariamu ištikimiausiu 
draugu ir palydovu Heinrichu Liove, tada gėdingas pralaimėjimas 
Milanui, ir tarsi pasekmė - neišvengiamas keliaklupsčiavimas prieš 
popiežių Aleksandrą po beveik dvidešimties metų priešiškumo. Po- 
piežius nuoširdžiai mėgavosi priešo nusižeminimu. Prieš San Marco 
katedrą Venecijoje Aleksandras delsė iki tos akimirkos, kol atgailau- 
jantis imperatorius puolė jam po kojomis. 

Kas galėjo stipriausiai paveikti Fridrichą, svarstė Ditrichas. Ir ko 
jam šį kartą reikia? Kažkas tvyrojo ore... Išdavystė arba karas. Visi 
dvariškiai laukė, kol įvyks kažkas ypatingo, kažkas negirdėto. 

- Žinau, kad galiu tikėtis jūsų ištikimybės, - atsakė raudonbarz- 
dis. - Bet tikiuosi, kad jūs laisva valia apsiimsite atlikti šią užduotį. 

Imperatorius vėl akimirkai nutilo ir nugėrė keletą gurkšnių. 

Ditrichas laukė. Nederėjo versti nekantrauti imperatoriaus dar 
vieną dieną. Jis slapta pažvelgė į imperatorienę, kuri didingai šypso- 
josi. Jos gėlių kvepalai nepastebimai sklandė ore. 

Ji vis dar graži, mąstė Ditrichas. Praėjo daugiau nei dvidešimt 
metų, kai Beatričė Burgundietė — tada dar visiškai jaunutė — ište- 
kėjo už imperatoriaus Fridricho. Kaip jai pavyksta vis dar išlaikyti jį 
šalia savęs? Ditrichas akimirką įsivaizdavo imperatorių porą lovoje, 
bet greitai uždraudė sau tokias nepagarbias mintis. 

Beatričė buvo ne tik graži, bet ir protinga. Ji visada laikėsi šalia 


vyro, įrodė savo įžvalgumą ir tapo slapta rytinių žemių markizo są- 

jungininke. Tai įvyko prieš pustrečių metų, kai ji su Ditricho ir kitų 
patikėtinių pagalba slapta paskleidė gandą, kad imperatorius nusi- 
žemino prieš Heinrichą Liovę, galingiausią savo vasalą ir Saksonijos 
bei Bavarijos hercogą, kad paprašytų jo paramos būsimam žygiui į 
Italiją. 

Iš tikrųjų nieko panašaus nebuvo - išskyrus tai, kad Liovė atsisakė 
suteikti paramą imperatoriui. Šiam už pagalbą pareikalavus sidabro 
miesto Goslaro, buvo peržengtos visos ribos. Jis atsisakė padėti her- 
cogui, kurį iki šiol visada gindavo. Netoli Milano, Legnano mūšio 
metu, kuriame dalyvavo ir Ditrichas, imperatorius be Heinricho 
kariaunos patyrė triuškinantį pralaimėjimą. Tuo pačiu metu Liovės 
priešai pradėjo kovą su hercogu, bet imperatorius jo nebeužstojo. 
Dėl protingai suregztos Beatričės intrigos jos vyras ir Heinrichas 
nebesusitaikė. 

Nors imperatorius nepatvirtino gandų apie hercogo nuosmūkį, 
joms neprieštaravo. Beatričė pasirūpino, kad tai jam esant nebūtų 
minima, todėl imperatorius neprivalėjo pasisakyti šiuo klausimu. 

Atrodė, kad imperatorienė mąsto apie tą patį, nes, lengvai nulei- 
dusi galvą ir žvelgdama į Ditrichą, ji šypsojosi. Staiga prieš jo akis vėl 
iškilo uždraustasis dviejų nuogų kūnų paveikslas. 

Macyrt dėl to, kad šalia mylimoji. Mintys apie tai, kad netrukus 
vėl laikys ją savo glėbyje, užvaldė protą labiau nei tikėjosi. Tik impe- 
ratoriškosios tarybos sambrūzdyje jis galės slapta susitikti su nepa- 
siekiamąja. Visgi ji buvo ištekėjusi - ir dar už vyresniojo jo brolio. 

Imperatoriaus balsas vėl sugrąžino jį į realybę. 

— Jūs žinote, kad hercogas Heinrichas jau du kartus nepasirodė 
mūsų susitikimuose, nes manosi esąs aukščiau už imperatoriškąją 
tarybą. 

Ditrichas nustebęs linktelėjo. Šio susitikimo metu nebuvo kitos 
tokios diskutuotinos temos, tik ne po visų įvykių. 

Metai iš metų Saksonijos kunigaikščiai, tarp jų ir Ditrichas bei jo 


broliai: Meiseno markizas Otas fon Vetinas, Dedas fon Groitcšas ir 

Fridrichas fon Brena, kovojo su Saksonijos ir Bavarijos hercogu, nes 
šis laikė save karaliumi ir visiškai nieko nepaisė. Imperatorius visada 
jį gindavo - iki Heinricho atsisakymo padėti. Nuo to laiko impera- 
torius stengėsi su juo susidoroti, bet Liovė buvo slidus kaip ungurys. 
Jį pagauti pasirodė sunkiau, nei manyta. 

— Anot patikimų šaltinių, Heinrichas nuo vakar apsistojęs už 
poros mylių esančioje Haldeslebeno pilyje ir svarsto, ar atvykti čia, 
ar ne. Noriu išvengti jo pasirodymo tiek šioje, tiek kitoje imperato- 
riaus taryboje, - imperatorius ištarė tai, apie ką galvojo Ditrichas. 

Tas, kuris tris kartus nepaklūsta imperatoriaus įsakymams, paten- 
ka į jo nemalonę. Liovės likimas aiškus. Heinrichas ir pats tai žinojo. 
Iki trijų jis tikrai gali suskaičiuoti, šaipydamasis svarstė Ditrichas. 

"- Kaip Jūs žadate to pasiekti, Jūsų didenybe? - nepaprastai nuo- 
lankiai pasiteiravo Lansbergietis. 

Atsisakyti vykdyti imperatoriaus nurodymus buvo neapgalvotas 
sprendimas, net jei šis juos pateikdavo kaip norą. Bet tai buvo ne 
jo reikalas. Be to, tam imperatorius turėjo pakankamai jam paval- 
džių žmonių. Nors Ditrichas nebuvo tikras, ar brolis imtųsi tokių 
priemonių. Tai nebūtų neįprasta, o kad imperatorius negailestingas 
savo priešams, jis pakankamai puikiai įrodė Italijoje. Bet dabar — 
prieš savo sūnėną ir buvusį draugą? 

— Man reikalingas kunigaikštis, kuris puikiai valdo kardą, tam, 
kad, užuot stojęs su juo į kovą, Liovė mieliau liktų nuošalyje, - pa- 
aiškino kunigaikštis. - Pagalvojau apie jus. Mačiau jus kovojantį 
Legnano mūšyje. Iškvieskite jį į dvikovą. Čia ir dabar. Po šito jis 
nebepasirodys net pavėlavęs. Būsimos dvikovos vieta paskirsiu kitą 
tarybą Kaynoje. 

Markizo Ditricho akys akimirką išsiplėtė - ne iš baimės — iš 
nuostabos. Koks protingas ėjimas! 

Jis vėl priklaupė. 


— Galite manimi pasikliauti, mano imperatoriau. 

Imperatorius vėl liepė jam atsistoti. 

— Iš savo kunigaikščių nežinau nė vieno, kuris taip mikliai val- 
dytų kardą kaip jūs. Visa galva pralenkiate Heinrichą šioje srityje. 
Prieš jus Liovė neturėtų jokių šansų. Be to, Viešpats jūsų pusėje. Aš 
jūsų pusėje. Hercogas išsigąs ir neatvyks. Tada galėsime jį ištremti. 

Negi Liovė tikrai rizikuotų trečią kartą neatvykti į imperatoriš- 
kąją tarybą, svarstė Ditrichas. Bet kovos metu Braunšvaigietis nega- 
lės tikėtis išsisukti su pora įbrėžimų. Pralaimėjęs pripažįstamas kaltu 
ir vietoje jam įvykdoma mirties bausmė. 

— Apkaltinkite jį sąmokslu, - pasiūlė imperatorius. - Remkitės 
tuo, kad jis vis puldavo jūsų žemių sienas. Taip iššūkis atrodys įti- 
kinamesnis, aplinkybės bus sunkinančios, todėl Heinrichas negalės 
atmesti dvikovos. 

— Kaip pageidausite, mano imperatoriau. Padarysiu tai rytoj 
prieš susirinkimą, - užtikrino Ditrichas. 

- Žinojau, kad galiu jumis pasikliauti. 

Imperatorius patenkintas atsilošė krėsle. 

— Už tai jums bus atlyginta. Žinau, kokių tragiškų nuostolių pa- 
tyrėte prieš keletą metų, - tarė jis, stebėdamas, kaip apsiniaukia Dit- 
richo veidas. Vienintelis markizo sūnus, ką tik įšventintas į riterius, 
žuvo turnyro metu. Jei mirtų ir Landsbergietis, jo linija išnyktų. 

Rytinių žemių markizas stengėsi vyti šalin visus iškilusius vaiz- 
dinius. Veltui. Jis vėl išvydo ietimi sužeistą sūnų, skęstantį kraujo 
klane. Stengėsi susikaupti, nes bijojo, kad atsakant imperatoriui ims 
trūkčioti balsas. 

Bet Fridrichas toliau kalbėjo pats. 

— Duodu žodį, kad po jūsų mirties rytinės žemės liks Vetinų šei- 
mos nuosavybe. | 

Ditrichas žemai nusilenkė. 

Akimirką parylėjęs pridūrė: 

— Kadaise viena jauna protinga moteris man išpranašavo, kad 


taip bus. 

Imperatorius susidomėjęs pažvelgė į jo veidą ir lengvai pasilen- 
kė. Beatričė tuo metu negalėdama nuslėpti įtampos čiupo vyrui už 
rankos. 

— Arji pasakė, kaip baigsis kova? 

— Ne, - Ditrichas dar kartą žodis žodin prisiminė savo ir Martos 
pokalbį. - Galbūt, nes dvikova neįvyks... 

Bet tuo aš nepasikliaučiau, mąstė jis. Savo sėkme taip pat. Man 
reikalingas Kristianas iš Kristiansdorto. Geresnio priešininko pra- 
tyboms niekur nerasiu. 

Tarsi perskaitęs jo mintis, imperatorius išdėstė Ditrichui dar vie- 
ną nurodymą. 

- Šiandien pat surenkite parodomąją kovą. Gabų kovotoją, ma- 
nau, rasite be didelių pastangų. Jau pasirūpinta tuo, kad būtų pa- 
kankamai žiūrovų, Saksonijos bei Bavarijos hercogas taip pat. 

Ditricho šie žodžiai nenustebino. Rūmuose jis praleido pakan- 
kamai laiko, kad žinotų - atsitiktinai čia niekas nevyksta. Be žodžių 


nusilenkęs jis imperatorių porai leidus paliko kambarį. 


Eidamas iš prabangios Magdeburgo arkivyskupo Vichmano re- 
zidencijos, kurią šis užleido tarybai ir imperatoriškajai šeimai, Dit- 
richas pasijuto sekamas smalsių žvilgsnių. Jo ir imperatoriaus pasi- 
tarimas nebuvo toks ypatingas, bet šįkart, atrodė, ne tik dvariškiai, 
bet ir tarnai laukė, kol įvyks kažkas neįprasto. 

Dideliais žingsniais Ditrichas perkirto rūmų kiemą ir žvalgėsi ri- 
terio, kuris atrodė geriausias pasirinkimas pagarbiai kovai. 

Šį, kaip ir tikėjosi, rado pas ginklanešius, mokytus vyresniojo 
brolio namuose, Meiseno pilyje, atvykusius į Magdeburge vyksian- 
čią imperatoriškąją tarybą kartu su Oto riteriais. 

Jauni, keturiolikos-dvidešimties metų berniukai lyg suakmenė- 
ję spoksojo į Kristianą iš Kristiansdorto. Jis tuo metu kartu su jau- 


nesniu šviesiaplaukiu riteriu demonstravo, kaip vikriai išsisukti nuo 

priešininko kardo ir šiam atsidengus kirsti mirtiną smūgį tarp kaklo 
ir pečių. 

Prieš Landsbergiečio akis vėl iškilo rūškani prisiminimai. Dėl pa- 
našaus manevro prieš penkerius metus Kristianas nugalėjo stabesnį 
ir stipresnį priešininką, mirtiną savo varžovą Randolfą. Tai įvyko 
tada, kai tas nudūrė įšventintą į riterius Ditricho sūnų. Sužinojęs 
apie tai Meiseno markizas nusivylė tariamu ištikimiausiu savo pa- 
lydos nariu ir leido Kristianui iškviesti į dvikovą riterį, kuris jam ir 
jo kaimui pridarė daug žalos. Vienoje, Meiseno Burgbergo pilyje, 
įvykusioje ir jau legenda tapusioje kovoje Kristianui pavyko nugalėti 
milžiną vos dviem smūgiais. 

Ditrichas prietemoje prisiartinęs prie grupės pamatė, kad gink- 
lanešiai matydami įspūdingus manevrus vieni kitiems susižavėję 
kumščiuoja į šonus ir šnabždasi. 

— Dabar jūs, Jurgis ir Hervigas, pirmi! - sušuko Kristianas. 

Iš ginklanešių rato į priekį žengė du jaunuoliai. Tą pačią akimirką 
Kristianas pastebėjo besiartinančius - beveik tuo pačiu metu kaip 
ir Lukas, tas pats šviesiaplaukis riteris, su kuriuo jis ką tik rodė pra- 
timą. 

— Pasveikinkite markizą Ditrichą fon Landsbergietį, jūsų valdo- 
vo, markizo Oto, brolį, - kreipėsi į ginklanešius Lukas. Šie nieko 
nelaukdami pakluso. 

Atsakydamas į sveikinimą Ditrichas pagalvojo, kokie abu riteriai 
nepanašūs,-bet nepaisant dešimties metų skirtumo geriausi drau- 
gai. 

Kristianas, įpusėjęs trisdešimtmetį, griežtų veido bruožų ir trum- 
pa, tamsia barzda, dvelkė niūrumu ir tamsumu, ką dar labiau pabrė- 
žė juodi drabužiai ir žirgas. Dėl to jis buvo vadinamas „Juoduoju 
raiteliu“. Lukas, kadaise buvęs Kristiano ginklanešys ir mokinys, 
užsisiautęs apsiaustą ir prisisegęs kardą atrodė ne taip įspūdingai. 


Bet jaunėlis mielai juokavo ir savo mėlynomis akimis ir šviesiomis 

garbanomis sulaukdavo nemažai slaptų, susidomėjimo kupinų mer- 
ginų žvilgsnių. 

Abu mandagiai nusilenkė rytinių žemių markizui. 

- Jūs - vienintelis pilies valdytojas iš mano pažįstamų, kuris nuo 
įšventinimo nepriaugo nė vieno gramo riebalų ir kuris dar vargi- 
nasi ginklanešiams asmeniškai skirti keletą pamokų, - draugiškai 
juokaudamas markizas pasveikino tamsiaplaukį riterį. Jie jau ilgai 
pažinojo vienas kitą ir pakankamai daug buvo kartu patyrę, todėl 
pasitikėjo vienas kitu. Kristianas žinojo ir apie slaptą sąmokslą su 
Jadvyga, Meiseno markize, kad sušvelnintų neteisingus savo vyro, 
Ditricho brolio, sprendimus. 

— Galbūt abu šie dalykai susiję, - atsakė Kristianas ir nusišypso- 
jo. - Bent taip tvirtintų mano žmona. 

— Ji kur nors netoliese? Mielai pasisveikinčiau. 

Kristianas apsižvalgė ir pamatė ją kartu su kitomis moterimis bei 
pustuziniu vaikų. Tą akimirką ji ramino jauniausią Jadvygos dukrą, 
kuri tikriausiai pargriuvo ir dabar gailiai verkšleno. Marta prisitrau- 
kė Adelę artyn, uždėjo ranką ant sumušto kelio ir ramindama kal- 
bino mergaitę. 

Kristianas tikėjosi, kad penkiametė nesupras, kodėl Martai prisi- 
lietus skausmas staiga liovėsi. Įprastai jis jausdavosi ramus, nes žmo- 
na žinojo, kada gali pasinaudoti savo ypatingomis galiomis, o kada 
ne. Bet retkarčiais iš gailesčio ji labai rizikuodavo. Todėl dabar vyras 
buvo laimingas, galėdamas ją pasikviesti. 

Jis skubiai pamojo vienam iš ginklanešių. 

— Prašau pakviesti čia madam Martą. Skubiai! 

Strazdanotas vaikinas nusilenkė ir nubėgo. 

Tuo metu Ditrichas uždėjo ranką savo brolio riteriui ant peties. 

— Buvau paprašytas įrodyti savo sugebėjimą kautis. Kadangi ne- 
pažįstu geresnio priešininko už jus, prašau suteikti man garbę. 

— Savaime suprantama. Man būtų garbė. 


Ditrichas nusijuokė. 

— Na štai, tikėjausi, kad nepaliksite manęs bėdoje. 

Prie jų prisiartino jauna, liekna ir grakšti moteris, ilgais kaštoni- 
niais plaukais, ir tūptelėdama pasveikino Ditrichą. 

— Prašau atsistoti, madam Marta, - pareikalavo Ditrichas. - Kuo 
ilgiau jus pažįstu, tuo gražesnė tampate. 

— Tikriausiai todėl, kad gražėja mano drabužiai, - vos šyptelėju- 
si atsakė ji. Ji nelaikė savęs gražia, o prie dvariškių pataikavimo per 
dešimt metų nesugebėjo priprasti. To priežastis buvo jos kilmė. Žo- 
džiai alkstančio nepamaitins, kad ir kaip įkvepiančiai jie skambėtų. 

Ber Ditrichas, pastebėjęs Martos akyse pasipriešinimo kibirkštė- 
lę, nusišypsojo. Nedaug moterų jis vertino taip, kaip šią. Už jos drąsą 
ir protą. Jis priklausė tam siauram ratui, kurie žinojo, kad Kristiano 
žmona turi gamtos dovaną. Visi tą slėpė, kad Martai nebereikėtų 
stoti prieš bažnyčios teismą ar būti sudegintai. 

Kai rytinių žemių markizas prieš dešimt metų pirmą kartą pama- 
tė Martą, ši tebuvo vargšė pribuvėja ir žolininkė, jauna moteris, po 
prievartos kupinos santuokos tapusi našle, pabėgusi iš savo gimtojo 
kaimo, kur ją norėjo nužudyti už raganavimą. Tada ji bandė išgelbėti 
Kristianą, kuris po neteisingų kaltinimų buvo įkalintas ir kankina- 
mas savo pikčiausio priešo Randolfo. Ditricho padedami Kristiano 
draugai išlaisvino mirusiu laikytą riterį ir atskleidė sąmokslą prieš 
Meiseno markizą. Atsidėkodamas Otas suteikė Kristianui kilmin- 
gojo titulą, o šio prašymu kilmingąja buvo paskelbta ir Marta, prieš 
keletą dienų tapusi jo žmona. Po paaukštinimo jie grįžo atgal į savo 
kaimą, iškilusį vadovaujant Kristianui. Kai pirmąkart ten buvo rasta 
sidabro rūdos, Kristiansdorfas tapo žinomu. Dėl kalnakasybos kai- 
mas virto gyvenviete su šimtais gyventojų, trimis bažnyčiomis ir sta- 
toma pilimi. Bet prieš tapdamas pilies valdytoju Kristianas privalėjo 
atsikratyti mirtino priešo Randolto. 

Ditrichas, savo ruožtu, su Kristiano pagalba pasirūpino, kad 


Liovei taip pat būtų aplaužyti nagai. 

Markizas kartu su jaunąja pora pajudėjo aikštės vidurio link. Ne- 
trukus ėmė artintis keletas žmonių, tikėdamiesi pamatyti ką nors 
įdomaus. 

— Paprašiau jūsų vyro, kad kovodamas su juo išbandyčiau savo 
galimybes, - paaiškino jis jaunajai žmonai. 

Ši lengvai linktelėjo galvą ir tiriamai pažvelgė į jį. Kaip ir kiekvieną 
kartą pilkšvai žaliose moters akyse markizas įžvelgė jos nuojautą. 

- Jūs norite kažkam padaryti įspūdį... ne moteriai... priešininkui 
prieš kovą, — spėjo ji. - Rytoj iškviesite į dvikovą hercogą Heinri- 
chą? 

Markizas neatsakė į klausimą, bet jo žvilgsnio ir šyptelėjimo pa- 
kako. 

Jis susilaikė nepaklausęs Martos apie kovos baigtį. Ne dėl to, kad 
bijojo išgirsti būsiąs nugalėtas. Ditrichas buvo tikras savo pergale 
prieš Heinrichą turnyro aikštėje, net jei šis jaunystėje būtų buvęs 
pripažintas kovotojas. Bet jis įtarė, kad žinojimas apie savo prana- 
šumą sumenkins ryžtą. Be abejo, jis norėjo pamatyti Liovę nugink- 
luotą. Bet negyvą? Ditrichas mąstė, kad jam nepriklauso nužudyti 
hercogą. 

Nieko neatsakęs jis atidžiai apžiūrinėjo moterį, stovinčią prie- 
šais. Laikas jos visai nepalietė, galvojo jis. Niekas nepasakytų, kad 
jai dvidešimt penkeri, nors jau pagimdė tris vaikus. 

Nuo pirmojo jų susitikimo pasikeitė tik viena, žinoma, išskyrus 
jos drabužius. Ji juokaudavo, kad rūmuose išmoko nuslėpti bet ko- 
kius jausmus. Jos suvaldyta veido išraiška turėjo net kažkokio ža- 
vesio. Jis suprato, kad toks buvo jaunosios damos skydas... ir prisi- 
minimai apie kraupius įvykius, kuriuos teko išgyventi. Prabangios 
suknelės, kurias dovanodavo vyras, mandagus, dvariškiams įprastas 
elgesys slėpė visus jos jausmus ir atribodavo nuo išorinio pasaulio. 

Ditrichas palydėjo Martą į susirinkusių žiūrovų būrį. Tada atsi- 


suko į Kristianą ir išsitraukė kardą. 


Pribuvėjos išpažintis 23 


— Jūs pasiruošęs? 

Kristianas taip pat išsitraukė savo ginklą. Markizui davus ženklą 
prie jų pribėgo du ginklanešiai ir atnešė skydus. 

Kitiems jaunuoliams Lukas leido stebėti dvikovą ir pareikalavo 
atidžiai viską sekti. 

— Šito jūs nepamatysite kiekvieną dieną, - pranešė jiems džiaugs- 
mingai išsišiepęs, nes dar būdamas ginklanešiu jis pats privalėjo ko- 
voti su Ditrichu. Tai buvo jo savigynos išbandymas. 

Vyrai atsistojo vienas priešais kitą. Žiūrovų minia vis didėjo. 

Iš mandagumo Kristianas leido markizui smūgiuoti pirmam. Tai, 
kas sekė po kelių akimirkų, buvo tokia kvapą gniaužianti ir žaibiška 
kova, kokia retai pasitaikydavo ir tarp pripažintų riterių - kupina 
apsisukimų bei rafinuotų manevrų. Vis pasigirsdavo moterų riks- 
mai, nes jos manė, kad kirtis buvo mirtinas. Bet jie tik uždegdavo 
abu vyrus. 

Greitas kovos tempas ir stiprūs smūgiai, nuo kurių abu gynėsi 
skydais, kardų ašmenų žvangesys - visa tai audrino žiūrovų vaizduo- 
tę. Abu kovotojai buvo nusiteikę rimtai, kiekvienas judesys bylojo 
apie tikrą kovą, tarsi kiekvienas klaidingas mostas galėtų kainuoti 
priešininko gyvybę. 

Galiausiai abu lygiaverčiai kovotojai žengė vienas prieš kitą, 
nusilenkė ir paslėpė kardus makštyse. Netrukus pasigirdo žiūrovų 
plojimai. Po daugelio rūmuose praleistų metų markizas Ditrichas 
| suabejojo ir tuo, kad plojimai taip pat galėjo būti užsakyti. 

— Dėkoju jums, - tarė jis, palydėjo Kristianą atgal pas žmoną ir 
galantiškai pabučiavo Martos ranką. 

- Štai, grąžinu jums sutuoktinį - gyvą ir sveiką, - pasakė jis. - Ir 
pats džiaugiuosi būdamas sveikas. 

— Bet kuriuo atveju tikslas, manau, buvo pasiektas, - pareiškė 
Marta ir lengvai mestelėjusi galvą atgal parodė į diskutuojančių žiū- 


rovų, sekusių visą kovą, būrį. 

Ditrichas elgėsi taip, lyg nematytų šurmuliuojančių žmonių, at- 
suko jiems nugarą ir kartu su Kristianu ir Marta nuėjo į Magdebur- 


go arkivyskupo Vichmano rezidenciją. 


Ditrichui atsisveikinus ir nuėjus ieškoti brolio, Marta čiupo vy- 
rui už alkūnės ir timptelėjo atgal. 

— O mums būtina sėstis prie bendro stalo? - paklausė ji. 

Kristianas įspėjo jos nenoro priežastį. 

- Šiandien man užteko dėmesio, - pratarė jis. - Praleiskime va- 
karienę, o vėliau paprašysime, kad mums ko nors atneštų. 

Netardamas daugiau nė žodžio nusivedė ją į mažą sodelį už vir- 
tuvės, apsodintą prieskoniais. Ten susirado suolelį, abu atsisėdo, ir 
Kristianas prisitraukė žmoną arčiau. Atsirėmusi į vyro petį, Marta 
akimirkai užmerkė akis ir prisiminė praėjusią naktį. 

Tada apsunkusiomis akimis pažvelgė į jį. 

— Net jei imperatorius pradės procesą prieš Liovę... mes juk ne- 
galėsime tikėtis taikos? Kiek daug gyvybių per praėjusius metus 
nusinešė kovos tarp Heinricho ir jo priešų! Buvo sudeginta nesu- 
skaičiuojama. daugybė kaimų, suniokota dirbamų laukų, apiplėšta 
vienuolynų, apgadinta bažnyčių. Taip, buvo sunaikinta viskas, kas 
pasipainiojo kariaunos kelyje. Žmonės ilgėjosi taikos... ir drebėjo, 
laukdami kito nevaldomų vyrų antpuolio. 

Kristianas švelniai pabučiavo jos kaktą. Tokio lipšnumo niekas 
iš jo nesitikėjo, niekas, kas artimiau jo nepažinojo. Tik Martos ir 
Kristiano draugai žinojo, kad riteris specialiai nusipelnė „Juodojo 
raitelio“ vardo, kad taip galėtų apsaugoti savo žmoną. 

Bet dėl šio reikalo jis negalėjo ir nenorėjo meluoti Martai. Ir šį 
kartą ji jau žinojo atsakymą, todėl paklausė tik širdies kertelėje tikė- 
damasi, kad galbūt jie išvengs karo. 

— Kol imperatorius paskelbs savo sprendimą, praeis dar keli mė- 


nesiai. Net jei jį jau dabar žinotų, įsakymai būtų pradedami vykdyti 

tik po kurio laiko. Manai, kad Liovė lengva ranka atiduos savo pilis 
ir žemes? 

Kol Marta ieškojo vyro rankos, norėdama atsiremti, šis karčiu 
balsu tęsė toliau: 

— Tik tada prasidės tikroji kova. Jie visi nekantraudami šito lau- 
kia ir jau prieš kurį laiką yra pradėję ruoštis. Šįkart ir Otas pasiūlys 
savo kariuomenę. Privalome apgalvoti, ką iš mūsiškių galėčiau pasi- 


imti, jei būtume pakviesti prisijungti. 


Markizas Ditrichas, kaip ir tikėjosi, rado savo brolius vienoje iš 
įspūdingų ir prabangių arkivyskupo rezidencijos salių. Šie kartu su 
kitais jų rango svečiais klausėsi muzikanto, kuris pritardamas liutnia 
dainavo baladę apie meilę. Vichmanas mėgo pasaulietiškas pramo- 
gas ir buvo laikomas įvairių dainių bei muzikantų rėmėju. 

Ditrichas pažinojo muzikantą, šis buvo dažnas vyriausiojo bro- 
lio svečias Meiseno pilyje. Jį vadino Liudmilu, geriausiu dainiumi 
aplinkinėse žemėse. Nenuostabu, kad jis dalydavo ir šiame susirin- 
kime. Žiūrovai klausėsi netekę žado, užvaldyti nuostabaus liutnios 
skambėjimo ir Liudmilo balso. 

Ditrichas netyčia mestelėjo žvilgsnį į Jadvygos, slaptos savo my- 
limosios pusę. Ji vilkėjo raudoną suknią mėlynais kraštais, tą, kurią 
jis labiausiai mėgo, nes drabužis puikiai derėjo prie šviesių moters 
plaukų. Jadvyga sustabarėjusi ir netardama nė žodžio sėdėjo ša- 
lia savo vyro, Meiseno markizo Oto fon Vetino. Ditrichas pažvel- 
gęs į jos veidą suprato, kad jo pasirodymas sukėlė markizės viduje 
sumaištį. 

Buvo sakoma, kad Liudmilas toks dainius, kuris verkiantį pra- 
juokindavo, o besijuokiantį pravirkdydavo. Bet Ditrichas suabejojo, 


ar mylimoji, draskoma širdgėlos, galėtų dabar nusijuokti. 


Jadvyga būtų mielai pakilusi ir išėjusi iš salės, kad tik niekas ne- 


pastebėtų jos sumišimo. Bet toks elgesys būtų nedovanotinas ir 

taptų dar viena pokalbių ir paskalų tema. Ką ji turėtų daryti? Kaip 
susivaldyti ? 

Būdama galingo valdovo dukra — jos tėvas Albrechtas Lokys, 
Brandenburgo markizas - Jadvyga dar vaikystėje išmoko elgtis man- 
dagiai ir valdyti savo emocijas. Net sužinojusi, kad turės tekėti už 
pikto, dažnai niurzgančio, dvidešimčia metų vyresnio fon Vetino, 
ji šauniai sutramdė savo ašaras, o pasinaudojus naudingais močiutės 
patarimais, sutuoktinis netrukus valgė jai iš rankų. Jadvyga pagimdė 
jam du sūnus ir dvi dukras ir priprato prie gyvenimo su nevaldomu, 
palyginus su jos kilme nereikšmingu kunigaikščiu. Ji visada stengėsi 
būti jo pusėje, padėti išvengti nelaimių arba bent jas sušvelninti, nes 
lengvabūdiški Oto sprendimai dažnai pridarydavo bėdų. 

Bet tada atsitiko du dalykai, kurie viską pakeitė iš esmės. Kristians- 
dorfe buvo rasta sidabro, neįtikėtinai daug sidabro, Otas sureagavo la- 
bai greitai, kad nedelsiant pradėtų jo gavybą. Iš paskutinių dešimties 
metų laimikio jis taip smarkiai pralobo, kad sulaukė net tolimesnių 
žemių kunigaikščių pavydo. Prabangą Otas demostravo lankydama- 
sis tarybose ir susirinkimuose, apipildamas žmoną brangiais papuoša- 
lais ir suknelėmis. O kaip būtų galima geriau parodyti savo turtus? 

Bet Jadvygai tai neteikė nė trupučio džiaugsmo. Antras, lemia- 
mas pasikeitimas, išmušė ją iš vėžių. Po penkiolikos metų trukusios 
santuokos su podagra sergančiu ir vis prasčiau nusiteikusiu Meiseno 
markizu ji pirmą kartą sužinojo, kas yra meilė. Su vyro broliu! Ji 
niekada nemanė, kad gali patirti tokius jausmus, kurie atsirado taip 
staiga, tarsi žaibo blyksnis. Įsimylėjėliai du mėnesius galėjo susitiki- 
nėti imperatoriškosios tarybos metu. Tik slapta ir tykojant bepro- 
tiškam pavojui. Vieną kartą vos nebuvo sučiupti. Dabar, klausantis 
tokios širdį persmelkiančios dainos apie nepasiekiamą meilę ir viską 
draskantį ilgesį, jai atrodė, kad mirs iš sielvarto. 

Jadvyga tvirčiau įsisiautė į prabangų kailiais apsiūtą apsiaustą. 
Ją purtė šaltis. Galvoje sukosi viena mintis: kaip pasibaigus dainai 


dingti iš salės nesukėlus įtarimo. Akys nukrypo išėjimo pusėn. 

Staiga ji sustingo. Ten stovėjo Ditrichas, žvelgė tiesiai į ją, su- 
sijaudinęs ir kartu priblokštas. Ji skubiai nusuko žvilgsnį. Laimei, 
dainius kaip tik baigė savo pasirodymą ir nusilenkė maloniai savo 
publikai. Otas atsistojo, nuėjo prie dainininko ir apgobė pečius 
brangiu apsiaustu. Taip kunigaikštis išreiškė savo pripažinimą mu- 
zikantui, kuris taip įtaigiai apdainavo meilę. 

Ditrichas išnaudojo susidariusią sumaištį, kad prasibrautų link 
brolio. Mandagiai pasisveikinęs su Jadvyga, jis pakvietė ją, Otą ir 
jaunesnįjį savo brolį Dedą fon Groitcšą į savo kambarius, kur galėtų 


pranešti naujienas. 


Trys broliai, Vetinų šeimos palikuonys, buvo visiškai skirtingi: 
Ditrichas lieknas, Otas stuomeningas, o Dedas toks storas, kad 
sunkiai užlipdavo ant arklio. Otas ištisus metus laikėsi nuo impera- 
toriaus kuo atokiau, bet dabar jie kiekvienąkart į imperatoriškąsias 
tarybas keliaudavo kartu. Tada, kai žinodavo, kad bus kalbama apie 
mirtiną jų priešą - Saksonijos ir Bavarijos hercogą. 

Ditrichui buvo įdomu sužinoti, kaip broliai reaguos į žinią apie 
įvyksiančią dvikovą. Į Jadvygą stengėsi nežiūrėti. Oto reakcija buvo 
kur kas smarkesnė, nei tikėjosi. 

— Tu tikrai pasiryžai tam tik dėl kažkokio susitarimo? - nieki- 
nančiu balsu užriaumojo Meiseno markizas. - Mes neturime daug 
priežasčių padaryti imperatoriui tokią paslaugą. 

- Nejaugi mes visi nelaukiame tos dienos, kai Liovė pagaliau 
žlugs, - paprieštaravo Ditrichas. - Be to, Fridrichas yra mūsų impe- 
ratorius. Esame įsipareigoję jam tarnauti. 

— Tu tai tikrai, - įsiutęs suriko Otas. - Galiausiai juk dėl tavo 
kaltės mūsų tėvui buvo užtraukta gėda. 

Kambaryje įsivyravo mirtina tyla. 

Dar niekada Otas nebuvo išdrįsęs ištarti šių žodžių, nors dažnai 


apie tai galvojo. Šįkart negalėjo susilaikyti. 

— Manai, kad jis atiduotų man rytines žemes? Ar grąžintų Bau- 
ceną? 

Daugiau nei prieš dvidešimt metų, iš karto po karūnavimo, im- 
peratorius iš senojo Meiseno markizo atėmė Bauceno pilį bei žemes 
ir perdavė jas Bohemijos hercogui. Jų tėvas Konradas privalėjo iš- 
tverti atvirą pažeminimą, po kurio užsidarė vienuolyne, kur ir mirė. 
Savo nuosavybę jis padalijo penkiems savo sūnums. Ditrichui atite- 
ko žemės pietinėje dalyje, Dedas tapo grafu fon Groitcšu, Fridrichas 
apsiėmė valdyti Breną, o Heinrichas Vetinų grafystę. Bet Otui, kaip 
vyriausiam sūnui, neatiteko daugiau. Jis turėjo pasitenkinti Meiseno 
žemėmis ir dar grąžinti Bauceną. Dėl to Otas buvo toks įsiutęs, kad 
net nedalyvavo tėvo laidotuvėse. 

- Ditrichas visiškai nenorėjo dėl to pyktis su broliu. 

— Imperatorius nori sustiprinti savo įtakos sritį. Po mano mirties 
jis galėtų pasiimti ir man priklausančias žemes, - griežtai mestelėjo 
jis. - Taigi būk laimingas, jei jos liks mūsų šeimos nuosavybe, nors 
ir atitektų Dedui. 

— Turėtum būti patenkintas, kad bent jau mes su Ditrichu išsiko- 
vojome imperatoriaus pasitikėjimą, - tarė žodį apkūnusis Dedas ir 
žybtelėjo į akis vyresniajam broliui. - Tėvas pasirašė paktą su Fridri- 
cho priešais. Imperatorius galėjo atimti visą jo nuosavybę. Tada visi 
būtume likę tuščiomis rankomis. Jei vietoje tavęs jis skirtų rytines 
žemes man, vis tiek būtų geriau, nei pasiliktų sau. 

— Manau, kad Raudonbarzdis stengiasi sumenkinti tuos kuni- 
gaikščius, kurie tampa per daug galingi, - vis garsėjančiu balsu niršo 
Otas. - Ber aš vis dar laukiu, kol jis pradės kovą su Liove! 

— Gana! | 

Jadvyga šoktelėjo nuo kėdės ir atmetė atgal meistriškai sušukuo- 
tus plaukus. Neapykantos kupinomis akimis pirmiausia pažvelgė į 
Dedą, tada į Otą. 

— Nejaugi nematote, kad tai beprasmiška? Jūs pykstatės dėl to, 


kas pirmas po Ditricho mirties pasigrobs jo turtus. Bet juk jis stovi 

prieš jus gyvas ir sveikas! Geriau pasimelstumėte, kad jo planas būtų 
sėkmingas. Juk tai ne šiaip kova. Tai dvikova dėl gyvybės! 

Ji prisitraukė apsiaustą arčiau pečių. 

— Rasite mane bažnyčioje. - Ji išėjo neatsisukdama. 

Otas nustebęs nužvelgė jai pavymui. 

Taip, jie dažnai pykdavosi, o išsiskyrus nuomonėms Jadvyga net 
nemėgindavo nurylėti. Tačiau iki šiol ji daug metų stengėsi niekada 
jam neprieštarauti matant tarnams ar šeimos nariams, kad nepasta- 
tytų į nepatogią padėtį. Iki šiol ji kiekvienąkart laukdavo, kol liks 
vienu du, ir tada išdėstydavo savo nuomonę. 

Beveik visada jos žodžiams nebuvo įmanoma paprieštarauti, 
grieždamas dantimis pripažino Otas. 

Otas metė apgailestaujantį žvilgsnį į Ditrichą ir iškėlė rankas. 

— Jei taip nori... Padaryk imperatoriui paslaugą ir surenk tokį 
spektaklį, kokio jam reikia, kad Liovė be teismo būtų paskelbtas už 
įstatymo ribų, ko jis ir bijosi. - Otas trumpai nusijuokė. - O jei tas 
pavainikis išdrįs priimti iššūkį - užčiaupk jam burną visiems laikams 
ir sukapok į gabalus. Mano palaiminimą jau turi. 


— Mano taip pat, - sukriokė storasis grafas fon Groitcšas. 


Nuojauta Ditricho neapgavo. Katedroje jo laukė Jadvyga. Ji klū- 
pojo prie šoninio altoriaus, visa esybe panirusi į maldą. Bet jį pama- 
čiusi, moteris staiga persižegnojo, atsistojo ir išėjo laukan. Praeida- 
mas pro ją Ditrichas nepastebimai kažką sušnabždėjo. 

Katedrą abu paliko atskirai. 

Šiek tiek vėliau Jadvyga įžengė į Ditricho kambarius. Ant pečių 
buvo užsimetusi į akis nekrentantį apsiaustą, gobtuvas paslėpė švie- 
sius jos plaukus ir veidą. 

Jis pasirūpino, kad niekas nepamatytų ateinančios Jadvygos, sku- 
biai įsivedė į kambarį ir trumpam kyštelėjo galvą laukan, kad duotų 
nurodymus ištikimiausiam savo tarnui. Šis privalėjo saugoti duris 


ir jokiu būdu nieko nejįleisti. Ditrichas žinojo, kad mintis susitikti 

čia, o ne kokioje atokioje, vietoje labai lengvabūdiška. Bet jie abu 
buvo pasiruošę rizikuoti. Įsimylėjėliai nebegalėjo laukti iki ryto ir 
susitikti iš anksto surastuose atokiuose svečių namuose. Nes nuo tos 
akimirkos, kai oficialiai iškvietė Liovę į dvikovą, visų žvilgsniai buvo 
nukreipti į jį. 

O Jadvygos dingimas buvo lengvai paaiškinamas. Turtingajame 
Magdeburge buvo pakankamai daug bažnyčių, kuriose ji galėdavo 
būti, kai niekas nerasdavo katedroje. Be to, toks įsiutęs Otas jos šiuo 
metu tikrai neieškotų. 

Kaip ir kiekvieną kartą, vos uždarius duris, jie puolė vienas kitam 
į glėbį. Ditrichas norėjo kažką pasakyti, bet Jadvyga norėdama nu- 
tildyti prispaudė ranką jam prie lūpų ir aistringai pabučiavo. 

Jis nepamiršo mirtinai nuliūdusio mylimosios veido, kai ji su- 
sigraudinusi klausėsi Liudmilo dainos. Todėl, kad ir kaip sunkiai 
sekėsi, stengėsi numalšinti savo troškulį ir pradėjo švelniai glamonė- 
ti... kaip tada, kai pirmą kartą atsidūrė vienas kito glėbyje. 

Klausimas, ar dvikova įvyks ir ar jis išgyvens, buvo nustumtas į 
šoną. Dabar jis norėjo tik vieno - kelias pavogtas akimirkas padėti 
mylimajai pamiršti visas abejones. 

Nurenginėdamas jis lūpomis lietė Jadvygos kaklą, pečius. Švel- 
niai palietus krūtinę ji suaimanavo ir nebegalėdama susilaikyti pri- 
sitraukė jį prie savęs. 

Ditrichas buvo patyręs meilužis ir žinojo, kad Jadvyga tik jo dėka 
sužinojo, kas yra švelnumas ir aistra. Po penkiolikos metų santuo- 
kos ji pirmą kartą patyrė malonumą... netekusi žado iš nuostabos, 
kad taip gali būti. O laikui bėgant tapo gabia ir kupina fantazijos 
mokine. Pasiguldęs ant lovos jis pradėjo taip švelniai liesti jos nuogą 
kūną, kad vos jusdama pirštų galiukus raitėsi iš malonumo. 

Tada ne tik Jadvyga, bet ir Ditrichas pamiršo viską aplinkui. Jam 
nerūpėjo nei imperatorius, nei dvikova, nei pavojus, kad juos gali 
aptikti brolis, nei kam po mirties atiteks jo valdos. Dabar jis troško 


tik vieno: nuskęsti mylimosios glėbyje, geriausia visiems laikams. 


Brelų nesaulaika 


— Ar yra dar bent vienas, kuris norėtų pareikšti skundą? 

Imperatorius nuobodžiaudamas peržvelgė būrį ištaigingai apsi- 
rengusių kunigaikščių ir dvasiškių, susirinkusių Magdeburgo arki- 
vyskupo rezidencijoje. Jo balsas neišdavė, kad netrukus jo paliepimu 
" įvyks kažkas negirdėto, apie ką bus kalbama ištisus metus ar dešim- 
tis metų. 

Didelėje brangiais drožiniais ir sienų raižiniais išpuoštoje salė- 
je akimirkai įsivyravo įtampos kupina tyla. Imperijos kunigaikščiai 
stovėjo viename būryje. 

Ditrichas pasvarstė, kiek čia esančių žino apie tai, kas netrukus 
įvyks. Nors imperatorius jį pasikvietė vos vakar, gandai jau buvo 
spėję pasklisti. 

Ramiai žengė tris žingsnius pirmyn. Visi žvilgsniai žaibiškai nu- 
krypo į jo pusę. 

— Aš kaltinu Saksonijos ir Bavarijos hercogą išdavus valstybės 
paslaptį. 

Salėje akimirksniu kilo sąmyšis. 

Visas pusdienis buvo paskirtas kunigaikščių priekaištams ir kal- 
tinimams. Tiksliau pasakius, visa tai vyko jau tris mėnesius - nuo 
to laiko, kai imperatorius sužlugdė savo pusbrolį, o senieji Liovės 
priešai vėl stojo su juo į kovą. Praėjusiais metais Špajerio mieste vy- 


kusiame susirinkime Heinrichas apkaltino Kelno arkivyskupą tuo, 


32 SABINE EBERT 


kad šis su tūkstančiais ginkluotų karių užpuolė Saksoniją ir ją nu- 
siaubė. Arkivyskupas Pilypas paprieštaravo ir pateikė savo skundą, 
todėl imperatorius norėjo išsiaiškinti nesutarimus sausio mėnesį 
Vormse. Tačiau Heinrichas į šį susitikimą neatvyko, taip pat šį kar- 
tą ir Magdeburge jo nebuvo. Abu kartus Liovės priešai pasinaudoję 
proga apkaltino hercogą vykdžius kruvinus užpuolimus, grobimus 
ir plėšimus. 

Bet valstybės paslapties išdavystė buvo pats baisiausias kaltini- 
mas. Už ją buvo tik viena bausmė - mirtis! 

Ditrichas apžvelgė susirinkusiuosius ir pamatė, kad Kelno arki- 
vyskupas klastinga veido mina pasilenkė prie Halberštato vyskupo 
ir kažką jam pašnabždėjo. Senasis Ulrichas papurtė galvą, pašaipiai 
išsiviepė ir pažvelgė į storąjį Magdeburgo arkivyskupą, kuris atsipa- 
laidavęs akimis sekė kunigaikščius. 

Vyriausiasis Jadvygos brolis Otas, Brandenburgo markizas, ištie- 
sė suspaustą kumštį lyg norėdamas nukauti nematomą priešą. Šalia 
jo stovėjo Jadvygos broliai Bernhardas fon Ašerslebenas ir Ditrichas 
fon Verbenas. Gestikuliuodami jie įsiliejo į salėje kilusią sumaištį. 

Bernhardas turėjo ypatingą priežastį nekęsti Liovės: prieš ketve- 
rius metus šis su stipria savo kariauna užpuolė grafo žemes. Ugnis ir 
kardų ašmenys niokojo viską, kas pasitaikė kelyje. Buvo nugriauta 
ir pagrindinė pilies siena. Šis antpuolis padrąsino ir Fijos grafą, ir 
šis beveik tuo pačiu metu iš pietų pusės įsiveržė į Askanijos žemes. 
Tada privalėjo įsikišti pats imperatorius, kad priešų nesantaikai pa- 
darytų galą. Imperatorius neištvėręs šiek tiek palinko į priekį ir pa- 
kėlė ranką, kad nutildytų salėje įsivyravusį šurmulį. 

- Kaip pagrįsite savo pareiškimą sunkinančiomis aplinkybėmis, 
kunigaikšti Ditrichai? - imperatoriaus balse girdėjosi vos jaučiamas 
smalsumas. 

— Heinrichas vis kurstė slavus kurtis prie mano žemių sienos ir 


puldinėti. Praėjusiais metais jie nuniokojo visą žemę iki Liubeno, iš- 

žudė geriausius mano vyrus. Išpuoliai prieš imperatoriui pavaldžius 
žmones reiškia išpuolį ir prieš imperiją bei imperatorių. 

Landsbergietis padarė pertrauką, tolesni jo žodžiai skambėjo įti- 
kinamiau. 

— Tam, kad pateisinčiau visas abejones ir mestų kaltinimų teisin- 
gumą, kviečiu Saksonijos ir Bavarijos hercogą į dvikovą dėl gyvybės 
ir mirties. 

Rūpestingai slėpdamas savo piktdžiugišką nuotaiką, Ditrichas 
stebėjo salėje vėl kilusį sąmyšį. 

Kurie iš tų, garsiai stojančių mano pusėn, dar vakar buvo para- 
ginti imperatoriaus, galvojo jis. Ir kas iš tų, kurie dabar man pritar- 
dami džiūgauja, yra laimingi tik dėl to, kad patiems nereikės kišti 
rankų į ugnį? 

Jis matė, kad imperatoriaus žmona, iš šalies atrodanti patenkinta, 
mąstė kaip ir jis. Prieš apžvelgdama salę, ji ironiškai nusišypsojo Dit- 
richui, prieš tai metusi jam pripažinimo kupiną žvilgsnį. 

— Valdykitės! — imperatorius pakėlęs ranką ramino įsisiautėju- 
sius kunigaikščius. Šį kartą sutramdyti salę sekėsi sunkiau. 

— Mes priimame rytinių žemių markizo skundą, - pranešė Frid- 
richas. - Kaltinimas mums atrodo per sunkus, kad būtų išaiškintas 
kitais būdais. Ypač todėl, kad Ditrichas yra pasiruošęs įrodyti savo 
žodžius Dievo išbandymu. 

Imperatorius apžvelgė salę tarsi nežinotų, ar Liovė dalyvauja. 

— Taigi, mes, Viešpaties malone skirtas imperatorius, skiriame 
rugpjūtį Kaynoje įvyksiantį imperatoriškosios tarybos susirinkimą 
dvikovos vieta. Saksonijos ir Bavarijos hercogui bus išsiųstas laiškas, 
kviečiantis atvykti. 

Fridrichas ir Beatričė atsistojo ir užbaigė susirinkimą. Ditrichas 
akimirksniu buvo apsuptas vyrų, kurie nesustodami gyrė jo drąsą. 
Jadvygos broliai buvo pirmieji, prasibrovę prie jo ir paplekšnoję per 
petį. Klausydamasis garsių Bernhardo pagyrimų Ditrichas atsargiai 


pažvelgė mylimosios pusėn. 

Kaip ir buvo tikėtasi, pagrindinė į karališkąją tarybą ant Elbės 
kranto susirinkusių kunigaikščių ir jų palydos pokalbių tema tapo 
Ditricho iššūkis. 

Tik vienas neprisijungė prie aktyvių debatų ir netgi lažybų dėl 
būsimosios dvikovos ir jos baigties - Meiseno markizas Otas fon 
Vetinas. Podagros paūmėjimas paguldė jį į ligos patalą. 

Buvo iškviestas medikas. Bet kai nepadėjo net kraujo nuleidimas, 
o bloga Oto nuotaika jau tapo nebepakenčiama, Jadvyga nusprendė 
įsikišti. 

— Mano vyre, turėtumėte liepti pakviesti Martą iš Kristiansdor- 
fo, - mandagiai nusišypsojusi pasiūlė ji, tuo pat metu paėmusi ir 
išvyniojusi pergamentą, kurį Otas prieš akimirką įpykęs nusviedė į 
šoną. - Ji turi gerą vardą ne tik kaip pribuvėja, bet žino ir daugybę 
vaistažolių bei kitų priemonių, gydančių daugelį ligų. 

Nesulaukusi prieštaravimų ji įsigilino į pergamentą. Jadvyga ne- 
sižvalgydama žinojo, kad čia esantys dvariškiai ir tarnai laukė sulai- 
kę kvapą. Ar markizas pripažins patarimą? Ar galės Kristiansdorfo 
valdytojo žmona padėti? Jie visi tikėjosi kuo greičiau išvengti gąsdi- 
nančių markizo pykčio protrūkių. 

Bet Otas, kankinamas kosulio, tik persivertė ant kito šono ieško- 
damas patogesnės padėties. 

— Aš mieliau pasikliauju išsilavinusiais vyriškiais, nei neaiškiais 
kažkokios neišmanėlės gydymo metodais, - niurzgėdamas atrėžė. 

Bet Jadvyga nepasidavė. 

— Ir kuo tie išsilavinę vyrai gali palengvinti jūsų skausmus, - pa- 
prieštaravo ji. — Prisiminkite: prieš keletą metų ji išgydė mūsų jau- 
nesnįjį sūnų, kuriam gydytojai jau nebegalėjo padėti. 

Žinoma, Otas tai prisimena. Anuomet šita Marta buvo dar vai- 
kas, kartu su kitais atkeliavęs į Kristiansdorfą, iš kurio Kristianas 
atgabeno ją į Burgbergą. Jis labai įtariai žiūrėjo į jos gydymą, nors 
ir priėmė Martą į kilmingųjų gretas. Tokie darbai nepriklausė jos 

padėties damai. Dvasiškiai buvo teisūs prižiūrėdami jos darbą. Bet 
šiuo metu jis jautėsi taip prastai, kad buvo pasiruošęs išbandyti vis- 
ką, kad tik pagerėtų sveikata. O kartu išvengs pernelyg rūpestingos 
žmonos priekaištų. 

— Gerai, tegul ją pakviečia, - nusprendė jis ir užmerkė akis. Todėl 
nepastebėjo, kaip dauguma susirinkusiųjų lengviau atsikvėpė. 

Po kurio laiko į markizo kambarį įžengė jauna moteris ir priklau- 
pė. 

— Padarykite ką nors, - suaimanavo Otas ir ištiesė jai pliką savo 
koją. Ši buvo beveik padvigubėjusi. 

Marta priėjo arčiau ir sugavo įspėjantį Jadvygos žvilgsnį. Tada 
markizė vos pastebimai papurtė galvą. 

Jaunoji žolininkė suprato. Čia ji negalėjo pasinaudoti ypatingo- 
mis savo rankų galiomis. Geriau tegul Otas nežino apie šią dovaną, 
dėl kurios ji galėtų vėl būti apkaltinta pagoniškais burtų naudojimu. 
Jis buvo per daug ūmus. 

Markizo ligos gydymui liko tik įprastos priemonės. Deja, tai už- 
truks kurį laiką - pavojingą laiką visiems, esantiems netoli jo. 

— Kada medikas nuleido jums kraują? - mandagiai pasiteiravo 
Marta ir parodė į aprištą ranką. 

- Šiandien ryte. Bet šis šarlatanas, užuot numalšinęs skausmą, 
sukėlė dar didesnį, - bambėjo Otas. 

— Mano patarimai jums nepactiks, - atsargiai tarė jauna moteris, 
nepaleisdama iš akių markizo veido. 

Šis aimanuodamas pavartė akis. 

— Sakykite pagaliau! Duodu žodį, kad neprikaišiosiu. Tik pasi- 
rūpinkite, kad man pagerėtų. 

— Tada šiek tiek mažiau valgykite, geriausia kurį laiką susilaikyti 
nuo mėsos ir gerti mažiau vyno. 

Markizas staiga pasikėlė. 

— O ką tada? Gal avižas ir silpną alų kaip kaimiečiai? 


Marta atsargiai žengė žingsnį atgal. 

— Jūs norėjote mano patarimo, — priminė ji mandagiai. — Štai 
jis. Galiu pagaminti jums tepalo ir skaudančias vietas apvynioti gy- 
dančiu kompresu. Bet jei nepaklausysite pirmojo mano patarimo, 
tai mažai tepadės. Jei jums tai netinka, verčiau pasikvieskite savo 
mediką. 

Otas pamatė griežtą Jadvygos žvilgsnį, kuris priminė apie ką tik 
duotą žodį. Kaip erzina tos moterys! Bet kaip bebūtų gaila, jis jau 
prisiekė. Tad vėl pamojo Martai prieiti. 

— Gerai jau. Pabandysime to jūsų bjauraus alaus. 

Marta nusilenkė. 

— Tuojau pat viską paruošiu, mano kunigaikšti. 

Kankinama rūpesčio ji paliko kambarį. 

Jos gydymo metodai nieko nepadės, jei markizas ir toliau ris tiek 
mėsos ir plemps vyno. Buvo tikrai mažai tikėtina, kad matydamas 
nukrautus stalus jis suvaldys savo apetitą. 

Tikriausiai ir jos sūnus kenčia dėl prastos markizo nuotaikos! 
Devynmetis Tomas, jos ir Kristiano pirmagimis, Oto rūmuose tar- 
navo pažu. Jie labai nenoromis išleido sūnų į Meiseno Burgbergą. Jis 
atrodė dar per mažas, kad paliktų tėvų namus. Bet praktiką atlikti 
buvo privalu. Berniukai, sulaukę septynerių metų, kai oficialiai bai- 
giasi jų vaikystė, yra išsiunčiami iš namų, kad būtų ruošiami ateityje 
tapti riteriais. Ji ir Kristianas būtų pakenkę sau, taip pat ir Tomui, jei 
būtų atsisakę garbingo Oto pasiūlymo leisti vyriausiajam jų sūnui 
mokytis jo rūmuose. Dėl savo ir vaikų gerovės ji negalėjo daryti nie- 
ko, kas atkreiptų kitų dėmesį arba nusižengtų dvariškių taisyklėms. 
Pakankamai pavojinga jau buvo vien tai, kad ji ir toliau dirbo pribu- 
vėja ir gydytoja. Vieną kartą tai vos nekainavo jai gyvybės, o dabar 
gali dirbti kaime tik prižiūrima nepakenčiamo kunigo Sebastiano. 

Ji bent jau žinojo, kad Jadvyga pilyje buvo sūnui tarsi įmotė, rū- 
pinosi juo ir globojo. 

Iš pradžių nusiminusi dėl to, kad Tomas neatvyko į susirinkimą 


kartu su Otu ir Jadvyga, dabar pajuto palengvėjimą. 

— Tai šlykštu, - suniurzgė markizas, kai Marta atnešė dilgėlių už- 
pilo. 

Ji nieko neatsakė, atsiklaupė ir paėmusi į šiltą užpilą pamirkytą 
tvarstį ėmė atsargiai sukti aplink Oto pėdas. 

Iš pradžių jo veide atsispindėjo skausmas, bet netrukus atsilošęs 
užmerkė akis ir sudejavo: 

— Tai padeda. 

Tarno kostelėjimas išblaškė Otą. 

— Kas yra? — suniurzgėjo jis ir piktai nužvelgė vyrą. 

— Atleiskite, mano kunigaikšti. Imperatoriaus patikėtinis nori 
nedelsiant su jumis pasikalbėti. Jis sako, kad labai skubu, - atsakė 
tarnas, nedrįsdamas prieiti arčiau. 

— Taip skubu, kad privalau atsikelti iš ligos patalo, - sumurmėjo 
Otas. 

Vyras iš baimės drebančiu balsu patvirtino ir pasitraukė dar 
žingsnį atgal, kol pasiekė sieną. 

Otas burnodamas atsikėlė. 

- Šitos kojos tikrai neįkišiu į batus, - siuto jis ir ieškodamas žval- 
gėsi, kas tiktų sutikti imperatoriaus patikėtinį. 

Bet greitai pasidavė. 

— Koks skirtumas. Mano žmona pakankamai puošniai apsiren- 
gusi už mus abu. 

Kažkas ištiesė jam minkštus batus iš kailio. Juos Otas kažkada 
liepė pagaminti toms dienoms, kai skausmas tapdavo ypač stiprus. 
Tada aimanuodamas atsistojo ir Jadvygai su Marta nurodė sekti pas- 
kui jį į prieškambarį, kur laukė lankytojai. 

Eidama Marta pasigriebė užpilo likutį. Dar betrūko, kad kas nors 
prilašintų nuodų ir suverstų jai kaltę! Tai nebūtų pirmas kartas, kai 


ji tampa pasikėsinimo nunuodyti kunigaikščių porą liudininke. 


Lauke būriavosi dauguma Oto riterių, tarp jų ir Kristianas. Otas 


pažino kambario viduryje stovintį imperatoriaus pasiuntinį, artimą 

maršalo patikėtinį. Tai buvo jau pražilęs vyras, kurio randai ir gilios 
raukšlės liudijo apie kupiną kovų gyvenimą. 

— "Tai susiję su jūsų jaunesniuoju sūnumi, - nedelsdamas pradėjo 
jis. 

Davus ženklą į kambarį buvo įvestas Oto sūnus, pavadintas dė- 
dės, rytinių žemių markizo, vardu. Jaunasis Ditrichas įžengė į kam- 
barį nuleidęs galvą ir netardamas nė žodžio priklaupė prieš tėvą. 

Jadvyga sunkiai gaudė orą. 

Pečius siekiantys plaukai negalėjo uždengti kairiojo septyniolik- 
mečio antakio, kurio žaizda buvo prasivėrusi ir dar nespėjusi ap- 
džiūti. Akis buvo patinusi ir pamėlusi. Kūną jam taip pat turėtų 
mausti, Marta tai suprato iš atsargių judesių, nors Ditrichas stengėsi 
to neparodyti. 

— Jis pakėlė ranką prieš karaliaus riterį, - lediniu balsu pranešė 
maršalo patikėtinis. - Todėl nebegali likti imperatoriaus dvare. Pa- 
siimkite su savimi į Meiseną ir nubauskite savo nuožiūra. 

Otas žvelgė į sūnų netikėdamas savo ausimis. 

— Tai tiesa? Užpuolei karaliaus riterį? - patylėjęs sušuko jis. Tada 
sugriaudėjo: - Kaip galėjai užtraukti mūsų šeimai tokią gėdą! 

Nedavęs Ditrichui laiko atsakyti, jis susirūpinęs kreipėsi į impe- 
ratoriaus pasiuntinį. 

— Kasjis? Nukentėjusiajam reikia atlyginti žalą... Mes pasisteng- 
sime viską ištaisyti. || 

— Nesvarbu, kas jis buvo, - šaltai atsakė šis. - Karaliaus riteris 
to užtenka. Jei jūsų sūnus nebūtų dvariškis, toks poelgis būtų kaina- 
vęs jam dešiniąją ranką. Taigi pasiimkite jį į savo pilį ir nubauskite 
pats. Tai didžiausia malonė, kurią buvo galima suteikti atsižvelgiant 
į jo kilmę bei pasiekimus. 

Nelaukdamas atsakymo pasiuntinys apsisuko ir pasišalino iš 
kambario. 

Liko Marta ir Kristianas, vis dar klūpintis Ditrichas, jo motina 


Jadvyga ir markizas, kurio kaktoje išdavikiškai tvinkčiojo vena. 

— Kaip tu galėjai užtraukti mano namams tokią gėdą! — vėl ėmė 
riaumoti markizas. Jadvyga norėdama suvaldyti įsismarkavusį vyrą 
paėmė Oto ranką, bet šis ją patraukė. - Kokia negarbė! Prieš kara- 
liaus riterį! Tu... 

Otas akimirkai nutilo ieškodamas žodžių, galinčių išreikšti jo 
pyktį. Tuo tarpu Jadvyga išnaudojo pasitaikiusią progą. 

— Gal pirmiausia reikėtų paklausti sūnaus, kas atsitiko, — atsar- 
giai, bet kartu įsakmiai pasiūlė ji. - Man sunku įsivaizduoti, kad jis 
galėtų taip pasielgti... nebent turėjo tam rimtą priežastį. 

Ji drąsindama pažvelgė į sūnų, kuris išsigandęs klausėsi, ką kalba 
tėvai. 

— Taip? Ir kokia ji galėtų būti? Prieš ką tu, kvaily, pakėlei ran- 
ką?! - šėlo Otas. 

Ditricho veide tvykstelėjo užsispyrimas, bet staiga vėl užgeso. Jis 
pakankamai gerai pažinojo savo tėvą ir suprato, kad pakantumo iš 
jo tikrai neverta tikėtis. Kaip ir teisingumo. 

— Albrechtas, - iškošė jis, nukreipdamas akis į Oto pusę. 

Markizas pasilenkė į priekį tarsi būtų neteisingai išgirdęs. 

— Tavo brolis? "Tu susimušei su savo broliu? Nors jis — riteris, o tu 
tik ginklanešys, privalantis jam paklusti? — šaukė tėvas. 

- Jis įžeidė mūsų motiną - jūsų žmoną, mano pone ir tėve, - tei- 
sinosi Ditrichas. 

— Kad ir ką būtų pasakęs, tai nesuteikia ir dar ilgai nesuteiks tau 
jokios teisės jį užpulti! 

Ditrichas nuleido galvą. 

Vyresnėlis jį kamavo visą gyvenimą: vaikystėje namuose, vėliau 
imperatoriškosios tarybos susirinkimuose, o ypač ėmė tuo mėgau- 
tis, kai buvo įšventintas į riterius ir priimtas tarnauti karaliui, ketu- 
riolikmečiam Barbarosos sūnui Heinrichui. 

Būdamas ginklanešiu jaunėlis negalėjo prieštarauti savo broliui. 


Nors tai sunkiai sekėsi. Bet išaušo diena, kai jis neteko kantrybės. Po 

eilinio ūmaus pasižodžiavimo Albrechtas neapykanta degančiu bal- 
su išrėžė, esą Otas negali būti tokio paliegėlio tėvas, tokio pavaini- 
kio, kurį paleistuvė jo motina tikriausiai pradėjo ant šieno su kokiu 
nors arklininku. Štai tada Ditrichas nesusivaldė ir puolė vyresnėlį. 

Savaime suprantama, Albrechtas buvo apsuptas savo geriausių 
draugų, kurie mėgaudamiesi pamokė išsišokėlį ginklanešį. Tada 
Albrechtas nuėjo pas karalių, kuriam oficialiai pranešė apie jaunėlio 
poelgį. 

Ditrichas jau seniai prarado viltį, kad tėvas suims į nagą savo pir- 
magimį ir paveldėtoją. Jadvygos įsikišimai taip pat buvo bevaisiai. 
Albrechtas giliai širdyje nekentė savo motinos. 

— Ginčas bent jau liks šeimos rate, - šiek tiek nuosaikiau suniurz- 
gėjo Otas. - Ir man nereikės nieko papirkinėti už tylėjimą. 

Bet vėlesni tėvo žodžiai buvo labai netikėti. Ditricho veidas išba- 
lo, o sumušimų žymės dar labiau išryškėjo. 

— Man jau įkyrėjo jūsų ginčai. Matau, kad tau nepavyksta sutarti 
su broliu, todėl neturiu kito pasirinkimo. Uždarysiu tave vienuoly- 
ne, kaip ir priklauso antrajam sūnui. Jau seniai derėjo tai padaryti. 

Septyniolikmetis vos galėjo suvaldyti savo balsą. 

- Mano pone ir tėve... aš prašau jūsų... skirkite man bet kokią 
bausmę, kuri jums atrodo tinkama, bet tik ne šią! Nesiųskite manęs 
į vienuolyną! 

Visagali Viešpacie, nebyliai maldavo jis, iš visos širdies trokštu tau 
tarnauti. Bet kaip riteris, ne kaip vienuolis. Prašau, padėk pakeisti jo 
sprendimą, o man suteik stiprybės, kad nepradėčiau žliumbti kaip 
maža mergaitė. 

Staiga iš savo vietos pakilusi Jadvyga atkreipė žvilgsnius į save. 
Otas tikėjosi, kad ji vėl ims prieštarauti. Bet, jo nuostabai, Jadvyga 
krito ant kelių ir žvelgdama tiesiai vyrui į akis, apglėbė jo kojas. 

— Maldauju jūsų, neuždarykite sūnaus vienuolyne! - nusiminusi 
prašė ji. — Jūs lygiai taip pat kaip ir aš žinote, kad jam trūksta pašau- 


kimo. Jis nori ir privalo tapti riteriu! 

Otas apstulbęs žvelgė į savo žmoną. 

Ditrichas visada buvo jos numylėtinis, vyresnėliu ji taip nesirū- 
pindavo. Bet kad dėl sūnaus netgi klūpėtų ant kelių? Nieko pana- 
šaus nebuvo įvykę nuo pat judviejų vestuvių! 

Šis gestas privertė pamiršti skausmą ir pyktį jaunesniajam sūnui. 

Išdidžioji Jadvyga, galingojo Brandenburgo žemių valdovo duk- 
tė, gulėjo po jo kojomis maldaudama pasigailėjimo! Jis suvaldė norą 
pakelti ją aukštyn ir užbaigti šią neįprastą sceną. Anaiptol, Otas ty- 
lėjo, norėdamas pasimėgauti šiuo vaizdu. Koks pasitenkinimas! 

Pirmaisiais santuokos metais jis buvo beprotiškai įsimylėjęs savo 
jauną gražią žmoną. Bet laikui bėgant viskas keitėsi. Jie dažnai py- 
kosi, net dėl jo aferų ir klaidingų sprendimų. Jo apmaudui, Jadvyga 
beveik visada buvo teisi. 

Dabar galėjo atkeršyti, suvaldyti jos pasipūtimą... 

Jau kurį laiką jis nesiartino prie žmonos patalo. Jam buvo beveik 
šešiasdešimt metų, todėl su kuklia moterimi jam buvo neįdomu, nes 
tokia negalėtų išpildyti slapčiausių jo troškimų. Padėtį ištaisydavo 
brangios paleistuvės, kurios už pinigus pasistengdavo suteikti jam 
malonumą ir darydavo tai, ko dama niekada negalėtų sau leisti. 

Bet dabar, matydamas Jadvygą raudančią po savo kojomis, pasi- 
juto kupinas energijos. 

Šiąnakt jis miegos pas ją. Jį džiugino vien mintis, kad norėdama 
padėti savo brangiajam sūnui, Jadvyga privalės nepaisyti antipatijos 
jam ir paklusniai praskėsti šlaunis. Šią naktį jis nebus mandagus su- 
tuoktinis - ne - šiąnakt ji privalės dar kartą prieš jį atsiklaupti. Prieš 
Jį nuogą. 

Otas vis dar nepratarė nė žodžio. 

Kristianas su Marta susižvalgė. Moteris buvo beveik tokia pat iš- 
blyškusi kaip jaunasis Ditrichas. 

Jie abu pažinojo vaikiną nuo pat pirmųjų dienų ir buvo įsitikinę, 
kad iki šiol vienintelis jo noras buvo tapti narsiu riteriu. Kiekvienos 


imperatoriškosios tarybos metu jie galėjo stebėti jaunėlio pažangą, 

taip pat ir tai, kaip dvejais metais vyresnis brolis pasinaudodavo 
kiekviena galimybe įkąsti varžovui dėl tėvo palikimo. 

Iš ligoto vaiko, kurį prieš dvylika metų gydė Marta, išaugo stuo- 
meningas jaunas vyras, vis dar svajojantis apie dieną, kai pagaliau 
taps riteriu. Jau dabar kovodamas kardu ir ietimi jis lenkė daugelį 
vyresnių vaikinų. Kas galėtų būti blogiau už mirties nuosprendį? 
Būti uždarytam tarp keturių vienuolyno sienų, nematyti nieko, kas 
vyksta pasaulyje. Tik melstis ir pasninkauti. 

Marta veltui stengėsi išmesti iš galvos iškilusį vaizdinį: Ditrichas 
apsirengęs nykiu vienuolio abitu, išskustu viršugalviu. Ne, tai su- 
žlugdytų vaikiną. 

Kai kurie visą gyvenimą paskirdavo Dievui. O kilmingieji dvasiš- 
kiai, priešingai — gyveno pasaulietiškai. Vichmanas iš Magdeburgo 
buvo geriausias pavyzdys. Apie tai bylojo prabangus jo gyvenimas 
ir apkūnumas. Arkivyskupas netgi vesdavo savo kariuomenes į mū- 
šius, jo nedomino ir tai, kad katedros kunigas turėjo nesantuokinę 
dukterį. Bet Ditrichui buvo skirtas kitoks gyvenimas. 

Į priekį ryžtingai žengė Kristianas ir priklaupė šalia Oto sūnaus. 
Jis žinojo, kad dėl to gali kilti bėdų, bet taip pat suprato, kad Marta 
pritartų tokiam sprendimui. 

— Mano kunigaikšti, - pradėjo jis. 

Bet markizas neleido kalbėti toliau. 

- Nesivarginkite, Kristianai. Šį kartą nepavyks manęs perkalbėti. 
Ditrichas pats pasirinko savo likimą. 

— Jums leidus, pone. Jis netinka gyvenimui vienuolyne. 

— Tai man ir taip aišku. Bet juk privalau jį nubausti, - kalbėjo 
Otas. — Kur dar turėčiau jį uždaryti už tokią gėdą? Visur, kur tik jis 
pasirodys, aplinkiniai ims šnabždėtis ir juoktis. Jie badys mus pirš- 
tais. 

— Juk vienuolynas neturėtų virsti kalėjimu, tai turėtų būti vie- 
ta, kur ugdoma meilė ir pasiaukojimas Dievu, - mandagiai įsiterpė 


Kristianas. — Prašau jūsų paklausyti manęs. Turiu kitą pasiūlymą. 

Ditricho veide nušvito vilties kibirkštėlė. Nusiminęs jis pirma 
pažvelgė į Kristianą, tada vėl į savo tėvą. 

— Nekantraudamas laukiu, kokią keistą idėją šį kartą pasiūlysi- 
te, - tarė Otas. - Nėra kitos išeities. Niekas nepriims į savo namus 
ginklanešio, kuris dėl savo elgesio buvo išmestas iš imperatoriaus 
rūmų. 

— Atsiųskite jį į mano pilį, - pasiūlė Kristianas. — Ten jis galės 
baigti savo mokymus ir kartu pasimokyti, kaip valdoma pilis ir jos 
apylinkės. Nebent, - nutraukė savo kalbą Kristianas, nes tolesni žo- 
džiai prieštaravo jam pačiam, - jūs nesate pasiruošęs patikėti man 
savo sūnaus. 

Kiekvienas kambaryje esantis žmogus žinojo, ką tamsiaplaukis 
riteris tuo norėjo pasakyti. Paskutinis jo globotinis, markizo Ditri- 
cho sūnus Konradas, žuvo tą pačią dieną, kai buvo įšventintas į rite- 
rius. Ir nors dažnai pasitaikydavo, kad net patyrusiems riteriams ne- 
pasisekdavo turnyruose, Kristianas kiekvieną dieną priekaištaudavo 
sau, kad galėjo geriau paruošti jaunąjį vyrą. 

- Jūs žinote, kad tokiu atveju kurį laiką negalėčiau jūsų pasiimti 
į karališkąją tarybą, - suniurzgėjo Meiseno markizas. - O prasta šio 
nevykėlio reputacija, - jis piktai dėbtelėjo į sūnų, - neišvengiamai 
kris ant jūsų galvos. 

Kristianas tikėjosi tokio protesto. Bet negalėjo ir nenorėjo leisti 
septyniolikmečiui sulaukti tokio likimo, kurį jam norėjo parinkti 
tėvas. Juk jaunuolis visą gyvenimą svajojo apie tai, kaip taps riteriu, 
ir nuoširdžiai siekė šio tikslo. 

— Su laiku viskas pasimirš, - ramiai paaiškino jis, jausdamas Mar- 


tos žvilgsnį. - Be to, darbo pilyje ir kaime man per akis. 


Visi kaip užburti spoksojo į Otą. O šis, prieš paskelbdamas savo 
sprendimą, mėgavosi tvyrančia įtampa. 
Markizas nebuvo labai sužavėtas Kristiano pasiūlymu. Tokiu 


atveju sūnus dingtų iš jo, imperatoriaus ir kitų kilmingųjų akiračio. 

Laukia karas. Todėl antras sūnus tikrai nepakenktų. Jis galėtų 
vesti vieną iš Oto kariuomenių. Galbūt reikėtų pagreitinti Ditricho 
įšventinimą į riterius - ramiai, be jokių iškilmių su daugybe aukšto 
rango svečių. Mūšyje jaunuolis galėtų susigrąžinti prarastą garbę. 

Otas nenorėjo taip lengvai nuraminti klūpinčiųjų prie jo. Kuo la- 
biau Ditrichas bijos vienuolyno, tuo greičiau išmoks gerbti vyresnįjį 
brolį. Be to, norėjo kuo ilgiau pasimėgauti pergale prieš Jadvygą. 

— Norėčiau šiąnakt apie tai pagalvoti, — galiausiai pranešė jis, 
žvelgdamas į Jadvygą. 

Rankos gestu jis leido eiti Kristianui, Martai ir savo sūnui. Tada 
ištiesė ranką savo žmonai. 

— Sekite paskui mane, mano žmona, - šaltai šypsodamasis tarė. 

- Jadvygą išpylė šaltas prakaitas. 

Anksčiau ji pati naudojosi lova, norėdama palenkti Otą į savo 
pusę. Dėl to jos niekada negraužė sąžinė. Juk moteris negali kitaip 
paveikti vyro sprendimų. Taip ji padėjo savo vyrui išvengti klaidin- 
gų sprendimų. 

Ber cie laikai jau seniai praėjo. Metams bėgant Otas tapo vis 
niurzgesnis ir atgrasesnis. O įsimylėjusi Ditrichą ji manė nebeištver- 
sianti grubaus savo sutuoktinio savininkiškumo. 

Jadvyga iki dabar atidėdavo klausimą, kaip paaiškins Otui savo 
nėštumą, nes naktimis vyras jos nebeaplankydavo. Kita vertus, ji 
džiaugėsi galėdama išvengti šlykščių jo priekabiavimų. 

Iš vyro akių matėsi, kad jis nujaučia apie Jadvygos pasibjaurėjimą 
ir nenorą atlikti žmonos pareigos. Šį kartą jį vedė ne geismas, o kerš- 
to troškimas. Išsigandusi ji klausė savęs, kaip sūnaus labui iškęsti šią 


naktį ir neparodyti savo jausmų. 


Pagaliau Otui nusiritus į šoną ir užmigus, ji pašoko iš lovos ir 
ėmė dusti. 
Drebėdama iš šalčio ir pasišlykštėjimo ji čiupo vyro apsiaustą, 


susisupo į jį, atsitūpė kambario kampe ir rankomis apglėbė kelius. 

Čia ji maldavo Dievo, kad sutuoktinis miegorų pakankamai giliai ir 
nepastebėtų jos dingimo. 

Jei pasiseks, Otas ryte prabudęs pamatys ją jau apsirengusią ir su- 
sišukavusią. Daugiau jos nebepalies. Niekam nevalia sužinoti, kad 
Meiseno markizo žmona praleido naktį ant grindų kaip žemiausio 


rango tarnaitė. 


Tuo metu, kai Jadvyga šaldama glaudėsi prie sienos, o jaunesnysis 
sūnus tėvo įsakymu naktį leido kryžium gulėdamas priešais altorių, 
Kristianas ir Marta laimingi glaudėsi vienas prie kito. 

Riteris švelniai perbraukė per šlaunis, vis dar aistringai apglėbu- 
sias jo liemenį, tada dešine ranka kilo liemeniu aukštyn, kol palietė 
kaklą. Marta užmerkė akis ir šypsojosi. Ne pirmą kartą, pagalvojo 
jis: nedaug trūksta ir ji iš malonumo ims murkti kaip katė. 

Pasukęs ją ant šono ir parėmęs galvą kaire ranka, jis įsimylėjusio- 
mis akimis žvelgė į savo žmoną, kuri buvo visas jo gyvenimas. Net 
po dešimties metų jis džiaugėsi kiekviena diena, praleista kartu su 
ja, ir liūdėjo būdamas atskirai. O taip nutikdavo gana dažnai, daug 
dažniau nei jis norėtų. Ir viskas dėl Oto ir jo įsakymų. 

Kiekviena diena galėjo būti paskutinė. Jiedu ne vieną kartą vos 
išsisuko iš mirties gniaužtų. Kiekvieną akimirką juos galėjo išskirti 
pavojinga liga, karas arba priešų kėslai. 

Marta atsimerkė, tarsi perskaičiusi vyro mintis. 

— Apie ką mąstai? — paklausė ji ir perbraukė pečius siekiančius 
tamsius plaukus. Ji šypsojosi, bet tai buvo liūdna šypsena. Ji tikrai 
perskaitė jo mintis, ir vėl. 

Nagi, gana tų niūrių minčių! 

— Žinai, ši situacija man gali atnešti naudos. Nereikėtų kartu su 
Otu joti į kiekvieną imperatoriškąją tarybą, — tarė jis šypsodama- 
sis. — Tada galėčiau daugiau laiko skirti tau ir mūsų didelei plačiai 
lovai namuose, - tai sakydamas jis patapšnojo per Martos šlaunį. 


Juokdamasi ji pagrūmojo rodomuoju pirštu. 

— Saiko neturėjimas yra nuodėmė! Kunigas Sebastianas už tai 
lieptų tau sukalbėti dešimt Tėve Mūsų... o aš turėčiau pasninkauti 
keturiasdešimt dienų. 

Abu nutilo, prisiminę viskuo nepatenkintą kunigą, kuris užge- 
sindavo net menkiausią džiaugsmo kibirkštėlę žmonių veiduose. 
Bet Marta buvo tokia pat laiminga kaip ir Kristianas: jei markizas 
atsiųs jiems savo sūnų, jų šeimai nebereikės dalyvauti susirinkimuo- 
se. Rūmuose jai nepatiko, tai nebuvo jos pasaulis - perdėtai manda- 
gus ir veidmainiškas. Gyvendama tarp dvariškių ji kiekvieną kartą 
jautėsi tarsi artistė, balansuojanti ant lyno arba žengianti pro gaują 
laukinių žvėrių. Vienintelis neteisingas judesys ar žodis - ir gali būti 
sudraskytas. 

: - Tu supranti, kad priimdamas Ditrichą ginklanešiu savo dvare, 
įsigysi dar vieną priešą - būsimąjį Meiseno vadovą? - surimtėjusi 
paklausė Marta. Tai nuskambėjo kaip fakto konstatavimas, ne klau- 
simas. 

Visiems ir taip buvo aišku, kad valdžios ištroškęs Albrechtas 
norėjo gauti visą palikimą, neperleisdamas broliui nė menkiausios 
dalies. Trūko vienintelio tėvo žodžio, ir Albrechto planai žlugtų. 
Vyresnėlis apsidžiaugtų atsikratydamas brolio ir žinodamas, kad šis 
labai dėl to nusiminęs. 

Jei Kristianas sugadintų jo triumfą, po Oto mirties jis sulauktų 
pavojingų laikų. Ir ne tik jis, bet ir šeima bei draugai. 

Kristianas paėmė Martos rankas. Nepaisant ką tik kaitinusios 
aistros, jos buvo ledinės. 

— Ditrichas to vertas. 

Tada Kristianas atsigulė ant nugaros ir įsispoksojo į nematomą 
tašką lubose. 

— Aš slapčia tikiuosi, kad kada nors vietoje Albrechto Meiseno 
žemes valdys Ditrichas. Todėl norėčiau jį kaip įmanoma geriau pa- 


ruošti. 


“) dabo gysla 


Ryte Otas paskelbė savo sprendimą ir liepė Kristianui, jo palydai 
bei savo sūnui nedelsiant palikti Magdeburgą ir išvykti į Kristians- 
dorfą. 

Kristianas ir Lukas išsiuntė jaunuosius savo ginklanešius sukrau- 
ti daiktų, o pirmasis pasisiūlė palydėti Ditrichą į bažnyčią. Markizo 
sūnui labai palengvėjo dėl to, kad neteks visam gyvenimui užsida- 
ryti į vienuolyną, todėl prieš išvykdamas norėjo uždegti žvakę ir su- 
kalbėti padėkos maldą. 

Prie įėjimo Ditrichas trumpam stabtelėjo ir padalijo monetų ten 
tūnantiems elgetoms. Pasiliko tik vieną monetą, kad galėtų už ją nu- 
pirkti žvakę. 

— Aš prisiekiau taip padaryti, jei tėvas neišsiųs manęs į vienuoly- 
ną, - paaiškino jis Kristianui. 

Marta taip pat juos palydėjo į milžinišką Magdeburgo katedrą, 
kurios didybė kiekvienąkart atimdavo žadą. Ji norėjo pasimelsti už 
sėkmingą kelionę namo ir už tuos, kurie likę Kristiansdorfe, ypač 
vaikus ir įvaikius. 

Išėjus laukan, ją vėl apsupo prie vartų lūkuriuojantys elgetos ir 
luošiai. Pamatę prašmatnius jos drabužius jie tikėjosi gauti nemenką 
išmaldą. Marta numetė į jų būrį keletą monetų ir pasuko link nere- 
gės, kurią pastebėjo dar eidama į katedrą. Dabar ji pastebėjo, kad 


moteris buvo daug jaunesnė, nei pasirodė iš pirmo žvilgsnio, maž- 

daug tokio pat amžiaus kaip ji pati, tik labai nuskurdusi ir sulysusi. 
Dėmesį patraukė siaubingi sudrėkę nudegimai kadaise gražiame 
moters veide. Išsekusi būtybė sėdėjo atokiau nuo elgetų, nepasida- 
lijančių monetomis. Išgirdusi triukšmą ji tik šiek tiek pasuko galvą 
ta kryptimi. Marta priėjo prie jos ir į purviną delną įdėjo pteningą. 
Moteris primygtinai kratėsi išmaldos, esą kam jai aklajai ji reikalin- 
ga. Juk kiekvienas, kuriam neregė paduotų monetą ir paprašytų nu- 
pirkti duonos, dingtų nė nemirktelėjęs. 

Elgeta vis tiek padėkojo ir pabučiavo Martos ranką. 

— Tesaugo Jus Dievas, - išlemeno ji. Iš tuščių akiduobių pasipylė 
ašaros. 

Martą nukrėtė šiurpas. Ką ji turėjo padaryti, kad susilaukė tokios 
baisios bausmės? 

— Neturi nieko, kas tavimi pasirūpintų? — paklausė ji. 

Varguolė papurtė galvą. 

— Jie mane išvarė. Bet aš esu nekalta, prisiekiu visais šventaisiais, 
kilmingoji ponia! 

Rauda vis stiprėjo. 

— Jie apkaltino mane, kad turiu blogą akį ir galiu nužiūrėti gyvu- 
lius bei apkerėti vyrus. Bet tai netiesa! 

Marta krūptelėjo. Taip tvirtinti galėjo tik labai žiaurus žmogus, 
moteriai dar pasisekė, kad nebuvo sudeginta ant laužo. Apakinimas 
buvo tolygus mirties bausmei, skirtumas tik toks, kad iki mirties dar 
reikėdavo pasikankinti. Su aklais elgetomis buvo žiauriai pokštau- 
jama. Jei koks gailestingas žmogus duodavo jiems pinigų ar mais- 
to, dažniausiai išmalda nedelsiant būdavo atimama. Šie nelaimingi 
žmonės anksčiau ar vėliau vis tiek mirdavo iš bado arba būdavo už- 
mušami. 

Bet niekas geriau už Martą nežinojo, kaip lengva ką nors netei- 
singai apkaltinti raganavimu - daugiausia iš pavydo ar naudos sau. 


— Palauk čia. Atsiųsiu ką nors, kad atneštų tau maisto. 

Akloji širdingai padėkojo. O Marta tuo tarpu nurodė kartu su ja 
ėjusiai tarnaitei nupirkti duonos ir griežtai prisakė neduoti jos nie- 
kam kitam, įsprausti tiesiai į neregės ranką. 

Pati žengė link Elbės, sulig kiekvienu žingsniu siaubas jos viduje 
didėjo. Bet ji buvo apsisprendusi pabaigti viską iki galo. Marta pri- 
valėjo vėl susitikti su praeities demonais tam, kad galutinai atsikra- 


tytų jų šešėlio. 


Įbridusi į tekantį vandenį moteris prisivertė nepabėgti, liko sto- 
vėti ir drąsiai žvelgė į priekį. 

Vietoje iš bažnyčios sklindančio smilkalų kvapo jautėsi aitri ant 
kranto išplautų ir vasaros karštyje pūvančių atliekų smarvė. 

Kiek laiko turėjo praeiti, kol purvini tamsūs vandenys praplukdė 
jas pro Meiseną? 

Staiga Magdeburgo siluetą pakeitė Meisenas, ji vėl išvydo save 
scenoje, kuri ir praėjus penkeriems metams sukeldavo baimę ir pa- 
sišlykštėjimą: pusnuogė, sumušta, surištomis rankomis ir kojomis, 
matant žmonių miniai ji buvo įmesta į upę. Pats Viešpats privalėjo 
nuspręsti, ar Marta tikrai ragana, ar tikrai ji sudariusi sandėrį su de- 
monais, kaip ją apkaltino netikėlis medikas. 

"Tokią pat karštą vasaros dieną, kaip nusimato ir ši, moteris buvo 
įkalinta ir kankinama, kol vienas negailestingas dvasiškis pareikala- 
vo išbandymo vandeniu, kuris galėjo baigtis tik mirtimi. 

Širdis nustojo plakusi, kai ji šimtąjį ar tūkstantąjį kartą iš naujo 
pajuto visus patirtus išgyvenimus: baimę mirti, kai šaltas vanduo 
apsėmė jos kūną, o ji supančiotomis galūnėmis negalėjo nė krustelti, 
ir veriantį skausmą netenkant dar negimusio kūdikio. 

Žmogus, kurį ji laikė priešu, dėl asmeninių priežasčių ištraukė 
Martą iš mirties gniaužtų. Šiek tiek vėliau jis išlaisvino ją iš požemių 
kalėjimo ir laikė paslėpęs savo namuose. Tada visi manė, kad ji ne- 
gyva. Šios istorijos ir vėliau sekusių keistų įvykių Marta dabar neno- 


rėjo prisiminti. Bet nuo tos dienos, kai turėjo žūti Elbės bangose, ji 

negalėjo akyse regėti jokio vandens telkinio, kuris buvo didesnis nei 
dubuo. Tai sukeldavo Martai nemalonių išgyvenimų. 

Dabar ją vėl užvaldė baimė, iš skausmo norėjosi rėkti. Bet Marta 
susitvardė, užgniaužė sukilusius jausmus, kitaip būtų atkreipusi ap- 
linkinių dėmesį. 

Ji privalėjo nugalėti šią baimę. Moteris liepė sau pažvelgti į puto- 
jantį vandenį. 

Viskas jau praeityje, tarė ji, daugiau niekada taip nenutiks. Bet 
pasąmonė kalbėjo ką kita: tikrai gali nebijoti išbandymo vandeniu, 
nes kitą kartą būsi iškart sudeginta. Tada tave palaikys piktybiška ir 
nesulauksi pasigailėjimo. 

Kol ji buvo pilies valdytojo žmona, niekas negalėjo jos užpulti. 
Bet vieną dieną Kristianas gali vėl užsitraukti nemalonę - kaip tada, 
kai buvo apšauktas vagimi ir nusikaltėliu. Lygiai taip pat greitai, 
kaip abu, paniekintasis ir vargšė pribuvėja, tapo kilmingaisiais. Po 
Oto mirties Albrechtas taptų naujuoju Meiseno valdovu ir tikrai 
nepasigailėtų nekenčiamo brolio užtarėjų. 

Senasis markizas, nors ir sulaukęs šešiasdešimties metų, buvo dar 
gyvas, ir jokių artėjančios mirties požymių nesimatė. Pirmiausia ji 
turėtų laikytis atokiau nuo klastingo kunigo Sebastiano, kuris tyko- 
jo kaime, ruošdamas planus, kaip išnaikinti vis dar jaučiamą pago- 
niškumą. 

Ji vėl manėsi girdinti balsą žmogaus, kuris tada ant Elbės kranto 
Meisene primygtinai reikalavo jos mirties. 

Kažkas už nugaros tyliai pašaukė ją vardu. Jauna moteris susigū- 
žė ir atsisuko. 

Tai buvo Lukas, Kristiano draugas ir riteris. Jis pakankamai ilgai 
ir gerai pažinojo Martą, todėl suprato, kad jos mintys dabar klai- 
džiojo po tamsiausius praeities koridorius. Tokiomis akimirkomis 
jis labiausiai už viską norėdavo apkabinti ją ir paguosti. Bet taip elg- 
tis nederėjo. Ji buvo jo geriausio draugo žmona. Nors Lukas mylėjo 


ją daug ilgiau. 

— Turėjau tave pakviesti. Mes iškeliaujame, - tyliai tarė jis, atsisa- 
kydamas įprastų pajuokavimų. 

Marta dėkinga linktelėjo, nepaisydama karščio įsisupo į apsiaus- 
tą ir sekė paskui Luką, stengdamasi išblaškyti niūrią nuotaiką. Ji 
privalėjo liautis bijojusi kiekvieno šešėlio. Kristianas, Lukas ir kiti jų 
draugai iškeliaus į karą ir niekas nežinojo, ar kada grįš. Dabar ji turė- 


jo padėti savo artimiesiems išgyventi artėjančius sunkius laikus. 


Kristianas tylėdamas stebėjo naująjį savo globotinį, kurio padė- 
kos malda atrodė niekada nesibaigs. Katedros sijas nutvieskė pro 
langą šviečiančios saulės spinduliai. Vėsiame akmeniniame pastate 
jie buvo vieninteliai, žinantys apie lauke tvyrojantį karštį. 

Kristianas buvo patenkintas, kad Ditrichas, nors ir išbalęs bei 
pervargęs, neparodė bemiegės nakties pasekmių. Tikriausiai ryte 
jam padėjo keletas gerų draugų, nes niekas, visą naktį išgulėjęs kry- 
žium ant šalto akmeninio bažnyčios grindinio, nepajėgtų savo jėgo- 
mis atsistoti ant kojų. 

Vaikinui ateityje prireiks daug stiprybės, pirmiausia dėl to, kad 
įvykdytų visus reikalavimus ir taptų geru riteriu. Jis privalės daryti 
viską, kad ištrintų patirtą gėdą kilmingųjų akyse ir patenkintų reik- 
lųjį savo tėvą, tai turbūt bus sunkiausia. 

Jau daugiau nei dvidešimt metų Kristianas buvo Oto pavaldinys, 
įskaičiuojant ir tarno, ir ginklanešio laikus. Bėgant metams įtikti 
vis niurzgesniam Otui darėsi vis sudėtingiau. Sunku buvo ir toliau 
nuoširdžiai vykdyti jo nurodymus, Kristianas veikdavo labiau parei- 
gos vedinas. 

Nenorėdami, kad markizas pakeistų savo sprendimą, jie turėjo 
paskubėti ir kuo greičiau palikti Magdeburgą. 

Ditrichas staiga persižegnojo, lyg būtų perskaitęs Kristiano min- 
tis. 

Priešingai nei tikėtasi, prie vartų jų neapspito būrys elgetų. Luo- 


šiai ir pažymėtieji buvo susispietę į triukšmingą būrį ir, kaip pasi- 

rodė, pešėsi dėl duonos kriaukšlės. Šiek tiek toliau gulėjo sumuštos 
neregės kūnas. Per savo gyvenimą Kristianas matė pakankamai ne- 
gyvėlių, todėl iškart suprato, kad padėti jau per vėlu. 

Jis persižegnojo. Ditrichas pasekė jo pavyzdžiu ir metė įsiutusį 
žvilgsnį į besiriejančias padugnes. Tada riteris nusivedė savo globo- 
tinį į sodelį, kuriame prieš porą dienų sėdėjo su Marta. Bet šį kartą 
nepasuko link pinto suolelio, tik įsitikino, kad niekas jų nesiklauso. 

— Noriu žinoti, kodėl užpuolei savo vyresnįjį brolį, - sukryžiavęs 
ant krūtinės rankas griežtai paklausė Kristianas. 

Ditrichas susigėdęs nuleido galvą, rudi plaukai užkrito ant siau- 
ro vis dar mėlynėmis išmarginto veido. Tyliu balsu užsikirsdamas 
papasakojo, kaip viskas nutiko. 

Istorija nenustebino Kristiano, kažko panašaus jis ir tikėjosi. 

— Tai nebuvo pirmas kartas, kai Albrechtas tave išprovokuoja ar 
pažemina, - padrąsino jis. - Kad ir kaip jis tave užsipultų, privalai 
neprarasti savitvardos. Tai buvo paskutinis kartas, kai pavyko per- 
kalbėti tavo tėvą. 

— Žinau, - atsiliepė Ditrichas ir jo veidas apsiniaukė. 

— Taigi kitą kartą pagalvok apie tai, kad pasipriešindamas darai 
didžiulę paslaugą Albrechtui. Taip jis užsitikrina sau palikimą. 

— Ber juk jis jį ir gaus, - nenoromis numykė jaunesnysis Oto sū- 
nus. Tada pažvelgė į Kristianą. - Jau nuo tos dienos, kai pradėjo 
vaikščioti, iš tėvo negirdi nieko kito, kaip tik tai, kad kada nors pa- 
veldės jo žemes ir titulą. 

— Tavo tėvas nori perduoti tau Veisenfelso žemes, o Albrechtas 
pavydi, - užtikrintu balsu nukirto Kristianas. - Jis baiminasi, kad 
neatsitiktų taip, kaip jūsų tėvui, kuris paveldėjo mažiau nei tikėjosi. 

Staiga pasirodė virtuvės tarnas, tikriausiai norėjęs nuskinti keletą 
prieskoninių žolelių. Bet pamatęs du vyrus rūškanais veidais ir praš- 
matniais drabužiais, kurie liudijo jų kilmingumą, berniukas akimir- 


kai sustingo ir išsigandęs nubėgo. 

- Eikime į arklides. Likusieji tikriausiai jau laukia mūsų, - para- 
gino Kristianas. 

Septyniolikmečio veide nušvito palengvėjimas. Bet riteris sulai- 
kė jį dar minutėlei. 

- Jei nori likti mano namuose, privalai prisiekti, kad daugiau nie- 
kada nepasiduosi Albrechto provokacijoms. 

— Duodu žodį, - trumpai pasvarstęs atsakė Ditrichas. 

— Nesvarbu, kas atsitiks? — griežtai paklausė Kristianas. - Nuo 
šios akimirkos nuo tavęs priklauso ne tik tavo vieno likimas! 

- Taip, pone. Galite manimi pasikliauti, - rimtu, beveik iškil- 
mingu balsu užtikrino Ditrichas. 

Išėję iš sodo jie pamatė už kelių žingsnių lūkuriuojantį virtuvės 
berniuką, kuris iš karto nubėgo atlikti pavedimo. 

Nespėjus prieiti arklidžių, Kristianas dar kartą pasikvietė globo- 
tinį į šoną ir kreipėsi į jį tyliu balsu: 

— Net jei tai pasirodytų neteisinga... Gerai bent tai, kad markizas 
nenorėjo žinoti jokių judviejų ginčo smulkmenų. 

Ditrichas metė į Kristianą klausiamą žvilgsnį. 

— Tavo tėvas labai jautriai reaguoja į kaltinimus tavo motinai, — 
nieko daugiau neaiškindamas pareiškė Kristianas. 

Ditrichui visai nereikėjo žinoti, kad vieną kartą jis pats buvo už- 
darytas į kalėjimą. Otas taip pasielgė vos išgirdęs gandus apie galimą 
Kristiano ir Jadvygos ryšį. Markizo žmona taip pat buvo nubaus- 
ta - visą naktį praleido surakinta. Juos išgelbėjo Kristiano draugai, 
išaiškinę sąmokslą. 

Senstant Oto pavydas ir nuolaidžiavimas kitų įtakai nemažėjo. 
Kristianas neguldytų galvos dėl to, kad Otas kitą kartą neskubėtų 


nubausti žmonos. Šįkart jis kuo greičiau ją nužudytų. 


Kelionė į Kristiansdorfą truko dešimt dienų. 
Kristianas atsisakė papildomos apsaugos, nors ir buvo atsakingas 


už markizo sūnaus gyvybę. Mažesnė grupė keliauja greičiau ir yra 

mažiau pastebima, paaiškino jis Ditrichui. Be to, jis visiškai pasiti- 
kėjo savo vyrais. 

Jo žodžiai Ditricho beveik nenustebino. Nuo pat vaikystės jis ži- 
nojo, kad Kristianas buvo pripažintas riteris ir kovotojas. Jau tada 
be galo žavėjosi tuo vyru, džiaugėsi jojimo pamokomis. Ditrichas 
taip pat žinojo, kad Lukas, buvęs Kristiano mokinys ir ginklanešys, 
jam neprilygo. Bet dauguma kartu keliaujančių vyrų buvo neblogi 
kariai. 

Ditrichas galėjo tuo įsitikinti kiekvieną kelionės vakarą, nes 
Kristianas nepaisydamas ir taip sunkios kelionės rengdavo kardo 
valdymo pratybas. Jis buvo tvirtai nusprendęs paruošti vaikiną kaip 
įmanoma geriau. Tik taip septyniolikmetis ištvers tai, kas jo laukia 
ateityje. 

Per dieną, kai kelias būdavo pakankamai platus, kad tilptų du 
arkliai, šalia Ditricho, Kristiano prašymu, jodavo Lukas. Kristianas 
manė, kad jaunesniojo draugo juokeliai padės septyniolikmečiui 
šiek tiek atsipalaiduoti. 

Kiti du kartu keliavę keturiolikmečiai ginklanešiai kaip tik už- 
baigė savo kaip pažų tarnystę ir labai stengėsi atitikti griežtus Kris- 
tiano ir Luko reikalavimus. 

Kelionės metu Ditrichas viską atidžiai stebėjo, kad galėtų geriau 
pažinti žmones, su kuriais leis laiką iki įšventinimo į riterius, ir tikė- 
josi, kad tėvas neapsigalvos. Į akį jam krito keletas neįprastų daly- 
kų. Kartu su Kristianu keliaujantys vyrai darė tai laisva valia ir labai 
žavėjosi juo. Jam nereikėjo nei nurodinėti, nei grasinti bausmėmis 
ar net jas skirti. Visi besąlygiškai pakluso. Dažniausiai pakakdavo 
poros žodžių, ir jie jau žinodavo, ko iš jų tikimasi. O su Luku abu 
vienas kitą suprasdavo be žodžių. 

Septyniolikmetis ypač žavėjosi stebėdamas Kristiano ir Martos 
tarpusavio santykius. 

Švelni, gležna pilies valdytojo žmona atrodė tarsi įsupta į liūdesio 


šydą. Bet kai žvilgsnis nukrypdavo į Kristiano pusę, jos veidas nu- 

švisdavo. Ditrichas negalėjo prisiminti, ar jo tėvas yra kada pažvelgęs 
į motiną taip, kaip Kristianas į savo jaunąją žmoną. Kai jis padeda 
žmonai nulipti nuo arklio ar apsiaučia apsiaustu, kad nesušaltų, tai 
daro visiškai kitaip nei būdamas rūmuose, kaip to reikalauja etike- 
tas. Nemeilikauja, nešnabžda į ausį gražių žodelių, bet savo jausmus 
parodo, atrodo, nereikšmingais dalykais, kuriuos gali pastebėti tik 
atidus stebėtojas. Kristianas mylėjo žmoną iš visos širdies, ką Ditri- 
chas yra matęs tik keletą kartų, ir žinojo daugiausia iš muzikantų 
dainų. 

Arjis pats kada nors pažins tokią meilę? To jaunuolis troško visa 
širdimi, net jei tikimybė ir buvo nedidelė. Tėvas neišsiuntė jo į vie- 
nuolyną, tad būtinai suorganizuos tokią sąjungą, kuri bus naudinga 
Vetinų šeimai, visiškai neatsižvelgdamas į jaunųjų norus. Jis slapčia 
stebėjo Kristianą ir Martą, tarsi galėtų pavogti bent dalelytę jų lai- 
mės. 

Gera kelionės nuotaika pasirūpino du jaunuoliai, jau pasiekę su- 
augusio vyro amžių. Jie labai stengėsi laikytis rimtai, bet negalėjo 
susilaikyti nepokštavę. Vienas buvo vardu Kunas, raudonplaukis 
strazdanomis nusėtu veidu, kuris, kaip iš kalbų suprato Ditrichas, 
buvo vedęs Martos podukrą ir ši laukėsi pirmojo jų vaiko. Juoda- 
plaukį jo draugą Bertramą kankino meilės ilgesys. Ditrichas iš kai 
kurių pastabų suprato, kad jo išrinktoji įsimylėjo kitą, bet šis mirė, o 
ji vis dar jo gedi. Visi juokaudami Bertramui patarinėjo, kaip užka- 
riauti mylimosios palankumą. Kristianas neapsikentęs sudrausmino 
įsismarkavusią kompaniją, ir Ditrichui tapo aišku, kad ta mergaitė 


turėtų būti Kuno žmonos sesuo, vadinasi, kita Martos podukra. 
ų p 


Kepinant alinančiai vasaros saulei keliautojai pagaliau prisiarti- 
no prie Kristiansdorto. Rytinis lietus jų nesuerzino, būrys džiaugėsi 
vėsia atgaiva, nors po kurio laiko visų kūnai ir drabužiai vėl buvo 


padengti dulkių sluoksniu. 

Pasiekus kaimą, Kristianas išsiuntė vieną palydos narį, kad pra- 
neštų visiems apie pilies valdytojo bei jo palydos grįžimą ir markizo 
Oto sūnaus atvykimą. Taip užsitikrino, kad grįžus bus patiekti pie- 
tūs ir paruoštas vanduo maudynėms. 

Kristianas pasuko kalvos link ir pamojo Ditrichui joti kartu. Ku- 
nigaikščio sūnus jojo ant brangaus širmio — tokį markizas kadaise 
buvo padovanojęs ir Kristianui. 

Kristianas slapčia pažvelgė į Martą. Ši kalva buvo mėgstamiausia 
jų vieta. Iš čia matėsi visas kaimas, todėl retkarčiais jie atjodavo čia 
pabūti dviese, pamąstyti, kurti ateities planus. Marta jam nusišyp- 
sojo ir patraukė savo žirgą į šoną, kad Ditrichas galėtų netrukdamas 
kopti aukštyn. 

— Tikslas pasiektas, - pranešė Kristianas ir parodė į prieš juos 
plytinčią vietovę. 

Vaizdas atėmė Ditrichui amą. Pakeliui nemažai girdėjo apie tai, 
kaip išsiplėtė Kristiano kaimas, bet pamatyti viską savo akimis buvo 
visai kas kita. 

— O... visa tai iškilo per tuziną metų vietoje miškų ir laukinių 
pievų, — vis dar neatgaudamas kvapo pasidomėjo jis. 

— Labai tiksliai pasakyta. Kai aš kartu su naujakuriais atvykau į 
šias vietas aplinkui plytėjo vien miškai. Tik prie upelio buvo gabalė- 
lis pievos. Ten buvo paruošti pirmieji mūsų laukai ir pradėti statyti 
namai. - Kristianas parodė kaimo liepą ir keletą šalia jos stovinčių 
trobelių. 

Laukuose ir miškuose matėsi būreliai dirbančių žmonių, kurie 
nuo kalvos atrodė tarsi skruzdėlės. 

Nemaža dalis miško buvo iškirsta tiek namų statybai, tiek kal- 
nakasybai. Taip pat ir kaimams įprastos dirbamos žemės buvo ne- 
daug - tik keletas sodų ir kanapių laukas, aprūpinantis kaimą žalia- 
va virvėms. Šiaurinė gyvenvietės dalis buvo atskirta plačia juosta, už 


kurios matėsi milžiniškos duobės. Cia dirbo daugybė žmonių, vieni 


Pribuvėjos išpažintis 57 


kasė sidabro rūdą, kiti ją skaldė. Lukas pakeliui pranešė, kad sidabro 
gysla prasitęsė šalia gyvenvietės. 

Kaimas Ditrichui pasirodė milžiniškas, turint omenyje ir tai, kad 
iškilo per tokį trumpą laiką. Prie upės stovėjo keletas lydyklų, iš jų 
kaminų veržėsi tiršti dūmai. Šalia buvo galima pastebėti buvusį kai- 
mo centrą. Vakaruose buvo iškilęs naujas gyvenamasis ketvirtis, iš 
tolo primenantis miestą. Jo viduryje kilo didelė akmeninė bažnyčia. 
Į rytus nuo sidabro gyslos įsikūrė kalnakasių gyvenvietė. 

Ant plokščiakalnio stovėjo pilis, apsupta keleto namų ir sienos. 
Aplink kalną tekėjusi upė buvo išdžiovinta ir iškasta taip, kad juostų 
pilį ir eitų po pakeliamuoju tiltu. 

Ditrichas žinojo, kad pilyje saugomas jo tėvui priklausantis si- 
dabras. Už storų sienų buvo laikomos markizo monetos. Jaunuolis 
nekantraudamas laukė, kol galės pamatyti, kaip išgaunamas sidabras 
ir iš jo iškalami pfeningai. Kristianas norėjo, kad jis domėtųsi šiais 
klausimais, nes būsimas valdovas turėtų viską žinoti. 

Į atsainų Ditricho atsakymą, esą jis vis tiek nieko nevaldys, nau- 
jasis mokytojas sureagavo gan griežtai. 

— O kaip bus su Veisentelsu? 

Ditrichas dar nebuvo lankęsis Kristiansdorte, nes paskutinius 
metus praleido imperatoriaus rūmuose, bet apie gynybos sistemą 
žinojo nemažai. Pamatęs pilį galėjo galvą guldyti, kad užpuolimo 
metu ją apginti nebūtų sunku. Žvalgybos bokštai prie abiejų kaimo 
vartų garantavo papildomą apsaugą. 

Staiga Kristianas pasilenkė pirmyn ir ranka prisidengė akis, kad 
galėtų geriau matyti. Jis atrodė sunerimęs. 

Dabar ir Ditrichas tai pamatė: atrodė, kad kažkas atsitiko vieno- 
je iš kasyklų, nes greitai aplink tą vietą susirinko būrys žmonių. Jau- 
nuolis pastebėjo, kad Kristianas metė klausiamą žvilgsnį į Martą. 

— Sek paskui mane! — sušuko riteris ir paragino savo žirgą kuo 


greičiau šuoliuoti kasyklos link. 

Vieninteliai pasitikę ginkluotus raitelius buvo keletas mažų vai- 
kų. Šie sustingę išpūstomis akimis stebėjo sugrįžusius. Sargybos 
sveikinimą Kristianas priėmė nestabdydamas žirgo. 

Kaimo gyventojai nesusirinko išgirdę, kad grįžta pilies valdyto- 
jas ir nepasveikino jo. Jų nepasitiko daugiau nė vienas žmogus, o tai 
suneramino ir Ditrichą. Nejaugi kasykloje atsitiko nelaimė? Visos 
aplinkybės sutapo. 

Riterių būrio priekyje jojo Kristianas ir pasuko tiesiai prie be- 
sibūriuojančios minios, susitelkusios ir šurmuliuojančios prie ka- 
syklos. 

Vis dar niekas nekreipė į juos dėmesio, jau nekalbant apie pado- 
rų kaimo šeimininko pasveikinimą. 

Kaimo gyventojai šūkavo, stumdėsi ir gestikuliavo atsukę nuga- 
ras atvykėliams. Jie brovėsi norėdami kažką pamatyti, todėl užstojo 
vaizdą raiteliams. 

Lukas, pamiršęs dvaro etiketą, priglaudė du pirštus prie burnos ir 
garsiai sušvilpęs nutildė įsisiautėjusią minią. 

Visi iš karto atsisuko ir išsigandę nustėro. 

— Pasveikinkite Kristiansdorfo poną ir ponią bei mūsų markizo 
sūnų! - sušuko Lukas. 

Tarsi banga, susidaranti į vandenį įmetus akmenį, susirinkusiųjų 
eilės klaupėsi ir lenkėsi prieš savo šeimininkus. Pro juos prasibrovė 
elegantiškai apsirengęs vyras pražilusia barzda. 

— Būkite pasveikintas, šeimininke, mes džiaugiamės jus matyda- 
mi, — tarė jis ir žemai nusilenkė slėpdamas įsiūčio iškreiptą veidą. 

- Telydi jus Dievas, meistre Hermanai, - atsakė Kristianas. - Ar 
atsitiko nelaimė? 

— Tegul būna palaimintas Viešpats, ne. - Jis skubiai persižegno- 
jo. - Vyrai rado sidabro gyslą. Ir dėl to čia kilo toks triukšmas, kad 
tie kvailiai galėjo prišaukti piktąsias kalnų dvasias. - Jis vėl persižeg- 


nojo. 

"Tada kreipėsi į šalia jo klūpinčius žmones. 

— Galite grįžti prie savo darbų. Nebėra čia daugiau ką pamatyti. 
Ir netriukšmaukite, supratote? 

Kaimo gyventojai netardami nė žodžio atsistojo ir pasišalino. 
Dauguma jų išsigandę persižegnojo. 

— Kodėl jie bijo kalnų dvasių? - Ditrichas tyliai paklausė šalia 
stovėjusio Luko. 

— Nes nuo jų nuotaikos priklauso kalnakasių gyvybė, - paaiški- 
no šis. Šį kartą, užuot kaip visada pajuokavęs, Lukas irgi persižegno- 
jo. - Prastai nusiteikusios kalnų dvasios gali sukelti griūtį ir po žeme 
palaidoti vyrus. Bet tam, kuris jas gerbia, galbūt padovanos pilną 
puodą sidabro arba paprastą uolieną pavers rūda. Bent jau taip nuo 
senų laikų pasakoja istorijos. 

Tuo tarpu žmonės išsiskirstė. Liko tik grupelė vyrų: žilabarzdis 
kalnakasių vadas ir trys kalnakasiai. Visi buvo vis dar priblokšti, bet 
švytėjo iš džiaugsmo. Nepaisant storo dulkių ir purvo sluoksnio, 
dengiančio jų odą, buvo galima tvirtinti, kad jie giminaičiai, galbūt 
tėvas su sūnumi, brolis arba sūnėnas. 

— Viešpats mus palaimino, - išlemeno vyriausias iš jų. - Savo ne- 
žemiškoje karalystėje jis išaugino beveik švaraus sidabro koridorių. 

— Taigi, - Kristianas kreipėsi į Ditrichą, — tavo tėvas tai išgirdęs 
turėtų apsidžiaugti. 

Beveik visada rimtu jo veidu nuvilnijo šypsena. 

— Ten, kur slepiasi gysla, dažniausiai ribojasi du rūdos koridoriai. 
Taigi kalnakasiai gali kasti iki pat buvusios kasyklos ir žvalgytis ypač 
geros rūdos, o gal net gryno sidabro, - paaiškino jis savo globoti- 
niui. 

Kalnakasių vadas Hermanas pakvietė juos apžiūrėti naują radinį. 
Jie nušoko nuo arklių ir sekė paskui. 

- Tik nesakyk „sidabro gysla“, — Oto sūnui pašnabždėjo Lu- 


kas. - Kalnakasiai turi atskirą žodyną. Gyslą jie vadina koridoriumi, 

kopėčios yra jų kelias, ir nesvarbu, ar eina, ar lipa, ar šliaužia, jie vis 
tiek tai vadina „ėjimu“. 

Ditrichas sutrikęs pamatė, kad Kristianas be jokių sunkumų gali 
nusileisti į šachtą, kurios gylis siekia daugiau nei trijų vyrų ūgį. 

— Eime kartu, kad pasižiūrėtum, iš kur kaupiasi tavo tėvo tur- 
tai, — pakvietė Ditrichą. Jis nusekė paskui Kristianą ir Hermaną, 
saugodamasis, kad neišteptų savo brangių drabužių. 

Apačioje vėl išsižiojo iš nuostabos. Raudoni grūdeliai uolienoje 
ir buvo tai, dėl ko vyriausiasis kalnakasys taip džiūgavo. 

— Tai sidabras? — susižavėjęs paklausė Ditrichas. 

— Taip, jaunasis pone, beveik grynas, - patvirtino meistras. 

Tada jis pakėlė juodą grumstą su išsiraičiusia tamsia gija. 

— Štai čia grynas sidabras, sidabro garbana, - paaiškino vyriau- 
siasis kalnakasys. 

Jaunasis vyras stebėjosi vis labiau. Jis tikėjosi išvysti sidabro spalva 
spindinčias gyslas, besitęsiančias tarp uolienų. Kaip šios ryškiai rau- 
donos ir juodos nuotrupos virsta šviesiomis, žvilgančiomis moneto- 
mis? Apimtas smalsumo panoro sužinoti, ko reikia šiam stebuklui. 

Bet Hermanas jau buvo apsigręžęs ir pasiruošęs vėl kopti — arba, 
kaip sakė Lukas, eiti į viršų. 

— Mes turėtume paskubėti, - paragino meistras, o Kristianas pri- 
tardamas linktelėjo. 

Gal jie dar ko nors tikisi, paklausė savęs Oto sūnus. 

Akivaizdžiai. Nes tik pasiekę žemės paviršių, Kristianas ir Her- 
manas apsižvalgė — pirma dešinėje, paskui kairėje. Dabar ir Ditri- 
chas pastebėjo, kad maždaug už dviejų dešimčių žingsnių abiejose 
pusėse būrys vyrų skubiai kasė žemę. Jis būtų galėjęs prisiekti, kad 
prieš tai jų čia nė kvapo nebuvo. 

— Jie seka susikryžiavusio koridoriaus liniją, - paaiškino Kris- 
tianas. - Tikisi atkasti gausią gyslą. Tas, kuris pirmasis įkirs į rūdą, 


galės pirmasis pretenduoti į kasyklą. 

— Ar jie gali kasinėti visur, net valstiečių laukuose? - nustebęs 
pasiteiravo Ditrichas. 

— Taip, - patvirtino Kristianas. Jo veidas apsiniaukė. - Jei vyras 
nori kasti rūdą, turi visas teises tai daryti. Taip įsakė tavo tėvas. 

— Nejaugi dėl to nekyla ginčų? — norėjo sužinoti Ditrichas, del- 
nuose traiškydamas keletą žemės grumstų. 

- Žinoma, kyla, - buvo jam atsakyta. - Tai kainavo nemažai gy- 
vybių. 

Markizo sūnus susimąstė. Šis reikalas atrodė daug sudėtingesnis, 
nei atrodė iš pradžių. Jis privalės daug išmokti ir galbūt rasti išeitį, 
kaip suderinti sidabro gavybą ir teisingumą. 

Bet ar tokie dalykai galėjo būti teisingi? Vienas tampa turtingu 
radęs gyslą, o kitas metų metus stengiasi tikėdamas iškasti pakan- 
kamai sidabro, kad išmaitintų savo šeimą. Kas nuspręsdavo žmonių 
likimą? Atsitiktinumas ar žinios, Dievo valia ar kalnų dvasių nuo- 
taikos? 

— Atleiskite, pone, turiu nueiti dešinėn ir apžiūrėti. - Meistras 
parodė į keletą ėmusių garsiai šaukti vyrų. Hermanas nusilenkė 
Kristianui, Lukui ir Ditrichui ir nuskubėjo į tą pusę, iš kur sklido 
besivaidijančių vyrų balsai. 

— Šį konfliktą turi išspręsti vyriausiasis, - nusprendė Kristianas. — 
Jokime pagaliau namo! 

Riteris užšoko ant žirgo ir visa palyda nusekė paskui jį pilies 


link. 


Vos pažvelgęs Kristianas suprato, kad pilyje tvarkomasi kuo pui- 
kiausiai. Pakeliamasis tiltas ir vartai buvo nepriekaištingos būklės, 
sargybiniai pagarbiai pasveikino šeimininką, o įjojus į pilies kiemą 
prisistatė du arklininkai, kuriems buvo įsakyta paimti keliautojų žir- 
gus. Juos pasitiko į eilę sustoję pilies gyventojai bei tarnai. Tarp jų 


stovėjo ir jaunasis kapelionas. 

Energinga, liekna moteris rūpestingai išbalinta išlankstyta ke- 
puraite pavaišino juos sutiktuvių gėrimo taure. Ditricho žvilgsnis 
užkliuvo už jaunos šviesiaplaukės mergaitės, už rankų laikiusios du 
vaikus. Šie tikrai negalėjo būti jos, nes vyresnioji mergaitė buvo per 
didelė. 

Pagavusi Ditricho žvilgsnį ji paraudo ir skubiai nuleido akis. 

Kas ji, susižavėjęs svarstė vaikinas. Jos suknelė nebuvo tokia pa- 
prasta, kokias dažniausiai dėvi valstietės ar tarnaitės, bet ir nepakan- 
kamai puošni, kad merginą būtų galima priskirti prie kilmingųjų. 
Tada jis pamatė, kaip abu mažieji paleido šviesiaplaukės rankas ir 


pribėgę prie Martos ją apkabino. 


Marta buvo be galo laiminga galėdama vėl apglėbti savo vaikus. 
Septynmetė Klara netardama nė žodžio prisispaudė prie krūtinės, o 
pusketvirtų metų Danielis apkabino kojas ir susijaudinęs ėmė pasa- 
koti, kas įvyko pilyje per tą laiką, kol jos nebuvo. 

Pamylavusi vaikus Marta juokdamasi išsilaisvino. 

— Pasisveikinkite su tėvu, - padrąsino ji mažuosius ir šie pasuko 
jo pusėn. Kristianas didžiuodamasis paglostė jauniausio sūnaus gal- 
vą ir pakėlęs ant rankų dukrelę pabučiavo jos kaktą. 

Tuo metu Marta priėjo prie savo podukrų. Joana, vyriausia iš ju- 
dviejų, Kuno žmona, spinduliuojančiu veidu atkišo pamotei didžiu- 
lį savo pilvą. Aštuoniolikmetė, pasisėmusi iš Martos nemažai žinių 
apie vaistažoles ir ligonių gydymą, nėštumo metu tiesiog sužydėjo. 

— Matau, kad pykinimas jau praeityje, - šypsodamasi pratarė 
Marta. - Dažnai pagalvodavau, kaip jautiesi... 

- Jokio pagrindo nerimauti, - atsakė Joana ir uždėjo ranką ant 
pilvo. - Jis jau juda, - sumišusi iš džiaugsmo pridūrė ji. 

Marta pastebėjo, kad atokiau stovintis Kunas negali sulaukti, kol 
galės apkabinti savo žmoną. Bet privalėjo šiek tiek palaukti, kol liks 


vieni. Vos slėpdama šypseną ir džiaugdamasi, matydama laimingus 

jaunuosius, ji davė ženklą Joanai. Ši švytinčiu veidu pasileido link 
savo vyro. 

Tada Marta apkabino Mariją, jaunesnę savo podukrą. Pamotei 
išvykus ar dirbant, ji rūpinosi Klara ir Danieliumi. 

— Kaip tu laikaisi? — susirūpinusi pasiteiravo ji, švelniai nubrauk- 
dama mergaitei nuo veido auksinę garbaną. Ši vis dar gedėjo kalvio 
padėjėjo, kurį buvo įsimylėjusi. Vaikinas mirė nuo karštinės, ir net 
Marta nebegalėjo niekuo padėti. Nuo to laiko Marija atsakė visas 
piršlybas ir paprašė tėvo kol kas neištekinti jos, nors ir buvo pats lai- 
kas. Visi Kristiansdorfo gyventojai tikėjosi, kad po sesers Joanos ir 
drąsiojo Kuno vestuvių mergina ištekės už geriausio svainio draugo 
Bertramo. Šis ketvertas atrodė neišskiriamas. Juk jie priklausė tam 
nedideliam ratui žmonių, kurie prieš dvylika metų atkeliavo į Kris- 
tiansdorfą. 

Vėliau Kunas ir Bertamas panoro tapti sargybiniais. Mokymu 
pasirūpino pats Kristianas, vertinęs jų drąsą ir lojalumą. Jis jautėsi 
atsakingas už vaikinus. Netrukus Bertramas ėmė suktis aplink Ma- 
riją. 

— Gerai. - Raudonis užliejo Marijos skruostus. Martai nebeliko 
laiko apmąstyti trumpą jos atsakymą, nes Kristianas išėjo į priekį ir 
pranešė, kad nuo šiandien kartu su jais gyvens markizo Oto sūnus 


Ditrichas, kuris bus ruošiamas riterystei. 


Netrukus visi susirinkusieji pajudėjo link salės. 

Klara čiupo motinai už rankos ir švelniai spustelėjo. Marta su- 
prato, kad dukra nenustygsta vietoje ir nori papasakoti kažką, ko 
neturėtų girdėti kiti. 

Ji pasilenkė. 

— Jam patinka Marija, - pašnabždėjo mažoji - raudonplaukė 
pilkšvų akių mergaitė buvo tikra motinos kopija, o Danielis, kaip ir 
vyresnysis brolis, panašėjo į Kristianą. Marta sumišusi pažvelgė į tą 


pusę, į kurią ką tik linktelėjo Klara. 

Ten ėjo Ditrichas. Juk jie grįžo vos prieš akimirką! Bet Klara, 
nors ir maža, buvo labai protinga. Ir tikrai, Ditrichas negalėjo ati- 
traukti akių nuo jos jaunesniosios podukros. o Marija sugavusi jo 
žvilgsnį skubiai nuleido akis ir vėl išraudo. 

Vaje, kvepia nemalonumais! O jei paprastai labai santūri Marija 
pames galvą lygiai taip pat kaip Ditrichas? 

Iš to nebus nieko gero. Nesuvokiama buvo vien mintis, kad mar- 
kizo sūnus galėtų vesti valstietę. Kilmingųjų santuokos be jokių iš- 
imčių būdavo rengiamos tik politiniais tikslais, meilė nevaidindavo 
jokio vaidmens. O kur dar santuoka su neturtinga mergina! Jei Kla- 
ra teisi, reikia kuo greičiau pasikalbėti su Kristianu. Nors ir linkėda- 
mi Marijai laimės, nei Kristianas, nei ji pati nepakęstų net minties, 
kad mergina galėtų būti jaunojo markizo meiluže. Be to, anksčiau 
ar vėliau Ditrichas ves kurio nors kunigaikščio dukterį. O tada jie 
privalės papirkti kurį nors vyrą, kad imtų merginą į žmonas, nes ne- 
beskaisti ji niekam nebus reikalinga. Ir tai vyras Marijai primins visą 
gyvenimą. 

Visi šventieji, juk merginai jau šešiolika! Netrukus visi ją laikys 
senmerge! Reikia kuo greičiau ištekinti ją už Bertramo, šis padarys 


viską, kad Marija būtų laiminga. 


Bet šį vakarą Martai nepavyko pakalbėti su Kristianu apie Mari- 
ją. Tik įėjus į kambarį persirengti nakčiai, ją užplūdo liūdesys, kurio 
niekaip neįstengė nuvyti. 

Ji jautė didžiulį palengvėjimą išsilaisvinusi iš nemalonios dvariš- 
kių draugijos. Iki šiol nesijautė priklausanti jų tarpui. Pagaliau na- 
muose, pažįstamoję aplinkoje, apsupta artimų žmonių. Visa tai jai 
dabar atrodė kaip didžiulis atsisveikinimas. 

Pajutusi Kristiano žvilgsnį ji nuleido akis, tarsi norėdama nu- 
slėpti savo mintis. 

Ji stengėsi negalvoti apie tai, ar Kristianas iš kovos sugrįš gyvas ir 


sveikas. Jis ir kiti jai brangūs žmonės. 

Arlikus pusei metų iki karo žygio kas nors žino, kiek jis užtruks — 
negi jau turėtų pradėti gedėti, nors mylimasis šalia? Turėtų kankinti 
jį savo baimėmis dar nė neišvykus? 

Kovos laukas nėra vienintelė vieta, kur tykoja mirtis. Kiekviena 
diena gali būti paskutinė. Be to, artimiausiu laiku nebus kada apie 
tai galvoti. Laukia pakankamai daug darbų. 

Bet nuo Martos tai nepriklausė. Ji nebegalėjo mylėti jo taip, kaip 
anksčiau: aistringai, pamiršdama viską aplink. Dabar kiekvienas 
prisilietimas buvo tarsi paskutinis. 

Šį kartą ji neužsimerkė, norėjo jį matyti. Stebėti, kokiu meilės 
kupinu žvilgsniu jis tyrinėja jos kūną, kaip švelniai glosto ir myluo- 
ja, kaip jį užlieja aistra ir jis visiškai praranda kontrolę. 

Jie per daug gerai pažinojo vienas kitą, kad galėtų nuslėpti savo 
mintis. 

Galiausiai išsekinti meilės žaidimų jie susmuko vienas šalia kito. 
Kristianas paglostė mylimosios skruostą. Jis neklausė, kas sukasi jos 
galvoje. Jau žinojo. 

— "Tu neturi gedėti - tik ne tada, kai esu su tavimi. Aš dar gyvas, 
ir pasistengsiu pasirūpinti, kad toks ir likčiau. 

Abiem rankomis suėmė jos veidą ir pabučiavo. 

— Aš grįšiu, pažadu tau. 

Ji nepajėgė nieko atsakyti. Tik linktelėjo ir prisitraukusi jį artyn 
prisispaudė taip, tarsi niekada nenorėtų paleisti. Taip jis negalėjo 


matyti veidu srūvančių ašarų. 


Atkeliavo liepa. Marta, Kristianas ir jų draugai vis dar nekant- 
riai laukė žinios apie imperatoriškosios tarybos metu aptartą įvykį. 
Markizo įsakymu rodytis Meiseno pilyje jie negalėjo. Todėl vieną 
tvankią vasaros dieną Lukas išjojo pas Raimundą, Kristiano draugą 
nuo vaikystės laikų, kuris vis dar tarnavo Otui. Jis nelydėjo Jadvygos 
ir Oto į Magdeburgo tarybą, kaip ir į šią, kuri vyko Erfurte, tad Kris- 
tiano paskaičiavimu turėjo būti grįžęs į savo žemes. 

Norėdama praskaidrinti sunkias laukimo minutes, Marta nu- 
sprendė aplankyti savo draugę Emą, kaimo kalvio žmoną. Moteris 
ir jos vyras Jonas buvo kilusi iš to paties kaimo kaip ir Marta. Nors 
po jų pabėgimo iš Frankonijos Martos gyvenimas neįtikėtinai pasi- 
keitė, moteris negalėjo atsisakyti senos draugystės. 

Kaip pilies valdytojo žmona ji galėjo pasikviesti bet kurį kaimo 
žmogų. Būtų normalu šito tikėtis, juk jai nederėjo vaikščioti po vals- 
tiečių trobeles. Ypač todėl, kad Jonas nebebuvo kaimo vyresnysis. Kai 
Randolfas buvo paskirtas pilies valdytoju, kaimo dauguma nusprendė 
vietoje drąsaus kalvio, užsitraukusio piktadario nemalonę, užtarėju iš- 
sirinkti padlaižį audinių pirklį. Pasikvietus Joną ir Emą į pilį, reikėtų 
prie to paties stalo pasodinti ir dabartinį vyresnįjį, ir kunigą Sebastia- 
ną. O jo draugijos Kristianas su Marta stengdavosi išvengti. 

Martai įėjus, raudonplaukė Ema buvo namuose ir kruopščiai 


lopė drabužius. Apsidžiaugusi ji pastūmė į šoną siuvinius ir norėjo 

apkabinti draugę. Bet dauguma trobelėje žaidusių vaikų, išskyrus 
vyriausiąjį Johaną, kuris padėdavo tėvui kalvėje, buvo pirmesni ir 
jau tampė Martos sijono kraštus. Ji juokdamasi padalijo meduolius 
būriui raudonplaukių. 

— Nė vienas iš vaikų nepaveldėjo juodų savo tėvo plaukų - visi į 
tave! - pajuokavo ji. 

— Ar tiesa, kad imperatoriaus plaukai tokie pat, kaip mano? — 
norėjo sužinoti Guntramas, antrasis Emos sūnus, pavadintas dėl 
Randolfo kaltės pakarto staliaus garbei. 

— Tiesa. Tik jis turi dar tokią pat barzdą, - užtikrino Marta. 

— Tėtis sako, kad greitai ir aš tokią turėsiu, - susižavėjęs pranešė 
septynmetis ir perbraukė per smakrą tarsi norėdamas patikrinti, ar 
jau jaučiasi pirmieji šereliai. 

Marta ir Ema stengėsi susilaikyti neprunkštelėjusios. Tada Marta 
iš krepšio ištraukė dar keletą skanumynų ir perdavė juos namų šei- 
mininkei. Pati pasiėmė porą atsineštų kojinių ir adatą. 

Nė viena moteris negalėjo sau leisti tuščiai eikvoti laiko plepa- 
lams — per daug darbų būdavo užkrauta joms ant pečių. O siuvi- 
mas buvo puiki proga pasikeisti naujausiomis kaimo paskalomis. 
Ema žinojo, kad draugė mėgavosi tokiomis akimirkomis. Todėl ji 
išsiuntė vieną iš vaikų, kad pakviestų Agnesę, Martos posūnio Karlo 
žmoną. Agnesė taip pat atsivedė savo vaikus ir netrukus namai pri- 
sipildė klegesio, kuris padėjo Martai pamiršti visus rūpesčius. Bent 


jau kelioms valandoms. 


Kitą dieną grįžo Lukas ir nedelsdamas puolė ieškoti Kristiano, 
Martos ir Ditricho, kad papasakotų naujienas. 

— Kai markizas Ditrichas iškvietė Liovę į dvikovą, šis tikrai ne- 
atvyko į Magdeburgą! - dar eidamas į kambarį pranešė Lukas. - Jis 
liko savo pilyje Haldeslebene ir paprašė konfidencialaus susitikimo 
su imperatoriumi. Fridrichas pasiūlė už patirtą žalą sumokėti pen- 


kis tūkstančius markių sidabro. Norite tikėkite, norite ne - Liovė 


68 SABINE EBERT 


atsisakė. O tai, mano nuomone, pakankamai arogantiška iš jo pusės. 
Tokiu savo elgesiu jis pasirašė sau nuosprendį. 

Pagaliau jis rado laiko išgerti gurkšnį alaus. Kai bokalas buvo be- 
veik tuščias, Lukas perbraukė rankove per burną ir tęsė toliau. 

Tuo metu, kai imperatorius kartu su savo patikėtiniais iškil- 
mingai šventė Petro ir Povilo šventę Magdeburge ir iš jos keliavo į 
Erfurtą, buvo aptarti beveik visi rugpjūčio mėnesį įvyksiančios im- 
peratoriškosios tarybos reikalai. Joje bus iškelta byla prieš Liovę ir 
sprendžiama dėl jo titulo ir žemių likimo. Luko manymu, tai galėtų 
baigtis tik Velfo žlugimu. 

- Jis nepasiduos be kovos, - baigė savo pranešimą jaunasis riteris 
ir kreipėsi į Kristianą: - Karas prasidės vėliausiai po ateinančios im- 
peratoriškosios tarybos. 

Tada jis pažvelgė į Ditrichą. 

— Laikas galąsti kardus. 

Septyniolikmečio akyse suspindo triumfo kibirkštėlės. 

Tuo tarpu Marta išbalo kaip popierius, bet iš visų jėgų stengėsi 
susivaldyti. Juk galų gale jau kurį laiką jie nieko kito ir nesitikėjo. 


Kitą rytą Marta ėmė asmeniškai ruoštis karui. Kartu su Mecht- 
hilda, virėja ir šeimininke, norėjo patikrinti visas atsargas. 

Žiema buvo sunki ir ilga. Net per Velykas laukai dar buvo pa- 
sidengę sniegu. Pagyvenę žmonės kraipydami galvas guodėsi, kad 
gamta jų nelepina ir ateinanti žiema taip pat bus labai sunki. Nors 
dabar, svilinant karštai vasaros saulei, niekas to negalėjo įsivaizduo- 
ti. 

Laukų aplink kaimą labai sumažėjo, nes visur buvo kasyklos arba 
statomi nauji namai. Dėl vėlyvos sėjos ir negausaus derliaus šiais me- 
tais labai pakils grūdų kaina. 

Geriausia būtų nusipirkti grūdų iškart po derliaus nuėmimo, o 
ne prieš pat žiemą — ir daugiau nei įprastai. Kristiano nurodymu, 


du vežikai, Hansas ir Fridrichas, jau buvo pakeliui. Grūdų jie turėjo 

atgabenti iš Bohemijos. Kadaise jie pusiaukelėje sutiko naujakurių, 
keliaujančių į būsimą Kristiansdorfą, o vėliau čia rado pirmąjį sidab- 
rą. 

Kristianas privalėjo paruošti markizo kariuomenei savo grupę, 
todėl jiems reikės papildomų atsargų. 

Apie naktį praūžusią audrą bylojo keletas balų, bet nepaisant to 
pilies kieme virė įprastas darbas. Dvi tarnaitės nešė iš šulinio vande- 
nį, viena plūsdamasi pešė žąsį, o arklininkai erzino vienas kitą. 

Pastatai, kuriuose buvo liejamos markizo monetos, užėmė di- 
džiąją dalį kiemo. Iš ten sklido įprastas triukšmas: lydomos sidabro 
rūdos šnypštimas, kalamų lydinių dunksėjimas. Iš jų dešimtys vyrų 
vėliau pjauna mažus apvalius rutulius, ant kurių įspaudžiamas mar- 
kizo portretas ir inicialai. 

Ryžtingoji Mechchilda visiškai nekreipdama dėmesio į pilies kie- 
me verdantį darbą brovėsi link atsargų sandėlio. 

Našlė, netekusi visų savo vaikų, skleidė neišsemiamą savo moti- 
niškumą visiems namams, o ypač rūpinosi Marta, tapo jos nepakei- 
čiama atrama ir puikia pagalbininke, padėjusia priprasti prie naujos 
padėties Kristiansdortfe ir vykdyti skirtas užduotis. 

Pirmiausia Martai reikėjo išmokti apskaičiuoti atsargas dideliam 
kiekiui žmonių, už kuriuos dabar buvo atsakinga. Jauna mergina iš 
kilmingų namų tai turėdavo mokėti prieš ištekėdama. Bet Marta 
buvo kilusi iš paties vargingiausio sluoksnio ir niekada nesvajojo, 
kadjos gyvenimas apsivers aukštyn kojomis: taps riterio žmona, gy- 
vens pilyje ir turės tris nuostabius vaikus. 

Atidarius atsargų sandėlio duris, priešais tarsi žaibas iššoko pilkš- 
vai balta katė. Ją prieš daugelį metų Martai padovanojo Lukas. Tada 
ji buvo mirtinai nelaiminga senojo Viprechto žmona. Pelių gaudy- 
toja ir nemažas pulkas jo palikuonių buvo stropūs sandėlio sargybi- 
niai, globojami net pačios Mechthildos. 

Abiem moterims prireikė akimirkos, kol jų akys po skaisčios sau- 


lės priprato prie prietemos ir vėsumos. Pasienyje kabėjo maišai su 

žirniais ir pupelėmis, ant žemės stovėjo įvairaus dydžio uždengtos 
statinės su rūkyta šonine. 

Mechthildos, nemažai patirties turinčios šeimininkės, uoslė ne- 
apgavo. Ji priėjo prie vieno iš kubilų ir pakėlė sunkų dangtį. Iš vidaus 
padvelkė tokia aitri smarvė, kad virėja nedelsdama užvertė dangtį 
atgal. 

— Mėsa nepataisomai sugedusi, - prastai nusiteikusi pareiškė ji. — 
Jei sutiksite, vakarienei visi gaus tik košės. 

Marta pritardama linktelėjo. Jie augino ir keletą žąsį bei ėriukų, 
kuriuos galėjo papjauti ir turėti šviežios mėsos, bet šiuo metu pro- 
tingiau būtų pataupyti ateičiai. 

Jos kartu suskaičiavo maišus su pupelėmis ir žirniais - nebedaug 
jų buvo likę, apžiūrėjo sūdytą žuvį pasninkui, įvertino, kiek dar turi 
ropių ir kopūstų, pasitikslino grūdų maišų skaičių. 

— Vaikai turėtų rinkti riešutus ir krauti į sandėlį. Ir reikia džio- 
vinti visus vaisius, kurių iškart nesuvalgome, - nusprendė Marta. 
Akimirką pacylėjusi tarė: 

— Šį rudenį turėtume prisirinkti ir gilių. 

Mechthilda susirūpinusi pakėlė akis. Gilių miltai buvo kartūs, 
vartojami tik badmečiu, kai visi rezervai būna išnaudoti. Bet taip 
pat ir virėja žinojo, kad šiais metais derlius bus mažesnis nei papras- 
tai, o ateinanti žiema tokia pat šalta, ilga ir sunki kaip praėjusi. Kris- 
tiansdorfe buvo pakankamai pasiturinčių žmonių, kurie galėjo nu- 
sipirkti grūdų. Bet dalis gyventojų buvo vargšai ir niekas nežinojo, 
kokia nelaimė gali bet kada užklupti. 

— Be to, mums reikės daugiau vilnos ir drobės nei įprastai, - pra- 
nešė Marta, ieškodama rakto, kad galėtų užrakinti sandėlio duris. 
Vyrams mūšyje prireiks ne tik drabužių, bet ir tvarsčių. 

Mechthilda tarsi perskaičiusi jos mintis atsisuko ir liūdnai pa- 
žvelgusi į Martą tarė: 


— Bus karas? 

— Dėl datos dar nenuspręsta, - delsdama atsakė jaunoji pilies 
ponia. Ji nenorėjo meluoti Mechthildai, bet taip pat nenorėjo, kad 
kaime pasklistų gandai. 
rėjo. 

— Ach, vaikeli, - atsiduso Mechthilda ir užuojautos kupinomis 
akimis pažvelgė į Martą. 

Kreipinys neįžeidė moters, anaiptol, Martai norėjosi, kad Mecht- 
hilda ją apkabintų ir paguostų. Tikrosios savo motinos ji nebeatsi- 
minė, tik tą akimirką, kai vagys nužudė jos tėvus. Globėja taip pat 
mirė, kai Martai buvo vos keturiolika. Nuo tada ją ėmė smaugti at- 
sakomybė, bet likus vienai nebuvo kitos išeities. Ir dabar mintis, kad 
nuo to, kaip ji apskaičiuos ir paskirstys atsargas, priklauso daugelio 
žmonių gerovė, jai gniaužė kvapą. 

— Išsiųsiu kelis vaikus, kad pririnktų kraujažolių ir ko dar gali 
prireikti žaizdoms gydyti, - paskubomis paaiškino Mechthilda. Ji 
pradėjo krauti laukan sugedusią mėsą, kad galėtų ją užkasti ir išplau- 
ti kubilą. 

Marta dėkinga pritardama linktelėjo. 

Ji netikėjo, kad markizas karo prieš Liovę metu paliks Kristians- 
dorfo pilį tuščią. Jis negalėjo atsisakyti Kristiano, todėl tikriausiai 
atsiųs savo patikėtinį, kuris perims pilies valdymą - patyrusį, bet per 


seną kariauti žmogų. 


Į pilies kiemą Marta grįžo jau temstant. Prisimerkusi apsižvalgė ir 
pamatė prie pilies vartų stovintį gerai pažįstamą trylikametį berniu- 
ką įžūlia veido išraiška. Šis su grupele vienmečių kažką aptarinėjo. 

Gana jiems dykinėti, verčiau užsiimtų kur kas naudingesne veik- 
la, nusprendė Marta ir pasikvietė gaujos vadą. Berniukas akimirks- 
niu atsirado šalia, laukdamas, ką pasakys ponia. 

Peteris, buvęs vagis, ištikimai tarnavo Kristianui ir Martai, nes 


šie berniuką, jaunesnę jo seserį Aną ir draugus išlaisvino iš pikto ir 

žiauraus vyro nagų. Nusikaltėlis vadovavo didžiulei gaujai našlaičių, 
kurie jo paliepimu vogdavo ir atiduodavo visą laimikį. Peterio apsu- 
krumas ir patirtis padėjo Kristiansdorto gyventojams įveikti daug 
sunkumų. Šiuo metu jis taip pat vadovavo gaujai jaunų kaimo vai- 
kėzų, bet šie nevogė, o padėdavo pilyje arba kasyklose. 

— O tu neturėtum padėti tvarkytis? — kaip galėdama griežčiau 
paklausė ji. 

- Šiandien ne, —- užkaitusiomis ausimis skubiai užtikrino jis. — 
Turite man užduotį, ponia? 

Marta žinojo, kad Peteris vengdavo darbo arklidėse. Berniukas 
buvo susižavėjęs Kristianu, todėl stengdavosi jo žmonai įrodyti savo 
naudingumą. 

— Pasikviesk savo palydą, - ji parodė į būrį jaunuolių, - ir eikite į 
mišką paieškoti bičių lizdų. Mums reikia daugiau medaus. 

— Tučtuojau, ponia, - susižavėjęs pažadėjo Peteris. - Tik greitai 
perspėsiu arklininką. 

Jis trumpai pasitarė su kitais ir gauja patraukė ieškoti instrumen- 
tų, kurie padėtų sukelti kuo didesnį triukšmą, kad suerzintų bites ir 


jos išskristų iš savo lizdų, o berniukai tuo tarpu galėtų išimti medų. 


Pati Marta nusprendė pasirūpinti vaistų atsargomis. Bet pasukus 
link pagrindinio namo, jos dėmesį patraukė dideliu greičiu į pilį at- 
jojantis raitelis. 

Jo žirgas brangus, pagalvojo Marta, tikriausiai tai bus riteris. Ne- 
jaugi jis atneša įsakymą burti kariuomenę? 

Ji nerimaudama palaukė, kol raitelis pasiekė pilies kiemą. Rau- 
doni jo plaukai švietė iš toli. Dabar ji atpažino vyrą - tai jaunas Oto 
riteris. | 

— Kur pilies valdytojo žmona? - sušuko jis, šokdamas iš balno. 

„ Kankinama nuojautos dėl blogos žinios, Marta nuėjo jo link. 

Išvydus ją taip greitai, riteriui, atrodo, palengvėjo, bet akyse atsi- 


spindėjo rūpestis. 

— Markizei reikia jūsų pagalbos, - atsikrenkštė jis, nes gerklė po 
kelionės buvo labai išdžiūvusi. 

Marta išsigando. Kas galėjo atsitikti ? 

Sargybinis atnešė raiteliui bokalą alaus. Vyrai suprato, kad pa- 
siuntinys kilmingas, be to, geriau nei kas kitas žinojo, koks ištroškęs 
po ilgos kelionės būna žmogus, o dar tokioje kaitroje. Naktį praūžu- 
si audra oro neatvėsino. 

Jaunasis riteris skubiai išgėrė gurkšnį gaivinančio alaus. 

— Kunigaikštienė... Jūs privalote keliauti su manimi... ji nukrau- 
juos... - išlemeno jis. 

Marta paprašė riterio sekti paskui ją į pilį. Netoliese ji turėjo 
kambarį, kuriame laikė savo vaistažolių, tepalų ir tvarsčių atsargas, 
ji gydydavo kaimo gyventojus, jei liga nebūdavo tokia sunki ir ligo- 
niai galėdavo patys pas ją ateiti. Tuo metu ji stengėsi iš perkaitusio, 
apdulkėjusio atvykėlio iškvosti kuo daugiau informacijos apie mar- 
kizės būklę. Iš jo pasakojimo Marta suprato, kad Jadvyga kelionės iš 
imperatoriškosios tarybos metu patyrė persileidimą ir dabar krau- 
juodama gulėjo stovyklavietėje. 

Marta skubiai susidėjo tai, ko gali prireikti, ir ėmė žvalgytis Kris- 
tiano, kuris šiandien turėjo parodyti Ditrichui, kaip gaminamos mo- 
netos. Abu juos rado monetų kalėjo dirbtuvėse, pirmajame name. 

— Pasiųsiu kartu su tavimi du vyrus, - nusprendė Kristianas ir iš 
karto nuėjo pasikalbėti su savo žmonėmis. Jis pats privalėjo vykdyti 
Oto įsakymą ir negalėjo joti kartu. 

Marta pasiėmė savo krepšį su vaistais, atsisveikindama pabučiavo 
vaikus ir patikėjo jų globą Marijai. Dabar jau buvo pasiruošusi kelio- 
nei. Jos žirgas buvo pabalnotas, šalia jo stovėjo Kunas ir Bertramas — 
jos palydovai. 

Jie negaišo laiko nereikalingoms kalboms, sėdo ant žirgų ir pa- 
judėjo. Marta žinojo, kad dėl jos sulėtės jojimo tempas, nes nebu- 
vo gera jojikė. Juk nesimokė jodinėti nuo pat mažų dienų, pradėjo 


tik prieš dešimt metų, kai tapo Kristiano žmona. Sėdėdama damos 

poza ji irgi nesijautė labai tvirtai, o jei jaunasis riteris pasisodintų ją 
priešais save, tai atrodytų nederamai. 

Galbūt markizė nukraujuos per tą laiką, kurį prarandame dėl 
mano kaltės, sunerimusi mąstė Marta — ir viskas dėl etiketo. 

Jos palengvėjimui jie greitai pasiekė markizo stovyklą pusiauke- 
lėje į Chemnicą, kur šakojasi kelias į Kristiansdorfą. 

Otas su visa palyda buvo apsistojęs pievoje, tiesioginiuose saulės 
spinduliuose, vos už poros žingsnių nuo dulkėto kelio. 

Vyrai stoviniavo arba vaikštinėjo aplink, nuobodžiaujantys arba 
susirūpinę. Kiti tuo tarpu rado užsiėmimų, padedančių pratempti 
laiką dėl priverstinio sustojimo. Vieni žaidė kauliukais, kiti kovojo 
tarpusavyje, treti lažinosi, kuris kovotojas nugalės. 

Netoli jų, medžio pavėsyje, būriavosi kelios rūmų damos ir šne- 
kučiavosi. Jaunos mergaitės, išaugintos Oto rūmuose, sėdėjo ant 
žolės. Pastebėjusios atvykėlę, jos susidomėjusios žvelgė jos pusėn. 
Tikriausiai vis dar tikėjosi iš manęs meilės eleksyro, įpykusi mąstė 
Marta, nors pakankamai dažnai joms atsakydavo. Dėl Jadvygos ne- 
laimės ji neturėjo kantrybės klausytis merginų plepalų. 

Stovyklavietės viduryje buvo pastatyta medžioklei skirta palapi- 
nė, kuri saugojo markizę nuo nepageidaujamų žvilgsnių. 

Jaunasis riteris nušoko nuo žirgo, padėjo nulipti Martai ir ne- 
delsdamas ją nusivedė. 

Sustojęs prie palapinės jis garsiai pranešė: 

— Atvyko Kristiansdorto šeimininkė. 

Audeklas prie įėjimo prasiskleidė, Marta pamatė Jadvygos tar- 
naitę Zuzaną, Martos draugę nuo pirmo jos apsilankymo Burgber- 
ge. Ši pakvietė draugę užeiti vidun. Zuzanos veide, gausiai nusėtame 
strazdanų, pasirodė palengvėjimas. Girdint pašaliniams ji negalėjo 
artimai bendrauti su pilies valdytojo žmona, privalėjo gerbti visas 
dvaro taisykles. Tik likusios vienos galės pasikalbėti kaip anksčiau. 

Marta pažvelgė į susijaudinusias rūmų damas ir skubiai išsiuntė 


jas laukan. 


Pribuvėjos išpažintis 75 


Tada atsiklaupė šalia markizės, susigūžusios ant plikos žolės. Jad- 
vyga atsuko į Martą savo skausmo iškreiptą veidą. 

— Vis dar kraujuoja, - tyliai pratarė ji. - Man taip šalta. 

Marta praskyrė apsiaustą, į kurį buvo susupta markizė, ir pamatė 
didelę raudoną dėmę. 

Ji skubiai čiupo už bauginančiai šaltų Jadvygos rankų, patrynė jas. 

— Nebijokite. Tuoj jausitės geriau, - ramino ji. Tada pažvelgė į 
Žuzaną. 

— Atnešk švaraus vandens! Ir dar daugiau kailių ir šiltų apsiaustų. 


Zuzana iškart atsistojo ir išėjo. 


Likusi su Jadvyga viena, Marta papasakojo, kas atsitiko. Markizė 
neteko kūdikio taip anksti, kad iš pradžių net nebuvo įsitikinusi, ar 
tikrai laukiasi. Vaikui Marta niekuo nebegalėjo padėti. Už tai buvo 
atsakingas kartu su jais keliavęs dvasiškis, nusprendęs, kad kūdikis 
jau turėjo sielą, kuri privalėjo būti išgelbėta. Marta buvo susirūpinusi, 
nes Jadvyga neteko labai daug kraujo, be to, ėmė smarkiai karščiuoti. 

Zuzana netrukus grįžo nešina dviem vandens sklidinais kibirais. 
Marta kruopščiai nusiplovė rankas ir ėmė valyti kraują nuo Jadvy- 
gos pilvo ir kojų. Ji neišdrįso ugnyje pakaitinti akmens ir uždėti 
dantimis kalenančiai markizei, kad ši sušiltų. Tai galėjo paskatinti 
kraujavimą. Marta ir Zuzana perrengė Jadvygą švariais drabužiais 
ir atsargiai paguldė ant didelio kailio. Markizei nederėjo gulėti ant 
šaltos žemės. Marta dėjo ligonei šaltus kompresus, trynė kojas, kol 
šios sušilo, sugirdė tinktūros, kad numuštų karštį, ir skaistenių nuo- 
viro - spazmams numalšinti. Tada apklojo ją šiltais apklotais. 

Po kurio laiko Jadvyga apšilo, bet jautėsi be galo pavargusi. 

— Kaip sekasi Ditrichui? — skausmo iškreiptu veidu paklausė ji. 

Marta tikėjosi, kad ji jau miega. Kristiano žmona nusišypsojo. 

— Mano vyras jį giria, nors daug reikalauja ir nenuolaidžiauja. Jis 
mano, kad Ditrichas taps tikru riteriu. Turiu omenyje, ne tik kovą. 


Jadvyga pajutusi palengvėjimą užmerkė degančias akis. 

Prie palapinės kažkas sukosėjo, norėdamas atkreipti dėmesį. 

Zuzana atsistojo, kad pažiūrėtų, kas čia. 

— Markizas klausia, ar mes galėsime išjoti neilgai trukus? - Mar- 
ta išgirdo vyro balsą. 

— Tuoj grįšiu pas jus, - sušnabždėjo Jadvygai ir išlėkė laukan. 

— Tai neįmanoma, - atsakė nekantraujančiam pasiuntiniui. — 
Kunigaikštienė šiuo metu negali sėsti ant žirgo. 

— O jei pervežtume ją ant neštuvų, pritvirtintų tarp dviejų ark- 
lių? - primygtinai reikalavo Oto patikėtinis. 

— Ne. Ji negali atsikelti, - ryžtingai nukirto Marta. - Turime pa- 
laukti ir pažiūrėti, kaip ji jausis nakčiai praėjus. 

Pasiuntinys nepatenkintas nužingsniavo, kad praneštų blogas 
naujienas. 

— Jei norite, perduokite markizui, kad pati jam viską pranešiu, kai 
tik pasirūpinsiu madam Jadvyga, - sušuko moteris jam pavymui. 

Tada grįžo į palapinę ir su gailesčiu stebėjo vėl drebėti ėmusią 
markizę. Kilminga ponia, turtinga kaip niekas kitas — bet šią sunkią 
akimirką tysojo ant žemės tarsi valstietė. Šį kartą negalėjo padėti net 


visas jos vyro sidabras. 


Pagaliau Jadvyga užmigo. Marta liepė Zuzanai ją prižiūrėti, o 
pati išėjo laukan. 

Jaunas raudonplaukis riteris, paėmęs ją iš Kristiansdorto, jau lau- 
kė prie palapinės. Jis atsistojo ir prisiartino prie jos. 

— Markizas nori tuojau pat pasikalbėti su jumis. Žinoma, kai tik 
galėsite palikti markizę vieną. 

Marta leidosi nuyedama pas Otą. 

— Kada galėsime išvykti? — norėjo žinoti Meiseno markizas. 

— Jūsų žmona privalo pailsėti bent rytoj. Jei pasodinsite ją į bal- 
ną, aš nebegalėsiu atsakyti už pasekmes. 

— Turėsime čia tūnoti kaip kokie plėšikai? - suniurzgėjo nepa- 


tenkintas markizas. - Ką jūs sau manote? 

Marta susivaldė nieko neatsakiusi. Niekas negalėjo prieštarauti 
markizui. Ypač moteris. Bet žinia, kad žmona šiuo metu negali išjo- 
ti, buvo niekis, palyginus su tuo, kas tuoj įvyks. Norėdama išgelbėti 
Jadvygos gyvybę, Marta privalėjo įtikinti Otą, kad jo žmona dau- 
giau nebeturėtų pastoti. Tai turėtų būti privatus pokalbis, dėl kurio 
baigties ji nedrįstų lažintis. Jis galėtų iškart ją išvaryti, atimti titulą 
ir dar nubausti Kristianą. 

— Jūsų žmona vos per plauką liko gyva, - prabilo Marta. 

Otas išsigandęs pažvelgė į ją. 

— Kaip ji jaučiasi? — paklausė jis. Oto veidu nuvilnijo iki šiol ne- 
matytas šešėlis. Būtų galima pamanyrti, jog tai sąžinė. 

— Ji neteko daug kraujo. Ir aš bijau, kad ims karščiuoti. 

Otas, kitaip nei įprasta, šįkart nepratarė nė žodžio. Tada ranka 
perbraukė veidą, tarsi norėdamas nuvyti nuovargį. Taip, jis stengėsi 
pažeminti Jadvygą. Bet ji neturėtų mirti, jokiu būdu. Per brangi jam 
buvo. 

— Noriu ją pamatyti, - galiausiai pareiškė jis ir išėjo laukan. 

Marta nuskubėjo jam iš paskos ir svarstė, kaip galėtų jį sulaikyti. 
Markizės jokiu būdu negalima žadinti. Miegodama Jadvyga turė- 
jo sukaupti jėgų kovai su karščiavimu. Bet jos nuostabai, markizas 
sustingo tik įžengęs į palapinę. Kurį laiką pastovėjęs jis apsisuko ir 
pasišalino. 

Pamojęs vienam iš savo riterių, tarė jam: 

— Damos ir mergaitės turi grįžti į Burgbergą. Pasirūpink, kad jas 
lydėtų pakankamai vyrų. Visi kiti kartu su manimi lauks, kol mano 
žmona galės tęsti kelionę. Liepkite pastatyti palapines, - įsakė jis. 

Riteris linktelėjo ir pradingo. 

Marta tyliai įsliūkino į palapinę. 

— Kas čia buvo? - sušnabždėjo Zuzana. - Jis tik pažvelgė į ją ir 
išėjo neprataręs nė žodžio. 

Marta patraukė pečiais. Ji nežinojo. Bet tikėjosi, kad atgailaujan- 


tis markizas priėjo prie tokių pat išvadų kaip ir ji. 


Grėsmė 


Kai paaiškėjo, kad negalės grįžti į Kristiansdorfą, Marta išsiuntė 
namo Kuną, kad perduotų žinią. Kadangi tai vyko visiems matant ir 
girdint, ji įmaišė keletą žodžių, kurių tikrąją prasmę supras tik Kris- 
tianas. Geriausia būtų buvę parašyti jam laišką. Nuo to laiko, kai 
namie atsirado kapelionas, nebereikėjo eiti išpažinties pas kunigą 
Sebastianą, kuris tik ir laukė, kuo galėtų ją apkaltinti, todėl ji pra- 
dėjo mokytis skaityti ir rašyti. Čia ji šito taip pat atsisakė. Dauguma 
aplink stovinčių vyrų pamanytų, kad damai taip elgtis nedera. 

Tada ji vėl grįžo į Jadvygos palapinę. 

Marta dar nebuvo pavargusi, bet jokiu būdu nelįstų iš šio drobi- 
nio prieglobsčio, saugančio nuo pašalinių akių. 

Nuo pat atvykimo pradžios ji jautė vieno maždaug Kristiano am- 
žiaus vyro žvilgsnį. Jo griežtas kampuotas veidas jaudino ir gąsdino. 
moterį. Marta turėjo nemažai priežasčių dingti Oto sargybos vadui 
iš akių, bet tikriausiai jai teks lydėti ligonę į Meiseną. 

Viešėdama Burgberge Marta turės pakęsti nemalonų Ekeharto 
buvimą netoliese, taip pat negalės išvengti vyskupo, gyvenančio 
tarp markizo ir grafo rezidencijų, bei įtarimų kupinų intrigantų 
dvariškių žvilgsnių. Tokioje įremptoje aplinkoje ji privalės atverti 


markizui karčią tiesą. 

Kitą rytą Jadvyga pati nusprendė keliauti toliau. Marta primygti- 
nai stengėsi ją atkalbėti, bet žodžiai atsimušė tarsi į sieną. 

— Iki Meiseno tik pusdienis kelio. Ten mane išgydysite, kad ga- 
lėčiau keliauti į Kaynos mieste vyksiančią imperatoriškąją tarybą, — 
pareikalavo Jadvyga. - Burgberge galėsime apie viską pakalbėti. 

Ji būtinai norėjo dalyvauti šiame susirinkime, nes jau kurį laiką 
ją kankino klausimas, ar mylimasis privalės stoti į dvikovą, ir kaip ji 
pasibaigs. Moteris bijojo miegodama ištarti jo vardą, todėl džiau- 
gėsi pavadinusi savo jaunesnįjį sūnų dėdės vardu. Jei sapnuodama 
ar karščiuodama jį paminėtų, visi manytų, kad motina galvoja apie 
sūnų. 

Marta iškart suprato, ką paskutiniu savo sakiniu Jadvyga turėjo 
omenyje. Markizei taip pat turėjo būti aišku, kad bet kokia kaina 
privalo išvengti dar vieno nėštumo. Įtikinti Otą neliesti savo žmo- 
nos būtų neįmanoma. Nors jis galėjo niekieno netrukdomas leisti 
laiką su gražiomis meilužėmis. Jei parūpintų uždraustų priemonių, 
kad markizas nebesusilauktų paveldėtojų, toks poelgis būtų trak- 
tuojamas kaip išdavystė ir galėtų abiem kainuoti gyvybę. To niekas 
neturėjo žinoti. Apie tai kalbėti čia būtų neprotinga. Niekada nega- 


li žinoti, kas stovi prie palapinės ir klausosi. 


Kaip ir tikėtasi, kelionės metu Jadvygos būklė pablogėjo. Atvy- 
kusi į pilį, Marta buvo užsiėmusi. Ji dar nematė savo sūnaus, bet ga- 
lės susitikti su juo tik gavusi oficialų leidimą, be to, "Tomas turėtų 
nekreipti dėmesio į tai, kad gali būti išvadintas mamytės sūneliu. 

Vakare jos su Jadvyga pagaliau liko vienos ir galėjo būti tikros, 
kad niekas nesiklausė. Markizė užsimerkusi gulėjo lovoje, susupta į 
minkštus kailius. 

Staiga ji pažvelgė tiesiai Martai į akis. 

— Oto brolis dalyvaus dvikovoje su Liove?. 


Markizė sunerimo, pamačiusi sutrikusį Martos veidą. 

Ji išsigandusi įsikabino nagais į kailį ir ėmė gaudyti orą. Nejaugi 
aiškiaregė jautė Ditricho mirtį? 

— Ne, suglumau ne dėl jūsų klausimo, - skubiai paaiškino Marta. 
Tada nuleido galvą. 

— Bijau, kad šis sugebėjimas mane apleido... 

Jadvyga nustebusi pakėlė akis. Marta ėmė pasakoti. 

— Prieš išvykdama iš Magdeburgo pamačiau prie katedros elge- 
taujančią aklą moterį. Sušelpiau ją ir liepiau atnešti duonos. Po ku- 
rio laiko sužinojau, kad ji buvo užmušta... dėl tos pačios duonos... 
Juk turėjau tai numanyti! 

Jadvyga norėjo įsiterpti, bet Marta taip stipriai papurtė galvą, 
kad šalia degusios žvakės liepsna suvirpėjo. 

— Tai būtų numanęs kiekvienas! - kaltino save. - Per turtus Kris- 
tiansdorfe pamiršau, ką gali alkis ir žmonių pavydas. Norėjau gero, 
bet atnešiau tik mirtį. 

Marta nuleido galvą. 

— Kartais atsitinka taip, kad suteiktas gėris be mūsų kaltės virsta 
blogiu, - sušnabždėjo Jadvyga. Atsiklaupdama prieš Otą ji tenorėjo 
padėti savo sūnui. Bet tai nesušvelnino vyro, priešingai, pabudo jo 
keršto troškimas. Praradus kūdikį, Otas, atrodė, ir vėl tapo rūpestin- 
gas. Tik taip ji galėjo atlikti pareigą ir sušvelninti jo savivalę. 

Bet Jadvygos širdį užliejo širdgėla. Ji niekada nesužinos, kieno 
vaiką prarado - Oto ar Ditricho. Galbūt taip geriau. Ji neišdrįso 
pagalvoti apie tai, kas būtų atsitikę, jei Otas nebūtų patikėjęs, kad 
vaikas jo. Markizė turėjo jaustis laiminga, kad tą kraupią naktį vyras 
ją išprievartavo. | 

Gal tai buvo bausmė už baisią jos nuodėmę, už santuokos įžadų 
laužymą? Bet argi tokia didelė, nemirtinga jos ir Ditricho meilė ga- 
lėjo būti nuodėmė? 

Jei sugebėsiu išlaikyti Otą toliau nuo savo lovos, privalau kaip 


nors išvengti nėštumo nuo Ditricho, nusiminusi mąstė Jadvyga. Be 

to, po kelerių metų man sueis keturiasdešimt, o tai per daug pavo- 
jinga tiek kūdikiui, tiek man. 

Marta, kaip visada, pagalvojo apie tą patį, kas sukosi Jadvygos 
galvoje. 

— Daugiau gimdyti jums nebegalima, - sušnabždėjo ji. Jadvyga 


linktelėjo. 


Otas gana greitai sutiko akis į akį pasikalbėti su Marta. 

— Dar vienas nėštumas gali baigtis jūsų žmonos mirtimi, — pa- 
reiškė ji tyliai, kai atsistojo priešais markizą. 

— Nesąmonė, jos motina pagimdė vienuolika sveikų vaikų, - su- 
niurzgėjo Otas. 

— Paskutinio gimdymo metu Brandenburgo markizė buvo jau- 
nesnė nei jūsų žmona dabar, - nuleidusi balsą įsiterpė Marta. - Jau 
abu paskutiniai nėštumai vos nekainavo jūsų kunigaikštienės gyvy- 
bės. Kiekvienais metais pavojus vis didėja. 

Marta, leidusi Otui apmąstyti jos žodžius ir padaryti išvadas, grį- 
žo pas Jadvygą ir tyliai meldėsi, kad jų nebūtų išgirdęs joks vyskupo 
šnipas. 

Jadvyga netikėjo, kad Otas laikysis atokiau jos guolio. 

— Duok ko nors, kas apsaugotų mane nuo nėštumo, - vos girdi- 
mu balsu paprašė ji. - Žinau, kad turi. 

Abi moterys susižvalgė. Marta suprato, kad šis poelgis gali reikšti 


jos mirtį. Bet buvo skolinga Jadvygai už gyvybę. 


Marta buvo dėkinga markizei, kad ši leido matytis su vyriausiuo- 
ju sūnumi dažniau nei tikėjosi, nes Tomui buvo liepta padėti moti- 
nai. 

— Viešpatie, kaip tu užaugai, - stebėdamasi tarė ji, motina buvo 
be galo laiminga, kad gali apkabinti sūnų be pašalinių. Berniukas 


atsikosėjo ir žengė atgal. Pasakojant apie čia rastus draugus jo akys 

sublizgo. Didžiuodamasis pranešė, kad per varžybas buvo greitesnis 
už keletą vyresnėlių. 

Jis toks panašus į savo tėvą, apžiūrėdama sūnų ne pirmą kartą 
pagalvojo Marta. 

Bet susirūpinimą kėlė Tomo veide ryškiai šviečiantys smūgių 
pėdsakai. 

— Patekai į bėdą dėl to, kad nepaklusai riteriui? —- nuogąstau- 
dama paklausė ji ir švelniai paglostė tą vietą, kuri prieš porą dienų 
sruvo krauju. Būsimieji ginklanešiai ir riteriai buvo auklėjami labai 
griežtai, o už prastai ar iš viso neįvykdytą įsakymą negailestingai 
baudžiami. 

Sūnus nenoriai išsilaisvino iš jos rankų ir nuleido galvą. 

— Susimušiau, - sušnabždėjo jis. 

— Nepadaryk gėdos savo tėvui! - perspėjo Marta. 

— Tai įvyko dėl tėvo, - paprieštaravo sūnus. - Naujasis pažas jį 
įžeidė. Privalėjau apginti tėvo garbę! 

— Sumušdamas tą berniuką? - suraukusi antakius paklausė moti- 
na. Jai visiškai nepatiko mintis, kad į muštynes įsitraukia net devyn- 
mečiai. Nors suaugę vyrai visą gyvenimą taip elgiasi. 

— Jis pasakė, kad mano tėvas yra pavainikis, kaltas dėl jo tėvo 
mirties, - atkakliai tvirtino Tomas. 

Martą apėmė nemalonus jausmas, tarsi žinotų, kas galėtų būti tas 
naujasis pažas. Bet nespėjus paklausti, už durų pasigirdo nekantrus 
vyriškas balsas. 

— Turiu eiti, - pagarbiai nusilenkęs prieš motiną atsiprašė sū- 
nus. 

Marta susimąsčiusi grįžo atgal ir pro nedidelį langą stebėjo savo 
sūnų. Netrukus pamatė Tomą, kartu su dauguma Oto riterių išjo- 
janų iš kiemo. Su pavydu žvelgė, kaip tvirtai sūnus sėdi balne. Tada 
jos žvilgsnis užkliuvo už raudonplaukio berniuko, maždaug "Tomo 


amžiaus. Anksčiau lankydamasi Burgberge Marta jo nepastebėjo. 

Staiga jis apsisuko, ir moteris, pamačiusi vaiko veidą, susigūžė. Prieš 
akis iškilo baisūs prisiminimai. Neskaitant plaukų spalvos, naujasis 
pažas buvo tikra savo tėvo kopija. Jis galėjo būti tik Randolto sūnus, 
to vyro, kurį Kristianas iškvietė į dvikovą ir nugalėjo. 
Moteris nežinojo, kas išaugino našlaitį ir atvedė į Oto rūmus. 
Kristianas privalėjo nedelsdamas pasikalbėti su Tomu ir paaiš- 
kinti, kodėl nužudė Randoltą. Mirtinas tėvų priešiškumas negalėjo 


tapti jų sūnų nesantaikos priežastimi. 


Po kelių dienų Marta ėmė ruoštis kelionei namo. Daiktų netu- 
rėjo labai daug, nes beveik viskas, ką pavyko pačiupti skubant pas 
Jadvygą, buvo krepšys su vaistais. Jai dar reikėjo paprašyti Oto, kad 
skirtų jai palydą — vieną riterį ir padorią damą, nes keliauti dviese su 
Bertramu būtų nepadoru ir nesaugu. 

Belankstant naująjį apsiaustą, kurį Jadvyga padovanojo atsidė- 
kodama už išgelbėtą gyvybę, kažkas nedrąsiai pabeldė į kambario 
duris. Šiame kambaryje Marta buvo apgyvendinta kartu su keliomis 
našlėmis. Ji susimąstė. Tikriausiai tai buvo viena iš rūmų damų, kuri 
paslapčia atslinko norėdama paprašyti meilės eleksyro arba paklaus- 
ti apie stebuklingas priemones, kurios padėtų išlaikyti sutuoktinį. 
Nors Marta visada aiškindavo, kad nieko panašaus neturi ir tokiais 
niekais neužsiima, moterys neduodavo ramybės ir vis mėgindavo 
jos kantrybę. 

O gal tai Adelė, šviesiaplaukė mergina iš geros šeimos, visa širdi- 
mi įsimylėjusi Luką. Paskutinėmis dienomis ji nesitraukė nuo Mar- 
tos, tikėdamasi išgirsti patarimų, kaip galėtų patraukti šviesiaplau- 
kio mėlynakio riterio dėmesį, kai lankysis Burgberge. 

Nors Marta pakvietė užeiti, durys liko užvertos. Nelauktas sve- 
čias delsė. Tada keletą kartų įkvėpė ir užėjo vidun. Tai buvo ne Luko 
gerbėja, o išsigandusi jaunutė šviesiaplaukė moteris. Jei ne šydas, 


niekas nebūtų pamanęs, kad ji jau ištekėjusi. 

— Ar galiu paprašyti jūsų patarimo? — paklausė trapi gražuolė, ne 
vyresnė nei keturiolikos metų. Ji nuleido galvą ir baugščiai žvalgėsi 
po kambarį, norėdama įsitikinti, kad jos vienos. 

— Sėskitės ir klauskite. Pažiūrėsime, ar galėsiu padėti, - padrąsi- 
no Marta. 

Jau kurį laiką ji tikėjosi šio apsilankymo. Iš dalies net bijojo. Situ- 
acija buvo labai kebli, bet mergaitę gąsdino daug labiau. 

— Aš žinau, kad jūs padedate žmonėms ir šį darbą išmanote... — 
užsikirsdama pradėjo nelauktoji viešnia. Tada giliai įkvėpė ir liūdnai 
pažvelgė į Martą. - Prašau, padėkite man pastoti. Galbūt tada mano 
vyras ims gražiau su manimi elgtis... 

Ji ėmė kūkčioti ir netrukus buvo apimta nervinio drebulio. 

Marta prisitraukė gležną mergaitę prie savęs. Tam tikra prasme 
ji buvo kalta dėl šios nelaimės. Nes priešais ją sėdėjo Sicilija, jaunoji 
Oto sargybos vado žmona. 

Prieš penkerius metus žinomas ir daugeliui baimę keliantis rite- 
ris Ekehartas išgelbėjo jos gyvybę išbandymo vandeniu metu, išlais- 
vino iš kalėjimo ir paslėpė savo namuose. Iki dabar apie tai nežinojo 
niekas, išskyrus Kristianą, Luką ir Raimundą. Ekehartas manė, kad 
Martos dėkingumas gali peraugti į meilę. Šis jo noras Martai atro- 
dė nesuvokiamas, nes vyras priklausė tai grupelei riterių, kurie prieš 
dvylika metų kartu su Randoltu ją išprievartavo ir išniekino. 

Bet tuo istorija nesibaigė. Martai pasveikus, Kristianas vieno mū- 
šio metu dingo ir buvo paskelbtas mirusiu. Ekehartas pasinaudojo 
proga ir paprašė Oto Martos rankos. Markizas įsakė jai per savaitę 
tapti riterio žmona. Ši išsireikalavo keturiasdešimt dienų gedulo, 
per tą laiką kovoje sužeistas Lukas turėjo surasti Kristianą. Ekeharto 
paprašė pasirūpinti, kad jo draugas Randolfas liautųsi siautęs Kris- 
tiansdorfe. Po keturiasdešimties dienų Lukas su Kristianu negrįžo. 
Tad Marta privalėjo laikytis žodžio. Staiga, po jos ir Ekeharto su- 


tuoktuvių, vos spėjus pasiekti vestuvių guolį, pradingėlis atsirado. 

Laimei, jos naujasis vyras nespėjo atlikti savo pareigos ir jų santuoka 
buvo paskelbta negaliojančia. 

Bet Ekehartas niekada nepamiršo patirtos gėdos ir nusivylimo. 
Kiekvienąkart išvydęs nusekdavo ją žvilgsniu. Prieš keletą mėnesių 
buvo pranešta apie Ekeharto vestuves, Marta tikėjosi, kad praeitis 
nebegrįš. Bet jo elgesys ir jaunosios žmonos sielvartas liudijo ką 
kita. 

— Kada paskutinį kartą buvo mėnesinės? Kaip dažnai vyras ap- 
lanko jus naktį? - paklausė Marta. 

Šie klausimai išsigandusiai jaunai moteriai galėjo pasirodyti per 
daug tiesmuki, bet norint gauti patarimą nebuvo kitos išeities. 

Mergaitė išsilaisvino iš Martos glėbio ir pabandė susitvarkyti 
šydą, bet veltui stengėsi - drebantys pirštai visiškai neklausė. Marta 
jai padėjo. 

— Tai... baisu... bet noriu viską iškęsti, - sukūkčiojo Sicilija. — 
Kuo greičiau tapsiu nėščia ir pagimdysiu jam sūnų, tuo švelniau jis 
elgsis sa manimi... 

- Jūs dar per jauna gimdyti, - atsargiai kreipėsi Marta. 

Bet kaip tai paaiškinti Ekehartui, jei pats dar nesuprato? Ji buvo 
paskutinė, kuri galėjo kištis į šį reikalą. 

Marta tikėjosi, kad po jos žodžių vėl pasipils ašaros, bet sulaukė 
tik vilties kupino žvilgsnio. 

— Jei pastosiu, turėsiu būti labai dėmesinga savo negimusiam sū- 
nui, tiesa? — sušnarpštė jauna moteris. - Tada jis paliks mane ramy- 
bėje. 

Žvelgiant į nusiminusią viešnią, Martą apniko bloga nuojauta. 

Merginos, kurios visą gyvenimą praleido valstiečių namuose, vie- 
name kambarėlyje, kur dažnai vienu patalu dalydavosi visa šeima, 
apytikriai numanė, kas vyksta vyro ir moters santuokiniam guolyje. 

Bet tokios mergaitės kaip Sicilija buvo auklėjamos vienuolynuo- 


se, kur atkakliai stengiamasi, kad būsimos žmonos nieko nesužino- 

tų apie vyro ir moters santykius. Priešingai, jas tikindavo, kad tai, ką 
patirs vestuvių naktį, esą labai nuodėminga ir netinkama. 

Marta įsivaizdavo jaunąją Ekeharto žmoną lovoje: nieko nenu- 
tuokiančią, išsigandusią, su dvidešimčia metų vyresniu rūsčiu vyru, 
kurio beveik nepažinojo. Po prabangių vestuvių įvykusi jaunųjų 
naktis niekuo nesiskyrė nuo tos baisios dienos, kai Marta prarado 
savo nekaltybę. Tik Sicilija viską iškęsti turėjo ne su keturiais, o su 
vienu vyru. Be to, Ekehartas prieš paimdamas savo žmoną tikrai jėga 
nenuplėšė jos suknelės, neparvertė ant žemės ir nesurišo. 

Ką būtų galima jai patarti? 

Marta prisiminė pokalbį su sena protinga moterimi, kuri Eke- 
harto įsakymu slaugė ją riterio namuose. Galbūt vaikas tikrai pa- 
keistų jo požiūrį į žmoną? Anuomet ji sužinojo, kad vyras, netekęs 
savo pirmosios žmonos ir sūnaus, labai ilgai jų gedėjo. 

Bet šiuo metu Sicilijai buvo svarbiausia atsikratyti vyro baimės. Ji 
turėjo prisiversti jį priimti, net jei negalės pastoti po pirmųjų kartų. 
Marta nenorėjo padėti pastoti šiai trapiai, per jaunai mergaitei. Ji 
nenorėjo būti atsakinga už nėštumą, kuris galbūt kainuotų Sicilijos 
gyvybę. 

— Ar senoji Hilda dar gyva? Labai protinga moteris, gyvenusi ne- 
toli jūsų vyro pilies? - susimąsčiusi paklausė ji. 

- Žolininkė? — išsigandusi sušnabždėjo mergaitė. - Mačiau ją 
tik vieną kartą, ji man pasirodė labai baisi. Žmonės kalba, kad ji — 
ragana. 

— Ne, jums nereikia jos bijoti. Ji - labai patyrusi gydytoja, puikiai 
pažįstanti visas vaistažoles. Vieną kartą ji išgelbėjo mano gyvybę... 

— Jūs buvote toji paslaptinga nepažįstamoji, kurią mano vyras 
anuomet paslėpė savo pilies bokšte, tiesa? — išplėtusi akis nustebo 
Sicilija. Tada nuleido galvą. - Manau, jis vis dar myli jus... Todėl 
niekada nebus manimi patenkintas - aš ne tokia kaip jūs... - sumur- 


mėjo viešnia. 

— Nekalbėkite taip, - energingai paprieštaravo Marta. Ji suėmė 
mergaitės pečius, pakėlė ir pažvelgė tiesiai į paburkusias nuo ašarų 
akis. - Paprašykite savo vyro, kad leistų pasikalbėti su senąja Hilda 
ir paklausti jos patarimo. Jis paklausys jos - net jei Hilda pareikalaus 
dar luktelti, kol galėsite pagimdyti jam sveikų sūnų. 

— Jis tikrai ja pasitikės? - abejodama sušnabždėjo Sicilija. 

— Taip. Be to, jums reikėtų liautis bijoti savo vyro, arba bent iš- 
mokite tai nuslėpti. Išsigandęs žvilgsnis jį suerzina. Parodykite jam, 
kad išmokote vadovauti tarnams. Jis pripras matyti šalia savęs šeimi- 
ninkę, o ne nusiminusį ir išsigandusį vaiką, kuris tik sukelia pyktį. 

Sicilija susimąsčiusi žaidė plaukų sruoga ir apsvarstė patarimą. Ji 
tikėjosi išgirsti visai ką kita. 

Už durų pasigirdo artėjantys žingsniai. Sicilija skubiai pašoko. 

— Juk nepranešite jam, kad čia lankiausi? Nes jis mane užmuštų! 

— Jokiu būdu, - Marta pabandė ją nuraminti. 

Bet jaunoji viešnia prie durų apsisuko, nuleido galvą ir liūdnai 
tarė: 

— Galbūt būtų daug geriau, jei taip ir padarytų. 

— Madam Marta, su jumis nori pasikalbėti sargybos vadas, - pa- 
sigirdo balsas už durų. 

Sicilija susigūžė. Jos veidas mirtinai išbalo. 

Marta ryžtingai žengė prie durų. 

— Palaukite šiek tiek ir pasišalinkite, - sušnibždėjo ji. - Aš jūsų 
neišduosiu. 

Tada atvėrė duris ir išėjo. Tomo amžiaus berniukas jau laukė jos. 

— Mano šeimininkas Ekehartas kviečia aptarti jūsų kelionės 
smulkmenų, - mandagiai nusilenkęs paaiškino jis. 

— Perduokite jam mano dėkingumą. Esu tikra, kad jis pasirūpins 
viskuo, kas būtina, - atsakė ji ir norėjo grįžti į savo kambarį. 

Ji mielai išvengtų šio susitikimo. Dabar daug labiau nei prieš tai. 


Bet berniukas nubėgo iš paskos ir užtvėrė kelią. 

— Atleiskite, kilmingoji ponia, bet man įsakė negrįžti be jūsų, - 
paprašė jis. Drebantis berniuko balsas išdavė, kad neįvykdęs paliepi- 
mo jis sulauks griežtos bausmės. 

Marta giliai įkvėpė. Būtų kvaila manyti, kad galės amžinai slaps- 
tytis. 

— Gerai, palydėk mane pas jį. 


Berniukas palengvėjusia širdimi žengė pirma jos. 


Pažas nuvedė ją į didelį, bet niūrų kambarį. Jai įėjus, aukštaūgis 
riteris atsistojo ir priėjo arčiau. 

— Džiaugiuosi, kad radote kelią pas mane, - tarė jis. Bet nesišyp- 
sojo. 

“ - Palikite mus vienus! - įsakė pažui ir abiem kartu su juo buvu- 
siems vyrams. 

— Jūs keliate pavojų mano ir savo garbei! - užprotestavo Marta, 
iš visų jėgų stengdamasi neparodyti savo išgąsčio. - Leiskite man 
eiti arba pasikvieskite liudininkų, kurie patvirtintų, kad čia nevyks 
nieko negarbingo! 

Riteris atsistojo priešais ir nepatenkintas nusijuokė. 

— Nebijok, tai mano žmonės. Jie klauso kiekvieno mano žodžio. 
Nė vienas iš jų nesukels pavojaus tavo garbei. Ir, žinoma, nė vienas 
negalės jos sugrąžinti. 

Jis pasilenkė ir norėjo ją apkabinti, bet Marta skubiai atsitraukė. 

— Ko čia maivaisi? Juk mums jau teko gulėti jaunavedžių guoly- 
je, - begėdiškai sušuko jis. Bet Marta pajuto už šių žodžių slypinti 
kartėlį. 

- Oaš tikėjausi, kad jūs jau pamiršote šią seną istoriją, — tyliai, 
bet užtikrintai tarė ji. - Be to, vėl vedėte. 

Sargybos vado veidas persikreipė. 

— Mano žmona yra dar vaikas, todėl neprilygsta tau, - pasitikė- 


damas savimi atšovė jis. 

— Aš taip ilgai laukiau, kol vieną dieną Burgberge būsi viena. Ne- 
galime praleisti tokios progos... Po tiek metų tu man vis dar skolin- 
ga. 

Jis ištiesė ranką, bet Martos nepalietė. 

Ji žengė dar vieną žingsnį atgal. 

— Juk sakėte, jog norite, kad atsiduočiau laisva valia. 

- Ir laikausi savo žodžio. Esu garbingas vyras. 

— Tada susitaikykite su ta mintimi, kad tai niekada neįvyks. 

Ekchartas įsiutęs priėjo prie dokumentais apkrauto stalo. 

— Tavo vietoje dar kartą viską apmąstyčiau, - pasiūlė jis drąsi- 
nančiu balsu. 

Marta jau buvo bežengianti durų link, bet apsisuko. Iš baimės 
pasišiaušė visa oda. 

— Ką turite omenyje tai sakydamas? 

— Aš sprendžiu, kas ir kur bus paskirtas būsimame žygyje. Ir jei 
nenori, kad šioje mirtinoje misijoje laikyčiau tavo mylimą vyrą tol, 
kol, nepaisant nepriekaištingos jo reputacijos, išleis paskutinį kva- 
pą, privalai parodyti man didesnį prielankumą. 

— Jūs per mažai pasitikite mano vyro gabumais, - kuo ramiau 
atsiliepė Marta. 

Jei tikrai galėtų išgelbėti Kristiano gyvybę, ji nugalėtų nenorą ir 
išpildytų šio vyro reikalavimą. Bet tuo nepatikėjo nė akimirką. 

— Aš tiksliai žinau karo pavojus, - nepaleisdamas jos iš akių gra- 
sino Ekehartas. — Ir geriau netikėk, kad Otas atsižvelgs į savo sūnų, 
kurį Kristianas pasiims su savimi. Priešingai. 

Netardama daugiau nė žodžio Marta apsisuko ir nužingsniavo 
link durų. 

Nespėjus išeiti, Ekehartas suriko jai pavymui: 

— Aš laukiu! Gali bet kada persigalvoti! Juk žinai, kur mane 


rasti. 


Martai kainavo daug drąsos grįžus atgal į Kristiansdortą papasa- 
koti Kristianui apie Ekeharto grasinimus ir užuominas. Jai nereikėjo 
perspėti vyro, kad karo metu pasisaugotų ir nepasitikėtų Ekehartu. 
Jei šis įrūžęs dėl tokio persekiojimo iškviestų sargybos vadą į dviko- 
vą, Otas geriausiu atveju įmestų riterį į kalėjimą. Markizas nepakęs- 
tų, jei jo kariai imtų žudyti vienas kitą./Tik ne prieš karą, kai kiekvie- 
nas kovotojas buvo labai svarbus. Jei kas nors užsipultų jo sargybos 
vadą, tas tikriausiai sulauktų mirties bausmės. 

Marta papasakojo vyrui apie Tomo muštynes su Randolfo sūnu- 
mi. Bet Kristiano reakcija ją šokiravo. 

— Aš žinau, - Martos nuostabai tarė vyras. - Pagal savo amžių tas 
Rutgeris yra per daug niekšiškas Tomo acžvilgiu ir visais įmanomais 
būdais apsunkina jo gyvenimą. 

- Ir nieko man apie tai nesakei?! — pasipiktino Marta. - Iš kur tu 
viską žinai, juk jau kurį laiką nebuvai Burgberge? 

— Raimundas papasakojo. Vyriausias jo sūnus ir dar keletas drau- 
gų yra Tomo pusėje. Jie - šauni komanda. 

Kristianas ilgesingai nusišypsojo, prisiminęs savo draugus iš tų 
laikų, kai dar buvo ginklanešys. Neišskaidomas jų ketvertukas: Rai- 
mundas, broliai Geras ir Richardas ir jis. Abu broliai žuvo prieš ke- 
letą metų perveždami sidabrą imperatoriui. 


— Aš nenorėjau, kad tu jaudintumeisi. 

Paskutiniai Kristiano žodžiai nutildė Martą. Juk ir pati turėjo 
paslapčių nuo vyro. Saugojo jas norėdama jį apsaugoti. 

Juk ir dabar kai ką nutylėjo. 

Apie tai, kas nutiko tarp jos ir Ekeharto, Kristianas išgirdo tik 
pusę tiesos. 

Jis niekada neturi sužinoti, kad ją anuomet išniekino ne tik Ran- 
dolfas, kurį Kristianas nužudė už šį baisų nusikaltimą. Prie to prisi- 


dėjo ir Ekehartas bei jo bendražygiai Gizelbertas ir Elmaras. 


Belaukiant naujienų iš Kaynoje vykstančios imperatoriškosios 
tarybos prabėgo keletas savaičių. Tikimybė, kad Ditrichas Lands- 
bergietis stos į dvikovą su Heinrichu Liove, kaitino visų apie tai ži- 
nančių Kristiansdorto gyventojų fantaziją. 

Nei Kristianas, nei Ditrichas neatrodė nusiminę dėl to, kad Oto 
įsakymu negalėjo vykti į Kayną. Ditrichas žinojo, kad tėvas kasdien 
jam priekaištautų, o Albrechtas susitikimui paruoštų dar didesnę 
niekšybę. Bet Kristianas norėjo kaip įmanoma geriau išnaudoti li- 
kusį laiką, kad pasiruoštų karo žygiui. Visi žinojo, jog ant kortos 
pastatyta jų visų ateitis. 

Šią akimirką treniruotė vyko trise: Kristianas, Lukas ir Ditrichas 
kovojo pasikeisdami vietomis. Į smarkų lietų peraugusi dulksna 
jiems visiškai netrukdė. Abiem jaunesniesiems ginklanešiams, Jur- 
giui ir Davidui, buvo įsakyta nuo šarvų nugramdyti rūdis. 

Piktai pažvelgusi pro langą, Marta ryžtingai atidėjo į šoną drobės 
juostas, kurias lankstė tvarsčių atsargai, ir išbėgo į kiemą. 

— Na, jau pakaks! - įrėmusi rankas į šonus ėmė bartis ji. Po aki- 
mirkos lietus persmelkė ir Martą. - Marš į namus persirengti sausais 
drabužiais. 

Tikėdamasi, kad bus išgirstas bent šis argumentas, ji pridūrė: 

— Kitaip jūsų kardai dar labiau surūdys. 

Atrodė, kad treniruotės metu Kristianas ir Lukas vėl nebesio- 


rentavo laike. Vis stiprėjantis rugsėjo lietus išbaidė beveik visus žiū- 

rovus, kurie išplėtę akis stebėjo kaimo šeimininko ir jo kilmingojo 
ginklanešio pamoką. Bet kovotojams jis tokio poveikio nepadarė. 

„Lietui prasidėjus niekas karo neatšauks“ — šį Kristiano posakį 
mielai cituodavo jaunesnieji. 

Pralinksmėjęs jis pažvelgė į savo žmoną, nubraukė atgal drėgnus 
plaukus, nusišluostė kardą ir neskubėdamas įkišo į makštį. 

- Ji teisi. Šiandienai pakaks! — sušuko Ditrichui. 

Markizo sūnus mandagiai nusilenkė savo mokytojui ir su paleng- 
vėjimu sekė paskui Martą. Dar vienas smūgis ir būčiau nuvirtęs kaip 
nukirstas medis, atsiduso jis. Markizo sūnus svajojo apie sausus dra- 
bužius ir karštą valgį, bet bijojo, kad virpančia ranka negalės nulai- 
kyti šaukšto. Nieku gyvu nenorėjo prieš savo mokytoją pasirodyti 
esąs silpnas. 

Kristianas mielai sekė Martai iš paskos. Jos kūnas po sušlapusia 
suknele kėlė malonių minčių. 

Šiandienai treniruočių tikrai pakako. Kristianas pastebėjo, kad 
Ditrichas visiškai nusivarė nuo kojų. Nors taip ir turėjo būti - juk 
vaikinas neturėjo jokios pertraukėlės, kai abu riteriai pailsėjo keis- 
damiesi vienas su kitu. Bet mokytojas liko patenkintas savo moki- 
niu - Oto sūnus laikėsi tikrai pagirtinai. 

Septyniolikmečiui nebuvo nuolaidžiaujama, jis dirbo daug dau- 
giau nei kiti ginklanešiai. Kristianas tikėjosi, kad Otas skirs jaunes- 
niajam sūnui itin pavojingą užduotį, kad galėtų susigrąžinti prarastą 
garbę. 

Po kurio laiko jie visi jau sėdėjo Kristiano ir Martos namuose. Vis 
dar permirkusiais plaukais, bet švariais drabužiais, su alaus bokalais 
rankose, jie laukė, kol apatinėje salėje bus padengtas stalas. 

— Tokiu metų laiku keliauti į karo žygį bus tikrai nepatogu, - su- 
murmėjo Lukas. - Jei Marta nebūtų pakvietusi mūsų namo, būtu- 
me galėję dar pasitreniruoti, kad įprastume šliaužioti purve. 


Niekas nesijuokė. 

Kiekvieną dieną juos galėjo pasiekti Oto įsakymas ruoštis mūšiui 
ir Kristianas kartu su savo vyrais privalės skubiai keliauti į Burgbergą. 


Laukimas buvo nelengvas išbandymas visiems čia susirinkusiems. 


Susikaupimą išblaškė kieme kilęs triukšmas. Marta atsistojusi 
žengė prie lango pažiūrėti, kas vyksta pilies kieme. Ji pažino svečią 
rudų garbanų kupeta. 

— Tai Raimundas! 

Kristianas ir Lukas iš karto pašoko. Raimundas lydėjo markizą į 
karališkąją tarybą, todėl gali turėti jiems svarbių naujienų. 

Kristianas pravėręs duris už jų pamatė Mariją. Ši išsigandusi at- 
šoko. 

— Turėjau pranešti, kad valgis jau paruoštas, - droviai tarė ji. 

Bet šį kartą vyrai nekreipė į ją dėmesio ir išbėgo laukan. Tik Dit- 
richas stabtelėjęs pažvelgė į merginą. Marija paraudusi nuleido gal- 
vą, o jaunuolis pirmą kartą pasigailėjo esąs markizo sūnus. 

Kodėl jis kaip kiti paprasti valstiečiai negali imti į žmonas tos 
moters, kuri jam patinka? 

Kristianas iš pat pradžių pasikvietė Ditrichą ir paaiškino, kad 
jaunuolis nesižvalgytų į jo šeimos moteris. Dėl Dievo, juk jam jau 
septyniolika metų! Jis kasnakt svajodavo apie nuogas krūtis, lieknus 
moterų kūnus ir aistringus bučinius. Kartais ištverti tokias aistras 
būdavo ypač sunku, todėl vaikinas buvo laimingas, kad kovos praty- 
bos taip išsekindavo, jog vos pasiekęs lovą krisdavo negyvas. 

Jis buvo įsitikinęs, kad gražioji Marija mielai padovanotų bučinį 
ar net ką nors daugiau. Bet negalėjo prisidaryti bėdos su jos patėviu. 
Prarasti garbę Kristiano akyse buvo dar didesnė blogybė. Todėl prieš 
nulėkdamas paskui kitus, jis tik ilgesingai žvilgtelėjo į mergaitę, o ši 


palydėjo jį nelaimingomis akimis. 


Kristianas skubėjo pasitikti seno draugo. Jam nerūpėjo, kad lie- 


tus vėl persmelks kiaurai. 

— Gera tave matyti, - pasisveikino jis, apkabindamas bendraam- 
Žį ir paplekšnodamas jam per petį. 

— Nesidžiauk per anksti, — atsiliepė šis. - Neatnešiau gerų nau- 
jienų. 

— Prasideda karas? 

Raimundas liūdnai linktelėjo. 

— Otas nori matyti tave Burgberge jau rytoj. Tave ir savo sūnų. 

Kristiano veide nesimatė jokios įtampos. Lukas šią naujieną taip 
pat priėmė šaltakraujiškai. Ji nebuvo netikėta. 

Marta stovėjo per toli, todėl neišgirdo Raimundo žodžių. Bet 
vyrų veidai išdavė, kad jos baimė virto realybe. Prikandusi lūpą mo- 
teris iš visų jėgų stengėsi nesurikti. Tada susitvardžiusi priėjo prie 
Raimundo ir kaip įmanydama maloniau jį pasveikino. Visi žinojo, 
kad ši diena išauš. Bet Marta negalėjo atsikratyti baimės ir skausmo, 
sukausčiusio jos krūtinę. 

Šeimininkai pasikvietė Raimundą į namus. Svečias buvo per- 
mirkęs kiaurai - nuo tamsiai rudų garbanų ir žalio apsiausto lašėjo 
vanduo. Jo nuotaika akivaizdžiai pagerėjo pagalvojus apie vietą prie 
židinio ir sočius pietus draugų apsuptyje. 

— Gal paruošti tau vonią? - pasiūlė Marta. 

— Vėliau. Leisk man šiek tiek pasėdėti prie ugnies, kad išdžiūtų 
drabužiai. Turiu daug ką papasakoti. 

— Nieko panašaus, - energingai paprieštaravo Marta. - Pirmiau- 
sia nusirengsi šlapius drabužius. Nenorėčiau tavęs dar kartą gelbėti 
nuo mirtinos karštinės. Jau anuomet turėjau pakankamai darbo! 

Abu nusišypsojo prisiminę tas sunkias dienas, po kurių Marta 
artimai susidraugavo su Raimundo žmona Elžbieta. 

— Neturėtum taip manęs lepinti, - gynėsi Raimundas. — Atei- 
nančias savaites, gindamas kurią nors pilį, vis tiek praleisiu šaltyje 
ir lietuje. 

— Vadinasi, labai svarbu, kad nevyktum sirgdamas, - nepasidavė 


Marta, džiaugdamasi, kad niekas nepastebi jos veidą apniaukusio 

nerimo. Riterio žmonai nederėjo rodyti baimės ar netgi verkti dėl 
to, kad vyras turi keliauti į mūšį. Ji įbruko sausus drabužius Raimun- 
dui į rankas ir nubėgo į apačią. Reikėjo pasakyti tarnams, kad nu- 
neštų maisto šeimininkui ir jo svečiui. 

- Anksčiau ji nebuvo tokia griežta, - pajuokavo Raimundas. 

- Žiūrint dėl ko! Jei kas nors sirgdavo, ar galėdavo susirgti, ji vi- 
sada pamiršdavo savo drovumą, - priminė Kristianas. 

Raimundui besirengiant pabeldė į duris. Į kambarį įėjo Mecht- 
hilda, nešina dideliu dubeniu karštos sriubos. Ant jo buvo uždėta 
lentelė su storomis dar garuojančios baltos duonos riekėmis. Virėja 
statydama maistą ant stalo stengėsi nežiūrėti į nuogą svečio kūną ir 
skubiai išbėgo iš kambario, pranešusi, kad netrukus dar atneš alaus. 

— Kvepia nuostabiai, - baigdamas apsirengti pareiškė Raimun- 
das. - Bet vietoje kepsnio sriuba? Pilies šeimininkas turėtų valgyti 
sočiau. Niekaip negali atsisakyti senų neturtingo riterio įpročių? O 
gal tu jau pratiniesi prie karo raciono? 

- Tas maistas tikrai nebūna toks gardus. Šiandien penktadienis, 
mano drauge, — šaipydamasis priminė jam Kristianas. 

— Tikrai? - nustebęs pažvelgė Raimundas ir ėmė įnirtingai mąs- 
tyti, ar pakeliui nepažeidė pasninko tradicijų. - Kelionės metu aš 
visada susipainioju... 

Prie jų prisėdo Marta, Lukas ir Ditrichas. Kristianas sukalbėjo 
maldą prieš valgį. 

— Kaip skanu! Taip ir maniau, kad rasiu sriuboje šiek tiek bebro 
mėsos, - nepaleisdamas šaukšto iš rankų gyrė Raimundas. 

Susitvardžiusi Marta viduje nusišypsojo. Ji iki šiol nesuprato, ko- 
dėl bebro mėsa nelaužė pasninko papročių. 

Ji pastūmė Ditrichui dar vieną storą riekę šviesios duonos. Vaiki- 
nas valgė už tris. Net jėi ir buvo sunerimęs, stengėsi to neparodyti. 
Riteris privalėjo laikytis svorio normos. 

Ber ji pati negalėjo praryti nė kąsnio. Kristianas pastebėjęs, kad 


žmona nieko nevalgo, įbedė į ją kritišką žvilgsnį. Marta paklusniai 

prarijo šaukštą sriubos. Niekas neturėjo suprasti, su kokiomis bai- 
mėmis ji šiuo metu kovoja... baime, kad Kristianas ir jo draugai pri- 


valo vykti į karą, o Ekehartas gali įvykdyti savo grasinimus. 


Pavalgę visi atsilošė ir sužiuro į Raimundą. Šis pastūmė dubenį į 
šoną ir paprašė pripildyti bokalą. 

— Pakalbėkime apie imperatoriškąją tarybą. Ir apie tai, kas įvyko 
pojos. 

Pasirodo, hercogas Heinrichas nepaisydamas uždėto mokesčio 
jau trečią kartą neatvyko susitikti su imperatoriumi. Taip markizas 
Ditrichas išvengė dvikovos, o imperatoriui ir kunigaikščiams atsira- 
do galimybė teisti Liovę pagal įstatymus. 

"- Viskas buvo vykdoma pagal taisykles, - išgėręs gurkšnį alaus, 
pasakojo Raimundas. - Imperatorius apklausė kunigaikščius, kaip 
reikėtų pasielgti su tuo, kuris sąmoningai vengė pasirodyti prieš 
teismą. Neliko nieko kito, kaip pasakyti, kad toks vyras praranda 
savo nuosavybę ir titulą. 

— Juos tikriausiai užplūdo gailestis, - pajuokavo Lakas. - Tarsi 
šios akimirkos jie nebūtų laukę metų metus! 

Kristianas neatkreipė dėmesio į Luko pašaipą. 

— Imperatorius paskelbė Liovę už įstatymo ribų? — norėjo suži- 
noti jis. 

— Jokiu būdu! Susirinkę kunigaikščiai paprašė Fridricho nesku- 
bėti ir paskirti ketvirtą teismo dieną. O mūsų kilniaširdis imperato- 
rius mielai įvykdė jų prašymą, - Raimundo veide pasirodė ironiškas 
šypsnys. 

— Kodėl?! - nustebo Marta. — Nejaugi imperatorius nedrįsta su- 
žlugdyti savo pusbrolio? 

— O ne, jis apsisprendęs įvykdyti šį reikalą iki galo. Jis pamatė, 
kad Liovė paskutiniu metu tapo labai galingas. 


Raimundas smalsiai pažvelgė į Ditrichą. 


Pribuvėjos išpažintis 97 


— Na, parodyk, ar Fridricho rūmuose įgijai pakankamai žinių 
politikos klausimais ir sugebėsi įminti šeimininkės užmintą mįslę! 

Ditrichas žvilgtelėjo į Kristianą, o šis padrąsindamas linktelėjo. 

— Imperatorius negali sau leisti suklysti. Viskas turi būti vykdo- 
ma pagal įstatymus. Bet kas galėtų suabejoti, kad dėl savo švabiškos 
kilmės jis negalės būti teisiamas kito teisėjo, geriausia vieta taip pat 
būtų Švabija, — pasiūlė paaiškinimą Ditrichas. - Tikriausiai impe- 
ratorius prieš susirinkimą pareikalavo savo kunigaikščių, kad šie pa- 
teiktų šį pasiūlymą. Sutikdamas skirti ketvirtąjį teismo susirinkimą 
jis turėjo pasirodyti gailestingu ir sąžiningu valdovu. 

Raimundas pritardamas sušvilpė. 

— Puikiai sumąstyta! - jis pažvelgė į Kristianą. - Atrodo, tavo 
naujasis ginklanešys rūmuose mokėsi ne tik kovoti. 

Ditrichas pasijuto nepatogiai ir nuleido galvą. Raimundas pa- 
ėmė likusią duoną, perlaužė pusiau ir ketino išdažyti savo dubenį. 

— Visa tai tik formalumas. Karas jau senokai prasidėjęs - dar prieš 
susirinkimą. Rugpjūčio pradžioje Heinricho kariuomenė įsiveržė į 
Vestfaliją, ją nuniokojo ir sudegino. 

— Kas viskam vadovauja? - suraukęs kaktą paklausė Kristianas. 

— Keletas patyrusių kovotojų: Bernhardas fon Ratceburgas, 
Bernhardas fon Violpė, Ludolfas ir Vilbrandas fon Halermuntai. 
Be to, dar jaunasis Adolfas fon Holšteinas, norintis užsitarnauti sau 
gerą vardą. Prie Osnabriuko jie žiauriai susidorojo su priešais. Gra- 
fas Simonas fon Tecklenburgas ir dauguma jo riterių buvo suimti, o 
kai kurie ir iš karto nužudyti. 

Lukas negalėjo suvaldyti pasipiktinimo. 

— Ir imperatorius, žinodamas apie tai, vis tiek nukėlė nuosprendį 
Liovei? 

— Tai dar ne viskas, - tęsė Raimundas. - Tuo pačiu metu ištiki- 
mas Heinricho pasekėjas Bernhardas fon Lipė sukilo prieš Soesto 


miestą ir nusiaubęs visas apylinkes padegė Kelno Madebachą. 

Raimundo pasakojimas vis labiau šokiravo Martą. Ji įsivaizda- 
vo sudegintus kaimus ir laukus, nužudytas moteris ir vaikus. Karas 
niekada nebūdavo teisingas, priešininkų kariuomenės nesikaudavo 
pagal visas taisykles. Pirmiausiai ir skaudžiausiai dėl to nukentėdavo 
patys skurdžiausi ir silpniausi. 

— Ką ruošiasi daryti imperatorius? — paklausė Kristianas. Rai- 
mundas pasinaudojęs proga įsidėjo į burną paskutinį gabalėlį duo- 
nos ir užgėrė ją dideliu gurkšniu alaus. 

— Jis Heinricho prigrasintiems kunigaikščiams ir arkivyskupui 
Vichmanui leido ginkluotis ir žygiuoti į Heinricho žemes. Jo žemė- 
se iš Halberštato ir Hornburgo pusės jau prasidėjo kovos. 

— Vadinasi, Otas skirs Vichmanui kariuomenę, - liūdnai nu- 
sprendė Kristianas. Magdeburgo arkivyskupas, vienas galingiausių 
ir įtakingiausių vyrų imperijoje, buvo Meiseno markizo ir jo brolių 
pusbrolis. Jau daug metų jie visi kartu kovojo su Liove — net tada, 
kai šis vis dar buvo imperatoriaus pašonėje. 

— Taigi Heinrichas nori išsiųsti kariuomenę į Halberštatą. Mies- 
tas priklauso Vichmanui, o jam vadovaujantis vyskupas Ulrichas — 
pikčiausias Liovės priešas, - toliau pasakojo Raimundas. - Kuni- 
gaikščiai yra kviečiami ginti Vichmano. Tarp jų Otas bei jo broliai 
Dedas ir Ditrichas. Liudvikas fon Tiuringenas ketina siųsti keturis 
šimtus riterių. Bet sklinda kalbos, kad Kelno arkivyskupas Pilypas 
fon Heinsbergas renka keturių tūkstančių mirtininkų kariuomenę. 

— Keturių tūkstančių?! — Kristianas negalėjo nuslėpti nuosta- 
bos. 

— Taip kalbama. Tai turėtų būti laukinių gauja, galbūt net bra- 
bantai. į 

Akimirkai įsivyravo tyla. Visi bandė įsivaizduoti, kaip viskas at- 
rodys: Dievo tarnas, arkivyskupas, į savo gretas priims pačią baisiau- 
sią Europos kariuomenę - skrupulų neturinčius žmogystas, kurie 
keliauja per šalį naikindami viską aplinkui, žudydami ir degindami. 


Imperatorius Fridrichas ir Prancūzijos karalius Liudvikas jau prieš 

daugelį metų sutarė nenukreipti jų vienas prieš kitą. Tada jie kovojo 
Anglijos karaliaus Heinricho fon Plantageneto pusėje su maištin- 
gaisiais sūnumis. Po vado Vilhelmo mirties kariuomenė suskilo į 
įvairias mažesnes grupes, pasiruošusias paskleisti savo žiaurumą di- 
desniuose plotuose. 

— Taip, jaunasis vyre, - Raimundas sarkazmo kupinu balsu krei- 
pėsi į Ditrichą, - jei visa tai tiesa, gali pamiršti garbingą kovą. Žino- 
ma, tik tuo atveju, jei tavo tėvas norės, kad karo metu būtum šalia 


jo. 


Prieš eidamas miegoti Kristianas dar kartą grįžo į salę, kur, pasi- 
rodo, kai kas jo laukė. Kunas ir Bertramas pamatę šeimininką atsi- 
stojo ir priėjo prie jo. Šį kartą jų veidai netryško įprasta energija ir 
drąsa, vaikinai buvo nusiminę. 

- Šeimininke, ar galėtume vykti į karą kartu su jumis? — paprašė 
raudonplaukis. 

Kristianas praleido klausimą, iš kur jie apie tai sužinojo, šiedu 
tikrai buvo pakankamai protingi, kad žinotų kiek yra du kart du. 
Išvykimo į Meiseną išvakarėse buvo daug svarbesnių reikalų, nei pri- 
imti naujus sprendimus. 

— Tavo žmona gali bet kurią dieną pagimdyti jūsų pirmagimį, — 
papriekaištavo jaunam vyrui, kuris Kristiano akyse dar tebebuvo tas 
pats narsus vaikinukas, su kuriuo susipažino prieš daugelį metų. — 
O gal santuoka tau jau atsibodo? 

— Ne, šeimininke, - Kunas droviai nuleido akis. - Prisiekiu, aš 
myliu Joaną. Ir man būtų tikrai sunku dabar ją palikti. Bet žinau, 
kad ja čia pasirūpins. Ir nenoriu, kad kiti sakytų... 

Jo balsas sutrūkčiojo. 

— Taip? —- paragino Kristianas, neketinantis praleisti visos nak- 
ties šaltoje salėje. 

— „„kad paliekate mane čia tik norėdamas apsaugoti. Nes Joana 


yra jūsų globotinė. 

Kunas atsikvėpė, bet išgirdęs Kristiano atsakymą vėl nunarino 
galvą. 

— Kol Otas nereikalauja paimti į kariuomenę kiekvieno mano 
vyro, neliesiu nė vieno, kuris paliktų besilaukiančią žmoną. Tuo la- 
biau tokio, kuris vienintelis maitina šeimą. 

Kunas žengė dar vieną mažą žingsnelį pirmyn. 

- Šeimininke, padarykite išimtį, - tyliai, bet primygtinai prašė 
jis. - Aš jau supratau tai, ką man nuolat kartojate: karas nėra žaidi- 
mas. Bet nejaugi norite, kad jūsų podukrai imtų prikaišioti ištekėjus 
už bailio, kuris slepiasi po moters sijonu? 

— Ar Joana taip pat nori, kad dalyvautum kare? 

- Žinoma, ne. Bet sako, kad jei privalau taip pasielgti, ji bus stip- 
ri ir karštai melsis už mane. 

— O kas tau neduoda ramybės? - Kristianas kreipėsi į šalia sto- 
vintį Bertramą. 

— Aš irgi noriu kartu, - susikaupęs tarė vaikinas. Bet netrukus 
jo balsas ėmė trūkčioti: — ...bet prieš tai... norėčiau jūsų paklausti... 
arba paprašyti... ar jūs galbūt... - Bertramas pagaliau susitvardė ir 
išrėžė, — leistumėte mums su Jūsų podukra Marija susižadėti. 

Tamsiaplaukis jaunuolis baigė savo kalbą, nors palengvėjimas 
buvo sumišęs su gėda. 

Kristianas išpūtė akis. Nors šie žodžiai jį nustebino, riteris buvo 
patenkintas. 

— Ar būsimoji nuotaka apie tai jau žino? O jei žino, ką apie tai 
mano? 

— Taip... ir taip... - nuskambėjo atsakymas. 

Kristianas prarado bet kokią viltį greitu laiku atsidurti lovoje 
šalia žmonos. Patogiai įsitaisęs liepė pakviesti Martą ir Mariją. Abi 
atskubėjo greitai: viena susirūpinusi, kas galėjo atsitikti, kita aki- 
vaizdžiai suglumusi. 

— Marija, - švelniai kreipėsi jis, - pažvelk į mane. 


Mergaitė pakėlė galvą, jos skruostai kaito. 


Pribuvėjos išpažintis 101 


- Šis jaunas vyras paprašė manęs tavo rankos. Ar nori už jo te- 
kėti? 

Marija pirmiausia pažvelgė į Martą, tada į Kristianą. 

— Jis bus man geras vyras, aš žinau, - tyliai atsakė ji. - Šiaip ar 
taip jis keliaus į karą. Jei pažadėsite jam mano ranką, galbūt labiau 
saugosis ir grįš sveikas ir gyvas. 

Tada vėl nuleido akis. 

— Būtų gaila jo netekti. 

Išgirdęs tokią priežastį tuoktis, kiekvienas būtų pajuokavęs. Tik 
ne Kristianas. Nes Marijos žodžiai jam priminė tą naktį, kai Marta 
atėjo pas jį pirmąjį kartą. Tai buvo naktis prieš pavojingą mūšį, išgy- 
venti beveik neliko vilties. Todėl ji padovanojo jam save. 

Kristianas niekada nepamiršo jos žodžių: „Kad turėtum bent 
vieną priežastį lengvabūdiškai nestatyti ant kortos savo gyvybės“ 

Riteris pažvelgė į Martą ir suprato, kad ir šį kartą moteris mąstė 
apie tą patį. 

— Gerai, - nusprendė jis. - Bertramai, Marija. Jūs pažadami vie- 
nas kitam. Vestuvės įvyks mums grįžus iš karo. 

Trys jauni žmonės susižvalgė: Bertramas spindėjo iš laimės, Ku- 
nas sveikino draugą, paslapčia kumštelėdamas šoną, o Marija viduje 
šiek tiek nusiminusi droviai šypsojosi. 

Marta suvokė garsiai neištartą klausimą: ar iš draugystės gali iš- 
augti meilė. Ji nežinojo atsakymo, bet paėmusi podukrą už rankų 
stipriai apkabino. 

Ryte Kristianas sukvietė visus savo karius. 

— Dar nežinau, kiek vyrų iš mūsų kaimo laukia Otas. Bet kiekvie- 
nas iš jūsų privalo būti pasiruošęs. Pagaląskite savo ginklus, atlikite 
išpažintį ir supakuokite savo daiktus. Rytoj grįšiu su naujais nurody- 
mais. Jei bus įmanoma, poryt iškeliausime. 

Kristianas, Raimundas ir Ditrichas atsisveikino su visais ir išjo- 
jo. Lukas kartu su Marta turėjo pasirūpinti maistu ir prižiūrėti, kad 


laukdami karo vyrai neimtų muštis ar neprisigertų. 


102 SABINE EBERT 


* 


Meiseno pilyje vyko pasiruošimas karui. Aplink grūdosi šarvuoti 
riteriai, į vežimus buvo kraunamas maistas, antklodės ir palapinės, 
raiti pasiuntiniai atvykdavo ir išvykdavo. Iš visų pusių skambėjo nu- 
rodymai, kurie dėl triukšmo ir sumaišties vargiai pasiekdavo adre- 
satus. 

Šio sąmyšio metu, atrodo, niekas nepastebėjo, kad atvyko mar- 
kizo sūnus ir Kristiansdorfo šeimininkas. Raimundui teko garsiai 
surikti, kad arklininkas paimtų jų arklius ir jais pasirūpintų. 

Ditrichas tuo metu susijaudinęs žvalgėsi. Paskutinį kartą tėvo 
pilyje gyveno vos aštuonerių. Nors visą tą laiką stengėsi išsaugo- 
ti vaikystės prisiminimus, beveik nieko neatsiminė. Siena aplink 
pilį buvo sutvirtinta, buvę mediniai pastatai pakeisti akmeniniais. 
Anksčiau stebėjęsis imperatoriaus rūmų prabanga, buvo nustebin- 
tas daug prašmatnesnėmis ir erdvesnėmis gimtosios pilies salėmis. 
Ditrichas tik dabar suprato, kiek naudos jo tėvui atnešė Kristians- 
dorfe išgaunamas sidabras. 

Bet Kristianas ir Raimundas neleido ilgai žvalgytis. Jie energin- 
gai brovėsi per minią rūmų link. Nesustodami jie pasisveikindavo 
tai su vienu, tai su kitu riteriu. 

Sekdamas iš paskos Ditrichas stengėsi pasiruošti būsimam su- 
sitikimui. Jis jau buvo susitaikęs su mintimi, kad tėvas nesutiks jo 
džiaugsmingai ir neapkabins. Bet Raimundas dar perspėjo, kad pi- 
lyje bus ir jo brolis, kuris taip pat dalyvaus pasitarime. Todėl sukan- 
dęs dantis stengėsi atrodyti ramus, nors tai visiškai prieštaravo jo 


temperamentui. 


— Kristianai! Gerai, kad jūs jau čia! — šį kartą Otas atrodė pakan- 
kamai gerai nusiteikęs, nors į jaunesniojo sūnaus pusę mestelėjo tik 
šaltą žvilgsnį. 

Markizas svečius pasitiko stovėdamas prie pergamentais ir žemė- 


lapiais nukrauto stalo, o ne kaip visada - sėdėdamas savo išpuošta- 

me krėsle. Oto pašonėje mindžikavo Ekehartas, jo draugai Elma- 
ras ir Gizelbertas ir vyresnysis Ditricho brolis. Albrechtas stovėjo 
sukryžiavęs ant krūtinės rankas ir įbedė paniekos kupiną žvilgsnį į 
atvykėlius. 

— Eikime prie reikalo, - paragino markizas. - Noriu, kad žygio 
metu būtumėte šalia, Kristianai. Tokio patyrusio kovotojo negaliu 
atsisakyti. Jūs vadovausite pusei mano kariuomenės. 

Kristianas linktelėjo. Jo veide nesimatė nė trupučio įtampos. 

— Kiek žmonių turiu pasiimti kartu? 

— Visus riterius ir trisdešimt pėstininkų bei raitelių. 

Visus riterius ir tik trisdešimt vyrų? Kristianas nustebo. Prieš ke- 
letą metų, kai buvo kalbama apie naują mokestį žygiui į Italiją, Oras 
pagrasino pareikalauti iš Kristiansdorto šimto ginkluotų vyrų. 

— Daugiau nereikia, - patvirtino markizas. - Tarp jų neturi būti 
nė vieno kalnakasio, kalvio ar ko nors, kas susijęs su sidabro gavyba. 
Darbas neturi sustoti. 

Kristianą dar labiau nustebino tai, kad Otas nenorėjo paimti nė 
vieno kalnakasio. Patyrę vyrai buvo labai reikalingi kasant požemi- 
nius tunelius, per kuriuos būtų galima pasiekti ir užgrobti pilį. 

Labiausiai neramino tai, kad Kristiansdorfe negalėjo likti nė vie- 
nas riteris. Ar galės jis patikėti Martos apsaugą Valteriui, savo sargy- 
bos vadui? 

— Kam jūs žadate perleisti Kristiansdorto pilies valdymą? Ir gal 
turite nurodymų, kurie skirti jūsų sūnui Ditrichui? - paklausė jis. 

— Kol jūsų nebus, pilies reikalus perims mano pirmagimis. Jis 
puikiai susidoros su šia užduotimi ir kartu pasimokys valdyti. Dit- 
richas, — jis vėl šaltai pažvelgė į savo jaunėlį sūnų, - lydės jus. Kaip 
ginklanešys. Tikėkimės, kad karo metu jam pasitaikys galimybė ap- 
ginti savo garbę ir užsitarnauti riterio laipsnį. 

Kristianas vos įstengė suvaldyti nusivylimą. Albrechtas liks sau- 
giose pareigose ir kartu su savais žmonėmis galės žaisti tvirtovę, o 


jaunesnįjį savo sūnų Otas siunčia į priekinį frontą, kur šis gali žūti. 

Tarsi perskaitęs Kristiano mintis, Otas paliepė: 
— Ditrichai, nueik atsisveikinti su savo motina. O Jūs, Kristianai, 
poryt perduosite Albrechtui pilies raktus ir valdymą. Tada kartu su 


savo Žmonėmis prisijungsite prie mūsų pakeliui į Chemnicą. 


Kitą dieną Kristianas kartu su Ditrichu grįžo į kaimą, riteris iš- 
kart ėmė žvalgytis Martos. Ilgai ieškoti nereikėjo, nes ši kartu su 
Luku išėjo jų pasitikti. 

— Rytoj. Su visais riteriais ir trisdešimčia vyrų, - Kristianas atsa- 
kė į neištartą klausimą. Pirmiausia skyrė keletą nurodymų sargybos 
vadui Valteriui, o tada atsisuko į Martą ir Luką: - Reikia pasikalbė- 
ti, — ir nuskubėjo į namą. 

Visi žinojo, kad bus kalbama apie tai, ką daryti su Marta. 

Prieš kurį laiką ji su Kristianu jau diskutavo šia tema, svarstė gali- 
mybę lydėti jį ir jo vyrus į mūšį. Marta jautėsi dėkinga Kristianui už 
tai, kad šie pasvarstymai nebuvo atmesti iš karto. 

Moterys karo stovykloje nebuvo naujiena: dalyvaudavo ne tik 
virėjos ir paleistuvės, bet ir kilmingos damos, net karalienės ir ku- 
nigaikštienės, kurios lydėdavo savo vyrus ir kovos baigties laukdavo 
už mūšio lauko ribų. Kodėl keliauti kartu negalėtų gydytoja, kurios 
paslaugų tikrai prireiks? 

Bet nuo to laiko, kai sužinojo, kad kovoje dalyvaus brabantai, su 
kuriais Vetinų šalininkai kovos išvien, tapo aišku, kad Marta neke- 
liaus kartu. Apie juos moteris buvo girdėjusi pakankamai ir žinojo, 
kad moteriai šalia jų ne vieta. Brabantai nesigėdijo savo žiaurumo, 
net savo pačių stovykloje. Šią akimirką Martai labiau rūpėjo ne jos, 
o Kristiano saugumas: kovojant jo dėmesio negali nukreipti mintys 
apie tai, ar žmonai nekyla pavojus. 

Parts Kristianas turėjo nuspręsti, ar Marta liks čia, ar kartu su vai- 
kais bus nugabenta pas Raimundo žmoną Elžbietą. 

Kambaryje Marta uždegė žvakę ir įpylė vyno. 


Kristianas nelaukė, kol bus pripildytos visos taurės. 

— Kol manęs ir mano vyrų nebus, Otas perleidžia pilies valdymą 
vyriausiajam savo sūnui, - nespėjęs atsisėsti pradėjo jis. - Kadangi 
pažįstame Albrechtą, manau, geriausia būtų prieš išvykstant nuga- 
benti Martą ir vaikus pas Elžbietą. Lukai, gal galėtum pasirūpinti 
tuo ir vėliau mus pasivyti? Aš privalau likti ir perduoti Albrechtui 
valdžią. 

Jis žiūrėjo į priešais sėdinčius Martą ir Luką ir laukė pritarimo. 

Lukas tylėdamas pažvelgė į Martą. Jis suprato, kad Marta buvo 
nusprendusi kitaip. Dabar ji tik galėjo tikėtis kaip nors įtikinti Kris- 
tianą. 

— Būtent dėl to aš ir turėčiau likti. Čia yra pakankamai žmonių, 
kurie įsiplieskus ginčui stotų mano pusėn, - tvirtai tarė ji. 

— Tu žinai, koks jis klastingas, - paprieštaravo Kristianas. - Jis 
norės atkeršyti tau už tai, kad priėmėme Ditrichą savo namuose, že- 
mins tave ir demonstruos savo valdžią. 

- Jis - dvidešimtmetis sugadintas vaikėzas, - laikėsi savo Marta. 

— O tu - dvidešimt penkerių metų kūmutė? - Lukas pabandė 
išsklaidyti įtampą. 

- Jis - markizo sūnus ir karaliaus riteris, - piktu balsu įsiterpė 
Kristianas. — Ir nepraleis progos tuo pasinaudoti, ypač, kai tėvas ir 
karalius bus toli nuo čia. Kaime neliks nė vieno mano riterio. O 
Valteris negalės jam paprieštarauti, nes neturi jokio titulo. 

— Aš žinau. Būtent todėl ir turėčiau likti, - energingai papriešta- 
ravo Marta. 

Tada nuleidusi akis kalbėjo toliau. 

— Aš nenoriu bėgti kiekvieną kartą, kai tavęs nėra. Be to, pasku- 
tinį kartą tai nepadėjo. 

Ji prikando lūpą. Vyrai prisiminę praeitį taip pat nutilo. 

Prieš penkerius metus Kristianas nugabeno Martą ir vaikus pas 
Elžbietą, nes bijojo, kad kerštingasis gydytojas arba pagiežingas 
dvasiškis gali pasikėsinti į juos, kol riteris bus išvykęs kartu su mar- 


kizu Otu. Bet jie rado moterį ir Raimundo namuose, sukaustė gran- 

dinėmis ir laikė kalėjime, kol iš jo išvadavo Ekehartas. Ištisas savai- 
tes Kristianas privalėjo tikėti žinia, kad Marta mirusi. O kankinimo 
žymės vis dar liko ryškios. Jos neužgis niekada. Ką jau kalbėti apie 
sieloje likusius pėdsakus. 

— Nėra jokios garantijos. Niekur, - tyliai priminė Marta. - Nėra 
nei jums, nei man. Bet Dievas tikrai neskyrė manęs į šią vietą tik 
tam, kad nešiočiau gražias sukneles. Leisk man likti kaime, kad ga- 
lėčiau padėti žmonėms ir apsiginti nuo Albrechto. Patikėk manimi, 
atsiras nemažai žmonių, kurie stos mano pusėn! 

Kristianas susimąstęs perbraukė veidą ir pažvelgė į Luką. 

Jie dažnai ginčydavosi dėl Martos. Lukas labiau pasitikėjo Mar- 
tos jėgomis, o Kristianas bijojo, kad pagrobimas ir kankinimai ga- 
lėjo ją palaužti. 

Lukas pagavęs jo žvilgsnį linktelėjo. Jis taip pat mylėjo Martą ir 
nenorėjo, kad jai kiltų pavojus. Bet džiaugėsi vėl atgimusia jos drą- 
sa. 

— Ji sugebės. 

Po akimirkos Kristianas apsisprendė. 

— Gerai. Bet mes imsimės kelių atsargumo priemonių. 

Marta su palengvėjimu atsiduso. Moteris nesijautė tokia drąsi, 
įsivaizduodama Albrechtą naujuoju pilies valdovu. Bet ji nebėgs 


nuo sunkumų ir nesislėps. 


ANTRA DALIS 


Kristianas žvelgė į Haldeslebeno pilį nerimaudamas, kad kas nors 
gali pastebėti skeptišką jo miną. Lietus ir vėjas plakė riterio veidą. Jų 
laukė tvirtos trigubos sienos, iš visų pusių supamos pelkių. Todėl 
Kristianas ėmė abejoti, ar jiems kada nors pavyks įsiveržti ir užgrob- 
ti Liovės tvirtovę. O dar tokiu metų laiku - lietingą ir šaltą spalį. 

Oto kariuomenė jau buvo atvykusi. Arkivyskupo Vichmano pa- 
siuntiniai sutiko Meiseno markizą ir jo brolius pusiaukelėje bei pa- 
lydėjo iki Haldeslebeno. 

Kristianas dar kartą pažvelgęs į pilį liepė vyrams iškrauti vežimus, 
nuimti nešulius nuo arklių ir statyti palapines. 

Vichmano stovyklos vaizdas nesudarė labai teigiamo įspūdžio. 
Žmonės ir gyvuliai buvo peršlapę kiaurai, žemė įmirkusi nuo lie- 
taus, todėl visur teškėjo purvas. Rytinėje stovyklos dalyje girdėjosi 
garsūs riksmai — vyrai krovė medžių kamienus. Medieną kopėčioms 
ir bokštams reikėjo atgabenti iš toli. Aplink plytinčiuose pelkynuo- 
se neaugo joks medis, išskyrus keletą pavienių krūmų, kurie nebuvo 
tinkami deginimui, 

Pažįstantys šias vietas įspėjo vyrus atidžiai žiūrėti, kur stato kojas. 


Daugumoje vietų pelkę buvo uždengusios samanos. Tarsi patvirti- 


110 SABINE EBERT 


nimas nuskambėjo išsigandusio vyro klyksmas. Maždaug už šešias- 
dešimties žingsnių, kur Dedo fon Groitcšo žmonės statė palapines, 
vienas vyras surizikavo ir žengtelėjęs toliau įsmuko į purvą. Mirtinai 
persigandęs jis ėmė mojuoti rankomis, bet taip dar greičiau klimpo 
gilyn. Keli vyrai nubėgo paieškoti strypo ir kopėčių. Kai sugrįžę pa- 
mėgino atsargiai ištraukti skęstantįjį, buvo jau per vėlu. Jis nebegalė- 
jo ištraukti rankų ir pagriebti ištiesto baslio. Priešmirtinis šauksmas 
užgeso pelkėje. 

Kristianas sudrebėjo ir persižegnojo. Aplink stovėję ir viską ste- 
bėję vyrai pasekė jo pavyzdžiu. 

Jaunas vaikinas, kuriam į rankas įbruko kastuvą ir netoli palapi- 
nių liepė kasti griovį gamtiniams reikalams atlikti, prarado savitvar- 
dą. Jis paniškai numetė kastuvą. 

— Nežengsiu daugiau nė žingsnio! Nė vieno žingsnio! Čia vartai 
į pragarą! 

Kristianas norėjo įsikišti, bet Lukas, stovėjęs arčiau, buvo grei- 
tesnis. Jis puolė prie rėkiančiojo ir vieninteliu smūgiu parvertęs ant 
žemės nutvėrė už sprando. 

— Jei jau įklimpome į šį purvą, nenoriu, kad įklimptume dar ir į 
tavo išmatas, — užsipuolė vaikiną ir paspaudė jo veidą žemyn. - O 
gal tu jau dabar nori išmėginti šį jausmą? 

— Ne, pone, - išsigandęs pralemeno jaunuolis. 

Lukas netikėtai paleido vaikiną ir jo veidas įsmuko tiesiai į purvą. 
Nuaidėjo garsus aplinkinių juokas, bet nelaimėlis atsistojo ir paban- 
dė nuvalyti nuo veido purvą. 

— Tegul Vichmano kelrodžiai tau parodo, kur žemė yra saugi, ir 
tučtuojau atlik tai, kas nurodyta, - įsakė Kristianas. 

— Eikš, mamytės lepūnėli, - paerzino Kunas. - Jei įkrisi į liūną, 
aš tave ištrauksiu. - Jis pamojo vaikinui sekti iš paskos. Šiam neliko 
nieko kito, tik atsargiai dėti vieną koją už kitos. Jis nebuvo vieninte- 
lis išsigandęs nestabilaus pagrindo po kojomis. Juokui nutilus kele- 


tas vyrų neramiai apsižvalgė aplink. Kai kurie žegnojosi ir meldėsi. 

— Ko jūs laukiate? — šiurkščiai paklausė Bertramas. Niekas ne- 
sureagavo. Tada ketinusiam sprukti vyrui iš galinės eilės jis įbruko 
vieną kastuvą, o pats pasiėmė kitą. 

— Atrodai taip, tarsi tuoj mirsi. Verčiau eime ir paskubėk. Nė vie- 
nas iš mūsų nenorėtų pamatyti, kai pridarysi į kelnes. 

Ramiu veidu jis išdalijo likusius kastuvus ir nuėjo. 

Nebloga pradžia, pagalvojo Kristianas. Nors jam gerokai pa- 
lengvėjo dėl to, kad Kunas ir Bertramas įsikišo. Jis nesigailėjo, kad 
pasiėmė juos kartu. Kunas prie Kristiano vadovaujamos grupės pri- 
sijungė šiek tiek vėliau. Prieš pat išvykstant Joana pradėjo gimdyti 
ir Kristianas leido jos vyrui pasilikti tol, kol pasaulį išvys jų kūdikis. 
Kitą dieną Kunas pasivijo negausią Oto kariauną ir didžiuodamasis 
pranešė, kad Joana pagimdė mažą mergaitę ir abi, tiek mama, tiek 
dukra, jaučiasi puikiai. 

- Priglaudus tokį mažą žmogeliuką prie širdies apima toks keis- 
tas jausmas, - garsiai mąstė raudonplaukis. Bet vėliau susikaupė ir 
laukė nurodymų. 

Kristianas iš viso vadovaujamo būrio galėjo pasikliauti tik savo 
žmonėmis. Net kelionės metu privalėjo nubausti keletą vyrų, kad 
kiti būtų priversti laikytis disciplinos. 

Ekehartas kaip ir Kristianas vadovavo kitai pusei Oto kariaunos. 
Keliaujant į Haldeslebeną jis netgi įsakė pakarti vieną vyrą. Šis nusi- 
žengė draudimui plėšikauti kaimuose, pro kuriuos jie keliavo. 

Bet kokiu atveju Luko pokšto dėka bailys buvo pastatytas į vietą. 
Tik šį kartą draugai jo neapgynė, anaiptol, garsiai išjuokė. Kitą kar- 
tą privalės būti griežtesnis. | 

Lietui įsismarkavus Kristianas įsistebeilijo į pilį ir kaip įmany- 
damas stengėsi ignoruoti aplink tvyrantį baisų dvoką. Prie jo priėjo 
Lukas ir jaunesnysis Oto sūnus. 

— Klausiu savęs, kaip turėtume užimti šią pilį, - pusbalsiu tarė 
Lukas, kad jo neišgirstų niekas, išskyrus Kristianą ir Ditrichą. - Me- 


diniai mūsų bokštai jų sienos nepasieks. Numarinti badu jų negalė- 

sime, nes mūsų maisto atsargos baigsis daug greičiau. O tunelio šioje 
pelkėje neiškasime. 

Jis pažvelgė į Ditrichą. 

— Tikriausiai tavo tėvas numanė, kad būsime čia paskirti. Kitaip 
būtų paėmęs kartu keletą patyrusių kalnakasių, kurie būtų sugalvoję 
būdą, kaip įsigauti į pilį. Jam taip pat neturėtų patikti ilgas savaites 
praleisti lietuje ir šaltyje. 

— Juk nesunku būtų numatyti, kad apsistosime čia? - nusivylęs 
atsakė Kristianas. 

Niekieno nestebino tai, kad jie atsidūrė būtent Haldeslebene, 
kuris jau daugelį metų išliko Liovės ir arkivyskupo Vichmano ne- 
santaikos priežastimi. Taip arti Magdeburgo vartų esanti tvirtovė 
atrodė tarsi dyglys kūne. Tai žinojo ir Ditrichas. Ne veltui tiek metų 
praleido imperatoriaus rūmuose ir pakankamai girdėjo apie kuni- 
gaikščių nesantaiką. 

— Prieš dvylika metų kunigaikščių teismo sprendimu hercogas 
Heinrichas privalėjo perduoti šią pilį Vichmanui, - paaiškino jam 
Kristianas pikantiškas praeities detales. - Liovė išsisukinėjo ir, užuot 
atlikęs savo pareigą, rengė žygius prieš Bremeną. Iš karto po to jo 
priešai sunaikino Haldeslebeno pilį ir Niendorfą. Nepaisydamas 
sprendimo imperatorius grąžino Heinrichui Haldeslebeną ir leido 
netoli buvusios tvirtovės pradėti dar labiau įtvirtintos gyvenvietės 


statybas. Ir štai mes stovime čia. 


Prie jų prisiartino kiaurai permirkęs vyras. 

— Markizas prašo jus palydėti jį pas arkivyskupą Vichmaną, - 
pranešė jis Kristianui. Luko veidas surimtėjo. Pasiuntinys buvo ne 
kas kitas, o jaunesnysis jo brolis Jokūbas. 

Jie nuolat pykdavosi dar tada, kai Jokūbas buvo Kristiano ginkla- 
nešys, nes Lukas nebuvo patenkintas jaunėlio pasiekimais ir nuolat 


jam prikišdavo. Tada jų tėvas atėmė palikimą iš Luko. Dėl to, kad šis 

atsisakė vesti davatką kaimynų dukterį, kuri buvo kalta dėl Martos 
pagrobimo. Kad vienas gautų palikimą, Jokūbas išsižadėjo brolio, 
tuo labai nuvildamas Kristianą. | 

Bet praėjus keliems mėnesiams po keleto ištartų šlykščių žodžių, 
dėl kurių Jokūbas jau buvo ėmęs gailėtis, jaunėlis priėmė sunkų 
sprendimą. Jis prisipažino Kristianui ir Lukui, o tada ir markizui 
Otui, kad įšventinimo į riterius dieną paskatino šio sūnėną Konra- 
dą užsirašyti į dvikovą su gerokai pranašesniu kovotoju. Šios kovos 
metu vaikinas buvo nužudytas. Jokūbo prisipažinimas turėjo reikš- 
mingų pasekmių. Po jo markizas Otas pagaliau leido Kristianui iš- 
kviesti į dvikovą savo mirtiną priešą Randolfą. 

Prie Konrado kapo susvetimėję broliai paskelbė paliaubas, bet 
iki šiol galutinai nenusitaikė. 

Tuo metu Jokūbas, tėvo įsakymu, vedė kaimynų dukterį ir su- 
silaukė ne vieno vaiko. O Lukas iki šiol nebuvo vedęs ir neturėjo 
vaikų. 

Įrengus stovyklą, Kristianas įsakė išdalyti visiems duonos ir alaus. 


Parts nusekė paskui pasiuntinį. 


Meiseno markizo palapinė jau buvo pastatyta. Otas, lydimas 
Ekeharto, išėjo laukan. Niūriai pažvelgęs į apniukusį dangų, iš kurio 
lijo tarsi iš kibiro, jis sutraukė pečius. Rankos mostu parodė Kristia- 
nui ir Ekehartui sekti iš paskos. 

Pakeliui prie jų prisijungė Ditrichas fon Landsbergietis ir Dedas 
fon Groitcšas kartu su savo palyda. Oto broliai kartu su savo būriais 
prisijungė prie Meiseno kariuomenės pakeliui į čia. Abu buvo kiau- 
rai šlapi ir taip pat skeptiškai nusiteikę kaip Kristianas. 

Įvertindamas stambų Dedo storą, Kristianas šaipydamasis klausė 
savęs, kaip grafas fon Groitcšas ketina pereiti pelkę neįsmigdamas į 
ją. Tikriausiai markizas Ditrichas galvojo apie tą patį, nes jo veide 


kartkartėmis nušvisdavo pašaipus šypsnys. 

Arkivyskupas laukė jų prašmatnioje palapinėje. Puodas su žarijo- 
mis skleidė malonią šilumą. 

Būtų visai neblogai, jei pasitarimas užtruktų šiek tiek ilgėliau, 
mąstė Kristianas. Tikriausiai tai paskutinė proga išdžiovinti drabu- 
žius. Jis dėkingas paėmė taurę karšto vyno, kurią ištiesė nė keturioli- 
kos metų neturintis berniukas. Vaikas negalėjo nuslėpti jį kausčiusio 
šalčio, labai drebėjo jo rankos. Galbūt jis jau karščiavo. 

— Tegul Viešpats laimina jus ir jūsų pagalbą! -- Magdeburgo ar- 
kivyskupas pasveikino savo sąjungininkus. Didžiuliu pilvu ir praš- 
matnia apranga jis tikrai turėjo pritraukti visų dėmesį. Bet Kristiano 
žvilgsnis nejučia užkliuvo už labai išsipusčiusio jauno vyro, stovin- 
čio tarp Vichmano dvasinių patarėjų ir karo vadų. Labiausiai į akis 
krito arogantiška jo laikysena. 

Kristianas girdėjo, kad grafas fon Tiuringenas nori padėti Mag- 
deburgo arkivyskupui. Bet jo kariaunos stovykloje nebuvo matyti. 
Tikriausiai jis ką tik atvyko, kaip ir jie. 

Riteris žengė nedidelį žingsnį atgal, kad pasislėptų prietemoje. 
Liudvikas gali atpažinti vyrą, kurį prieš keletą metų nusižengdamas 
įstatymams laikė Vartburge ir ketino parduoti Saksonijos ir Bava- 
rijos hercogui. Tada jis dar turėjo bendrų interesų su Liove. Dabar 
greičiausiai apsigalvojo tik supratęs, kad Heinricho valdžiai atėjo 
galas. Kristianas nepasitikėjo juo. Ir ne tik dėl to, kad dėl jo kaltės 
buvo uždarytas Vartburge. 

Liudvikas pamatė Kristianą ir įsispoksojo į jį nutaisęs prastai su- 
vaidintą abejingą veido išraišką. Kristianas demonstratyviai linkte- 


lėjo ir nusuko žvilgsnį į Magdeburgo arkivyskupo pusę. 


Vichmanas visada buvo linkęs į pasaulietines pramogas. Bet šį 
kartą atrodė ne tik pavargęs, bet ir gerokai senstelėjęs nuo to laiko, 
kai Kristianas matė jį paskutinį kartą Magdeburge vykusios impera- 
toriškosios tarybos metu. 


Bet jo žodžiuose niekada nebuvo tiek pagiežos kaip šį kartą. 

— Sumaišykite Haldeslebeną su žemėmis! Nė vienas akmuo ne- 
gali likti savo vietoje! Viskas turi liepsnoti taip, kaip liepsnojo mano 
Halberštatas! 

Įsivyravo mirtina tyla. Toks įžymus ir įtakingas dvasininkas tu- 
rėtų skleisti gailestingumą, o kerštą perleisti dangiškajam "Tėvui. 
Magdeburgo arkivyskupas nebuvo didesnis krikščionis nei bet kuris 
iš Čia susirinkusiųjų. Bet jis iki šiol rūpinosi reikalais, susijusiais su 
imperijos saugumu ir taika. Kol Heinrichas Liovė prieš septynerius 
metus Jeruzalėje rengė piligrimų žygį, arkivyskupas, nepaisydamas 
tarpusavio varžymosi, paskyrė jį Saksonijos valdovu. O Vichmanas 
ne veltui norėjo sutaikyti dvidešimt metų priešiškumą vienas kitam 
jautusį imperatorių ir popiežių Aleksandrą. Jis pats asmeniškai lydė- 
jo imperatorių į Veneciją, kad šis ten gautų popiežiaus palaiminimą. 
Kristianas nenorėjo įsivaizduoti, kiek Fridrichui prireikė savitvar- 
dos, kol atsiklaupė prie popiežiaus kojų. 

Tylą blaškė tik lietaus barbenimas į palapinės stogą ir prislopinti 
besipykstančių stovyklautojų balsai. Arkivyskupas toliau pasakojo, 
kas įvyko tuo metu, kai jo sąjungininkai dar buvo pakeliui į Hal- 
deslebeną. 

— Liovė be kovos užėmė Halberštatą, suėmė beginklius gyven- 
tojus ir apiplėšė jų namus, - trūkčiojančiu balsu pasakojo jis. - Bet 
tai tebuvo pradžia. Siaučiant stipriam vėjui jo žmonės padegė vie- 
ną trobelę. Ugnis sparčiai plito ir netrukus liepsnojo visas miestas. 
Degė ne tik namai, bet ir bažnyčios bei vienuolynai. Pakako vos vie- 
nos dienos, kad iš Halberštato liktų tik krūva pelenų. 

Arkivyskupas užsidengė akis žiedais išdabinta ranka. Nė vienas iš 
susirinkusiųjų nedrįso suabejoti, ar Vichmano pasibaisėjimas buvo 
tikras. 

- Šimtai žmonių, Dievo namuose ieškojusių pagalbos ir saugu- 
mo, buvo palaidoti po griuvėsiais, - dejavo jis. - Garbingasis vys- 
kupas Ulrichas rizikavo savo gyvybe norėdamas iš ugnies gniauž- 


tų išgelbėti šventojo Stepono, Halberštato globėjo, reliktus. Jis, jo 

prorektorius, kiti dvasiškiai ir riteriai buvo suimti ir išgabenti vienas 
Dievas žino kur. 

Sušlamėjus liepsnai, arkivyskupas dar labiau susigūždavo. 

— Tarsi to nebūtų gana, Liovė leido savo būriui šėlti sudeginta- 
me mieste. Jie atrodė lyg pragaro pasiuntiniai. Rėkaudami brovėsi 
pro rūkstančius griuvėsius, žudė ir plėšikavo. Visiems matant plėšė 
drabužius nuo garbingų moterų ir nekaltų mergaičių kūnų ir prie- 
vartavo jas. 

Vichmanas atsistojo. 

— Tegul būna jie prakeikti, prakeikti visiems amžiams! 

Arkivyskupas tęsė toliau. Jo balsas vėl skambėjo aiškiai ir ener- 
gingai. 

— Apie šiuos kraupius įvykius pranešiau Mainco bažnyčiai. Tegul 
virš bedievių galvų kabo prakeiksmas. Kelno arkivyskupas surinko 
savo būrį ir yra pakeliui pas mus. Visi kartu sunaikinsime Haldesle- 
beną. 

Jis sušuko: 

— Tegul viskas būna nušluota nuo žemės paviršiaus! Ištisus de- 
šimtmečius niekas negalės čia įsikurti. 

Nė vienas čia esantys karvedys nepratarė nei žodžio. Visi buvo 
per daug pasibaisėję. Bet ne pasakojimu apie įvykdytą piktadarystę 
Halberštatui, nes užimtuose miestuose tokie įvykiai buvo gana daž- 
ni, o neslepiama arkivyskupo neapykanta ir pagieža. 

Halberštate Vichmanas baigė dvasinius mokslus ir daugelį metų 
tarnavo katedros prorektoriumi. Todėl šio miesto sugriovimas tapo 


didžiausia arkivyskupo įtūžio priežastimi. 


Pirmasis tylą išblaškė markizas Ditrichas. 

— Priimkite užuojautą. Mūsų vyrai pasiruošę padėti užimti Hal- 
deslebeną. 

Kristianas nuleido rankas. Nejaugi Vichmanas vedamas keršto 


sugriaus ir sudegins Haldeslebeną? Ar Dievo tarnas eis taip toli? Bet 

jis jau žinojo atsakymą. Juk ir Kelno arkivyskupui pasitaikė proga 
atsiskaityti už suniokotus Zoesto ir Medebacho miestus. 

Vieną akimirką jis troško, kad jie niekada neužgrobrų Haldesle- 
beno. Bent jau kol Vichmanas ims tvardytis. Jei arkivyskupas be jo- 
kių apribojimų perleis miestą brabantams, Haldeslebeno gyventojai 
išgyvens tą patį siaubą, kurį anuomet patyrė Halberštato žmonės. 

Staiga Ditricho balsas tapo abejingas. 

— Aš matau, kad čionai gabenate medieną prietaisams konstruo- 
ti. Ar žinote, kaip paimti tvirtovę? Gal numatėte takus, kurie yra pa- 
kankamai tvirti ir platūs, kad galėtume pernešti įtaisus per liūną? 

Vichmanas papurtė galvą. 

— Jau paruoštų bokštų į vietą nugabenti negalėsime. Turime su- 
konstruoti atskiras detales, kurias vėliau sustatytume prie pat sie- 
nos. 

— O kam katapulta? - maloniai paklausė Tiuringijos grafas. — 
Šiame purvyne nerasime nė vieno akmens, kuris galėtų išgriauti pi- 
lies sienas. Iš kur gausime maisto? Daugybės mylių spinduliu aplink 
nerasime nė vieno kaimo, iš kurio dar būtų galima ką nors paimti. 
Mano vyrai jau dabar niurzga. 

Meiseno markizas ketino užduoti tuos pačius klausimus, bet su- 
silaikė pačiu laiku. 

— Nuo pačios pirmos dienos kylantys jūsų ir jūsų žmonių maištai, 
grafe, neduos jokios naudos, - metęs klausiančiojo pusėn paniekos 

kupiną žvilgsnį šaltai išrėžė Liudvikas. 

Tiuringietis norėjo paprieštarauti, bet Vichmanas iškėlė ranką, 
prašydamas tylos. 

— Vėliausiai rytoj atkeliaus maisto atsargos, — pareiškė jis visiš- 
kai nepasitikėdamas konkuruojančiu kunigaikščiu. - Pasilaikyki- 
te troškimą kovoti su Heinrichu ir jo žmonėmis. Ką tik atgabeno 
daugiau medienos ir grūdų, tad pasirūpinkite, kad jūsų vyrai atliktų 
savo darbą. 


"Tada leido eiti susirinkusiems karvedžiams. 

Prie pat išėjimo iš palapinės kilo nesutarimų. Mat susidūrė vienas 
kito nenorėję praleisti Otas ir Liudvikas. Storasis Dedas ėmė garsiai 
bambėti. 

— Nuostabu, - markizas Ditrichas pašnabždėjo Kristianui, kai 
šie paskutiniai paliko palapinę. - Dar nepraėjo nė diena, kai mes 
čia, bandant užimti neužgrobiamą pilį mūsų laukia purvas ir lietus, 
o sąjungininkai nespėję susidurti su tikruoju priešu jau puola vienas 
kitą. 

Pasitarimo metu lietus susilpnėjo, bet stovykla jau buvo tapusi 
vientisu purvo lauku. 

Prastai nusiteikęs Kristianas grįžo pas savo žmones. Jis privalėjo 


paskirstyti vyrus bokštų ir katapultų statybai. 


Keturias dienas pylė kaip iš kibiro, kol galiausiai debesys išsisklai- 
dė. Tose vietose, kur į klampią žemę pašvietė rudeninė saulė, pridy- 
go monažolių. Šis augalas suteikė vietai dar daugiau paslaptingumo. 
Stovyklautojai buvo permirkę iki paskutinio siūlelio, duona supelijo 
dar laikoma rankose, o džiovinta mėsa ėmė švinkti. Net Vichma- 
no patarėjai, atrodė, neturėjo jokio vertingo plano, kaip užimti pilį. 
Bet vis dar nesumažėjęs arkivyskupo įsiūtis numalšindavo kiekvieną 
karžygio diskusiją apie tai, kad Haldeslebeno užkariavimą reikėtų 
atidėti iki pavasario. 

Kristianas įsakė savo vyrams tęsti bokštų dalių statybą, nors nė 
vienas negalėjo įsivaizduoti, kaip sunkūs statiniai bus nugabenti iki 
pilies sienų. 

Tuo metu pasklido gandai, kad keliaudama į Haldeslebeną Pily- 
po kariuomenė nuniokojo Heinricho žemes. Nepaliko nei bažny- 
čių, nei vienuolynų. Vestfalija buvo nusiaubta jau antrą kartą, ir dar 


žiauriau nei Liovės būrių. 


Kaip ir kiekvieną vakarą sutemus Kristianas kartu su Luku ir Dit- 


richu vaikščiojo po stovyklą, norėdami pasikalbėti su savo vyrais. 

Per šį laiką jis ėmė atsiminti Meisene jam skirtų karių vardus. Ri- 
teris buvo patenkintas, matydamas, kaip puikiai valdo kirvį ir pjūklą 
tas pats vaikinas, kuris tik atvykus sukėlė didžiulę sumaištį. 

Vyrai pasiskirstę grupelėmis sėdėjo aplink nedidelius laužus, kai 
kurie spoksojo į tuštumą, kiti plepėjo arba žaidė kauliukais, tikė- 
damiesi už laimėtus pinigus nusipirkti paleistuvę. Vieni ant laužo 
kepė kažkokius čia sugautus gyvūnus. Nors maistas buvo neaiškios 
kilmės, kepamos mėsos kvapas sklido po visą pelkių smarvės per- 
smelktą stovyklą ir erzino net Kristiano skrandį. 

Juos užkalbino viena paleistuvė, bet atpažinusi Kristianą skubiai 
atsiprašė ir dingo. Stovykloje visi žinojo, kad jis nesinaudoja kekšių 
paslaugomis. Kristianas numanė, kad dėl tokio jo elgesio gali pa- 
sklisti kalbos, esą žmona burtais pririšo jį prie savęs. Bet vien dėl to, 
kad apsaugotų Martą nuo tokių paskalų, jis negalėjo linksmintis su 
žemai kritusia stovyklos paleistuve. 

Jis bandė įsivaizduoti, kaip sekasi Martai. Juk pilį valdė Albrech- 
tas. Bet prisivertė nuvyti blogas mintis šalin. Tai būtų beprasmiška: 
būdamas čia jis niekuo negalėtų jai padėti. Tik tikėtis, kad ji pati 
susidoros su iškilusiais sunkumais, o slapti jos sąjungininkai Kris- 
tiansdorfe prireikus ateis į pagalbą. Dauguma kaimo gyventojų gali 
neišdrįsti paprieštarauti markizo sūnui. Bet per paskutinius dvylika 
metų jis savo kaime pažino nemažai žmonių, kurių drąsa ir lojalumu 
galėjo pasikliauti, kurie padarys viską, kad išvengtų nelaimės. 

Lukas numanė, apie ką sukasi draugo mintys. 

— Galėčiau lažintis, kad čia mums neteks praleisti žiemos, - tarė 
jis. - Tam Otas tikrai turės dar mažiau noro nei tu ar aš. Patikėk ma- 
nimi, kai tik jis sugalvos, kaip supakuoti palapines, kad neprarastų 
geros reputacijos, keliausime namo! 

Kristianas jam pritarė. 

— Manau, kad ir Vichmanas mielai vyktų namo jau šiandien. Juk 


pats arkivyskupas turėjo suprasti, kad užimti pilį yra neįmanoma. 

— Galbūt jis laukia, kol Viešpats padarys stebuklą? — pasišaipė 
Lukas. 

— Keturių tūkstančių brabantų tikrai nepavadinčiau Dievo ste- 
buklu, - atšovė Kristianas. Susimąstę abu nuėjo į palapinę, kad prie 
sausos mėsos ir duonos kąsnio kartu su Ditrichu ir kitais ginklane- 
šiais aptartų keletą galimų puolimo taktikų. 

Sutemus lauke pasigirdo susijaudinę balsai. Kristianas iš karto 
griebė kardą, pašoko ir išbėgo laukan. Lukas ir Ditrichas pasekę jo 
pavyzdžiu čiupo už ginklų ir nuėjo iš paskos. Jų palengvėjimui tai 
nebuvo muštynės. 

Vyrai subėgę į vieną krūvą išsigandę spoksojo į pelkę, liulančią 
tarp stovyklos ir pilies. Iš jos kilo liepsnos, pelkė buvo pasidengusi 
dūmų debesiu. 

— Ar tai pelkių dvasia? O gal klystžvakės? — mirtinai išsigandęs 
paklausė kažkas ir persižegnojo. 

— Ne, - niūriai atsakė Kristianas. Įvyko tai, ko jis pastarąsias die- 
nas bijojo. 


— Niekšai padegė durpinę pelkę po mūsų kojomis. 


Šiąnakt nė vienas neišdrįso pagalvoti apie miegą. Niekas nežino- 
jo, kiek laiko degė durpės po žemės sluoksniu, kol jie pastebėjo. Bet 
ugnis sparčiai plėtėsi. Iš po žemių veržėsi dūmų kamuoliai, pagal 
kuriuos buvo galima atsekti, kad ugnies židinys artinasi vis labiau. 
Galiausiai ugnis pragriaužė ploną žolės sluoksnį ir ėmė kaišioti savo 
liežuvius. 

— Bent jau apšilsime kojas, - bandė pajuokauti Kunas. 

Vos ištarus šiuos žodžius dešinėje pasigirdo arklių žviegimas. 
Prasmego visas aptvaras. Ugnis graužė žemėje tunelį tol, kol šis 
įsmuko. 

Kristianas išsiuntė vyrus išgelbėti tai, ką dar buvo galima išgel- 


bėti. Nelaimės vietoje jų laukė kraupus vaizdas. Į skylę žemėje įkrito 

daugiau nei tuzinas arklių. Žviegdami iš baimės ir skausmo jie lipo 
vienas per kitą stengdamiesi išsikapstyti. 

Bertranas nuleido žemyn virvę, kurią laikė du vyrai, ir pabandė 
padėti vienam sarčiui. Bertramui pavyko užmesti užklotą arkliui ant 
galvos, kad šis nieko nematytų. Tada ant kaklo aprišo virvę ir pa- 
tempę jį į šoną, toliau nuo sužeistų arklių, kurie vis dar blaškėsi ir 
žviegė. Kartu su keletu vyrų vaikinui pavyko ištraukti žirgą laukan. 

— Šaunuolis, - pagyrė jį Kristianas ir paėmęs fakelą pašvietė į 
duobę. Vaizdas patvirtino blogiausius jo būgštavimus. Eržilas, kurį 
Bertramas išgelbėjo, buvo bene vienintelis kritimo metu mažiausiai 
susižeidęs gyvulys. Kiti susilaužė priekines arba galines kojas. 

Dar pamojavęs fakelu virš kraupaus reginio, jis nuėjo pasikalbėti 
su arklininku. Šis nurodys keletui vyrų nusileisti žemyn ir pribaigti 
sunkiai sužeistus besikankinančius žirgus. 

Kristianas nusisuko nenorėdamas matyti skerdynių. Dar šiąnakt 
vyrai ragaus arklienos, to regėti jis taip pat nenorėjo. Tačiau į pala- 
pinę taip pat negrįžo. 

Staiga nakties tamsą nutvieskė akinama šviesa. Garsiai poškėda- 
mas, šnypšdamas ir rūkdamas degė medinis bokštelis Tiuringeno 
stovykloje. Iš po žemių išlindusi liepsna uždegė medieną, kuri tik- 
riausiai buvo pradėjusi smilkti dar prieš tai. 

Vyrai išplėtę akis stebėjo šį baisų reginį. Kai kurie žegnojosi ir 
baugščiai žvelgė į Kristianą. 

— Ką turėtume daryti? — priėjęs prie Kristiano tyliai paklausė 
Ditrichas, stengdamasis neparodyti baimės. 

— Nieko, — atsakė šis. - Laukti ir melstis, kad neužsiliepsnotų 
žemė po mūsų kojomis. 

Tada paskirstė nurodymus savo vyrams. 

— Išplėskite aptvarus ir patikrinkite, kur žemė šilta, ar bent jau 
sausa! O prie įtaisų ir įrangos pastatykite pakankamai kibirų su van- 


deniu! 

Vyrams neliko nieko kito, kaip įsivaizduoti link jų besiveržiančią 


ugnį. 


Lyg nesėkmių dar nebūtų gana, auštant iš dangaus ėmė kristi 
sunkios snaigės. Šiam metų laikui tai per daug anksti. 

— Gerai, - patenkintas konstatavo Kristianas. Ditrichas metė į jį 
klausiantį žvilgsnį. Tai pokštas? 

— Sniegas padės mums susekti požeminius gaisro židinius, - pa- 
aiškino mokytojas. Jis nurodė savo vyrams labai atidžiai stebėti, ku- 
riose vietose sniegas nutirpsta vos palietęs žemę ir jas nukraustyti. 

Vyrai tarsi verčiami nematomos jėgos vis žvelgė į liūną ir akylai 
sekė, kur iš po žemių veržėsi liepsnos ar kilo dūmai. 

Nespėjus papusryčiauti užsidegė vienas iš Magdeburgiečio bokš- 
tų. Žmonės nieko nelaukdami šoko gesinti. Vichmano bokšto išgel- 
bėti nepavyko. Iš permirkusios medienos veržėsi balti dūmai. 

Tuo tarpu Kristianas kontroliavo tas vietas, kuriose buvo sudė- 
ta mediena ir įranga. Jo vyrai gerai pasidarbavo. Odiniai kibirai ir 
statinės stovėjo su vandeniu. Bet kol kas dar nebuvo ženklų, liudi- 
jančių, kad netrukus žemė suliepsnos. Aprvaruose likę žirgai jautė- 
si neramūs, bet liko paklusniai stovėti prie pagrindinio eržilo. Šis 
prunkšdamas pasveikino Kristianą. 

Riteris jau norėjo eiti, bet jį sulaikė Luko brolis, karo žygio metu 
einantis Oto pasiuntinio pareigas. 

— Turite nueiti pas markizą. Jo sūnus taip pat, - nusilenkęs pra- 
nešė Jokūbas. 

Lukas ir Ditrichas laukė Kristiano prie palapinės. 

— Manyčiau, kad tokiomis aplinkybėmis turėtume atsisakyti tam 
tikrų įprastai tinkamų dalykų, - tarė markizo sūnus, metęs žvilgsnį 
į purvinus ir suodinus jų drabužius. 

— Kaip tai? O aš maniau, kad šiai beviltiškai apgulčiai mes apsi- 
rengę visiškai deramai, - pasišaipė Lukas. - Kiekvienas gabalas pur- 


vo puikiai dera prie vaizdo į Haldeslebeną. 

Kristianas suraukęs kaktą nieko nepridūrė. 

— Galbūt jau šiandien laimėsiu vakarykštes lažybas, — tada pa- 
reiškė Lukas. 

Ditrichas žvilgčiojo tai į vieną, tai kitą, vis tikėdamasis sužinoti, 
kokios tos lažybos. Galbūt abu riteriai išsakė vienas kitam savo spėji- 
mus, dėl ko Kristianas kviečiamas pas markizą. Net jei bus kalbama 
apie Haldeslebeną, jaunuolis vis dar baiminosi, kad tėvas gali išsiųsti 
jį į vienuolyną. 

Lukas nuėjo pasirūpinti bokštų ir arklių aptvarų saugumu, o 
Kristianas kartu su Jokūbu ir Ditrichu netardami nei žodžio patrau- 
kė link Oto palapinės. 

Ten kartu su markizu ir Ekehartu jų laukė vienas iš arkivyskupo 
Vichmano patarėjų karo reikalams ir vidutinio amžiaus riteris, kurį 
Kristianas laikė labai patyrusiu ir protingu. 

Nejau Lukas buvo teisus? Bus kalbama apie pasitraukimą iš Hal- 


deslebeno? 


Kristiano ir sūnaus pasisveikinimą Otas priėmė tik šiek tiek link- 
telėdamas, jis iškart perleido žodį Gerolfui iš Magdeburgo. Kris- 
tianas suprato, kad sprendimas, susijęs su juo ir Ditrichu, jau buvo 
priimtas. Bet tai nebuvo kelionė namo. 

Išgirdęs Gerolfo žodžius, Kristianas įsitikino savo teisumu. 

— Arkivyskupo Pilypo kariuomenei iki čia liko apie penkiasde- 
šimt mylių, - pradėjo jis, - garbingasis Vichmanas prašo Meiseno 
markizo išsiųsti būrį geriausių savo vyrų, kad pasveikintų Pilypą. 

Tada Gerolfo žvilgsnis nukrypo tiesiai į Kristianą. Buvo galima 
suprasti, kad jis Kristiansdorfo šeimininką laikė bendraminčiu, ku- 
ris labiau vertino tiesų žodį, o ne mandagius išsisukinėjimus. 

— Nors ir nenori to pripažinti, Kelno arkivyskupas nebesuvaldo 
savo grupių, jei jis iš viso jas kada kontroliavo. Brabantai niokoja ir 
degina visus kaimus, pasitaikančius jų kelyje. Visiškai nesvarbu, kam 


Jie priklauso - priešams ar sąjungininkams. Jų neveikia net grasini- 

mai būti ekskomunikuotiems. Dalis jo riterių jau prarado paskutinę 
viltį, mėgindami susitvarkyti su gauja. 

— Todėl dabar mes privalome pabandyti tai padaryti, kitaip bus 
sugriauta dar daugiau Vichmano kaimų, - Kristianas lakoniškai 
apibendrino Gerolfo žodžius. 

— Būtent. - Daugiau Magdeburgietis nieko neaiškino. Po trum- 
pos pauzės pridūrė: — Aš josiu su jumis. 

Patyrę kovotojai vėl susižvalgė. Ir be žodžių buvo aišku, kad dėl 
šio nurodymo niekas neimtų peštis. Jie privalės plikomis rankomis 
sustabdyti mirtiną potvynį. 

Otas matė jų nepasitenkinimą, bet apsimetė to nesuprantantis. 

— Kristianai, jei pageidaujate, pasiimkite ir dalį mano riterių, ku- 
rie jos su jumis pasitikti Pilypo. Manau, kad eskortas neturėtų būti 
didesnis nei penki vyrai, kitaip tai gali sukelti nesusipratimų. Ir dar 
norėčiau, kad pasiimtumėte kartu mano sūnų. 

Kristianas nė nežvilgtelėjęs į Ditrichą žengė žingsnį link marki- 
Zo. 

- Primygtinai prašau jūsų palikti savo sūnų čia, kad išvengtume 
galinčio kilti pavojaus jo gyvybei. 

Už nugaros stovintis Ditrichas įkvėpė oro, bet griežtas Kristiano 
žvilgsnis nutildė jį. 

Otas piktai dėbtelėjo į savo riterį. 

— Tikėjausi, kad taip sakysite, Kristianai. Bet nejaugi nenorite 
padaryti iš mano sūnaus narsaus ir bebaimio riterio? — staiga jo bal- 
sas prisipildė paniekos. - Manau, tai geriausia proga parodyti, ko jį 
išmokėte. 

Kristianas suprato, kad dabar geriausia būtų patylėti arba pri- 
klaupti, užuot toliau prieštaravus markizui. Bet buvo per daug su- 
krėstas liguisto Oto noro išsiųsti jaunesnįjį sūnų į gyvybei pavojingą 
užduotį. 

— Mano kunigaikšti, bet kuriuo metu galite išbandyti jo gabu- 


mus kovojant ietimi ir kardu. Esu tikras, kad Ditrichas mielu noru 

parodys viską, ką sugeba, - šiurkščiai atkirto jis. - Nėra jokios būti- 
nybės šitaip rizikuoti jūsų sūnaus gyvybe. 

Oras susiraukęs pasilenkė. 

- Jūs neabejosite mano nurodymų teisingumu! - sušnypštė jis. — 
Arba šis nevykėlis taps vyru, - markizas su panieka mostelėjo į Dit- 
richą, - arba jis yra ir toliau bus mėmė. Tokiu atveju verčiau būčiau 
išsiuntęs jį į vienuolyną. Tai paskutinis mano žodis. Jokite! 

Kristianas nieko nesakė - nusivylęs apsisuko ir išėjo iš palapinės. 


Ditrichas ir Magdeburgietis nusekė jam iš paskos. 


Lauke Kristianas liepė Ditrichui patylėti, o pats pasitarė su Ge- 
rolfu, kada būtų galima išvykti. 

Atsitraukęs kiek tolėliau nuo Oto palapinės, jis atsisuko į savo 
ginklanešį. 

— Dabar gali kalbėti. 

Šis prieš prabildamas giliai įkvėpė: 

— Nejaugi visiškai nepasitikite manimi? 

— Tavo pusbrolis Konradas taip pat manė, kad visi iššūkiai yra 
įveikiami. Toks požiūris pagreitino jo mirtį, - Kristianas paprotino 
savo globotinį. — Ir, patikėk manimi, niekas, ką patyrei pas mane 
ar imperatoriaus rūmuose, nepadės tau pasiruošti tam, kas laukia 
Pilypo stovykloje. 

Gal tai ir nebuvo visiška tiesa: karo žygių į Italiją metu Fridricho 
būriai be jokio gailesčio niokojo lombardų miestus. Bet tada Dit- 
richas dar buvo pažas arba ginklanešys ir nedalyvavo tuose išpuo- 
liuose. 

Kristianas pasisuko, suėmė jaunam vyrui už pečių ir privertė žiū- 
rėti jam į akis. 

— Rytoj stosime prieš keturis tūkstančius brabantų, kuriems vi- 
siškai nerūpi riteriškojo gyvenimo taisyklės. Jie nori tik siaubti, de- 
ginti ir prievartauti. Privalai duoti žodį, kad nepadarysi nieko, kas 


sukeltų pavojų tau arba kuriam nors iš mūsų! Kitaip dabar pat ap- 

sisuksiu ir pats paprašysiu tavo tėvo, kad išsiųstų tave į vienuolyną. 
Ten tu bent jau būsi saugus. 

— Duodu žodį, pone, - nurijęs gerklėje užstrigusį gumulą paža- 
dėjo Ditrichas. 

Vaikinas buvo mirtinai išbalęs — ir ne tik dėl paskutiniųjų Kris- 
tiano žodžių. 

Kristianas labai rimtai ruošėsi apsisukti ir atiduoti jaunesnįjį 
markizo sūnų į dvasininkų rankas. Jis įtarė, kad Otas nori išsiųsti 
juos, nereikalingus asmenis, tik tam, kad turėtų dingstį pasitraukti 
kartu su savo būriais. Ką keturi riteriai ir vienas ginklanešys galėtų 
padaryti prieš keturis tūkstančius vyrų? Išpuolis prieš markizo sūnų 
būtų neginčijama tokio sprendimo priežastis. 

Tam Otas buvo pasirengęs paaukoti net savo sūnų. 

— Susikrauk daiktus, - liepė Ditrichui. - Josime pilnai apsigink- 
lavę. 

Tada nuėjo paprašyti Luko ir Raimundo joti kartu. Abu nedve- 
jodami sutiko, nors suprato, kam ryžtasi. 

Vadovavimą savo būriui Kristianas laikinai perdavė Reinhardui, 
vienam iš savo riterių, Luko bendraamžiui. Iš karto po įšventinimo 
į riterius jis tapo Randolfo pavaldiniu Kristiansdorfe, kai gyven- 
vietei dar vadovavo pikčiausias Kristiano priešas. Reinhartas buvo 
vienintelis Randolfo riteris, kuris po šio mirties dvikovos metu liko 
kaime ir prisiekė Kristianui ištikimybę. Nors jaunasis riteris kadaise 
priklausė priešo patikėtinių būriui, Kristianas iki šiol neturėjo prie- 
žasties gailėtis dėl savo sprendimo, kad neišvarė jo kartu su kitais 
Randolfo žmonėmis. Toks šeimininko žingsnis pradžiugino ir kar- 
tu labai nustebino Reinhardą. Jis nemanė, kad Kristianas galėtų juo 
šitaip pasitikėti. 

Nelaukdamas, kol bus pabalnoti žirgai, Kristianas nuėjo pas vi- 
rėjas, kurios gamino maistą, kurį vėliau pardavinėdavo. Jų vadovė 


buvo vardu Gretė - liesa moteriškė pražilusiais plaukais ir baimę 

keliančiu veidu. Nusišypsojusi bedante burna, ji pasisveikino su 
Kristianu. 

— Gal pageidausite šiek tiek mano sriubos, pone? - pasiūlė ji ir 
ruošėsi pilti į dubenį. 

Jis padėkojęs atsisakė, nes tam paprasčiausiai nebuvo laiko. 

— Norėčiau, kad perduotum kai ką savo padėjėjoms, — tarė jis 
ir parodė į kitas moteris. Gretė nuleido samtį ir įtartinai pažvelgė į 
Kristianą. 

— Ar tiesa, kad artinasi brabantai? — prislopintu balsu paklausė 
ji 

— Todėl ir atėjau pas jus. Vėliausiai po trijų dienų jie jau bus čia, - 
niūria veido išraiška patvirtino Kristianas. - Jūsų vietoje pasiruoš- 
čiau skubiai išvykti ir tik juos pamatęs iš karto iškeliaučiau. Su jais 
nieko nesusitartumėte. 

Iš jos veido išraiškos Kristianas suprato, kad daugiau įtikinėti ne- 
reikia. 

— Jei norite, liepsiu keliems savo vyrams palydėti jus iki Magde- 
burgo, — pasiūlė jis, jausdamasis atsakingas už šias moteris. Aišku, 
karo metu jos uždirbdavo nemažai, bet taip pat ir rizikavo besirū- 
pindamos, kad jo vyrai gautų geriausio maisto ir daugelį kitų leng- 
vatų, kurių tokiomis aplinkybėmis jie būtų atsisakę. Kristianas gir- 
dėjo, kad ši senolė davė Luko ginklanešiui gydančio gėrimo, kuris 
numalšino kosulį. Tokioje beviltiškoje padėtyje jis tikrai pajėgs vie- 
ną dieną išsiversti be poros savo vyrų. 

— Dėkoju jums, pone, - tarė žilaplaukė moteris. Tada, Kristiano 
nuostabai, ji atsiklaupė priešais, paėmė jo rankas ir pabučiavo. - Te- 


gul Viešpats jus laimina. Jus ir jūsų draugus! 


Grįžęs prie savo palapinės Kristianas pamatė link vyresniojo bro- 
lio skubantį Jokūbą. Lukas nejudėjo, tik stovėjo ir tylėdamas laukė. 
— Broli, tu visada buvai geriausias kovotojas, - nuleidęs akis už- 


sikirsdamas pradėjo Jokūbas. - Jei man kas nors atsitiktų... prašau 

tavęs... pasirūpink mano žmona ir vaikais. Skiriu tave jų globėju tuo 
atveju, jei negrįžčiau... 

Lukas apstulbęs žvelgė į savo brolį. Bet po akimirkos nugalėjo 
save ir apkabinęs brolį paplekšnojo jam per petį. Tai buvo neįpras- 
tas abiejų poelgis, nė vienas iš jų negalėjo prisiminti, kad kada nors 
būtų taip elgęsi. 

— Šioje stovykloje tu greičiau mirtinai sušalsi, nei žūsi nuo kardo 
ašmenų, - kaip įprasta pašmaikštavo Lukas. - Bet duodu tau žodį: 
jei išgyvensiu susitikimą su brabantais, o tu pasigausi slogą ar par- 
griuvęs susilaužysi koją, pasirūpinsiu tavo žmona ir išperomis. - Jis 
vėl šaipėsi. - Beje, kuo vardu tavo žmona? Ar ji graži? Ir kiek tavo 
neklaužadų laksto po pasaulį ? 

Jokūbas su palengvėjimu išsišiepė. Bet šypseną veide pakeitė su- 
sirūpinimas, kai pažvelgė į išvykstančius Kristianą, Luką, Ditrichą, 
Raimundą ir Magdeburgietį, kurie privalėjo sutikti visus gąsdinan- 


čią kariauną. 


Kitos dienos ryte penki raiteliai suprato, kad priešais juos netru- 
kus pasirodys Pilypo kariuomenė. Vakaruose į dangų kilo dūmai — 
tikriausiai iš kaimo, kurį ką tik padegė brabantai. 

Po kurio laiko horizonte pasirodė tamsi juosta, kuri sparčiai plė- 
tėsi. Kai didžiulis būrys buvo pakankamai arti, kad juos pamatytų, 
Kristiano vyrai, kaip sutarta, sustojo vienas šalia kito ir laukė. 

Akies krašteliu Kristianas pamatė, kad Gerolfas persižegnojo, o 
Ditrichas mintyse ėmė melstis. Turėjau padaryti taip pat, pagalvojo 
jis, ir paėmė į ranką sidabrinį kryžių, kurį buvo davusi Marta. Žvelg- 
damas į besiartinančią laukinę gaują, Kristianas paskutinį kartą su- 


rimtėjo ir svarstė, kaip sekasi Martai, ar pamatys ją dar kada nors. 


Vėdonaujaut Alkecktui 


Marta praleido Albrechto atvykimą, nes kaip tik tuo metu Joa- 
nai prasidėjo sąrėmiai. Net geriausių norų vedina ji nebūtų galėjusi 
palikti podukros. Nors tai buvo Joanos pirmagimis, o pirmojo vaiko 
gimdymas dažniausiai užsitęsdavo, šį kartą viskas vyko labai įtemp- 
tai. 

Martai dar pavyko akimirkai išlėkti į lauką, kad atsisveikintų su 
Kristianu. Ji nekentė ilgų atsisveikinimų, bet šį kartą išlydint vyrą į 
karą jai plyšo širdis. 

Moteris nusiėmė grandinėlę su sidabriniu kryžiumi, kurį jai pa- 
dovanojo Kristianas, ir užnėrė jam ant kaklo. 

— Tegul Viešpats saugo tave ir kitus. Grįžkite sveiki! — trūkčio- 
jančiu balsu palinkėjo ji. 

Nekreipdamas dėmesio į aplinkinius vyras prisitraukė ją artyn. 

— Aš grįšiu. Dievas man tikrai padės. Laikykis! - sušnabždėjo 
jis. 

Tada iš gimdyvės kambario pasigirdo garsus riksmas. Marta ėmė 
blaškytis, o Kristianas priėmė sprendimą už ją. Jis pabučiavo žmo- 
nos kaktą ir pastūmė durų link. 

— Nagi, eik, jai tavęs reikia. 

Rūpestis dėl Joanos bent trumpam atitraukė nuo širdį draskančių 
klausimų: ar Kristianas, Lukas ir brangūs žmonės grįš sveiki ir gyvi, 


ar Albrechtas neapkaltins jos dėl to, kad nepasveikino asmeniškai, 

kas sukeltų didelių problemų, net jei Mechthilda pasirūpino svečių 
gerove, ar Kristiano vyrai, nesulaukę asmeniško atsisveikinimo su 
pilies šeimininke, nepalaikys to blogu ženklu. 

Šio gimdymo metu Martai kai kas kėlė nerimą. Vienas Dievas 
žino, kiek kartų ji apčiupinėjo Joanos pilvą. Gimdymas nejudėjo į 
priekį. Vaikas užstrigo. 

Tai supratus Martą išpylė karštis. Ji buvo puiki pribuvėja, galė- 
jo net dar negimusį vaiką apsukti motinos pilve. Bet pasitaikydavo 
atvejų, kai net geriausia pribuvėja buvo bejėgė - pavyzdžiui, kai kū- 
dikio galva būdavo per didelė ir jį išstumti buvo neįmanoma. Tokiu 
atveju likdavo tik stebėti, kaip besikankindama, niekaip negalėda- 
ma pagimdyti vaiko, moteris miršta kartu su juo. Kartais kančios 
tęsdavosi net tris dienas. 

Pribuvėja susimąstė. Kai bandė apčiuopti kūdikio padėtį ir dydį, 
jo galva pasirodė didelė, bet ne tokia, kad Marta būtų pasiruošusi 
nuleisti rankas ir leisti savo podukrai bei jos vaikui numirti. Pribu- 
vėja turėjo pavojingų miltelių, apie kuriuos niekas neturėjo suži- 
noti, kitaip moterys imtų nutraukinėti nėštumą. Ji duodavo jų, kai 
reikėdavo paskatinti susilpnėjusius sąrėmius. Nors Joanos sąrėmiai 
buvo stiprūs, bet po bemiegės nakties jos jėgos netrukus turėtų pra- 
dėti sekti. 

Marta liepė nunešti Joaną į lovą ir prisakė Marijai užimti jos vietą 
ir priimti kūdikį, jei jis staiga pasirodytų. Tada pati įlipo į lovą, atsi- 
klaupė ant podukros pilvo ir iš visų jėgų ėmė spausti vaisių žemyn. 

— Stumk! — sušuko ji Joanai. Jauna moteris sukaupė visas jėgas. 

— Kūdikio plaukai juodi! - nustebusi suriko Marija. - Akimirką 
mačiau jį! - Tada pažvelgė į Martą baimės kupinomis akimis. - Ką 
turėčiau daryti? 

— Greitai pasikeiskim vietomis! 

Marta kaip įmanydama greičiau iššoko iš lovos ir vos spėjo laiku. 


Ji atsargiai stumtelėjo galvytę, kad vaikelis neišlįstų per greitai ir Jo- 

anos makštis neįplyštų. Po kito sąrėmio ji jau galėjo ištraukti kūdikį 
už pečių. 

Marta laiminga iškėlė į viršų kruviną naujagimį. 

— Tai mergaitė! - sušuko ji Joanai. Ši, nors ir labai pavargusi, iš 
džiaugsmo apsiverkė. 

Kambaryje užvirė darbas. Jaunoji mama buvo nuprausta, per- 
rengta ir sušukuota, naujagimis nuvalytas, pašalinti visi kruvini 
gimdymo pėdsakai. Tada Marta liepė pakviesti kapelioną ir šviežiai 
iškeptą tėvą. 

Džiaugdamasi ji laikė podukros ranką, kol į kambarį įėjo Ku- 
nas, negalėdamas pratarti nė žodžio atsisėdo ant žmonos lovos ir su 
nuostaba žvelgė į mažytę savo dukrelę. 

Netrukus pasirodė Hilbertas. Naujagimė buvo pakrikštyta Anos 
vardu. 

Marta nusprendė palikti jaunuosius tėvelius vienus. Nors mielai 
būtų likusi su savo podukra, negalėjo išvengti susitikimo su Alb- 


rechtu. 


Nusipraususi ir apsirengusi geriausia savo suknele, Marta nuėjo 
pasisveikinti su Oto pirmagimiu ir jo palydovais. Šie jau sėdėjo salė- 
je ir šiurkščiai juokaudami valgė Mechthildos patiektą maistą. 

Pamačius svečius Martą apėmė siaubas. Šalia Albrechto sėdėjo 
riteris, kurį kiekvieną kartą pamačius širdį perverdavo skausmas. Jis, 
kaip visada, vilkėjo prabangiais drabužiais, raudoni plaukai buvo 
kruopščiai sušukuoti. 

Marta nedaugeliui žmonių linkėjo mirties, bet Elmaras buvo 
vienas iš jų. Jis priklausė tai grupei vyrų, kurie prieš dvylika metų 
ją išniekino. Prieš keletą metų Kristianas nužudė jų vadą Randol- 
fą. Ekehartas buvo labai žiaurus, bet Marta nenorėjo jo prisiminti. 
Trečiasis, storulis Gizelbertas, buvo toks pat nedoras ir niekšiškas 
kaip Elmaras, bet pastarasis su begaliniu džiaugsmu dar veldavosi į 


įvairias intrigas. Tikriausiai ne atsitiktinai jis dabar sėdėjo Albrech- 

to pašonėje. Matyt, jau spėjo markizo sūnui iškloti kiekvieną smulk- 
meną apie Kristiansdortą ir jo gyventojus. O tai galėjo būti labai 
pavojinga. 

Elmaras pastebėjęs moterį kažką pašnabždėjo Albrechtui. O šis 
susikaupęs prisipildė savo bokalą. 

Marta kantriai laukė, kol ją pastebėjo. 

Tada žemai nusilenkė. 

— Sveikas atvykęs į Kristiansdorfą, grafe! 

Albrechtas linksmai ją nužvelgė, bet gražus jo veidas kaip visada 
buvo persmelktas arogancijos. 

— O kasjūs tokia, kad drįstate tik dabar mane pasveikinti? Aš čia 
jau visą pusdienį. 

— Marta, pilies šeimininko žmona. 

— Pilies šeimininkas esu aš. Nežinojau, kad jau esu vedęs - gal ką 
nors praleidau? 

Jis išsišiepęs pažvelgė į savo palydovus, kurių dauguma buvo pa- 
našaus amžiaus — apie dvidešimties. Žinoma, išskyrus Elmarą, kuris 
buvo maždaug penkiolika metų vyresnis, ir keletą jo metų sulauku- 
sių vyrų. Jaunesnieji prunkšdami jam pritarė. 

Tada Albrechtas vėl kreipėsi į ją. 

— Jei kartais norėtum pasiūlyti man savo paslaugas... - provo- 
kuodamas nužvelgė jos kūną. - Nors paprastai man patinka šiek 
tiek jaunesnės merginos. Bet tau galėčiau padaryti išimtį. Man pa- 
tinka tavo įžūlumas. O tavo suknelė išduoda, kad buvę meilužiai 
tavimi nenusivylė. 

Jis pažvelgė į Elmarą. 

— Nuo kada paleistuvėms leidžiama išsipustyti kaip kilmingoms 
damoms? 

— Viešnamį galite rasti prie vakarinių kaimo vartų, - kaip galėda- 
ma ramiau atsikirto Marta. Ji suprato, kad Albrechtas mėgaudama- 
sis žaidė su ja katę ir pelę. - Aš esu Marta, riterio Kristiano žmona. 


Šaltai nusišypsojęs Albrechtas atsilošė. 

— O, tada atleiskite man už klaidą! Ar girdėjote? - jis kreipėsi į 
savo palydovus. - Tai ne paleistuvė. - Visi prapliupo kvatotis, bet 
Albrechtas vėl prabilo griežtesniu balsu. - Koks skubus įvykis jus 
sulaikė, kad nepasitikote ir nepasveikinote manęs kaip pridera? 

— Gimdymas, jaunasis pone. Mano podukra pagimdė savo pir- 
magimį. 

— Prašau kreiptis į mane „pone“ arba „grafe“, jokių „jaunasis 
pone“, - užsipuolė ją Albrechtas. - Manau, taip labiau derėtų. Aš 
nebesu vaikas. Dabar aš čia šeimininkas. 

— Taip, pone. Kaip pageidausite, pone. 

Albrechtas patenkintas acsilošė ir atsikando žąsies. Alkūne nuo 
veido nusišluostęs riebalus jis vėl apžiūrinėjo Martą - žvilgsnis laks- 
tė tai žemyn, tai aukštyn. 

— Sakote gimdymas. Užuot klūpėjusi priešais mane, kai jūsų vy- 
ras perdavė pilies raktus, mieliau padedate kažkokių valstiečių išpe- 
roms. 

Marta nieko neatsakė. Joana Albrechto akyse buvo tik valstiečio 
dukra. 

Po akimirkos jis vėl prabilo: 

— Dabar prisiminiau. Ar jūs ne ta pati žolininkė, kuri išgydė 
mano mylimiausią brolį, kai šis tėvo pilyje labai sirgo? 

Piktdžiugiški jo žodžiai vėl pralinksmino aplinkinius. 

— Dėkodamas už pagalbą jūsų tėvas nusprendė skirti mane į kil- 
mingųjų sluoksnį, - ramiai atsakė Marta. Jai buvo aišku, kad visa tai 
tebuvo Albrechto žaidimas. Bet pasiduoti ji negalėjo, turėjo paro- 
dyti, kas šios pilies šeimininkė. | 

— Man būtų labai įdomu sužinoti, už kokias suteiktas paslaugas 
jums atsilygino, - šaipydamasis pasiteiravo Albrechtas. - Dabar su- 
prantu, kodėl mano brolis atšliaužė čia. Jei kas suskaus, galėsite jį 
greitai nuraminti ir išgydyti. 

Albrechtas atsiplėšė didžiulį kąsnį paukštienos ir numetė kaulą 


ant žemės. Prie jo pripuolė keletas šunų, kuriuos atsigabeno markizo 

sūnaus palydovai, ir ėmė dėl jo peštis. Marta liūdnai pagalvojo, kad 
būtent dėl svečių liepė iškloti salės grindis šiaudais, kad bent jau že- 
mesnieji Albrechto pakalikai ir jų tarnai turėtų ant ko miegoti. Na, 
bus parys kalti, kai teks gulėti tarp šiukšlių ir būti sukandžiotiems 
blusų. 

Kol ji dar turėjo balsą dėl šių namų tvarkos, šunims salėje nebuvo 
ką veikti, o šiukšlės nebuvo mėtomos kur pakliuvo. 

Tarnas pakišo Albrechtui dubenį su vandeniu, kad šis nusiplau- 
tų riebaluotas rankas. Bet išlepintas jaunuolis nekreipė į jį dėmesio 
ir nusivalė rankas į staltiesę, kurią Mechthilda užtiesdavo svarbiau- 
siems svečiams. Pats nieko nesakė, tik šaltai šypsodamasis spitrino 
Martai tiesiai į akis. 

“Visi suprato, kad taip jis norėjo pasityčioti iš prideramo elgesio 
normų. Tada pastebėjo, kad vienas iš jo palydovų pasekė jo pavyz- 
džiu. Įsiutęs Albrechtas paleido iš rankų stalciesę ir suriko: 

— Mano akivaizdoje turėtum elgtis šiek tiek padoriau, kitaip ga- 
lėsi ėsti tvarte, kartu su kitais gyvuliais! 

Prasižengėlis akimirką sustingo ir murmtelėjęs atsiprašė. 

Marta, mintyse padariusi išvadas, laukė, ar Albrechtas išsiųs 
ją laukan, ar pareikalaus prisijungti prie jų, o gal sugalvos ką nors 
kita. 

Po spengiančios tylos jis pagaliau tarė: 

— Vadinasi, jūs privertėte mus laukti todėl, kad buvote reikalinga 
kaip pribuvėja ir gydytoja. Tada būtų teisinga, jei pademonstruotu- 
mėte savo gabumus ir mums. Na, pribuvėjos nė vienam iš mūsų gal 
ir neprireiks, nebent Viljamui, kuris vis storėja. 

Visų žvilgsniai nukrypo į apatinio stalo gale sėdintį storulį, kuris 
kvatojosi kartu su kitais vyrais. 

— Taigi, - tęsė Albrechtas, — parodykite, ką galite, mano bran- 
gioji. 

Jis atkišo jai savo dešinį delną. 


— Gal galėtumėte nuspėti mano ateitį? 

— Aš neskaitau iš rankos, pone. Gydau ligas naudodama žoleles 
ir įvairius tepalus. 

— Nagi, nagi, - Albrechtas vis dar laikė ištiesęs ranką, tarsi pats 
norėtų paskaityti iš delno. - Jei būtumėte protingesnė, jau būčiau 
išgirdęs, kad tapsiu stipriu ir galingu valdovu. Net pars galiu tai nu- 
spėti. 

Jis metė į Martos pusę išdidų žvilgsnį. 

— Bet tikriausiai mano žinios ne iš piršto laužtos. Girdėjau, kad 
teisingas jūsų būdas neleidžia apsiversti liežuviui meluojant, net jei 
tai būtų jums naudinga. Kaip kvaila! 

Jo balsas tapo valdingas ir kupinas susierzinimo. 

— Naivi moteriške, negi neaišku, kad esate man tarsi rakštis? Da- 
bar pat įrodykite, kad galite būti kuo nors naudinga, arba dar šian- 
dien galėsite ieškoti prieglobsčio valstiečių trobelėse. Ten, kur jums 
ir priklauso būti. 

Marta nužvelgė šalia Albrechto sėdinčius vyrus. Šie visą laiką 
vogčiomis klausėsi jų pokalbio. 

— Per dvi vietas į dešinę nuo jūsų sėdintis vyras kenčia nuo kepe- 
nų ligų, kurias galiu pagydyti savo nuovirais ir specialiai pagamintu 
maistu. 

Tai ji nuspėjo iš geltonos vyro odos ir akių. 

— Vyras šalia jo, - ji bedė į vidutinio amžiaus riterį, atsargiai judi- 
nantį skaudančią dešinę ranką, - pasitempė petį, jam turėtų padėti 
raudonasis aliejus. 

Tada ji atsisuko į šalia sėdintį storulį, kuriam Albrechtas norėjo 
prikišti nėštumą. 

— Jo tulžis išskiria prastas sultis. Chirurgas turėtų nuleisti jam 
šiek tiek kraujo. | 

Dėl tulžies sulčių Marta spėjo, atkreipdama dėmesį į jo kūno su- 
dėjimą. O kraujo nuleidimą kilmingieji laikė išbandyta priemone 


beveik nuo visų ligų. Storuliui tai tikrai nepakenktų, o ir jai niekas 

neprikaišiotų, kad nevertina chirurgų ir išsimokslinusių daktarų 
darbo. 

Nustebusių vyrų šūksniai greitai peraugo į vientisą šurmulį. 

Marta pasilenkė prie Albrechto, pažvelgė tiesiai į akis ir sušnabž- 
dėjo: 

— O jums nereikėtų pasitikėti drignėmis, kitaip jus kankinantys 
košmarai taps vis baisesni. 

Albrechtas atsitraukė atgal. Iš jo reakcijos Marta nusprendė, kad 
teisingai spėjo. Tai išdavė jaunuolio akių vyzdžiai ir labai ryškiai ap- 
siblaususios akys. 

Ji žinojo, kad jaunieji riteriai mėgsta vartoti šiek tiek drignių 
prieš pat medžioklę. Tada paaštrėdavo jų klausa bei regėjimas, reak- 
cija tapdavo daug greitesnė nei kitų. Albrechtas buvo garbėtroška, 
kuris niekada neleistų tvirtinti, kad jam, kaip ir kitiems kilmingie- 
siems, kažkas atvarė stambų elnią. Nors tarp kilmingųjų tai buvo 
įprasta. Kas žino, kokiomis dar progomis norėdamas pasirodyti jis 
vartodavo šį pragaištingą augalą: gal kovos metu, o galbūt norėda- 
mas sustiprinti savo vyriškąsias jėgas. Bet kuo dažniau jas naudoda- 
vo, tuo baisesni vaizdai iškildavo prieš akis — iš pradžių miego metu, 
vėliau ir dienos šviesoje. | 

— Galiu padėti atsikratyti košmarų, - tyliai pasiūlė ji. Ją suprasti 
galėjo tik Albrechtas ir Elmaras. 

Suvaidinusi nuolankią ji nuleido akis žemyn. 

Albrechtas susitvardė, sujudimas po truputį rimo, o Marta pri- 
valėjo pasistengti, kad niekam nešautų į galvą mintis, esą ji pasitelkė 
raganystę. 

— Visa tai supratau iš jūsų akių, rankų ir veido spalvos, bet galiu 
išgydyti paprastomis vaistažolėmis, kurias naudoja ir vienuoliai, — 
tarė ji įsivyravus tylai. - Vyskupo Martyno pageidavimu, tuo metu, 
kai gydau ligonius, visada dalyvauja ir gerbiamas mūsų kaimo kuni- 
gas. Taip visi gali įsitikinti, kad tai, ką darau, reiškia tarnystę Viešpa- 


čiui, o ne pagoniškų burtų plėtojimą. 

Albrechtas ir Elmaras susižvalgė. Tada staigiu judesiu pašoko 
nuo stalo. 

- Vakarienė baigta, - suriko savo žmonėms. — Žiūrėkite, kad 
laiku atsidurtumėte ant savo šiaudų guolio ir rytoj neatsikeltumėte 
sunkiomis galvomis. Laukia daug darbo. 

Prieš išeidamas atsigręžė į Martą. 


— Lauksite čia, kol liepsiu jus pakviesti! 


Marta nė nemanė ramiai sėdėti salėje, kol Albrechtas panorės ją 
pakviesti. Ji jautė, kad pirmoji kova jau praeityje, galbūt netgi lai- 
mėta. Galutinai žinos, kai pamatys, ką dar būsimas markizas turi jai 
suplanavęs. 

Bet dabar privalėjo laikytis atokiau nuo jo vyrų. Bet tūnant kam- 
putyje ir laukiant įsakymų nepasisektų to padaryti, todėl pati ėmėsi 
dalyti nurodymus. 

Tai buvo tarsi nedidelis vaidinimas, kurį jai padėjo suruošti 
Mechthilda ir jų sąjungininkės. Ji energingai įsakė tarnaitėms nuva- 
lyti stalus. Žinoma, tai jos būtų padariusios ir vienos, bet Marta tu- 
rėjo įrodyti, kad ji - šeimininkė ir jos žodis yra galutinis. Paslaptin- 
gas virėjos šypsnys tik įrodė, kad pirmąjį Martos pasirodymą prieš 
Albrechto žmones Mechthilda vertina kaip pergalę. 

Regis, tarnaitėms taip pat buvo smagu vaidinti šią komediją ir 
vykdyti pernelyg griežtus šeimininkės nurodymus. Jos buvo pasi- 
ruošusios visomis jėgomis paremti Kristiano žmoną. Nes nuo to, 
kaip be Kristiano Marta atlaikys Oto sūnaus ir jo riterių savivalę, 
priklausė kiekvienos iš jų likimas. 

Marta pasiteiravo, kuris vyras vadovauja Albrechto palydai. Pa- 
aiškėjo, kad tai tas pats riteris su skaudančiu petimi. 

Priėjusi prie jo moteris paklausė: 

— Arjūsų vyrai patenkinti? Jiems nieko netrūksta? O gal galėčiau 


būti kuo nors naudinga? 

— Jūs viską puikiai paruošėte. — Vyras delsė. — Iš tiesų gal ir ga- 
lėtumėte man pagelbėti. Norėčiau vėl nejusdamas skausmo judinti 
pečius. 

— Tik ne per naktį. Bet jei leisite man padėti, labai greitai vėl 
valdysite kardą. 

Vieną akimirką jai dingtelėjo, kad galbūt tai ir nebūtų naudinga 
jai ir jos kaimui. Bet tikrai geriau patraukti šį vyrą į savo pusę ir turė- 
ti slaptą sąjungininką. Kad ir kaip Marta norėjo kuo greičiau imtis 
darbo, privalėjo laikytis griežtų vyskupo nurodymų. 

— Pasiųskite ką nors, kad pakviestų kunigą, jūsų pasiuntinys turė- 
tų jam perduoti, kad kalba eina apie vaistažolę, pavadintą šventojo 
Jono vardu. 

Sužeistasis delsė, todėl Marta pamojo Peteriui. 

— Nubėk pas kunigą Sebastianą ir pasakyk, kad jo paramos reikia 
nusipelniusiam markizo Oto riteriui. 

Pernelyg žemai nusilenkęs berniukas nubėgo. Bet Marta dar spė- 
jo išvysti plačią jo šypseną. 

Mintyse ji taip pat nusišypsojo, nes prisiminė padrąsinantį epi- 
zodą iš juodžiausių dienų. 

Anuomet, kai ji vos išvengė mirties, vyskupas leido gydyti žmo- 
nes su ta sąlyga, kad kunigas Sebastianas viską kontroliuos. Nuolati- 
nis jo buvimas ir virš jos kabanti grėsmė labai vargino. Bet Martai ir 
Kristianui simpatizuojantys kaimo gyventojai, tarp jų vežikai Han- 
sas ir Fridrichas, nuolat pas ją lankydavosi, kad gautų vaistažolių, 
pavadintų šventųjų vardais. Kunigas negalėjo žinoti, kad lankytojai, 
kurie buvo gydomi Martos vaistais, nesirgo jokiomis ligomis. Jam 
neliko nieko kito, tik nuolat tikrinti jos vaistų atsargas. | 

"Tada Marta nusiuntė tarnaitę pas Joaną, kad atneštų raudono- 
jo aliejaus. Sebastianas šį kartą buvo nusiteikęs prasčiau nei visada. 
Liesasis kunigas buvo nusivylęs, kad niekas nepakvietė jo prie bend- 
ro stalo su Oto sūnumi. Tikriausiai jis tikėjosi padaryti įspūdį būsi- 


mam markizui. 

Nespėjusi atsisukti, Marta pažino jį iš rūgštimi smirdančių dra- 
bužių. 

Tą pačią akimirką prieš akis išdygo Elmaras. 

- Pilies šeimininkas pageidauja tuojau pat jus pamatyti, - šiurkš- 
čiai pranešė jis. 

Marta pažvelgė į tris vyrus, kuriems staiga jos prireikė. Tada įbru- 
ko raudonąjį aliejų sužeistajam į ranką, mandagiai nusilenkė prieš 
kunigą. 

— Atleiskite, mane kviečia markizo sūnus. 

Elmaras elgėsi mandagiai tik tol, kol jie buvo apsupti pašalinių. 
Vos išėjus iš salės jis pagriebė Martos ranką ir prispaudė ją prie sie- 
nos. 

— Ką čia neseniai tauškei apie Albrechto sapnus? Prisiekiu, jei 
užkerėsi jį ar bent vieną mūsų vyrą, nužudysiu tave! Lėtai ir skaus- 
mingai. Pakankamai gerai mane pažįsti ir žinai, kad galėčiau taip 
pasielgti. 

Nors jis buvo teisus, Marta elgėsi taip, tarsi nebūtų išgirdusi jo- 
kio grasinimo. Įsiutusi ji pabandė ištraukti savo ranką, bet veltui — 
jo gniaužtai buvo tarsi geležiniai. 

— Man nerūpi, jis gerai miega ar nelabai, - sušnypštė Elmaras. — 
Bet tai yra nuodai! Nepagalvojote, kad kada nors jų padaugins? 

Tikriausiai tai būtų geriausia mums visiems, karčiai mąstė ji. Ir 
turbūt anksčiau ar vėliau pasigailės jam padėjusi, nepalaukusi, kol 
pats jų padaugins. Bet toks valdovas, kurį persekioja baisūs košma- 
rai ir įvairios fantazijos, būtų labiau nenuspėjamas ir daug pavojin- 
gesnis nei tas, kurį kamuoja podagra. | 

Elmaras ją paleido ir įstūmė į svečių kambarį, kuris buvo paruoš- 
tas Albrechtui. 

Oto sūnus buvo taip pat prastai nusiteikęs kaip ir jo riteris. 

— Tu saugosi mano paslaptį, kitaip patrauksiu tave iš kelio, supra- 
tai? — vos uždarius duris pagrasino jis. 


— Savaime suprantama, pone. 

— Taigi, ragana, ką tu žinai apie mano košmarus? 

— Tai joks raganavimas, tik žinios apie vaistažoles, pone, — švel- 
niai paprieštaravo Marta. Nuojauta kuždėjo, kad turėtų būti kantri 
bendraudama su įsiutusiu jaunu vyru. 

— Nedidelis drignių kiekis suteikia jums jėgų. Akimirkai. Bet ne- 
ilgai trunkantis poveikis jus silpnina. O košmarai tampa vis baises- 
ni. Kol pradės persekioti jus net dieną. 

Ji pažvelgė Albrechtui tiesiai į akis. 

— Galiu padėti naktį miegoti taip, kad jūsų nepersekiotų demo- 
nai. 

— Kodėl turėtume tavimi pasitikėti ? - įsiterpė Elmaras ir kreipėsi 
į markizo sūnų: - Netikėk ja! Kaip galite atiduoti savo gyvybę į šios 
"moters rankas? Verčiau pasikvieskite dvasininką, kuris išvarys visus 
demonus. 

— Kol nenusprendžiau įmesti jūsų į požemį, būkite malonus ir 
laikykitės mandagumo, - Martos nuostabai pareikalavo Albrech- 
tas. 

Ji puikiai žinojo, apie ką galvojo abu vyrai. Albrechtui buvo bū- 
tina jos pagalba. Tikriausiai paskutiniu metu jis labai dažnai var- 
todavo šių nuodų, todėl vaiduokliai nedavė jam ramybės. Vaikinas 
tikrai kentėjo, bet nenorėjo atsiduoti į dvasininko rankas. Jei pasklis 
kalbos, kad markizo sūnus užsiima egzorcizmu, jis galės atsisveikinti 
su savo palikimu. 

Tuo tarpu iš paniekos kupino Elmaro žvilgsnio buvo galima nu- 
spėti, ką jis mąsto. Prireikė daug valios, kad susivaldytų nesurikęs, 
kaip jis gali pagarbiai elgtis sa moterimi, kurią tarsi pigiausią paleis- 
tuvę buvo paėmęs jėga mažiausiai tuziną kartų. Bet garsiai to pasa- 
kyti nedrįso. 

Nors už išprievartavimą grėsė mirties bausmė, ji negalėjo ap- 
kaltinti riterio. Buvo per vėlu. Be to, anuomet joks teismas nebūtų 
paskelbęs nuosprendžio vargšės pribuvėjos naudai. Juk ji būtų ap- 


kaltinusi keturis pasiturinčius vyrus. O kadangi Marta šiuo metu 

buvo Kristiansdorto pilies šeimininkė, apie ją pasklidę gandai turė- 
tų neigiamos įtakos visai šeimai. Be to, visi tikėtųsi, kad tai sužinojęs 
Kristianas išvys ją iš namų. 

Albrechtas vėl atsisuko į Martą. 

— Kaip jūs ketinate man padėti, - nekantriai pasidomėjo jis. 

— Galiu pagaminti anestezinį gėrimą iš kitų žolelių: melisos, apy- 
nių, valerijono ir pradžiai nedidelę dozę vaistinės šunvyšnės. 

- Ji nori jus nunuodyti! Už tokį pasiūlymą turėtumėte įmesti ją į 
kalėjimą! - iš karto pareikalavo Elmaras. 

— Tai drignės jus nunuodys, - energingai paprieštaravo Marta. — 
Arbajos po truputį suardys sveiką protą, arba išgėręs per didelę dozę 
mirsite iš karto. 

— Nutilkite abu! - suriko Albrechtas, pašoko ir ėmė vaikščioti iš 
vieno kambario galo į kitą. Abiem rankomis suėmęs galvą jis tarė: — 
Man reikia pagalvoti! 

Jo arogantiškumo nebuvo likę nė ženklo. Marta suprato, kad šiuo 
metu, prieš pat naktį, jį buvo užvaldžiusi košmarų baimė - tikriau- 
siai kaip ir daugelį naktų prieš tai. 

Kartu su Elmaru ji tyliai stebėjo patrakusius jaunuolio judesius 
ir laukė sprendimo. 

Marta pajuto, kaip ją apima nuovargis. Kodėl jai turėtų rūpėti 
Oto sūnaus sapnai? Juk galėtų ramiai atiduoti jaunikaitį į nuodų 
gniaužtus, kol kvaišalai visiškai jį sunaikintų. Šitaip ji ir visas Kris- 
tiansdorfas išvengtų baisios jo tironijos. 

Šiuo metu moteris turėtų būti prie Joanos ir jos naujagimės. Lai- 
kas eiti miegoti ir pačiai pribuvėjai. Ji mielai palįstų po šilta ant- 
klode ir prieš užmigdama skirtų savo mintis ir maldas Kristianui, 
Ditrichui ir Lukui. O dabar privalo stovėti čia ir stebėti valdžios 
ištroškusio ir apsvaigusio markizo sūnaus nuotaikas. 

— Atnešk man savo gėrimo, - įsakė Albrechtas, nekreipdamas 
dėmesio į Elmaro protestus. — Ber kunigas neturi apie tai sužinoti. 


Ir niekas kitas, nes tai susiję tik su manim. 

Kai Marta apsisuko norėdama eiti, jis pasikvietė ją atgal. 

— Palauk! Aš turiu būti tikras, kad neketini manęs nunuodyti. 
Elmaras stebės kiekvieną tavo rankos judesį. Be to, tu taip pat pri- 
valėsi išgerti šio gėrimo. Jei aš mirsiu, tu mirsi kartu su manimi. Jei 
nesulauksiu rytojaus, Elmaras rytoj išžudys tavo vaikus. Supratai? 

Kaip galiu nesuprasti, pabaisa tu, pasišlykštėjusi mąstė Marta. 
Kodėl aš su juo prasidėjau? Laimei, Kristianas susitarė su Valteriu 
dėl ypatingų vaikų apsaugos sąlygų. Jei kiltų pavojus, vaikai nedel- 
siant būtų nugabenti ten, kur Albrechtas jų nepasiektų. Pakaktų 
vien slapto Martos ženklo. 

- Šeimininke, kai niekas jos nestebės, ji gali išspjauti nuodus arba 
išgerti priešnuodžio, - davė peno apmąstymams Elmaras. - Manau, 
kad reikėtų ją saugoti visą naktį. 

— Kalėjime? - garsiai svarstė Albrechtas. - Ne, ten niekas nema- 
tys, ko ji gali imtis. Galbūt kas nors slapčia ištrauks ją iš ten. Ji tikrai 
turi keletą patikėtinių, kurie nedelsdami paklustų. 

Markizo sūnus ėmė kalbėti vis greičiau. 

— Be to, tai atkreiptų visų dėmesį. Ne, ji liks čia, mano kamba- 
ryje. 

— Mano pone! - paprieštaravo Marta. - Tai būtų neprotinga, 
sukeltų dar didesnį visų susidomėjimą! 

— Ak taip, jūsų garbė. Ir manoji, - iškošė Albrechtas paniekina- 
mai šyptelėjęs. - Ką pagalvotų mano vyrai, jei staiga prasidėčiau su 
ištekėjusia dvidešimt penkerių metų moterimi, kai aplink tiek jaunų 
gražuolių? 

- Ką gi, Elmarai, prižiūrėkite ją, kol gamins man migdomąjį gė- 
rimą. Kai jo išgers, saugokite likusią naktį, kad neišgertų priešnuo- 
džio ar nepadarytų dar ko nors. 

— Aš neketinu jums padėti, jei šis vyras praleis mano kambaryje 
visą naktį, ir dar tada, kai aš giliai miegosiu! - energingai užprotes- 


tavo Marta. - Verčiau įmeskite mane į kalėjimą. 

Po kitų Albrechto žodžių Elmaras užsiliepsnojo pykčiu. Bet 
Marta verčiau būtų sutikusi su bet kokia bausme, kad tik nebūtų 
taip lengvai atiduota tam, kurio nekentė visa širdimi. 

— Aš suprantu, tai dėl jūsų garbės. Na gerai, tada miegosite atvi- 
romis kambario durimis, o prie jų budės du mano ir du jūsų vyrai. 

— Ar galiu prieš tai išsiųsti ką nors, kad paklaustų, kaip sekasi 
gimdyvei? 

— Man nesvarbu. Tik greičiau imkitės darbo! 

Nekantriai mostelėjęs ranka, Albrechtas išsiuntė ją iš kambario. 
Elmaras nusekė iš paskos ir vos spėjus išeiti vėl čiupo ją savo geleži- 
niais pirštais. 

— Mano balandėle, man taip gaila, kad jis atsisakė šios idėjos, — 
pasišaipė vyras. - Kokia karšta naktis būtų - tik aš ir tu! 

Nepaleisdamas Martos iš rankų jis stumtelėjo ją laiptais žemyn. 
Taip moteris negalėjo pabėgti. Apačioje Elmaras tyliai pašnabždė- 
jo: 

— Albrechtas dar jaunas, todėl lengvai apsukai jį aplink pirštą. 
Bet manęs neapgausi. Aš dar tave apkaltinsiu, ragana. Ir pagalvok 
apie tai, kad jei Albrechtas ryte neatsikels pailsėjęs ir kupinas jėgų, 


su džiaugsmu išžudysiu tavo išperas. 


Sandyta Kariuomenė 


Penki raiteliai nepratardami nė žodžio stebėjo besiartinančią ka- 
riuomenę, kuri prieš juos vingiavo tarsi juodas, nuodingas drakonas. 
Gerolfas iš Magdeburgo jojo viduryje ant vis labiau nerimstančio 
savo eržilo, jam iš kairės ir iš dešinės turseno Lukas ir Ditrichas, o 
Kristianas su savo nedidele grupele lydėjo juos šiek tiek atsitraukę. 

Netrukus greitai artėjančių kanopų dunksėjimas virto vientisu 
griausmu. Net sėdėdami ant arklių penki apsišarvavę vyrai galėjo 
jausti, kaip po jų kojomis dreba žemė. Žirgai ėmė nervingai muisty- 
tis. Vos pavyko juos suvaldyti. Vėjas atnešė gaujos kriokimą ir dūmų 
debesis, besitęsiančius iš vakarų pusės, ir dvokiantį karo kvėpavimą. 

Kai juodojo drakono priešakyje jojantys raiteliai buvo pakanka- 
mai arti, kad matytų plika akimi, Gerolfas išvyniojo arkivyskupo 
Vichmano vėliavą. Netrukus iš anos pusės pakilo dulkių kamuolys. 

Nuo būrio atsiskyrė trijų asmenų grupė ir dideliu greičiu pasi- 
leido nepažįstamųjų link. Jiems besiartinant buvo galima pastebėti, 
kad ji sudaryta iš labai skirtingų vyrų. 

Viduryje jojo stambiausias iš jų. Jis vis dažniau suduodavo arkliui 
pentinais, kad šis greičiau šuoliuotų. Kadangi Kristianas su savo pa- 
lydovais neketino nei pulti, nei trauktis, jis stipriai timptelėjo už 
vadžių ir sustabdė žirgą tiesiai prieš juos. Vyras neabejotinai buvo 
brabantų vadas - milžiniško ūgio, dėvėjo šarvus. Daugelį kartų lū- 


žusi nosis buvo keistai užsirietusi, juoda barzda supinta į dvi kasas. 

Bet labiausiai visų dėmesį atkreipė, tikrąja to žodžio prasme, kvapą 
gniaužiantis dvokas. 

Visi akimirką susižvalgė, tada priartėjo ir antras Pilypo vadas — 
Luko amžiaus riteris, pajuodusiomis dėl miego stokos akimis. Jis 
norėjo užkalbinti grupelę, bet samdytinių vadas neleido nė prasi- 
žioti. 

— Kas jūs tokie? Norite su mumis pasigalynėti ar prisijungti? — 
išsišiepęs paklausė jis, pademonstruodamas bedantę burną. - Mes 
nesidalijame savo grobiu su niekuo! 

— Mus siunčia arkivyskupas iš Magdeburgo. Privalome pasvei- 
kinti atvykstantį garbingąjį Pilypą fon Heinsbergą ir informuoti 
apie padėtį Haldeslebene, - paaiškino Gerolfas — taip ramiai, tarsi 
planuotų medžioklę su draugais, o ne viešnagę nevaldomų samdi- 
nių kariuomenėje. 

— Nejaugi jūs dar neužėmėte to juokingo lizdelio? — milžinas 
skambiai nusikvatojo. Jo juokas buvo kupinas paniekos. - Gerai! 
Mes sumaišysime šį miestą su žemėmis, tada mums priklausys storų- 
jų prekybininkų turtas. Pasiimsime jų pinigus ir jų žmonas. Mano 
vyrams jau atsibodo savaičių savaites tenkintis senomis išdžiūvusio- 
mis valstiečių raganomis. Ateis laikas švelniai mėsytei, nekaltoms 
mergaitėms ir nutukusioms virėjoms, manančioms, kad jos geres- 
nės. 

Jis vėl nusijuokė ir pasisuko į pagaliau prie jų prisijungusį dvasi- 
ninką. 

— Sakyk, kunige, ar Haldeslebene yra moterų vienuolynas? - Jis 
mėgaudamasis apsilaižė lūpas, o pastebėjęs sunerimusį vienuolio 
veidą dar garsiau nusijuokė. - Ne? Na, juk kalba eina tik apie kelių 
vienuolių užpakalius. 

— Pakaks! — sušuko jo kairėje jojęs riteris. - Nereikia girtis savo 
nusikaltimais. 


Tada atsisuko į Gerolfą ir jo palydovus ir tarė: 

— Aš esu Hojeris fon Falkenšteinas. Sekite paskui mus. Palydėsi- 
me jus pas Pilypą. - Apsukęs savo žirgą palaukė, kol tą patį padarė 


milžinas. Tada jie visi kartu nujojo juodojo drakono link. 


Neatpažinti arkivyskupo buvo neįmanoma. Prieš jį, būrio prie- 
kyje, jojo penkios eilės iki dantų apsiginklavusių vyrų. Paskui juos 
sekė raitelis, nešantis Pilypo vėliavą, ir trys dvasiškiai. Vėliava vangiai 
plasnojo vėjyje. Pats arkivyskupas jojo ant puošnaus žirgo. Jo drabu- 
žiai buvo labai prabangūs, ant krūtinės kabėjo auksinis kryžius. Bet, 
kaip pamanė Kristianas, jam sunkiai sekėsi suvaldyti temperamen- 
tingą arklį. Dvasiškiai privalėjo būti kuklesni. Kadangi nėjo pėsčio- 
mis, jų žirgai buvo niekuo ypatingi. 

"Arkivyskupą kartu su dviem tuzinais jo riterių pridengė sunkiai 
ginkluotų vyrų užkarda. Daugiau Kristianas negalėjo pastebėti, bet 
viena buvo aišku: už prašmatnios priekinės linijos būrio tvarka buvo 
pakrikusi. Raitelių užnugaryje žingsniavo nesuskaičiuojama daugy- 
bė rėkaujančių pėstininkų. Daugelyje vietų, kur vyko muštynės, jų 
eilės buvo iširusios. 

Po milžino ženklo raitelių juosta prasiskyrė į vidų įleisdama atvy- 
kėlius. 

Žirgai buvo sustabdyti likus padoriam atstumui iki arkivyskupo. 

— Garbingojo Vichmano pasiuntiniai, - sušuko raitelis iš Kelno. 

Pilypo veide nušvito palengvėjimas. Jis sustabdė savo eržilą ir pa- 
kėlė ranką. 

— Sustosime čia. Pastatykite mano palapinę, - įsakė jis. 

Ginkluotieji nušoko nuo arklių ir netrukus patyrę vyrai baigė 
stovyklos įrengimo darbus. Gerolfas norėjo perduoti Vichmano 
sveikinimus, bet arkivyskupo rankos mostas privertė jį nutilti. Tik- 
riausiai jis nenorėjo kalbėti tol, kol nebus pastatyta palapinė, kurio- 
je bus įmanomas bent šioks toks privatumas. 

Iš tokio elgesio Kristianas padarė savo išvadas. Iki šiol jis matė 


pasipūtusį arkivyskupą Pilypą tik imperatoriškosios tarybos metu: 

galingą ir išdidžiai maloningą visiems, išskyrus imperatorių. Tuo 
tarpu dabar jis buvo vos atpažįstamas: išbalęs ir nervingas, net išsi- 
gandęs. Jo akys lakstė į visas puses. 

Galingasis Pilypas akivaizdžiai prarado savo valdžią įtartinai ka- 
riuomenei. Jis nepajėgė suvaldyti sukurstytų brabantų. Nepadėjo 
netjo riteriai, kurių nepakako, kad sudrausmintų samdytą būrį. 

Palapinė buvo pastatyta toje pačioje vietoje, kur arkivyskupas, 
vyrų padedamas, nulipo nuo savo žirgo. Niekam net nekilo mintis, 
kad stovykla kuriama viduryje kelio. Jokiam prekeiviui, vežėjui ar 
paprasčiausiam keliautojui nekiltų mintis eiti šiuo keliu, kai aplink 
siautėjo laukinė brabantų gauja. 

Laukdami, kol bus pakviesti pas Pilypą, Kristianas ir jo palydovai 
atidžiai apsižvalgė. Hojeris, jaunasis Kelno riteris, įsakė pasirūpinti 
jų žirgais. Jis taip pat atrodė įsitempęs ir susirūpinęs. 

Kristianas akies krašteliu pamatė tai, ko tikrai neturėjo pastebėti: 
vienas vyras, turėjęs pririšti jo žirgą, naršė po ryšulį, prikabintą prie 
balno. Maryrt, ieškojo, ką naudingo galėtų nugvelbti. 

Kristianas žaibiškai apsisukęs išsitraukė kardą ir puolė prie va- 
gies. Pajutęs kardo smaigalį prie gerklės, purvinas vaikėzas suveltais 
plaukais tik kvailai dėbtelėjo. 

— Jei šiuo metu nekeliaučiau, būčiau nukirtęs tau dešinę, - įsiutęs 
sušuko Kristianas. Nutvėręs sučiuptąjį paklupdė jį ant kelių. Tada 
riterio žvilgsnis nukrypo į brabantų vadą. 

— Pats jį nubausi, ar ši garbė atiteks man? 

Kvapą sulaikė ne tik Ditrichas. Visi stebėjo milžiną, kuris iš pra- 
džių pažvelgė į Kristianą, po to į savo vyrą. Jis priėjo prie klūpančio- 
jo, nutvėręs už plaukų atvertė jo galvą ir išsitraukęs durklą nedelsda- 
mas perpjovė gerklę. 

Pro šarvus ištryško kraujo fontanas, bet milžinas ramiai pasitrau- 
kė žingsnį į šoną, tarsi jam nerūpėtų dar labiau susitepti. Tik tada 
paleido mirštantįjį, kurio galvą vis dar laikė už plaukų. Metęs į be- 


dvasį kūną paniekos kupiną žvilgsnį jis nusispjovė. 

— Kvailys! 

Tada atsisuko į Kristianą. 

— Dabar jūs patenkintas? 

Šis vos linktelėjo ir įsikišo kardą atgal. 

Netrukus iš šviežiai pastatytos palapinės išniro dvasiškis ir pa- 
kvietė juos vidun. Jo kvietimas galiojo tik Kristianui, jo palydovams 
ir jaunajam Kelno riteriui, bet brabantų vadas paprasčiausiai nustū- 
mė juos į šoną. 

— Nesirūpink vienuoliūkšti, Pilypas vis tiek netrukus lieps mane 
pakviesti. Su kuo daugiau jis ketina užimti Haldeslebeną, jei ne su 
mano žmonėmis? - vėl nusiviepė milžinas. - Kartu su keliais savo 
riteriais? O gal su tais šlubiais iš Magdeburgo, kurie jau kelias savai- 
tes stengiasi veltui? 

Ditrichas pasinaudojo kilusiu sambrūzdžiu ir tyliai paklausė 
Luko: 

— Kodėl jis taip pasielgė? 

Lukas iš karto suprato, ką turėjo omenyje išbalęs ginklanešys. 
Kristianas liepė jam jokiu būdu nepasiduoti provokacijoms. O pats 
vos atvykęs sukėlė ginkluotą ginčą. 

— Jie norėjo mus išbandyti, - tyliai paaiškino Lukas. - Dabar 
žino, kad mes jų nebijome. Jų yra daug, bet vyrai nėra vieningi. Va- 
das net nesistengė apginti savo žmogaus. 

— Kodėl turėtume leisti, kad jis įsiveržtų į asmeninį mūsų pasi- 
tarimą, nors Pilypas nenori, kad jis dalyvautų? - sušnabždėjo Dit- 
richas. 

Lukas išsiviepė. 

— Arkivyskupas pats turėtų išspręsti šį klausimą. Mes juk nesame 


jo pavaldiniai. 


Kelno arkivyskupas džiaugėsi jų atvykimu, nors gerų naujienų 
neišgirdo. Išklausęs informaciją, jis akimirkai sustingo, tada nieko 


daugiau nesakęs leido vyrams pasišalinti, 

Lauke Kristianas pareiškė norą pasikalbėti su jaunuoju riteriu. 

— Ko laukia jūsų karvedys? - tyliai paklausė, nes nesimatė jokių 
išvykimo požymių. Jie sustojo vidurdienį kelio viduryje, nors iki ke- 
lionės tikslo liko vos keletas mylių. 

Hojerio veidas ištįso. Dabar jis atrodė daug labiau pavargęs, nei 
jau buvo. 

— Spėju, kad jis ketina pralaukti čia visą naktį. Jis bijo to, kas 
gali atsitikti, kai tie, — jis linktelėjo į žiauriai besimušančių karei- 
vių būrį, — pasieks artimiausią kaimą. Patikėkite manimi, aš nesu 
pernelyg jautrus, bet pamačius, ką išdarinėja ši gauja, miego tikrai 
nesinori. 

— Ir niekas negali jų sulaikyti, - konstatavo Kristianas. 

— Arkivyskupas pagrasino jiems ekskomunikacija, bet tai jų nė 
karto nesulaikė, - pranešė jaunuolis. - Išniekinę moteris jie perveria 
joms per pilvą ietis, besilaukiančioms iš pilvų išpjauna dar negimu- 
sius vaikus, sukapoja mažus vaikus arba įmeta juos į ugnį motinų 
akivaizdoje... - Jis sudrebėjo, tada perbraukė papilkėjusį iš nuovar- 
gio veidą. - Norėjome juos pagąsdinti ir keletą pakarti. Bet Pilypas 
priešinasi. Jų per daug. Arkivyskupas bijo, kad ims maištauti arba 
paprasčiausiai pasitrauks. O mūsų riterių tikrai per mažai, kad juos 
sulaikytume. Kokia bus nauda, jei rizikuosime savo gyvybėmis, kad 
išgelbėtume kitus? Vos pasitrauksime porą žingsnių į šoną, jie puls 
ten, kur nespėsime sužiūrėti. Tai bedievė, nuodėminga gauja. Mūsų 
tik penkiasdešimt, o jų keturi tūkstančiai. 

— Penkiasdešimt kartu su mumis, - patikslino Kristianas. - Ke- 
liaudami čia mes perspėjome kaimų gyventojus. Jie kartu su gyvu- 
liais jau turėtų būri pasislėpę miškuose. 

Jaunojo riterio akyse sužibo viltis. 

— Dabar mums patiems tereikia išlikti gyviems — bent kol pa- 
sieksime priešo pilį. Kas žino, kaip jie išlies savo įsiūtį radę tuščius 


kaimus. 

Atrodė, kad praslinko amžinybė, kol arkivyskupas įsakė ruoštis 
kelionei. Kristianas pasinaudojo proga ir savo palydovams papasa- 
kojo naujienas. 

— Ar pastebėjote, kad Kelno riteris per daug jaunas ir tikrai ne- 
pakankamai patyręs kovoje? — aplinkinių paklausė Raimundas. — 
Arba gražusis Pilypas nori aplink save matyti tik jaunus vyrus, arba 
patyrę riteriai apdairiai atsisakė keliauti į karą su juo, žinodami, kad 
prie jų prisijungs brabantai. 

— Nežinau, kuri iš tavo paminėtų pastabų man šlykštesnė, - su- 
niurzgėjo Lukas. Jis atsistojo ir pabandė nuo savo apsiausto nu- 
krapštyti keletą sudrėkusių žemės gabalų. 

"Veltui stengėsi, nes vėl ėmė lyti. Pagal rytuose kylančius tamsius 


debesis jie turėtų pakliūti tiesiai į audrą. 


Penkių asmenų Vichmano pasiuntinių grupelei atiteko vieta vi- 
sos kolonos priekyje. Kristianas įsitaisė taip, kad jotų netoli juoda- 
barzdžio samdinių vado. 

Jei užtempęs laiką Pilypas tikėjosi, kad dar prieš sutemas pereis 
pirmąjį kaimą ir tik už jo sustos pailsėti, labai apsiriko. Pradėjus 
temti, priešakyje iškilo siauros bažnyčios bokštų viršūnės. Juos pa- 
stebėjusi laukinių kariuomenė ėmė džiūgauti. | 

Kristianas metė Ditricho pusėn įspėjamą žvilgsnį. Šis sukandęs 
dantis privalėjo klausytis, kaip keli vaikinai ėmė jam garsiai dėsty- 
ti, kokius nusikaltimus ketina čia įvykdyti. Ditrichas laikėsi duoto 
žodžio ir išliko ramus. Ar bus galima padėti kaimui, paaiškės tik į 
jį nuvykus. Vaikinas tikėjosi, kad gyventojai spėjo saugiai pasislėpti 
patys ir paslėpti gyvulius. 


Netrukus būrys ėmė šurmuliuoti, nes visoje gyvenvietėje dūmai 
kilo vos iš vieno namo. 


Vyrai prajojo per kaimą, bet niekur nesimatė nė gyvos dvasios. 

Ditrichas jau norėjo lengviau atsikvėpti, kai prie jų kažkas prisi- 
artino. Tai buvo kaimo kunigas. 

Lyjant lietui jis baimingai pėdino raitelių būrio link. Hojeris fon 
Falkenbergas įsakė kolonai sustoti. 

Įsiutęs Kristianas klausė savęs, kodėl šis kvailas kunigas nepasi- 
naudojo jo skubiu įspėjimu ir kėlė pavojų sau ir kitiems. 

Dvasiškis atsakė pats. 

- Būkite palaiminti, kilmingieji ponai, - drebančiu balsu pasvei- 
kino jis. - Prašau pasakyti garbiajam vyskupui... 

— Arkivyskupui, - su panieka iškošė brabantų vadas. 

— Atleiskite, arkivyskupui, — pasitaisė kunigas ir išsigandęs pa- 
žvelgė į milžiną, - ...kad mes sveikiname jį atvykus į mūsų kaimą ir 
siūlome apsistoti kuklioje mūsų bažnyčioje. Bet kurią sekundę gali 
kilti audra... ir jis tikrai nenorėtų nakvoti po atviru dangumi. 

— Kunige, nejaugi netiki, kad arkivyskupas palaiko pakanka- 
mai gerus.santykius su dangumi, kad paprašytų Visagalio geresnio 
oro? — šaipydamasis užsipuolė jį juodabarzdis gaujos vadas. 

Dvasiškis kažką išlemeno, ko niekas nesuprato, nes kaip tik tuo 
metu juodabarzdis nušoko nuo žirgo ir davė ženklą savo raiteliams 
padaryti tą patį. 

Kristianas susižvalgė su savo kompanionais. Dabar tikrai įvyks 
tai, ko jie stengėsi išvengti. Ir tik todėl, kad kažkoks žioplas kaimo 
kunigas įsigeidė pabendrauti su arkivyskupu. 

Pilypas trumpam atkreipė visų dėmesį pakviesdamas dvasiškį 
prieiti. Šis pagarbiai atsiklaupė prieš jį ant kelių. Arkivyskupas nuo- 
bodžiaudamas uždavė jam keletą klausimų ir nupėdino į medinę 
čerpėmis dengtą bažnyčią. 

Kristianas davė ženklą savo vyrams sekti paskui jį priešinga kryp- 
timi — į kunigo trobelę, kurlink matė slenkančius tamsius šešėlius. 
Besiartindami jie išvydo, kaip vienas iš samdytinių išsitempė iš 


namo mirtinai išsigandusią vyresnę moterį. 

— Ateikite visi čia! - sušuko jis savo draugams. - Kai baigsiu, už 
kelias monetas galės ją gauti kiekvienas iš jūsų. 

Jis išsitraukė durklą ir pakišo jį moteriai po kaklu. 

— Gulkis ir išskėsk kojas! Kitaip nudursiu tave ir tada apsitarnau- 
siu pats! 

Moteris - tikriausiai kunigo namų šeimininkė - nepajudėjo, tik 
sumirksėjo iš išgąsčio išplėstomis akimis. 

Iš trobelės pasigirdo garsus klyksmas ir iš jos išlindo kitas karys, 
rankose spausdamas spurdančią daugiausia ketverių ar penkerių 
metų mergaitę. 

— Pažiūrėkite, ką čia turiu! — susižavėjęs užbaubė jis. - Šiandien 
pasismaginsim su kunigo dukrele! 

"Tai tapo moteriai durklu grasinusio vyro pragaištimi. Jis per vėlai 
pastebėjo, kad iš šono prisiartino Kristianas. Šiam nespėjus surea- 
guoti Kristiano kardas visa jėga kirto per petį, ir ranka, laikiusi durk- 
lą, paprasčiausiai nukrito. Vyras netikėdamas savo akimis stebėjo iš 
kūno trykštantį kraują, tada susmuko ant kelių ir krito veidu į žemę. 

Kristianas apsisuko ir kirto mirtiną smūgį antram kariui. Jis pa- 
stūmė dar drebančią moterį atgal į trobelę ir nuožmiai nužvelgė 
besiartinančius karius, kurie išsitraukė ginklus ir norėjo jį apsupti. 
Bet nespėjo to padaryti, nes šalia Kristiano jau stovėjo Gerolfas ir 
jo žmonės. 

— Už manęs, - liepė Ditrichui. 

Šis norėjo paprieštarauti, bet Kristianas neturėjo laiko dery- 
boms. 

— Greitai! — suriko jis. Su šiais vyrais jie būtų susitvarkę ir ketu- 
riese, bet nebuvo galima rizikuoti Oto sūnaus gyvybe. 

Brabantai delsė. Jie matė, kaip greitai nepažįstamasis susitvarkė 
su dviem jų bendražygiais, o jo draugai atrodė ne ką mažiau kupini 
ryžto. 

Jų buvo vos tuzinas. Pusė tikrai žūtų kovoje. Be to, nė vienas iš jų 


netroško būti pirmasis. Senoji tikrai neatrodė tokia graži, o išpera 

vis tiek jau pasislėpė. Gal būtų protingiau nusiaubti keletą atsargų 
sandėlių, kol kiti to nepadarė. 

Kristianas, kaip ir jo draugai, buvo pasiruošę puolimui: šiek tiek 
palinkę į priekį, pražergę kojas ir atkišę kardus į priekį. 

Vieną akimirką atrodė, kad užpuolikai ketina trauktis. Bet tada 
prisiartino kiti gresiančiai kovai pasiruošę vyrai. Kartu su jais pasi- 
rodė jų vadas ir ėmė brautis vidurio link. 

- Ir vėl jūs, - suniurzgėjo pamatęs, kad viso triukšmo kaltininkas 
yra Kristianas. Tada jo žvilgsnis užkliuvo už dviejų negyvų karių. — 
Per vieną dieną kainavote man tris vyrus... šiek tiek per daug sąjun- 
gininkui! 

Milžinas įsirėmė rankomis į šonus, pasisuko į savo vyrus ir su- 
riaumojo: 

— Kas čia atsitiko? 

Niekas neišdrįso atsakyti, todėl nenuleidęs kardo prabilo Kris- 
tianas. 

— Arkivyskupas tikrai nenorėtų išgirsti, kad tavo žmonės ketino 
užpulti kunigo namų šeimininkę ir jos dukterį. 

Juodabarzdžio veide šmėstelėjo pašaipi šypsena. Buvo nesunku 
nuspėti, ką jis galvoja: tas mėmė arkivyskupas pats taikstėsi su tuo, 
kad pakeliui niokojome vienuolynus ir niekinome vienuoles. 

Bet jam pakako proto neištarti to garsiai. Viena buvo nudurti 
kelis niekam nereikalingus valstiečius, o kita susikauti su riteriais, 
kurie buvo pasiųsti sąjungininkų. Be to, tarp jų buvo markizo sūnus. 
Visiškai nesvarbu, kad iš nereikšmingo žemės lopinėlio rytuose. 

Ir kurgi slepiasi tas vaikėzas? Tikriausiai už plačių šio agitatoriaus 
pečių, bet išsitraukęs kardą ir pasiruošęs susigrumti su mano vyrais! 
Toks narsumas vertas pagarbos. Na, nieko, netrukus maniškiai jį 
sučiups ir tiems išsišokėliams bus atkeršyta. Tik ne čia ir ne dabar, 
tiesiai prieš kumpą Pilypo nosį. Bet Haldeslebeną supa pelkė... 

Kristianas pastebėjo, kad brabantų vado žvilgsnis nukreiptas į 
Ditrichą, ir iš karto nusprendė nė žingsnio nepaleisti vaikino be ap- 


saugos. Žinoma, pirmiausia reikia išgyventi šį susidūrimą. 

— Tavo vietoje sulaikyčiau vyrus, kad šie nesudegintų valstiečių 
daržinių ir maisto atsargų sandėlių, - šaltai kreipėsi jis į juodabarz- 
dį. Tada vangiai mestelėjo galvą į tą pusę, kur keli degantys fakelai 
pajudėjo greta esančios trobelės link. — Iš šių kaimų Vichmanas at- 
sigabena priemonių, skirtų užgrobimui, taigi jums. 

— Prakeikimas! — suriko vadas. - Eikite paskui juos! - pašaukė 
savo žmones. Šie vis dar stovėjo ir svarstė, kas būtų naudingiau - ar 
užmušti Kristianą ir jo kompanionus, ar paieškoti grobio. 

Kariai sutrikę atsitraukė, kad sustabdytų savo draugus. 

Kristianas pažvelgė jiems pavymui, nubraukė kardą ir įsikišo į 
makštį. Spėjęs nudžiūti kraujas nusigrandys į ožkos karčius, kuriais 
buvo padengtas kardo dėklas. 

- Per plauką, — su palengvėjimu atsiduso Raimundas. - O ką 
dabar? 

— Į bažnyčią. Naktį tikriausiai išgyvensime tik būdami netoli Pi- 
lypo. 

— Po tokios bedievystės aš tikrai susitaikysiu su mintimi, kad teks 
pasislėpti po arkivyskupo sparneliu, — suaimanavo Lukas. - Šiuo 
metu man tikrai reikėtų atgaivinti tikėjimą, kitaip tuoj išvemsiu 


savo žarnas. 


Senoji kaimo bažnyčia jau buvo virtusi poilsio vieta. Lauke ka- 
raliavo naktis. Lietaus lašai taip garsiai barbeno į stogą, kad atrodė 
tarsi kas muštų būgnus. Moliu išdrėbtas prieangis virto vis didėjan- 
čia bala. 

Bažnyčios viduryje apsistojo arkivyskupas su artimiausiais savo 
patarėjais ir tarnais, netoli jų įsikūrė Kristianas ir jo palydovai. Vi- 
dun jie įsivedė ir savo žirgus, taip pat ir keletą Pilypo ristūnų. Kris- 
tianas priėmė šį sprendimą todėl, kad bijojo ryte rasti tik gyvulių 
palaikus. Buvo įprasta, kad audrų ar kitų katastrofų metu kaimo 


gyventojai kartu su gyvuliais ieškodavo prieglobsčio bažnyčioje. 

Kaimiečių vis dar nesimatė, tik suglumęs kunigas pasiruošė guolį 
netoli vyskupo. Jo namų šeimininkė ir jos dukra, kurioms jis buvo 
įsakęs likti, kai įžengs kariuomenė, jau buvo pabėgusios į mišką pas 
kitus gyventojus. 

Kristianas padalijo paskutinę duoną. Prieš išvykstant jos įdėjo 
Gretė, baltaplaukė markitantė. 

Per siaurus langų plyšius matėsi, kaip žaibai akimirkai nušviesda- 
vo juodą naktį. Juos lydėjo smarkus griaustinis, kuris kiekvieną kartą 
sudunksėdavo vis arčiau. 

Po skurdžios vakarienės vyrai pasiskirstė budėjimo tvarką. Pir- 
masis budėti pasisiūlė Kristianas. Kartu pasiėmė ir Ditrichą. Jis nu- 
manė, kad vaikinas vis tiek negalėtų užmigti. Lukas ir Raimundas 
susisupo į drėgnus apsiaustus ir akimirksniu užsnūdo. 

Gerolfas iš Magdeburgo buvo pakviestas pas Pilypą. Keturi Mei- 
seno piliečiai buvo vieni, bet vos už tuzino žingsnių nuo arkivysku- 
po. Jų akys ilgainiui priprato prie tamsos. Šviesos teikė vos kelios 
žvakės bažnyčios viduryje. Ant sienų žaidė žmonių šešėliai. Po kurio 
laiko Pilypo žmonės užkūrė nedidelį laužą. Kas žino, iš kur jie gavo 
sausų malkų. 

Skurdžios bažnyčios vidų vėl nutvieskė žaibai. Beveik tuo pačiu 
metu sugrumėjo griaustinis. Kaimo kunigas susigūžė ir panarinęs 
pečius nušliaužė iki altoriaus, kur galėtų pasimelsti. 

Ditrichas nusuko žvilgsnį nuo pasigailėtinos būtybės ir šis vėl 
sustojo ties Pilypu. 

— Kaip tai įmanoma? - sušnabždėjo jis Kristianui. - Kaip Dievo 
tarnas galėjo pasamdyti tokią niekingą gaują? 

- Ir dar už jų nusikaltimus mokėti iš tikinčiųjų surinktais pi- 
nigais, - sarkastiškai pridūrė Kristianas. — Nėra jokio atsakymo. 
Galbūt tai, kad Heinricho būriai sunaikino Zoestą, ir paaiškintų 
jo įniršį. Nors arkivyskupas turėtų atleisti daug lengviau nei kiti... 
ir perleisti kerštą Visagaliui. Bet tai menkas pasiteisinimas. Tokio 


kraujo liejimo pateisinti negalėtų niekas. 

Kristiano balsas skambėjo labai griežtai. Ditrichas retai tokį iš- 
girsdavo. 

— Toks yra karas. Jis ištraukia į paviršių visas blogąsias žmogaus 
savybes. 

— Bet taip pat parodo ir didvyrišką narsą. Argi karas nėra kilnus 
reikalas? — netikėtai įsiterpė Ditrichas. 

Kristianas svarstė, kaip jaunajam vyrui galėtų paaiškinti savo po- 
žiūrį, kad šis neimtų abejoti riterio ištikimybe imperatoriui ir tikėji- 
mo tvirtumu. Daugeliu atvejų jis mąstė kitaip nei dauguma riterių, 
kurie negaišdavo laiko galvodami apie paprastų žmonių likimą. Kol 
Otas paėmė Kristianą į Burgbergą ir leido į riterių mokymus, ber- 
niukas buvo našlaitis, augo pas neturtingą, bet labai protingą mo- 
terį. Kristiano tėvui tai kainavo gyvybę - jis buvo senojo Meiseno 
markizo šnipas. Kristianas neturėjo jokios nuosavybės, jo kilmė ne- 
buvo gerbtina, nes tėvas dirbo muzikantu, ko niekas neturėjo suži- 
noti. Bet nepaisant to, jis, dar būdamas pažu, užsitarnavo vienmečių 
kilmingųjų, tokių kaip Randoltas, Ekehartas ar Elmaras, panieką ir 
priešiškumą. 

— Mes juk sutinkame su nuomone, kad imperatorius yra garbaus 
proto ir riteriškojo idealo įsikūnijimas? 

— Savaime suprantama. 

— Ar žinai, ką jis kadaise įvykdė atvykęs į Cremo miestą netoli 
Milano? Tai nutiko dar prieš tai, kai tu atvykai į jo rūmus. 

Ditrichas papurtė galvą. 

— Jis uždarė belaisvius, tarp jų ir vaikus, į dėžes ir liepė pakabinti 
prie užimtos pilies bokštų. Norėdami atkovoti savo miestą, jo gynė- 
jai buvo priversti šaudyti degančias strėles į savo vaikus, kurie klykė 
iš išgąsčio ir maldavo pasigailėti. Tol, kol žuvo. Gyventojai keršto 
vedini sukapojo sugautus imperatoriaus žmones jų bendražygių 
akyse ir numetė gabalus ant jų galvų. 


Ditrichas nutilo. 

— O Šventasis karas? Kryžiaus žygiai prieš netikinčiuosius? — ga- 
liausiai neatlyžo jis. - Juk žudyti netikinčius yra Dievo valia. Taip 
sako dvasininkai: to nori Dievas. 

Kristianas turėjo palaukti, kol nutilo griaustinis. 

— Nežinau, ar to nori Dievas. Bet aš pažinojau vyrą, kuris da- 
lyvavo paskutiniame savo kryžiaus žygyje. Tai buvęs mūsų kaimo 
kunigas. Jis kovojo tada, kai dar prieš daugiau nei trisdešimt metų 
karaliaus Konrado būriai išžudė beveik visus Damasko vyrus. Grįžęs 
nuėjo tiesiai į vienuolyną, nes negalėjo ištverti žudynių. Jis norėjo 
rasti laisvę. 

— Ar rado? 

Prisiminus tvirtų įsitikinimų ir atlapaširdį kunigą Bartolomėjų, 
Kristiano veide nušvito ilgesinga šypsena. 

— Vienuolyne gal ir ne visai. Bet manau, rado ją padėdamas mūsų 
kaimo žmonėms susikurti naują, geresnį gyvenimą. 

— Ar daug žmonių nužudėte? — patylėjęs norėjo sužinoti Ditri- 
chas. 

— Taip. - Atsakymas nuskambėjo tvirtai ir liūdnai. - Bet jie ne- 
buvo beginkliai valstiečiai ar moterys su vaikais. Tik priešai. Žmog- 
žudžiai ir nusikaltėliai - tokie, kaip tos šiukšlės šiandien, riteriai, 
paniekinę taisykles ir kenkę kitiems. 

Kristianas pasimuistė. 

- Jei mes tikrai užimsime Haldeslebeną, teks nužudyti daug gerų 
vyrų, kurie priversti kovoti priešingoje barikadų pusėje, Heinricho 
pusėje. 

— Kova - neišvengiamas karo palydovas, - aistringai paprieštara- 
vo Ditrichas. - Mes ginsime žemę nuo hercogo Heinricho savivalės. 
Jo būriai nusiaubė ištisas vietoves! 

— Tą ir turėjau omenyje, - ramiai atsiliepė Kristianas. - Pilypo 
gauja ne ką geresnė — ne - ji dar blogesnė. Karas visada pirmiausia 
kerta beginkliams. Ir skaudžiausiai. Mes, riteriai, esame prisiekę juos 


ginti. 

Ditrichas suprato, kad pavojingai atviri mokytojo žodžiai reiškė 
jo pasitikėjimą. Ilgai svarstė, ką galėtų pasakyti, bet taip ir neatrado 
tinkamų žodžių. 

Kurtinantis griaustinio dundėjimas ir ryškus žaibas padėjo jam 
išvengti atsakymo. Bažnyčia prisipildė aštrių dūmų. Visų žvilgsniai 
nukrypo į viršų. Stogas poškėdamas įsiliepsnojo. 

— Gaisras! Visi laukan! —- sušuko kažkas. - Bažnyčia dega! 

Vyrai iš karto puolė prie arkivyskupo norėdami jį apsaugoti. Ėmė 
liepsnoti Pilypo skvernai, todėl jis pamiršęs orią laikyseną išbėgo 
laukan. 

Kilęs triukšmas prižadino Raimundą ir Luką. Šie, kaip įprasta, 
čiupo ginklus. Bet tada pamatė, kas atsitiko. Žaibas uždegė bažny- 
čios bokštą, kuris, nors ir lijo, degė kaip dagtis. Po kurio laiko ėmė 
virsti liepsnojančios sijos, kristi čerpės ir kibirkštys. Netrukus visas 
bažnyčios stogas skendėjo ugnyje. | 

— Išveskite arklius! - paragino Kristianas. 

Riterių žirgai buvo išmokyti klausyti šeimininkų net gaisro atveju, 
bet šį kartą nenorėjo eiti. Trypdami ir žvengdami jie grūdosi aplink 
Kristiano eržilą. Šis stengėsi išvesti savo bandą iš pavojaus zonos. 

Kristianas iš visų jėgų stengėsi nuraminti savo žirgą, kad galėtų jį 
atrišti. Kiti riteriai rizikuodami gyvybėmis bandė padaryti tą patį. 

Staiga arkliai tapo nevaldomi. Kristianui neliko nieko kito, teko 
užšokti ant Radomiro ir tvirtai apkabinus žirgo kaklą prasibrauti į 
priekį. Kiti žirgai išsigandę nusekė iš paskos. 

Lukui ir kitiems vyrams dar pavyko surinkti balnus ir likusius 
daiktus. 

Kristianas leido Radomirui nušuoliuoti nemažą atkarpą, tada 
apsisuko ir padarę lanką grįžo prie liepsnojančios bažnyčios. 

Kairėje Raimundo rankoje žiojėjo išdegusi žaizda, rudos jo gar- 
banos buvo apsvilusios, Ditricho ir Luko drabužiuose švietė prade- 


gusios skylės. Bet daugiau nieko blogo nenutiko. 

Patenkinti, kad Kristianas taip pat sėkmingai išgyveno šią naktį, 
jie paėmė iš jo arklius. 

Nors liepsnos labai gąsdino gyvulius, Kristianas, Lukas, Raimun- 
das ir Ditrichas liko šalia bažnyčios. Žinoma, ne taip arti, kad ant 
jų užvirstų krintanti sija ar koks nuodėgulis. Bet pakankamai, kad 
ugnis juos nušviestų, o brabantai negalėtų atšliaužti bei pasinaudoję 


kilusia sumaištimi įvykdyti keršto. 


Galbūt iš pradžių kas nors ir davė nurodymus imtis gesinimo 
darbų, bet greitai tapo aišku, kad tai neturi jokios prasmės. Mediena 
buvo tokia sena ir išdžiūvusi, kad net per lietų liepsnojo kaip degik- 
liai ir skleidė aštrius dūmus. 

Hojeris paskirstė vyrus, kurie turėjo stebėti aplinkinius namus, 
kad į juos neįsimestų ugnis. Tai nebuvo būtina. Trobelės buvo nuto- 
lusios nuo bažnyčios pakankamai saugiu atstumu. 

Išaušus rytui iš bažnyčios buvo likusios kelios rūkstančios sijos. 
Jos styrojo į visas puses tarsi juodi išdžiūvę pirštai. 

Kunigas sustingęs žvelgė į savo bažnyčios griuvėsius. Prie krūtinės 
spaudė altoriaus kryžių, kurį išgelbėjo iš degančių Dievo namų. Po 
kurio laiko susmuko ant kelių, jo liesais, suodžiais išteptais skruos- 
tais riedėjo ašaros. 

Kiaurai permirkęs ir lygiai toks pat suodinas arkivyskupas priėjo 
prie jo ir kažką pasakė. Bet jo žodžiai nelaimingo kunigo nepasiekė. 
Tada Pilypas įsakė savo vyrams ruoštis kelionei. 

— Dabar žinau dar vieną atsakymą, - pratarė sukrėstas Ditri- 
chas. - Pats Viešpats atsakė. Jis nepakęs, kad jo namuose glaustųsi 
žmogus, pasikliovęs bedieviais brabantais. 

— O kaimo gyventojai privalės taupyti, kad pasistatytų naują 


bažnyčią, - sausai pridūrė Kristianas. 


Naujasis šei " 4 


Vidurnakty Albrechtas aimanuodamas pašoko iš miego. Jis pasi- 
purtė norėdamas nuvyti šmėkštelėjusį šmėklos veidą. Tada suprato, 
kad atsidūrė nepažįstamame kambaryje. Po akimirkos prisiminė 
esąs Kristiansdorfe. 

Tiksliau pasakius, jis yra Kristiansdorfo šeimininkas. Veidą iš- 
kreipė šypsnys. Pirmą kartą gyvenime nereikėjo niekam paklusti ir 
tarnauti — nei tėvui, nei griežtam seneliui ir dėdei, kurie jį mokė, 
nei karaliui, kuris dar buvo paauglys. Pirmą kartą jis galės vadovauti 
neribotai. Ne netikėliams tarnams ar pažams, o turtingiausiam kai- 
mui. Kaimui, kuris greitai priklausys jam vienam, kaip ir visa Mei- 
seno grafystė. 

Per langą girdėjosi, kaip kieme verda darbas. Kažkur visai po juo 
pasigirdo beldimas ir kalimas, lojo keletas šunų, žvengė arklys. Kaž- 
kas garsiai suriko ant Peterio. Visi aplinkiniai sužinojo, kad jei tik 
pagaus tą niekam tikusį tinginį, nusuks jam ausis. Bet stebėdami šią 
sceną žmonės tik juokėsi. 

Pagal saulės padėtį danguje Albrechtas suprato, kad turėtų būti 
jau gerokai įdienoję. Jis miegojo ilgai ir kietai, pirmą kartą nekanki- 
no jokie baisūs košmarai. Į neseniai išvystą šmėklą jis net nekreipė 
dėmesio. Palyginus su tuo, kas jį kankindavo iki tol dienos ir miego 


metu, tas reginys buvo niekis. 

Vadinasi, Kristiano žmona tikrai žino, kaip gali jam padėti. Ge- 
rai, Nors iš dalies blogai, nes jis gali pakliūti į šios protingos mo- 
ters rankas, o tai jam labai nepatiko. Joks tikras vyras neturėjo būti 
priklausomas nuo moters, juo labiau ja pasitikėti. Juk atkeliavo čia 
norėdamas jai atkeršyti, kad dėl jos ir to Kristiano jo brolis nebuvo 
išsiųstas į vienuolyną. 

Šie du buvo pačios blogiausios rūšies. Jie iš tikrųjų priklausė 
elgetoms, kurie turėtų klūpėti prie bažnyčios, o ne jų, kilmingųjų 
sluoksniui. Elmaras išdavė jam keletą įdomių smulkmenų. Apimtas 
silpnumo akimirkos kunigaikštis pakėlė tuos netikėlius į kilmingų- 
jų gretas. Lyg to nebūtų gana, jie pasirodė esą jo motinos ir neken- 
čiamo dėdės Landsbergo numylėtiniai. Jie net nesusimąstė, kaip tai 
glumino Albrechtą. 

Bet apie žolininkę pagalvos vėliau. Jeigu tik ji kada nors prabus. 
Paklausęs Elmaro patarimo, jis vakar privertė Martą išgerti dvigubą 
dozę pačios sumaišyto migdomojo gėrimo. Jeigu jis miegojo beveik 
iki pietų, tai ji tikrai artimiausiu metu nesimaišys po akimis. 

Šiuo metu turėjo skubesnių reikalų. 

Albrechtas atsikėlė ir žengė keletą žingsnių, kol visiškai atgavo jė- 
gas. Tiesioginiai saulės spinduliai išbudino galutinai. Tada atlapojo 
duris ir suriko, kad kas nors nedelsiant ateitų į jo kambarį - atneštų 
pusryčius ir nupraustų. 

Jo kambarį saugojo du sargybiniai. Šie, pamatę šeimininką, pasi- 
sveikino ir plačiai išsišiepė. Jiems pasirodė keista pamatyti Albrechtą 
šiuo dienos metu dar pusnuogį. Taip galėjo atsitikti tik daug išgėrus, 
arba jei riteris su draugais naktį prisikvietė paleistuvių. Bet Elmaro 
įsakymas buvo vienareikšmiškas: jokiu būdu nežadinti šeimininko. 

Vienas jų iš karto buvo išsiųstas pakviesti kelias tarnaites, o kitas 
surasti Elmarą. 

Tada Albrechtas grįžo į savo patalą, išsitiesė ir patenkintas pasi- 


rąžė. 

Elmaras žengė pro duris kartu su viena iš tarnaičių, kuri atnešė 
vyno, baltos duonos, mėsos ir sūrio. 

— Jūs atrodote puikiai pailsėjęs. Gerai išsimiegojote? — pasitei- 
ravo riteris. Nuo pat grįžimo į tėvo namus Elmaras buvo Albrechto 
patikėtinis ir patarėjas. 

— Kietai kaip po turiningos nakties, - pasijuokė būsimas marki- 
zas ir pakvietė Elmarą pasidalyti pusryčiais. - O ką veikia moteris? 

— Miega. Dar giliau ir kiečiau. Nesirūpinkite, likusią dienos dalį 
ji nesikels. Nekils jokių rūpesčių. 

— Tikiuosi, - suniurzgėjo Albrechtas. Prieš atsipjaudamas storą 
riekę mėsos jis akimirkai sustingo. — Jūs įsidėmėjote tą mikstūrą? 
Tam arvejui, jei ji nepabustų? 

— Nesijaudinkite, - ramino jį Elmaras. - Jei sugalvotų pakracyti 
kojas, tam reikalui yra jos podukra, kuri taip pat nusimano apie pa- 
našius reikalus. Ta, kuri vakar pagimdė. Jei prireiks, ištempsime ją iš 
gimdyvės patalo. 

— Kokia laimė, kad taip gerai pažįstate šį kaimą, — su palengvėji- 
mu atsiduso Albrechtas. 

Akimirkai Elmaro veidą iškreipė įniršio kupini prisiminimai. 

- Juk sakiau, kad dažnai čia lankydavausi su geru draugu. Apie 
šio kaimo gyventojus galiu papasakoti tikrai nemažai naudingų da- 
lykų. 

Jų pokalbį pertraukė barbenimas į duris. 

— Būkite pasveikintas, pone. Atnešiau vandens rytinėms jūsų 
maudynėms, - pasigirdo balsas už durų. 

— Pats laikas! — suriaumojo Albrechtas. - Įeik. 

Niurzgėdamas jis apžiūrinėjo apvalią seną tarnaitę, kuri atitempė 
du kibirus šilto vandens ir juos pastačiusi suaimanavo. 

— Tikrai nenoriu, kad mane praustum, sena ragana, - užsipuolė 
jis. - Pakviesk man ką nors. Tą... Mariją. Taip, ji turi ateiti. Nedels- 


dama atsiųsk ją čia. 

Tarnaitė išsigandusi nusilenkė. Abu vyrai susižvalgė ir patenkinti 
išsišiepė. Turėtų būti šaunus nuotykis. 

Po kurio laiko vėl pabeldė į duris. 

Albrechtas skubiai nulėkė prie jų ir atidarė. 

— Nagi užeik, mano gražuole! 

Jis pasitraukė į šoną, bet Marija nė nepajudėjo iš vietos. Išsigan- 
dusi žiūrėjo į naująjį pilies šeimininką, kuris stovėjo prieš ją visiškai 
nuogas. 

— Ar įeisi pagaliau?! - pagrasino Elmaras. 

Nespėjus pabėgti, jis griebė merginą už rankos, įsitempė į kam- 
barį ir užrakino duris. 

— Tik nesielk taip, lyg niekada nebūtum mačiusi nuogo vyro, - 
pamatęs paraudusius jos skruostus, prunkštelėjo pralinksmėjęs Alb- 
rechtas. - Ausis pasiekė žinia, kad tavimi domisi mano brangusis 
brolelis. Nejaugi tas kvailys dar nenuskynė šios gėlelės? 

— Kažkas jus blogai informavo, pone, - paprieštaravo Marija. Ji 
vis dar žvelgė į grindis, bijodama pakelti akis. 

Albrechtas ir Elmaras linksmai susižvalgė išgirdę tokį dvipras- 
mišką jos atsakymą. 

— Vadinasi, jis vis dėlto tave paėmė! Nebūčiau pamanęs, kad jis 
galėtų būti toks vyriškas, - pajuokavo jaunesnysis. 

Marija dar labiau sutriko. 

— Ne, pone! Kodėl jūsų brolis turėtų manimi susidomėti ? 

Ji suprato, kad nereikėtų Ditricho velti į šį reikalą. 

— Be to, esu susižadėjusi. Kai mano jaunikis grįš iš karo žygio, 
kelsime vestuves. 

— Lyg viena su kitu būtų susiję, - sumurmėjo Albrechtas. - Gir- 
dėjau, kad Liovės priešams sekasi gana prastai. Sakau tik todėl, kad 
susitaikytum su šia mintimi - galbūt netrukus tapsi našle net nespė- 
jusi atšokti vestuvių... 

Jis įlipo į abu kibirus, ištaškydamas pusę jų turinio ant grindų, ir 


ištiesė rankas. 

— Nagi, nuprausk mane! 

Išraudusi Marija nuleido galvą, priėjo prie jo ir ėmė trinti Alb- 
rechto rankas ir krūtinę. Netrukus jo lytis ėmė kilti. 

Mergaitė skubiai žengė už jo ir sukandusi dantis ėmėsi nugaros. 

— Dar nepabaigei priekio, — tarė jis. 

Elmaras garsiai nusikvatojo. 

- Šeimininke, jums reikėtų pamatyti, kokia ji dabar suglumusi ir 
susigėdusi. 

Albrechtas atsisuko kiek tik buvo įmanoma. 

— Nejaugi mano brolis nenuėjo su tavimi iki galo? 

Marija tylėjo. Tada jis neiškentęs čiupo merginos ranką ir prisi- 
traukė artyn. 
 — Tu dar nebaigei priekio! 

Marija sukaupusi visą drąsą žengė tris žingsnius atgal. 

— Tai galite padaryti ir pats, šeimininke. 

Pripuolęs Elmaras žiebė tokį stiprų antausį, kad mergina susvyra- 
vo ir tikrai būtų nukritusi ant žemės, jei ne siena. 

— Kad tau būtų aišku, kvaile, - aprėkė jis. — Jeigu bandai elgtis 
taip pat didvyriškai kaip netikras tavo tėvas, nepamiršk, kad jis toli 
nuo čia ir tau nepadės. Priešais tave dabar stovi tikrasis šeimininkas. 
Privalai paklusti jo įsakymams. Jei pareikalautų, kad pasidalytum su 
juo viena lova, privalėtum su džiaugsmu į ją atsigulti ir jaustis pa- 
gerbta, kad šeimininko akis užkliuvo būtent už tavęs! 

— Liaukis, Elmarai, juk mes nenorime per daug išgąsdinti šios 
gražuolės. Galbūt šiuo metu ji yra ne tik našlė, bet ir našlaitė, - de- 
monstratyviai suvaidinęs užuojautą tarė jis. 

Jie abu žinojo, kad Albrechtas savo lovoje gali turėti bet kurią 
tarnaitę. Tik ne vieną iš Kristiano moterų. Dėl to gali užsitraukti 
tėvo nemalonę, todėl norėdamas paveldėti žemes, jis privalo vengti 
pykčių su tėvu. Bet pagąsdinti šią mergaitę buvo didžiulis malonu- 


mas. 

— Tavo laimei, šiandien turiu daug svarbesnių reikalų, - pareiškė 
Albrechtas. - O dabar padarysiu tai, ko tu nenorėjai. 

Nenuleisdamas nuo jos akių, jis ėmė liesti savo lytį. Elmaras gar- 
siai nusijuokė, kai Marija pasibaisėjusi išbėgo iš kambario. 

— Galite pailsėti, juk visą naktį budėjote, - pusryčių metu pasiūlė 
jis Elmarui. - Bet prieš tai dar įsakyk kam nors, kad vos tik žolinin- 
kė prabus, nedelsiant lieptų jai prisistatyti pas mane. Žinoma, tik 
tuo atveju, jei ji iš viso prabus... 

Šio sumanymo jis neatskleidė vyresniajam. Vėliau jis lieps Elma- 
rui plačiau papasakoti apie kaimo gyventojus, kad galėtų susistatyti 
savo šachmatų partijos figūras. Pagal šią partiją jis galės manipuliuo- 
ti valstiečiais kaip panorėjęs. 

Elmaras jau ruošėsi eiti, bet Albrechtas pasikvietė jį atgal. 

- Ar galiu jumis pasitikėti? Turiu omenyje savo nedidelę naktinę 
problemą? 

Niekas neturėjo sužinoti, kad būsimasis Meiseno žemių valdovas 
bijojo savo sapnų, todėl naudojosi žolininkės pagalba. 

— Duodu žodį, grafe. 

Elmaru jis galėjo pasikliauti. Riteris, rūpestingai sušukuotais rau- 
donais plaukais, buvo per daug patyręs intrigantas, kad leptelėtų ką 
nors nepagalvojęs. 

Elmarui išėjus tarnai padėjo Albrechtui apsirengti. Tada jis liepė 


pakviesti monetų kalimo meistrą. 


Marta pabudo, kai kažkas ją pajudino ir pašaukė vardu. Tingiai 
atmerkusi akis ji pažino šalia klūpinčią Mariją, kuri, atrodė, bet ku- 
tią sekundę pravirks. Šalia jos stovėjo Valteris, Kristiansdorfo sar- 
gybos vadas. Kristianas paprašė jo saugoti žmoną. Patyręs, pražilęs 
kovotojas taip pat atrodė susirūpinęs. 

Vis dar sutrikusi Marta pasikėlė. 


— Ar kas nors atsitiko? — Abiejų veidai galėjo reikšti tik tai. 

— Ne, - palengvėjusia širdimi atsakė Marija. - Bet mes labai jau- 
dinomės. Juk jau pietūs! 

Po truputį grįžo atmintis. Elmaras vakar nepaleido jos iš akių, 
kol gamino migdomąjį gėrimą Albrechtui, o tada privertė išgerti 
dvigubą jo dozę. Ji buvo smulkesnė už Albrechtą, be to, praleidusi 
bemiegę naktį prie Joanos patalo, todėl gėrimas suveikė labai greitai 
ir stipriai. 

Marta prisiminė, kad sargybą prie jos kambario durų perėmė 
Valteris kartu su savo patikėtiniu, taip pat ir Elmaras su vienu iš Alb- 
rechto vyrų. 

Ji atsistojo ir patrynė akis. Bet silpnumas nepraėjo. 

— Visą tą laiką gulėjote kaip negyva. Ilgainiui tai ėmė kelti neri- 
mą, - nusiminęs sumurmėjo Valteris. 

— Nesirūpinkite, tuoj jausiuosi geriau, - bandė nuraminti sargy- 
bos vadą, bet susirūpinimo nuslėpti neįstengė. 

- Į jūsų kambarį niekas nebuvo įėjęs, nesitraukiau nuo durų nė 
akimirkai, - užtikrino Valteris, perskaitęs jos akyse nebylų klausi- 
mą. Ji dėkinga linktelėjo, nors galvoje sukosi mintis, kokie gandai 
pasklido pilyje po šios nakties. Bet dabar buvo svarbesnių reikalų. 

— O kaip jaučiasi markizo sūnus? 

- Jis šiandien atsibudo vėlai. Iš karto pasikvietė iš čia Elmarą ir 
antrąjį savo sargybinį, o iškart po pusryčių pasikvietė pas save mo- 
netų meistrą. Jis teiravosi, kaip jūs laikotės, ir įsakė leisti miegoti tol, 
kol prabusite pati. O tada nori Jus pamatyti. 

— Tada neverskime jo ilgai laukti. 

Kas žino, ką Albrechtas jau spėjo nuveikti. Marta numetė ant- 
klodę ir kritiškai nužvelgė suglamžytą suknelę. Bet kokiu atveju ją 
nusirengti ir miegoti vienais apatiniais būtų neprotinga, ypač kai 
prie atidarytų durų stovėjo keturi vyrai. 

Valteris suprato ir pasitraukė atgal. Marta kartu su Marija nuėjo 


į kambarėlį, kuriame galėjo atsigaivinti ir pasiruošti susitikimui su 

Albrechtu. Jai taip pat knietėjo sužinoti, kas taip stipriai trenkė po- 


dukrai, kad visas kairysis jos skruostas buvo sutinęs. 


Marija užsikirsdama ir susigėdusi papasakojo apie tai, kas nutiko 
Albrechto miegamajame. Marta taip įniršo, kad jos veide neliko jo- 
kių mieguistumo žymių. 

Albrechtas galėjo palaukti, vis tiek ateis laikas, kai galės su juo 
atsiskaityti. 

— Tau negalima rodytis jo akyse, - skubiai nusprendė ji. - Eik pas 
savo brolį ir Agnesę, jie tave priims. Ir stenkis kiek įmanoma mažiau 
kišti nosį laukan, - patarė Marta. 

Karlas, vyresnysis Joanos ir Marijos brolis, buvo vedęs kalnaka- 
sio dukterį ir dirbo nuosavoje kalvėje. Pora turėjo tris mažus vaikus, 
Agnesė laukėsi dar vieno. Todėl ji tikrai apsidžiaugtų, jei Marija pa- 
dėtų namuose. 

— Tave ten nuves vienas iš Valterio vyrų, geriausia dar šįvakar, kai 
visi Albrechto žmonės susirinks salėje, ten gers ir linksminsis. Iki tol 
liksi mano kambaryje. 

Marija su palengvėjimu linktelėjo. Tada Marta pro lango plyšelį 
pamatė vieną iš arklininkų. 

— Atsiųsk man Peterį, - sušuko ji tyliai, bet pakankamai aiškiai, 
kad jis galėtų suprasti. Šis linktelėjo ir nubėgo. Po akimirkos prisi- 
statė buvęs vagis. Jis išsišiepęs laukė, kuo galės pasitarnauti Kristiano 
žmonai. - Nubėk pas Tildą ir pakviesk ją čia, - liepė ji berniukui. 

Tilda buvo Kristiansdorfo viešnamio šeimininkė. Kai čia buvo 
rastas pirmasis sidabras, į kaimą pradėjo kėliauti daug svetimtaučių 
ir laimės ieškotojų. Neilgai trukus paskui juos atsekė ir paleistuvės, 
kurių paslaugos naujiesiems gyventojams buvo reikalingos. Sunkiai 
uždirbtus pinigus vyrai laisva ranka įbrukdavo gražuolėms tarp 
šlaunų. Bet prieš keletą metų sukilo ištekėjusios moterys ir kunigas, 
kurie pasipiktino nuodėmingais vaizdais, todėl Kristianas ir tuome- 


tinis kaimo vyresnysis kalvis Jonas pasiūlė pastatyti viešnamį. Mo- 

terys sutiko, ir išrinko Tildą, vyriausią iš jų, viešnamio šeimininke. 
Bent jau šiuo požiūriu į kaimą grįžo ramybė: paleistuvėms nereikėjo 
lyjant lietui ar šąlant laukti klientų lauke, o laisvi ar našliai kalnaka- 
siai, sargybiniai ir prekybininkai mėgavosi nevaržoma jaunų mergi- 
nų meile. 

Tilda buvo Martos sąjungininkė nuo pačių juodžiausių Kris- 
tiansdorto laikų, kai jam vadovavo Randolfas. Ji numanė, apie ką 
bus kalbama, taip pat žinojo, kad lankant Martą niekas neturi jos 
pažinti, ypač, kai pilyje vaikštinėjo markizo sūnus ir jos vyrai. Tarsi 
nuolanki našlė ji paslėpė raudonas garbanas po skarele ir apsivilko į 
akis nekrintančią suknelę. Ėmęs lyti lietus tik padarė paslaugą. Prie 
viešnamio nebuvo nieko, kas būtų galėjęs ją stebėti. O tie, kuriuos 
ji sutiko pakeliui, lakstė po gatves nuleidę galvas, kad tik greičiau 
pasiektų namus ir kiaurai neperšlaptų. Tildai pasisekė, nes jei kas 
nors sučiuptų ją apsimetančia garbinga žmona ar našle, ji iš karto 
būtų teisiama pagal įstatymą. 

Marta, pro lango plyšelį pamačiusi ateinančią viešnamio šeimi- 
ninkę, nusileido į apačioje esantį nedidelį kambarį, kuriame laiky- 
davo vaistažoles, tepalus ir apžiūrėdavo ligonius. Čia niekas negalė- 
jo jų pamatyti. 

— Nuo šio vakaro siųsk į pilį po kelias savo merginas, - sušnabž- 
dėjo ji Tildai. - Gal taip Albrechto žmonės paliks ramybėje tarnai- 
tes. Bet man reikalinga dar viena, kuri visą laiką būtų čia ir vaidintų 
tarnaitę. 

Ji trumpai papasakojo Tildai apie rytinius Marijos nuotykius. 

Viešnamio šeimininkė nusišypsojo. 

- Tam labiausiai tiktų Lizabetė. Ji jauna, graži ir moka natūraliai 
pritraukti vyrus. 

Tą pačią akimirką moterys pagalvojo apie tą patį: jaunajam rite- 
riui Lukui ši mintis tikrai nepatiktų. Nuo to laiko, kai vieną žiemą 
nuo karštinės mirė Katerina, graži šviesiaplaukė paleistuvė didžiu- 


lėmis garbanomis, kurią jis dažnai lankydavo, pastarųjų apsilanky- 

mų metu vyras išsirinko būtent Lizabetę. Kai pranešdavo apie savo 
atvykimą, Tilda pasirūpindavo, kad Lizabetė tuo metu būtų laisva. 
Bet dabar Lukas buvo kare, už šimtų mylių nuo čia, o mergaitė pri- 
valėjo išnaudoti laiką, kad, kol dar jauna ir graži, užsidirbtų pinigų. 

Tik Marta su Kristianu žinojo, kodėl Lukas iki šiol delsė vesti. 
Tai, kad iš jo buvo atimta paveldėjimo teisė, kai atsisakė tėvo per- 
šamų sužadėtuvių, atrodo, jo nė kiek nedomino. Nuo to laiko jis 
nesistengė užkariauti nė vienos moters širdies, nors visos Burgbergo 
merginos ėjo dėl jo iš proto. Visos, net ir šviesiaplaukė Adelė, kuri 
kartu su kitomis jaunomis merginomis buvo auklėjama Jadvygos, 
bet Lukas į jas nekreipė jokio dėmesio. 

Marta sutarė su viešnamio šeimininke, kad pati slapta mokės už 
Lizabetės paslaugas. Albrechtui tai nepakenks, net jei jis sužinos, kad 
ji - paleistuvė. Žinoma, geriau jam šito nežinoti. Naujasis grobis nu- 
kreiptų jaunojo markizo dėmesį nuo Marijos ir kitų jaunų tarnaičių. 

Marta įdavė Tildai vaistų vienai jos merginai ir ši išskubėjo. 

"Tada Marta išėjo į lietų. Ji pamatė iš arklidžių ateinantį Hartmu- 
tą, Albrechto sargybos vadą. Ji ryžtingai žengė pirmyn. 

- Jūsų šeimininkas liepė mane pakviesti, - užkalbino jį. - Ar ži- 
note, kur jis dabar yra? 

- Šiuo metu jis kartu su monetų kaliku nuėjo štai ten, — atsakė 
vyras ir parodė į liejyklą. Ranką jis judino vis dar labai atsargiai. — 
Palydėsiu jus, jei norite. 

— Kaip jūsų petys? - eidama paklausė ji. 

Vyras susiraukė. 

- Jei artimiausiu laiku nepagerės, negalėsiu atlikti savo pareigų, — 
nusiminęs tarė jis. 

— Pasirūpinsiu tuo iš karto, kai tik jūsų šeimininkas baigs su ma- 
nimi, — pasiūlė ji ir iš karto suprato savo žodžių dviprasmybę. Ne, 
taip greitai Albrechtas manimi neatsikratys. 

Bet tai ji žinojo jau tada, kai nebėgo slėptis pas Raimundo žmo- 


ną, o nusprendė likti kaime. Todėl savo pagalbą Hartmutui pasiūlė 

ne vien iš gailesčio. Galbūt kada nors jis atsilygins Martai ir visam 
kaimui už šią skolą. 
— Liepkite mane pakviesti, kai tik turėsite laiko, - su palengvėji- 


mu padėkojo sargybos vadas. 


Marta įžengė į liejyklą kartu su patyrusiu kovotoju. Albrechtas 
šį kartą apsiėjo be jokių įžangų. Palikęs meistrą stovėti, jis kreipėsi 
į moterį. 

— Vadinasi, jūs vis dėlto pabudote, - šaipydamasis pakomentavo 
jos pasirodymą. Moteris nespėjo nieko atsakyti, nes šis greitai pa- 
kėlė ranką ir šiurkščiai tarė: - Pakalbėsime vėliau! Likite šalia, kol 
turėsiu jums laiko. Dabar tylėkite! 

Marta suprato iškart. Albrechtas bijojo, kad ji ką nors išplepės, 
todėl nenorėjo paleisti jos iš akių. 

Draugiškai linktelėjusi ji padėkojo Hartmutui už palydą. Juk 
kalbėti jai buvo uždraudęs Albrechtas. Baimės kupini jo įsakymai 
žadino jos norą dar labiau paerzinti ir laikytis jo nurodymų pažo- 
džiui. Bet greitai atsisakė šios minties. Albrechtas nebuvo kvailas — 
jis buvo pavojingas. Už tai grafas žiauriai nubaustų ne tik ją, bet ir 
visus brangius žmones. 

Gerai, kad jis negalėjo skaityti jos minčių. 

Albrechto įsakymas būti šalia turėjo ir privalumų, pavyzdžiui, ji 
bent jau galėjo greičiau išsidžiovinti suknelę. | 

Liejykloje tvyrojo baisus karštis. 

Čia liejamas sidabras, tada tiksliais kiekiais maišomas su variu. 

— Dėl to pfeningų taip lengvai neperlauši, - paaiškino monetų 
liejikas. Marta jau žinojo, kaip vyksta šis procesas, todėl dabar tik 
stovėjo saugiu atstumu nuo ugnies ir mėgavosi šiluma. 

— O tada? - nekantravo Albrechtas, nes šios detalės tikriausiai 
jam nebuvo įdomios. Jis negalėjo sulaukti akimirkos, kada pamatys 


gatavus pfeningus. 

— Sekite paskui mane, pone, - pakvietė meistras Vibaldas. Alb- 
rechtas linktelėjo Martai, nurodydamas toliau likti už jo, kad galėtų 
ją stebėti. Kitame kambaryje, į kurį jie įžengė, aidėjo kalimo garsai. 
Tuzinas vyrų plonino sidabro juosteles. 

— Taip juostelės įgauna reikiamą storį, - toliau aiškino meistras 
Vibaldas. Jis privalėjo šaukti, nes triukšmas kalykloje buvo milžiniš- 
kas. 

Albrechto veide nušvito gudri šypsena. 

— Jei tos plokštelės suplonėja, gaunama daugiau pfeningų? — 
klastingai paklausė jis. 

— Ne, pone, - sulaukė atsakymo. - Tai būtų sunkus nusikaltimas. 
Iš vienos sidabro markės turi išeiti lygiai du šimtai keturiasdešimt 
pfeningų. Taip rašoma įstatyme. Tas, kuris jam nusižengs, praras 
ranką - lygiai kaip ir tas, kuris bandys daryti mažesnes monetas. 

Nereikėjo jam šito pasakoti, mąstė Marta. Taip skatinamos blo- 
gos mintys. Nebuvo galima nepastebėti godumo liepsnelių Albrech- 
to akyse. Viešnagės Kristiansdorfe metu jis tikrai pasinaudos proga 
praturtėti, juk monetos kalamos tiesiai priešais akis. 

Monetų meistras nusivedė Oto sūnų į kitą kambarį, kuriame dvy- 
lika vyrų iš plonų juostų kirpo apvalius pfeningo dydžio skritulius. 

Albrechtas įkišo ranką į dėžę su išpjautomis monetomis, kurios 
vis dar buvo pajuodusios ir be antspaudo. 

— O kas daroma su likučiais? - pageidavo žinoti jis. 

- Jie liejami į naujas juostas. Žiūrėkite, pone, kitas žingsnis yra 
išbalinimas. 

Meistras nusivedė svečią prie garuojančio kubilo, iš kurio sklido 
šlapimo dvokas. 

— Jūs merkiate mano monetas į myžalus? - susiraukė Albrech- 
tas. 

- Šis skystis pašviesina metalą, - mandagiai paaiškino meistras ir 
atkišo Albrechtui vieną pusgaminį - sidabro spalva blizgantį ploną 


skritulį, nedidesnį už piršto nagą. 

— Trūksta tik spaudo, - pastebėjo būsimas markizas. Marta su- 
prato, kad jis mintyse jau įsivaizduoja, kaip vieną dieną ant Meiseno 
pfeningų bus kalamas jo atvaizdas. 

— Tai vyksta visai šalia. - Meistras norėjo juos nusivesti į kitą 
kambarį, iš kurio aidėjo duslus poškėjimas. - Mes pasikvietėme iš 
Meiseno geriausius kalikus, kurie labai tiksliai perkėlė jūsų tėvo at- 
vaizdą ant spaudo. 

Bet atrodė, kad Albrechtui tai visiškai nerūpėjo. 

— Nuveskite mane į sidabro saugyklą, - įsakė jis. 

— Kaip pageidausite, grafe. 

Meistras Vibaldas ėjo priekyje. Sidabro saugykla buvo antrame 
apvaliosios pilies aukšte, svarbiausioje ir anksčiausiai įrengtoje pilies 
dalyje. 

Sulaukę garbingo svečio, sargybiniai sveikindamiesi pagarbiai 
traukėsi iš kelio. 

Pirmajame aukšte buvo sargybos postas, kuriame sėdėjo kiti vy- 
rai. Marta iš karto suprato, kad pusė jų priklausė Albrechtui. Griežtu 
Oto įsakymu dalis vyrų buvo paimti į karo žygį ir pakeisti Albrechto 
žmonėmis. Pamatę šeimininką jie iš karto nutraukė žaidimą kau- 
liukais, bet šis nesiteikė į juos net pažvelgti. Jis sekė paskui meistrą 
Vibaldą siauromis susukamomis kopėčiomis į viršų. Tai buvo vie- 
nintelis kelias į sidabro saugyklą. Užpuolimo metu kopėčias buvo 
galima lengvai užtraukti į viršų. 

— Ar turiu sekti paskui jus į viršų? — pasiteiravo Marta jam pavy- 
mui ir sulaukė išdidaus „taip“. 

Tipiška situacija. Būkite malonus, pasakykite, kaip jai su ilgu si- 
jonu užlipti kopėčiomis, juk moterims tai nedera. 

Hartmutas, atėjęs prižiūrėti savo vyrų, pirmasis suprato jos prob- 
lemą, arba buvo pirmasis pasiruošęs jai padėti. 

— Prašau apsisukti, kad ponia galėtų nestebima pasiekti viršų, — 


sumurmėjo jis. Įsakymas buvo nedelsiant įvykdytas. 

Pagaliau užlipusi į sidabro saugyklą Marta pamatė, kad Albrech- 
tas ir meistras Vibaldas jau stovi prie dviejų atidarytų skrynių - pir- 
mojoje, mažesnėje skrynioje, gulėjo tvarkingai sudėti pfenigai, di- 
desnėje — sidabrinės monetos tolimajai prekybai į Italiją ir į Rytus. 
Ant visų monetų buvo uždėti nedideli antspaudai parodantys, iš 
kur atkeliavo sidabras. 

— Duokite man jų, - pareikalavo Albrechtas ir parodė į sidabrą. 

Monetų kalimo meistras išbalo. 

— Esu atsakingas už kiekvieną jūsų tėvo pfenigą, - tvirtu balsu 
paaiškino jis, 

— Na ir kas? Aš esu jo paveldėtojas. Vieną gražią dieną visa tai 
priklausys man. - Albrechtas išdidžiai parodė į sidabro pilnas skry- 
nias. — Vertinkite tai kaip išankstinį mano turtą. 

— Tada mes privalome viską patvirtinti - dalyvaujant kapelionui 
ir raštininkui, — griežtai nusprendė meistras. 

Albrechtas to nenorėjo. Tėvas galėjo daug ko iš jo tikėtis, bet, kad 
pradės imti pinigus iš jo lobyno, tikrai ne. 

— Vėliau pakalbėsime apie tai, - suniurzgėjo jis ir nulipo kopė- 
čiomis žemyn. 

Jis palaukė, kol nusileis Marta, tada įsiutęs dėbtelėjo į ją. 

— Grįžkime prie jūsų. Sekite iš paskos! 

Ir pasuko link savo kambario. 

Lietus buvo gerokai įsismarkavęs, todėl sustirusi Marta panoro 
grįžti į šiltą liejyklą. Ar ten, kur dabar yra Kristianas ir Lukas, taip 
pat pila lietus? Šios minties ji niekaip negalėjo užgniaužti. 

Pagrindinį pastatą jie pasiekė kiaurai peršlapę. 

Kambaryje, skirtame aukštiems svečiams, Albrechtas pirmiausia 
atsisėdo pats. Martai net nepasiūlė. Šiuo demonstratyviu gestu jis 
be žodžių parodė, kad Marta jam tik tarnaitė. 

Vanduo lašėjo nuo tamsių jo plaukų. Jis žvelgė į Martą, bet ne į 
akis ar veidą. Jai tapo aišku, kad akys buvo nukreiptos į krūtis, išryš- 
kėjusias per peršlapusią suknelę. 

Greičiau ateitų ta diena, kai šį vaikiną užkariaus Lizabetė. Dvi- 
dešimtmečio mintys sukosi tik apie vieną dalyką, mąstė ji. 

Albrechtas nusuko žvilgsnį ir ištiesė kojas. 

— Tavo gėrimas buvo geras, moterie, — ypač šiurkščiai iškošė jis. 

— Nuo šiandien ruoši jį kiekvieną vakarą ir niekam apie tai nepa- 
sakosi. Žinoma, sąlygos išliks tos pačios. 

— Grafe Albrechtai, jei kiekvieną vakarą užmigsiu taip kietai, kad 
atsikelsiu tik kitos dienos popietę, negalėsiu atlikti savo pareigų, — 
užprotestavo ji. - Ši dozė man yra per didelė. Nesu tokia stipri kaip 
jūs. Juk aš tik moteris. 

Nedidelis pataikavimas yra atleistinas, kadangi jam paprieštara- 
vau, galvojo ji. Tik mažai vilties, kad jis padės. 

— Taip, silpnos moterys žudo nuodais, - Albrechtas laikėsi sa- 
vo. - Nematau jokios priežasties, kodėl turėčiau tavimi pasitikėti. O 
gal pasakysi man? 

- Juk jūs vis dar gyvas? — pabandė ji. - Ir apskritai visame kaime 
ims sklisti kalbos, jei jūs kiekvieną naktį liepsite saugoti mano mie- 
gą. - Nes niekas tavimi nepasitiki, pabaisa tu. 

— Tegul kalba! Man nerūpi tie valstiečiai! 

— Bet pasklis keisti gandai! 

Atrodo, šis argumentas buvo vertas apmąstymo. Nespėjus nieko 
pasakyti kažkas pabeldė į duris. 

— Nenoriu, kad man kas nors trukdytų! - suriko jis. 

Kai jis nutilo, už durų pasigirdo nuostabus balsas. 

— Aš - naujoji jūsų tarnaitė, rūpinsiuosi, kad jums nieko netrūk- 
tų. 

Albrechto veidas prašviesėjo. 

— Tada užeik vidun. 

Tilda ir Mechrhilda pasistengė tinkamai aprengti Lizabetę. Ji at- 
rodė kaip tikra tarnaitė, bet, kita vertus, matėsi visi jos privalumai, 
kurie turėjo sukelti Albrechto susidomėjimą. Ant galvos buvo už- 


rišta skarelė, bet iš po jos raitėsi tamsiai geltonos garbanos. Melsva 

suknelė atrodė kukli, bet buvo šiek tiek ankštoka, todėl ypač išryš- 
kėjo visi apvalumai. 

Nepaisant aprangos, pati Lizabetė elgėsi pasakiškai: droviai įėjo 
ir tūptelėjo, bet tada iš nuostabos išplėtė akis ir atrodė, kad negali 
atitraukti žvilgsnio nuo Albrechto. Staiga nuraudo ir nuleido akis. 

Ji vėl tūptelėjo ir prabilo: 

- Jūs permirkęs, šeimininke. Ar reikės padėti jums persirengti? 

Šis pasiūlymas ir su juo susijusios tolesnės peripetijos taip sužavė- 
jo Albrechtą, kad šis atidėjo pokalbį apie migdomuosius vėlesniam 
laikui. Galbūt šis gražus vaikas padės jam panirti į gilų miegą daug 
malonesniu būdu? 

— Vėliau sutarsime tai iki galo, - pareiškė jis Martai ir leido su- 
prasti, kad jau gali išeiti. 

Moteris nusilenkė, apsisuko ir buvo laiminga, kad jaunikaitis ne- 
pamatė patenkinto jos veido. Dėl Lizabetės jai nereikėjo rūpintis. 
Tokiuose reikaluose ji buvo patyrusi. Daugelis valdovų su paleistu- 
vėmis elgdavosi labai grubiai — tuo teko įsitikinti ir Martai, nes ji 
slapta gydydavo Tildos merginas. Bet šį kartą, atrodo, tai negrėsė. 
Netrukus Albrechtas valgys iš Lizabetės rankų. 

Prieš uždarydama duris, ji dar išgirdo: 

— Koks jūs malonus šeimininkas, - ir nebe tokį šiurkštų Albrech- 
to atsakymą. 

Taip, viskas vyksta pagal planą. Dabar ji galėjo pasirūpinti Hart- 
mutu. 

Beliko tik laukti, ko imsis būsimasis markizas, kai ji atsisakys 
kiekvieną dieną gerti migdomuosius. Jis galėjo įmesti ją į kalėjimą, 
bet tai nebūtų naudinga jam pačiam. Koks bus kitas Oto sūnaus 
žingsnis? Tikėkimės, kad Lizabetei pavyks nukreipti jo dėmesį kuo 


ilgiau. 


Dalė 


Paskutinio sustojimo prieš pat Haldeslebeną metu Kelno arki- 
vyskupas Pilypas liepė pakviesti Kristianą ir Gerolfą, riterį iš Mag- 
deburgo. 

— Jūs su savo žmonėmis josite priešakyje ir pranešite Vichmanui 
apie mūsų atvykimą, — atsainiai įsakė jis. 

Priešingai nei prieš dvi dienas, jis vėl tapo tokiu pačiu pasipūtė- 
liu, kokį Kristianas atsiminė iš imperatoriškosios tarybos laikų. Ma- 
tyt, jo baimė šiek tiek atlėgo, kai ėmė įsivaizduoti, kad nereikės būti 
vienam tarp nesutramdomų brabantų. 

Įsakymas joti kariuomenės priešakyje atrodė beprasmiškas. 
Aplink Haldeslebeną plytėjo lygumos, todėl laukiamas milžiniškas 
būrys bus matomas jau iš toli. Kristianas akies krašteliu pastebėjo 
triumfuojantį brabantų lyderio šypsnį. 

Viskas tapo aišku. Jis mandagiai nusilenkė arkivyskupui. 

— Tada mes privalome nedelsdami išvykti. 

Pilypas tik mostelėjo ranka lyg baidytų įkyrias muses. 

Išėjęs į lauką, Kristianas paspartino žingsnį. Gerolfui teko pasku- 
bėti, kad spėtų iš paskos. 

— Pasala! - pranešė jis, kai Magdeburgietis jį pasivijo. - Juoda- 
barzdis jį įkalbėjo. Kažkur pakeliui mūsų tykoja keli jo žudikai. 

Tuo metu jie pasiekė vietą, kur jų laukė Lukas, Raimundas ir Dit- 


richas. 

— Paskubėkite, mes išjosime nedelsdami, - paragino jis ir trum- 
pai pasidalijo savo nuogąstavimais. Nuo rytinio išvykimo jų nepra- 
lenkė nė vienas karys. Arba jie buvo išsiųsti dar naktį ir pasislėpę 
jų tykojo, arba seks iš paskos, kad vėliau užpultų. Tada galbūt dar 
galėtų nuo jų atsiplėšti. 

Kol kiti balnojo savo žirgus, Kristianas susitarė su jaunuoju Ho- 
jeriu, kad palieka savo nešulinius arklius jo žinioje. Šis pasiūlė jiems 
kelių savo vyrų palydą, bet Kristianas atsisakė. Tai tik dar labiau už- 
delstų išvykimą ir sukeltų papildomų klausimų, o atsakymas reikštų 
pasipriešinimą arkivyskupui. 

Dabar jiems gali padėti tik greitis. 

Kol kariuomenė juos matė, vyrai jojo normaliu greičiu. Taip jie 
nekrito į akis, be to, leido apšilti ir savo žirgams, kad gyvuliai neper- 
sitemptų. Tada, po Kristiano ženklo, keturi riteriai apsupo Ditrichą 
taip, kad šis būtų uždengtas iš visų pusių, ir paragino savo žirgus. 

Skydus jie buvo palikę prieš Haldeslebeną, bet nuo pačios pir- 
mos išvykimo į misiją dienos kiekvienas iš jų ant įprastinių drabužių 
vilkėjo šarvus. 

Kristianas šuoliavo priekyje. Laikas nuo laiko jis pasitikrindavo, 
ar Ditrichas ištveria greitą jojimo tempą. Jaunuolio žirgas buvo pui- 
kus. Atrodė, kad septyniolikmetis suaugo su savo gyvuliu. Jojimo 
pamokos, kurias nuo mažų dienų vesdavo Kristianas, buvo vaisin- 
gos. 

Jie priartėjo prie tankaus miško. Haldeslebenas turėjo būti neto- 
li. Už miško kilo stori dūmų debesys. Pelkė vis dar degė, tikriausiai 
šiuo metu liepsnose į dangų kyla dar vienas bokštas. Tai negalėjo 
būti pilis, nes ji stovi šiek tiek tolėliau į vakarus. 

Kristianas pakėlė ranką savo bendražygiams ir sustabdė savo žir- 
gą. Kiti pasekė jam iš paskos ir sustabdė savo arklius prieš pat miš- 
ką. 

— Jeigu mūsų tyko, tai tik ten, - nusprendė jis. - Arba jie ištempė 


per kelią virves ir puls mus, kai tik pargrius žirgai, arba tūno priešais 

esančiuose krūmuose su lankais ir arbaletais ir puls mums dar nepa- 
siekus miško. Ar rizikuojame šuoliuoti visu pajėgumu? 

Raimundas patapšnojo savo arkliui per kaklą, norėdamas jį nu- 
raminti. 

— Aš sutinku, - tarė jis. - Įprastai tokie šunsnukiai tykotų ištem- 
pę virves, kad jokiu būdu mūsų nepraleistų. Bet šie negali rizikuoti, 
jei vienas iš mūsų pabėgs. Man atrodo, kad jie tupi krūmuose ir tiki- 
si, kad palei šaknis mes jų nepastebėsime. 

Kai Lukas pritardamas linktelėjo, Kristianas pažvelgė į Magde- 
burgietį. 

— Ar ši vieta yra pakankamai saugi? Ar galėtume nukrypti nuo 
kelio, kirsti mišką kitoje vietoje? Ar visur po žole liūnas? 

— Už tako ribų mes įsmuksime. 

— Tada mums nelieka kitos išeities. Dabar svarbiausia apsaugoti 
markizo sūnų. Ar turite skubesnių įsipareigojimų Vichmanui? 

— Aš josiu su jumis, — iš karto apsisprendė Gerolfas. 

Kristianas vieną po kito dar kartą nužvelgė savo bendražygius ir 
nustūmė į šalį mintį, kad priekyje jų gali laukti mirtis. 

— Pasiruošę? 

Likusieji linktelėjo. Kristianas čiupo už Martos kryžiaus, kurį ne- 
šiojosi po šarvais, ir mintyse pasimeldė. Tada tvirtai suėmė vadžias 
kairiąja ranka, dešine išsitraukė kardą ir garsiai surikęs paragino savo 
žirgą pirmyn. Kiti sekė iš paskos tokiu pat greičiu kaip iki tol, kūnais 
prisispaudę prie žirgų. 

Kristianas buvo teisus. Nespėję įpusėti kelio iki miško, pamatė 
artėjančias strėles. Tikriausiai jos buvo paleistos iš arbaletų, nes lan- 
kų šūviams atstumas vis dar buvo per didelis. Jos skriejo pro šalį ir 
krito ant žemės visai šalia jų. Kristianas skubiai apžvelgė, ar niekas 
nesužeistas. Tada paragino savo žirgą šuoliuoti toliau. Svarstymams 
liko mažai laiko. Vidiniai jo instinktai ir patirtis sakė, kad užpuoli- 


kai tuoj imsis lankų, nes įtempti arbaletus reikia daugiau laiko. 

Jis vėl neapsiriko. Priartėjus lankams tinkamam atstumui, pasi- 
pylė šūviai iš lankų. 

Kitomis aplinkybėmis galimybės nugalėti būtų daug didesnės, 
jei jie laikytųsi vienas nuo kito atokiau, nebūtų kaip vienas bendras 
taikinys, bet jie privalėjo apsaugoti Ditrichą. 

— Labiau susispauskime! - sušuko Kristianas. Po akimirkos jis 
pajuto stiprų smūgį į dešinę krūtinės pusę. Iš skausmo vos nepaleido 
kardo. Sukandęs dantis jojo toliau. Bet atsisukus atgal pažiūrėti, ar 
jų grupelė vis dar kartu, jis nepajėgė sutramdyti skausmingos aima- 
nos. 

Pagaliau vyrai pralėkė tą vietą, kur turėjo slėptis užpuolikai. Kris- 
tianas išgirdo, kaip už nugaros kažkas suriko, ir trumpam žvilgtelėjo 
atgal. Skausmo iškreiptu veidu ant žirgo nugaros nusviro Lukas. 

— Greičiau! - riktelėjo Kristianas. Likus dviem mylioms iki sto- 
vyklos jis sustabdė nedidelį savo būrį. Jie vis dar jojo penkiese. Lai- 
mei, nė vienas žirgas nebuvo sužeistas. Bet strėlė pataikė tiesiai Lu- 
kui į nugarą. Pagal kyšančio antgalio ilgį ji turėjo būti įsmigusi gana 
giliai. Lukas buvo mirtinai išbalęs, vos kvėpavo. 

— Ar gali joti toliau? - susirūpinęs paklausė Kristianas. 

— Ar turiu pasirinkimą? - dar bandė pajuokauti skausmo kanki- 
namas draugas. 

Raimundas prijojo artyn ir čiupo Luko žirgą už pavadžio. Švie- 
siaplaukis beveik be sąmonės susmuko ant arklio nugaros. 

Kristianas pabandė ištraukti strėlę, deja, nepavyko, nes ši buvo 
tvirtai įsmigusi į viršutinę jaunojo riterio nugaros dalį. Tada, neil- 
gai svarstęs, jis nulaužė strėlės galą. Akimirką Luko akyse sužaibavo. 
Felčeriui dabar bus sunkiau ištraukti likusį strėlės smaigalį, bet Lu- 
kas negalėjo joti toliau, kai plunksna, išsikišusi per porą sprindžių ir 
kiekvieno judesio metu vis labiau draskė mėsą. 

Jis dar kartą atsigręžė. Atrodo, niekas jų nesekė. Užpuolikai ne- 


galėtų taip greitai jų pasivyti ir dar kartą užpulti. Antroji pasala jam 

atrodė neįmanoma. Miškas buvo per tankus. Be to, priekyje jau ma- 
tėsi Vichmano stovykla. 
Todėl dabar jie galėjo joti lėčiau. Bet ne pernelyg lėtai, nes vi- 


siems labai rūpėjo Luko būklė. 


Prisiartinę prie Vichmano ir jo sąjungininkų stovyklos, jie jau iš 
tolo pamatė, kad nuo jų išvykimo niekas nepasikeitė. Vis dar nesi- 
matė jokios vilties užimti pilį. Iš purvo kyšojo suanglijusios sijos — 
bokštų liekanos. Iš jų buvo likę tik niekam nenaudingi fragmentai. 

Meiseno dalyje ryškėjo du pasikeitimai: prieš išvykimą sugriuvęs 
arklių aptvaras buvo ne tik atstatytas, bet ir padidintas. Tam panau- 
dota prekeivių ir paleistuvių atlaisvinta vieta. 

Moterys paklausė Kristiano perspėjimo. 

— Pasirūpinkite draugu ir savo paties žaizda, - patarė Gerolfas. — 
Aš galiu ir vienas viską pranešti Vichmanui. 

Kristianas dėkingas priėmė pasiūlymą. 

Jų atvykimas sukėlė sumaištį. Labiausiai dėmesį patraukė neju- 
dantis Luko kūnas, kurį jie privalėjo pritvirtinti prie žirgo. 

Kunas pirmasis atbėgo pasitikti ir paimti arklius. 

— Kas atsitiko? — susijaudinęs paklausė raudonplaukis. - Buvote 
užpulti priešų? 

— Ne, mūsų sąjungininkų, - suniurzgėjo Kristianas. - Skubiai 
pakviesk chirurgą! 

— Deja, jis šiąnakt įkrito į skylę ir susilaužė abi kojas. 

— Vadinasi, tu perimsi jo darbą. Juk tavo žmona gydytoja. 

Kunas akimirką sustingo, bet susitvardė ir nubėgo prie Luko. 

Tuo metu pribėgo abu jaunesnieji jo ir Luko ginklanešiai. 

— Jis dar gyvas? — pasiteiravo Jurgis. Iš susirūpinimo ir nusimini- 
mo jo akys sudrėko. 

- Dėl Dievo meilės, nepraskysk, — užsipuolė jį Kristianas, nes 
bijodamas dėl draugo gyvybės pats prarado savitvardą. Tada nusira- 


mino. Tuo metu, kai Ditrichas ir Raimundas atsargiai paguldė su- 

žeistąjį ant Žemės, jis ramiu balsu pavedė keturiolikmečiams: - Nu- 
bėkite pas sužeistą chirurgą ir paimkite iš jo aparatą, kuriuo galima 
iš kūno ištraukti strėles. Ko dar laukiate? 

Berniukai nuskuodė nedelsdami nė sekundės. 

— Ar pasiliksi su juo? - paklausė Raimundo. - Turiu nueiti pas 
markizą. 

— Ojjūsų žaizda? - įsiterpė susirūpinęs Ditrichas. 

— Palauks. Pirmiausia eisime pas tavo tėvą. Kas žino, ar galėsiu 
tai padaryti, kai išpjaus štai šitą, - atsakė Kristianas. - Eisi kartu su 
manimi. 

Otas jau turėjo žinoti apie jų sugrįžimą ir sušaukti visus savo 
brolius, nes prisiartinus prie jo palapinės pamatė į ją įeinantį storąjį 
Dedą ton Groitcšą ir priešais atskubantį Ditrichą fon Landsbergą. 

Net iš tolo matėsi, kad rytinių žemių markizui palengvėjo juos 
išvydus, bet tada jis pastebėjo Kristiano žaizdą. 

— Jus užpuolė priešai? — susirūpinęs pasiteiravo jis. 

— Na,jei arkivyskupo Pilypo išgamas galima taip pavadinti - tada 


priešai, — atsakė šis. 


— Du sužeisti, bet nėra jokio įrodymo, kas galėjo surengti pasa- 
lą, - Kristiano pranešimą užbaigė Otas. 

— Kitomis aplinkybėmis būtume juos sekę ir nugalėję, pone, — 
paaiškino Kristianas. - Bet jūsų sūnaus saugumas buvo svarbesnis. 

— Ak, taip, - Otas niūriai dėbtelėjo į prieš jį nuleista galva klū- 
pintį sūnų. - Jis tikrai negrįžo paskendęs šlovės spinduliuose. 

- Jis veikė protingai, - vėl paprieštaravo Kristianas. - Bet kurioje 
situacijoje galėjome pasikliauti juo kaip patyrusiu riteriu. 

— Taip, taip, girkite savo globotinį, - suniurzgėjo markizas. - Bet 
nedėkite dar karūnos ant jo galvos. Tik dėl to, kad tris dienas pralei- 
do su mūsų sąjungininkais, tikrai neįšventinsiu jo į riterius. 

— Ne kiekvienas jo vietoje būtų elgęsis taip drąsiai, - užtarė savo 


sūnėną Ditrichas fon Landsbergas. Jis iki šiol nesuprato, kodėl Otas 

taip šiurkščiai elgiasi su Jadvyga, o tuo labiau, kodėl jis nekreipdavo 
jokio dėmesio į vyresnėlio klaidas, o jaunesniajam nerodė jokios pa- 
garbos, nekalbant apie pagiriamąjį žodį. 

Tada jis pamatė, kad Kristianas susvyravo ir instinktyviai čiupo 
už savo žaizdos. 

— Leisk savo riteriui eiti ir pasirūpinti žaizda, - paragino vyres- 
nįjį brolį. 

— Taip, padarykite tai. Ir pasiimkite kartu savo ginklanešį, - tars- 
telėjo Otas. Kristianas turėjo labai pasistengti, kad suvaldytų savo 
įniršį. Nieko nesakydamas jis kartu su Ditrichu išėjo iš palapinės. 
Vos tik jie atsidūrė lauke, iš palapinės pasigirdo Oto bambėjimas: — 
Mes vis dar neturime priežasties nutraukti šį beprasmį žygį. Man 
tikrai labai gaila! 

Kristianas pažvelgė į Ditrichą, kuris nusiminęs pėdino šalia. 

— Ar girdi? Tai visiškai nesusiję su tavimi. 

- Jei tik galėčiau tuo patikėti, - iškošė pro dantis Ditrichas. 

- Jie visi ieško dingsties pasišalinti taip, kad neprarastų savo gero 
vardo. Nustebčiau, jei netrukus jo nerastų. 

Pasiekęs stovyklą Kristianas persigando. Šalia Luko, kuris vis dar 
nejudėdamas, bet, atrodo, nepraradęs sąmonės gulėjo ant žemės, 
klūpėjo vienuolis. 

Už kelių žingsnių stovėjo Jokūbas ir išsigandęs žvelgė į sunkiai 
sužeistą brolį. 

Dvasininkas pakėlė galvą ir iš Kristiano akių suprato, ką šis pa- 
manė jį išvydęs. 

— Aš čia ne dėl paskutinio patepimo, - nuramino jį. - Garbusis 
Vichmanas atsiuntė mane, kai Gerolfas pranešė, kad jūs ir vienas 
jūsų riterių esate sužeisti. 

Kristianas su palengvėjimu žengė artyn ir atsisėdo šalia draugo. 
Netinkamai pajudėjus šarvai prispaudė išsikišusią strėlės dalį. Iš 
skausmo Kristianas vos gaudė orą. 


Vienuolis trumpam atsisuko į jį, tada vėl ėmėsi Luko. 

— Kai tik baigsiu, iš karto pasirūpinsiu jūsų žaizda. 

- Arjis išgyvens? — susirūpinęs pasiteiravo Kristianas. 

Luko žaizda buvo labai gili ir vis dar kraujavo. Kristianas tik dabar 
šalia sužeisto draugo pastebėjo keletą kruvinų strėlės dalių ir siaurą 
antgalį, kuris vis dar styrojo chirurgo aparate. Vadinasi, Davidas ir 
Jurgis parūpino šį be galo reikalingą prietaisą tikrai labai greitai. Da- 
bar jie nekantraudami stypčiojo šiek tiek atokiau ir nenuleido akių 
nuo Luko. 

— Privalau išdeginti žaizdą, kad pagaliau nustotų kraujuoti ir 
nesupūliuotų, - pranešė vienuolis. - Tam reikalingi du vyrai, kurie 
galėtų man padėti. 

Ginklanešiai nieko nelaukdami nulėkė atnešti žarijų, kad vie- 
nuolis galėtų pakaitinti peilį. 

Raimundas atsiklaupė priešais jaunąjį draugą ir įbruko šiam tarp 
dantų savo durklo makštį, kad šis procedūros metu nenusikąstų 
liežuvio. Tada ištiesė Luko rankas į priekį ir tvirtai prispaudė prie 
žemės. Sužeistasis iš skausmo suaimanavo. 

Vienuolis apsižvalgė. 

— Jūs - jo brolis? - kreipėsi jis į Jokūbą, kuris vis dar nedrąsiai 
mindžikavo už keleto žingsnių. - Ko laukiate? Sėskitės ant jo nu- 
garos, kad nepašoktų, kai deginsiu žaizdą. Ir melskite Dievo, kad jis 
nenukraujuotų! 

Jokūbas mirtinai išbalo, bet žengė artyn. 

— Nejaugi ne aš vienintelis turėčiau dabar bijoti? - skausmo iš- 
kreiptu balsu dar bandė pajuokauti Lukas. - Mažasis broli, jei blo- 
gai atliksi savo darbą, surasiu ką nors kita, kas pasirūpins tavo išpe- 
romis. 

Jokūbas nepratarė nei žodžio, bet įvykdė dvasininko nurody- 
mus. 

Vienuolis sukalbėjo maldą ir įkišo peilį į žarijas. 

Kristianą nukrėtė drebulys. Jis žinojo, kas dabar laukia draugo — 


jo tikriausiai taip pat. Jam pačiam jau teko išdeginti kojos žaizdą, 

todėl išliko nekokie prisiminimai. Jis bijojo, kad ši procedūra ant 
nugaros turėtų būti daug skausmingesnė. 

Bet šito nebuvo galima išvengti. Jie turėjo jaustis dėkingi dvasi- 
ninkui už pagalbą. Dažniausiai vienuoliai buvo daug labiau patyrę, 
nei įprasti gydytojai. Nors jie ir negalėjo pjauti mėsos ir liestis prie 
kraujo. Bet tokiais atvejais kaip šis jie pamiršdavo šią taisyklę - taip 
Kristianui buvo sakęs kunigas Bartolomėjus. Tada jų tikslas būdavo 
paruošti, sustiprinti ligonio kūną kovai su demonais, kurie sukelda- 
vo ligas. 

Svilinamos mėsos kvapas užgniaužė nosį. Lukas garsiai suaima- 
navo. Raimundas ir Jokūbas vos galėjo jį nulaikyti. Tada vienuolis 
prispaudė įkaitintą peilį dar kartą. Tik dabar Kristianas pamatė, ko- 
kia gili buvo Luko žaizda. Draugui tikrai padėjo Viešpats, nes nei 
plautis, nei kiti gyvybiškai svarbūs organai nebuvo pažeisti. 

Tuo tarpu Lukas prarado sąmonę — taip geriausia ne tik jam, bet 
ir kitiems padėjėjams. Jokūbas buvo toks išbalęs, kad atrodė tuoj 
pats nualps. 

Vienuolis nuvalė atvėsusį peilį. 

— Padariau Jūsų draugui viską, ką galėjau. Lieka tik pasimelsti, 
kad pasveiktų. 

Tada jis pasisuko į Kristianą. 

— Nuimsime šarvus? Procesas bus tikrai skausmingas. Gal man 
tik pašalinti jų dalį, kad galėčiau prieiti prie žaizdos? 

— Meskime juos žemyn, - nusprendė Kristianas. - Kas nors galė- 
tų nunešti juos kalviui, kad sutaisytų. 

Artimiausiu laiku jis negalės valdyti dešinės rankos taip gerai 
kaip iki šiol. Kairiaja jis kovojo taip pat puikiai, bet sudarkytais šar- 
vais ir sužeista ranka tikrai negalės rizikuoti stoti į kovą, jei bus nu- 
spręsta šturmuoti pilį. 

Jis sukandęs dantis laukė, kol Jurgis sa Davidu bandė atsargiai 


perkišti strėlę pro išardytą šarvų dalį ir tik tada juos nuimti, kad ne- 

pajudintų dešinės rankos. Galiausiai jam atsibodo aplink strakalio- 
jantys išbalę ir prakaituojantys vaikėzai. 

— Leiskite man, kitaip aš greičiau mirsiu nuo senatvės, o ne nuo 
žaizdos, — suniurzgėjo jis ir pabaigė viską pats. 

Akimirkai aplink jį susvyravo žemė, bet skausmas neatlėgo. 

Vienuolis pasiūlė jam atsisėsti ant kelmo, tada atsargiai aplink 
žaizdą apipjaustė kraujo prisigėrusį drabužį. 

Prieš Kristiano akis sužybsėjo nedidelis Martos dovanotas sidab- 
rinis kryželis, kurį jis vis dar nešiojosi. Vyras pastebėjo, kad kryžius 
taip pat buvo aptaškytas krauju. Kaip bebūtų keista, tai jį sujaudino 
daug labiau, negu visiškai sugadinti rūbai. 

Vienuolis liepė Kristianui išgerti du bokalus stipraus vyno. Tada 
už jo nugaros pastatė Raimundą, tvirtai įspraudė kelį į nugarą ir su- 
ėmė jį taip, kad sužeistasis nesusiriestų, kai dvasiškis mėgins prieiti 
prie žaizdos. | 

— Laikykite jį iš visų jėgų, - paliepė vienuolis. Raimundas link- 
telėjo. 

Pirmiausia dvasininkas pamėgino ištraukti strėlės antgalį, tvirtai 
įstrigusį raumenyje. Jis stipriai jį pasuko, kad šis atsilaisvintų, bet 
prireikė dviejų skausmingų bandymų, kol antgalis pagaliau atsidūrė 
ant žemės. Iš žaizdos vėl pasipylė kraujas. Tada vienuolis pasitelkė 
chirurgo aparatūrą. 

Kristiano akys aptemo, bet draugas tvirtai laikė, kad nesusmuk- 
tų. Visa dešinė kūno pusė buvo kruvina. 

Kunas vykdė savo, kaip pagalbinio felčerio, pareigas ir vėl įkaiti- 
no peilį. Vienuolis nieko nelaukdamas jį prispaudė. 

Šį kartą skausmas ir degėsių smarvė buvo tokie stiprūs, kad 
Kristianas vos susilaikė neišvėmęs gero vyno. Atgavęs nuovoką jis 
nusprendė, kad dabar tikrai labiau skauda nei kojos žaizdą. O gal 
tiesiog pamiršau, kaip baisu tada buvo? 

— Ramiai kvėpuokite ir sukalbėkite dešimt rožinių, - paragino 


Jį vienuolis. 

Jis privalėjo glausti įkaitintą geležį dar du kartus, kol pagaliau 
liovėsi kraujavimas. 

— Arkentėjai, - už nugaros tyliai tarė Raimundas. Balse nuskam- 
bėjo akivaizdus palengvėjimas. - Jau galiu paleisti, ar ketini alpti? 

— Galime pamėginti, - atsiliepė Kristianas. Jo žaizda degė taip, 
lyg vienuolis būtų pamiršęs ištraukti įkaitintą peilį. 

Dvasininkas padavė jam dar vieną bokalą vyno, kas žino, iš kur 
jis jo gavo. 

— Perpratau jūsų ketinimus, tėve, — aimanuodamas pasišaipė 
Kristianas. - Jūs norite, kad rytoj man nuo vyno taip skaudėtų gal- 
vą, kad pamirščiau žaizdą! 

— Tai jau būtų pasiekimas, - švelniai pajuokavo vienuolis, aplink 
jo akis susidarė nedidelės juoko raukšlės. 

Kristianas nugėrė didelį gurkšnį ir pažvelgė vyresniajam į akis. 

— Dėkoju jums. Už save ir savo bendražygį. 

— Tegul Viešpats jus saugo ir pasirūpina, kad greičiau abu pa- 
sveiktumėte, - palinkėjo vienuolis, susipakavo savo daiktus ir grįžo 


į Magdeburgo stovyklą. 


Arkivyskupo Pilypo ir jo stiprios keturių tūkstančių vyrų kariuo- 
menės atvykimas visiškai pakeitė Haldeslebeno puolimo galimybes. 
Dabar buvo pakankamai karių, kad būtų galima apsupti pilį iš visų 
pusių. 

Bet Kelno pastiprinimas įnešė į stovyklą daug sumaišties. Ne tik 
dėl jų skaičiaus. Iki tol vyrams buvo diegiama griežta disciplina, jie 
nesunkiai ištvėrė šaltį, purvą ir lietų, nesiskundė gaudami menką 
maisto racioną, bet brabantų atvykimas sutrikdė buvusią tvarką. 

Jau pirmąją dieną prasidėjo muštynės su gretimoje stovyklose įsi- 
kūrusiais būriais. Todėl Vichmanas buvo priverstas pagrasinti, kad 
kiekvienam sudrumsiančiam stovyklos ramybę bus nukirsta dešinė 


ranka. 

* 


Keturių tūkstančių vyrų riaumojimas buvo girdimas ir Vetinų 
stovykloje. Nors tiesioginių susidūrimų kol kas buvo išvengta, Kris- 
tianui buvo aišku, kad turėtų laukti slapto jų keršto. Jis paragino 
savo žmones nesileisti provokuojamiems ir padvigubino sargybą 
prie palapinių ir arklių aptvarų. Didžiausias jo rūpestis buvo laikyti 
Ditrichą tarp ginkluotų karių. 

"Tuo metu jo žaizda negijo taip gerai, kaip buvo galima tikėtis. Ji 
traukėsi labai lėtai, pakraščiai šlapiuodavo. 

Po vienuolio gydymo Lukas negalėjo atsistoti. Kristianui didžiu- 
lį susirūpinimą kėlė tai, kad draugas visą laiką miegodavo arba bū- 
davo apsiblausęs. 

Riteriui ramybės nedavė dar kai kas. Kai po sekinančio gydymo 
vėl pajėgė blaiviai mąstyti, jo dėmesį patraukė tai, kad grįžus padėjo 
tik Kunas. Šalia nė karto nematė Bertramo, nors nuo pat vaikystės 
jiedu buvo neišskiriami. 

— Kur įlindęs tavo brolis dvynys? - pabandė pajuokauti Kristia- 
nas. 

Strazdanų nusėtame Kuno veide sustingo įprastinė jo išraiška. 

— Sužeistas, - pranešė jis ir suprato, kad šeimininkui privalo pa- 
aiškinti plačiau. 

— Kol buvote išvykęs, užsidegė Groitcšo stovykla. Mes nubėgo- 
me padėti. Bertramas pabandė nuraminti arklius ir nuvesti juos į 
saugesnę vietą. Gyvuliai panikavo, vienas žirgas jį parbloškė. Felče- 
ris atstatė lūžusį kaulą, bet jis manė, kad geriausia būtų koją nupjau- 
ti. Tada buvo sužeistas pats ir negalėjo padėti. 

— Nuvesk mane pas jį, - nedelsdamas pareikalavo Kristianas. 
Kunas nepratardamas nė žodžio nuvedė jį į vieną iš palapinių. Bert- 
ramas gulėjo prie pat įėjimo, o pamatęs priešais stovintį Kristianą 
panoro atsikelti. 

— Gulėk, - liepė riteris, vos galėdamas nuslėpti patirtą sukrėtimą. 


Juodi Bertramo plaukai ir netgi antakiai buvo nusvilę. Dėl to liesas 


188 SABINE EBERT 


jo veidas atrodė dar blyškesnis. Nieko tokio, ataugs. Bet dešinė koja 
buvo padvigubėjusi ir natūralios spalvos nebelikę nė kvapo - bent 
tiek matėsi pro purviną tvarstį. 

- Jei teks ją nupjauti, — tyliai tarė Bertramas ir sukūkčiojo, - ati- 
duokite Mariją kitam vyrui. Ji neprivalo gyventi su luošiu. Ji to ne- 
nusipelnė. 

— Apie tai pakalbėsime tada, kai ateis laikas, ir nė akimirką anks- 
čiau, - griežtai nukirto Kristianas. - O jei taip atsitiktų, pirmiausia 
išklausyčiau jos nuomonės. 

Jis pasilenkė prie jaunojo vyro ir pakėlė tvarstį, dengiantį atvirą 
žaizdos dalį. 

— Ten kyšojo kaulas. Felčeris atstatė jį į vietą. Bet... jei žaizda pū- 
liuos... - bandė paaiškinti Bertramas ir vėl nutilo. 

— Aplink žaizdą dar nesimato juodų ratilų ir raudonų linijų, — 
tarė Kristianas ir atsistojo. - O jei jų atsirastų, išdeginsime, bet tik- 
rai neleisime niekam prisiartinti prie tavo kojos su pjūklu rankose. 
Kunas žino, kaip tai vyksta. Kodėl tau turėtų sektis geriau, negu 
man? — nevykusiai pasišaipė jis, bet apsidžiaugė pamatęs, kad abu 
jauni vyrai susižvalgę šyptelėjo. 

— Prisimink, koks kadaise mūsų kaime pasirodė Raimundas, — 
ramino jis Bertramą. - Felčeris irgi norėjo jam nupjauti koją, bet 
Marta ją išsaugojo, ir šiandien jis vaikšto kuo puikiausiai. 

Kai ką Kristianas visgi nutylėjo: Bertramui taip gerai nepasisekė. 
Nepaisant sutinimo, buvo akivaizdu, kad kaulas neatstatytas tiks- 
liai į vietą. Jei ir pavyktų išsaugoti koją, Bertramas likusį gyvenimą 
vaikščios šlubuodamas. Bet tai vis tiek geriausia prognozė. Kristia- 
nas nutarė paklausti Vichmano vienuolio, ar šis negalėtų dar kartą 
jiems padėti. Galbūt jam pavyktų atstatyti kaulą. 

— Ar žinai, ką Marta arba Joana darytų, kad žaizda neužsikrės- 
tų? —- paklausė jis Kuno. 


Raudonplaukis linktelėjo. 

— Pasirūpink juo! Kuriam laikui esi atleidžiamas nuo kitų įsipa- 
reigojimų. 


— Bus padaryta, pone, - su palengvėjimu atsakė Kunas. 


Šiek tiek vėliau markizas Otas pasikvietė Kristianą, kad šis kar- 
tu su juo dalyvautų Vichmano palapinėje vyksiančiame karvedžių 
pasitarime. Ditrichas fon Landsbergas ir Dedas fon Groitcšas jau 
laukė jų. Rytinių žemių markizas atrodė susikaupęs. 

Vadinasi, tai tiesa, pagalvojo Kristianas. Stovykloje buvo paskli- 
dęs gandas, jog ryte Ditrichas liepė pakarti penkis brabantus, kad 
pagąsdintų kitus, nes šie ėmė puldinėti jo vyrus. 

Tuo tarpu Dedas negalėjo nuslėpti šypsnio, Otas taip pat atrodė 
gerai nusiteikęs. 

Gerą Oto nuotaiką galėjo paaiškinti tik du dalykai: arba kažkas 
surado būdą, kaip užimti pilį nepaisant tvirtos apsaugos, arba ką tik 
įvyko kažkas, kas suteikė Vetinams progą kartu su savo vyrais pasi- 
traukti iš mūšio lauko. Antrasis variantas atrodė įtikinamesnis. 

Didelės puikiai įrengtos Vichmano palapinės viduryje ant pra- 
bangių krėslų sėdėjo Magdeburgo ir Kelno arkivyskupai. Aplink 
juos stovėjo tuzinas vyrų, tarp jų Kristianas atpažino Tiuringijos 
grafą Liudviką, jo jaunesnįjį brolį Hermaną ir Hojerį fon Falkenš- 
teiną, kuris jį pasveikino draugiškai linktelėdamas. 

Pilypą vos buvo galima atpažinti. Ne tik dėl to, kad persirengė 
švariais, dar prašmatnesniais drabužiais. Jis vėl buvo tas pats išdidus 
ir savimi pasitikintis arkivyskupas, nors vos prieš keletą dienų viskas 
atrodė kitaip. | 

Staiga, kai į palapinę paskui Vetinus įsiveržė brabantų vadas, 
Kristianas Pilypo veide pamatė šmėstelėjusį nesaugumą, netgi bai- 
mę. 

Įsiutęs Vichmanas dėbtelėjo į juodabarzdį. 

— Tu ir tavo pakalikai neturite čia ką veikti. Lauk! - užsipuolė 


jis. 

— Argi čia ne karvedžių susirinkimas? — pasitikslino jis. - Ar aš 
nevadovauju didžiausiai kariuomenei? Ar ne mano vyrai iš Vestfa- 
lijos išvarė visus gąsdinusį Bernhardą fon Lipę? Be to, norėčiau pa- 
skysti šitą! — įtūžęs jis bedė pirštu į Ditrichą fon Landsbergą. 

- Čia vyksta kunigaikščių ir riterių susirinkimas, todėl tau ir ta- 
viškiams čia nėra ką veikti, - piktai pakartojo Vichmanas. - Tavo 
kariuomenės vadas, Kelno arkivyskupas, vėliau perduos tau visus 
įsakymus. Užuot ką nors apkaltindamas, pirmiausia atsakyk už 
mano kaimus, kuriuos sudeginai! Už Hilerslebeno vienuolyną, kurį 
nusiaubei ir sugriovei. Dink iš čia, bedievi! 

Tardamas paskutinius žodžius Vichmanas įsirėmęs į krėslą be- 
veik atsistojo. 

Gerolfas ir šalia stovėjęs riteris žengė link brabantų vado. Juoda- 
barzdis įsiutęs pažvelgė į juos ir išsinešdino iš palapinės. 

Vichmanas palaukė, kol drobinės durys užsivėrė, ir lengviau at- 
sikvėpė. 

— Kadangi mes jau palietėme šią temą, ar turite ką aptarti su ryti- 
nių žemių markizu? - kreipėsi jis į Pilypą. 

— Be abejo, - pareiškė šis ir išdidžiai pažvelgė į Ditrichą. - Kaip 
drįsote be mano sutikimo pakarti penkis mano žmones? 

- Jūsų žmones? - Ditrichas pakartojo šiuos žodžius su tokia ne- 
apykanta, kad visi esantys palapinėje suprato, jog ginčas neišvengia- 
mas. 

— Aš nė nenutuokiau, kad tie šunsnukiai priklauso jūsų žmo- 
nėms. Apsižvalgykite, mes esame kare, o jie nužudė vieną iš mano 
vyrų ir sugadino karo techniką. Net pats imperatorius pakartų juos 
už tokius nusikaltimus. 

— Jūs nesate imperatorius... - su panieka paprieštaravo Pilypas ir 
pasilenkė į priekį, - jūs tik nereikšmingas markizas su savo nereikš- 
minga kariuomene. Turėjote paprašyti mano leidimo! 

Įžeidimas buvo per didelis, todėl Ditricho ranka taip įsitvėrė į 


kardo rankeną, kad pabalo net pirštų oda. Bet kurį kitą žmogų jis 

būtų iškvietęs į dvikovą. Bet mesti iššūkio arkivyskupui jis nega- 
lėjo. 

— Man nereikia jūsų leidimo, kad galėčiau nuteisti kelis žudikus 
ir plėšikus — net jei jie tarnauja jums, kuo mūsų Aukščiausiasis, ma- 
nau, tikrai nėra labai patenkintas, - susitvardęs atrėžė jis. 

Tuo tarpu Otas nusprendė, kad mandagumas šiuo atveju visai 
nereikalingas. 

— Tai negirdėta! - sušuko jis. - To tikrai neprašysime! 

Dedas taip pat atrodė įniršęs. Rytinių žemių markizas trumpai 
susižvalgė su savo broliais, žengė žingsnį pirmyn ir pažvelgė į Vich- 
maną. 

— Pusbroli, kaip sąjungininkas atskubėjau jums į pagalbą. Bet 
negaliu leisti, kad būčiau įžeidinėjamas netgi arkivyskupo. Turėjau 
teisę pakarti tuos nusikaltėlius, nes jie padarė nuostolių ne tik man, 
bet ir mano stovyklai. 

Vichmanas susirūpinęs žiūrėjo į vieną, paskui į kitą. Tada griežtai 
kreipėsi į Pilypą: 

— Nenoriu, kad mano sąjungininkai veltųsi į kokius nors ginčus. 
Visiškai nesvarbu, kokio dydžio yra jų kariuomenės, kiekviena jų va- 
dovaujama kunigaikščio, kuris privalo būti gerbiamas. 

— Nejaugi? — išsišiepė Pilypas. - Ar per paskutines savaites ką 
nors pasiekėte be mano kariuomenės? Nieko, išskyrus tai, kad lei- 
dote po kojomis sudegti žemei. Haldeslebeną užimsite tik su mano 
keturiais tūkstančiais vyrų. Mano kariuomenė didžiausia, todėl aš 
čia vadovauju. Šių kelių žmonių, - jis mostelėjo į Vetinų būrį, - mes 
laisvai galime atsisakyti. 

Vichmanas norėjo paprieštarauti, bet Otas spėjo pirmas. 

— Galite! - sušuko jis. 

Broliai linktelėję jam pritarė. 

— Mes tučtuojau iškeliaujame. Galite tūnoti šiame purve iki gy- 


venimo galo! 

Po šių žodžių Vetinai išėjo iš palapinės, o kartu su jais ir Kristia- 
nas. Eidami jie dar išgirdo, kaip Vichmanas ir Pilypas susiginčijo dėl 
to, kas turėtų vadovauti kariuomenei. 

Kol kirto Magdeburgo stovyklą, teko klampoti per įmirkusią 
žemę. Tada Otas patenkintas pažvelgė į savo brolius. 

— Nebūk toks piktas, Ditrichai! Įžeidimą girdėjo tik keli žmonės, 
o mes tylėsime. Juk pagaliau galime nešdintis iš čia ir per didžiąsias 
šventes jau sėdėsime namuose! 

Tai taręs Otas atsisuko į Kristianą. 

— Įsakykite išardyti palapines! Mūsų misija baigta. Dar šiandien 


keliausime namo. 


Kersto 


Elmaras nusprendė išnaudoti tą laiką, kol Albrechtas bus užsi- 
ėmęs su naująja mergaite. 

Su kaimo seniūnu, padlaižiu pirkliu, naujasis pilies valdytojas 
norės pasikalbėti pats, ar norės susitikti su kunigu, taip pat turėtų 
nuspręsti Albrechtas. 

Bet Elmaras žinojo, kas galėtų mielai suteikti jam šiek tiek nau- 
dingos informacijos. 

— Pakvieskite kunigo namų šeimininkę, - įsakė jis vienam iš savo 
tarnų. Šis nusilenkė ir nuėjo vykdyti nurodymo. 

Netrukus moteris pasirodė. 

Ji pagarbiai priklaupė, bet iš akių tryško noras papasakoti kiek- 
vieną, net mažytę smulkmeną, kuri galėtų pakenkti Martai ir mirti- 
nam jo priešui Kristianui. 

— Kaip matau, per pastarąjį laiką radai prieglobstį pas kaimo ku- 

— Kunigas Sebastianas buvo labai malonus ir priėmė mane, seną 
našlę, kai mano vyras numirė. Tegul Viešpats būna jam gailestin- 
gas, — atsakė Grizelda ir persižegnojo. 

— Buvęs pilies šeimininkas nenorėjo palikti tavęs tokioje padėty- 
je? - šaipydamasis pasiteiravo Elmaras. Apie šią moteriškę jis žinojo 
viską. Juk tuo metu, kai jo draugas Randolfas valdė šią pilį ir kaimą, 


jis pakankamai dažnai čia lankydavosi. 

Paskalų nešiotojos ir keršto ištroškusios Grizeldos vyras buvo 
pirmasis Kristiansdorfo seniūnas. Kadangi šis buvo labai bailus, kai- 
mo gyventojai greitai atsisakė jo paslaugų ir naujuoju seniūnu buvo 
išrinktas kalvis. Kai kaimo šeimininku tapo Randolfas, prekiautojai 
sukilo, kad vietoje kalvio vyriausiuoju būtų paskirtas vienas iš jų. 
Ši baisi, neapykantos kupina moteris ir niekam tikęs jos vyras buvo 
pirmieji, kurie perėjo į Randolfo pusę. Už tai jie gavo vietą pilyje ir 
buvo laimingi, galėdami vėl vadovauti bent būriui tarnų. 

Kristianas, nugalėjęs Randolfą, atsisakė šių dviejų išdavikų pas- 
laugų. Po kurio laiko mirė senosios vyras, o ši įsidarbino pagiežingo- 
jo kunigo namuose šeimininke. Elmaras negalėjo nuslėpti šypsnio, 
kai įsivaizdavo, kuo užsiimdavo visi dvasiškiai ir jų šeimininkės, daž- 
"niausiai tuo, kas visuomenėje nebuvo priimta. 

Bet šiedu — niekada! Vienintelis jų patiriamas malonumas buvo 
šnipinėti kaimo gyventojus ir rasti bent menkiausią dalyką, kuriuo 
galėtų juos apkaltinti. Ypatingas dėmesys buvo skiriamas Kristianui 
ir Martai, kurių, nors ir dėl skirtingų priežasčių, abu nekentė iš visos 
širdies. 

Albrechtui nereikėjo iš karto apklausti kunigo. Dabar jis buvo už- 
siėmęs malonumais, kuriuos teikė šviesiaplaukė tarnaitė. Senoji jam, 


Elmarui, mielai papasakos viską, kuo vėliau bus galima pasinaudoti. 


— Gali eiti. Įrodei man savo palankumą, - Grizeldai baigus kal- 
bėti tarė Elmaras ir metęs į ją paniekos kupiną žvilgsnį numetė po 
kojomis monetą. - Jei ką nors prisiminsi, sugrįžk, - pridūrė jis, kai 
senolė skubiai nusilenkė. Ši dėkodama puolė bučiuoti jo rankas, bet 
Elmaras pasibaisėjęs nustūmė ją šalin. 

- Žinoma, pone, - prieš dingdama pažadėjo ji. - Aš tik atlieku 
savo, kaip pamaldžios krikščionės, pareigą. 

Pakalbėjęs su Grizelda jis nuėjo į salę. Tai, ką sužinojo, turi būti 
užtvirtinta skaniu gėrimu. Įdomu, ar Albrechtas vis dar užsiėmęs su 


savo šviesiaplauke:? 

Jis dar buvo labai jaunas, todėl lovos reikalus tvarkydavo labai 
greitai. 

Elmaras nugėrė gurkšnį iš bokalo, kurį jam atnešė tarnaitė, ir už- 
lipo į Albrechto kambarį. 

Prie jo stovėjo du sargybiniai. Paklausus, ar šeimininkas vienas, 
jie išsišiepė. 

— Ji dar viduje, pone, - pranešė vienas iš jų ir mirktelėjo. - Pagal 
garsus jis turėtų būti kaip tik ant jos. 

— Parodyk būsimam markizui daugiau pagarbos, - užsipuolė jį 
Elmaras. - Kitaip nuo šiandien eisi šerti kiaulių! 

Akimirkai šypsena dingo. 

— Savaime suprantama, pone, - išlemeno plepys. 

— Ar galiu užeiti, pone? - pabeldęs sušuko Elmaras. - Turiu įdo- 
mių naujienų. 

— Tik jūs, - pasigirdo balsas. 

Elmarui įėjus, Albrechtas plačioje lovoje gulėjo nuogas. Tuo tar- 
pu mergina užsitempė antklodę iki pat kaklo. 

Riteris pripildė Albrechto ir savo bokalus, bet prieš išgerdamas 
sušnabždėjo kažką jam į ausį. 

Albrechtas išpūtė akis. Jis norėjo atsistoti, bet Elmaras dar kažką 
skubiai pridūrė ir jo veidą nušvietė piktdžiugiška šypsena. 

— Pakviesk čia Kristiano žmoną, - įsakė jis. 

Tada atsisuko į Elizabetą. 


— O tu, mano gražuole, padėsi man. Ar tai ne tavo užduotis? 


Tuo metu, kai pasirodė Albrechto patikėtinis ir liepė eiti pas šei- 
mininką, Marta buvo pas Joaną ir jos naujagimę dukrelę. 

Iš visų jos vaikų būtent vyriausioji podukra kėlė didžiausią susi- 
saugojo du patikimi vyrai iš Valterio sargybos. Protinga jos dukra 


buvo pakankamai supratinga ir stengėsi laikyti savo brolį atokiau 

nuo pavojingų situacijų. Geriausia būtų, jei jie iš viso nesirodytų 
Albrechto akyse. 

Marija šiuo metu gyveno pas savo brolį, kur turėtų būti saugi. 
Na, ji bent jau toli nuo viską matančių pilies valdytojo akių. O Joa- 
na po gimdymo jautėsi prastai, ji nervinosi dėl į karą išvykusio savo 
vyro. Niekas nežinojo, ar jis ir jo bendražygiai kada nors sugrįš. 

Jai geriausia kuo mažiau jaudintis, kitaip dar ims karščiuoti, su- 
nerimusi pagalvojo Marta. Ramindama ji perbraukė jaunajai moti- 
nai per plaukus. 

— Kristianas prižiūrės jį, juk tu žinai, - guodė ją. - Sukdama dėl 
to galvą niekam nepadėsi. Priešingai, tada neturėsi pieno mažajai 
dukrelei! Aš paprašysiu Hilberto, kad pasimelstų už vyrus ir uždeg- 
tų už juos žvakę. Dabar pasistenk užmigti. 

Ji energingai paguldė naujagimę šalia Joanos, kuri skausmo iš- 
kreiptu veidu paglostė mažą jos galvelę. 

Tą pačią akimirką kažkas lauke pakvietė Martą. 

— Viešpats jiems padės, - pažadėjo ji ir skubiai išbėgo laukan. Iš 
grubaus balso Marta suprato, kad Albrechtui kažko iš jos reikia, ir 
tikrai nieko gero. Joanai geriau to negirdėti. 

- Šeimininkas nori tuoj pat jus pamatyti, — niūriai pranešė tar- 
nas. - Sekite paskui mane pas jį! 

— Žinoma, - atsakė ji. Tada liepė tarnaitei nueiti pas Joaną ir pa- 
sirūpinti vaiku, kad moteris galėtų ramiai pamiegoti, ir nuėjo pas- 
kui vyrą. 

Akies krašteliu pastebėjo, kad paskui ją sekė vienuolikmetė Ana, 
jaunesnioji buvusio vagišiaus ir dabartinės berniukų gaujos vado 
Peterio sesuo. Kol tarnas kopė laiptais aukštyn, mergaitė, nešdama 
ryšulėlį malkų, pasinaudojo proga ir praslinko pro šalį. Prirūpdama 
ji tyliai sušnabždėjo: 

— Privalau jus perspėti, kad būtumėte atsargi. Pas raudonplaukį 


riterį buvo užsukusi Grizelda! 

Marta šyptelėjo taip, kad niekas nepamatytų, ir padėkojo mer- 
gaitei už įspėjimą. 

Ją vis labiau glumino greitas ir efektyvus slaptos jaunųjų Peterio 
šnipų gaujos darbas. Jos visiškai nestebino, kad jo sesuo taip pat pri- 
klausė šiai gaujai, nors ir buvo mergaitė. Ana kartu su Peteriu išaugo 
pas vagių vadą, tik vėliau Marta su Kristianu apsiėmė juos globoti. Ji 
žinojo, kaip stebėti kitus, kad tavęs nepamatytų, be to, svetimi žmo- 
nės niekada neatkreips dėmesio į mažą tarnaitę su ryšulėliu malkų. 

Lipdama paskui pasiuntinį į viršų Marta apsvarstė Anos įspėji- 
mą. 

Kiekvieną kartą pakviesta pas Albrechtą ji galėjo tikėtis blogiau- 
sio, bet ką jam galėjo papasakoti piktoji Grizelda? 

Tikiuosi, nėra jokių nusiskundimų dėl Lizabetės, mąstė ji eida- 
ma pro duris. 

Tuo metu, kai Marta įėjo į kambarį, Albrechtas jau buvo apsiren- 
gęs, o Lizabetė kaip tik segėsi suknelę. 

— Norėjote mane matyti, pone, - tarė ji ir nusilenkė, stengdamasi 
neparodyti savo nerimo. 

— Taip, - ramiai atsakė Albrechtas. 

Tada jis priėjo prie Lizabetės, nutvėrė ją už plaukų ir šiurkščiai 
parvertė ant kelių. 

— Morterie, sužinojau, kad vietoje tarnaitės įbrukai man paleistu- 
vę! - suriko jis. 

Marta kaip galėdama sutramdė savo baimę. Nuo to, kaip klosty- 
sis įvykiai toliau, priklausė ne tik jos, bet ir Lizabetės likimas. 

Ji prisiminė senas istorijas apie karalystes, kuriose viešpatavo pik- 
tas drakonas. Gyventojai kiekvienais metais aukodavo jam po ne- 
kaltą mergelę, kad tik šis nesudegintų jų kaimų. 

Mes neaukosime tau jokios nekaltos mergelės, pabaisa tu, ding- 
telėjo Martai. O ir Lizabetę kaip nors iš čia ištrauksiu, jei prireiks, 


su Valterio vyrų pagalba. 

— Nejaugi manėte, kad tarnaitės pilyse rengiamos tokiomis suk- 
nelėmis? — suvaidinusi nustebusią atsakė ji. - Žinoma, ji yra tokia, 
kaip jūs minėjote, bet pati geidžiamiausia ir brangiausia visoje gy- 
venvietėje. Ne kiekvienas pirklys gali sau ją nusipirkti. O jums juk 
nereikia mokėti, grafe, atsiunčiau ją, kad viešnagės metu jaustumė- 
tės kaip įmanoma patogiau. 

— Už tokius darbus turėčiau tave nuplakti ir išvyti iš kaimo, — 
užsipuolė Lizabetę Albrechtas. Elmaras šią sceną stebėjo išsišiepęs 
iš pasitenkinimo. 

- Žinoma, galite tai padaryti, pone, - neprieštaravo Lizabetė. 
Bet Marta suprato, kad ji jau seniai žinojo, ką tokiu atveju dary- 
tų. - Argi nebuvote manimi patenkintas? Užuot mane nubaudęs, 
"galėtumėte leisti pamaloninti jus kitais būdais. 

Albrechtas paleido merginą, žengė žingsnį atgal ir nužvelgė ją. 

— Na, taip, tu ne tik graži, bet ir patyrusi, - nusprendė jis. - Prieš 
nutardamas, pasiliksiu tave ar nubausiu... - jis nutilo, kad padidintų 
įtampą, - noriu žinoti, ką dar sugebi. Elmarai, ar esate susidomėjęs? 
Išbandykite ją pats. Noriu stebėti, kaip ją užvaldysite. 

— Kaip pageidausite, pone, - sutiko riteris ir priėjo prie Lizabe- 
tės, kuri grakščiai atsikėlė nuo žemės ir jam nusišypsojo. 

Raudonplaukis neatsakė į jos šypseną, čiupo už suknelės ir per- 
plėšė ją pusiau. 

Marta susigūžė taip, tarsi ruoštųsi bėgti. Tik dar nežinojo, ar prie 
Lizabetės, ar pro duris. Ji geriau nei kas kitas žinojo, koks žiaurus 
būna Elmaras, todėl labai jo bijojo. Ką gi ji padarė, atsivesdama čia 
tą vargšę mergaitę? 

Bet Lizabetė, atrodo, nejautė jokios baimės. Ji žvelgė tiesiai El- 
marui į akis, numetė į šalį suknelės likučius, tarsi nekantraudama 
kuo greičiau pasimylėti su grubiu riteriu. 

— Ar aš jums patinku, pone? - šypsodamasi sumurkė ji. Nesulau- 
kusi atsakymo mergina pakėlė jo apsiaustą į viršų ir paragino: - Pa- 


rodykite, koks jūs stiprus! Man patinka stiprūs vyrai. 

Elmaro veido išraiška pasikeitė: iš kupinos paniekos virto gašlia. 

Jis numetė ją ant lovos, Lizabetė jį nurengė, glostydama stambius 
jo raumenis. Merginos plaukai slydo riterio krūtine. 

Albrechtas negalėjo nuleisti nuo jų akių. 

— Išeikite ir palaukite lauke, - paskubomis liepė Martai ir jo 
žvilgsnis vėl nukrypo į apsinuoginusią porą. 

Marta skubiai pasišalino. Laimei, Albrechto įsakymas leido jai 
klausytis, jei Lizabetei prireiktų pagalbos. Tada ji sugalvotų kokią 
nors priežastį ir įsmuktų vidun. 

Bet, atrodo, Tilda buvo teisi. Mergina tikrai turi pasakišką suge- 
bėjimą apsukti visus vyrus aplink pirštą. Nes vieninteliai šūksniai 


buvo iš malonumo - visiškai nesvarbu, suvaidinto ar tikro. 


Nė vienas iš Albrechto vyrų neturėjo sužinoti, kad likusieji pilies 
tarnai tarpusavyje juokėsi, jog naujasis šeimininkas visą dieną neiš- 
lipo iš lovos. 

Po kaimą pasklido dar vienas juokingas atsitikimas: kažkas — 
Martai buvo nesunku atspėti, kas buvo šio pokšto iniciatoriai — pa- 
lesino kunigo Sebastiano vištas alumi išmirkyta duona. O šios kry- 
pinėjo po kiemą tol, kol išvirto. Grizelda neįtardama, dėl ko jos taip 
keistai elgiasi, nusiminusi lakstė iš vieno kiemo galo į kitą ir veltui 
stengėsi, kad vištos vėl būtų panašios į vištas. Galiausiai ji sunėrusi 


rankas krito ant kelių prieš kunigą ir ėmė maldauti atleidimo. 


Tuo metu Albrechtas stebėdamas, kaip Elmaras jodinėja ant 
mergos, pats taip susijaudino, kad nebegalėjo iškentėti, kol vyres- 
nysis pabaigs. 

Numalšinęs savo aistrą jis nutarė pajodinėti. Jeigu ir toliau mė- 
gausis šios paleistuvės teikiamais malonumais ir likusią dieną gulės 
lovoje, naktį tikrai negalės užmigti. Tada vėl ims kankinti baisūs 


košmarai. 

Albrechtas įsakė Lizabetei likti kambaryje, išsiuntė Martą, kuri 
klausydama nurodymo vis dar laukė prie durų, ir įsakė Elmarui jį 
palydėti. 

— Aš manau, kad galėtumėte man papasakoti daugiau su kaimu 
susijusių istorijų. Tuo metu nenoriu matyti šių niekam cikusių vals- 
tiečių, - paaiškino jis segdamasis kardą. 

Elmaras išsišiepė. 

- Žinoma, pone! Suteiksiu jums šį malonumą. 

Prisiartinus prie arklidžių, juos pasitiko šviesiaplaukis maždaug 
dvylikos metų berniukas. 

— Ar pageidausite, kad pabalnočiau jūsų žirgus, grafe? - manda- 
giai nusilenkęs pasiteiravo jis. 

— O ką daugiau, kvaily? Ir paskubėk! - suriaumojo Elmaras. 

— Taip, pone. Kaip pageidausite, pone, - vėl nusilenkęs atsakė 
berniukas. 

Ber kai šis jau ruošėsi bėgti vykdyti nurodymo, Elmaras nutvėrė 
jam už rankos. 

— Man nepatiko tavo veido išraiška, vaikigali, - suniurzgėjo jis. 
Tada atsisuko į Albrechtą: - Mano kunigaikšti, ar nemanote, kad ši 
padugnė parodė jums per mažai pagarbos? 

Berniukas pažvelgė į juos nustebęs dėl tokio kaltinimo, tada atsi- 
klaupė ant žemės ir nuleido galvą. 

— Atleiskite man, kilmingieji ponai, jei supykdžiau. Tučtuojau 
pabalnosiu jūsų žirgus. 

Elmaras susižvalgė su Albrechtu, kuris patenkintas linktelėjo. 

— Tu liksi ant kelių ir pasiruoši pelnytai bausmei, - grasindamas 
pranešė riteris. | 

Berniukas nuleido galvą dar žemiau, bet Elmaras pasikvietė ne- 
toliese buvusį arklininką. 

— Sukviesk visus, dirbančius arklidėse! - įsakė jis. 

Ką tik išmetę mėšlą vaikinai susmeigė šakes į šiaudus ir paklus- 


niai atsiklaupė prieš markizo sūnų ir jo riterį. 

— Kur yra vyriausiasis arklininkas? - sušnypštė Elmaras. 

- Jis išvykęs, rūpinasi papildomu pašaru, - nuskambėjo manda- 
gus atsakymas. 

— Tegul grįžęs prisistato pilies šeimininkui, - niršo Elmaras. — Ir 
atsako už savo darbininkų įžūlumą. 

Tadajis vėl atsisuko į mirtinai išbalusį šviesiaplaukį berniuką, ku- 
ris vis dar klūpėjo prieš jį. 

— Grafui nepatinka įžūli tavo veido išraiška, - pranešė jis taip 
garsiai, kad suprato visi aplinkiniai. - Bet mes išmokysime tave 
mandagumo. 

Jis atkišo botagą ir paklausė Albrechto: 

— Man tai padaryti, ar norite pats?.. 

Oto sūnus apžvelgė susirinkusiuosius ir mėgaudamasis delsė at- 
sakyti. 

— Manau, asmeniškai išmokysiu jį paklusnumo. Kad dar ilgai 
mane prisimintų, - pridūrė jis. 

Elmaras timptelėjo berniuką aukštyn, apsuko jį ir nuplėšė drabu- 
žius. Tuo metu priėjo vienas iš jo sargybinių, nutempė jį prie stulpo 
ir pririšo rankas. 

Niekas nedrįso pratarti nė žodžio. 

Albrechtas iš pradžių sušvilpė botagu ore, tada kirto pirmąjį 
smūgį. Pro įdrėkstą odą pasipylė kraujas. 

Pro sukąstus berniuko dantis pasigirdo aimana, kurios negalėjo 
užgniaužti. Priverstiniai žiūrovai įkvėpė oro ir nusuko žvilgsnius. 

— Užsispyręs ir nepataisomas, - pakomentavo Albrechtas. - Pa- 
žvelkite čia! Jus, netikėlius, aš išmokysiu paklusnumo! 

Jis plakė berniuką tol, ko! šis kruvina nugara susmuko ant kelių. 

Albrechtas patenkintas pažvelgė į žmones ir įsakė pabalnoti savo 
ir Elmaro žirgus. 

Ketindamas lipti ant arklio jis ant savo apsiausto pamatė kelis 


kraujo lašus. 


202 SABINE EBERT 


— Kaip šlykštu, - išsiviepė jis ir perbraukė per raudonas dėmes. — 
Tikiuosi, kad skalbėjos čia darbštesnės už arklininkus. 

"Tada užšoko ant savo žirgo. 

- Šis vaikėzas liks čia tol, kol leisiu jį atrišti, - įsakė jis ir kartu su 


Elmaru išjojo iš pilies kiemo. 


— Buvo smagu! - sudrebėjo Albrechtas, jodamas per pievą. - Ry- 
toj pasirinksiu kitą. O gal net šiandien, kai grįšime. 

— Ar žinote, ką nuplakėte? 

— O kam tai rūpi? Kažkokį tarną, padėjėją arklidėse. 

— Jis nebuvo kažkas. Turiu pagirti puikų jūsų pasirinkimą, - pad- 
laižiavo Elmaras, tarsi ne jis pats būtų išrinkęs auką. 

Albrechtas sustabdė savo eržilą ir susidomėjęs pažvelgė į riterį. 

— Jo vardas Kristianas, - paaiškino šis. 

— Su tokiu vardu gyventi mano valdomame kaime jam bus tikrai 
sunku, - burbtelėjo Albrechtas ir nusijuokė. 

— Jo tėvą už vagystę pakorė ankstesnysis pilies valdytojas. Bet dar 
svarbiau tai, kad jis yra pirmasis čia gimęs vaikas, ir Kristiansdorfo 
gyventojai jį laiko kaimo klestėjimo simboliu. 

Albrechtas metė į vyresnįjį riterį nepatiklų žvilgsnį, bet staiga 
pradėjo garsiai kvatotis. 

— Kaip gražu! Tada tie purvini valstiečiai netrukus sužinos, kaip 
gali klestėti jų kaimas, jei nešoks pagal mano dūdelę! 


Jis paragino savo žirgą, ir abu vyrai nušuoliavo kalvos link. 


Marta dar kartą aplankė Joaną, kuri pagaliau užmigo kaip tik 
tada, kai pro duris įbėgo Klara, lydima kapeliono Hilberto. 

— Greičiau, greičiau, į arklides, - sušuko ji motinai, kuri pama- 
čiusi išsigandusią septynmetę ėmė tikėtis baisiausio. 

Pasikėlusi sijonus ji puolė bėgti paskui mergaitę. Ši pasuko link 


žmonių būrio, susirinkusio prie arklidžių. 

- Šalin! — draskoma baimės sušuko ji, maždaug įsivaizduodama, 
ką netrukus pamatys. Tik dar nežinojo, kam kliuvo. 

Jaunuoliai prasiskyrė ir tada, pamačiusi susibūrimo priežastį, ji 
vos įstengdama susivaldyti prikando lūpą. 

— Aš nieko nepadariau, prisiekiu, - kartojo Kristianas. Jo veidas 
buvo mirtinai išbalęs, vis dar iškreiptas skausmo. Berniukas sustiręs 
iš šalčio kaleno dantimis. 

— Duok man peilį! - sušuko ji stovėjusiam arčiausiai. 

— Naujasis pilies valdytojas uždraudė jį atrišti, - nuleidęs galvą 
sumurmėjo vienas iš jų. 

- Išsiaiškinsiu su juo pati, kai tik jis grįš, - nekantraudama atsakė 
ji ir ištiesė ranką, kad paimtų peilį. Marta negalėjo leisti berniukui 
ilgiau kankintis pririštam prie stulpo. Juk pati padėjo Kristianui at- 
eiti į šį pasaulį. Be to, kas žino, ką grįžęs Albrechtas būtų jam dar 
padaręs. 

— Padėkite jį atsargiai paguldyti ant žemės. 

Ji pasiuntė tarną atnešti vandens, švarių drobių ir jos krepšį su 
medikamentais. 

— Visi grįžkite prie savo darbų. Visi, išskyrus Peterį, - sukoman- 
davo ji. 

Peteris padėjo pagirdyti iškankintą berniuką, tada Marta uždėjo 
jam ant nugaros drėgnus kompresus, atsargiai nuplovė kraują ir pa- 
tepė žaizdas gydomuoju tepalu, kad šios greičiau gytų. 

"Tuo pat metu Peteris pranešė, kas įvyko. 

- Kristianas nepadarė visiškai nieko blogo, ar suprantate?! - siu- 
to buvęs vagis. - Grafas tiesiog panoro ką nors nuplakti! Nedaug 
trūko ir būtų mirtinai jį užkapojęs. 

— Jis nori mus visus pagąsdinti. Parodyti, kokas jis galingas... — 
tyliai tarė Marta. 

- Jis atsiims už tai, - grieždamas dantimis pagrasino Peteris. — 
Išniekinti vieną iš mano žmonių! 


Marta atsistojo. Ji ir keturiolikmetis Peteris buvo beveik lygūs. 


204 SABINE EBERT 


— Net jei jis — tavo gaujos narys, tu nieko panašaus nesiimsi, ar 
girdi! - užsipuolė jį. - Kitaip už tai kentės visas kaimas! Ar supranti 
mane? Ir taip kils didžiulė sumaištis, kai grįžęs jis neberas supančio- 
to Kristiano. 

Peteris sustingęs žvelgė į Martą. 

— Klaupkis! — paliepė ji berniukui. Šis apstulbęs pakluso, nes 
Marta niekada nieko panašaus nėra reikalavusi. Bet šį kartą ji tik 
norėjo, kad Peteris geriau išgirstų jos žodžius. 

- Jis yra markizo sūnus, po tėvo mirties taps Meiseno žemių val- 
dovu. Mes visi priklausome nuo jo malonės - ne tik tu ir tavo drau- 
gai, bet visi šio kaimo gyventojai, taip pat ir aš su riteriu Kristianu. 
Nuo jo priklauso mūsų visų gyvenimas! Ar supranti? Tada prisiek! 
| Ji žvelgė berniukų gaujos vadui tiesiai į akis, kol šis nuleido gal- 
vą. Marta privertė jį prisiekti, kad nesiims jokių keršto planų. Tada 
išsiuntė Peterį atsivesti dar vieną ar du vaikinus, kad šie padėtų nu- 
nešti Kristianą pas motiną Bertą, kuri tuo metu dirbo vyriausiojo 
kalnakasio namuose. Pas Hermaną sužeistasis turėtų būti saugus. 

Likusi viena ji atsisėdo ant šiaudų kupetos ir laukė grįžtančio 
Albrechto. Neradęs savo aukos jis siaubingai įtūš. Todėl ji viena tu- 
rėjo prisiimti visą kaltę, nes bet kurį kitą už tokį poelgį jis papras- 


čiausiai užmuštų. 


Nuo kalvos prieš Albrechto ir Elmaro akis atsivėrė kvapą gniau- 
žiantis Kristiansdorfo vaizdas. 

— Tik pasižiūrėkite, - niūriai tarė jis Elmarui. - Kaimas pilnas 
sidabro, o man negalima prie jo prisiliesti. 

— Neturėtumėte šito taip palikti, - kiršino vyresnysis. - Juk esate 
šeimininkas. Jei sušauktumėte teismą... 

Elmarui nereikėjo ištarti sakinio iki galo, kai nustebusio Albrech- 
to veidas nušvito. 

— Viską spręsti galėčiau pats! 


— Savaime suprantama. Nebent... - delsė Elmaras. 

— Kas?! 

— „Kristianas prieš išvykdamas jį jau buvo surengęs. 

Oto sūnus įsiuto. 

— Nesirūpinkite, tik turėkite kantrybės ir mes tikrai rasime kele- 
tą žmonių, kurie galės ką nors apkaltinti arba kuriuos galėsime ap- 
kaltinti, - nuramino jį Elmaras. 

— Tada papasakokite pagaliau viską, ką žinote apie šiuos netikė- 
lius, kaip mes juos suvaldysime, - pareikalavo Albrechtas. 

- Pilyje tikrai nerasite sąjungininkų - jie visi ištikimi Kristianui. 

Albrechtas nepatenkintas atsikrenkštė. 

— Visada atsiranda kas nors, kas slapta perbėga į kitą stovyklos 
pusę. O kokia padėtis tarp kaimiečių? 

— Su kaimo vyriausiuoju nebus jokių problemų. Jis - prekeivis, 
todėl visos mintys sukasi tik apie gaunamą naudą. Šitas padarys 
viską, kad jums įtiktų, - pranešė Elmaras. - Dar vienas naudingas 
sąjungininkas galėtų būti kaimo kunigas. Protingas, bet labai šlykš- 
tus asmuo. Kalbėdamas su juo būkite labai atsargus — jis vienas iš 
tų užsispyrusių kunigų, visada teisingas ir dievobaimingas. Bet jis 
nesulaukia tos dienos, kai galės apkaltinti Kristiano žmoną ragana- 
vimu ir ši bus sudeginta ant laužo. 

- Šis vaikinas bus mums naudingas. Palinkėkime jam sėkmės! — 
pasišaipė Albrechtas. - O kaip kalnakasiai ? 

- Jie turi susikūrę savo grupę, turi teisę rengti savo teismus ir yra 
pavaldūs vyriausiajam kalnakasiui Hermanui. 

— Arjis paperkamas? 

— Greičiausiai, ne. Jis įsipareigojęs jūsų tėvui, kurio tikrai nenori 
supykdyri. Tiesiog per daug pastatyta ant kortos. Panaši situacija ir 
su monetų kalimo meistru. Meisene jis dirbo auksakaliu, rūpinasi 
sidabro liejimu, apmoka už visus įrengimus ir žmonių darbą. Todėl 
atsakomybės jam ir taip iki kaklo. Šiuos du vyrus turėtumėte kol kas 
palikti ramybėje. Jie labai vertinami, netgi turi teisę nešiotis kardus. 


Jei juos paliesite, turėsite bėdų su savo tėvu. 

— O be seniūno ir to kunigo daugiau visas kaimas stoja Kristiano 
pusėn? Kas dar liko? - pasiteiravo Albrechtas nepatenkintas gauto- 
mis žiniomis. 

— Kalviai, bet tegul šį kartą jie toliau ramiai sau dirba savo darbą. 
Jei sustos sidabro gavyba, vyriausiasis kalnakasys iš karto kreipsis į 
jūsų tėvą. - Elmaras pastebėjo, kad būsimasis valdovas tampa vis 
labiau nepatenkintas. 

— Nesirūpinkite, - skubiai užtikrino jis, - čia nemažai pirklių, 
su kuriais bus galima susitarti. Ir, kaip sakiau, tas berniukas kaimie- 
čiams tarsi simbolis. Nustebčiau, jei pamatyčiau jį vis dar kruviną 
kabantį ant stulpo. Tokiu atveju turėsite puikią galimybę priversti 
Kristiansdorto gyventojus Jūsų bijoti. 


Ą Kello KeSMAS 


— Ar aš nesakiau? - patenkintas sušuko Elmaras ir parodė į arkli- 
des. Kruvinai nuplakto berniuko nebebuvo nė kvapo. 

Albrechtas įsiutęs sudavė žirgui botagu ir paragino paskubėti. 

— Tai baisu! Ką sau mano tie purvini valstiečiai išdrįsę nepaklusti 
mano įsakymui?! Liepsiu juos visus išplakti, o tam, kuris jį išlaisvi- 
no, nukirsti ranką! 

Artėjant prie pilies jo įniršis vis augo. Albrechtas jau įsivaizdavo, 
kaip nubaus patį pirmąjį sutiktą. Kažkas juk turės paimti jų žirgus. 

Jo nuostabai, vietoje tarno iš arklidžių išėjo Marta. 

Albrechtas pasuko tiesiai į ją, bet moteris nesitraukė nė per 
žingsnį. 

Jis neišdrįs manęs sutrypti, drąsino save Marta. Kad neišgąsdintų 
žirgo, ji pažvelgė tiesiai jam į akis, taip kadaise ji sutramdė dar lau- 
kinį Kristiano Dragą. 

Ji - tikra ragana, sudrebėjo Albrechtas, kai jo žirgas sustojo tie- 
siai prieš Martą, nors buvo išmokytas peršokti visas kliūtis, net jei 
tai būtų Žmogus. 

— Kaip drįstate nepaklusti mano įsakymui? — užbaubė jis, steng- 
damasis neparodyti savo sumišimo. — Kur tas netikėlis, kurį nubau- 
džiau?! O gal Viešpats padarė stebuklą ir jis pakilo į dausas? 

Marta pamojo ir po akimirkos prisistatė du tarnai, kurie paėmė 


Albrechto ir Elmaro žirgus bei nedelsdami pasišalino. 

— Aš pati jį išlaisvinau, kad galėčiau pasirūpinti jo žaizdomis, - 
ramiai prabilo ji, šiek tiek palaukusi, kol abu jaunuoliai dings iš Alb- 
rechto akiračio. 

- Jūs išdrįsote taip pasielgti nepaisydama mano nurodymų?! - jo 
riksmas nuaidėjo per visą kiemą. - Už tokį poelgį turėčiau nuplakti 
jus vietoje jo! 

Marta žinojo, kad į ją buvo nukreiptos visų pasislėpusiųjų akys, 
o tarnai laukė iš baimės sulaikę kvapą, nes būsimo markizo kerštas 
galėjo būti nukreiptas į bet kurį iš jų. 

- Žinoma, tai jūsų teisė, pone, - sutiko ji. - Bet... - ji nuleido 
balsą, kad galėtų girdėti tik Albrechtas ir Elmaras, - tada negalėčiau 
pagaminti jums migdomojo gėrimo nakčiai. Jį paruošti galiu tik aš, 
be to, nesukeldama pavojaus jūsų gyvybei. 

Albrechtas neteko žado. Marta pasinaudojo susidariusia proga ir 
atsiklaupė priešais jį. 

— Atleiskite man už šį poelgį, - garsiai paprašė ji, nuleido galvą ir 
išskėtė rankas. - Tai padariau tik norėdama jums gero. Kaltasis bus 
nubaustas - vietoje smūgių apkrausime jį papildomu darbu. - Tada 
ji vėl pakėlė galvą ir drąsiai pažvelgė Albrechtui į akis: - Kaip bebū- 
tų gaila, negalime ilgesniam laikui prarasti nė vieno darbininko. Jūs 
su savo vyrais atsivedėte per daug žirgų. Dauguma mūsų arklininkų 
išvykę į karą kartu su jūsų tėvu. O juk pageidaujate, kad vertingas 
jūsų žirgas būtų pačiose geriausiose rankose. 

— Leiskite jai pasidžiaugti, juk greitai atsikratysite šios bjaurios 
moteriškės, - sušnibždėjo Elmaras Albrechtui į ausį. 

- Dinkite man iš akių, - sušuko jis Martai. — Neišeisite iš savo 
kambario be mano leidimo! 

Tada parodė Elmarui sekti paskui jį į salę, kur jam pasirodžius 


turėjo būti patiekta vakarienė. 


Vidurnaktį Albrechtas vėl pašoko iš miego. Jaunuolis manė, 


kad šį kartą galės atsisakyti nuodingų Kristiano žmonos mišinių, 

bet klydo. Jį ėmė kankinti seniai pažįstami baisūs košmarai: sienos 
virto šlykščiomis pabaisomis ir ėmė jį pulti, galiausiai pasirodė pats 
pragaro valdovas, nors ir stengėsi nuo jo nusisukti, pašaipi velnio 
šypsena vis tiek išlįsdavo prieš akis. 

Jaunoji paleistuvė su savo įprastiniais gabumais dabar nebuvo 
naudinga. Ji pakėlė galvą ir užmiegotomis akimis pažvelgė į marki- 
zo sūnų. 

— Dink iš čia! - suriko jis. - Liepsiu pakviesti, kai man tavęs vėl 
prireiks. 

Lizabetė uždegė žvakę ir susirinko savo daiktus. 

Šiuo metu Albrechto nejaudino net nuogas merginos kūnas, be- 
siraitantis žvakių šviesoje. Nuo jos drabužių ant sienos krentantys 
šešėliai vaikinui atrodė tarsi jo tykančios piktosios dvasios, norin- 
čios įtempti jį į pragarą. 

Albrechtą išpylė prakaitas, jis ėmė giliai kvėpuoti. 

— Nespoksokite į mane šitaip, - užsipuolė jis prie durų stovėju- 
sius sargybinius, kurie tą akimirką išsigandę ir susirūpinę įlėkė vi- 
dun. - Nedelsiant atveskite čia Kristiano žmoną! 

Marta paėmė dėklą į rankas ir nuskubėjo pas Albrechtą. Ji jau 
žinojo, kas atsitiko. 

— Vėl norite gėrimo? Šiek tiek užtruks, kol jį paruošiu. 

Albrechtas liepė pakviesti Elmarą, kad šis prižiūrėtų Martą, ir 
pažadinti tarnaitę, kuri kurstytų krosnį. Pilyje kilęs sambrūzdis, 
lakstymas laiptais aukštyn ir žemyn viduryje nakties pakėlė iš miego 
pusę jos gyventojų. Ypač tuos, kurie miegojo ant salės grindų. 

Elmaras pareikalavo, kad Marta ir šį kartą išgertų dvigubą dozę 
savo paruošto migdomojo gėrimo. 

Ji vėl paprieštaravo Oto sūnui, nes nenorėjo giliai miegoti iki 
kito pusiaudienio. 

— Aš negalėsiu atlikti savo pareigų ir rūpintis, kad liktumėte pa- 


tenkintas. 

Būčiau laimingas tada, kai matyčiau tave grandinėmis prikaus- 
tytą prie gėdos stulpo, Kristiano galvą kabančią ant pilies vartų ir 
man priklausančius sidabro lobius, mąstė Albrechtas. Bet kol kas 
dar neišaušo ta diena, kai jis perims savo tėvo palikimą. Dabar priva- 
lėjo jam pataikauti ir vaidinti ištikimą sūnų. Laikui bėgant jis tikrai 
sugalvos, kaip susidoroti su šia klastinga moterimi. 

Kita vertus, juk tiek tėvas, tiek šitas Kristianas buvo kare, o ten 
visada kas nors žūdavo. Kas žino, galbūt rytoj sulauksiu pasiunti- 
nio, kuris praneš, kad tėvas mirė, o jis dabar yra naujasis markizas! 
Tada galės su Kristianu ir Marta elgtis kaip tinkamas. Žinoma, jei 
tas Kristianas dar gyvas. 

Bet šiuo metu jis turi elgtis atsargiai su šia ragana, nes ji galėjo bet 
kuriuo metu jį nunuodyti arba - dar blogiau - prakeikti. 

— Šį kartą mes padarysime kitaip, — nusprendė jis, kai Marta pa- 
davė vaistus. - Mes pasikeisime bokalais. Moterie, jei ketini mane 
nunuodyti, pati pasirinkai sau mirtį. 

- Jei norėčiau nunuodyti, jau seniai būčiau taip padariusi, - ryž- 
tingiau nei visada paprieštaravo ji. - Juk aš visą dieną užsiėmusi dir- 
bu, kad jūsų žmonėmis būtų pasirūpinta ir sargybos vadas galėtų 


judinti ranką. 


Kurį laiką pilyje įsivyravo ramybė. 

Lizabetės idėjos lovoje buvo neišsemiamos, o Martos gėrimai 
prisidėjo prie to, kad Albrechtas naktimis gerai išsimiegodavo ir 
dienomis buvo gerai nusiteikęs. Nors dauguma darbuotojų mielai 
apeidavo jį lanku. 

Tie, kurie privalėjo būti šalia, elgėsi ypač atsargiai. Arklininkas 
pasirūpino, kad Kristianas su dar nesugijusia nugara dirbtų tokius 
darbus, jog netektų rodytis naujojo pilies šeimininko žmonių akyse. 

Nors ir labai sunkiai sekėsi, Peteris laikėsi duoto žodžio ir kartu 
su savo gauja nesiėmė nieko, kas galėtų sukelti Albrechto arba jo 


vyrų norą atkeršyti. 

Prie ramybės pilyje prisidėjo ir Hartmutas. Albrechto sargybinių 
vadas jautėsi dėkingas Martai už tai, kad vėl gali valdyti ranką. Todėl 
prisakė savo vyrams elgtis tinkamai. Kiekvieną vakarą salėje suki- 
nėdavosi kelios paleistuvės, niekada netrūko alaus ir maisto, todėl 
Albrechto žmonės nenuobodžiavo ir nešvaistė laiko muštynėms ir 
ginčams. Jei kuris imdavo mojuoti, Hartmutas iš karto išmesdavo 
laukan. 

Marta jautė, kad derėtų pasisaugoti. Albrechtas buvo ne iš tų, 
kurie pasiduoda arba praleidžia pasitaikiusią progą. Elmaras jo pa- 
šonėje tikriausiai padėjo kurpti planus. Jis džiaugėsi galėdamas pa- 
kenkti jai ir visiems, esantiems Kristiano pusėje. Elmaras nenurims 
tol, kol neatkeršys už Randolto mirtį. 

Ji buvo šventai įsitikinusi, kad nedorėliai kažką planavo. 

Marta ėmė graužtis suklydusi, kai pasiūlė išlaisvinti Albrechtą 
nuo kankinančio drignių poveikio. Kuo mažiau jis bijojo naktinių 
košmarų, tuo daugiau jėgų turėdavo kitą dieną. Nei jis, nei jo vyrai 
nekišo nagų prie pilies gyventojų, bet kas žino, kokių nesutarimų 
galėjo kilti kaime. 

Albrechtas ir jo riteriai vis užsisakydavo ko nors iš prekybininkų 
ketvirčio. Amatininkai slapta pasiskundė Martai, kad garbingi sve- 
čiai kol kas nesusimokėjo už jokį užsakymą. 

— Ar ne tam išsirinkote kaimo seniūną iš savo tarpo? — aiškino 
ji siuvėjui, kai šis atėjo paprašyti Martos pasirūpinti, kad Albrechto 
vyrai grąžintų skolas. - Pats meistras Jozefas turėtų visų vardu prisi- 
statyti naujajam šeimininkui. Juk aš esu tik silpna moteriškė, manęs 
niekas neklausys. 

Nors džiaugtis kito nelaimė, buvo nuodėmė, jai buvo gaila ne 
visų nukentėjusiųjų. Siuvėjas Anzelmas priklausė tai žmonių gru- 
pei, kurie ragino pakeisti kalvį Joną kitu seniūnu - medžiagų pirklių 
Jozefu. Jozefui nerūpėjo silpnieji, bet jis puikiai mokėjo pataikauti 


kilmingiesiems. 

Abu jie gyveno Kristiansdorto Nikolajaus ketvirtyje, kartu su ki- 
tais prekeiviais ir amatininkais. Šių vyrų siūlomos prekės ir paslau- 
gos buvo aukščiausio lygio, todėl Albrechtas daugiausiai užsisaky- 
davo pas juos. 

Jei už nemažą kiekį batų nebus skubiai apmokėta, didžiausią 
nuostolį patirs batsiuvys. Jo žmona sirgo, o po dukters ir jos vyro 
mirties reikėjo išmaitinti kelis jų vaikus. Šie buvo dar labai maži, to- 
dėl negalėjo užsidirbti patys. Martai buvo labai gaila. Bet šias prob- 
lemas turėjo išspręsti kaimo seniūnas. 

Dabar kaimo gyventojai pamatys, koks yra meistras Jozefas, kar- 
čiai mąstė ji. Bet patys jį išsirinko! Aš nesu fėja iš senų pasakų ir 
negaliu mostelėjusi burtų lazdele išpildyti visų norų. Jau ir taip pa- 
kankamai sunku suvaldyti Albrechtą ir jo vyrus. 

Be to, juk jiems vieniems ir terūpėjo, kad į pilį pristatomi užsa- 
kymai taip ir liko neapmokėti. Todėl Jozefas privalo pats viską išsi- 


aiškinti. 


Vieną vakarą prie Martos priėjo susirūpinusi Mechthilda. 

— Kaip spėju, tie ponai greitai suvalgys visą mano atsargų san- 
dėliuką, - pasiskundė ji. - Jei ir toliau taip bus, šventėms turėsime 
tik gilių miltų sriubos. Tiksliau pasakius, jie baigia nugraužti man 
paskutinius plaukus nuo galvos. 

Vos virėja baigė skųstis, prieš akis išdygo vienas iš Albrechto sar- 
gybinių ir pakvietė pas šeimininką. 

— Kas čia dabar? Jūs ketinate tai nešti ant stalo? — įniršęs užsi- 
puolė jis, pasišlykštėjęs pasėmė samtį žirnių košės ir išdrėbė ją ant 
stalo. 

— Nejaugi manote, kad kunigaikščio sūnui priklauso valgyti tokį 
maistą? Būsimajam Meiseno žemių valdytojui? Atneškite mėsos! 

Marta nedelsdama nusiuntė tarną atgal į virtuvę, kad perduotų 
Albrechto pageidavimą. Nors ant stalo jau stovėjo lėkštės su kum- 


piu, vištomis ir nėgėmis. 

- Jums leidus, pone, - prabilo ji. - Kas trečią dieną papjauname 
po kiaulę, bet jūsų vyrai valgo tiek daug, kad mūsų atsargos greitai 
senka, o sandėlis jau beveik tuščias. Galbūt medžioklė jums suteiktų 
malonumą? Tada galėtume ant stalo patiekti žvėrienos. 

Ji nežinojo, ar drėgnas ir šaltas rudens oras, ar baimė dėl drignių 
keliamų pasekmių iki šiol sulaikė Albrechtą nuo šio kilmingiesiems 
įprasto ir malonumą teikiančio užsiėmimo. Galbūt jis bijojo, kad 
be kvaišalų medžioklė nebus tokia pat sėkminga. O jei vėl išgertų 
nuodų, senieji, jau beveik pamiršti košmarai sugrįžtų. 

Todėl ji iki šiol stengėsi išvengti šio pasiūlymo. Bet Mechchilda 
buvo teisi: vyrai greitai sugrauš jas pačias iki paskutinio kaulelio. Ir 
jei greitu laiku nesumedžios keleto elnių ir šernų, po Kalėdų liks 
atsargų tik sriubai iš gilių miltų. 

Albrechtas susižvalgė su Elmaru, kaip įprastai sėdinčiu šalia. 

— Taip, rytoj turėtume joti į medžioklę, — pritarė jis. - Bet prieš 
tai norėčiau sušaukti teismą. Pasirūpinkite, kad anksti ryte visas 
kaimas susirinktų pilyje ir galėtų pareikšti savo skundus ir kaltini- 


mus. 


Kitą rytą pilies kieme susirinko apie šimtą kaimo gyventojų pa- 
sižiūrėti, kaip naujasis valdytojas vadovaus teismui: daugiausia ama- 
tininkų ir pirklių, taip par keletas valstiečių. Nepasirodė nė vienas 
kalnakasys, nes visus ginčus ir nesutarimus jie išsiaiškindavo tarpu- 
savyje vadovaujant Hermanui. 

Albrechtas liepė pastatyti pakylą, kurioje įsitaisė pars. Iš pala- 
pinės padarytas stogas turėjo pridengti jį nuo lietaus, prasidėjusio 
auštant. Jam iš kairės ir dešinės stovėjo Elmaras, keli jo riteriai bei 
sargybiniai. Vienas jų jau turėjo pasiruošęs įrankius galimoms baus- 
mėms vykdyti: gerai pagaląstą kirvį, kuriuo nuteistajam bus nuker- 
tama ranka, įkaitintos anglys, durklas, jei kam nors reikėtų nupjauti 


liežuvį ar ausį, ir botagas tam, kuriam teks garbė būti išplaktam. 

Albrechto įsakymu Marta privalėjo stovėti šalia jo sargybinių dar 
prieš pirmiesiems kaimo gyventojams pasirodant teisme. Nepaisant 
šildančio apsiausto, ji buvo sužvarbusi iki pirštų galiukų. Hilbertas, 
kapelionas, jos prašymu atsistojo šalia. Šiandien, be abejonės, įvyks 
kas nors, kur prireiks jos įsikišimo. Albrechtas išdėliojo kankinimo 
instrumentus tikrai ne vien tam, kad pagąsdintų žmones. Moterims 
teisme nebūdavo suteikiamas žodis, todėl jų žodžius perduoti galėjo 
tik įgaliotas asmuo. Šį darbą perims Hilbertas. 

Be to, keista, kad Albrechtas sušaukė teismą būtent dabar. Vis 
stiprėjo jos nuojauta, kad paskutiniu metu įvyko kažkas, ko ji nesu- 
žinojo. 

„ Kaimo gyventojai spaudėsi ir stumdėsi, kad per lietų viską gerai 
matytų. 

— Ar kuris nors iš jūsų nori kuo nors pasiskųsti? — garsiai paklau- 
sė Albrechtas, kai išsirikiavo ginkluoti jo vyrai. 

Niekas nedrįso pasisakyti, tik galinėse eilėse pakilo šnabždesio ir 
šurmulio banga. 

— Niekas? - pasitikslino Albrechtas. — Nė vienas? 

Jis metė šaltą žvilgsnį į susirinkusiųjų būrį. 

— Na, džiugu maryti, kad mano valdose vyrauja taika ir teisingu- 
mas. 

Vis dar niekas nekalbėjo. 

Savaime suprantama, kad nė vienas kaimo gyventojas nedrįso iš- 
sakyti savo nuogąstavimų, nes nė vienas iš jų nežinojo, ar šeiminin- 
kas griežtas, ar teisingai išspręs kilusią problemą. Bet dauguma iš jų 
žinojo, ar bent numanė, kad tikrai negalima juokauti. Išdėlioti kan- 
kinimo įrankiai atrodė iškalbingai, tad aplink visi išsigandę tylėjo. 

Net tuo atveju, jei niekas nepasiskųs, Marta buvo tikra, kad Alb- 
rechtas neužbaigs susirinkimo. Bent jau tol, kol neišnaudos galimy- 
bės paskelbti kelių nuosprendžių, kurie sustiprintų jo, kaip baimę 


keliančio valdovo, vardą. 

— Nebijokite, žmonės! - sušuko Albrechtas. - Mano ausis pasie- 
kė jūsų slapti skundai, kad į pilį atkeliavę užsakymai kol kas neap- 
mokėti. Juk tiesa? 

Jis pažvelgė į Jozetą. 

— Ar tiesa, seniūne? - griežčiau paklausė jis. 

Drobių pirklys susigūžė nuo pikto markizo sūnaus žvilgsnio. 

— Na taip, pone... 

— Vadinasi, tai tiesa, - patenkintas tęsė Albrechtas. - Galite į 
priekį žengti tie, kurie susiję su šia problema, ir suskaičiuoti, kokios 
sumos, jūsų nuomone, jums priklauso. 

Iš pradžių niekas nedrįso žengti pirmyn. Po kurio laiko įsidrąsi- 
no batsiuvys, prasibrovė pro žmonių eiles ir atsiklaupė prieš naująjį 
pilies šeimininką. 

— Jums leidus, pone, daugeliui jūsų žmonių pasiuvau naujus ba- 
tus iš geriausios odos ir iki šiol negavau už tai nė pfeningo, - dre- 
bančiu balsu pasiskundė jis. 

— Hm. Dar kas nors? - paklausė Albrechtas. 

Iš lėto į priekį išėjo dar keletas vyrų ir pranešė, kad dar nesumo- 
kėta ir už jų prekes. Tarp jų buvo diržų pynėjas, siuvėjas ir Jozefas, 
drobių pirklys. 

Jūs tikrai neišvysite savo pinigų, nusiminusi pamanė Marta. Lai- 
mei, abu kalviai nebuvo laikomi amactininkais. Iki šiol, kai tik kai- 
mas pakliūdavo Kristiano priešams į rankas, Jonas ir Karlas pirmieji 
atsidurdavo kebliose situacijose. Kalvių darbas buvo labai svarbus 
tiek kalnakasiams, tiek riterių žirgams. Todėl prieš perduodamas pi- 
lies raktus, Kristianas susitarė su Otu, kad kalviams bus atlyginta už 
žirgų kaustymą arba naujus ginklus. Tam negalėjo pasipriešinti net 
markizo sūnus. 

Albrechtas nužvelgė prieš jį klūpinčius amatininkus ir prekei- 
vius. 

— Esu pasibaisėjęs ir sukrėstas dėl tokio įžūlumo, - linguodamas 


galva pranešė jis. 

Tada jo balsas tapo griežtesnis. 

— Tai prekės, kurias privalote siųsti į pilį, taip pat kaip kiekvienas 
valstietis privalo tiekti grūdus ir kiaušinius! O jūs išdrįsote pareika- 
lauti pinigų?! 

Paskutinį sakinį jis išrėkė ir buvo bepakyląs iš krėslo. Amatinin- 
kai susigūžė iš baimės. 

— Kaip jau sakiau, esu pasipiktinęs. Toks įžūlumas vertas baus- 
mės. Kiekvienas iš jūsų privalės sumokėti tiek sidabro, kiek manė 
gausiąs už savo prekes. 

Jis pamojo keliems sargybiniams. 

— Palydėsite juos iki namų, kad šie netikšos pasiimtų reikiamą 
kiekį pinigų ir galėtų sumokėti skolą. 

Prekeiviai nusiminę atsistojo. Juos iškart nutvėrė sargybiniai. 

Vienintelis batsiuvys nesileido tempiamas. Jis aimanuodamas 
puolė ant žemės prieš šeimininką ir sudėjo rankas. 

— Pasigailėkite, pone, paversite mane elgeta! Kaip turėsiu išmai- 
tinti šeimą, jei atimsite paskutinius pfeningus? 

Albrechtas buvo nepatenkintas. 

— Būsiu gailestingas tik todėl, kad šiandien pirmasis mano teis- 
mas. 

Visi susirinkusieji sulaikė kvapą. Jozefas ir kiti kupini vilties atsi- 
suko į markizo sūnų. 

— Leisiu tau pasirinkti: arba sumokėsi, arba už kiekvieną pfenin- 
g3 gausi po kirtį. 

Senis išsigando pamatęs, kaip Albrechtas pamojo didžiausiam 
savo tarnui prieiti. Šis patenkintas čiupo kankinimo įrankį. 

— Tu tikriausiai naudojai labai gerą odą. Todėl skiriu tau trisde- 
šimties pfeningų baudą arba trisdešimt kirčių, - mėgaudamasis pa- 
aiškino Albrechtas. 

Išgirdęs jo žodžius senis susmuko, jis niekada neįsivaizdavo, kad 


jo batai galėtų būti įvertinti taip brangiai. 

— Ką pasirinksi? — spaudė jį pilies šeimininkas. 

- Kirčius, - sušnabždėjo batsiuvys. Visi susirinkusieji žinojo, kad 
jis neturi tokių pinigų. Senolio skruostais ėmė riedėti ašaros, bet 
niekas nekreipė į tai dėmesio. Prie jo priėjo du sargybiniai, sugriebė 
už rankų ir pririšo prie stulpo, pastatyto specialiai teismui. 

Marta suko galvą, kaip galėtų įsikišti, kad batsiuvys išvengtų šios 
kančios. Namuose ji neturėjo pinigų. Albrechto palydos poreikiams 
išleido beveik visus savo rezervus. Jis tikrai nelauks, kol ji ras žmogų, 
kuris paskolintų. 

Į priekį žengė Jonas. 

— Jei leisite, pone, sumokėsiu jo baudą, — pasiūlė jis. Senis iš 
džiaugsmo sukūkčiojo. 

Albrechtas smalsiai apžiūrėjo kalvį, o Elmaras pasilenkė prie jo ir 
kažką sušnabždėjo ausį. 

— Sutinku, - galiausiai atsakė jis. - Bet tai kainuos dvigubai. 
Gausiu iš tavęs šešiasdešimt pfeningų, kalvi. 

Tarp Kristiansdorto gyventojų kilo šurmulys. Bet jis nutilo iš- 
kart, kai Albrechtas metė į būrį grasinantį žvilgsnį. 

Visa tai buvo baisi neteisybė. Bet niekas negalėjo paprieštarauti 
valdytojo sprendimui. 

Čia dėl jų įžūlumo, purtoma šalčio pagalvojo Marta ir rūškanu 
veidu pažvelgė į Jozefą ir Anzelmą. Jei būtų paklausę Kristiano ir 
pasistengę iškovoti Kristiansdorfui miesto teises, dabartinė padėtis 
būtų visiškai kitokia. Miesto piliečiai galėtų drąsiai pareikalauti su- 
mokėti skolas, nesvarbu, paprasto žmogaus ar riterio. Be to, teismą 
tada sudarytų dvylika arba dvidešimt keturi piliečiai, o ne vienas sa- 
vanaudis pilies valdytojas. 

Taip, dabar ji negalėjo nieko pakeisti. Jono dėka bent nebuvo pra- 
lietas kraujas. Ją vis dar persekiojo slogi nuojauta, kad tai ne pabaiga 


ir Albrechtas su Elmaru dar turi paruošę ypatingą piktadarystę. 

Oto pirmagimis vėl paklausė minios, ar niekas nenori kieno nors 
apskųsti ar apkaltinti. Kaip ir buvo galima tikėtis, niekas neatsilie- 
pė. 

— Tada reikia dar išnagrinėti vieną vagystės atvejį, - pareiškė Alb- 
rechtas ir mostelėjo vienam iš sargybinių. 

Marta nustėro iš išgąsčio: du ginkluoti vyrai nuvedė jaunąjį Kris- 
tianą prie valdytojo krėslo ir nutėškė jį ant žemės taip, kad šis par- 
krito tiesiai ant kelių. 

Štai kodėl ji privalėjo visą laiką stypsoti čia - kad niekas negalėtų 
pranešti apie tai, jog Albrechto žmonės sučiupo jos globotinį! 

Ji skubiai apsižvalgė, bet nematė nė vieno Peterio gaujos nario. 
Staiga už nugaros išdygo Ana. 

— Mano brolis klausia... - pradėjo ji, bet Marta pati prakalbo. 

- Jis privalo sugalvoti kokį nors būdą, kaip nukreipti visų dėme- 
sį, kad Kristianas galėtų pabėgti, jei tik to prireiks, - greitai sušnabž- 
dėjo ji. 

- Jis jau sugalvojo, - su palengvėjimu atsakė Ana. 

— Tada nubėk pas Bertą ir pakviesk ją čia. 

Mergaitė nieko nelaukdama išskubėjo į vyriausiojo kalnakasio 
namus, kad atvestų jaunojo Kristiano motiną. 

- Šis vaikinas yra vagis. Iš vieno mano patikėtinio jis pavogė pfe- 
ningą. Už šį nusikaltimą jam bus nukirsta dešinė ranka, - pranešė 
Albrechtas. 

Iš galinių eilių pasigirdo pasipiktinimo kupini balsai. Jaunasis 
arklių prižiūrėtojas sušuko: 

— "Tai netiesa! Aš nieko nevogiau! 

Už šiuos žodžius jis užsidirbo tokį stiprų smūgį, kuris pargriovė 
Jį į purvą. 

Sargybiniai pastatė dvylikametį ant kojų ir nusitempė prie paky- 
los. Vienas čiupo jo ranką ir prispaudė prie medžio, o kitas pasiėmęs 


kirvį patikrino jo aštrumą. 

— Greičiau, padarykite ką nors! — paragino Marta kapelioną. 
Hilbertas skubiai prasibrovė pro žmones. 

— Gailestingasis kunigaikšti, kol neįvykdėte bausmės, prašau leis- 
ti kalbėti madam Martos vardu. 

Albrechtas dėbtelėjo į kapelioną. 

- Ir ką gi mums nori pasakyti madam Marta? 

— Kad ji yra įsitikinusi šio berniuko nekaltumu ir prašo jūsų ma- 
lonės. 

— Ji nori apšaukti mane ir mano vyrus melagiais? — sušnypštė 
Albrechtas. - Girdėjau, kad šio vaikino tėvas už vagystę buvo pakar- 
tas. Vadinasi, tai jau įaugę jam į kraują. Negaišinkite mano laiko! 

Gerasis Dieve, kuris esi danguje, padaryk ką nors, kad išgelbėtum 
Kristiano ranką, maldavo Marta ir žvalgėsi Peterio bei jo gaujos. 

Vietoje to pro žmonių minią prasibrovė Berta ir krito po pilies 
valdytojo kojomis. 

— Pone, pasigailėkite mano sūnaus! - maldavo ji. Albrechtas ra- 
miu balsu įsakė savo sargybiniams patraukti moteriškę ir pagaliau 
įvykdyti bausmę. 

— Ne! Ne! Viešpatie, padėk! - šaukė Berta tempiama ginkluotų 
vyrų. 
ranką, kurios netrukus turėjo netekti, tada į budelį, kuris pasiruošė 
ir atsitiesė kirčiui. 

“Berta gailiai verkė, kaimo gyventojai įtūžę šūkavo. Marta žengė į 
priekį, nežinodama, ką darys toliau. 

Bet viskas įvyko taip greitai, kad vėliau niekas negalėjo tiksliai 
pasakyti, kas nutiko. Kažkas paleido kvykiantį paršelį, kuris pasilei- 
do pakylos link. Kristianas pasinaudojo kilusiu sąmyšiu ir pabėgo, 
sargybiniai norėjo jį vytis, bet tarp kojų įsimaišė patrakusi kiaulė ir 
jie nugriuvo. Triukšmas tęsėsi tol, kol gyvulys pagaliau buvo pagau- 


tas. 

Šauniai padaryta, pagalvojo Marta, džiaugdamasi Peterio išra- 
dingumu. Nesvarbu, kad Kristianas privalės slapstytis, kol Albrech- 
tas vadovaus šiam kaimui. 

Oto sūnus įniršęs baltakiavo į minią ir laukė, ar jo žmonės sugrą- 
žins pabėgėlį. Veltui. 

Nepaisant masinio palengvėjimo ir linksmumo, kaimo gyven- 
tojai laukė sulaikę kvapą. Ką dabar darys būsimas markizas? Kaip 
atkeršys ? 

Albrechto akys užkliuvo už Bertos, kuri rankomis susiėmusi gal- 
vą vis dar stovėjo netoliese. Jo įsakymu du sargybiniai pagriebė ją ir 
nuvedė prieš valdytoją. 

— Tu esi jo motina? — trumpai paklausė Albrechtas. Išgirdęs iš- 
gąsčio kupiną „Taip, pone“, jis nutraukė bet kokią tolesnę jos mintį. 

— Kadangi kaltininkas pabėgo, vietoje jo bausmę priimsi tu, — 
nusprendė Albrechtas ir davė ženklą nuvesti iš baimės klykiančią 
moterį prie pakylos. 

Aš dėl visko kalta, pasibaisėjusi mąstė Marta. Juk išprovokavau 
jį atrišdama Kristianą. Maniau, kad galiu sau leisti, maniau, kad pa- 
jėgsiu jį suvaldyti. Už neapgalvotą mano poelgį dabar bus nubausta 
Berta ir Kristianas. 

Nelaukdama Hilberto ji išėjo į priekį ir atsiklaupė priešais Alb- 
rechtą tiesiai į purvą. Bet Oto sūnus nekreipė į ją dėmesio. 

Beveik tą pačią akimirką šalia jos atsistojo vyriausiasis kalnaka- 
sys. Jis atskubėjo kartu su Berta, kai tik išgirdo apie jaunajam Kris- 
tianui mestus kaltinimus. 

— Ar galėčiau išpirkti šią moterį? —- trumpai paklausė jis ir pa- 
purtė prie diržo pritvirtintą maišelį. - Ji prižiūri mano namo buitį, 
pripratau prie jos tvarkos, o tapusi luoše ji man nebus naudinga. 

Jo žodžiai nuskambėjo labai šiurkščiai, tarsi jam būtų vis vien. 
Bet Marta žinojo, kad tai buvo suvaidinta. 

Hermanas priėmė Bertą pas save iš karto, kai Randolfas neteisin- 


gai apkaltinęs jos vyrą, jį pakorė. Jis labai vertino šią moterį ir jautė 

didžiulę simpatiją jaunajam Kristianui. Kaip ir kiti kaimo gyvento- 
jai. Bet jei parodytų užuojautą, piktadarys Albrechtas nesileistų su 
juo į jokias kalbas. 

Šansus laimėti padidino ir tai, kad Hermanas stovėdamas prieš 
būsimą markizą pasirodė esąs svarbus ir pasiturintis vyras, kuris pra- 
kalbo ne iš gailesčio neteisingai apkaltintai moteriai, o nenorėdamas 
prarasti darbščios tarnaitės. Vyriausiasis kalnakasys, kaip ir Marta, 
suprato, kad Albrechtas nori pasinaudoti šia diena, kad susirinktų 
kuo daugiau pinigų. 

Oto sūnus smalsiai tyrinėjo žilabarzdį Hermaną. Šio vyro jis 
paliesti negalėjo, nes tėvas laikė jį nepakeičiamu sidabro gavyboje. 
Vyriausiasis kalnakasys tikriausiai buvo pats turtingiausias vyras vi- 
same Kristiansdortfe. Ką storieji prekeiviai slėpė skryniose ir slėptu- 
vėse po krosnimis, niekas negalėjo žinoti, bet jis ir taip sėkmingai 
pamažino jų turtus. 

Taip, iš Hermano buvo galima išplėšti tiek sidabro, kad užtektų 
apmokėti beveik visas lažybų skolas. 

Nenuoramą vaikigalį jis vis tiek dar kada nors pagaus, o verkšle- 
nanti našlė jam buvo nė motais. Šie purvini kaimiečiai turėjo prisi- 
minti šią pamoką ir ateityje vos pamojavus piršteliu jie bailiai kris 
jam po kojomis. 

— Ketinu suteikti jums malonę, Hermanai, - išdidžiai pranešė 
jis. - Sumokėkite man pusę svaro sidabro ir atgausite savo tarnaitę 
gyvą ir sveiką. 

Išpirkos dydis vėl įaudrino kaimo gyventojus. Pusė svaro sidabro 
buvo tas pats, kas du šimtai keturiasdešimt pfeningų. Daugumai jų 
tai buvo neįsivaizduojama suma. Ar vyriausiasis kalnakasys atiduos 
tiek daug už Bertą? 

— Išsiųsiu ką nors, kad atneštų pinigus, - sutiko Hermanas, žino- 
damas, kad dabar tikrai negali atsitraukti. 

Jis pats eiti nedrįso, nes Albrechtas pasinaudojęs proga galėjo 


pakeisti savo nuomonę. Prie savo pinigų skrynios nenorėjo prileisti 

ir jokio tarno, todėl paprašė kapeliono pagalbos. Įreikė Hilbertui 
raktą ir nupasakojo, kurioje namo vietoje reikėtų ieškoti. 

Jaunasis dvasiškis apsidžiaugė, kad buvo išvengta kraujo pralieji- 
mo, ir išskubėjo Hermano namų link. 

Po kurio laiko įvykęs sandėris buvo puikus. Hermanas galėjo 
parsivesti namo mirtinai išsigandusią Bertą, o Albrechtas užbaigė 
teismą. 

— Pabėgusį vagį skelbiu nusikaltėliu, - triumfuojančia veido iš- 
raiška pranešė jis. — Jei kuris jį rasite, galite užmušti, o tas, kuris atves 
man jį gyvą, bus apdovanotas! 

Tada numetė Elmarui vyriausiojo kalnakasio sidabrą. 

— Akylai jį saugokite! Pagaliau galime joti į medžioklę! 

Albrechtas nekreipė į Martą jokio dėmesio. Ji atsikėlė nuo žemės 


virpėdama iš šalčio ir nupurtė purvu aplipusią suknelę. 


» L» 

Retai kada kariuomenė iš karo stovyklos pasitraukdavo nesu- 
laukusi įsakymo ir taip greitai, kaip tai padarė Vetinai. Visi buvo 
laimingi, galėdami dingti iš šios klastingos pelkės, šalčio ir purvo. 
Niekam nerūpėjo tai, kad pilis liko neužimta, o jie grįš be grobio. 

Didžiausią rūpestį Kristianui kėlė Luko ir Bertramo būklė. Ne- 
buvo aišku, kaip jie ištvers tokią ilgą kelionę namo. 

Jo prašymu Bertramą dar kartą apžiūrėjo vienuolis ir iš naujo 
atstatė vyro koją, bet Marijos sužadėtinis ilgai neištvers tokios sun- 
kios kelionės karutyje. Lukas buvo per daug išdidus, todėl atmetė 
bet kokį pasiūlymą ir nutarė vykti namo balne. Kristianas sudrebėjo 
įsivaizdavęs, kokius skausmus draugui sukėlė vien užsėdimas ant žir- 
go. Todėl jis liepė surasti tuos žmones, kurie palydėjo markitantes į 
Magdeburgą. 

— Ar žinote, kur galėčiau rasti jų vadovę Gretę, pražilusią seno- 
lę? - pasiteiravo jų. 

- Ji užsiminė, kad ketina Magdeburge parduoti visas maisto at- 
sargas ir kuriam laikui apsistoti už storų miesto sienų, - pranešė 
Meiseno riteris, kurį Kristianas laikė patikimu. 

— Gerai. Turiu tau skubią užduotį. Nujok ten, surask šią moterį 
ir mano vardu paklausk jos, ar galėtų priimti du sužeistuosius ir juos 
išgydyti. Dosniai už tai atsilyginsiu. - Kristianas nepamiršo, kad se- 


noji šiek tiek nutuokė apie gydymą. 

Jis skyrė jo palydai vieną iš savo žmonių ir aptarė, kur turėtų lauk- 
ti jo ir sužeistųjų. 

Pagaliau stovykla buvo išardyta, vežimai sukrauti. Tada Kris- 
tianas atsargiai paguldė Bertramą į vieną iš jų. Keliamas sužeistasis 
prabudo ir ėmė aimanuoti. Jo veidas buvo išbalęs, kakta išpilta šalto 
prakaito, o koja vis dar bauginančiai sutinusi ir pamėlusi. Išgirdęs, 
kad Kristianas ketina kuriam laikui palikti jį Magdeburge, nedrįso 
paprieštarauti, priešingai - atrodė, kad jam dėl to palengvėjo. 

"Tuo tarpu Lukas nusprendė užsiropšti ant savo eržilo. 

— Tada, kai negalėsiu pats užlipti ant žirgo, bus aišku, kad paliki- 
mas turi būti skirtas jaunesniajam, - užprotestavo jis. 

— Tu pamiršai, kad neturi jokio palikimo, netgi jokio sūnaus, ku- 
ris galėtų jį perimti, - pasišaipė Kristianas. 

Šią akimirką Kristianas pagalvojo, kaip pats sės ant žirgo su ne- 
užgijusia žaizda. Bet Luko žaizda buvo daug gilesnė, o jis pats atrodė 
gąsdinančiai išbalęs. 

Jis davė žmonėms ženklą, kad šie nusisuktų ir nematytų, kaip 
sunkiai ginklanešio padedamas Lukas ropščiasi ant arklio. Pagaliau 
atsidūręs balne šviesiaplaukis susvyravo, veide neliko nė lašelio spal- 
vos. 

— Tik keletą mylių, - bandė raminti jį Kristianas. - Jūs liksite 
Magdeburge - tu ir Bertramas. Pagiję galėsite grįžti. 

— Bertramas galės gulėti ligonio patale, - paprieštaravo Lukas. — 
O aš tikrai nepraleisiu tos akimirkos, kai Albrechtas privalės tau 
grąžinti pilies raktus! 

Kristianas nutarė nesiginčyti su Luku. Po pirmųjų kelionės my- 
lių draugas pats nuspręs, ar keliauti toliau, ar ne. 

Tada jis susikaupė, kad gražiai užsėstų ant žirgo ir aplinkiniai ne- 


pastebėtų, kad jų vado būklė taip pat prasta. 


Prieš pat Magdeburgą jie sutiko priešais atjojantį jaunąjį Meise- 


no ritetfį. 

— Radau ją. Senolė laukia, - išdidžiai pranešė jis. 

Kristianas pažvelgė į šalia jojantį Luką. Bet šis papurtė galvą. 

— Ašjosiu toliau, — iškošė jis pro sukąstus dantis. 

Kristianas nutarė neįtikinėti draugo. Jei įveiktų kelionę namo, 
Marta tikrai pasirūpintų jų žaizdomis. 

Kristianas jau buvo gavęs Oto leidimą nugabenti sužeistąjį į 
Magdeburgą ir palikti ten slaugyti. Todėl dabar paprašė galimybės 
trumpam atsitraukti ir įsitikinti, kad Bertramu bus pasirūpinta. 
Smalsus greta Oto jojančio Ekeharto žvilgsnis buvo Kristianui tarsi 
įspėjimas dar labiau saugoti savo užnugarį. 

Kol jo nebus, riteris pavedė Reinhardui rūpintis savo vyrais ir 
įpareigojo Ditrichą nesitraukti nuo Luko nė per žingsnį. 

Tuo metu, kai namo keliaujanti kariuomenė pasuko į senąjį pre- 
keivių kelią, Kristianas su jaunuoju Meiseno riteriu ir Kunu išjojo į 
Magdeburgą. Sužeistąjį Bertramą jie įvyniojo į drobę ir pririšo tarp 
dviejų nešulinių arklių. 

Senoji pasitiko juos susidomėjusi. 

— Aš pasitikiu tavimi, gerasis žmogau, mūsų priedermės palikuo- 
ni, - tarė ji nė nepažvelgusi į Bertramą. 

— Pagydyk jį. Ir jei norėsi, atvyk kartu su juo į mano kaimą. Paža- 
du tau, kad ten tavimi pasirūpins ir nereikės kartu su kitomis mar- 
kitantėmis keliauti po karo laukus. 

— Dėkoju jums, pone, aš ką tik iš vieno grįžau, — atsakė senoji. — 
Ir vertėjo. Mieste trūksta grūdų ir žirnių, nes daugelyje aplinkinių 
kaimų buvo sudegintos visos daržinės ir sandėliai. 

Kristianas ketino įdėti jai į ranką maišelį pilną monetų, bet ji at- 
sisakė. 

— Pirmiausia leiskite pažiūrėti, ar galiu kuo nors padėti jūsų vai- 
kinui! 

Ji atsargiai nuėmė tvarstį nuo Bertramo kojos ir netardama nė 


žodžio ją apžiūrėjo. Kristianas jos veide jau įžvelgė atsakymą. 

—, Padarysiu viską, kas mano galioje. Bet turėtumėte pasimelsti 
už jį, - pasakė ji. - Jei Viešpats panorės, pargabensiu Jūsų žmogų 
namo gyvą ir sveiką. 

- Šis vyras padės ir pasirūpins saugumu, — nusprendė Kristianas 
ir parodė į Kuną. Nors raudonplaukis visa širdimi troško kuo grei- 
čiau grįžti namo pas žmoną ir dukrelę, bet jei Bertramui teks nu- 
pjauti koją, jis vienintelis galės paguosti draugą ir padėti susitaikyti 


su mintimi, kad visą gyvenimą liks luošiu. 


Atsisveikindamas su senąja ir jaunaisiais bendražygiais, Kristia- 
nas stengėsi neparodyti savo susirūpinimo. 

Stengėsi nuvyti blogas mintis. Šiuo metu jo dėmesys buvo nu- 
kreipras visai kita linkme, todėl Kristianas neskubėjo grįžti į Oto 
būrį. 

Jis nusprendė patikrinti nuojautą, kuri persekiojo nuo to laiko, 
kai išvyko į Magdeburgą. Riteris paliko savo žirgą nuomojamose 
arklidėse ir pasileido pėsčiomis siauromis, pilnomis žmonių gatve- 
lėmis. Šiame miesto ketvirtyje buvo daugiau elgetų ir vargšų, nei 
garbingų Žmonių. 

Nuojauta jo neapvylė. Netrukus visiškai įsitikino, kad yra seka- 
mas. Kairėje pamatė virtuvę, prie kurios vyko sambrūzdis. 

Dviem jį sekusiems vyrams ši vieta turėtų idealiai tikti. Šiame 
triukšme jiems nereikėtų stoti į kovą su Kristianu, pakaktų prisliū- 
kinus jį nudurti. Didelė tikimybė, kad persekiotojai, žinodami apie 
riterio sveikatos būklę, išdrįs jį užpulti iš arti. 

Bet tiedu klydo. Kristianas buvo gudresnis. Jis staiga apsisuko ir 
smeigė durklą tiesiai vienam užpuolikui į krūtinę. Antrasis išsitrau- 
kė paprastą kardą, bet riteris sureagavo greičiau. Nespėjus persekio- 
tojui užsimoti, jis nutvėrė priešo ginklą ir kirto per gerklę. Antrasis 
užpuolikas krito gargaliuodamas ant žemės, iš kaklo tryško kraujas. 

Aplink stovėję žmonės išsigandę įsispoksojo į jį. Daugelis žegno- 


josi, bet niekas nedrįso ką nors pasakyti. Pagal jo drabužius ir kardą 

visi atpažino, kad Kristianas yra riteris, todėl niekam nekilo papil- 
domų klausimų. 

Jis giliai įkvėpė. Staigūs judesiai išjudino dar nespėjusią užgyti 
žaizdą. Atrodė, lyg prie jos vėl būtų kišamas įkaitintas peilis. Tada 
jis įsakė susirinkusiems: 

— Pakvieskite ką nors, kas išvežtų šių žudikų kūnus. 

Žmonės pažvelgę į jį linktelėjo. Kristianas žinojo: kai tik pasi- 
trauks, jie pirmiausia nuaus negyvėlių batus ir susirinks kitus ver- 
tingesnius daiktus. 

Abiejų užpuolikų ginklus pasiėmė pats. Vienas iš jų Kristianui 
buvo matytas. Jis tikriausiai priklausė vienam iš Ekeharto raitelių. 
Vieną kartą praeidamas pro šalį Kristianas matė, kaip šis išpjovė 
kažkokiam vyrui akį dėl to, kad šis apgavo jį žaisdamas kauliukais. 

Niekas jam netrukdė grįžti atgal ir pasiimti savo žirgą. Išjojo pro 
tuos pačius vartus, pro kuriuos pasiekė Magdeburgą, ir nusekė nedi- 
delę Oto kariuomenę. 

Kai Kristianas juos pasiekė, kolona buvo sustojusi pailsėti. Rite- 
ris jojo pirmyn, kol pamatė Oto sargybos vadą. Jis neiškvietė Eke- 
harto į dvikovą tik todėl, kad jautėsi skolingas už išgelbėrą Martos 
gyvybę. 

Kristianas su panieka numetė žudikų ginklus jam po kojomis. 

- Šį tą pametei Magdeburge! 


Tada jis apsuko žirgą ir nujojo prie savo vyrų. 


Buvo jau lapkritis. Otas negalėjo pakęsti to drėgno ir šalto oro, 
todėl prieš pat kelionės tikslą nusprendė nejoti į Meiseną, o pasukti 
tiesiai Kristiansdorfo kryptimi. 

— Jūsų Žmona turės pasirūpinti mano skaudančiomis kojomis, o 
aš ta proga įsitikinsiu, kaip dirba mano sūnus ir paveldėtojas, - pra- 
nešė jis Kristianui, kurį sustojimo metu pasikvietė pas save. 

Sulig kiekviena diena, artėjant prie Kristiansdorfo, vis labiau 


augo Kristiano baimė, kokių piktadarysčių Oto pirmagimis per šį 

laiką galėjo prikrėsti jam tekusiems žmonėms. Širdyje jis tikėjosi, 
kad Marta nepateko į jokį pavojų ir yra sveika bei gyva. 

Todėl Oto viešnagė Kristiansdorte galėjo būti naudinga. Stebint 
griežtoms tėvo akims, Albrechtas elgsis santūriai ir privalės gerbti 
jaunesnįjį savo brolį. Juk Ditrichas grįžta iš karo žygio. 

Otas nusprendė pasirodyti Kristiansdorfe niekam apie tai nepra- 
nešęs ir sulaikė Kristianą, kai šis norėjo išsiųsti pasiuntinį. Vietoje 
to, markizas įsakė didžiajai savo kariuomenės daliai, vadovaujamai 
Ekeharto, keliauti į Meiseną ir perduoti Jadvygai žinią, kad ši laukia- 


ma Kristiansdorfe. 


Albrechtas ir jo vyrai išvyko į medžioklę lydimi garsių šūksnių ir 
lojančių medžioklinių šunų. 

Marta sekė, kol pro vartus išlėkė paskutiniai jo žmonės. Ji mielai 
būtų užlipusi į aukščiausią bokštą, kad įsitikintų, jog šie šunsnukiai 
jau išvyko ir niekada nebegrįš. 

Tegul būna prakeiktas tas Albrechtas, įniršusi pagalvojo ji. Bet 
staiga sustingo ir skubiai persižegnojo. Prakeiksmas buvo nuodėmė. 
Juk pamotė visada aiškindavo, kad prakeiksmai visada krinta ant tų, 
kurie juos ištaria. 

Ji vis dar drebėjo iš šalčio ir jautėsi tarsi sumušta. Nuo ilgo stovė- 
jimo skaudėjo nugarą, be to, graužė baimė, kokią piktadarystę kai- 
mo gyventojams dar sugalvos Albrechtas. 

Jei būtų gimusi kilmingu vyru, galbūt Albrechtas ją labiau gerb- 
tų. Bet ji buvo moteris, kurios padėties Albrechtas nepripažino. Argi 
gali ką nors pakeisti, jei net iš kaimo seniūno neįmanoma sulaukti 
kokios nors pagalbos? Tuo tarpu kiemas beveik ištuštėjo. Dauguma 
žiūrovų aptarinėjo įvykius už pilies sienų, grįždami prie darbų. 

Ber liko keletas tų, kuriuos bausmės pasiekė tiesiogiai. 

Vyriausiasis kalnakasys ir Jonas buvo įsitraukę į rimtą pokalbį, 
šalia jų ašarotu veidu stovėjo Berta. 


Marta nuskubėjo prie jos ir apkabino. 

— Kas bus mano sūnui? - kūkčiojo našlė. - Aš niekada daugiau jo 
nebepamatysiu — nebent jo kūną... Jie jį ras ir pakars... kaip ir tėvą... 

Bertą ėmė purtyti nervinis drebulys. Ji, atrodo, jau pamiršo, kad 
ką tik vos nepaaukojo rankos. Marta žinojo, ką dabar įsivaizdavo 
Berta: kaip Randolfo įsakymu ant seniausios kaimo liepos paka- 
riamas jos vyras... ir jo mirties agonijos iškreiptas veidas tampa jos 
sūnaus veidu. 

Ji ryžtingai suėmė Bertą už pečių ir privertė pažvelgti jai į akis. 

— Taip nenutiks, girdi mane! - drąsino ji. 

— Taip nenutiks! Tu žinai, kas jį gali saugiai paslėpti. Kai iš karo 
grįš Kristianas, paskelbs šį neteisingą nuosprendį negaliojančiu. 

Prie jų nepastebimai prislinko Klara. Tuo metu, kai Marta kalbė- 
jo apie saugią nuteisto berniuko slėptuvę, ši pritardama linktelėjo. 
Moteris staiga paklausė savęs: nejaugi jos dukra taip pat priklauso 
Peterio gaujai? Na, ji bent jau buvo puikiai informuota apie tai, kas 
ten vyko. 

Kai tik viskas baigsis, ji privalės rimtai pasikalbėti su dukra. Są- 
moksliškai šyptelėjusi Klarai, Marta paprašė jos nuvesti Bertą į vais- 
tų atsargų kamarėlę ir duoti ką nors, kad ši nusiramintų. Mergaitė 
iš karto suprato, kad motina šį kartą turėjo galvoje ne melisų ar le- 
vandų užpilą, o keletą padrąsinančių žodžių apie tai, ką suplanavo 
Peteris ir jo pagalbininkai, kad niekas nerastų Kristiano. 

Tada Marta pasisuko į vyriausiąjį kalnakasį, kuris vis dar kalbė- 
josi su Jonu. 

— Iš visos širdies dėkoju, meistre Hermanai, - tarė ji, kai abu vyrai 
apsisuko. — Už savo poelgius Albrechtas susilauks Dievo bausmės. 
Bet bijau, kad kol kas negalėsiu grąžinti jums skolos, tau taip pat, 
Jonai... Galbūt kas nors galėtų Meisene iškeisti į sidabrą keletą mano 
papuošalų. 

— Jūs neprivalote to daryti, - nuramino ją Hermanas. - Pasiel- 
giau taip Bertos labui, ji - labai darbšti moteris, be to, dėl šlykštaus 


melo jau prarado vyrą. 

— Tai, kas ką tik įvyko, pasibaisėtina! — susijaudinusi tvirtino 
Marta. - Norėjau padėti, bet visiškai nieko negalėjau padaryti. Tik 
todėl, kad esu moteris ir nesu kilusi iš senas šaknis turinčios kilmin- 
gos šeimos. 

Jos pečiai bejėgiškai nusviro. 

— Aš negaliu jo sulaikyti. 

— Kaip tik apie tai dabar ir kalbame, — tarė Jonas. - Privalome 
kažką daryti. Jei turėtume miesto teisę, ko jau seniai norėjo Kristia- 
nas... 

Kalvis nutilo ir pažvelgė į Jozetą, kuris tuo metu įsiutęs rėkė ant 
žilaplaukio batsiuvio. Senolis išsigando, kad šis gali jį primušti, to- 
dėl užsidengė veidą rankomis. 

— Su meistru Jonu nutarėme, kad šį vakarą mano namuose su- 
sitiksime su keliais vyrais ir pasitarsime šiuo klausimu, — pranešė 
Hermanas. 

Sekusi Jono žvilgsnį Marta vėl atsisuko į kalnakasį. 

- Jūs tikrai nepriversite Jozefo stoti prieš kunigaikštį ir ko nors 
paprašyti, net nekalbu apie pasiūlymus. 

Hermanas liūdnai linktelėjo. 

— Todėl ir norime iš pradžių surinkti keletą ryžtingų vyrų. Tik 
reikia, kad apie tai niekas nesužinotų. Kai mūsų bus pakankamai, 
galėsime leisti jam pasirinkti: peilis po kaklu arba savanoriškas pa- 
reigų perleidimas. 

— Telaimina Jus Dievas ir visada Jus saugo, - palengvėjusia širdi- 
mi palinkėjo Marta. Buvo gera žinoti, kad jos sąjungininkai taip pat 
kažko imsis. Bet kokiu atveju grupelei žinomų vyrų pasiseks tikrai 


geriau nei jai. 


Iš pilies kiemo pasišalinus prekeiviams ir jų šalininkams, Marta 
nubėgo į savo kamarėlę. Ji visiškai nenustebo radusi ten ne tik Klarą 


ir Bertą, bet ir Peterį, kuris išsišiepęs sėdėjo ant skrynios ir makalavo 

kojas. Ją pamatęs berniukas skubiai pašoko ir žemai nusilenkęs pasi- 
sveikino su šeimininke. 

— Meistriškas sumanymas, - pagyrė Marta. Jo akys suspindo iš 
pasitenkinimo. - Turėtume vien iš dėkingumo už jo drąsą leisti par- 
šeliui gyventi. Bet paprašysiu Mechthildos, kad šį vakarą paruoštų 
kiekvienam iš jūsų po didelę porciją mėsos. 

— Tai karališkas atlygis, - apsidžiaugė Peteris. Mėsa buvo vienas 
iš produktų, kuris retai arba niekada nepakliūdavo ant paprastų 
žmonių stalo. 

— Tik susiraskite nuošalesnę vietelę savo šventinei vakarienei, — 
paprašė Marta. - Ir paimkite gabalėlį Kristianui. Ar gerai jį paslė- 
pėte? 

— Dar klausiate? - prunkštelėjo Peteris. - Nesirūpinkite, niekas 
jo neras. 

Klaros veide nušvito plati šypsena, Marta suprato, kad jos dukra 
taip pat žino, kur slėptuvė, ir saugo paslaptį. 

Staiga Berta vėl ėmė kūkčioti. 

— Neaišku, kiek ilgai taip seksis, jei jis paskelbtas nusikaltėliu ir 
už jį siūlomas atlygis, - rypavo ji. - Visada atsiras išdavikas! 

Berta taip kalbėjo remdamasi savo skaudžia patirtimi. Vienas pir- 
mųjų naujakurių pasirūpino įrodymais, kurie patvirtino, kad jos vy- 
ras — vagis. Už tai pastarasis buvo pakartas. O šiuo metu kaime gyve- 
no tiek daug žmonių, kad pasikliauti visais tikrai buvo neįmanoma. 

— Pasitikėk mumis, - Peteris užtikrino draugo motinai, o Klara 
pritardama linktelėjo. 

— "Tai tik laikina, - Marta bandė nuraminti besikankinančią mo- 
terį. 

— Kol iš karo grįš riteris Kristianas gali praeiti keli mėnesiai, — 
nenurimo Berta. 

Kuo daugiau Marta klausė savo širdies, tuo labiau augo jos įsiti- 
kinimas. 


— Ne. Jis jau pakeliui. 

Marta paprašė Valterio liepti vienam savo vyrų stebėti apylinkes. 
Oficialiai tam, kad kuo anksčiau sužinotų, kada ir kaip grįš iš me- 
džioklės vyrai. Nelaimingi atsitikimai dažnai nutikdavo medžioklės 
metu, jie buvo įprastas dalykas. Juk vyrai stodavo su ietimis prieš 
keletą įsiutusių šernų arba jodavo per neperžengiamą mišką. 

Bet širdyje vis labiau augo viltis, kad sargybiniai praneš apie Kris- 
tiano sugrįžimą. 

Arjie grįš sveiki? Jis, Lukas, Ditrichas ir abu jaunieji ginklanešiai, 
Kunas su Bertramu, bei visi kiti iškeliavę kartu su jais? 

Ji apsivilko sausą suknelę, išgėrė Mechthildos atnešto karšto 
vyno ir nuėjo į koplyčią. Norėjo pasimelsti už gerą teismo baigtį ir 
uždegti žvakę, kad vyrai laimingai grįžtų namo. 

Netrukus pajuto, kad negali susikaupti maldai. Nepadėjo nei 
taiki koplyčios aplinka, nei vienatvė. Mintys nuolat nuskriedavo 
kitur. 

Po betikslių mėginimų ji nusprendė užsiimti kokiu nors rankų 
darbu. Nuėjusi į atsargų kamarėlę ėmė plėšyti drobes ir lankstyti bū- 
simus tvarsčius. Nuojauta kuždėjo, kad netrukus jų prireiks. 

Po kurio laiko pasirodė Joana. Netardama nė žodžio ji atsisėdo 
šalia ir ėmėsi to paties. Kartu atsinešė ir savo dukrytę. Mažoji su- 
spaudė kumštelius ir miegodama ėmė juos čiulpti. 

Pamačiusi čepsinčią mažylę Marta nejučia nusišypsojo, o min- 
tyse paprašė Dievo, kad šio mažyčio padarėlio tėvas būtų sveikas ir 
gyvas. 

Jos apmąstymus nutraukė į kambarį įbėgusi Klara. 

- Jie grįžta su sužeistuoju, — gaudydama kvapą sušuko mergaitė. 

— Kas? — sutriko Marta. Ar kas nors nutiko medžioklės metu? 
O gal sužeistasis priklausė tam būriui, su kuriuo į karo žygį leidosi 
Kristianas? 


Atrodo, Klara suprato jos mintis. 

— Vienas iš Albrechto kvailių, - patikslino ji. Ištartuose žodžiuo- 
se atsispindėjo tiek daug neapykantos ir pykčio, kad Marta išsigan- 
do dėl savo dukters. 

— Nejaugi šiandien nematei, kas atsitinka tiems, kurie parodo 
Albrechtui nepakankamai pagarbos? — užsipuolė ji mergaitę. Net 
Joana išsigandusi pakėlė galvą. Tokiu balsu jos pamotė kalbėdavo 
labai retai. 

— Taip, mama, - atsiliepė Klara ir panoro užtikrinti savo žo- 
džius: - Nebūk tokia pikta, nė vienas iš jų nepamatys manęs iš arti. 
O jei ir pamatys, tai tik ramią, paslaugią, visada droviai nuleista 
galva. 

Atrodo, ji netgi šiek tiek šaipėsi. 

Negi nesupranta, kaip tai pavojinga mums visiems, susirūpinusi 
mąstė Marta. Galbūt per daug ją drąsinau, juk jai nėra net aštuone- 
rių. Po visko privalėsiu su ja pasikalbėti. Viena. 


Bet dabar ji privalėjo pasirūpinti sužeistuoju. 


Hartmutas ir jo palydovas skubiai prašuoliavo pro vartus. Prie- 
šais save riteris ant balno laikė vyrą, nuo jo apsiausto lašėjo kraujas. 

Ji išbėgo priešais, keletas tarnų prabėgo pro šalį ir padėjo atsargiai 
nukelti sužeistąjį nuo žirgo. Jau pirmasis žvilgsnis nežadėjo nieko 
gero: kruvini drabužiai ant pilvo buvo suplėšyti, o iš kojos žaizdos 
tekėjo dar daugiau kraujo. 

— Vaikiną užpuolė milžiniškas šernas ir gerokai apdraskė, - pra- 
nešė Hartmutas. - Kol nudūrėme tą bestiją, jau buvo per vėlu. 

Sužeistasis buvo labai jaunas, tikriausiai visai neseniai įšventin- 
tas į riterius. Jis priklausė Albrechto palydai. Marta prisiminė ir jo 
vardą - Ditmaras. Žaizdos žiojėjo didžiulės, bet jis, atrodo, nejautė 
jokio skausmo. O tai buvo blogas ženklas. 

Negalima prarasti nė sekundės. Jos nurodymu sužeistasis buvo 
užkeltas ant pakylos, kur Albrechtas dar šįryt rengė savo teismą. 


Kambaryje, apšviestame žvakių, negalėtų pamatyti pakankamai. 

Kai jaunasis riteris jau buvo paguldytas ant medinių grindų, Mar- 
ta atsargiai pakėlė jo drabužį, kad apžiūrėtų, kokio dydžio žaizda. 
Tuo tarpu Joana jau tvarstė žaizdą ant kojos. Bet pamačiusios, kokią 
žalą padarė laukinis žvėris, moterys susižvalgė ir nuleido rūbą. 

Harmutas taip pat iš karto suprato, kad padėti jau neįmanoma. 
Kūnas buvo visiškai išdraskytas, kyšojo išplėštos žarnos, tik kai ku- 
riose vietose dar tekėjo kraujas. 

— Ši bestija norėjo užpulti Albrechtą, bet vaikinas užstojo jį, — 
sukrėstas sumurkėjo jis. 

— Einu pakviesiu kunigą, — tyliai pratarė Marta. Dėl šio jauno 
žmogaus ji pati asmeniškai nueis net pas Sebastianą, kad tik Ditma- 
rui kuo greičiau būtų suteiktas paskutinis sakramentas. 

"— Ar pasaugosite jį? - paprašė ji Harmuto. 

— Ne! - suaimanavo sužeistasis. Nustėrusi Marta pažvelgė į jį. 

— Ar aš mirsiu? — norėjo sužinoti jaunasis riteris. Jį ėmė purtyti 
šaltis, kūnas mėlo. 

Marta žvilgsniu pareikalavo Hartmuto pasakyti bendražygiui 
tiesą. Šis tik linktelėjo. Ditmaras akimirkai užmerkė akis, tada vėl 
pažvelgė į ją. 

— Ar liksite su manimi, kol vadas pakvies dvasininką? - tyliai pa- 
prašė jis. - Man taip šalta... Gal galėtumėte palaikyti mano rankas... 
ir šiek tiek jas sušildyti. 

Marta paėmė jo ranką ir švelniai suspaudė. Dešine paglostė jo 
kaktą, tarsi norėtų nubraukti jo baimes. Tuo metu Marija atsistojo 
ir atnešė apsiaustą, kuriuo užklojo pasmerktąjį mirčiai. 

Po kurio laiko kartu su kunigu Sebastianu grįžo Hartmutas. 

Marta taktiškai užleido savo vietą Albrechto sargybinių vadui. 
Tikriausiai mirštantysis dabar norėjo, kad šalia būtų jo bendražy- 
gis. 

Ji pasitraukė vos keletą žingsnių, kad būtų šalia, jei jos prireiktų. 
Marta negalėjo nuleisti žvilgsnio nuo jauno vyro, kuris dar kartą iš- 


sigandęs apsižvalgė ir užsimerkė amžiams. 

Sebastianas persižegnojo ir atsistojo. 

Bet jo maldą užgožė garsus rago signalas. 

— Iš karo parvyksta markizas Otas, kartu su juo po sėkmingos 
medžioklės grįžta jo sūnus, - nuskambėjo šūksniai iš sargybos bokš- 


to. 


Marta puolė prie vartų, paskui ją sekė ir Joana su Marija. 

Tikrai — jie grįžta visi kartu. Medžiotojų būrys ir kariuomenė 
tikriausiai susitiko pakeliui. 

Marta įsitempė, žvalgydamasi tų, kurie jai buvo patys artimiausi. 
Tada pamatė Kristianą. Atrodė, kad širdis iššoks iš krūtinės. 

Šalia jojo Ditrichas ir Lukas. 

Bet tada išgirdo šalia aimanuojančią Joaną: 

— Kur Kunas? Negaliu jo rasti! 

— O Bertramas? Jo taip pat nėra, - pro ašaras sušnabždėjo Ma- 


rija. 


Marta būtų mielai puolusi prie Kristiano ir pasikabinusi jam 
ant kaklo. Bet dabar svarbiausia buvo atlikti visas žmonos, pasitin- 
kančios grįžtantį pilies valdytoją, pareigas. Be to, jos rankos vis dar 
buvo aptaškytos jaunojo medžiotojo krauju. Todėl ji nubėgo visiš- 
kai kita kryptimi - į rūmus, paprašė Mechthildos užpilti ant rankų 
vandens ir skubiai užmesti ant pečių patį prašmatniausią apsiaustą. 
Tuo metu tarnaitė jos nurodymu pripildė taurę brangiausio vyno. 
Moteris susitvarkė plaukus, kad šie būtų tinkamai uždengti, ir išėjo 
pasitikti raitelių būrio, kuris jau buvo įžengęs pro pilies vartus. 

"Ji iš tolo pasisveikino su Kristianu džiaugsmingai nusišypsoda- 
ma. Tada kaip priklauso priėjo prie markizo ir mandagiai pasveiki- 
nusi ištiesė jam taurę. 

Puikiai nusiteikęs Otas priėmė gėrimą ir išgėrė iki dugno, pamir- 
šęs šalia stovintį vyresnįjį sūnų. 

— Mes susitikome pakeliui, — garsiai pranešė markizas. - Mano 
pirmagimis sumedžiojo puikų laimikį: šerną, briedį, dvi stirnas ir 
karališkąjį elnią. Didžiuojuosi tavimi, sūnau! - Jis patenkintas ap- 
žvelgė susirinkusiuosius, kurių pilies kieme vis daugėjo. Iš paskos 
grįžo medžiotojų padėjėjai, nešini laimikiais, aplink lakstė tarnai, 
norėdami paimti raitelių žirgus, o susijaudinę medžiokliniai šunys 


papildė visą kilusią sumaištį. 

Iš atsargių judesių lipant nuo arklio Marta pastebėjo, kad Oto 
podagra vėl paūmėjo. Nieko nuostabaus, juk ištisas savaites tokiu 
metų laiku sėdėjo balne arba palapinėse. 

Marta jau norėjo eiti link Kristiano, bet Albrechtas pamojo pri- 
eiti artyn. Jis pasilenkė balne, norėdamas perduoti taurę, ir tyliai 
pagrasino: 

— Jei paskųskite mane tėvui, skaudžiai pasigailėsite! 

Ji linktelėjo leisdama suprasti, kad įsidėmėjo jo žodžius. 

Dar norėjo kai ką pranešti. 

— Pone, jaunasis riteris, kuris apsaugojo jus nuo laukinio šer- 
no... - prabilo ji. 

— Kas jam atsitiko? — nekantriai paklausė jis lipdamas iš balno. 

— Jis mirė tik pargabentas. Niekuo negalėjau jam padėti. 

— Kaip baisu. - Albrechtas šaltai apsižvalgė aplink ir pamatė ša- 
lia Martos stovintį Hartmutą. 

— Kažkas turėtų išsiųsti jo tėvui žinią ir paklausti, ar jis norės pa- 
siimti kūną, ar paliks jį palaidoti čia. 

Marta bejėgiškai žvelgė į Albrechto abejingumą. Jei Hartmuto 
pranešimas teisingas, o priežasčių juo suabejoti nebuvo, jaunasis ri- 
teris paaukojo savo gyvenimą, kad išgelbėtų markizo sūnų. 

Ji nenoromis pasisuko į Hartmutą, kuris pro suspaustas lūpas iš- 
lemeno: 


— Aš pats viskuo pasirūpinsiu, ponia. 


Pagaliau Marta galėjo lėkti pas Kristianą ir savus. Kojos pačios 
nešė ją į tą pusę. Kristianas jau buvo nušokęs nuo žirgo ir dideliais 
žingsniais artėjo link jos. 

— Mano meile! - pasisveikino jis spindinčiomis iš laimės akimis 
ir nusižengdamas dvariškių taisyklėms tvirtai prispaudė prie krūti- 
nės. 

— Tu sužeistas, — išsigandusi suprato ji. Tai išdavė jo judesiai, o 


dabar pajuto po drabužiais aprištą tvarstį. 

— Jau beveik sugijo, - tarstelėjo jis. - Lukui sekasi daug prasčiau, 
jam tikrai reikės tavo pagalbos. 

— Jis perdeda, - atkirto Lukas. 

— Abu eisite tiesiai į namus, kad galėčiau apžiūrėti žaizdas, — iš 
karto nusprendė Marta. 

Vyrai linksmai susižvalgė. Nusišypsojo ir netoliese stovėję ginkla- 
nešiai. Bet priverstinė Luko šypsena išdavė, kad jam labai skaudėjo. 

Marta dar norėjo pasisveikinti su Ditrichu, bet jis tuo metu buvo 
pakviestas pas tėvą. 

Ji apsižvalgė. 

— O kur Kunas ir Bertramas? 

Ji žinojo, kad Marija Ir Joana stovi šalia, laukia atsakymo į šį 
klausimą, todėl jautėsi ne ką mažiau sunerimusi dėl šių dviejų jaunų 
vyrų. Marta juos pažinojo dar prieš tuziną metų, kai prisijungė prie 
čia keliaujančio naujakurių būrio. Šie įžūliai drąsūs vyriokai užaugo. 
Vienas tapo vyru ir tėvu, o kitas turėjo vesti netrukus. Bet Marta bi- 
jojo, kad ieškodami nuotykių ir būdami be galo ištikimi Kristianui 
jie per savo neatsargumą galėjo patekti į bėdą. 

— Bertramas susilaužė koją, - pranešė Kristianas. - Palikau jį ir 
Kuną Magdeburge pas vieną gydytoją, kol galės keliauti namo. 

Tai skamba per daug gerai, skeptiškai pagalvojo Marta, bet nieko 
nepasakė. 

Kristianas linktelėjo ramindamas Joaną. Ši stovėjo priešais, ant 
rankų laikydama savo dukrelę, ir išpūtusi akis žvelgė į jį. 

— Kunas visiškai sveikas. Gali nesijaudinti. 

Jis smalsiai pažvelgė į mažytį ryšulėlį ant Joanos rankų ir nusi- 
šypsojo. | 

— Negaliu patikėti, kad ji galėjo būti dar mažesnė. 

Kristiano žodžiai privertė nusišypsoti ir Joaną, nors ji nerimavo 
dėl to, kad teks dar ilgiau laukti savo vyro. 


Marija nedrįso pažvelgti Kristianui į akis. 

— Ar jo būklė labai prasta? Ar neteks kojos? Tai kairė ar deši- 
nė? — baugščiai klausinėjo ji. 

— Dešinė. Dabar jam reikia tik ramybės ir laiko, kad kaulas sugy- 
tų, - patikslino jis, ir Marija lengviau atsikvėpė. Praradęs kairę koją 
vyras negalėtų užlipti ant žirgo. 

Marta pakankamai gerai pažinojo savo vyrą. Todėl greitai supra- 
to, kad Bertramas nesijaučia taip gerai, bet nenorėjo dar labiau iš- 
gąsdinti Marijos. Be svarbios priežasties vaikino tikrai nebūtų pali- 
kę Magdeburge, atvirkščiai, būtų bandę pargabenti jį čia, kad Marta 
galėtų pasirūpinti jo sužeidimais. 

Apie tai jie galės pasikalbėti likę dviese. 

Pagaliau Kristianas galėjo apkabinti jauniausius savo vaikus, ku- 
rie išbėgo į pilies kiemą manydami, kad niekas jų nepastebės. 

Tada apgailestaudamas liepė žmonai: 

— Verčiau pirmiausia pasirūpink Otu. O aš patikrinsiu, ar visi 


žirgai jau arklidėse, o svečiai sugužėjo į salę. 


Eidamas į rūmus markizas visą kelią laikė dešinę ranką ant sū- 
naus peties. Ditrichas tuo metu slinko jiems iš paskos nutaisęs ne- 
įžvelgiamą veido išraišką. 

— Viskas puikiausiai sutvarkyta, - gyrė Otas apžiūrinėdamas pilį, 
lyg tai būtų Albrechto nuopelnas. - Ir dar sėkminga medžioklė! Esi 
šaunuolis, sūnau! 

Albrechtas nieko neatsakė, tik išdidžiai nusišypsojo. Jis pastebė- 
jo, kad tėvui einant labai skaudėjo. Galbūt senis pagaliau suprato, 
kad yra per daug ligotas toliau valdyti savo šalį ir perduos savo titulą 
jam. 

Otas dejuodamas atsisėdo ant kėdės, iš kurios dar vakar buvo da- 
lijami Albrechto įsakymai. 

— Galbūt paruošti jums karštą vonią? — pasiūlė Marta, kuri sekė 
iš paskos ir dabar žengė prieš markizą ir abu jo sūnus. - Tai apmal- 


šintų jūsų skausmus. 

Po šio pasiūlymo į ją vėl buvo nukreiptas neapykantos kupinas 
Albrechto žvilgsnis. 
— O, taip! - Otas sudejavo. - Jūs net neįsivaizduojate, kaip mane 


pradžiugino vien mintis apie tai. 


Likusią dienos dalį Marta praleido besirūpindama Otu, Luku, 
maistu svečiams ir dar šimtais kitų dalykų vienu metu. 

Kai jiedu su Kristianu pagaliau galėjo eiti miegoti, buvo jau gili 
naktis. Savo kambarį jie užleido markizui, o patys kartu su vaikais 
persikėlė į akmeninį namą, kuriame gyveno, kol Kristianas buvo pa- 
skirtas pilies valdytoju. 

— Aš jau maniau, kad jie niekada neis miegoti! - atsiduso Marta 
ir suaimanavo atsidūrusi Kristiano glėbyje. 

Kiekvieną tariamą žodį užgniauždavo bučinys. Po akimirkos jie 
vėl gulėjo savo lovoje, prisiglaudę vienas prie kito ir drebėdami iš 
susijaudinimo. Pamiršo visą sunkios dienos nuovargį. 

Jiems nereikėjo žodžių. Pernelyg gerai pažinojo vienas kitą, to- 
dėl jautė tą beprotišką ilgesį ir palengvėjimą, matydami kitą gyvą ir 
sveiką. 

Jie skubiai nusiplėšė drabužius. Marta norėjo prisitraukti Kris- 
tianą artyn, bet šis sustabdė ją. 

— Palauk! — tarė jis ir uždegė žvakę. - Noriu tave matyti. 

Šypsodamasi ji išsirietė žvakės šviesoje ir ištiesė rankas. 

— Eikš! Aš taip tavęs ilgėjausi! Neversk manęs dar ilgiau laukti. 

To jis taip pat nedarė. Jo rankos godžiai slydo jos kūnu, lūpos 
glamonėjo krūtis. Bet jis taip pat nekantravo pagaliau į ją įsiskverb- 
ti. Atrodė, tarsi abu negalėtų pasisotinti vienas kitu. Išnyko viskas 
aplinkui, liko tik jiedu ir aistringa, begalinė meilė. 

Atsitraukę vienas nuo kito jie buvo tokie pavargę, kad neliko 
laiko ilgiems pokalbiams apie paskutinių savaičių įvykius. Pagaliau 


susiglaudę ir laimingi jiedu užmigo. 

* 


Martą išbudino tekančio vandens garsas. Užsimiegojusi ji apsi- 
žvalgė. Prireikė akimirkos, kad suprastų, kur yra, tada išsigandusi 
iššoko iš lovos. 

Rytas buvo jau seniai išaušęs, o juk laukė tiek darbo! Pusryčiai, 
Oto podagra, Luko žaizda, kurią vakar apžiūrėjo tik paviršutiniškai, 
pasiruošimas Jadvygos atvykimui... 

Kristianas jau buvo atsikėlęs, stovėjo lengvai pasilenkęs virš du- 
bens ir pylė vandenį ant raumeningų rankų. Dabar ji mielai būtų 
įsitempusį jį atgal į lovą. 

Tikriausiai Kristianas perskaitė jos mintis, nes pažvelgęs į ją nu- 
sišypsojo. 

— Mes turėtume kuo greičiau pasirodyti pilyje. 

Marta ėmė skubiai naršyti tarp savo suknelių. 

— Tikiuosi, mes nepraleidome ankstyvųjų mišių, - susirūpinusi 
tarė ji. — Dar turiu tau papasakoti, kokių bėdų per tą laiką turėjau 
dėl Albrechto. 

— Svarbiausius momentus aš jau žinau, - surimtėjusiu veidu atsa- 
kė Kristianas. - Kokie ten gėrimai, kuriuos privalėjai jam paruošti? 

Marta sutrikusi pakėlė galvą ir pažvelgė į jį. Juk vakar jie nestebi- 
mi apsikeitė vos pora sakinių. Nuo pat svečių atvykimo ji visą laiką 
buvo užsiėmusi, rūpinosi Kristianu, markizu ir vyriausiuoju jo sū- 
numi. 

— Peteris ir Klara ištaikė keletą patogių akimirkų, - paaiškino 
jis. 

Vyniodama naują tvarstį Marta ėmė pasakoti. Kristianas ramiai 
jos klausėsi. 

Tada ji pabandė užsirišti suknelę ir niršo, kad šalia nėra nė vienos 
tarnaitės, kuri galėtų padėti. Bet šiuo metu buvo daug svarbiau pa- 
sikalbėti su vyru. 


Kristianas netaręs nė žodžio atsistojo šalia ir suvarstė jos rūbą. 

Baigusi rengtis, Marta ėmė ieškoti šukų. Juk jos vis dar turėtų 
būti pilyje! Be to, per visą tą laiką ji neišgirdo nė žodžio apie tai, 
kaip Kristianui ir jo vyrams sekėsi per paskutines kelias savaites! 

Juk kažkur turėtų būti dėžutė su šukomis! 

Ji darėsi vis nervingesnė, todėl Kristianas atsistojo ir atkišo žmo- 
nai gražią dėžutę. 

- Nusiramink! - padrąsino ją. Tada paėmė Martos rankas ir pri- 
vertė bent minutę pastovėti ramiai. 

Dėžutė nunešė moterį į skaudžią praeitį. Šias šukas jai padarė 
Karlas, kai naujakuriai dar buvo pakeliui. Anuomet ji net nesvajojo, 
kad vėliau taps Karlo pamote, o dar vėliau - Kristiano žmona. 

Dabar ji mielai būtų atsirėmusi į Kristianą ir leistųsi jo apkabina- 
ma. Bet graudžioms glamonėms nebuvo laiko. 

— Kas atsitiko? - paklausė jis. 

Ilgiau tvardytis ji nebegalėjo. 

— Aš viską padariau atbulai! - pasiskundė ji ir susmuko ant lo- 
vos. — Maniau, kad šitaip galėsiu jį valdyti. Bet jo keršto troškimas 
išaugo dar labiau. Aš kalta, kad vos nebuvo pralietas kraujas. Nega- 
lėjau viena visko ištaisyti. 

— Tu nebuvai viena, - paprieštaravo Kristianas ir paėmė jos ran- 
kas. - Visi kartu puikiai apsigynėte ir išvengėte baisiausio. 

Jo žvilgsnis atrodė rūstus, bet nekaltino. 

— Albrechtas mėgaujasi leisdamas kitiems pajusti, kad jie pri- 
klauso nuo jo valios. Tai, kad buvo nubaustas mažasis Kristianas, 
nesutapimas. Už visko slypi Elmaras. O tas reikalas su vaistažolių 
užpilu... kas žino, kada kam nors bus naudinga apie jį žinoti. 

— Kas nutiks tada, kai Meiseno markizu kada nors taps Albrech- 
tas, - sumurmėjo Marta. — Vien tai įsivaizdavus nugarą išpila šaltas 
prakaitas. Jei taip įvyks, mes privalėsime išvykti toli, labai toli! 

— Kol jis manęs neištrems, liksiu čia ir ginsiu savo žmones, kurie 


nuo pat pradžių manimi pasitikėjo, - griežtai atrėžė Kristianas. — 

Aš prisiekiau juos apsaugoti ir, jei prireiks, paaukosiu dėl jų gy- 
vybę. 

Tada tu žūsi, norėjo surikti Marta. 

Bet, nors ir buvo labai sunku, ji susilaikė. Kristianas šį sprendimą 
buvo priėmęs jau seniai. Man tikrai nepavyks jo perkalbėti. 

Nieko nesakydamas jis atidarė duris ir pasuko pilies link. Marta 
sekė iš paskos, sustirusi iš pasibaisėjimo ir stengdamasi nuvyti prieš 
akis iškilusį kraupų vaizdą. 


Ji matė save, klūpinčią prie Kristiano lavono. 


Tą pačią dieną į pilį atvyko ir Jadvyga su palyda. Ji pagarbiai pa- 
sveikino savo vyrą, kuris tuo metu kartu su savo sūnumis ir keliais 
riteriais sėdėjo salėje. 

Albrechtui būnant netoliese ją vėl užplūdo baisi nuojauta. Kas 
žino, kokioms piktadarystėms yra pasirengęs jos sūnus, kai tėvo nėra 
šalia. 

"Tuo tarpu jaunėlį būtų mielai prisitraukusi artyn ir apkabinu- 
si. Ji buvo labai laiminga, kad Ditrichas grįžo iš karo žygio gyvas ir 
sveikas. 

Ber šis tik mandagiai nusilenkė. Neliko nieko kito, tik atsakyti į 
jo pasveikinimą šypsena. 

Mintyse ji keikė dvaro etiketą. Kodėl ji negali apkabinti savo sū- 
naus? Kodėl privalomas toks šaltas mandagumas? 

Neturtingos valstietės galėjo glausti prie širdies savo vaikus. Bet 
iš jos buvo laukiama, kad iš karo grįžusį sūnų pasveikintų lengva 
šypsena atsitraukusi penkių žingsnių atstumu. 

Šią akimirką moteris viską suprato taip aiškiai, tarsi žvelgtų pro 
Venecijos stiklą: ji gyveno turtingai, bet be meilės, be draugų, be 
džiaugsmo... ir netgi be prisilietimų, išskyrus retus slaptus jos ir mei- 
lužio pasimatymus. 

Visi kiti prisilietimai buvo jos vyro. Šiuos ji priimdavo su pasi- 


šlykštėjimu. 

Nejaugi žmogui laikas nuo laiko nereikėjo apkabinimo, artimo 
šilumos? Ir ne tik kartą per keletą mėnesių keletui trumpų pavogtų 
akimirkų. 

Ji buvo viena ir neapsakomai vieniša. 

Kunigaikštienei pavydėjo kiekvienas. Jai nereikėjo kęsti skurdo 
ir nepritekliaus, būdavo visų giriama ir lepinama, vilkėjo gražiausias 
sukneles ir neturėjo taip sunkiai dirbti, kaip tarnaitės ar valstietės. 
Bet niekas negalėjo suprasti, kokia ji buvo vieniša. Kunigaikštienė 
neturi jokių draugių, tarp savo dvariškių mato tik priešus, be to, ji 
atiduodama vyrui tarsi daiktas, kuris privalo išnešioti jam sveikus 
sūnus. 

Ji prisivertė nusukti žvilgsnį nuo Ditricho, nes dar šiek tiek ir ji 
būtų pravirkusi iš laimės ir ilgesio. 

Tada pamatė per Kristiano švarko iškirptę kyšantį tvarstį. 

- Jūs sužeistas? Vadinasi, kažkokios kovos vis dėlto vyko? — susi- 
rūpinusi pasiteiravo ji. 

— Ne, ponia, tai buvo pasala. 

— Kieno? - nustebusi paklausė Jadvyga. 

- Garbusis Vichmanas paprašė manęs ir keleto mano riterių pasi- 
tikti Kelno arkivyskupo kariuomenę, - trumpai atsakė Kristianas. — 
Ir negalėdami to išvengti papuolėme į Pilypo brabantų spąstus. Jie 
mūsų tykojo grįžtančių atgal. 

— Tikiuosi, kad daugiau sužeistųjų nėra ir jūs sučiupote nusikal- 
tėlius bei tinkamai juos nubaudėte? 

— Buvo sužeistas mano riteris Lukas, kitą savo vyrą turėjau palikti 
Magdeburge. 

Kristianas delsė atsakyti į antrą netiesioginį klausimą. Jie negalėjo 
pasekti užpuolikų ir jų sunaikinti, nes privalėjo apsaugoti Ditrichą. 
Jei Jadvyga sužinos, kad Otas pasiuntė savo jaunesnįjį sūnų į tokią 
pavojingą misiją, markizų pora taip susiginčys, kad tokio konflikto 
dar niekas nebus matęs. Ir, žinoma, dėl to Otas apkaltins Kristianą. 


Bet prie jų priėjo Albrechtas ir atsakė vietoje jo. 

— Jiems nepasisekė atkeršyti ir išžudyti pasalūnų, nes privalėjo 
prižiūrėti netikėlį mano brolelį, - pasišaipė jis. 

Kristianas vos atsilaikė prieš šią būsimojo markizo provokaciją. 
Jis klausė savęs, ar Albrechtas taip lengvabūdiškai pasielgė dėl to, 
kad buvo kvailas, ar tvirtai tikėdamas savo pranašumu. 

Kaip ir buvo tikėtasi, Jadvyga tinkamai suprato Albrechto žo- 
džius ir griežtai pažvelgė į Otą. 

- Jūs išsiuntėte Ditrichą pas tuos nusikaltėlius, nieko nebijančius 
žmogžudžius? — šiurkščiai paklausė ji. Kunigaikštienės balsas dre- 
bėjo iš bejėgiškumo ir įsiūčio. 

Visi buvę kambaryje sulaikė kvapą ir spėliojo, kuris suriks pirma- 
sis - markizas ar jo žmona. 

Kadangi Otas neatsakė, Jadvyga tai suprato taip, kaip ir reikėjo 
suprasti. 

Ji įkvėpė oro, tada suakmenėjusiu veidu visiems įsakė: 

— Palikite mus vienus. Išeikite, visi! 

Ditrichas susigūžė. Jei kils ginčas, tėvas gali net primušti moti- 
ną. 

Albrechtas nė neketino pajudėti iš salės. Tik triumfuodamas iš- 
sišiepė. 

— Tau tai taip pat galioja, - užsipuolė jį Jadvyga. 

— Jokia moteris neišvarys manęs iš salės, - ramiai atkirto Alb- 
rechtas ir demonstratyviai sukryžiavo ant krūtinės rankas. 

Bet ant žemės jį nuleido tas, iš kurio jis nesitikėjo. 

— Ji yra tavo motina ir Meiseno kunigaikštienė, - visų nuostabai 


suriko Otas, - privalai paklusti kiekvienam jos žodžiui. Todėl išeik! 


Kai Albrechtas paskutinis išėjo iš salės, Jadvyga lengviau atsikvė- 
pė. 

Otas niūriai pažvelgė į savo žmoną. Netrukus jie vėl susipyks, 
nors šiandien susitiko pirmą kartą po kelių savaičių. 


Bet, jo nuostabai, Jadvyga tyliai tarė: 

— Dėkoju, kad prieš Albrechtą apgynei mano garbę. 

Jos padėka buvo labai nuoširdi, nes ji visiškai nesitikėjo tokio 
ryžtingo Oto įsikišimo jos labui. 

Ji norėjo apšaukti vyrą dėl neapgalvoto elgesio, kad pastatė jau- 
nesnįjį sūnų į pavojų, ir dėl nesąžiningumo, nes visą savo dėmesį 
skyrė tik vienam sūnui. 

Bet po to, kai šis aprėkė Albrechtą, norėdamas ją apginti, moteris 
jautėsi nuginkluota. 

Albrechtas per daug įsijautė į savo vaidmenį ir pirmą kartą tėvo 
kantrybė trūko. 

Akimirką tarp jų tvyrojo tyla. 

Tada susimąsčiusi Jadvyga tyliai tarė: 

— Tu neturi tiek daug sūnų, kad galėtum vieną jų lengvabūdiškai 
paaukoti. Prisimink vargšą savo sūnėną Konradą! Kaip greitai mir- 
tis gali pasiglemžti jauną riterį... 

Otas nieko neatsakė. 

Bet Jadvyga tikėjosi, kad šie žodžiai pasės jo širdyje abejonių. 
Galbūt Otas pradės suprasti, kuris jo sūnus labiau tiktų ateityje val- 


dyti Meiseno žemes. 


TREČCIA DALIS 

Nors Otui ir jo būriams karas jau buvo pasibaigęs, o žemę už- 
klojo gili žiema, neramumai imperijoje tęsėsi. Kovodami su sniegu 
ir ledu pasiuntiniai veržėsi rytų kryptimi ir nešiojo pagalbos prašy- 
mus, vienus baisesnius už kitus. 

Į storai apsnigtą Kristiansdorfą naujienų pargabeno seniai išsi- 
ilgti Kunas ir Bertramas. Jie pasiekė kaimą vos prasidėjus gavėniai. 

Pūgos metu atvykėlių niekas nė nebūtų pastebėjęs. Bet stebėji- 
mo bokšte prie vakarinių vartų stovėję vyrai juos atpažino ir surengė 
tikrai garsų sutikimą. Tai, kad Bertramas atlaikė tokią ilgą kelionę 
ant žirgo ir tebeturėjo abi kojas, padvigubino draugų džiaugsmą dėl 
jų sugrįžimo. Tuo metu kontrolinę apžiūrą bokšte atlikęs Valteris 
išsiuntė vieną savo vyrą į pilį, kad praneštų naujienas. 

— Pagaliau grįžote ir jūs, tinginiai, galėsite vėl kibti į darbą, - su- 
murmėjo sargybos vadas, sulaukęs dėkingo Kuno žvilgsnio. 

Bertramas stipriai šlūbčiojo, tad nebuvo aišku, ar jis kada nors 
galės vėl dirbti sargyboje. Rūškanas jo veidas išdavė, kad jau palai- 
dojo šią mintį. 

Kartu su Valteriu jiedu išjojo į pilį, lydimi senos markitantės su 
vežimu. 

Pagaliau vakaro prietemoje pasirodė keturi apsnigti raiteliai. 


Juos išvydusios Martos podukros pasileido bėgti. 

Tuo tarpu Marta pasuko link markitantės, apie kurią papasakojo 
Kristianas. 

— Dėkoju, kad pasirūpinai Bertramu. Mes buvome sunerimę, 
kad jis gali prarasti koją, - palengvėjusia širdimi tarė ji. 

Senosios veide pasirodė perdėtai plati šypsena. 

— Man neliko kito pasirinkimo. Jo draugas būtų sukėlęs pragarą, 
jei būčiau tai leidusi. 

Bedantis šypsnys dingo. Moteriškė surimtėjo, bet jos balse Marta 
juto motinišką šilumą. 

— Tikrai nedaug trūko. Bet šią koją jis tikriausiai visą likusį gy- 
venimą vilks iš paskos. Jie abu yra labai geri vaikinai, tegul Viešpats 
juos saugo. Jus ir Jūsų vyrą taip pat. 

Vilką mini, vilkas čia. Per kiemą atšuoliavo Kristianas, apie glo- 
botinių sugrįžimą tikriausiai sužinojęs iš Peterio gaujos. 

Marta nesuprato, ką Bertramas tyliai sušnibždėjo Kristianui. Bet 
pagal jo veido išraišką ir šeimininko reakciją galima buvo spėti, kad 
jis tikriausiai norėjo pasitraukti iš tarnybos, savo sprendimą moty- 
vuodamas sunkia kojos trauma. 

— Nori pasiduoti? - griežčiau nei buvo tikėtasi užsipuolė jį Kris- 
tianas. - Tik todėl, kad tau ant kojos užlipo gyvulys, ketini savo 
dienas praleisti prie šiltos krosnies, pasakodamas savo anūkams is- 
torijas apie didvyrius, kuriuo galėjai tapti ir pats. 

Bertramas išbalo, bet nieko neatsakė. 

— Jūsų vyras visada randa tinkamų žodžių, - sušnibždėjo seno- 
ji. - Jaunuolis nori pasiduoti. Jam reikalingas stiprus spyris į užpa- 
kalį - tada jis privalės išmokti su tuo susitaikyti. 

— Tu gerai pažįsti žmones, - pagarbiai pastebėjo Marta. 

Senoji išsišiepė. 

— Aš privalau. Kitaip sukdamasi šioje srityje tikrai nebūčiau su- 
laukusi tokio amžiaus. 

Ne tik Gretės vardas Martai priminė žmogų, kurį kadaise labai 


mylėjo: Kuno pamotę, šmaikščią, protingą pagyvenusią moterį, ku- 

rios mirtis visus šokiravo - Randolfas nudūrė ją už tai, kad jį pra- 
keikė. 

— Būtų šaunu, jei liktum pas mus, - pakvietė viešnią Marta. Ji 
ilgėjosi abiejų senų moteriškių, kurios išmokė gydyti - ją išauginu- 
sios Serafinos ir Kristiano globėjos Jozefos - lygiai taip pat, kaip ir 
gyvenimo mačiusios griežtos Kuno pamotės. 

Bet atrodo, kad Gretė nebuvo pasiruošusi atsakyti iš karto. 

— Pažiūrėsime, - atsiliepė ji ir susimąsčiusi nusuko galvą į šoną. 

Marta pasikvietė tarną, kad šis pasirūpintų pastoge Gretės ve- 
žimui. Tada visus atvykėlius pakvietė į salę išgerti alaus ir ko nors 
užkąsti. 

— Pirmiausia mes turėtume kai ką pranešti Kristianui, - srėbda- 
mas košę ir nenuleisdamas akių nuo Joanos tarė Kunas. Su dukrele 
ant kelių ji atsisėdo priešais jį ir spinduliavo džiaugsmu pagaliau 
matydama savo vyrą. Nuo laimingo ir išdidaus Kuno veido nedingo 
šypsena, siekianti abi ausis. 

Šalia Joanos kramtė Marija. Ji vis išrausdavo pagavusi Bertramo 
žvilgsnį. Bet šis stengėsi kuo mažiau žiūrėti į merginą. 

Jis jaučiasi luošiu, suprato Marta, ir nori atsisakyti vestuvių. Ji pa- 
bandė Marijos veide išskaityti jos nuomonę, bet matė tik džiaugsmą 
ir truputį nusivylimo. 

Laimei, nereikia nuspręsti skubiai, mąstė Marta. Juk dabar gavė- 
nia, vestuvės įvykti negalės. 

Jos apmąstymai buvo nutraukti, nes į salę įvirto Kristianas, jam 
iš paskos sekė Lukas. 

Jaunieji vyrai norėjo atsistoti, bet Kristianas numojo. 

— Valgykite, juk kelionės metu išalkote ir sušalote, - ragino jis. 

Kunas ryžtingai nustūmė pustuštį dubenį ir nubraukė nuo kak- 
tos drėgnus raudonus plaukus. Veidas surimtėjo. 

— Manau, kad norėsite išgirsti, kas įvyko Magdeburge nuo to lai- 


ko, kai iš Haldeslebeno pasitraukė markizo būrys. 

— Nagi, pasakok, — paprašė jį Kristianas. - Jau kelias savaites mus 
užpustė ir neturime jokių naujienų. Jūs esate pirmieji po ilgo laiko 
prasibrovę pas mus. 

Marta pripildė jo ir Luko bokalus ir atsisėdo prie kitų, nekant- 
raudama išgirsti naujienas. 

— Praėjus vos kelioms dienoms po jūsų išvykimo Pilypo kariuo- 
menė taip pat pasitraukė iš Haldeslebeno. Pakeliui į Kelną ji naiki- 
no, žudė ir degino viską, kas pakliuvo po ranka, - pradėjo Joanos 
vyras. — Todėl arkivyskupas Vichmanas atšaukė misiją. Su likusio- 
mis savo trupėmis jis neturėjo nė menkiausio šanso užimti pilį. Be 
to, tuo pačiu metu į Magdeburgą įsiveržė Liovė ir be gailesčio nai- 
kino jo apylinkes. 

Lapkričio pradžioje, vos spėjus pasitraukti Vetinams, Heinrichas 
kerštaudamas sudegino Kalbės miestą, vyskupo rūmus Zalėje, pra- 
nešė Kunas. Hercogo būriai nusiaubė viską iki pat Elbės ir dar kartą 
padegė Hornburgą. Tuo pačiu metu į šalį įsiveržė Heinricho pa- 
kviesti liuticai ir pomeranai, kurie siautėjo ten ne ką švelniau. Vich- 
mano įkurtas Jiuterbogo miestas degė tą pačią dieną kaip ir Kalbė. 
Slavai nugriovė Zinos vienuolyną ir užmušė jo abatą. 

— Todėl Vichmanas išvyko iš Haldeslebeno iš karto po jūsų - rei- 
kėjo ginti savo šalį nuo įsibrovėlių. 

Kristianas pažvelgė į jį skeptiškai. 

— Tu privalėjai slaugyti ir prižiūrėti ligos patale gulintį draugą, 
bet iš surinktų žinių suprantu, kad daug laiko praleidai visai ne ten, 
kur derėjo, - pastebėjo jis. 

— Oh, aš žinojau, kad jis gerose rankose. - Kunas šyptelėjo senu- 
tei. - Maniau, kad norėsite sužinoti, kas įvyko paskutiniu metu. 

Strazdanų nusėtame jo veide neliko įprasto įžūlumo ir lengva- 
būdiškumo. Jis susižvalgė su senąja Grete. Ši taip pat buvo surim- 
tėjusi. 

— Diena iš dienos Magdeburgą pasiekdavo vis naujos siaubo isto- 


rijos. Jų papasakodavo žmonės atvykę į miestą ieškoti prieglobsčio. 

Gal ir ne viskas, ką jie išsigandę pasakoja, yra tiesa. Bet tai, ką papa- 
sakojau jums, patvirtinti faktai. Kalbėjau su keliais to Gerolfo, kuris 
jojo kartu pasitikti brabantų, vyrais. Kas žino, ar jie dar gyvi. 

Kambaryje akimirką įsivyravo tyla. Kiekvienas skendėjo savo 
mintyse ir baimingai spėliojo, kokių negandų šis karas atneš jiems 
ir jų kaimui. 

Tylą nutraukė Kristianas. 

— Jei pavalgėte, Marta ir Gretė galėtų pasižiūrėti Bertramo koją. 
Rytoj abu grįžtate į tarnybą. 

Griežtu žvilgsniu jis privertė Bertramą pacylėti, pakilo nuo suolo 


ir išėjo laukan. Lukas nusekė jam iš paskos. 


Lukas ketino kartu su Kristianu nueiti į arklides, bet išėjęs į kie- 
mą priešais sutiko jauną tarnaitę, kuri tikriausiai jo laukė. 

— Pone, ar galiu jūsų kai ko paprašyti? - nusiminusi paklausė ji ir 
ėmė glamžyti prijuostę. 

Lukas nustebo, bet linktelėjo norėdamas ją padrąsinti. Raina dar 
niekada nieko neprašė, nors jau kurį laiką naktimis slapta lankyda- 
vosi jo kambaryje. 

Kai Lukas grįžęs iš nepavykusios Haldeslebeno puolimo misijos 
sužinojo, kad Lizabetė ištisas savaites praleido Albrechto guolyje, 
nenorėjo pas ją eiti. Jis žinojo, kad tai nesąžininga jos atžvilgiu. Juk 
ji taip pasielgė Martos prašymu, kad apsaugotų nuo markizo sūnaus 
išpuolių kaimo mergaites. Be to, mergina buvo paleistuvė, ir jo ne- 
turėtų jaudinti, kad kiti vyrai taip pat naudojasi jos paslaugomis. 
Bet šis atvejis jį labai jaudino. Lukas suprato, kad gulėdamas šalia 
jos įsivaizduos, kaip ją paima Albrechtas. Atrodė, tarsi šis vyras ją 
sutepė. Vyras, kuris tapęs Meiseno žemių valdovu dar labiau apsun- 
kins visų gyvenimus. Lukas vertino Albrechtą kaip priešą, su kuriuo 
neketino dalytis niekuo - net paleistuve. 

Po kaimą pasklido kalbos, kad jis staiga nustojo lankytis viešna- 
myje. Bet vieną naktį, likus keletui dienų iki Kalėdų, kažkas pasibel- 

dė į Luko kambario duris. Į vidų įėjusi Raina staiga nusimetė sukne- 
lę. Tada ji stovėjo ir žiūrėjo į jį sutrikusi, išsigandusiomis akimis. Kol 
pagaliau atsikėlė ir priėjo prie jos. 

— Tau tikriausiai šalta, - pasakė jis žvakių šviesoje pamatęs pa- 
šiurpusią jos rankų odą. 

— Ar sušildysite mane taip, kaip aš noriu sušildyti jūsų šaltą lo- 
vą, — veikiau pasiūlė nei paklausė ji maldaujančiomis akimis. 

Raina dirbo tarnaite kepykloje. Iš aplinkinių jis sužinojo, kad ji 
priklausė toms merginoms, kurios jau ilgai siekė riterio dėmesio. 

Ji buvo graži - tokia pat šviesiaplaukė ir mėlynakė kaip ir jis, liek- 
na, pilna krūtine. Todėl vyras ilgai nedvejojęs pasiguldė ją į lovą. 
Šito neteko pasigailėti. 

Jis nebuvo pirmasis jos meilužis, o tai šiek tiek nuramino. Lukas 
nenorėjo būti tas, kuris sugadins merginai galimybę sukurti darnią 
šeimą. Nors tarp paprastų žmonių nekaltybė nevaidino tokio di- 
delio vaidmens kaip kilmingųjų gyvenime. Raina visada būdavo 
dėkinga už suteikiamą malonumą ir niekada nieko iš jo nelaukė, iš- 
skyrus keletą švelnesnių žvilgsnių. 

Jį labai nustebino, kad mergina norėjo kažko paprašyti, o dar la- 
biau suglumino kiti jos žodžiai. 

— Ar galėtume nueiti į kambarį? 

Ji šnabždėjo nuleidusi galvą. Merginai tikrai kažkas atsitiko, to- 
dėl jis nelaukė tolimesnių paaiškinimų ir liepė sekti iš paskos. 

— Na, kas atsitiko? — paklausė jis padrąsindamas, kai liko vieni 
miegamajame. Oras prisipildė šviežios duonos aromato, kurio buvo 
prisigėrę Rainos drabužiai, oda ir plaukai. 

Ji vėl tampė savo prijuostę. Nebe pirmas kartas, dingtelėjo Lukui, 
kai ji nori užimti rankas. 

— Aš jumis pasitikiu ir noriu paprašyti užtarti už mane žodį ma- 
dam Martai, kad Mechthilda manęs neišvarytų, - galiausiai tyliai 


paprašė ji. 

— "Tai tiesa? - nustebęs paklausė Lukas. 

Ji baugščiai pasitraukė žingsnį atgal. 

- Jis nuo Jūsų, pone, prisiekiu! 

Lukas neabejojo jos žodžiais. Juk ji beveik kiekvieną naktį pra- 
leido pas jį, o jei būtų turėjusi kitą meilužį, pilyje greitai pasklistų 
kalbos. Nors per paskutinius dešimt metų turėjo nemažai meilužių, 
kol kas nė viena moteris neišsidavė besilaukianti jo vaiko. Vyras jau 
buvo ėmęs bijoti, kad negalės susilaukti palikuonių. 

Bejėgiškumą jo veide pakeitė džiaugsmas. Spindėdamas iš laimės 
jis priėjo prie Rainos ir paėmė jos rankas. 

— Tu net neįsivaizduoji, kaip mane pradžiuginai, - pareiškė jis, ir 
iš merginos veido dingo baimė. 

— Aš pripažinsiu vaiką ir juo rūpinsiuosi. 

Tada prisitraukė ją artyn. 

Raina išsigandusi šoko atgal. 

— Pone, jūs išsitepsite miltais. 

Ji ėmė nuo Luko švarko šluostyti miltus, kuriais buvo apdulkėju- 
si paprasta jos suknelė. 

Bet vyras sulaikė merginos rankas. 

— Palik! - Jis vėl ją prisitraukė, pabučiavo, šiek tiek atsitraukė ir 
priglaudė ranką prie pilvo, tarsi norėtų pasisveikinti su ten augančiu 
žmogumi. Jo visiškai nejaudino tai, kad vaikas bus pavainikis. 

— Kadajis turėtų gimti? 

— Rudenį, žinoma, kada daugiau? - šypsodamasi atsakė moteris, 
pralinksminta tokio klausimo. 

Po tokios naujienos jis vis dar negalėjo rišliai kalbėti, vėl ją ap- 
žiūrinėjo. 

Iš laimės ir džiaugsmo jis kitaip negalėjo. Nekreipdamas dėme- 
sio, kad dar ne naktis, jis atrišo jos suknelę, kuri nukrito ant žemės, 
per galvą nuvilko apatinius ir nuvairavo ją į lovą. Šį kartą vyras pir- 


miausia pabučiavo jos pilvą, kuris dar nerodė jokių ženklų, kad jame 

augtų sūnus ar dukra. Aistringai mylėdamasis su ja jis nuolat galvo- 
jo: Aš būsiu tėvas! 

Jam visiškai nerūpėjo, ar aistringa jo dejonė buvo girdima visame 
name. Raina iš pradžių tvardėsi, bet negalėjo susivaldyti. Netrukus 
nuo jų šūksnių skleidėsi visas kambarys, o išsiliejęs jos viduje Lukas 


dar kartą laimingas pagalvojo: Aš tapsiu tėvu! 


Raina nusprendė skubiai apsirengti ir grįžti į kepyklą, kad neuž- 
sitrauktų daugiau nemalonės. 

Lukas mielai būtų dar padrybsojęs lovoje ir pasvajojęs, kas gims, 
berniukas ar mergaitė. Bet jautėsi įsipareigojęs išpildyti Rainos pra- 
šymą. Kaip ir tikėjosi, rado Martą apatiniame kambaryje, kuriame ji 
laikė vaistų atsargas ir apžiūrinėdavo ligonius. Tuo metu pas ją buvo 
markitantė Gretė ir Bertramas. 

- Žaizda puikiai sugijo, - užbaigė apžiūrą Marta. 

— Tai reiškia, kad visiems laikams liksiu luošys, - liūdnai inter- 
pretavo jos žodžius Bertramas. 

Marta griežtai pažvelgė jam į akis. 

— Priklauso tik nuo tavęs! Girdėjai, ką pasakė Kristianas. Kol kiti 
neabejoja tavimi, tu taip pat neturėtum. Baik šlūbčioti ir elkis kaip 
tikras vyras! 

Lukas mintyse paklausė savęs, ar Marta su Kristianu jo nepėrver- 
tina. Juk pats matė sutinusią ir pamėlusią Bertramo koją, kiek daug 
mėsos turėjo būti apipjauta aplink žaizdą. Visa tai negali praeiti be 
pasekmių. 

— Geriau pasimelskime už tą vargšą vaikiną, - sušnabždėjo jis, 
kai Bertramas ir senoji Gretė išėjo. | 

Martos veido išraiška pasikeitė, iš griežtos, ką tik Bertramą drąsi- 
nusios moters liko tik susirūpinusi ir giliai susikrimtusi. 

— Taip, turėtume, - pritarė ji. 

— Turiu pasikalbėti su Marija. Jei kas nors dar gali suteikti jam 


drąsos susitaikyti su tuo, kas neišvengiama, tai tik ji. 

— Manai, kad po visko jis dar jai rūpi? — nustebo Lukas. - Jis 
niekada negalės vaikščioti taip, kaip anksčiau, be to, ji niekada labai 
netroško už jo ištekėti. 

Marta nusišypsojo. 

— O aš manau, kad būtent dabar jis apsuko jai galvą. Moters nuo- 
jautos niekada nereikėtų nuvertinti. 

- Žiūrėk, kad neišgirstų kunigas Sebastianas, - pajuokavo Lu- 
kas. 

— Moterys turi būti kantrios, paklusnios ir tylios! — jis pacitavo 
kunigo žodžius. 

— Tai tik parodo, kaip mažai jis supranta moteris, - konstatavo 
Marta. 

Kai Lukas nieko neatsakė, ji pasiteiravo: 

— Ar Raina kalbėjo su tavimi? 

— Taip, - su palengvėjimu, bet kartu sutrikęs atsakė jis. Buvo la- 
bai sunku su Marta kalbėti apie tai, kad viena moteris laukėsi jo vai- 
ko. Abu žinojo, kad vyras vis dar ją myli. Nebuvo jokios vilties, kad 
ji kada nors jam atiteks, nebent jo geriausias draugas žūtų, o apie tai 
Lukas tikrai nenorėjo galvoti. Bet kiekvieną kartą mylėdamasis su 
kita moterimi jis patirdavo keistą jausmą, tarsi išduotų Martą. 

Todėl šiek tiek palaukęs paklausė: 

— Tu žinai? 

Ji nusišypsojo. 

Lukas negalėjo nuslėpti savo laimės ir išsišiepė. 

— Aš pripažinsiu jį kaip savo. Pakalbėsi su Mechthilda, kad neap- 
sunkintų Rainos gyvenimo? 

— Nesirūpink, - nuramino jį. - Jos, tai yra tavo, vaikas atneš jai 
naudos. 

Marta susimąstė. Tai taip pat padidins Rainos galimybes susiras- 
ti vyrą, kuriam netrukdys jos pavainikis. Tarp saviškių ji tikrai bus 


laikoma gera partija. 

Tuo metu, kai Lukas pratinosi prie minties, kad taps tėvu, Mari- 
ja viskuo nusivylusiam Bertramui pranešė, kad jei šis nesiliaus savęs 
įžeidinėti, nebus vertas jos rankos. O markizas Otas Meiseno pilyje 
nagrinėjo informaciją, išdėstytą brolio Landsbergo laiške. 

Pusę vakaro jis svarstė, ar vykti į balandžio viduryje Gelnhausene 
įvyksiančią imperatoriškąją tarybą, ar ne. Kaip rašė Ditrichas, ten 
turėtų būti priimami lemiami sprendimai dėl buvusio Saksonijos ir 
Bavarijos hercogo. Kalba eina ne apie ką kita, o apie buvusių herco- 
gysčių —- Saksonijos ir Bavarijos — išdalijimą. 

Liovė nepadarė nieko, kad pakeistų teismo sprendimą. Kalėdas 
jis atšventė ypač prabangiai Liubeke, įsitikinęs savo laimėjimais. 
Heinrichas nesiteikė net pasirodyti Viurcburgo susirinkime, kai 
imperatorius panaikino jo titulą ir atėmė žemes. Arba jis nuspren- 
dė, kad jo dalyvavimas nieko nepakeis, arba pasitikėjo savo stipria 
ir patyrusia kariuomene. Ji buvo tokia didelė, kokią galėjo turėti tik 
imperatorius arba karalius. 

Šiaip ar taip, imperatorius Fridrichas pasinaudojo pakartotiniu 

Liovės neatvykimu, kad pasiskundęs jo didenybės įžeidimu pasi- 
griebtų Saksonijos ir Bavarijos žemes. 
Niekas nežinojo, ar Anglijos karalius įsiterps sūnėno naudai, kaip 
pasielgs Danijos karalius Valdemaras, kuris taip pat buvo Liovės gi- 
minaitis. Todėl kunigaikščiai pasiūlė buvusiam hercogui paskelbti 
taiką iki 1180 metų balandžio 27 dienos. 

Abi dalyvaujančios šalys išnaudojo šį laiką sutelkdamos visas jė- 
gas, kad pasiruoštų karui, kuris tapo neišvengiamas. 

Otas taip pat priėmė sprendimus dėl naujo karo žygio prieš Lio- 
vę. Jis jautėsi ignoruojamas, nes pagal Ditricho informaciją naujojo 
žemių skirstymo metu buvusios Heinricho valdos atiteks ne Veti- 
nams, o Jadvygos broliams Askanijams. Ditrichas ir Dedas dar galė- 
tų apskųsti imperatoriaus sprendimą, o jis, deja, ne! 


Koks įžeidimas! 

Bet Ditrichas, žinodamas apie būsimus įvykius Gelnhausene, 
skatino jį taip pat ten dalyvauti. 

— Tai bus įsimintina diena ne tik Liovės priešams, bet ir imperi- 
jos istorijoje, - rašė jis. - Imperatorius nori naujai sureguliuoti im- 
perijos valdymą. Jei nori ateityje priklausyti svarbiausiems jo paval- 
diniams, privalai čia būti. 

Atsiveriančių durų traškėjimas nutraukė Oto apmąstymus. Į 
kambarį įėjo Jadvyga ir kaip ir kiekvieną vakarą atnešė gydomąjį gė- 
rimą, kurį pagal Martos nurodymus išvirdavo tarnaitė Zuzana. 

Otas susimąstęs pakėlė galvą ir pažvelgė į taurę jos rankose. 

— Vėl tas šlykštus gėralas! - suniurzgėjo jis. 

— Pasaldinau jį trupučiu medaus, - padrąsino ji vyrą ir įbruko 
nuovirą jam į rankas. Jadvyga stengėsi išvengti Oto prisilietimo. 

Jis atsargiai pauostė. Iš tikrųjų švelnus saldaus medaus aromatas 
susimaišė su bjauriu vaistų kvapu. 

Otas jautė tiesiai į jį nukreiptą Jadvygos žvilgsnį ir žinojo, kad 
žmona neišeis tol, kol taurė nebus tuščia. 

Tokia priežiūra siaubingai erzina! Jam nereikėjo slaugės! Nors 
markizas privalėjo pripažinti, kad vaistai padeda, bet laikytis visų 
Martos patarimų ir valgyti mažiau mėsos ar negerti vyno jis nesuge- 
bėjo. Jadvygai nepaliko kito pasirinkimo, tad ji susimokė su virėju. 
Kadangi šiuo metu buvo pasninkas, jis negalėjo prieštarauti, kai ant 
stalo tarnai nešdavo žuvį, sriubą be mėsos, duoną, košę ir alų. 

Anksčiau jis nieku gyvu nebūtų pagalvojęs, kad tai galėtų padėti. 
O Jadvyga buvo pakankamai protinga ir be reikalo neįrodinėjo šio 
fakto. 

Jis lėtai išgėrė gurkšnį gėrimo. Tiesa, su medumi jį dar galima 
pakęsti. Kodėl ji anksčiau šitaip nesugalvojo? 

Jadvyga atsisėdo priešais ir nepaleido jo iš akių. 

Neišprašysiu jos tol, kol nepamatys taurės dugno, pagalvojo Otas 
ir nugėrė dar vieną didelį gurkšnį. Visgi jis klydo: gėralas buvo ir liks 
šlykštus. 

Jadvyga pamatė, kaip vyras nusipurtė, ir pabandė nukreipti jo 
dėmesį. 

- Vis dar mąstai apie savo brolio laišką? - paklausė ji ir parodė į 
priešais gulintį raštą. 

Ditricho raštas jai priminė mylimąjį. Pajuto, kaip norėtų paimti 
pergamentą, kurį Ditrichas laikė savo rankose, kad galėtų pajusti jo 
prisilietimą. 

Ji nepastebimai pačiupo laišką ir pasirodė, tarsi ši plona susi- 
raukšlėjusi oda perduotų Ditricho šilumą. 

Žinoma, kad tai nesąmonė, pasiuntinys keliavo per sniegą kele- 
tą dienų. Bet ji negalėjo praleisti progos perbraukti ranka jo lytėtą 
pergamentą. 

Tada pasistengė nusiraminti. 

— Aš nesuprantu, kodėl tu dar delsi vykti į Gelnhauseną, - prabi- 
lo ji, norėdama nukreipti Oto dėmesį į imperatoriškąją tarybą. 

Apie laiško turinį buvo diskutuota dar šią popietę. 

— Daugiau nei dešimt metų kartu su savo sąjungininkais nepaisy- 
dami pavojų veikėte šio tikslo link - kad pamatytumėte sugniuždy- 
tą Liovę. Vien dėl to neturėtum praleisti šio reginio. 

Otas kažką burbtelėjo. Tai negalėjo reikšti nei pritarimo, nei pa- 
prieštaravimo. 

— Jei ten susirinks galingiausi imperijos vyrai, tu taip pat privalai 
dalyvauti, — toliau įkalbinėjo Jadvyga. - Tai garbės reikalas! 

— Tu teisi! - sumurmėjo Otas ir pasišlykštėjęs priglaudė prie lūpų 
taurę, kad pabaigtų nuoviro likutį. 

Šiurkščiai stumtelėjo tuščią indą žmonai ir užspaudė šypsnį. 

— Bet jei tokiu oru vėl privalėsiu kelias savaites praleisti balne, 
Kristianas ir jo žmona turės mane lydėti. Toji Marta galės pasirūpin- 
ti mano skausmais, - suniurzgėjo jis. 

— Geras sprendimas, mano vyre, - su palengvėjimu pagyrė jį Jad- 


vyga. 

Ji jaudinosi ne tik dėl to, kad Otas išvengs imperatoriaus pasi- 
piktinimo dėl jo neatvykimo, o tai pasunkintų jo padėtį. Ji norėjo 
dalyvauti, kai broliui Zigfridui pagaliau atiteks Bremenas, kuris jau 
seniai turėjo jam priklausyti. Bet labiausiai tikėjosi rasti progą pa- 
slapčia susitikti su mylimuoju. 

Ji delsė paklausti, ar jaunesnysis sūnus taip pat keliaus kartu. 
Nors bijojo jo susidūrimo su Albrechtu, kuris vėl prisijungė prie im- 
peratoriaus palydos ir tikriausiai dalyvaus imperatoriškoje taryboje, 
motina troško pamatyti savo jaunėlį. 

Otas perprato jos mintis. 

- Ditrichas privalo likti Kristiansdorfe, tai yra griežtas mano įsa- 
kymas, - paaiškino jis įsmeigęs žvilgsnį į žmoną. - Po jo muštynių 
su karaliaus riteriu praėjo per mažai laiko, nors tai ir buvo jo brolis. 
Todėl negalime pasiimti jo į imperatoriškąją tarybą, kur susirinks 
visi svarbiausi imperijos vyrai. 

— Kaip pasakysite, mano vyre, - jo nuostabai nuolankiai atsiliepė 
Jadvyga, paėmė tuščią taurę ir atsistojo, norėdama išeiti iš kambario. 
Ji ras ką nors, kas paprotintų Otą nepalikti sūnaus vieno pilyje prieš 
pat karą, kai jos valdytojas jos kartu su jais. 

Kodėl ji negali būti tokia paklusni visada, mąstė Otas, žvelgda- 
mas jai pavymui. Po paskutiniu metu užsitęsusių ginčų ir tos baisios 
nakties, kai ji krito prieš jį ant kelių prašydama neuždaryti sūnaus į 
vienuolyną, jų santykiai gerokai pagerėjo. Ypač po jos mirtimi grė- 
susio persileidimo. 

Reikalus sušvelnino ir tai, kad jis negalėjo lankyti jos naktį - Jad- 
vygai pastoti buvo per daug pavojinga. Jis nesijautė spaudžiamas įro- 
dinėti jai savo vyriškumą. Meilužių jam niekada netrūko. Bet dėl to, 
kad negalės pagimdyti daugiau įpėdinių, Jadvyga privalėjo rodyti 
jam daugiau nuolankumo, visada pritarti jo nuomonei. 

Pagaliau, patenkintas pagalvojo Otas, pagaliau mūsų santuoka 


tokia, kokia ir turėtų būti. 


ISO ųjų Valandis 
Pnperažoriaus FU Gelalausene 


Jadvyga negalėjo atsiminti tokios imperatoriškosios tarybos, ku- 
rioje tvyrotų tokia įtampa, kaip šį kartą Gelnhausene. Dauguma da- 
lyvių ilgus metus ar net dešimtmečius laukė Liovės žlugimo ir turėjo 
jaustis laimingi, kad imperatorius pagaliau nutarė atlikti šį reikalą 
iki galo. Šalia jos stovintis Otas prakaitavo visu kūnu. Vyresnysis jos 
brolis taip pat atrodė įsitempęs kaip styga. 

Jadvyga nedrįso pažvelgti į Ditrichą fon Landsbergą, bet galvoje 
sukosi tik viena mintis - ar jiems pavyks slapta susitikti. Kaip ji pa- 
siilgo jo švelnumo ir jėgos! Užsisvajojusi įsivaizdavo, kaip Ditricho 
rankos klaidžioja jos kūnu, lūpos glamonėja jautriausias jos kūno 
vietas. Nugara nubėgo šiurpas. 

Staiga jos mintis nutraukė imperatoriaus balsas. 

- Šiuo susirinkimu aš, imperatorius, siunčiu kariuomenę prieš 
Heinrichą Liovę, buvusį Saksonijos ir Bavarijos hercogą, - pranešė 
Fridrichas Raudonbarzdis susirinkusiesiems. Salė buvo tokia sausa- 
kimša, kad numesta adata nebūtų pasiekusi žemės. — Žygis turėtų 
įvykti 1180-ųjų metų liepos dvidešimt penktą dieną. Kviečiu man, 
imperatoriui, ištikimus kunigaikščius šią dieną sujungti savo kariuo- 
menes ir užimti visus miestus ir pilis, kurių šis nusikaltėlis neatiduos 


savo noru. 

Dauguma pakviestųjų į karą entuziastingai susižvalgė, kai kurie 
pritardami šūkčiojo. Nė vienas esantis salėje nepatikėjo, kad Liovė 
taip paprastai atiduos milžinišką savo nuosavybę. Kova susidomėjo 
net tie, kurie neturėjo jokių nesuvestų sąskaitų su Liove. Visi norėjo 
nuginkluoti jį kartą ir visiems laikams. Pastaruoju metu Heinrichas 


tapo per daug nevaldomas ir pavojingas. 


Liovei priklausė daugiau nei keturiasdešimt miestų ir beveik sep- 
tyniasdešimt pilių, kurias reikėjo išdalyti iš naujo. Tad jų užėmimas 
reiškė gausų laimikį. 

Otas kartu su savo broliais stovėjo šalia Askanijų ir tikėjosi, kad 
imperatorius pagaliau užbaigs šiandienos pasitarimą. Ilgai stovint 
ėmė skaudėti nugarą ir kojas, o prastesnės jo nuotaikos niekas dar 
nebuvo matęs. 

Bet visų nuostabai imperatorius tęsė toliau. 

— Grafe Liudvikai, hercoge Bernhardai! 

Abu kilmingieji išdidžiai žengė pirmyn. Jų valdoms priklausė 
Saksonija: Tiuringijos grafas Liudvikas, kuriam imperatorius per- 
leido Saksoniją, ir jauniausiasis Jadvygos brolis Bernhardas fon 
Ašerslebenas. Jiems Fridrichas suteikė Saksonijos hercogų titulus. 
Jų valdos dabar tęsėsi rytinėje ankstesnės hercogystės dalyje, nes Pa- 
derborną ir Kelną imperatorius buvo atskyręs jau anksčiau, pavadi- 
nęs Vestfalijos hercogyste ir perleidęs Kelno arkivyskupui. Be to, jis 
dar leido bažnyčios vadovams perimti krikščioniškąją Liovės nuosa- 
vybę. Bernhardas būdamas Saksonijos hercogu valdys daug mažiau 
žemės, nei jo pirmtakas. Imperatoriui dar liko išdalyti Bavariją. 

Laukdami tolesnių nurodymų, Liudvikas ir Bernhardas atsiklau- 
pė prieš imperatorių. 

— Jūs su savo kariuomenėmis pirmieji stosite prieš nepaklusnų- 
jį, - pranešė Raudonbarzdis. - Jums bus pavesta garbinga ir labai 
svarbi užduotis — saugoti Goslarą. 


Otas negalėjo suvaldyti paniekos, kuri atsispindėjo jo veide. 

Turtingas imperijos miestas, anksčiau priklausęs Heinrichui, 
buvo tarsi medaus statinė meškai, kurios visi troško. Keista, kad jis 
atiteko būtent nelaimėliui Bernhardui, kuris iki tol pralaimėdavo 
kiekvieną mūšį ir leido sudeginti savo gimtąjį miestą Ašerslebeną. 
Atrodo, šis imperatoriaus sprendimas jį taip pat nustebino, ką iš 
karto pastebėjo pats Fridrichas. 

Dar pasvarstęs Otas suprato, kodėl Fridrichas iš visų Askanijų iš- 
sirinko būtent Bernhardą, o ne vyriausiąjį brolį Otą, energingą Bran- 
denburgo markizą, ir paskyrė jį Saksonijos hercogu. Tikriausiai po 
nesėkmės su Liove Fridrichas pasimokė, kad negalima savo vasalui 
suteikti tiek valdžios, kuri vėliau gali atsisukti prieš jį patį. Vyriausia- 
sis Jadvygos brolis, vienintelis savo tėvo, Albrechto Lokio, paveldė- 
tojas, galėjo turėti tam priežasčių. Bet Saksonijos ir Goslaro likimą 
perduoti į nelaimėlio Bernhardo rankas! Kokia kvaila mintis! 

Meiseno markizas stovėjo salės pakraštyje, todėl negalėjo matyti, 
kaip jo svainis sureagavo gavęs šį pavedimą. Bet kokiu atveju reakci- 
ja supykdė imperatorių. 

Fridrichas suraukė kaktą ir piktai pažvelgė į naująjį Saksonijos 
hercogą. Imperatoriaus žmona taip pat metė į Bernhardą paniekos 
kupiną žvilgsnį. | 

— Ar turite ką nors pasakyti dėl mūsų sprendimo, hercoge? 

Paskutinį žodį imperatorius pabrėžė taip, tarsi jam būtų nesunku 
atsiimti ką tik suteiktą titulą. 

Bernhardas atsakė taip tyliai, kad Otas beveik nieko nesuprato. 

— Tai buvo ne prašymas, o įsakymas, - nukirto imperatorius. 
Bernhardas susigūžė, nusilenkė ir Fridrichui leidus grįžo į savo vietą. 

— Tik nuo jūsų priklauso, ar įrodysite imperatoriui savo ištikimy- 
bę ir dėkingumą, - negalėjo nutylėti arkivyskupas Pilypas. Jis šian- 
dien tapo naujai sukurtos Vesttaleno grafystės valdovu. 

Otas pasibaisėjęs susiraukė. Pažvelgęs į įsiutusį bendravardį svai- 
nį, vyriausiąjį Jadvygos brolį, jis iš karto nusprendė po kunigaikščių 


susirinkimo nusigerti su Brandenburgo markizu. 


Pribuvėjos išpažintis 265 


Jadvygos brolis Zigfridas, būsimas Bremeno arkivyskupas, tikrai 
norės atšvęsti šį įvykį. 


Imperatorius pagaliau užbaigė šiandieninį kunigaikščių susirin- 
kimą, ir Otas lengviau atsikvėpė. Jis mandagiai pasiūlė Jadvygai savo 
ranką, kad palydėtų ją laukan. Bet išeiti jie nespėjo, nes prie durų 
juos sustabdė pažas. Žemai nusilenkęs jis pranešė, kad imperato- 
riaus žmona pageidauja matyti markizę. 

Otas nustebęs pakėlė antakius. Jadvyga į neištartą klausimą atsa- 
kė gūžtelėdama pečiais. Ji net neįsivaizdavo, kodėl Beatričė panoro 
su ja pasikalbėti. Bet puikiai prisiminė paskutinį privatų pokalbį su 
imperatoriaus žmona. Tai įvyko prieš dvylika metų Viurcburgo ta- 
ryboje, kai jos vyras dalyvavo sąmoksle prieš Heinrichą Liovę, tada 
dar artimą imperatoriaus draugą. Jos metu galėjo netekti Meiseno 
žemių. Moterims šnekučiuojantis, Beatričė perdavė Jadvygai slaptą 
žinią, todėl niekas negalėjo priekaištauti, kad jos kišasi į politinius 
savo vyrų reikalus. Taip buvo išvengta galimų pykčių. 

Markizas mandagiu rankos mostu leido žmonai eiti. Atsitraukus 
nuo Oto moteriai palengvėjo ir ji noriai nusekė paskui pažą. 

Meiseno markizas tuo metu susirado savo brolius ir svainį Otą 
fon Brandenburgą. Dabar jam skubiai reikėjo išgerti ko nors stipres- 
nio - tikriausiai kiti galvojo apie tą patį. 

Beatričė šiltai priėmė Jadvygą, pasiūlė jai prisėsti ir liepė atnešti 
raudonojo vyno iš savo gimtinės Burgundijos. Tada išsiuntė visas 
rūmų damas ir tarnaites lauk. 

Pirmą kartą Jadvyga liko viena su imperatoriaus žmona. 

Kojai reikia iš jos? Jei vėl turi naujienų, Beatričei nereikės jų per- 
duoti slapčia ir tikėtis, kad Jadvyga supras. 

Vos rūmų damos atsuko joms nugaras, ketindamos palikti šiltą 
ir jaukų imperatorienės kambarį, iš Beatričės veido išnyko šypsena, 
lydėjusi ją viso susirinkimo metu. Akimirką ji pasirodė pavargusi ir 


išsekinta pastaruosius metus besitęsiančių ginčų. 

Imperatorienei trisdešimt septyneri, paskaičiavo Jadvyga, beveik 
tiek par, kiek ir jai pačiai. Jos abi buvo ištekėjusios už dvidešimčia 
metų vyresnių vyrų, abi parklupdė juos sau po kojomis ir pasiekė, 
kad šie klausytų jų patarimų. Tik nė viena iš jų negalėjo kištis į vyrų 
politiką viešai — tai pažemintų juos prieš vasalus. 

Jadvyga pastebėjo tiriamą Beatričės žvilgsnį ir įsitempusi laukė. 

— Stebėjau jūsų kelią, madam Jadvyga, - imperatorienės veidą 
nušvietė maloni šypsena, - kaip jūs anuomet Viurcburge sušvelni- 
note kilusį ginčą. Tai buvo meistriškas poelgis, iki šiol dar nepadė- 
kojau už tai. 

— Be jūsų pagalbos nebūčiau galėjusi nieko pakeisti, jūsų dideny- 
be, - kukliai atsakė Jadvyga. 

Moterys susižvalgė. Taip, prieš dvylika metų jos tapo sąjunginin- 
kėmis. 

— Norėčiau, kad visos kunigaikštienės tai suprastų ir švelniai, bet 
ryžtingai nukreiptų savo vyrus reikiama linkme, - tarė Beatričė. 

— Jei galiu kalbėti atvirai, — šiek tiek padvejojusi prabilo Jadvy- 
ga, - bijau, kad neturiu savo vyrui tokios įtakos kaip anksčiau. 

“ Arjitaip sakydama išdavė savo vyrą? Beatričė buvo pakankamai 
protinga, kad jau senokai suprastų, kokia padėtis Vetinų namuose. 

— Stebuklas, kaip jums iš viso dar pavyksta šį nuožmų žvėrį išlai- 
kyti ant grandinės, - šypsodamasi atsakė imperatorienė. 

— Turėtumėte jam atleisti, jį nuolat kankina nepakeliami skaus- 
mai, todėl tapo toks nepakenčiamas, - nenoromis užstojo savo vyrą 
Jadvyga. 

- Ir jūs pakeitėte gydytoją, kuri galėtų pagerinti jo būklę ir nuo- 
taiką, Kristiansdorto valdytojo žmoną. Kaip sumanu! 

Jadvyga nesistebėjo, kad Beatričė buvo taip gerai informuota. Ji, 
kitaip nei kitos, niekada nepadarytų klaidos ir nesumenkintų impe- 
ratorienės proto. 

— Jei jums kada prireiktų jos paslaugų, ji mielai pagelbėtų, - už- 
tikrino ji. 

— Dėkoju, bet tai nebūtina. Su Dievo pagalba aš ir mano vyras 
džiaugiamės puikia sveikata. Sakykite, kaip sekasi jaunesniajam 
jūsų sūnui? Girdėjau, kad Kristiansdorto šeimininkas priėmė jį savo 
ginklanešiu. 

Jadvyga atidžiai stebėjo imperatorienės veidą. Ar ji atleis Ditri- 
chui už nusižengimą? 

— Mano sūnus labai stengiasi susigrąžinti savo vardą ir garbę. Už- 
imant Haldeslebeną jis rizikavo savo gyvybe, kad apgintų arkivysku- 
po Vichmano interesus. 

Veltui ji tikėjosi, kad Beatričė nenorės išgirsti visų smulkmenų. 
Be abejonės, imperatorienė panoro sužinoti visą istoriją. 

Kai Jadvyga baigė, imperatorienė pasilenkė prie jos ir prašneko 
taip tyliai, kad būtų tikra, jog niekas už durų neišgirstų. 

— Pasielgėte labai protingai išsiųsdama jį į Kristiansdortą. Patikė- 
kite manimi, aš jus puikiai suprantu. Deja. Karalius man kelia tokių 
pat rūpesčių kaip ir jums vyresnėlis. 

Beatričė staigiai atsilošė, tarsi būtų pasakiusi per daug. Ji išgėrė 
gurkšnį vyno ir perbraukė per dešinę akį. 

Jadvygą užvaldė slegianti mintis, nebe pirmą kartą. Nejaugi žino- 
jimas apie jų laukiančią valdžią sugadino jaunąjį karalių Heinrichą 
ir Albrechtą jau nuo mažų dienų? Jie abu niekada nesimokė nuo- 
lankumo arba bent kuklumo, žino tik tiek, kad kiekvienas privalo 
jiems paklusti. 

Kiti Beatričės žodžiai išblaškė jos apmąstymus. 

- Jūsų vyras ir vyriausiasis brolis tikriausiai nusivylė imperato- 
riaus sprendimu, kad jis atiduoda laisvas žemes. 

Jadvyga norėjo kažką atsakyti, bet imperatorienė rankos mostu 
privertė ją nutilti. 

- Apsieikime be užuolankų ir mandagybių. Visi žinome, kad 
Brandenburgo markizas būtų buvęs geras Saksonijos hercogas, kas 
Bernhardo atveju nėra garantuota, juk laukia karas. Bet pamąstyki- 


te: ne tik imperatorius, bet ir kiti kunigaikščiai nebūtų sutikę, kad 

kas nors vėl valdytų dvi hercogystes ir galėtų tapti toks pat galingas 
ir įtakingas kaip Liovė. Ar pritariate man? 

Jadvygai neliko nieko kito tik linktelėti. Beatričė buvo teisi. Po 
šio įvykio pasimokė visi, ne tik Fridrichas Raudonbarzdis. 

Tada imperatorius turėtų nepaleisti iš akių Pilypo fon Heinsber- 
go, skeptiškai pagalvojo Jadvyga. Nes palyginus su kitų valdomis, 
Kelno arkivyskupui atiteko tik pusė Saksonijos, net jei ji ir vadina- 
ma Vestfalija. 

— Todėl mano vyras negalėjo apdovanoti Brandenburgo marki- 
zo, - tęsė imperatorienė, tarsi nebūtų pastebėjusi skeptiškos Jadvy- 
gos veido išraiškos. - Bet taip pat jis nenori atiduoti abiejų herco- 
gysčių savo sūnums, tam jis niekada negautų kunigaikščių pritarimo. 
Suprantate? 

Jadvyga vėl linktelėjo, stengdamasi, kad nebūtų pastebėtas jos 
sumišimas. 

— Prašau jūsų pranešti apie tai savo vyrui ir broliui. Taip pat ir tai, 
kad imperatorius tikisi jų kariuomenių paramos. 

Akimirką įsivyravo tyla, abi moterys gurkšnojo vyną. Ugnies 
spragsėjimas ir šilkinių suknelių šnaresys buvo vieninteliai kamba- 
ryje girdimi garsai. 

Tada Jadvyga nusprendė nutraukti tylą. 

— Ar galiu paklausti, jūsų didenybe? 

Beatričė padrąsino ją kalbėti. 

— Liovės žlugimas yra neišvengiamas. Bet niekas nežino, kiek 
laiko užtruks šis karas ir kiek kraujo bus išlieta jo metu. Ar nega- 
lėtumėte kaip nors paveikti, kad Heinricho žmona palenktų jį savo 
pusėn? | 

Beatričė akimirkai pakėlė akis, tada papurtė galvą. 

— Mažoji Matilda man amžinai liks mįslė. 

Abi moterys nusijuokė iš šio ironiško sakinio. Matilda, Anglijos 
karaliaus Heinricho Plantageneto ir jo žmonos Eleonoros dukra, 


prieš dvylika metų buvo ištekinta už daug vyresnio Heinricho dar 

eidama vienuoliktus gyvenimo metus. Bet per tą laiką ji pranoko 
savo vyrą visa galva. 

Jadvyga tiksliai prisiminė, ką pagalvojo pirmą kartą pamačiusi šią 
mergaitę Viurcburge vykusioje imperatoriškoje taryboje 1168-ųjų 
vasarą. Tada Matilda šalia savo vyro atrodė tokia mažytė ir sutriku- 
si. Ne dėl aplink tviskančios prabangos, o dėl to, kad žavėjosi greta 
stovinčiu plačiapečiu hercogu. Visi nekantriai laukė, kol ji užaugs ir 
tvirtai įsitaisiusi sutuoktinio pašonėje valdys kartu su juo. Bet pirma 
Matilda turėjo ūgtelėti ir pagaliau imti vykdyti žmonos pareigas. 

Heinrichas visaip stengėsi jai įtikti, kvietėsi į rūmus įvairius mu- 
zikantus ir poetus. Bet niekam neteko išgirsti apie tai, kad Macilda 
bandytų daryti įtaką jo sprendimams, kaip buvo įprasta kilmingųjų 
šeimose. 

— Tikriausiai ji nepaveldėjo nė lašelio savo tėvų temperamento, - 
garsiai išsakė savo mintis imperatorienė. Nes tarp Heinricho iš Ang- 
lijos ir Eleonoros Akvitanietės jau kurį laiką vyko atvira kova. Į ją 
uždaryta ir saugoma karalienė net sugebėjo įtraukti savo sūnus, o šie 
ėmė maištauti prieš tėvą. 

— Matilda sugebėtų tai pasiekti, - apgailestaudama pareiškė Be- 
atričė. — Bet ji atsisako! Pasiūliau jai slaptas derybas, bet ji leido su- 
prasti, kad pritars visiems vyro sprendimams ir žinos savo vietą jo 
pašonėje. 

Nieko nesuprasdama ji papurtė galvą. 

— Negali būti, kad jos motina išmokė merginą tokio paklusnumo 
savo vyrui. O gal ji tikrai įsimylėjo šį nekontroliuojamą ir valdžios 
apsėstą vyrą? - Net Jadvyga sunkiai galėjo tuo patikėti. 

— Galbūt ji bijo? - garsiai svarstė ji. Kišdamasi į vyro reikalus 
moteris turėjo būti labai drąsi. Vienas neatsargus žingsnis, ir žmona 
gali užsitraukti vyro įtūžį arba sumenkinti jį palydos akyse. 

— Tada jos baikštumas kainuos daugybę gerų vyrų gyvybių, - kar- 
čiai konstatavo imperatorienė. - Kita vertus, mes taip pat turėtume 


daug vargo, kol palenktume šį kietasprandį. Taigi tegul kalba gink- 

lai. Prašau jūsų pasirūpinti, kad Brandenburgo ir Meiseno markizai 


energingai kovotų imperatoriaus pusėje! Jums neteks dėl to gailėtis. 


Eidama į jai su vyru skirtus kambarius Jadvyga turėjo šiek tiek 
laiko apmąstyti pokalbį su imperatoriene. Jau iš tolo girdėjosi garsūs 
vyrų balsai. 

Kambaryje ji pamatė tai, ko ir tikėjosi: jos vyras ir vyriausiasis 
brolis jau buvo girti. 

— Imperatorius nesugeba aplink save suburti stiprių vyrų, - sun- 
kiai apversdamas liežuvį burnojo Meiseno markizas. - Pirmiausia 
jis išskaido hercogystes į mažus gabalėlius ir atiduoda juos didžiau- 
siems nevykėliams. 

Jadvyga džiaugėsi, kad Oto kalba buvo nerišli. Kas įvyktų, jei kas 
nors nugirdęs jų balsus paskleistų informaciją po visus rūmus? 

— Faktas, - patvirtino Jadvygos brolis. Jam vynas padarė tą patį 
poveikį kaip ir Otui, nors įprastai pakeldavo ir daugiau. 

Ditrichas tuo tarpu stovėjo atsirėmęs į sieną ir skeptiškai nusitei- 
kęs stebėjo abu girtus vyrus. Įėjus Jadvygai meilužiai susižvalgė. Mo- 
teris linktelėjo įsisiautėjusių pusėn, todėl Ditrichas juos ramino: 

— Būkite atsargūs! Čia ir sienos turi ausis! 

— Ber juk tai tiesa, - sunkiai išlemeno Otas iš Meiseno. 

— Kai mažajam Bernhardui nepavyks užimti Goslaro, Raudon- 
barzdis labai pasigailės, - burnojo Otas fon Brandenburgas. 

Jo akys susiaurėjo. 

— Karas atvys Harco kalnakasius pas tave, svaini. Tu tapsi dar 
turtingesnis! Parklupę ant kelių jie maldaus tavęs, kad priimtum į 
Kristiansdortą. Prisimink mano žodžius! 

Bendravardžiai susidaužė bokalais ir išgėrė. 

— Už karą! 

— Už karą! Jei tik man nereikės grįžti į tą prakeiktą pelkę! 

Niekas netramdė Meiseno markizo keiksmų. Vyrai dar nebuvo 


pamiršę įvykių prie Haldeslebeno. 

— Tavo žmona atrodo išbalusi ir pavargusi, - tarė Ditrichas. - Ar 
leidi man pavaduoti tave ir palydėti ją iki jos miegamojo durų? 

Jadvygą išpylė karštis. 

Bet Otas tik mostelėjo tarnui ir liepė įpilti dar vyno. 

Vos praplėšdamas akis jis pasisuko į Jadvygą. 

— Pailsėk, kad rytoj vėl gražiai atrodytum, mano turte! 

Ditrichas atkišo moteriai savo ranką. Tai buvo būtina, nes iš bai- 
mės ir įtampos ėmė linkti jos kojos. 

— Neišgerkite visko, - mestelėjo jis vyrams. — Aš tuoj grįšiu. 

Sulaikiusi kvapą Jadvyga leidosi išlydima Ditricho. Tylėdami jie 
praėjo koridoriumi. Bet tada Ditrichas įstūmė ją į nišą sienoje, o pro 
ją į mažytį kambarėlį. Nuo fakelų atsispindėjus šviesai, įeidama Jad- 
vyga dar pamatė, kad tai atsargų kamarėlė, pilna statinių. 

Ditrichas skubiai užšovė skląstį ir prisitraukė ją artyn. Jis ėmė 
aistringai bučiuoti, godžiai glamonėti krūtis, rankos nuslydo po si- 
jonu. Tada sekundei atsitraukė ir pakėlęs ją prispaudė prie sienos. 

— Aš negaliu be tavęs, - sušvokštė jis, kai Jadvygos šlaunys ap- 
glėbė jo liemenį. Šį kartą įprastinė vyro ramybė išgaravo. Apimtas 
nevaldomos aistros jis įsiveržė vidun ir kartojo tai daugybę kartų. Jų 
aimanas sugėrė vienas kito kūnai, tad niekas neturėjo išgirsti. Paga- 
liau sunkiai atsidusęs Ditrichas išsiliejo joje. 

Jis atsargiai pastatė mylimąją ant kojų ir priglaudė veidą prie krū- 
tinės. 

— Mano meile, mano vienintele didžiule meile! - nusiminęs su- 
aimanavo jis. - Nežinau, kaip man be tavęs gyventi. 

Jadvyga buvo giliai sukrėsta dėl tokio protrūkio. Dar niekada ne- 
matė Ditricho taip susikrimtusio. Šį kartą moteris turėjo jį guosti, o 
ne atvirkščiai. 

Ji nusėjo mylimojo veidą bučiniais. 

— Mes rasime išeitį, - sušnabždėjo ji. Net jei neturėjo jokios vil- 


ties, kad pavyks. 

Kaip ir buvo tikėtasi, Otas ryte pabudo gana vėlai. Smilkiniai 
tvinkčiojo. Bet Jadvyga jau buvo tam pasiruošusi, ji paprašė Kris- 
tiano žmonos, kad ši išvirtų gėrimo, galinčio numalšinti Meiseno 
markizo galvos skausmus. 

Rankose laikydama paruoštą mikstūrą Marta jau laukė, kol ją pa- 
kvies. 

Tuo metu Jadvyga buvo paskendusi mintyse apie savo mylimąjį. 

Tie metai, kupini tikėjimo, kad atsiras galimybė susitikti slap- 
čia, visada rizikuojant būti pastebėtiems, abu žmones pavertė labai 
nelaimingais. Bet nė vienas negalėjo atsisakyti tos aistros, gyveno 
laukdami trumpų slaptų pasimatymų. 

Iki šiol Ditrichas atrodė stipresnis ir visada stengėsi ją nuraminti 
bei suteikti vilties. Praėjusią naktį audringo jų meilės akto metu jis 
pirmą kartą prarado kontrolę ir leido suprasti, kad jaučiasi toks pat 
nusiminęs kaip ir ji. Šį kartą buvo pasikeista vaidmenimis, dabar ji 
privalėjo būti stipresnė. 

Pusę nakties moteris negalėjo užmigti, vis mąstė, koks sprendimas 
jiems būtų geriausias. Pastaraisiais metais rimtai svarstyta galimybė 
pabėgti kartu ir apsistoti ten, kur niekas jų nepažįsta, atkrito kilus 
karo grėsmei. Įsivyravus taikai Ditrichas galėtų perleisti savo gra- 
fystės valdymą broliui. Be to, imperatorius jį užtikrino, kad jei Dit- 
richui kas nors atsitiktų, rytinės žemės atitektų Dedui. Bet kaip tik 
šiuo metu jis sukvietė visus kunigaikščius į kovą. Ditrichas negalėjo 
imti ir paprasčiausiai pradingti - tai būtų imperatoriaus išdavystė. 

Oji pati pagaliau rado teisingą kelią, kaip susigrąžinti įtaką Otui, 
kurią turėjo įgyti tam, kad galėtų perduoti palikimą jaunesniajam 
sūnui, o ne Albrechtui. Dabar, kai Otas suėmė į nagą vyresnėlį ir 
nepasitikėjo juo taip, kaip anksčiau, ji tikrai negali pabėgti. 

Apgalvojusi visas galimybes, Jadvyga suprato, kad jiems nelieka 
nieko kito, teks toliau paslapčia susitikinėti imperatoriškųjų tarybų 
metu. Bent tol, kol jų nesuseks. O kada nors tai tikrai įvyks. 

Sužinojęs apie išdavystę Otas užmuš ją vietoje. Klausimas dėl vie- 
šos bausmės net nebus svarstomas. Otas tikrai nepakęs minties, kad 
Žmona įtaisė jam ragus. 

Jis galėtų įsmeigti durklą tiesiai į širdį! Jei niekada negalės pama- 
tyti Ditricho, jos gyvenimas taps nieko vertas. | 

O koks likimas ištiktų jos mylimąjį? Nejaugi broliai iškviestų 
vienas kitą į dvikovą iki mirties? Ditrichas vienareikšmiškai būtų 
stipresnis varžovas. Bet jis tikrai nežudytų brolio, iš kurio paveržė 
žmoną. 

Nors jis neturės kito pasirinkimo. Kitaip Otas tikrai nužudys 
Jadvygą. 

Išeities nebuvo. Beviltiška toliau laužyti galvą. 

Iki col Ditrichas sumokėdavo daug pinigų, kad rastų užeigą, ku- 
rioje jų niekas nepažintų. Bet šį kartą į imperatoriškąją tarybą susi- 
rinko tiek daug kunigaikščių su savo palydomis, kad jokios pastan- 
gos negelbėjo. 

Ar jie dar galės susitikti ir pasikalbėti? Ar atsiras tam proga? 
Gelnhauseno rūmų ji gerai nepažinojo, todėl neįsivaizdavo, ar juose 
yra kampelis, kuriame jie liktų nepastebėti. Padėtį apsunkino ir vi- 
sur paskui ją sekiojančios bei viename kambaryje miegančios rūmų 


damos. 


Kol Jadvygos mintys sukosi tik apie susitikimą su mylimuoju, 
Otas stengėsi nuvyti ramybės neduodančią žinią. Kažką labai svar- 
baus. Kažką, ką jo svainis pasakė vakar vakare. 

Pasišlykštėjęs jis nustūmė į šoną gydomojo nuoviro likutį ir čiupo 
taurę su raudonu vynu. Ištiesus ranką jo galvą persmelkė toks skaus- 
mas, kad vos nurijęs gurkšnį, jis vėl griebėsi vaistų. Tada žvilgsnis 
sustojo ties Marta, ir jis staiga prisiminė, apie ką mąstė visą tą laiką. 

— Tučtuojau pakvieskite Kristiansdorfo šeimininką ir mano sar- 
gybinių vadą, - įsakė jis. 


Abu vyrai pasirodė beveik vienu metu. 

Marta mieliau būtų pasitraukusi kur nors atokiau, kad tik nepa- 
kliūtų į Ekeharto akiratį. Bet tai buvo neįmanoma, nes šis pasisvei- 
kinęs su markizu įsmeigė akis tiesiai į ją. 

— Kristianai, ką jūs prieš keletą metų pasakojote apie druskos 
vežikus, kurie Kristiansdorte rado sidabro? Ar jie nėra kilę iš Gos- 
laro? 

— Taip, pone, - nustebęs patvirtino Kristianas. - Bet po Lio- 
vės pagrasinimo, kad verčiau sudegins visas kasyklas nei atiduos jas 
priešams, jie susirado darbą Halėje. 

— Būtent! - sušuko Otas ir po sekundės susigūžė — po garsaus jo 
riksmo galvą nudūrė skausmas. Vienintelė paguoda, kad jis užgožė 
skaudančias kojas. 

— Ekehartai, Kristianai, pasvarstykime, - tarė jis. - Dar šį mėnesį 
tęsis paliaubos. Mes esame įsitikinę, kad joms pasibaigus Liovė ne- 
delsdamas įžengs į Goslarą? 

Nė vienas riteris neprieštaravo jo žodžiams. 

— Ir kad Bernhardui su Liudviku nepavyks sustabdyti jo kariuo- 
menės? 

Ir šį kartą markizas sulaukė abiejų riterių pritarimo. Šie vengė 
pažvelgti vienas į kitą: Kristianas iš visos širdies nekentė Ekeharto, 
o pastarasis nenorėjo parodyti savo įniršio. Jis jau seniai troško Kris- 
tiano mirties, kad Marta pagaliau priklausytų tik jam vienam. Bet 
tas niekšas pasirodo turi septynias gyvybes kaip katė ir iki šiol at- 
laikydavo visus smūgius. Be to, jo vyrai kalbėjo, kad bus prakeiktas 
kiekvienas, pakėlęs ranką prieš Kristianą. Bet dabar jis pats imsis šio 
reikalo. Karo metu turėtų pasitaikyti pakankamai progų. Po kauty- 
nių niekas negalės. nustatyti, kieno kardu buvo nužudytas Kristia- 
nas. 

Otas triumfuodamas apsižvalgė aplink. Atrodė, kad galvos skaus- 
mas pamažu silpsta. 

— Goslaras yra gerai saugomas miestas. Kasyklos ir liejyklos yra 


šalia jo, todėl jas sunaikinęs Heinrichas galėtų pakenkti imperato- 


Pribuvėjos išpažintis 275 


riui. Manau, kad jis taip ir pasielgs. Nei Bernhardas, nei Liudvikas 
nėra tokie stiprūs, kad jį sulaikytų. 

Otas pažvelgė tiesiai į Kristianą. 

— Norėčiau vėl patikėti jums dalį savo vyrų. Jūs apsistosite netoli 
Goslaro ir seksite, kas vyksta. Jei įvyks tai, ko tikimės, palauksite, 
kol Liovės kariuomenė atsitrauks, ir pažadėsite kalnakasiams gerą 
uždarbį už tai, kad jie persikels į mano žemes ir kasinės ten sidabrą. 

Kristianas norėjo atsakyti, bet Otas tęsė toliau: 

— Jūsų žmona turės joti kartu ir pakeliui rūpintis mano skaudan- 
čiomis kojomis. Tikėkimės, kad šitas žygis mums pasiseks labiau nei 
prie Haldeslebeno! 

Po akimirkos jis pridūrė: 

— Mano sūnus jos kartu su jumis. Jis privalo užsitarnauti savo var- 
dą! 

Markizas pakeitė savo nuomonę ir pasiėmė jį kartu į Gelnhause- 
ną. Nors neleido sūnui dalyvauti imperatoriaus priėmime, Ditrichui 
užteko ir kitų ginklanešių draugijos. Be to, taip jis išvengė susidūri- 
mo su Albrechtu. 

Kristianas jau ėmė svarstyti, kur apgyvendins būrį kalnakasių ir 
kur šie galės dirbti. Žinoma, jei viskas vyks taip, kaip tikimasi, ir 
didesnioji jų dalis persikels į Kristiansdortą. Jis privalės pasikalbėti 
su Hermanu. Atėjo laikas atidaryti kasyklas ir gretimuose kaimuose. 
Jis kartu su vyriausiuoju kalnakasiu spėjo, kad šios vietos taip pat 
gali būti pelningos. 

Ekehartas apgailestavo, kad neturės progos kovos įkarštyje asme- 
niškai suvaryti kardo Kristianui į nugarą. Bet Otas išsiunčia neken- 
čiamą priešą tiesiai ten, kur jau po kelių dienų prasidės karas, tad 
atsiranda naujų galimybių, nes Marta visą laiką bus šalia — ir dar be 
Kristiano. 

Tuo metu, kai Otas džiaugėsi susiklosčiusiomis aplinkybėmis, 
Marta paprašė leidimo lydėti savo vyrą. Ji pastebėjo įkyrų Ekeharto 


žvilgsnį ir sunerimo. 

, 

— Ar iš čia tu josi tiesiai į Harcą? - paklausė ji, kai jiedu liko vieni. 

— Taip. Man nelieka laiko pasitarti sa Hermanu ir pasiimti kelių 
jo patikėtinių, kurie būtų žinomi Ramelsbergo kasyklose. - Kristia- 
nas greitai paskaičiavo. - Po trylikos dienų baigsis paliaubos. Tada, 
kaip tikimasi, Heinrichas nedelsdamas išsiųs savo kariuomenę į 
Goslarą. Privalau būti ten. Tuo metu Lukas turės pasitarti su Her- 
manu ir kaimo vyriausiuoju dėl būtiniausių priemonių ir pasiruošti 
mūsų atvykimui. 

— Saugok savo užnugarį, - sušnabždėjo Marta, negalėdama už- 
gniaužti blogos nuojautos. 

— Ekehartas, - jos nuostabai atsakė jis. - Jis nori tavęs. Todėl yra 
pasiruošęs viskam, kad tik taptum našle. 

Iš gėdos Marta geidė prasmegti skradžiai žemėn. 

— Prašau, patikėk manimi, aš niekada nesuteikiau jam dings- 
ties, - kuždėjo ji. 

Norėdamas nuraminti žmoną, jis paglostė jos skruostą. 

— Tu negali nieko pakeisti. Nesijaudink dėl manęs, aš būsiu at- 
sargus... 

Susimąstęs jis įsistebeilijo į vieną tašką. 

— Mane daug labiau jaudina faktas, kad visą tą laiką jis suksis šalia 
tavęs. Laikykis šalia Jadvygos! Lukas privalės neatsitraukti nuo tavęs 
nė per žingsnį. Galiu tik paprašyti Oto, kad neištekintų tavęs, kol 
pats nepamatys mano lavono. 

Marta sudrebėjo išgirdusi Kristianą taip nerūpestingai kalbant 
apie mirtį. 

— Išvyksi šiandien? - paklausė ji. 


- Rytoj. - Jis nusišypsojo ir apkabino ją. - Ši naktis bus tik mūsų. 


Geslarė Gali 


Kristianas nusprendė nepaisyti Oto pasiūlymo ir kartu su būriu, 
turinčiu lydėti kalnakasius į Meiseno žemes, nelaukti, kol Heinricho 
žmonės nusiaubs Ramelsbergo liejyklas. Jei su savo nedidele grupele 
ginkluotų vyrų atsiras netoli tos vietos, kurią ruošiasi pulti Liovė, 
galėtų prisijungti prie miesto gynėjų. 

Davidą ir Jurgį, jaunuosius savo ginklanešius, Kristianas paliko 
Luko priežiūrai. Ne dėl baimės, kad Goslaro apgulties metu jie gali 
patekti į pavojų, o dėl to, kad pavojingiausia šios misijos dalis buvo 
naujakurių kelionė per karo lauką. Jei būrelis pasimaišys po kojo- 
mis Liovės kariaunai, ši tikrai nekovos garbingai — paprasčiausiai 
sutryps. 

Oto įsakymu Ditrichas jojo šalia. Bet priešingai nei kiti ginkla- 
nešiai, jis, būdamas aštuoniolikos metų, buvo pakankamai pažen- 


gęs, kad užpuolimo atveju galėtų kovoti. 


Kristianas ir jo žmonės prisiartinę prie gerai saugomo imperato- 
riaus miesto Goslaro sienų pamatė, kad gyventojai ruošiasi karui. 
Pakeliui jie aplenkė vežimus, prikrautus maisto, skirto miesto ap- 
gulries atvejui. 

Ant miesto sienų ir bokštų, kurių kiekvieno apsilankymo metu 
pavydėjo Kristianas, patruliavo keletas vyrų. Meistrai tvarkė suiru- 


sius sienų plyšius. Dar prieš įžengdami pro storus akmeninius vartus, 

vyrai pajuto stiprų įkaitintos dervos kvapą, primenantį apie laukia- 
mą puolimą. Šis lipnus karštas skystis būdavo pilamas ant priešų. 

Nepaisant vyravusios sumaišties, jų atvykimas sukėlė gyventojų 
susidomėjimą. Prie vartų laukė sustiprintos sargybos pajėgos, į prie- 
kį ištiestais kardais. 

— Kas jūs ir ko atvykote? — apsimesdamas drąsiu paklausė per- 
vargęs, nervingas jaunas vyriškis, kuriam tikriausiai buvo pavesta 
saugoti šiuos vartus. 

Kažkuo jis Kristianui priminė Hojerį, Kelno riterį, kuris kartu su 
jais jojo pasitikti Pilypo brabantų kariuomenės. Gal aš tikrai sens- 
tu — tie jauni riteriai man atrodo dar vaikai, akimirką susimąstė jis. 
Bet tai, kad riteriais tapdavo jauni vaikinai, buvo normalu. Ne kiek- 
vienam nusišypsodavo laimė po daugelio kovų likti gyvam. Trisde- 
šimt septynerių metų riteris atrodė įspūdingo amžiaus. 

— Kristianas iš Kristiansdorfo, Meiseno markizo Oto fon Vetino 
riteris, — prisistatė jis. - Mano kunigaikštis atsiuntė mane ir mano 
vyrus, kad prisijungtume prie jo svainio Bernhardo, naujojo Sakso- 
nijos hercogo, kariuomenės ir apgintume Goslarą. 

Iš nervingos jaunojo riterio reakcijos jis suprato, kad Goslaro 
gyventojai jau buvo informuoti apie įvykius Gelnhausene ir žinojo 
apie atvyksiantį pastiprinimą. 

Kristianas puikiai suprato jaunuolio nepasitikėjimą. Tuzinas 
vyrų tikrai neapgins miesto. Bet iš kur žinoti, kad nepažįstamųjų 
neatsiuntė priešai, kurie tik laukė, kol Liovės būriams galės slapta 
atverti miesto vartus? Juk daug paprasčiau užimti gerai saugomą pilį 
arba miestą gudrumu, nei laukti savaičių savaites, kol gynėjai mirs 
iš bado. 

Jaunasis vadovas nepatikliai primerkė akis, apžiūrėjo juos ir 
šiurkščiai paliepė: 

— Palydėkite mane su savo vyrais pas miesto komendantą! 

— Koks jūsų vardas? - mandagiai, bet kartu su vos juntama pašai- 


pa pasiteiravo Kristianas. Jauno labai nerimastingo vyro tikriausiai 

laukė pirmoji tokia pavojinga kova, todėl dėl įtampos jis pamiršo 
visas deramo elgesio taisykles. 

— Rolandas iš Maienau, imperatoriaus riteris, - suskubo pristaty- 
ti kitas, suglumęs dėl draugo klaidos. 

Kristianas jam draugiškai linktelėjo, parodydamas, kad nevykęs 
sutikimas jau pamirštas, ir atidžiai stebėjo, kaip Rolandas duoda nu- 
rodymus savo žmonėms. Tada jam buvo atvestas jo žirgas. 

Kaip ir buvo galima tikėtis, Meiseno būrys buvo lydimas daugiau 
nei tuzino ginkluotų vyrų. Šie braunantis pro žmonių knibždančias 
gatves nepaleido jų iš akių. 

Pakeliui Goslaro gyventojai buvo užsiėmę pasiruošimu karui: 
prie miesto vartų buvo gabenama derva, pildomos vandens stati- 
nės, kad gaisro atveju būtų galima užgesinti įsiplieskusią ugnį, kol ji 
nepersimetė į kaimyninius namus, ant langų žmonės kalė medines 
lentas ir slėpė maisto atsargas. 

Kristiano būrys buvo nuvestas į aikštę greta imperatoriaus rūmų, 
kur kiekvienos imperatoriškosios tarybos metu pastatoma nesuskai- 
čiuojama daugybė palapinių, kuriose renkasi didžioji dalis susirin- 
kusių svečių. | 

Kaip tik šioje vietoje stovyklą dabar turėtų įrenginėti Heinricho 
ir Liudviko kariuomenės. 

Raitelių grupė sustojo aplink plikį, į visas puses svaidantį įsaky- 
mus, kurie buvo vykdomi akimirksniu. Kristiano nuojauta pasitvir- 
tino - plikio veidą išmarginę randai ir gražiai sugijęs randas kairia- 
jame skruoste bylojo apie įveiktas kovas. 

— Mane ir mano vyrus atsiuntė Meiseno markizas, kad sustiprin- 
tume jo svainio Bernhardo kariuomenę, - paaiškino jam Kristianas. 

Komendantas metė į jį tokį pat nepatiklų žvilgsnį, kaip jaunasis 
Rolandas. 

— Hercogas galės patvirtinti, kad aš ir mano vyrai tarnaujame Ve- 
tinų šeimai, - nuspėjęs vyro mintis patikino Kristianas. - Jei pagei- 


daujate, galiu duoti priesaiką. 

Jis pamojo Ditrichui, kad šis prieitų. 

— Tai yra grafas Ditrichas, mano šeimininko sūnus ir hercogo 
Bernhardo sūnėnas. 

— Būkite pasveikintas, - sumurmėjo komendantas. - Hercogo 
būriai turėtų pasirodyti po trijų dienų. Iki tol jūsų vyrai galės padėti 
paruošti gynybos įtaisus. 

Kristianas pritardamas linktelėjo ir paklausė: 

- Kaip bus apsaugoti Ramelsbergo žmonės? Imperatoriaus są- 
jungininkai baiminasi, kad Liovė gali nukreipti savo puolimą į te- 
nykštes kasyklas. 

— Kalnakasiai ir jų šeimos ras prieglobstį čia, kai tik prisiartins 
priešų kariuomenė, - burbtelėjo plikis. - Bet mes negalėsime apsau- 
goti kasyklų, nes tai būtų beprasmiška ir baigtųsi tik kraujo klanais. 

Kristianas ir jo žmonės buvo paskirti tvirtinti tą miesto dalį, pro 
kurios vartus jie įžengė ir kuriai vadovavo nervingasis Rolandas. 
Tikriausiai jis įsakė savo žmonėms nepaleisti nepažįstamųjų iš akių, 
nes kiekvienam Kristiano vyrui buvo paskirti du arba trys goslarie- 
čiai. 

Likus dienai iki paliaubų pabaigos, balandžio dvidešimt septin- 
tąją, prie miesto priartėjo lauktoji naujojo Saksonijos hercogo ka- 
riuomenė. Bernhardas turėjo iš Gelnhauseno išsiųsti pasiuntinius, 
kurie perduotų įsakymą jo būriams keliauti į Goslarą. Kariuomenė 
bus nedidelė, vos keletas šimtų karių, bet jų veiksmai turėtų patei- 


sinti lūkesčius. 


Kristianas pasidalijo pusrytine duona bei alumi su Rolandu ir 
Ditrichu. Staiga iš bokšto pasigirdo įspėjamasis signalas. 

Rolandas pašoko, čiupo savo kardą ir parodė Meiseno riteriui ir 
jo ginklanešiui sekti iš paskos. Ne dėl to, kad pasitikėtų jais, o todėl, 
kad nepasitikėjimas dar buvo ryškus. 

Vienas po kito jie nuskubėjo laiptais aukštyn, kad savo akimis 


pamatytų, dėl kokios priežasties nuskambėjo įspėjamasis signalas. 

Iš bokšto matėsi tik priekinė apsiginklavusio būrio linija, nuto- 
lusi nuo miesto dar keletą mylių. Bet Goslaro link bėgo daugiau nei 
šimtas žmonių. Tarsi juos vytųsi pats velnias. Iš viršaus riteriai matė 
panikos ištiktą minią, girdėjosi baimės kupini šūksniai. Dauguma jų 
buvo įvairaus amžiaus moterys, kai kurios glėbyje nešėsi vaikus arba 
vedėsi juos už rankos. Žmonės spaudė prie savęs nedidelius ryšulė- 
lius, kuriuos dar spėjo pagriebti prieš išbėgdami. 

— Ramelsbergo gyventojai, - sušuko Rolandas. Jis apsisuko, no- 
rėdamas lipti žemyn. - Jie galvoja, kad tai yra priešų kariuomenė! 

Nusileidę į apačią jie pamatė pirmuosius pro vartus įbėgusius iš- 
sigandusius žmones. 

Rolandas nuleido rankas. Jei bandytų sustabdyti žmones, šie jį 
paprasčiausiai sutryptų. Todėl įsakė įleisti bėglius pro vartus ir įėjus 
paskutiniam juos uždaryti. Jis privalėjo įsitikinti, kad raiteliai tikrai 
priklauso naujojo Saksonijos hercogo palydai. Jis išsiuntė du savo 
vyrus, kad praneštų apie tai miesto komendantui ir pakviestų jį čio- 
nai. Tada atsisuko į Kristianą. 

— Ar galėtumėte pasirūpinti šiais žmonėmis? 

Jis linktelėjo šūkaujančių ir vis dar lekiančių pro vartus pabėgėlių 
pusėn. Žmonės spaudėsi vienas prie kito, todėl imta baimintis, kad 
jei kuris nors iš jų parkris ant žemės, bus akimirksniu sutryptas. 

— Panika yra paskutinis dalykas, kurio mums dabar trūksta. Ir 
taip visas miestas apimtas baimės. 

Kristianas linktelėjo pritardamas, liepė Ditrichui sekti iš paskos 
ir pasuko link išsigandusios žmonių minios, kuri be tikslo blaškėsi 
miesto gatvėmis. 

Netrukus jis išvydo pirmąją įsivyravusio chaoso auką. Viena 
moteris aimanuodama raitėsi ant žemės, beviltiškai stengdamasi at- 
sikelti, kairiąją koją ji laikė suspaudusi. Šalia gulėjo naujagimis, už 
keleto žingsnių kūkčiojo maža mergaitė. 

Kristianas pasilenkė prie moters, kurios veidu sruvo ašaros. 


— Ar gali atsistoti? — paklausė įis. 
g J 

Moteris tylėdama papurtė galvą ir vėl įsikabino į koją. Tada pa- 
silenkė prie savo kūdikio. Pamačiusi, kad jis nerodo jokių gyvybės 
ženklų, ji išplėtė akis ir klykdama čiupo į glėbį nejudantį ryšulėlį. 

— Mano sūnus! Mano mažasis berniukas! - raudojo ji žvelgdama 
į mažytį kūnelį. Šalia jos stovėjusi mergaitė pravirko dar garsiau. 

Kristianas sukalbėjo maldą. Jis niekuo negalėjo jai padėti, tik pa- 
traukė iš gatvės vidurio ir atrėmė į namo sieną. Miesto gyventojų 
gatvėse nesimatė, visų namų durys buvo uždarytos. 

Jis garsiai pabeldė į šalia esančio namo duris ir sušuko: 

— Čia guli sužeistoji. Pasirūpinkite ja arba bent pakvieskite gy- 
dytoją! 

Jis abejojo, ar moteris galės sumokėti chirurgui, jei šis pajėgs at- 
statyti lūžusią koją. Bet negalėjo ilgiau delsti su nelaimėle. 

Už kito posūkio gulėjo dar viena pabėgimo auka - liesa senyvo 
amžiaus moteriškė su ramsčiais. Ji nejudėjo. Ant suplyšusios šviesiai 
pilkos suknelės matėsi batų žymės. Kristianas klausė savęs, kaip jai 
pasisekė taip toli prasibrauti bėgančių žmonių minioje. 

Už poros žingsnių jie su Ditrichu pamatė mirtinai sutryptą jau- 
no berniuko kūną, tada du vaikus, kurie laikėsi susikibę už rankų ir 
nusiminę šaukė savo motiną. 

Kristianas priartėjo prie jų. Užuot bėgę šalin, vaikai išplėtę akis 
įsispoksojo į nepažįstamuosius. 

— Eime kartu, paieškosime jūsų motinos, - pasiūlė jis. Vaikai nu: 
sekė jiems su Ditrichu iš paskos. 

Minia vis lėtėjo, kol visiškai sustojo. Atrodo, pabėgėliai suprato, 
kad dabar jie saugūs ir nėra tikslo beprasmiškai blaškytis. Apžvelgęs 
būrį Kristianas paskaičiavo, kad žmonių vis dar daugiau nei šimtas. 
Nežinodami, ko imtis, jie žvalgėsi aplink. 

Kristianas pamatė prie batsiuvio namų stovinčią statinę, užsilipo 
ant jos ir garsiai sušuko: 


— Paklausykite manęs! 

Vienas po kito ėmė atsisukti žmonės - vieni nustebę, kiti vis dar 
kupini baimės. 

Kairėje išgirdo džiaugsmo šūksnius - vaikai surado savo motiną. 
Ši be galo laiminga prispaudė juos prie krūtinės ir pravirko. 

— Paklausykite manęs! - vėl riktelėjo Kristianas. - Kariuomenė, 
nuo kurios jūs bėgote, nėra priešai. Saksonija turi naują hercogą, 
Liovė yra nuvainikuotas. Hercogas Bernhardas kartu su Tiuringeno 
grafu keliauja čia, kad padėtų apginti Goslarą. 

— Kuo tai bus mums naudinga, kilmingasis pone? - garsiai pa- 
siteiravo liesa moteriškė raukšlių išvagotu veidu. Pagal drabužius 
Kristianas nusprendė, kad ji - našlė. - Ten toli, Ramelsberge, niekas 
mūsų neapgins. Mes pasislėpėme mieste, o kas padės mūsų vyrams 
ir broliams? Juk jie vis dar dirba kasyklose ir sužinos, kas čia vyksta, 
kai bus jau per vėlu. 

Iš žmonių reakcijos Kristianas suprato, kad ji ne tik garsiai pasa- 
kė tai, apie ką mąstė daugelis iš jų, bet akivaizdu, kad moteris labai 
gerbiama kalnakasių ir jų šeimų. 

— Palaukite čia, - įsakė jis. - Privalau grįžti prie vartų, bet atsiųsiu 
jums žinią, ar jūs bėgote nuo mūsų sąjungininkų. Noriu pasirūpinti, 
kad jums laiku praneštų apie priešo artėjimą. 

Tikėdamasis įvykdyti paskutinį pažadą, jis nušoko nuo statinės 
ir pasisuko į našlę. 

— Kelionėje keletas jūsų žmonių susižeidė. Ar galėtum išsiųsti ke- 
letą žmonių, kad jais pasirūpintų? 

Moteris linktelėjo. 

— Ačiū, pone! Tegul Viešpats saugo jus už jūsų gailestingumą, — 
padėkojo ji. 

Jis jau norėjo eiti, bet ji sušuko: 

— Pone! Kaip mes galėtume perspėti savo vyrus ir brolius? Dau- 
guma yra toli nuo čia esančiose kasyklose. 

Žvelgdamas į susirūpinusias moters akis, Kristianas trumpai pa- 


svarstė. 

— Rytoj baigsis paliaubos. Išsiųsk jiems žinią, kad nedelsdami at- 
vyktų ir antpuolio metu čia apsistotų. 

— Taip ir padarysiu, pone, - ryžtingai nusprendė moteris ir įsi- 
tempė. — Verčiau prarasti kelių dienų uždarbį nei gyvybę. 

Prie Goslaro tikrai artinosi Bernhardo kariuomenė. 

Kristianui nereikėjo stengtis, kad įtikintų miesto komendantą 
informuoti kalnakasių šeimas apie Tiuringiečio atvykimą. Tam, kad 
nepasikartotų tie patys įvykiai. Plikagalvis galvojo apie tą patį. 

Taigi Kristianas kartu su Ditrichu ir savo būriu iš Meiseno pri- 
sistatė naujajam Saksonijos hercogui, kad paskirtų jam ir jo vyrams 
vietą savo kariuomenėje. 

Jauniausiasis Jadvygos brolis draugiškai pasisveikino su savo sū- 
nėnu, bet į Kristianą žvelgė nepatikliai. Pastarasis pasinaudojo pro- 
ga ir apžiūrėjo priešais stovintį vyrą. Neilgai trukus jis suprato, kad 
Bernhardas jam nepatinka. Prieš kurį laiką gautas hercogo titulas 
gerokai apsuko galvą Jadvygos broliui. 

Kristianas visai nenusiminė, kai naujasis hercogas pasiūlė jam 
pačiam paieškoti vietos, iš kurios kartu su Oto vyrais galėtų ginti 
Goslarą. Bernhardas pasiūlė savo sūnėnui su juo ir kitais vadais ste- 
bėti laukiamą antpuolį saugesnėje vietoje. Bet Ditrichas mandagiai 
paprašė leidimo ir toliau likti savo riterio ginklanešiu. 

Kristianas numanė, kad žengti šį žingsnį jaunąjį vyrą paskatino 
ne nuotykių ir azarto troškulys, o tai, kad pats Ditrichas nelabai no- 
rėjo likti šalia dėdės. Tikriausiai jis taip pat pajuto, kad Bernhardas 
nebuvo toks malonus, koks dėjosi esąs. Gal hercogas bijojo, kad tai 
gali pakenkti jo geram vardui? Juk sūnėnas užpuolė vieną karaliaus 
riterį ir dėl to buvo išmestas. 

Jei miestas bus šturmuojamas, pavojus tykos visur, pagalvojo 
Kristianas. Būdamas šalia jo Ditrichas tikrai galės išmokti daugiau 
nei vadų slėptuvėje, kur tūnotų nuošalėje ir klausytųsi. 

Praėjus vos pusdieniui po Bernhardo atvykimo, dar prieš pasi- 


baigiant paliauboms, prie miesto priartėjo Liudvikas fon Tiuringe- 

nas kartu su savo kariuomene. Jis atnešė savo dėdės imperatoriaus 
šnipų žinią, kad, kaip ir buvo tikėtasi, Liovės kariuomenė ruošiama 
žygiui į Goslarą. 

Goslaro komendantas išsiuntė žvalgus į visus kelius, vedančius iš 
šio imperatoriaus miesto. Jie turėtų laiku pranešti apie priešų atvy- 
kimą. 


Miesto gynėjai užėmė savo vietas. 


Paskutinį paliaubų vakarą mieste įsivyravo mirtina tyla. Niekas 
nedrįso palikti savo vietos. Visų žvilgsniai buvo nukreipti į storas 
miesto sienas ir bokštus arba į giedrą žvaigždėtą dangų. Vyrai mel- 
dėsi ir vis tikrino ginklus bei atsargas. 

Šis keistas laukimas truko dvi dienas. Dvi dienas, per kurias buvo 
daugiau meldžiamasi nei kalbama. 

Tada nuo miesto vartų pasigirdo įspėjamieji šūksniai, kurie virto 
aliarmu: 

— Jie atvyksta! 

Po akimirkos suskambo visų bažnyčių varpai. Atrodė, tarsi mies- 
tas būtų staiga pabudęs iš žudančio laukimo ir puolęs prie darbų. 

Riteriai, kariai ir miesto gyventojai - visi čiupo ginklus ir bėgo į 
savo postus, į kuriuos buvo priskirti. Moterys, nedrįsusios likti na- 
muose, kartu su vaikais glaudėsi akmeninėse bažnyčiose. 

Tuzinas amatininkų, tarp jų ir viena stuomeninga moteris, susi- 
rado Rolandą, kad padėtų ginti sieną. 

Miesto vartai buvo atverti paskutinį kartą. Pro juos skubiai įbėgo 
kalnakasiai ir jų šeimos, ieškančios prieglobsčio. Pabėgę iš Ramels- 
bergo jie vis dar nerimavo dėl savo uždarbio. Šį kartą mirčių buvo 
išvengta. 

Tada visi vartai buvo užverti, o po dervos katilais užkurta ugnis. 
Pasigirdo maldos, prašančios Viešpaties, kad storos miesto sienos 


atlaikytų priešus, norinčius šturmuoti Goslarą. 

Kristianas, Ditrichas ir jų vyrai laukė besiartinančių priešų kartu 
su Rolandu ir jo žmonėmis. Atrodė, kad jaunasis riteris jau nugalėjo 
savo nervingumą. Stebėtinai ramiai jis įsakė saviškiams prieiti. 

— Paprašykime Dievo, kad apsaugotų šį miestą, mūsų šeimas ir 
mus pačius! - sušuko jis. 

Vyrai nedelsdami atsiklaupė. Kristianas su savo palyda pasekė jų 
pavyzdžiu. Sužvangėjo šarvai, sušnarėjo oda. Tada akimirkai įsivyravo 
tyla. Susitelkdami kovai visi paskutinį kartą pagalvojo apie savo arti- 
muosius. Kristianas vėl prisilietė prie sidabrinio Martos kryželio. 

Staiga Rolandas atsistojo, išsitraukė kardą, pabučiavo ašmenis ir 
iškėlė jį į viršų. 

— Visi į savo vietas! - paragino jis. - Parodykime tiems šunsnu- 
kiams, jog turtingasis Goslaras yra per daug išdidus ir stiprus, kad 
klauptųsi prieš svetimos karūnos vagis! 

Atkišę ginklus į priekį vyrai garsiai pritarė ir nuskubėjo į savo vie- 
tas. 

Nebloga kalba prieš.mūšį, dingtelėjo Kristianui. Trumpa ir ryž- 
tinga, nors kunigas Sebastianas įsiterpdamas perspėtų, kad išdidu- 
mas yra mirtina nuodėmė. Bet daug reikšmingiau buvo rizikuojant 
savo gyvybe apginti tai, kas kiekvienam buvo svarbiausia ir kuo buvo 
galima didžiuotis. 

Jis linktelėjo Rolandui ir nusekė paskui jį laiptais aukštyn į bokštą. 

Priešų kariuomenė jau buvo netoli. 

Tik dabar vyrai pamatė, kad jų būrį sudarė net keletas tūkstančių 
karių. Bet kol kas nebuvo aišku, ar Heinrichas šiuo keliu pasiuntė 
visą savo kariuomenę, ar kita dalis užpuolikų artėjo prie miesto iš 
kitų pusių. 

Rolandas atrodė vis dar ramus. Kristianas taip pat. Goslaro sie- 
nos buvo tvirtos ir jų likimas atiteko į Viešpaties rankas. 

Ditrichas buvo išdidus ir patenkintas, kad Kristianas šį kartą 


neišsiuntė jo į atokesnę vietą ar pas dėdę hercogą, o leido dalyvauti 

Goslaro gynime. Kristianas paprašė Bernhardo, kad Oto sūnui duo- 
tų šarvus. Jo nuostabai, naujasis hercogas pasirodė esąs labai dosnus 
ir skyrė sūnėnui kruopščiai išlietą apsaugą. 

Jei tik Marija galėtų mane pamatyti, mąstė jaunuolis ir po aki- 
mirkos prisiminė, kad mergina, kurią vis dar nešiojosi giliai širdyje, 
po kelių dienų galbūt ištekės už kito vyro, ir dar luošio. Ir tik dėl to, 
kad Kristianas uždraudė jam artintis prie savo podukros. 

Ėmė temti, atvykstantieji degė vis daugiau fakelų. Greitai kariuo- 
menė atrodė tarsi liepsnose besiraitantis kirminas, šliaužiantis mies- 
to link. Dabar jau girdėjosi kanopų dunksėjimas ir vadų šūksniai. 

Rolandas šalia sustatė tuziną lankininkų. Bet vos priešų kariuo- 
menė pasiekė strėlės atstumą, ji sustojo ir ėmė rengti stovyklą. 

Kristianas ir Rolandas iš karto suprato kodėl. 

Heinricho vadai pamatė, kad netikėtas antpuolis nepavyktų, nes 
jie jau laukiami. Todėl daug protingiau buvo leisti vyrams pailsėti 
po ilgos kelionės, nei siųsti juos tiesiai į kovą. Liovė daug metų valdė 
Goslarą, tad gerai žinojo miesto gynybos privalumus ir trūkumus. 

Be to, negalima atmesti ir to fakto, kad jo vyrai tikrai būtų išdrįsę 
pulti naktį. 

Kristianas įsitikino, kad Ditrichas saugiai pridengtas, ir pasiruo- 
šė ilgai bemiegei nakčiai. 

Visą dieną kaupėsi debesys. Jei mums pasiseks, ims lyti, pagal- 
vojo jis. Didžiausią pavojų antpuolio metu kelia degančios strėlės, 
nuo kurių akimirksniu užsiliepsnoja šiaudų ar nendrių stogai. Tada 
užbarikaduotas miestas taptų mirtinais spąstais čia pasislėpusiems 
žmonėms. 

Jis atidžiai įsižiūrėjo į tamsą. Priešų būriai staiga prasiskyrė kaip 
Raudonoji jūra prieš Mozę. Dabar viskas matėsi ryškioje fakelų švie- 
soje: priešai turėjo taraną, kurį pristūmė prie vartų ir užėmė savo 
pozicijas. Kristianas metė žvilgsnį į Rolandą, bet šis ir toliau atrodė 
pakankamai ramus. 


Kol kas priešai nepuolė. 

— Tegul Viešpats jus saugo, Kristianai. Jus ir jūsų vyrus, - palin- 
kėjo Rolandas. 

— Jus taip pat. 

Pasiuntinys atnešė naujienų iš kitų bokštų. Ten priešų grupės 
taip pat užėmė savo pozicijas, bet kol kas atvira kova nejsiplieskė. 

- Jie vis dar tariasi dėl miesto atakos eigos, - Ditrichui paaiškino 
Kristianas. Šis nesitraukė nuo šeimininko nė per žingsnį. 

Rolandas linktelėjo. 

— Kiekvieną akimirką jie gali gauti įsakymą pulti. 

Priešų kariuomenė ėmė judėti brėkštant rytui. Girdėjosi vadų 
riksmai, porai dešimčių vyrų buvo įsakyta pastumti taraną arčiau 
vartų. 

"Rolandas pasikvietė savo lankininkus. 

Strėlė po strėlės buvo apšaudomi priešininkai, ant sulenktų nu- 
garų pasikabinę skydus. Tikslą pasiekdavo tik vienas kitas antgalis. 
Kritusį vyrą iš karto pakeisdavo kitas. Bet tuo pačiu metu užpuo- 
likai ėmė dengti saviškius ir į Goslaro gynėjų pusę pasipylė strėlių 
virtinė. Kristianas pamatė ant žemės krentantį vyrą peršauta gerkle, 
kitas sukliko strėlei įsmigus į ranką. 

Rolandas iš karto pakeitė sužeistuosius ir įsakė užkurti ugnį po 
dervos katilu. 

Kresna pardavėja tapusi našle perėmė vyro verslą ir energingai jį 
plėtojo. Kristianas sužinojo, kad ji savo noru apsiėmė kurstyti ugnį 
po katilu, tam, kad neatvėstų derva. 

Kai vyrai stumdami taraną prisiartino pakankamai arti vartų, 
Rolandas davė ženklą, ir karšta derva išsiliejo ant užpuolikų galvų 
ir pečių. Pasigirdo skausmo persmelkti riksmai, vadinasi, pavojingas 
manevras pasiekė savo tikslą. Priešai ėmė bėgti nuo tarano, kiti liko 
gulėti arba raitėsi šalia jo. Karinis prietaisas liko nesaugomas. 

Rolandas pasikvietė geriausią savo šaulį ir įsakė liepsnojančiomis 
strėlėmis padegti dervoje paskendusius medinius rėmus. Netrukus 


taranas degė atvira liepsna. Gynėjai džiūgavo. 

Priešų stovykloje vėl kilo sumaištis, girdėjosi įsakmūs vadų bal- 
sai. Ditrichas gerokai nustebo pamatęs, kaip link degančio įtaiso 
bėga keletas vyrų ir pasikelia šarvuotus sijonus. 

— Nejaugi jie ketina užgesinti ugnį šlapimu? - jis paklausė taip 
nepatikliai, kad Kristianas negalėjo nuslėpti šypsenos. 

— Na, tada turėtume tiems šunsnukiams gerokai paspirginti uo- 
degas, - nutarė apvalioji pardavėja. Jos rūbai jau buvo persismelkę 
dūmų ir dervos kvapo. Moteris nedelsdama pasėmė kibirą burbu- 
liuojančios dervos ir išmetė jį su visu turiniu per sieną. Ausis verian- 
tys klyksmai patvirtino, kad ji puikiai nusitaikė. 

— Geriausi linkėjimai nuo Goslaro moterų! - piktdžiugiškai su- 
šuko ji. Vyrai bokšte ėmė kvatotis. 

Pardavėja įsiutusi iškėlė į viršų kumštį, bet Kristianas patraukė 
moteriškę nuo sienos. Būtų labai gaila, jei į ją pataikytų kerštaujan- 


čių priešų strėlė. 


Likusią dienos dalį priešų stovykloje vyko sambrūzdis, girdėjo- 
si pikti vadų įsakymai ir nurodymai, bet tolesnių antpuolių niekas 
nevykdė. 

Kita naktis taip pat praslinko be lauktų atakų. 

— Kąjjie ruošiasi daryti? - pasidomėjo Ditrichas, kartu su Rolan- 
du ir Kristianu valgydamas košę. Maistą gamino miesto gyventojų 
žmonos, kurios bent tokiu būdu norėjo paremti Goslaro gynėjus. 

— Atrodo, kad jie vis dar tariasi su tais kariais, kurie tyko prie kitų 
miesto vartų. Galbūt jie laukia asmeninio Liovės įsakymo, - savo 
globotiniui paaiškino Kristianas. - Jei artimiausiu laiku jam nepa- 
siseks užimti miesto, jis lieps kariuomenei atsitraukti. Heinrichas 
neturi laiko ilgai atakai. Yra dar daug vietų, kuriose jis turi kovoti 
vienu metu. 

— Gali būti, - kupinas vilties tarė Rolandas. - Niekas geriau už 
Liovę nežino, kaip gerai yra sutvirtintas Goslaras. Jis praktiškai ne- 


užimamas. 

Nėra nė vieno neužkariaujamo miesto, pagalvojo Kristianas. Tas, 
kuris labai pasistengia, visada randa išdavikų, kurie slapta atveria 


vartus. 


Jų viltis išsipildė: trečią dieną priešai staiga atsitraukė. Ne tik nuo 
jų vartų, bet ir nuo visų kitų, kaip pranešė pasiuntiniai. Rolandas, jo 
lankininkai ir Goslaro gyventojai, pasiruošę ginti savo miestą, ėmė 
džiaugsmingai šūkčioti. 

— Sudekite pragare, jūs, aprūkę šunsnukiai! - šaukė stuomenin- 
goji pardavėja, dar labiau pralinksmindama bokšte esančius vyrus. 

Kristianas atsakė į draugišką Rolando paplekšnojimą per petį. 
Jaunėlis išlaikė pirmąjį psichologinį išbandymą, kuris taip ir neper- 
augo į atvirą kovą. 

Priešams pasitraukus Rolandas davė savo vyrams laisvą pusdienį. 
Duoti daugiau laisvo laiko būtų neprotinga, nes Liovės žmonių iš- 
vykimas galėjo būti klaidinantis manevras. 

— Eikite su jais, jei jūsų riteris leidžia, - paragino jis Ditrichą. — 
Švęskite kartu su visais Goslaro gyventojais! 

— Moterys savaip parodys dėkingumą miesto gynėjams, - juok- 
damasi tarė pardavėja ir mirktelėjo Oto sūnui. 

— Tikiuosi, kad jis ras šiek tiek jaunesnę merginą už tave, Elze, — 
šaipydamasis atsakė Rolandas. 

— Jaunesnę galbūt, bet tikrai ne tokią karštą, - dviprasmiškai pa- 
tikslino vienas iš Rolando vyrų. Visi ėmė kvatotis. 

— Taip taip, — pritarė vienas iš lankininkų. - Verčiau paieškokite 
kitos, jaunasis pone! 

Pirmieji trumpam nuo tarnybos atleisti vyrai džiūgaudami leido- 
si žemyn. Ditrichas kartu su jais, nes Kristianas davė jam tokį leidi- 
mą. Dėdė dabar tikrai neturės jam laiko, o vaikinas jau pakankamai 
suaugęs, kad nebereikėtų suaugusiojo priežiūros. Kodėl jis negalėtų 
šiek tiek atsipalaiduoti, mąstė Kristianas. Jei kokia nors moteris pa- 


kvies jį į savo lovą, nesvarbu, ar paleistuvė, tarnaitė ar jauna našlė, - 

kodėl gi ne? Jei nutiks tai, ko Kristianas labiausiai bijo, artimiausių 
savaičių metu tikrai nepasitaikys tokia puiki proga. 

— Nenorite į miestą atšvęsti pergalės kartu su jais? - pasiūlė Ro- 
landas. Jis taip pat nenorėjo palikti bokšto. 

— Ne, aš mąstau taip, kaip ir jūs, - atsakė Kristianas. - Bijau, kad 
viskas dar priešakyje, — tarė jis ir galva mostelėjo Ramelsbergo link. 

Kristiano nuojauta pasitvirtino tą pačią dieną. Netrukus virš Ra- 
melsbergo pasirodė tiršti dūmai. Iš patirties vyrai galėjo pasakyti, 
kad šios tamsios juostos kyla ne iš lydymo krosnių. 


Rolando veidas apsiniaukė. 


Kai pasiuntiniai patvirtino, kad priešų kariuomenė pasitraukė iš 
Ramelsbergo, Kristianas pasiūlė palydėti pabėgusius kalnakasius su 
savo ginkluotu būriu. 

Iki šiol jie negalėjo išvykti iš miesto, nes komendanto įsakymu 
vartai turėjo būti atidaryti tik kitą rytą. 

Ditrichas grįžo pas juos atgal. Iš užsisvajojusios veido išraiškos 
buvo galima nuspėti, kad viena Goslaro gyventoja tikrai išreiškė jam 
savo dėkingumą gana ypatingu būdu. Kristianas leido aštuoniolik- 
mečiui pasidžiaugti gražiais prisiminimais. Nes netrukus, tikriausiai 
dar šią popietę, jie pamatys žiaurųjį karo veidą. 

Goslare prieglobstį radę kalnakasiai jau nuo aušros laukė, kada 
pagaliau bus atverti vartai ir jie galės grįžti į savo gyvenvietę bei pa- 
matyti, kas liko iš jų namų. Kristianas su gailesčiu stebėjo priešais 
stoviniuojančius žmones, kurie draskomi susirūpinimo meldėsi 
arba nerimo iškreiptais veidais bandė nusiteikti tam, kas jų laukė. 

Jis žvalgėsi, kuri yra toji pagarbos nusipelniusi našlė, su kuria 
bendravo prieš keletą dienų. Neradęs jos, liepė pakviesti. 

— Pasirūpink, kad atidarius vartus žmonės nepultų bėgti kur pa- 
kliuvo, - rimtu veidu paprašė jis. - Mano vyrai saugos jus, nes netoli 
Ramelsbergo gali tykoti priešai. Kad išgyventumėte, turėsite likti 


vienam būryje. 

Kristianas neatmetė galimybės, kad Heinricho būriams buvo įsa- 
kyta ne tik sudeginti Goslaro kalnakasių namus bei šachtas, bet ir 
kuo daugiau jų nužudyti. Taip kalnakasybai Harce ateitų galas. 

Našlė dėkinga nusilenkė ir nuėjo perduoti naujų žinių. 

Kelionė į Ramelsbergą buvo graudi. Kuo sparčiau jie artinosi prie 
kalnakasių gyvenvietės, tuo aitresnis darėsi dūmų kvapas. Pasiekus 
tikslą ir pamačius, kas čia įvyko, žmonės ėmė šaukti iš nevilties, pa- 
sipylė aimanos ir ašaros. 

Kristianas sustingo ant savo žirgo. Pasibaisėjęs Ditricho veidas 
išdavė, kad vaikinas šios scenos ilgai nepamirš. 

Buvo sudeginti beveik visi kalnakasių gyvenvietėje stovėję namai. 
Pats Kristianas prieš keletą metų čia lankėsi, norėdamas pakviesti 
kalnakasius į Kristiansdortfą. Iš kai kurių dar kilo siauri dūmai, o iš 
kitų liko tik suanglijusios sijos. 

Jie pamatė sudegusių gyvulių liekanas, prie šulinio gulėjo už- 
muštų seno vyro ir moters kūnai. Galbūt tai sutuoktiniai, nenorėję 
palikti savo namų arba buvę pamiršti bėgančių žmonių. 

Buvo sugriautos visos liejyklos, sulaužyti, sudeginti ar kitaip su- 
gadinti brangūs kalnakasių prietaisai. 

Žmonės aimanuodami pirmiausia ėmė savo namuose ieškoti 
daiktų, kuriuos užkasė, norėdami išsaugoti bent dalį užgyvento tur- 
to, tikrinti, gal ugnis ne viską sunaikino. Tuo metu Kristianas vis 
dar laukė paskutinės, pačios blogiausios naujienos. Ji daugumai šių 
nusiminusių žmonių reikštų pabaigą. Žmonių, kurie iki vakarykštės 
dienos pelnėsi duoną iš kalnakasybos, kaip jų tėvai ir seneliai. 

Ilgai laukti nereikėjo. Nors laikas tokios nelaimės metu slinko 
labai lėtai. 

Netrukus prie gyvenvietės priartėjo būrys vyrų. Jų veidai buvo 
iškreipti nusivylimo, rankos nevalingai suspaustos į kumščius. 

Juos pamatę žmonės metė savo darbus ir liūdnai, bet dar nepra- 


rasdami vilties žvelgė į grįžtančius kalnakasius. 

Kalbėti pradėjo puošniau nei palydovai apsirengęs vyras. Bet jis 
buvo toks sukrėstas, kad prieš prabildamas kelis kartus nusikosėjo. 

- Jie padegė kasyklas, - trūkčiojančiu balsu pranešė jis. - Medie- 
nai išdegus sugriuvo visos šachtos. Visos atsargos taip pat buvo ten. 

Po jo žodžių pasklido aimanos ir dejonės. Daugelis žmonių klykė 
iš nevilties, kiti nusivylę gyvenimu krito ant kelių ir ištiesę rankas į 
dangų šaukėsi pagalbos, ieškojo artimo peties, nes vos begalėjo pa- 
stovėti ant kojų arba iš pasibaisėjimo sustingo ir negalėjo pajudėti. 

Kristianas tikėjosi tokios naujienos, bet vis tiek gailėjo žmonių. 
Namus ir liejyklas buvo galima atstatyti, nors ir užtruktų, bet sunio- 
kotos kasyklos reiškė neribotam laikui sustabdytą sidabro gavybą. 
Jei neįvyks stebuklas, šie žmonės mirs iš bado. 

Visgi Kristianas galėjo pasiūlyti jiems išeitį. 

Jis nušoko nuo žirgo ir ėmė brautis link vyro, pranešusio liūdną- 
sias žinias. Šis buvo apsuptas nusiminusių Ramelsbergo gyventojų, 
bet, gerbdami riterį, žmonės iškart pasitraukė. Pagarba ir paklusnu- 
mas kilmingiesiems į paprastų žmonių kraują buvo įaugę daug tvir- 
čiau nei pastarųjų. 

- Jūs esate kalnakasių vadas? - paklausė Kristianas. Vyras link- 
telėjo. 

Kristianas prisistatė. Pakako išgirsti pavadinimą „Kristiandor- 
fas“, ir aplinkinių akyse sužibo paskutinė vilties kibirkštėlė. Apie 
nuošaliose Meiseno žemėse įsikūrusių kasyklų nešamą pelną buvo 
žinoma ir Čia. 

— Aš turiu pasiūlymą jūsų žmonėms. 

Kristianui nereikėjo ilgai kalbėti. Goslaro kalnakasių nusivyli- 
mas buvo toks didelis, kad jie nedelsdami priėmė jo pasiūlymą. 

Kalnakasių vadas paaiškino, kad kartu su tam pasiryžusiais vy- 
rais mėgins vėl atstatyti kasyklas. Bet daugiau nei šimtas kalnakasių 
ilgai nesvarstė ir buvo pasiruošę sekti paskui nepažįstamąjį į Meise- 
no žemes. Be to, Kristianas perdavė geras visų pažįstamo Hermano 


naujienas, todėl nutilo ir paskutiniai svarstymai. 

— Mes neturime ko prarasti, - dar abejojančius paragino našlė. 

— Surinkite visas likusias maisto atsargas, įrankius ir kitus daik- 
tus, - pasiūlė Kristianas. - Netrukus išvyksime. 

Laukimas neduos nieko gero, priešingai. Pagrindinė problema 
buvo maistas, kurio po priešų atakos liko labai nedaug. Kadangi kartu 
su moterimis ir vaikais susidarys apie tris ar netgi keturis šimtus žmo- 
nių, buvo beprasmiška tikėtis, kad pakeliui esančiuose kaimuose jie 
galės nusipirkti pakankamai grūdų ir žirnių. Juk aplink vyko karas. 

Kristianas vėl kreipėsi į našlę. 

— Aš nedelsdamas išsiųsiu pasiuntinį, kuris praneš markizui, kiek 
mūsų ketina atvykti, ir paprašysiu jo, kad atsiųstų mums šiek tiek 
grūdų, - paaiškino jis. - Kad niekas nebadautų, kol sulauksime pa- 
galbos, privalėsime kartu rūpintis atsargomis. Keletas moterų turė- 
tų susiburti ir ruošti maistą. 

Našlė pritardama linktelėjo, pasitaisė gobtuvą ir nuėjo pranešti 
apie šį sunkų sprendimą bei numalšinti kilusio ginčo. 

Kristianas buvo patenkintas. Dar pirmosios kelionės su naujaku- 
riais metu jam tapo aišku, kad būtent moterys gali pasirūpinti mais- 
tu ir net turėdamos mažas atsargas pamaitinti visus alkstančius. 

Kaip buvo galima tikėtis, kalnakasiams ir jų šeimoms neliko nei 
vežimų, nei gyvulių. Jie privalės eiti pėsčiomis ir patys nešti tai, ką 
pavyko išgelbėti. Bet Kristianui palengvėjo pamačius, kad daugūma 
jų dar turėjo įrankius. Juos vyrai spėjo pasiimti ieškodami prieglobs- 
čio mieste. Sulaužytus ar sudegusius kotus bus galima lengvai pa- 
keisti. Svarbiausia, kad liko geležis. O ji buvo brangi. 

Nepraėjo nė pusdienis, kai būrys buvo pasiruošęs kelionei. 

Jo dydis nuramino Kristiano baimę, kad juos pakeliui kas nors 
užpuls. Kovoti galėtų ne tik jo vyrai. Toks kalnakasių būrys tikrai 
būtų galinga kariuomenė. 

Užsėdęs ant savo žirgo jis nujojo į minios priekį ir davė ženklą 
pradėti kelionę. Tada susimąstė. Jei Viešpats panorės, mes judėsime 


pakankamai greitai, spėsiu grįžti, kol neišvyks Otas. 


Akelai su Oto Larikiais 


— O kaip dėl ungurio kraujo? Ungurio kraujas vyne? Mano 
mama prisiekinėja, kad jis slopina skausmą, - didžiuodamasi savo 
žiniomis pranešė viena iš jaunų mergaičių, kurios Jadvygos prižiūri- 
mos užaugo Meiseno pilyje. Kartu su Marta jos visos dabar sėdėjo 
miško proskynoje po atviru dangumi. 

Kelionės iš Gelnhauseno metu markizei kilo idėja dešimties- 
penkiolikos metų mergaitėms paaiškinti keletą gudrybių, kurios 
joms padės ateityje, kai ištekės ir taps motinomis. Viena iš jų, kaip 
numalšinti tam tikrus skausmus ir negalavimus. Tam būdavo skirtas 
kiekvienas sustojimas, žinoma, jei Martai nereikėdavo rūpintis Oto 
arba kieno nors kito ligomis. 

— Ir apskritai ungurys yra nepakeičiamas daugeliu atveju. Pasi- 
tempus koją, skausmą galima numalšinti apsukus aplink ją ungu- 
rį, - įsiterpė antroji, aktyvi Luko gerbėja Adelė. Mergina buvo labai 
patraukli, ilgais šviesiais plaukais, didelėmis apvaliomis akimis ir į 
dangų užriesta nosimi. - Ungurio taukai taip pat padeda, kai... - ji 
nutilo ir sumišusi ėmė dairytis, ar joks vyras neišgirs, ką ji pasakys, — 
kai nuo ilgo jojimo ima skaudėti tam tikrą vietą, negaliu garsiai sa- 
kyti kokią... 

Kitos mergaitės ėmė prunkšti ir kikenti, o Marta iš susierzinimo 


nusuko akis. 

Aplink jas prasidėjo pasiruošimas pietums. Lieknasis Oto virė- 
jas turėjo daugybę pagalbininkų, kurie kelionės metu rūpinosi, kad 
markizas ir jo palydovai visada būtų sotūs. Tarnaitės dengė stalus, 
dėliojo medines lenteles. 

Koloną, su kuria į karališkąją tarybą keliavo Otas, sudarė beveik 
du šimtai žmonių: riteriai, rūmų damos, dvasiškiai, ginkluotų vyrų 
nepriderėtų keliauti su mažesne palyda. 

Ryte jie išvyko iš vienuolyno, kuriame praleido naktį. Kadangi 
prieš sutemas nespėjo pasiekti vieno kilmingojo pilies, kurioje tu- 
rėjo būti priimti, o gegužė buvo gana šilta, vienoje proskynoje buvo 
imtos rengti spalvotos palapinės Meiseno dvariškiams. 

- Medžiai jau buvo sužaliavę, aplinki zirzė bitės, čiulbėjo paukš- 
čiai. Už kelių žingsnių pašoko viena iš rūmų damų, nes po sijonu 
palindo krūva skruzdėlių. Šioje ramioje vietoje, išskyrus klykiančią 
ponią, Marta jautėsi svetima tarp kikenančių ir visiškai nieko apie 
gyvenimą nenutuokiančių mergaičių. 

Ji negalėjo atsiminti, kad kada būtų buvusi tokia kvaila. Na taip, 
ji neaugo taip prižiūrima ir globojama kaip šios mergaitės, atvirkš- 
čiai, nuo pat mažų dienų privalėjo kovoti už save ir savo gyvybę: 
ketverių metų ji tapo našlaite, tada ją užaugino labai išmintinga 
moteris, kuri dėl mažiausios klaidos galėjo bet kurią akimirką būti 
išvaryta ar užmušta pavydžių kaimo gyventojų, būdama trylikos 
ji buvo persekiojama žiauraus šeimininko, dėl kurio privalėjo bėg- 
ti, kitaip jis būtų liepęs nukirsti jai rankas ir kojas, po kurio laiko 
Martą išniekino ir žmonės privertė ištekėti už seno našlio - ne, jos 
vaikystės ir paauglystės nebūtų galima palyginti su nuotaikingu ki- 
kenančių mergaičių gyvenimu. Jai beliko tikėtis, kad jaunosioms 
klausytojoms neteks patirti to siaubo, kurį teko jai išgyventi. Bet 
dėl to jos turėtų atidžiau klausytis! Jadvyga jau žinojo, kodėl Marta 
nusprendė jai patikėtas merginas išmokyti, kaip numalšinti būsimų 


sutuoktinių pagirias. 

— Jaunoji Adele ir Lukardis, nenorėčiau įžeisti išmintingų jūsų 
motinų, — atsargiai pradėjo Marta. - Bet man nė vienas vyras nėra 
sakęs, kad ungurio kraujas, oda ar kuri kita dalis jam būtų numal- 
šinusi skausmą. — Ji pamatė, kad abi mergaitės suspaudė lūpas, bet 
negalėjo paprieštarauti. 

— Lygiai taip pat, kaip ungurio galva negydo karpų, Adele! Tai 
tik prietarai. Jei nenorite, kad slegiamas galvos skausmo ir prastai 
nusiteikęs jūsų būsimas sutuoktinis išlietų pyktį ant jūsų ar vaikų, 
verčiau paklausykite manęs! Taigi melisos, levandos... 

Netrukus ji privalėjo pabaigti šiandienos pamoką, nes maistas 
po atviru dangumi jau buvo beveik paruoštas. 

Marta apsižvalgė, kur Lukas. Šį kartą Kristianas nepasiėmė jo į 
misiją, paliko šalia jos, kad saugotų ir globotų. 

Kelionė iš Gelnhauseno į Meiseną dar niekada neatrodė tokia 
ilga. Tai nepriklausė nuo tolimo kelio, kuris siekė keletą šimtų my- 
lių. Iki šiol jie keliavo gerai sutvarkytais prekybos keliais, jei nebū- 
davo didesnių nesklandumų, per dieną nukakdavo nemažai mylių. 
Žinoma, išskyrus tuos atvejus, kai reikėdavo daryti priverstinius su- 
stojimus ir tvarkyti vežimus, prikrautus įrankių, rūbų skrynių, mais- 
to ir pašaro arkliams. 

Šioje kelionėje jai labai trūko Kristiano, be jo jautėsi kaip nesava. 
Nors ir keliaujant kartu jis negalėdavo būti šalia, nes kartu su kitais 
riteriais rūpindavosi saugia kolonos palyda, ji visada jausdavo vyro 
palaikymą. Lukas labai stengėsi pralinksminti moterį, bet galėdavo 
ją pamacyti labai retai. O su juo pasikalbėti apie tai, kas šiuo metu 
kėlė didžiulį nerimą, tikrai negalėjo. 

Slaptosios jos baimės šį kartą buvo susijusios ne su Kristianu ar 
Ditrichu. Tai buvo daug artimesnė grėsmė. Būdama viena ji priva- 
lėjo iškęsti nuolatinį ne tik Ekeharto, bet ir Elmaro bei storulio Gi- 
zelberto buvimą šalia. 

Prieš šešerius metus šie trys Randolfo draugai buvo susipykę. Tai 


atsitiko tada, kai Ekehartas vedė Martą ir nesutiko dalytis vestuvinės 

nakties guoliu su savo draugais. Bet kažkada po Randolfo mirties 
dvikovoje su Kristianu šis trejetukas vėl susitaikė. Marta drebėdavo 
jausdama juos šalia, ypač dėl to, kad niekas neturėjo sužinoti, kad jie 
visi kartu su Randolfu išniekino ją dar mergaitę. 

Staiga ji buvo sugrąžinta į dabartį. 

Prie jos artėjo dvi vyriausios jos globotinės. Tai buvo gražioji 
šviesiaplaukė Adelė ir jos draugė Lukardis. Pastaroji nepaisant kuk- 
lios ir pamaldžios laikysenos buvo pakankamai gudri. 

— Ar galėtume kai ko paklausti, madam Marta, - sušnabždėjo 
Adelė, pirma apsižvalgiusi ir įsitikinusi, kad kitos mergaitės yra pa- 
kankamai toli. 

Marta paragino kalbėti, o ši dar kartą apsidairė ir sukuždėjo: 

— Bet apie tai niekas neturi sužinoti! 

— Na, jei turite paslapčių, turėtumėte jas pasilaikyti sau, - pakan- 
kamai griežtai atkirto Marta. Ji numanė, kurlink pasisuks pokalbis. 
Per visus metus Burgbergo pilyje buvo kalbama, kad ji - Ta vienin- 
telė. 

— Gal galėtumėte išduoti mums meilės eleksyro receptą? - viltin- 
gai paklausė Adelė. 

Marta atsiduso ir pabandė šimtąjį kartą kaip įmanydama kant- 
riau paaiškinti, kad niekada neturėjo nieko panašaus ir neįsivaiz- 
duoja, kaip jį pagaminti. 

— Be to, aš abejoju, ar toks dalykas iš viso egzistuoja, - dėstė ji. — 
Tai, ką pardavinėja turguose, yra tikrai abejotinos kilmės mikstūros. 
Nemanau, kad išsikovosite vyro meilę įlašindama į vyną menstrua- 
cijų kraujo ar panašiai. 

- Jūs sakote taip tik todėl, kad nekiltų problemų su aplinkiniais, — 
akiplėšiškai paprieštaravo Adelė ir vogčia pažvelgė į netoliese ant 
savo žirgo sėdintį Luką. Tai pastebėjusi Marta labai sunerimo. 

— Jums lengva kalbėti! — taip pat priekaištaudama tarė Lukar- 
dis. — Jūs ištekėjote už išvaizdaus riterio, kuris vyresnis už jus vos 


keletą metų! 

Marta atidžiai apžiūrėjo merginas ir pradėjo suprasti, kad šis ne- 
malonus pokalbis turėjo konkrečią priežastį. 

— Ar kuri nors iš jūsų bus ištekinta prieš jos valią? - užjausdama 
pasiteiravo ji. 

Merginos susižvalgė. 

— Aš, - burbtelėjo Lukardis ir paniekinamai sušnypštė: - Tėvas 
nori ištekinti mane už beveik trisdešimčia metų vyresnio vyro tik 
tam, kad šalia turėtų svarbų vasalą. 

— O aš paprašiau savo brolio pasiūlyti mano ranką tam riteriui, 
kuriam priklauso mano širdis, - švytinčiomis akimis paaiškino Ade- 
lė. Tada papūtė lūpas. - Bet jis sako, kad privalau išmesti jį iš galvos, 
nes negaus palikimo, todėl dar šiais metais ištekins mane už turtingo 
ir įtakingo vyro. Tikriausiai baisaus senio! - Ji susirūpinusi nudelbė 
akis žemyn ir ėmė aplink pirštą sukti šviesių plaukų sruogas. 

Manau, kad man derėtų perspėti Luką, pagalvojo Marta. 

Nors buvo gaila merginų dėl tokio apverktino jų likimo, Mar- 
ta niekuo negalėjo padėti. Nei Lukardis tėvas, nei Adelės brolis, po 
tėvo mirties tapęs jos globėju, tikrai nesileis įtikinami argumento, 
kad merginos nemyli būsimų savo vyrų. 

Meilė niekada nebuvo kilmingųjų santuokos pagrindas. Tai 
buvo daugiau kliūtis, nes ji aptemdo blaivų protą ir tampa sunkiau 
nuspręsti, kiek žemės ar sidabro kiekvienas sutuoktinis turi įnešti į 
santuoką. Buvo įprasta, kad meilė santuokoje turi atsirasti su laiku. 
Įprasta buvo ir tai, kad vyras už būsimą žmoną vyresnis dvidešimčia 
ar daugiau metų. Visgi jis privalo išlaikyti šeimą. 

— Galbūt jums galės padėti madam Jadvyga, - tai buvo vienintelė 
išeitis, kurią galėjo pasiūlyti Marta. - Pasimelskite Viešpačiui, kad 
jis skirtų gerus sutuoktinius. 

Merginos paklusniai nuleido galvas. Bet Marta pamatė, kad at- 
sitraukusios tolėliau jos viena į kitą pažvelgė taip, kad iškart tapo 


aišku, jog su likimu tikrai taip lengvai nesusitaikys. 

- Turiu jį priversti paprašyti mano rankos! - išgirdo šnabždančią 
Adelę. 
Lukai, jei nenori vesti šios šviesiaplaukės mažylės, verčiau ateity- 


je neženk nė žingsnio vienas, pagalvojo Marta. 


Oto rūmų valdytojas visus pakvietė prie stalo. Čia, kaip ir kiek- 
vieną dieną, vyko įprasta ceremonija, nukopijuota nuo vienos iš im- 
peratoriškųjų tarybų metu. Markizų pora, Ekehartas su žmona bei 
dvasiškiai susėsdavo pirmiausia. Riteriai ir rūmų damos kiekvieną 
dieną būdavo suporuojami skirtingai. 

Nutiko tai, ko Marta baiminosi kiekvieną dieną - šį kartą ji buvo 
paskirta Gizelbertui. 

Storulis metams bėgant neteko beveik visų savo plaukų, bet užsi- 
augino dar didesnį pilvą. Ištiesdamas Martai savo ranką Gizelbertas 
piktdžiugiškai šyptelėjo. 

— Kaip džiugu, kad būtent su jumis man teks dalytis viena tau- 
re, - pasišaipė jis ir uždėjo riebią ranką, kad ji negalėtų pasitraukti. 

— Mieliau mirsiu iš troškulio, nei gersiu iš tos pačios taurės, — 
sušnypštė ji. | 

— Šššš. — Jis papurtė galvą. - Mes jau taip daug vienas su kitu 
pasidalijome... 

Jis dirbtinai nusijuokė, atsisėdo prie stalo ir sudėjęs rankas bei 
nuleidęs galvą pasiruošė maldai. 

Vakarienei prasidėjus, Marta ėmė žvalgytis, kur Lukas. Bet šis 
buvo užsiėmęs su stambia matrona, kurios riebų veidą galėjo api- 
būdinti posakis „subtilus blyškumas“. Moteris svaidė į jį susižavė- 
jimo kupinus žvilgsnius ir norėjo pamaitinti, tarsi jie būtų ką tik 
susituokusi jauna pora. Lukui, atrodo, pavyko mandagiai išsisukti iš 
situacijos ir viską paversti juokais, nes moteris neatrodė įsižeidusi. Ji 
šypsodamasi paėmė gabalą mėsos ir įsidėjo sau į burną. 

Netrukus Jadvyga atsisakys šio kvailo naujojo papročio, pažvelgusi 


į markizę vylėsi Marta. Kunigaikštienė po imperatoriškosios tarybos 

Gelnhausene atrodė stipri ir energinga kaip niekada. Ji su pasibaisė- 
jimu stebėjo begėdišką suporuotų porų elgesį su rūmų damomis: per 
ilgus žvilgsnius į suknelių iškirptes, dviprasmiškai išreikštas mintis ir 
laikomas rankas, kurios siekė ne ten, kur joms priklausė. 

Pasibjaurėjusi Marta stengėsi nežiūrėti į Gizelberto pusę, bet 
kartu ir per daug nesiglaustyti prie kaimynystėje sėdinčio Adelės 
brolio Geraldo. Riteris buvo Luko amžiaus, po tėvo mirties pavel- 
dėjo plačius jo žemės plotus. 

Laimei, rūmų etiketas neleido Gizelbertui peržengti ribų ir dvi- 
prasmiškus pastebėjimus bent prie stalo pasilaikyti sau. Ji laikėsi 
savo žodžio ir iš judviem skirtos taurės neišgėrė nė gurkšnio. Niekas 
neatkreipė dėmesio, kad ji valgė itin mažai, atvirkščiai, toks rūmų 
damų elgesys buvo priimtinas ir įprastas. 

Nors moterį erzino Randolfo draugų buvimas netoliese, bet ji pri- 
valėjo išmokti to neparodyti ir neleisti priešams džiaugtis triumfu. 

Visa tai, kas dėjosi aplink, atrodė netikra: rūmų etiketas, kvaili 
papročiai, jaunų merginų entuziazmas, bičių zyzimas ir čiulbantys 
paukščiai. Juk tuo metu kitur vyko karas, buvo užmušami, nudu- 
riami, perveriami, sukapojami ar tiesiog paliekami mirti iš bado 
žmonės. Ne pirmą kartą ji mintyse meldėsi už Kristianą, Ditrichą ir 
kartu su jais į Goslarą išvykusius vyrus. 

Marta neketino stebėti, kaip Gizelbertas mėgaudamasis graužia 
šerno kaulus, per smakrą varva taukai. Todėl jos žvilgsnis nukrypo į 
stalo galą, už kurio šalia Ekeharto sėdėjo Cicilija. 

Po slapto susitikimo Meiseno pilyje Marta su ja nekalbėjo, tik iš 
tolo stebėjo nuo to laiko, kai Ekehartas pasiėmė ją kartu į Gelnhau- 
seną. 

Cicilija atrodė šiek tiek ūgtelėjusi, kūno formos tapo moteriškes- 
nės, bet vis tiek priminė nelaimingą ir išsigandusį vaiką kaip anuo- 
met. 

Skraiste apgobti šviesūs jos plaukai dar labiau paryškino blyškią 


jaunos moters odą, dabar ji atrodė mirtinai išbalusi. 

Kelionės metu Marta ėmė baimintis, kad Cicilija gali būti nėščia, 
bet Ekeharto žmona stengdavosi laikytis atokiau, todėl jos paklausti 
buvo paprasčiausiai neįmanoma. Nors prabėgo vieneri metai, Ci- 
cilija dar buvo per jauna turėti vaikų. Bet matydama, kaip moteris 
verčiama Ekcharto stengiasi praryti gabalėlį mėsos, tik patvirtino 
savo įtarimą. 

Cicilija nurijo kąsnį, bet, atrodo, netrukus ją ėmė pykinti. Ji susi- 
gūžė ir rankomis apglėbė pilvą. 

Ekehartas tik piktai dėbtelėjęs į žmoną ją subarė. Cicilija tik pa- 
purtė galvą ir dar labiau susigūžė. 

Persileidimas, išsigandusi pagalvojo Marta ir sudvejojo, ar pa- 
šokti ir bėgti prie Cicilijos. Juk galėčiau jai padėti. Bet pakilti nuo 
markizo vaišių stalo negalėjo niekas, net tokiomis delikačiomis 
aplinkybėmis! Marta mintyse prakeikė nusistovėjusią tvarką. Vyrai 
nori sulaukti paveldėtojų ir įpėdinių, bet viską, kas buvo susiję su 
nėštumu ir gimdymu, jie laikė gėdingu reikalu. Nejaugi Ekehartas 
nesuprato, kas atsitiko jo žmonai? 

Tikriausiai ne, nes, užuot kvietęs pagalbą arba paprašęs Oto lei- 
dimo kartu su sergančia žmona pasitraukti nuo stalo, jis kažką su- 
šnypštė Cicilijai į ausį. Iš šalies tai atrodė griežtas nurodymas. 

Dėl Dievo, man jau pakaks, pamanė Marta ir atsistojo. Negi nie- 
kas nemato, kad jai reikia pagalbos? 

Bet niekas nepažvelgė į Martą, nes tą pačią akimirką visų dėme- 
sio centre atsidūrė Cicilija. Garsiai sudejavusi ji susvyravo ir susmu- 
ko ant žolės. 

Niekas neprieštaravo ir nesistebėjo, kad prie jos taip greitai prilė- 
kė Marta. Priešingai, dauguma susirinkusiųjų džiaugėsi, kad Martos 
paliepimu Cicilija buvo nedelsiant nugabenta į palapinę, skirtą sar- 
gybos vadui ir jo žmonai. Sąmyšio priežastis buvo pašalinta. Kadan- 
gi Kristiansdorfo valdytojo žmona kaip tik buvo netoliese ir galės 


pasirūpinti atsitikusia nelaime, niekas net nekreipė dėmesio. 

Oto leidimu ją palydėjo pora moterų: rūmų valdytojo žmona, 
kuri visa širdimi nekentė Martos, todėl ši privalėjo elgtis atsargiai, 
kad ši neturėtų ko prikišti, Jadvygos tarnaitė Zuzana ir dar viena 
jauna tarnaitė. 

— Budėk prie palapinės ir prižiūrėk, kad į vidų nepatektų nė vie- 
nas vyras, - nurodė antrajai tarnaitei Marta. - Taip pat ir jos su- 
tuoktinis. 

Jis - tikriausiai paskutinis žmogus, kurį dabar norėtų pamatyti, 
pridūrė mintyse. 

Įtarimas pasitvirtino. Cicilijai tikrai įvyko persileidimas. Marta 
negalėjo niekuo padėti, tik sušildyti, palaikyti už rankos ir paguosti. 

— Prašau, pakvieskite kunigą ir praneškite riteriui Ekehartui, kas 
atsitiko, — paprašė ji rūmų valdytojo žmonos. - Bet jis dabar negali 
jos aplankyti. 

Moteris liko patenkinta, galėdama visiems pranešti naujienas. 

Pagaliau Marta su Cicilija liko dviese. Žinoma, išskyrus Zuzaną, 
kuria ji galėjo pasitikėti. 

— Kaip jaučiatės? —- paklausė ji nelaimingos jaunos moters, nors 
šis klausimas nebuvo tiesiogiai susijęs su jos sveikata. Iš skaudžios 
savo patirties ji galėjo suprasti Ciciliją. 

— Ačiū, kad anuomet nusiuntėte mane pas senąją Hildą, - su- 
šnabždėjo Ekeharto žmona. - Ji man labai padėjo... Bent jau kurį 
laiką. 

Cicilija ėmė verkti. 

— Tai baisu, - kūkčiojo ji. - Nežinau, kaip atlaikysiu tai visą gy- 
venimą... Jei Viešpats pasikviestų mane pas save, bent jau baigtųsi 
mano kančia. Gal galėtumėte palikti mane čia mirti? 

— Ššš, nepiktžodžiaukite! 

Marta jautė išblyškusios moters neviltį, kuri iš dalies persidavė ir 
jai. Pagrindinė priežastis nebuvo Ekeharto griežtumas ir šaltumas, 
kuris lydėjo ją visą tą laiką. Cicilija labiausiai bijojo naktinių jo apsi- 
lankymų. Marta netikėjo, kad laikas gali ką nors pakeisti. Tai buvo 

tik tušti žodžiai, kuriais guosdavo prieš pirmąją vestuvių naktį jau- 
nas nuotakas. 

Kas galėjo įvykti Ekeharto miegamajame, kurį ji puikiai pažino- 
jo, numanyti nebuvo sunku: išsigandusi, nieko nenutuokianti nuo- 
taka, beveik dar vaikas, ir daugiau nei dvidešimčia metų vyresnis 
vyras, kurio beveik nepažinojo ir kuris net nesistengė numalšinti jos 
baimės. 

Galbūt reikėtų sutuokti tik tas poras, kurias sieja meilė, pagalvo- 
jo ji. Ji ir Kristianas, Elžbieta ir Raimundas, taip pat ir kaimo kalviai 
buvo laimingi su savo jaunosiomis žmonomis. Bet Marta nustūmė 
šias mintis į šoną. Jei užsimintų apie tai garsiai, būtų tik apšaukta 
kvaile. 

Tikriausiai Ekehartas nenorėjo laukti ilgiau nei būtina ir itin jau- 
nas žmonos amžius tapo nebesvarbus. 

Padėti Cicilijai buvo tik vienas būdas. Marta iki šiol naiviai tikė- 
josi išvengti bendravimo su Ekehartu, bet, norėdama padėti jaunai 


moteriai, ji pasiryžo tai padaryti. 


Pagaliau migdomasis gėrimas padėjo, Cicilija užmigo. Tada ji pa- 
prašė vieną iš tarnaičių prie jos budėti ir išsliūkino iš palapinės. 

Jau buvo naktis, nedideli laužai apšvietė visą stovyklą. Ekeharto 
ilgai ieškoti nereikėjo. Jis stovėjo vos už kelių žingsnių nuo palapi- 
nės, atsirėmęs į medį, rankoje laikė taurę. Atvertęs galvą jis susimąs- 
tęs žvelgė į žvaigždes, bet pajutęs besiartinančius žingsnius iš karto 
nukreipė akis į Martą. 

— Man labai gaila dėl jūsų vaiko, - tarė ji. 

— Net tam netinkama, - sušnypštė Ekehartas. 

Marta pasibaisėjusi susigūžė. 

— Jums turėtų būti gėda taip kalbėti! 

Į jos priekaištą riteris sureagavo tik paniekinamai purkštelėda- 
mas, todėl moteris žengė keletą žingsnių artyn ir atsistojo priešais. 


Nuo to laiko, kai jų santuoka buvo anuliuota, ji nebuvo priėjusi prie 

jo taip arti. Bet niekam neturėjo kilti įtarimų, nes aplink vaikštinė- 
fizinio kontakto. 

- Ji dar per jauna ir per liekna, kad išgyventų gimdymą! - užsi- 
puolė jį Marta. - Pakankamai blogai vien tai, kad nekreipiate į tai 
jokio dėmesio! Bet galite padėkoti Dievui, kad viskas baigėsi būtent 
taip. Jei kūdikis nebūtų labai mažas, ji tikrai negalėtų jo pagimdyti. 

Jei būtum su ja šiek tiek švelnesnis, ji tikrai tavęs mažiau bijotų, 
pridūrė mintyse. Bet tai pasakyti garsiai būtų nederama. 

Vis dar nematydama jo veide atgailos, Marta prisiminė dar vieną 
būdą, kaip pažadinti jo sąžinę. 

— Ar kartais pirmoji jūsų žmona nemirė gimdymo metu? 

Ekehartas sukrėstas atsitraukė atgal. 

— Būdama pribuvėja, galiu patarti, kad nelankytumėte jos naktį. 
Bent jau tol, kol Cicilija nebus pakankamai stipri, kad išnešiotų jūsų 
sūnus, - Marta laikėsi savo. 

Netoli jų degančio laužo liepsnos suteikė vyro veidui kažko 
demoniško, žvilgsnis priminė apie tai, kaip jis kadaise geidulingai 
puolė ant jos ir paėmė draugų akivaizdoje. Iš baimės ji norėjo atsi- 
traukti tolėliau. 

— Tu turėtum būti ta moteris, kuri gimdys mano sūnus, - įsi- 
karščiavęs sušnabždėjo jis. Ekehartas pakėlė ranką, norėdamas ją pa- 
čiupti, bet pamatęs veide pasišlykštėjimą, skubiai nuleido. 

— Jūs tikrai rasite kokią tarnaitę ar kitą gailesčio vertą moterį, su 
kuria galėsite numalšinti savo gašlumą, - su panieka tarė ji, apsisuko 


1r nuėjo. 


moterį Marta nusprendė, kad bent keletą artimiausių dienų ji tikrai 
negalės joti. Kūnas gijo, bet emocinė būklė vis dar buvo nestabili. 
Pakeliui namo Otą lankydavo vis nauji pasiuntiniai, Marta kiek- 


vieną kartą klausė savęs, gal yra žinių iš Kristiano. Moteriai nederėjo 

apie tai teirautis. Ekehartas, būdamas Oto sargybos vadu, visada da- 
lyvaudavo pasiuntiniui perduodant naujienas. Bet kol kas jis nema- 
tė būtinybės susitikti su Kristiano žmona ar jo draugu. 

Po dviejų dienų kolona turėjo pasiekti Chemnico vienuolyną, 
kuris buvo visai netoli namų. Tai - paskutinis jų sustojimas. Būtent 
tada markizas pasikvietė ją ir Luką pas save. 

— Yra žinių nuo Kristiano, - pranešė jis susirūpinusiai Martai ir 
Lukui. 

Kristianas gyvas! Marta atsikvėpė. 

— Heinricho būriai sugriovė visas Goslaro kasyklas, - paaiškino 
markizas. - Jūsų vyras keliauja į Meiseno žemes kartu su beveik ke- 
turiais šimtais Žmonių. 

Marta išplėtė akis. Lukas, išgirdęs šią naujieną, giliai įkvėpė. 

Keturi šimtai žmonių! Bus tikrai sunku visus įkurdinti ir duoti 
darbo, iš kurio vėliau galės išgyventi. 

Kita vertus, jei pavyks, Kristiansdortas taps labai turtingas! Jei 
bus iškasta daugiau šachtų, sidabro gavyba suklestės dar labiau! 

Patenkinta Oto veido išraiška liudijo, kad markizas jau įsivaizda- 
vo, kaip sparčiai po šio įvykio pilnės jo sidabro skrynios. 

Kaip reikės išmaitinti tokį būrį žmonių, susirūpino Marta. 

Iš patirties, kurią nuo pat pirmųjų kalnakasių atvykimo sukaupė 
Kristiansdorfas, ji žinojo, kad numacyti sidabro gyslą yra pakanka- 
mai greitas darbas. Bet kol iš naujos šachtos imama kasti rūda ir ly- 
domas sidabras, praeina labai daug laiko. Be to, jei Liovės kariuome- 
nė suniokojo Ramelsbergą, nebuvo aišku, ar naujakuriams pavyko 
išsaugoti savo turto ir maisto atsargų. 

Marta džiaugėsi galėdama bent trumpam išlipti iš labai nepato- 
gaus moteriško balno, bet po tokių naujienų mielai būtų nedelsda- 
ma išjojusi Kristiansdorto link. Atsirado nemažai reikalų, kuriuos 
reikėtų aptarti su Hermanu, Mechrhilda, netgi su Jozetu, šlykščiuo- 
ju kaimo seniūnu. Galbūt jiems kiltų minčių, kaip spręsti šią situa- 


ciją. 

Tikriausiai Lukas pagalvojo apie tą patį, nes paprašė markizo 
leisti jam, madam Martai ir keletui ginkluotų vyrų iš pat ryto vykti 
namo, kad Kristiansdorfas pasiruoštų tokio milžiniško būrio atvy- 
kimui. 

— Sutarta, išvyksite rytoj, - pritarė Otas. - Aš žinau, kad Kristia- 
nas jumis pasitiki, o jūs išmanote šiuos reikalus. Pasitarkite su kalna- 
kasių vyriausiuoju ir išplėskite kalnakasybą gretimose žemėse. 

Trumpai pagalvojęs jis tarė Lukui: 

- Jei Kristianas spės grįžti iki karo žygio pradžios, noriu, kad jis 
liktų Kristiansdorfe ir pasirūpintų sidabro gavyba. Į mano kariuo- 
menę turės išsiųsti tik keletą riterių ir ginkluotų vyrų, šį kartą nerei- 
kalauju daugiau. Sidabras šiuo metu yra svarbesnis. 

Prieš išleisdamas Martą su Luku, jis pranešė, kad išpildė Kristia- 
no prašymą ir išsiuntė jam vežimą grūdų. 

— Kai būrys sėkmingai pasieks Kristiansdortfą, išsiųsiu kitą da- 
vinį. Tikiuosi, kad naujieji kalnakasiai bus už tai dėkingi ir greitu 


laiku pamatysime jų darbo rezultatus. 


Martai ėmė suktis galva. Po tokių naujienų laukė milijonai dar- 
bų. 

Bet pasikalbėti su Luku kol kas buvo neįmanoma. Rūmuose buvo 
priimtos kitokios etiketo taisyklės nei jų pilyje. Čia ištekėjusiai mo- 
teriai buvo draudžiama kalbėtis su svetimu vyru be pašalinių. Kitaip 
kiltų pavojus abiejų garbei. 

Todėl jai neliko nieko kito, tik grįžti pas jaunas mergaites, kurios 
kikendavos ir purkšdamos laukė pamokos pratęsimo. 

— Tai bus paskutinė mūsų pamoka, - informavo ji labai nuste- 
bindama mažąsias globotines. - Rytoj iš pat ryto kartu su riteriu 
Luku išjosime į Kristiansdorfą, kur laukia svarbūs reikalai. Jei ko 
nors nesupratote ar norite sužinoti, galite paklausti dabar. 

Adelės veide sumišo išgąstis ir pavydas. Marta pastebėjo, kaip su- 
sižvalgė abi draugės, bet dabar tikrai negalėjo eikvoti laiko galvoda- 

ma apie keturiolikmečių paistalus. Galvoje sukosi kur kas svarbesni 


dalykai, kuriuos reikėjo apmąstyti. 


Kaip ir buvo tikėtasi, Jadvyga jau buvo pakeitusi kvailą paprotį 
suporuoti stalo partnerius. Vakarienės metu sutuoktiniai vėl sėdė- 
jo kartu, nevedę riteriai, našliai ir tie, kurių žmonos keliavo — prie 
vieno stalo, o našlės arba tokios kaip Marta, kurių sutuoktiniai šiuo 
metu buvo toli nuo čia - prie kito. 

Šeimininkai pasistengė, kad viešnagė būtų labai prašmarni. Ant 
stalo buvo patiekta gulbė, įsupta į plunksnų apvalkalą. Marta suvir- 
pėjo prisiminusi, kada burnoje juto pasakišką šio patiekalo skonį. 
Po vakarienės svečius linksmino keliaujantis muzikantas. 

Rimtai nusiteikusi kompanija palengva atsipalaidavo ir niekas 
neatkreipė dėmesio, kai Lukas nusivedė Martą prie stalo, už kurio 
sėdėjo Raimundas su Elžbieta ir kitomis pažįstamomis poromis. Jie 
norėjo pranešti, ką sužinojo iš Kristiano pasiuntinio. 

Žvakės buvo jau gerokai nudegusios, kai kurios taurės ištuštėju- 
sios. Todėl visi nusprendė apžiūrėti savo kambarius ir pailsėti prieš 
sunkią kitos dienos kelionę. Jie norėjo kuo greičiau grįžti į kaimą ir 
viską paruošti Kristiano bei kalnakasių šeimų atvykimui. 

— Keliaujantis muzikantas yra tikras akiplėša, - šypsodamasis 
tarė Lukas, kai jiedu atsisveikino su Raimundu ir Elžbieta. 

Atrodė, kad daugumos tai netrikdė. Salė vis dar buvo pilna vyrų 
ir moterų, kurie juokėsi, šnekučiavosi, vienas kitam meilikavo ir ne- 
kreipė dėmesio į Fidelį. 

— Lukai, palauk! - Prieš išeidama iš salės Marta dar trumpam jį 
sustabdė. - Gali būti, kad Adelė tavęs kur nors tyko norėdama at- 
sisveikinimui išgirsti bent menkiausią meilės užuominą, - šiek tiek 
nusiminusi perspėjo ji. 

— Manęs nedomina tokios kvailos mažos žąselės, - abejingai at- 


sakė jis. 

Verčiau būtų atidžiau paklausęs Martos įspėjimo. Lukas turėjo 
dalytis savo kambarį su dar dviem riteriais, kurie vis dar linksminosi 
apačioje. Įėjus vidun jam pasirodė, kad kambarys kažkuo pasikeitęs. 
Jis nedelsdamas čiupo už antklodės, po kuria kažkas sujudėjo, ir nu- 
traukė ją šalin. 

Vaizdas akimirkai atėmė žadą, bet jis skubiai susitvardė. 

- Prisidenkite savo nuogumą ir išeikite iš mano kambario! - už- 
sipuolė Adelę, vienais apatiniais įsitaisiusią jo lovoje. 

Susižavėjęs jos žvilgsnis tapo kupinas nusivylimo, besišypsančios 
lūpos ištįso. 

— Bet aš jus myliu! Nejaugi nė trupučio negeidžiate manęs? — 
maldavo ji. 

— Ar nesuprantate, kaip rizikuojate? Keliate pavojų ne tik savo, 
bet ir mano garbei! — suriko jis grubiau nei norėjo. 

Mergina nesiruošė lipti iš lovos, todėl riteris čiupo jai už rankos, 
ketindamas pakelti ir išstumti iš kambario. 

Tą pačią akimirką atsilapojo durys ir tarpduryje pasirodė Adelės 
brolis. 

— Matote, ar aš nesakiau? - Lukas išgirdo triumfuojančios mer- 
ginos balsą ir pamatė už Geraldo nugaros stovinčią Lukardis. Jis pa- 
traukė rankas nuo Adelės, tarsi būtų palietęs įkaitusią geležį. 

Merginos brolis įsispoksojo taip pat bejėgiškai, kaip prieš tai 
Lukas. Bet šis pamatęs tokią kompromituojančią sceną paraudo iš 
pykčio. 

- Jūs, negarbingas šunsnuki... - ėmė šaukti jis, bet buvo nutrauk- 
tas Luko. 

— Tai nesusipratimas, nieko neįvyko! Ji pati, - bandė paaiškinti 
jis. Bet Geraldas neleido pabaigti. Tuo tarpu prie kambario durų 
susirinko mažiausiai tuzinas žiūrovų, išgirdusių riksmus. 

Puikiai sugalvota, įsiutęs pagalvojo Lukas. O aš, kvailys, patekau 
į jos spąstus! 

Adelė taip pat norėjo kažką pasakyti, bet brolis nutvėrė jai už 
rankos ir timptelėjo aukštyn. 

— Dink iš čia, paleistuve! Palauk už durų, kol ateisiu ir primušiu 
tave iki sąmonės netekimo! Rytoj pat uždarysiu tave į vienuolyną! 

— Ne! Tik ne tai! — išsigandusi sušuko mergina, ašaros ėmė rie- 
dėti jos skruostais. Lukas suprato, kad ji nesitikėjo tokios įvykių ei- 
gos. 

— Būtinai! O ko tu tikėjaisi? — vis dar rėkė Geraldas. - Bet pir- 
miausia gausi užtarnautą dozę rykščių. Tada galėsi šliaužte šliaužti į 
vienuolyną. 

Jis grubiai pastūmė seserį link durų ir perdavė vienam iš savo 
draugų. 

— Osvinai, gali pradėti. Nesigailėk jos, net jei ims inkšti! Ji nenu- 
sipelnė pasigailėjimo. 

Gerardo palydovas pačiupo merginą ir linktelėjęs draugui išsi- 
tempė nusiminusią Adelę laukan. 

Geraldas net nepažvelgė į raudančią savo seserį. Įniršęs jo žvilgs- 
nis buvo nukreiptas Luko pusėn. 

— Rytoj anksti ryte suteiksite man pasitenkinimą leisdamas at- 
keršyti už suterštą sesers garbę. | 

— Kaip pageidausite, - atsainiai atkirto Lukas. 

Už durų girdėjosi kirčiai ir Adelės riksmai, jie vis kartojosi, pagal 
sklindančius garsus Adelė pargriuvo, ėmė inkšti iš skausmo, bet tik- 
riausiai buvo vėl pastatyta, nes kirčiai nesiliovė. 

Lukas atsikosėjo, žengė prie Geraldo ir užkimusiu balsu pareiš- 
kė: 


— Prieš tai leiskite paprašyti jūsų sesers rankos. 


Ad, i Kris iansdofų 


— Kąaš turėjau daryti? - įtūžęs Lukas timptelėjo žirgo vadeles. — 
Tas grobuonis vos jos neužmušė! 

Jis sukryžiavo rankas, kad padėtų Martai užsėsti ant žirgo. 

— Ir kaip aš dėl tos kalės prieš visus pasirodžiau? 

Marta tylėjo. Ką ji turėjo pasakyti? Paguosti ir tvirtinti, kad gal- 
būt Adelė bus gera žmona? Ji pati sunkiai tai įsivaizdavo. Ji nežinojo 
kodėl, bet matyti Luką vedusį jai atrodė neįprasta mintis. Na, šiaip 
ar taip, jis kada nors vis tiek būtų turėjęs susituokti. 

Kaip ir buvo galima tikėtis, vakarykštis atsitikimas nebuvo pa- 
mirštas - Marta apie jį sužinojo tik iš ryte nugirstų paskalų. 

Jų išvykimas užtruko, nes Lukas privalėjo stoti į dvikovą su Ade- 
lės broliu. Jo sesuo negalėjo stebėti kovos. Gerardas įsakė jai likti 
kambaryje ir prie durų pastatė griežtą apsaugą. Taip mėlynių nusė- 
tu ir sutinusiu veidu mergina nematys, kuris dvikovos dalyvis žus: 
brolis ar vyras, apie kurį svajojo ištisus mėnesius ir bet kokia kaina 
norėjo ištekėti. Niekas negalėjo pas ją užeiti ir paguosti, kad Otas 
šiai dvikovai sugalvojo itin griežtas taisykles. 

Jų atšaukti jis negalėjo - juk kalba sukosi apie merginos garbę. 
Bet markizas įsakė, kad priešininkai jokiu būdu negali nužudyti vie- 
nas kito. Kova turėjo baigtis praliejus pirmą kraują. 

Vyrai nutaisę nuožmius veidus atsistojo priešais ir pasiruošė 


kovai. Lukas nebuvo tikras, kad Geraldas laikysis Oto nurodymo. 

Adelės brolis sudarė tokį įspūdį, lyg norėtų jį nudurti. Neaišku, ar 
niršo dėl tariamai prarastos sesers garbės, ar dėl to, kad Lukas sumai- 
šė visus būsimų Adelės vestuvių planus. Todėl riteris net nesuteikė 
progos mirtinam smūgiui — išmušė kardą iš priešininko rankų vos 
jam užsimojus pirmajam kirčiui. Tada Lukas atsargiai brūkštelėjo 
sutrikusiam Geraldui per ranką. Pro perpjautą rankovę pasirodė iš 
įdrėskimo bėgantis kraujas. 

— Kraujas pralietas, dvikova baigta, - pranešė vyriausiasis Oto 
riteris, žilabarzdis Fridmaras. Jis buvo perėmęs turnyro organiza- 
toriaus pareigas. - Nugalėjo riteris Lukas. Jaunos merginos garbė 
buvo apginta ir dėl to daugiau nekyla klausimų. 

Žiūrovai bruzdėdami komentavo dvikovos baigtį. Tuo tarpu 
draugas atnešė Geraldui jo kardą. Tai buvo tas pats vyras, kuris vakar 
negailestingai išplakė Adelę. Pralaimėjęs vyras nežinojo, kaip elgtis 
po tokios kovos baigties: pykti ar jausti palengvėjimą. Galiausiai jis 
apsidžiaugė, kad dėl sesers kilęs skandalas nepareikalavo didesnių 
aukų. Be to, jis vakar spėjo laiku, kol nebuvo įvykę nieko blogo. Ta 
Lukardis buvo teisi: jis buvo jai skolingas už įspėjimą. Galbūt už tai 
turėtų paprašyti jos tėvo, kad atiduotų jos ranką. Juk ji ir pati pasiūlė 
šią mintį. Visgi ji gana graži, neatrodo kvaila, taip pat kalbama, kad 
jai bus skirtas nemažas kraitis. Kodėl ši mintis jam nekilo anksčiau? 
Bet apie tai pagalvos vėliau. Dabar buvo svarbesnių reikalų. 

- Jūs vesite mano seserį dar prieš išvykdamas į karą, - suniurzgė- 
jo jis Lukui. - Nenoriu rizikuoti, nes galite žūti, o ji liktų be garbės 
ir netekėjusi. 

Lukas linktelėjo ir atsisakė minties prisipažinti būsimam svai- 
niui, kad neatėmė Adelės garbės. Kas žino, ar ji iš viso dar nekalta, 
tokia įžūli ir begėdė. 

— Iki tol uždarysiu ją į vienuolyną, - įsiutęs tęsė Geraldas. - Jūs 
pamatysite ją tik vestuvių dieną bažnyčioje. Ir nemanykite, kad ga- 


lėsite derėtis su manimi dėl kraičio! 

Lukas nieko nekomentuodamas priėmė jo žodžius. Bet kokiu 
atveju Geraldas duos mažesnį kraitį nei įprasta, bet jam tai nebuvo 
svarbu. Adelė žinojo, kam ryžtasi, ir gavo tai, ko nusipelnė: riterį be 
savos žemės. 

Jam pagailo merginos, negalėjo leisti toliau žiauriai jos mušti. Bet 
dabar klausė savęs, ar kada nors galės jai atleisti už tai, kad surengu- 
si gražų spektaklį privertė jį paprašyti jos rankos. Jei nesidomėjo ja 


anksčiau, nesusidomės ir dabar. 


— Aš praradau savo žemę ir palikimą, negaliu prarasti garbės, — 
pyko Lukas, padėdamas Martai užlipti ant žirgo. - Tai yra vieninte- 
lis dalykas, kuris man dar liko. 

Netaręs daugiau nei žodžio jis užšoko ant žirgo, ir nedidelė gru- 
pelė pajudėjo Kristiansdorto link. 

Jei ne naktiniai įvykiai, vos nutolus nuo miesto, jis būtų galėjęs 
ant savo žirgo pasiimti Martą. Taip kelionė būtų daug trumpesnė. 
Bet staiga viskas pasikeitė. Vyras, norėjęs pasinaudoti garbinga ne- 
kalta mergaite, tikrai nesusilaikytų prieš ištekėjusią moterį, Lukas 
įsivaizdavo rūmuose sklindančias kalbas. Pagal visas taisykles kartu 
joti privalėjo ne tik keletas ginkluotų vyrų ir abu ginklanešiai, bet ir 
dama, kuri palaikytų Martai kompaniją. Laimei, Raimundas ir Elž- 
bieta nusprendė juos palydėti. 

Kai grįšime, įkalbėsiu Raimundą prisigerti iki žemės graibymo, 
pagalvojo Lukas. Manau, kad man tai tikrai leistina. 

Tuo tarpu Marta nenutuokė apie būsimojo jaunikio planus ir 
tikėjosi, kad Elžbieta sa Raimundu dar kurį laiką pasisvečiuos Kris- 
tiansdorfe bei padės susitvarkyti su krūva darbų. Elžbieta, kitaip nei 
Marta, buvo išsimokslinusi dama ir tikrai žinotų daugiau. Dabar jai 
reikėjo pasirūpinti ne tik keturių šimtų žmonių apgyvendinimu ir 
darbo vietomis, bet ir pasiruošti vestuvėms. Tiksliau, dvejoms ves- 


tuvėms, jei tik Marija su Bertramu galų gale susitarė. 

Nedidelis keliautojų būrys atsisakė pusryčių, nes taupė laiką. To- 
dėl virtuvės meistras įdėjo jiems lauknešėlį. 

Priešakyje jų laukė beveik trisdešimt mylių. Jas įveikti per vieną 
dieną buvo sunki užduotis, juk kartu keliavo dvi moterys. 

Elžbieta, priešingai nei Marta, buvo puiki jojikė. Todėl Marta 
nesmagiai jautėsi žinodama, kad stabdo visą kompaniją. Bet jie ne- 
galėjo gaišti, o kadangi buvo tarp savų, Raimundas pasiūlė priimti 
Martą ant savo balno. Jis jojo ant stipraus ir greito žirgo, vieno iš 
savo kaimenės. Meilė arkliams jį su Kristianu suartino dar tada, kai 
abu buvo ginklanešiai. Be to, abu tvirtai laikėsi riteriškos garbės. 

Lukas paskaičiavo, kad sutemus iki Kristiansdorto buvo likusios 
dar penkios mylios. Jie trumpai pasitarė ir nusprendė joti toliau. 

Tuščios mėnulio apšviestos kasyklos priešais kaimą Martai atro- 
dė paslaptingos, netgi bauginančios. Bet pasiekus vakarinį sargybos 
bokštą ji lengviau atsikvėpė. Sargybiniai neslėpė nuostabos dėl vėly- 
vo keliautojų grįžimo, pasveikino juos ir išsiuntė į priekį keletą rai- 
telių, kad šie deglais apšviestų kelią. 

Kaime tvyrojo nakties ramybė. Nesimatė jokių ženklų, kad čia 
vyktų kokie nors neramumai ar tykotų grėsmė. Atrodė, kad visi jau 
giliai miega, tik šen bei ten sulodavo šuo ar girdėjosi vaiko verks- 
mas. 

Pilies vartų sargybinis jau buvo pasiruošęs saviškių grįžimui. Vie- 
nas iš Peterio vaikinų buvo išsiųstas pranešti Reinhardui, kuriam 
Kristianas prieš išvykdamas perleido pilies valdymą. 

Pilies kiemas greitai prisipildė žmonių, kurie vogčia nusižiovau- 
davo ar pasitrindavo akis. Jie buvo pažadinti iš miego, kad pasitiktų 
vėlyvus keliauninkus ir paimtų jų žirgus. 

Kelios tarnaitės, kurios nespėjo nueiti miegoti, nubėgo atnešti 
duonos, mėsos ir sūrio, Mechchilda vėl užkaitė virtuvėje puodą, kad 
sugrįžę namiškiai bei garbinga jų palyda galėtų ragauti karšto mais- 


to. 

Marta užlipo viršun, norėdama pasižiūrėti į miegančius vaikus. 
Tuo metu Lukas nustebęs, bet kartu susižavėjęs pažvelgė į gerokai 
padidėjusį Rainos pilvą. Iš pradžių ji nedrąsiai, net baugščiai žvilg- 
telėjo į jo pusę. Galbūt gailisi savo pažado, pamanė ji. Bet pamačiusi 
vyro šypseną moteris taip pat nusišypsojo. 

Atrodė, kad Raina jaučiasi puikiai: skruostai suapvalėję, sveikai 
paraudę, krūtinė padidėjusi, o jausdama padrąsinantį Luko žvilgsnį, 
ji jautėsi tokia laiminga, kad jos išvaizda sujaudino. Vyras iš karto 
atsisakė numatyto plano prisigerti su Raimundu. 

— Naktį ateik pas mane. Aš tavęs lauksiu, - sušnabždėjo jis, kai 
Raina priėjo įpilti vyno. Išgirdusi tokius mylimojo žodžius moteris 
labai apsidžiaugė. 

Jei po vestuvių apsigyvensime čia, privalėsiu pasirūpinti, kad bū- 
sima mano nuotaka nepaverstų jos gyvenimo pragaru, mąstė jis. 

Tuo metu prie jų prisijungė susirūpinęs kalnakasių vadas, kurį 
Marta išvertė iš lovos. Kitų, su kuriais jie dar turės pasitarti prieš su- 
šaukdami rytinį kaimo gyventojų susirinkimą, ji nenorėjo žadinti. 
Bet Hermanas privalėjo sužinoti naujienas ir pasidalyti savo patirti- 
mi bei patarti, kaip reikėtų viską suorganizuoti. 

Lukas šį kartą beveik nesikišo. Visos jo mintys sukosi apie lovoje 
laukiančią Rainą. 

Praėjo per daug laiko nuo to, kai jis paskutinį kartą turėjo mote- 


rį, pagalvojo jis. 


Pagaliau kalnakasių vadas nuėjo, ir Lukas plačiais žingsniais už- 
bėgo į savo kambarį. Ilgai laukti nereikėjo. Raina droviai pabeldė į 
duris ir laukė, kol ją pakvies. 

Jos krūtys tikrai tapo pilnesnės, viliojančios. Negalėdamas susi- 
laikyti jis palietė suknelės iškirptę, o ji paklusniai atrišo virvelę, pri- 
laikiusią viršutinę drabužio dalį. 

Vyras nekantriai nuplėšė likusią medžiagą. Jis pajuto neapsako- 


mą troškimą paliesti jos pilvą abiem rankomis. 

— Ponia sakė, kad bus sūnus, - sušnabždėjo ji. Lukas net nesu- 
simąstė, kad sakydama „ponia“ ji turėjo omenyje Martą. Staiga jo 
mintis užvaldė tik viena mintis - sūnus. Aš turėsiu sūnų. 

Be galo laimingas jis ėmė bučiuoti jos pilvą ir išsigando, sulaukęs 
mažyčio, bet energingo spyrio. Raina šaipėsi iš sutrikusio vyro. 

— Jis jau juda, - paaiškino ji, tarsi tai būtų pats didžiausias ste- 
buklas pasaulyje. 

Lukas pajuto jam neįprastą baimę. 

Raina atsargiai pažvelgė į jo veidą ir, atrodo, suprato, apie ką jis 
galvoja. 

— Nemanau, kad pakenksite jam, jei nebūsite labai energingas. — 
Ji vis dar bijojo, kad vyras gali atstumti. O Lukas žinojo, kad moters 
baimė, kad dėl vaiko ją gali išvyti, nebuvo iš piršto laužta. 

Ne kiekviena pilies ponia pakęsdavo savo aplinkoje gimusį ne- 
santuokinį vaiką. Nesvarbu, kad taip vykdavo visur ir dažnai pats pi- 
lies šeimininkas ar jo riteris negalėdavo atitraukti rankų nuo jaunų 
tarnaičių. Be to, ne kiekviena tarnaitė mielai dalydavosi savo lova su 
šeimininku ar jo dvariškiais kaip Raina savąja. 

Bet dabar nebuvo laiko ilgiems apmąstymams apie tai, kas priim- 
tina, o kas ne. Jį taip sujaudino moteriškas, aiškiai suapvalėjęs Rai- 
nos kūnas, kad nebegalėjo sulaukti, kada pagaliau galės ją paimti. 

— Manau, kad jį pažadinau, - pripažindamas savo kaltę sušnabž- 
dėjo jis ir pavargęs bei išsekintas nusirito į šoną. Jis stebėjo, kaip mo- 
ters pilve vis iškildavo nedideli kauburėliai ir staiga vėl pradingdavo. 

Raina suprunkštė, tada kaip įprasta, atsistojo, ketindama apsi- 
rengti ir grįžti į savo kambarį. Mirtinai pavargęs Lukas norėjo mie- 
go, bet prisiminė nęlemtas sužadėtuves, kurias bent kelias laimingas 
akimirkas buvo pamiršęs. 

Jis nusprendė pats pasakyti, kad nesužinotų iš paskalų. Ji tikrai 
šito nenusipelnė. Vis dėlto buvo jo pirmagimio motina. 

Prisipažinimas moters nesukrėtė. Nė vienas iš judviejų nebuvo 


net pagalvojęs, kad jie kada nors susituoks. Tai būtų labai neprotin- 

ga. Didžiausią susirūpinimą jai kėlė tai, kad būsimoji Luko žmona 
išvarys ją iš namų kartu su vaiku. 

— Aš neleisiu jai šitaip pasielgti, prižadu, — užtikrino jis ir vėl pa- 
glostė apvalų pilvą, kuriame augo jo sūnus. 

- Ji nepakęs, kad ir toliau jus lankyčiau, - liūdnai nusišypsojusi 
tarė ji. - Pasiilgsiu jūsų naktimis, pone. 

Aš tikriausiai taip pat tavęs pasiilgsiu, pamanė likęs vienas. Bet 
jei Adelė buvo šitaip pametusi dėl jo galvą, galbūt ir lovoje pasirodys 


esanti švelni ir aistringa žmona. 


Šią naktį Marta negalėjo užmigti. Galvoje sukosi viena mintis po 
kitos, ji negalėjo sulaukti, kol galės pradėti rūpintis skubiais reika- 
lais. 

Atsikėlė vos pradėjus švisti. Tada pažadino kartu su ja ir vaikais 
miegojusią tarnaitę, kaip ir kiekvienąkart, kai Kristianas būdavo iš- 
vykęs. Ši padėjo šeimininkei apsirengti, ir Marta nuskubėjo žemyn 
į salę. 

Ten ji paprašė Jurgio ir Davido, kad mandagiai pakviestų į pilį 
kaimo seniūną Jozefą ir kunigą Sebastianą. Pas vežikus Hansą ir 
Fridrichą su tokiu pat pavedimu ji išsiuntė Peterį. 

Jai reikėjo palaukti dar keletą minučių, todėl pasuko link koply- 
čios, kurioje Hilbertas jau baigė savo rytinę maldą. 

— Ar pasimelsite kartu su manimi, kad Viešpats palaimintų ir 
saugotų Kristianą bei visas čia keliaujančias vargšes sielas? - paprašė 
ji. Hilbertas nedelsė nė sekundės ir atsiklaupė šalia Martos. 

Po trumpos, bet nuoširdžios maldos už jų sumanymų sėkmę, ji 
nuėjo į kiemą ir paprašė jau laukusio Reinhardo, kad šis pabelstų į 
geležį. Taip visada buvo daroma, norint sukviesti visus gyventojus. 
Nors Kristiansdorfas buvo gana turtingas, nė viena iš trijų bažnyčių 
dar neturėjo įtaisyto varpo, kuriuo būtų galima paskambinti. 

Laimei, vietovė iki šiol dar nebuvo nusiaubta gaisro, kuris neiš- 


vengiamai užklupdavo kiekvieną didesnę gyvenvietę. Bet dėl legen- 

da tapusio Kristiansdorfo sidabro laikas nuo laiko kaimą tekdavo 
ginti nuo vagių užpuolimų. Jų metu gyventojai prieglobstį rasdavo 
siena ir grioviu apjuostoje pilyje. 

Marta pasirinko labai tinkamą laiką susirinkimui. Šiuo metu visi 
kaimo gyventojai ruošėsi dienos darbams, o kalnakasiai ėmė judėti 
į kasyklas, kuriose iki pat vakaro neišgirsdavo nieko, kas dedasi kai- 
me. 

Kristiansdorfo žmonės subėgo į aikštę susirūpinę ir išsigandę, 
klausdami savęs, kas atsitiko ir koks pavojus galėjo grėsti. 

Patys pirmieji iš pakviestų vyrų pasirodė vežikai, kuriuos Marta 
su Luku pasikvietė pokalbiui. 

Ji trumpai išdėstė visas naujienas bei savo prašymą. 

— Galite mumis pasikliauti, - visų palengvėjimui užtikrino Erid- 
richas, vyriausiasis iš abiejų brolių. - Nors aš maniau, kad senatvėje 
galėsiu patogiai įsitaisyti prie šiltos krosnies... 

Jis garsiai atsiduso ir perbraukė per savo praplikusią galvą, bet 
brolis stipriai trenkė jam į krūtinę. 

— Pailsėsi, kai pasensi. Nagi, nuveikime dar ką nors svarbaus, kaip 
senais gerais laikais, juk netrukus pasensime ir nebeiškelsime kojos 
iš kaimo. 

Vienas po kito pasirodė vyriausiasis kalnakasys, kurio ramumas 
padrąsino Martą, smarkusis kaimo seniūnas ir paskutinis atsliūkino 
kaip visada viskuo nepatenkintas kunigas. 

Netrukus aikštė prisipildė žmonių, kurie susijaudinę svarstė, ko- 
dėl nuskambėjo įspėjamasis signalas. 

Marta linktelėjo Lukui. Šis švilptelėjo ir pokalbiai akimirksniu 
nutilo. Luko padedama ji užlipo ant nedidelės statinės, kurią jau- 
nasis Kristianas atrideno tam, kad šeimininkę macytų ir girdėtų visi 
susirinkusieji. 

Dar buvo vėsus gegužės rytas, bet pirmieji saulės spinduliai jau 
skverbėsi pro debesis. Pūtė silpnas vėjas, išnešiodamas Martos žo- 


džius po visą aikštę. 

— Mes sulaukėme naujienų iš karo, kurios svarbios mums vi- 
siems, — prabilo ji. Po šių žodžių stojo mirtina tyla, ją nutraukė tik 
žirgo Žvengimas. 

— Priešai sugriovė Ramelsbergo kasyklas ir liejyklas, todėl sidabro 
gavyba ten sustabdyta neribotam laikui! - sušuko ji. Tai išgirdę ėmė 
šūkčioti žmonės, kadaise iš Harco atvykę į Kristiansdorfo kasyklas. 
Visi klausytojai persižegnojo ir pasimeldė už savo pažįstamus. 

— Riteris Kristianas keliauja čia su keturiais šimtais vyrų, moterų 
ir vaikų, — tęsė ji. - Šie žmonės karo metu prarado viską. Tarp jų gali 
būti daug jūsų giminių ar pažįstamų. Dauguma kaimų iki Magde- 
burgo yra nušluoti nuo žemės paviršiaus. Jiems bus sunku rasti ką 
nors, kad nemirtų iš bado. 

Pasigirdo šimtai balsų, susimaišiusių į vieną triukšmą, kuriame 
išryškėjo vos keletas garsesnių balsų. 

— Gal žinote, ar su jais yra mano brolis? Jo vardas - Hansas, ant 
dešinės rankos yra tik keturi pirštai, - susirūpinusi sušuko šalia Mar- 
tos stovėjusi moteris ir apsiverkė. 

— Ar šeimininkas Kristianas girdėjo ką nors apie kalnakasį Klau- 
są? — norėjo sužinoti greta buvęs vyras. Iš visų pusių pasipylė klau- 
simai. Kalnakasių vadas privalėjo įsikišti, kad įsismarkavęs būrys 
pagaliau nurimtų ir atidžiai paklausytų. 

— Aš negaliu jums išvardyti jokių vardų, - skėsčiodama ranko- 
mis paaiškino ji. - Bet visiškai nesvarbu, ar jūsų pažįstami ar svetimi 
žmonės, mes privalome jiems padėti ir pasirūpinti, kad patiems pa- 
kaktų maisto, kol sulauksime kito derliaus. 

Ji specialiai nukreipė žvilgsnį ne į kalnakasius, o į grupelę prekei- 
vių ir amatininkų. 

— Kiekvienas iš mūsų turi pasvarstyti, ar galėtų laikinai priimti 
keletą žmonių ir kiek. Taip pat reikia išsiųsti keliautojams grūdų, 
kad pakeliui nebadautų. 


Po jos ženklo šalia atsistojo Hansas ir Fridrichas. 

- Šie garbingi vežikai, kuriuos jūs gerai pažįstate, išgabens mais- 
to siuntą dar šiandien. Pamąstykime kartu, ko galėtume atsisakyti. 
Viešpats jums už tai atsilygins. 

Prieš kalbėdama toliau padarė nedidelę pauzę. 

— Aš žinau, kad atsargos prieš derliaus nuėmimą jau gerokai iš- 
tuštėjo. Bet šiems žmonėms reikia mūsų pagalbos. Prisiminkite, 
kaip patys atkeliavote čia. Jie turi dar mažiau, nei turėjote jūs, nes 
nieko nespėjo išgelbėti, išskyrus kai kuriuos įrankius. Pasižiūrėkite, 
kiek grūdų ar žirnių galėtumėte duoti, kad žmonės nebadautų! Pa- 
tikrinkite ne tik atsargų likučius, bet ir savo širdis! 

Ji vėl nutilo, norėdama, kad žmonės apmąstytų jos žodžius. 

Pirmasis tylą nutraukė kalvis Jonas. 

— Aš duosiu ožką, kad mažieji nemirtų, kai baigsis motinų pie- 
nas! - sušuko jis per visą aikštę. 

— Gerai pasakyta, meistre! Tas neramus padaras tikrai neleis 
mums nuobodžiauti kelionėje, - sušuko Fridrichas. Atrodo, kad jo 
pokštas pramušė abejingumo sieną. Vienas pažadėjo maišą žirnių, 
kitas bušelį pupelių, grūdų ar maišą miltų. Karlas taip pat paaukojo 
ožką. Vis daugiau žmonių išbėgdavo paimti ko nors, ko galėjo atsi- 
sakyti iki sulauks naujo derliaus. 

Marta nukreipė savo žvilgsnį į Sebastianą ir Jozefą. 

— Aš pasimelsiu už jų sveikatą, - arogantiškai paskelbė kunigas. 
Marta mandagiai jam padėkojo. Jai palengvėjo, nes tai buvo dau- 
giau, nei galėjo tikėtis iš šio pavyduolio. Tuo tarpu Lukas nueinantį 
Sebastianą nužvelgė su panieka. 

Prekeivis Jozefas atsikosėjo. 

— Dar šįvakar sukviesiu visus prekybininkus ir amatininkus, kad 
pasitartume, kuo galėtumėme padėti, - pranešė jis. 

Marta nuleido galvą ir akies kampučiu pažvelgė į jį, tarsi lauktų, 
kol pratęs savo kalbą. Jam neliko nieko kito, teko duoti konkretų 
pažadą. 


— Aš asmeniškai galiu paaukoti dvi ar tris žąsis. 

— Oi, dėkoju už dosnų pasiūlymą, - apsimetė esanti dėkinga 
Marta, kurios nė trupučio nenustebino Jozefo supratingumo sto- 
ka. - Bet dviejų žąsų keturi šimtai žmonių tikrai nepasidalys. Grū- 
dai arba žirniai padėtų labiau. 

- Žinoma, žinoma, - sumurmėjo Jozefas. — Aš pasižiūrėsiu, kuo 
galėčiau padėti. 

Hermano, Jono ir kitų vyrų pasisakymai dėl miesto teisių sutei- 
kimo Kristiansdorfui nesulaukė palaikymo, todėl kaimo seniūno 
nebuvo galima iškrapštyti iš jo vietos. Po Kristiano grįžimo, kai 
Albrechtas su savo žmonėmis pasitraukė, dauguma nematė poreikio 
žengti tokį žingsnį. Miesto gyventojai turėjo daugiau teisių, bet taip 
pat privalėjo perimti budėjimą bei kitus įsipareigojimus. 

Vyriausiasis kalnakasys paprašė po darbo užeiti į jo namus, kad 
aptartų, kurias kasyklas įmanoma padidinti ir kur būtų galima įreng- 
ti naujų šachtų. 

Netrukus su savo kinkiniu grįžo Hansas ir Fridrichas. 

— Na, broli, kaip jautiesi ruošdamasis ilgai kelionei? Ar niežti ko- 
jos ir rankos? - paklausė vyresnėlio Hansas. 

— Šią akimirką labiausiai niežti užpakalį, — šyptelėjęs atkirto 
šmaikštusis Fridrichas. Per šį laiką jis beveik visiškai nupliko, nors 
pražilusi barzda vis dar buvo labai vešli. 

"Tada jis susiprato ir nuoširdžiai atsiprašė pilies valdytojo žmonos 
už savo netaktišką pastebėjimą. 

Po tokios įtampos Marta negalėjo nuslėpti palengvėjimo kupino 
juoko. Ji skubiai įsitikino, kad niekas, išskyrus vežikus, jos neišgirs 
ir tarė: 

— Manau, kad šią akimirką galime bent trumpam pamiršti rūmų 
etiketą. 

Broliai pamatė jos akyse suspindusią šelmišką ugnelę ir pamerkė 
jai akį. Juk pažinojo vieni kitus dar tada, kai ji buvo vargšė jauna 
pribuvėja Marta, kuri kartu su kitais naujakuriais keliavo per Tam- 


sųjį mišką. Tais laikais broliai dar buvo druskos vežikai, tuo metu 

gabenę druską iš Halės į Bohemiją. Taip visi ir susipažino. Vėliau, 
jau įsikūrus Kristiansdortui, vežikai užsuko į jį, kad Marta pagydytų 
skaudančią Fridricho nugarą. 

Ir ta pačia proga atsitiktinai rado sidabro gyslą. Taip prasidėjo 
Kristiansdorfo klestėjimas, o dabar kaimas pasipildys dar keturiais 
šimtais gyventojų. 

— Kunai, Bertramai! - Marta pamojo neišskiriamiems draugams. 
Šiedu iš karto priėjo, Marta apsidžiaugė pastebėjusi, kad Bertramas 
labai stengiasi nuslėpti savo šlubčiojimą. 

— Būkite geri, jokite pas Kristianą ir pasakykite jam, kad šiek tiek 
maisto iškeliaus pas juos dar šiandien, - paprašė ji. Abu jaunuoliai 
pritardami linktelėjo. - Jei jūsų prireiks, likite ten arba grįžkite at- 
gal. jei Kristianas turės mums naujienų ar nurodymų. 

Ji svarstė. Ką galėtų jiems įduoti, kas būtų naudinga Kristianui 
kelionėje? Du žirgai nepaneš nieko, kas galėtų pamaitinti keturis 
šimtus žmonių. Bet tarp tų keturių šimtų tikrai yra moterų, kurios 
bent šiek tiek nusimanė apie gydymą ir ligonių slaugą. Todėl ji nu- 
bėgo į savo atsargų kamarėlę ir paėmė paprastosios kraujažolės atvi- 
roms žaizdoms gydyti bei surinko visas tinktūras karščiui malšinti. 
Su Joanos pagalba ji skubiai paruoš naujų. 

— Perduokite jam! Ir tegul Viešpats jus saugo! 

Įprastai linksmai nusiteikęs Kunas šį kartą rimtai linktelėjo ir pa- 
ėmė lauknešėlį. Tada abu su Bertramu paragino savo žirgus ir išjojo 
iš kiemo. 

Marta susimąsčiusi žvelgė jiems pavymui ir pabandė įsivaizduo- 
ti, koks vaizdas atsivers pamačius priešais atžygiuojančią Kristiano 
koloną. Suklysti jie negalėjo: iš siauro, vos matomo takelio, kuris 
atsiskirdavo nuo pagrindinio kelio ir vedė į Kristiansdortfą, išaugo 
platus ir daug išvažinėtas kelias. 

"Tuo metu pasirodė pirmieji kaimo gyventojai. Jie atnešė tai, ką 


patys vargdami galėjo paaukoti: žirnių, grūdų, pupelių... 

Pamačiusi šias gėrybes Marta iš džiaugsmo neteko žado. Ji paži- 
nojo kiekvieną kaimo gyventoją ir suprato, kad dauguma aukotojų — 
vargingai gyvenantys žmonės, besidalijantys paskutiniu kąsniu. 

Giliai sujaudinta visiems padėkojo. Netrukus tapo aišku, kad 
maisto surinkta daugiau, nei Hansas su Fridrichu galės sutalpinti į 
vežimą. Bet tai nebuvo problema. Jie juk privalėjo turėti pakanka- 
mai atsargų, kad galėtų išmaitinti keturis šimtus atvykėlių. 

Keletas arklininko padėjėjų padėjo Hansui ir Fridrichui sukrauti 
visas atsargas į vežimą. Marta atnešė didelį puodą medaus, kad šis 
pastiprintų Goslaro kalnakasių vaikų sveikatą. Peteris ir jo berniu- 
kai turės užsiėmimą - galės keliauti į mišką ieškoti laukinių bičių. 

Abu vežikai iškeliavo vežini vertingu kroviniu dar neįpusėjus 


dienai. 


Pavargusi, bet labai susijaudinusi dėl tokios kaimo gyventojų pa- 
galbos ir gerumo, Marta susmuko ant grūdų maišo, kurio Hansas ir 
Fridrichas negalėjo įtalpinti į vežimą. Ji užsidengė veidą rankomis ir 
pravirko - iš džiaugsmo ir palengvėjimo. 

Po keturių dienų grįžo Kunas ir Bertramas. Jų žirgai buvo nusiva- 
rę nuo kojų, bet patys raiteliai negalėjo nuslėpti noro pranešti Kris- 
tiano žinią. Apie jų grįžimą Martai buvo pranešta iš anksto, todėl ji 
vaikinus pasitiko tik įjojusius į kiemą. 

- Jis sakė, kad būtumėte palaiminta už savo apdairumą, - vis dar 
gaudydamas kvapą, bet entuziastingai pranešė Kunas. - Po trijų die- 


nų jie bus čia. 


Kaluakasiai iš Ra Kergo. 


Tą dieną, kai turėjo grįžti Kristianas, Marta paprašė Peterio ste- 
bėti, kada pasirodys didžiulė jo vedama kolona. Vaikinas patenkin- 
tas nauja užduotimi išskubėjo, o Marta liūdnai nusišypsojo prisi- 
minusi, kad pirmaisiais Kristiansdorfo gyvavimo metais ši užduotis 
atiteko Kunui ir Bertramui. 

Atrodė, kad visa amžinybė prabėgo nuo to laiko, kai jiedu, dar 
dešimtmečiai berniukai, lipdavo į aukštus medžius ir įsikibę į plo- 
nas šakeles stebėdavo Kristianą ir jo ginklanešį Luką. 

Dabar jie buvo suaugę vyrai: Kunas jau išdidus tėvas, o Bertra- 
mas taip pat netrukus ves. 

Mes visi senstame, susimąstė Marta. Laikas, laukiant Kristiano, 
slinko be galo lėtai. 

Pirmajam Kristiansdorfe gimusiam vaikui jau sukako trylika 
metų ir jis vogčia žvalgėsi į mergaites, išvykstant iš Erankonijos bu- 
vęs dar labai jaunas kalvis Jonas tapo gerbiamu vyru ir krūvos ne- 
rimstančių vaikų tėvu, o mažosios Joana ir Marija, kadaise tapusios 
jos podukromis, išaugo labai gražiomis jaunomis moterimis. Viena 
iš jų jau supo mažą dukrytę. 

Vežikas Fridrichas visiškai nupliko, o neišsemiama Mechthildos 
energija, atrodo, jau baigė išsekti. Geros širdies moteriškė, nuo part 
pradžių karaliaujanti virtuvėje, paskutiniu metu ėmė skųstis tinstan- 


čiomis kojomis. Kiekvienąkart susijaudinus jai imdavo trūkti oro, 

o kadangi Martos ir Kristiano išvykos į Gelnhauseną metu moters 
sveikata pablogėjo dar labiau, šeimininkė griežtai pareikalavo į jos 
vietą paskirti kitą žmogų. O šiuo metu įkalbėti ją ilsėtis bus tikrai 
sunku. Juk bet kuriuo metu pasirodys Kristianas su keturiais šimtais 
alkanų žmonių, be to, reikėjo pasiruošti dvejoms vestuvėms. 

Kristiano ir jo kolonos dar nesimatė, bet netrukus jie jau turėjo 
atvykti. Todėl Marta liko sėdėti ant grūdų maišo ir vėl paskendo 
savo mintyse. 

Man jau dvidešimt šešeri, dvigubai daugiau nei tada, kai priva- 
lėjau bėgti iš gimtojo krašto, toliau mąstė ji. Palyginus su valstiete, 
ji jau buvo pagyvenusi moteris. Bet Viešpats buvo jai gailestingas: 
Marta vis dar išliko liekna, turėjo visus dantis, išskyrus vieną krūmi- 
nį, ojos krūtys buvo per mažos, kad laikui bėgant subliūkštų. 

Vyriausiajam jos sūnui tuoj sukaks dešimt metų. Tarnaudamas 
Oto rūmuose jis buvo ne tik griežtai auklėjamas, bet ir turėjo prob- 
lemų su Randolfo sūnumi Rutgeru. Jauniausias jų sūnus, mažasis 
Danielis, taip pat netrukus turės iškeliauti, kad tam tikrą laiką ati- 
tarnavęs pažu galėtų tapti ginklanešiu. Prie dukters Klaros ji buvo 
labai prisirišusi, nes mergaitė labai supanašėjo su mama. Bet po ket- 
verių metų ji sulauks tokio amžiaus, nuo kurio merginoms imama 
ieškoti jaunikio. Marta nujautė, kad devintus metus einanti dukra 
pasirinks kitokį gyvenimą, nei dauguma kilmingų mergaičių, kurių 
pagrindinis tikslas kuo greičiau ištekėti ir taip išvengti griežto tėvo 
arba išsiuntimo į vienuolyną. 

Kristiansdorfe prabėgo lygiai pusė mano gyvenimo, svarstė ji. 
Atvykus čia buvau pati menkiausia iš visų naujakurių — dabar aš iš- 
tekėjusi už riterio ir esu pilies valdytojo žmona. 

Tikrai, jos gyvenimas keitėsi neįtikėtinu tempu. Taip pat greitai 
plėtėsi ir Kristiansdorfas. Iš pradžių čia buvo tik nedidelė proskyna 
viduryje miško. Naujakuriai labai stengėsi, pirmaisiais metais įdirbo 
gabalėlį žemės, pasėjo javų ir pasistatė nedideles trobeles. Dabar ga- 


lima atpažinti tik kaimo liepą, aplink kurią kadaise buvo išsidėstęs 

keliasdešimties pirmųjų gyventojų kaimelis. Pirmieji Kristiansdorfo 
gyventojai jau senokai nebedirbo žemės - dauguma jų gavo darbus 
kasyklose arba liejyklose. 

Gyvenvietė buvo daug didesnė už kiekvieną besikuriantį miestą. 
Čia stovėjo pilis, trys bažnyčios, buvo amatininkų ketvirtis, o arti- 
miausiu laiku turėjo būti suręsta bažnyčia prie pat pilies. Atvykstan- 
tys šimtas ar du šimtai kalnakasių, neskaičiuojant moterų ir vaikų, 
kurie dar buvo per maži dirbti, padidins iškasamo sidabro kiekį be- 
veik dvigubai. 

Įdomu, kaip sekasi Kristianui? Jie buvo susituokę jau vienuolika 
metų. Nors ji dažnai nematydavo vyro ištisas savaites, nes šis vykdy- 
davo Oto įsakymus, Marta mylėjo jį taip pat stipriai kaip tą dieną, 
kai vienas kitam prisipažino, kad myli. Kiek tęsis mūsų laimė? Ypač 
tokiais neramiais laikais... Staiga ji pajuto skausmą krūtinėje, tarsi į 
širdį būtų įsmeigtas peilis, ir susigūžė. 

Akimirksniu šalia atsirado Mechthilda. Ji nepaleido šeimininkės 
iš akių, nes pasirodė keista, kad toji nieko neveikdama sėdėjo lauke. 

— Ar gerai jaučiatės? — susirūpinusi paklausė virėja. 

Marta giliai įkvėpė. Skausmas nuslopo, ir ji nusprendė nesvarsty- 
ti, ką jis galėtų reikšti. Ji susikaupė ir įsivaizdavo, kaip Kristianas su 
savo būriu artinasi prie kaimo. 

Moteris skubiai atsistojo, norėdama nuraminti Mechthildą, bet 
galva svaigo. 

— Ramybė prieš audrą, - liūdnai nusišypsojusi tarė ji. 

Skeptiškai nusiteikusi Mechthilda pažvelgė į ją ir norėjo grįžti 
prie darbo, bet Marta pakvietė atgal. 

— Dabar eisime į mano vaistažolių kamarėlę ir paieškosime ko 
nors, kad vanduo nesikauptų tavo kojose, - energingai nusprendė 
ji ir pridūrė: - O tada pasitarsime, kas ateityje perims dalį tavo dar- 
bų. 

Kaip ir buvo galima tikėtis, Mechthilda karštai užprotestavo — 


ypač dėl antrojo nurodymo. Bet pasigailėjimo nebuvo. 

Nekreipdama dėmesio į Mechthildos prieštaravimus ji parodė į 
namus. Marta prisiminė mažojo Kristiano svaičiojimus apie tai, kad 
kažkas pasiūlė Mechthildai nedirbti. Tada ji piktai nužvelgė berniu- 
ką, o šis išsišiepė ir akimirksniu pradingo. 

Ji neleis, kad iš Mechthildos juoktųsi net jauni vaikinai. Griežta 
virėja užsitarnavo visų pagarbą. 

Marta davė moteriai nedidelę dozę rusmenės. Tada priglaudė 
rankas prie Mechthildos kūno: vieną ant širdies, kitą tame pačiame 
aukštyje prie nugaros. Ji sutelkė visas mintis į pervargusios širdies 
plakimą tarp savo rankų. Iš pradžių atrodė, tarsi jaustų kiekvieną 
dūžių neatitikimą, tada pajuto tarp rankų tekančią ir dilgčiojančią 
jėgos srovę. | 

Prieš atitraukdama rankas ji dar akimirką pastovėjo tylėdama. 
Virėja apstulbusi pažvelgė į Martą ir skubiai persižegnojo. 

- Jie grįžta, jie grįžta! — pasigirdo susijaudinę šūksniai lauke. 

Marta išlėkė į kiemą. 

Mechthilda nesikėlė. Ji vis dar suglumusi žvelgė Martai pavy- 
mui. 

— Aš nujaučiau... - galiausiai sušnabždėjo ji ir veidą nušvietė plati 


šypsena. 


Pilies kiemas prisipildė žmonių. Kaip ir buvo sutarta, Reinhar- 
das vėl davė žmonėms signalą, informuojantį apie atvykstančius kal- 
nakasius iš Harco. 

Visi iš ten kilę Kristiansdorto gyventojai buvo įpareigoti patik- 
rinti, ar tarp atvykėlių nėra giminaičių ar pažįstamų, kuriuos galėtų 
laikinai priglausti savo namuose. 

Martos širdis daužėsi iš laimės. Ji nebegalėjo sulaukti, kada pa- 
matys Kristianą. Prie jos priėjo Klara ir paėmė už rankos. 

— Ar galiu bėgti pasitikti tėčio? - paprašė ji. 

— Pirmyn! - šypsodamasi padrąsino ją motina. - Ir pasiimk kar- 


tu Danielį. 

Jaunėlis jau stovėjo šalia ir nekantraudamas trypė, kada galės iš- 
bėgti. 

Marta liūdnai nužvelgė tolstančius vaikus. Ji mielai būtų skuo- 
dusi jiems iš paskos. Bet iš jos buvo tikimasi santūrumo, todėl pilies 
valdytojo žmona privalėjo laukti savo vyro prie vartų ir sutikti jį tin- 
kamai. 

Jau iš tolo matėsi, kad per pastarąsias kelias savaites keliaudami 
į Kristiansdorfą Ramelsbergo gyventojai patyrė daug vargo ir ne- 
pritekliaus. Marta išsigando. Išskyrus keletą raitelių, visi Žmonės ėjo 
pėsčiomis. Dauguma buvo tuščiomis rankomis, kiti glėbyje nešėsi 
ryšulius arba vieną iš mažiausių vaikų. Nuovargį ir išsekimą išdavė 
eisena, nors dauguma paprastų žmonių buvo įpratę per dieną nupė- 
dinti po dešimt ar dvidešimt mylių. 

Hanso ir Fridricho vežimas važiavo niekaip nesibaigiančios ko- 
lonos gale. Jis buvo beveik tuščias, todėl jame gulėjo keletas prastai 
besijaučiančių žmonių, nėščia moteris ir pora dar labai mažų vaikų. 

Tada jos žvilgsnis nukrypo į Kristiano ir Ditricho pusę. Jie jojo 
pačioje būrio pradžioje, baigė priartėti prie pilies vartų. 

Ji skubiai pagriebė tarno ištiestą gėrimą ir nubėgo jų pasitikti. 

— Tegul būna palaimintas Viešpats, kad sugrąžino jus sveikus, - 
spinduliuodama iš džiaugsmo pasisveikino ji su vyru ir jo ginklane- 
šiu. Kristianas atrodė toks pats išsiilgęs, kaip ir ji. Vyras paėmė taurę 
šalto alaus ir godžiai nugėręs perdavė ją Ditrichui. 

Tuo metu Marta turėjo galimybę apžiūrėti abiejų raitelių veidus. 
Jie atrodė pavargę. Net iš po storo dulkių sluoksnio vos matomos 
akys buvo aptemusios ir pajuodusios. Abu atrodė pasenę keleriais 
metais, Ditrichas buvo suvyriškėjęs. 

Formaliai pasveikinusi atvykėlius Marta pasitraukė į šoną leis- 
dama kolonai įžygiuoti pro vartus. Pilies kiemas greitai prisipildė 
žmonių, kilo didelis chaosas. 

Dauguma atvykėlių ėmė verkti iš palengvėjimo, kai kurie iš jų 


klaupėsi ant kelių ir meldėsi. Tarnaitės pilstė alų ir dalijo duoną. 

Netrukus moterys buvo apsuptos žmonių. Martos prašymu senoji 
Greta taip pat atėjo į pagalbą. 

Pirmieji Kristiansdorfo gyventojai jau brovėsi pro žmonių mi- 
nią, ieškodami pažįstamų veidų. Netrukus pasigirdo pirmieji nu- 
stebusių atvykėlių bei Kristiansdorto gyventojų šūksniai, žmonės 
glėbesčiavosi ir bučiavosi. Jie netikėjo, kad kada nors vėl susitiks. 

Marta atitraukė akis nuo įsišėlusios minios ir nusekė paskui Kris- 
tianą. Šis nušoko nuo žirgo ir draugiškai paplekšnojo jam per kak- 
lą. 

— Šaunuolis, — sušnabždėjo jis. — Puikiai išsilaikei. - Netrukus 
prie jų priėjo mažasis Kristianas ir paėmė žirgą. 

— Ar galėsi pasirūpinti moterimi vežime? — pirmiausia papra- 
šė Martos. - Ji turi gimdyti, mes bijojome, kad nepavyks laiku jos 
atgabenti. — Jo veidas apsiniaukė. - Pakeliui jau netekome vienos 
gimdyvės ir jos kūdikio. 

Marta linktelėjo ir nieko nelaukdama apsisuko. Prireikė laiko, ko! 
įsivyravusiame sąmyšyje pamatė Hanso ir Fridricho vežimą. Tada ji 
ėmė brautis jo link. 

Gimdyvė vis dar raitėsi ant medinio vežimo pagrindo, jos kakta 
bei tamsūs plaukai buvo šlapi nuo prakaito. Šalia sėdėjo dvi susirū- 
pinusios moterys ir kažko ieškodamos žvalgėsi po minią. Netoliese 
verkšleno trys vaikai. 

— Ponia, išgabenkite mane iš čia, - sudejavo moteris. - Juk nega- 
liu visiems matant pagimdyti to išperos! 

- Jis beldžiasi į šį pasaulį per anksti, - sušnabždėjo viena moteris 
Martai. 

Ši skubiai pakvietė du netoli stovėjusius vyrus ir liepė nunešti 
moterį į vaistažolių kamarėlę. Joana jau buvo išgirdusi apie įvykusią 
nelaimę ir nusekė jiems iš paskos. 

Marta dar eidama pasiraitojo rankoves, išsiuntė vyrus laukan, už- 


degė žvakę ir pakėlė gimdyvės sijonus aukštyn. 

— Galvutė jau beveik kyšo! Greičiau - rankšluosčių ir šilto van- 
dens! - Joana išbėgo jų atnešti. 

Marta užsipylė vandens ant rankų ir jas nusimazgojo. Tada su- 
kalbėjo maldą ir atsistojo nepažįstamosios tarpukojyje. Ji vos spėjo 
laiku, nes kito sąrėmio metu pasirodė kūdikio galvutė. Dar vienas — 
ir Marta galės paimti naujagimį. 

Pribuvėja nupjovusi virkštelę susirūpinusi apžiūrėjo mažytį pa- 
darėlį. Jis judino rankytes ir kojytes, bet neišleido jokio garso. 

— Arjis miręs? —- suaimanavo nepažįstamoji. 

— Ne, gyvas. 

Gimdyvė daugiau nieko nekalbėjo, o Marta dabar neturėjo laiko 
su ja šnekučiuotis. Grįžusi Joana apsiėmė rūpintis gimdyve, todėl 
pribuvėja skubiai nuprausė naujagimį, išvalė gleives iš burnos bei 
nosies ir atsargiai įpūtė oro mažam žmogučiui. 

Pagaliau jo krūtinė ėmė kilnotis pati, o po akimirkos virpančiu 
balsu protestuodamas pranešė apie savo atėjimą į šį pasaulį. 

Marta lengviau atsikvėpė. 

— Tai berniukas! - sušuko ji gimdyvei. 

Nepažįstamosios veidą nušvietė džiaugsmas ir palengvėjimas, 
bet netrukus jis peraugo į susirūpinimą. 

— Ašjau turiu keturis. Kaip reikės visus išmaitinti ? 

— Dabar jūs saugi, - nuramino ją Marta. 

Nors susitepė suknelę, o kūdikis dar nebuvo visiškai nupraustas, 
bet ji nedelsė nė minutės. 

— Nunešiu jį kapelionui! — pareiškė ji. - Kokiu vardu jį krikšty- 
site? 

— Fryderis, kaip ir jo senelis. 

Marta pagriebė vaiką, susupo jį į keletą drobių ir išbėgo laukan. 

Tada ji užsilipo ant maišo, kuris dar neseniai, o atrodė prieš visą 
amžinybę, buvo jos krėslas, apsižvalgė aplink, bet niekas neatkreipė 


dėmesio. 

— Gal reikia pagalbos? — pasisiūlė Peteris. Marta linktelėjo, ir 
berniukas nubėgo prie pilies vartų. Trumpai pasikalbėjęs su sargybi- 
niu jis gavo leidimą trenkti į geležį. Atkreipti susirinkusiųjų dėmesį 
galėjo tik šiuo būdu. 

"Tai suveikė: švilpimo ar šūkavimo įsiaudrinę žmonės net nebūtų 
išgirdę, o dabar jie akimirksniu nutilo ir apsižvalgė aplink. 

Marta išsitiesė ir pakėlė į viršų mažą ryšulėlį, kuris išvydęs saulės 
šviesą pranešė apie save garsiai suklykdamas. 

— Pažvelkite! - sušuko ji. - Tai pirmasis vaikas iš Ramelsbergo, 
kuris gimė Kristiansdorfe. Berniukas! Jo motina jaučiasi gerai! 

Į Martą ir mažytę jos naštą buvo nukreipti nustebę, sumišę ir lai- 
mingi žvilgsniai. 

— "Tai turėtų būti geras ženklas! — iš minios atsiliepė vyras. - Te- 


gul Viešpars laimina jus ir šį vaiką! 


Vakare Marta negalėjo pasakyti, kokius darbus nuveikė per li- 
kusią dienos dalį. Jos pečius užgulė per didelė našta. Kai atvykėliai 
pavalgė ir atsigėrė, kalnakasių vadas ėmė skirstyti nakvynę. Tada ir 
prasidėjo pirmieji nesutarimai. 

Marta vėliau sužinojo, kad tarp Goslaro ir Kristiansdorto gyven- 
tojų vyko ne tik džiaugsmingi susitikimai. Vienas iš Hermano vyrų 
dėl seno ginčo užsipuolė seną pažįstamą, kitas pradėjo muštynes, 
kai sužinojo, kad kelerius metus nematyta sesuo ištekėjo ne už to 
vyro, kurį buvo išrinkęs brolis. 

Visi darbai baigėsi jau sutemus: atvykėliai buvo išskirstyti, ligo- 
niais pasirūpinta. Pagaliau vėl įsivyravo ramybė. 

Tada ir Kristianas rado šiek tiek laiko nusiprausti nuo odos dul- 
kių sluoksnį. Marta jau buvo apsivilkusi švarią suknelę ir kartu su 
Ditrichu, Luku, Raimundu, Elžbieta ir Reinhardu susėdo pasistip- 
rinti bei aptarti naujausių įvykių. 

— Ar pakeliui netekote daug žmonių? - pasiteiravo susirūpinusi 


Elžbieta. 

Kristianas stuktelėjo Ditrichui į pašonę, taip paragindamas jį 
prabilti. 

- Septynis, - tarė šis. Jo veidas apsiniaukė, jis tapo mažiausiai de- 
šimčia metų vyresnis. - Vienas neteko rankos, norėdamas pakalnėje 
pakišti po ratu stabdį, ir nukraujavo, nespėjome niekuo jam padė- 
ti. Du senukai taip nusilpo, kad pargriuvę nebeatsistojo. Dar viena 
moteris mirė gimdydama. Kūdikio taip pat nepavyko išsaugoti, nors 
savo būryje turėjome slaugytoją. 

— Dauguma maitinančių motinų pakeliui pritrūko pieno, - pri- 
dūrė Kristianas. - Bet, dėkui Dievui, kalvių atsiųstos ožkos išsaugo- 
jo bent daugumos kūdikių gyvybes... visų, išskyrus du. 

Elžbieta persižegnojo ir visi pasimeldė už mirusiuosius. 

Atrodė, kad Kristianas ir Ditrichas nelabai nusiteikę pasakoti 
daugiau apie savo žygį. Rūškani jų veidai išdavė pakankamai. Visų 
nuostabai, jie išklojo naujienas apie karo eigą po nepavykusio Hein- 
richo antpuolio prieš Goslarą. 

Pakeliui jie susidūrė su Hermano kariuomenės dalimi, kuri trau- 
kėsi pralaimėjusi kovą Tiuringijoje. 

— Dar tebeliepsnojant Ramelsbergui Liovė išsiuntė savo kariuo- 
menę iš Goslaro ir įsakė pulti Tiuringiją bei sumaišyti ją su Žžemė- 
mis, —- žmonai ir bendražygiams pranešė Kristianas. - Jie sudegi- 
no karaliaus rūmus, moterų vienuolyną ir Nordhauseną, sugriovė 
Miulhauseno rūmus, žudė ir plėšė. Apie tai sužinojęs Liudvikas fon 
Tiuringietis patraukė savo būrius ir skubiai nusekė paskui Heinri- 
cho kariuomenę. Skerdynės baigėsi mūsų sąjungininkų pralaimė- 
jimu. Buvo daugybė žuvusiųjų, Liudvikas bei jo brolis Hermanas 
buvo paimti į nelaisvę. Dauguma riterių iš tų keturių šimtų nuga- 
benti į Braunšveigą. 

Kristiano žvilgsnis nukrypo į Luko pusę. 

— Ar sužinojai, kada markizas prisijungs prie kariuomenės, sto- 


siančios prieš Otą? Ar tai, kaip planuota, prasidės liepos dvidešimt 


penktąją? 

Lukas linktelėjo. 

— Niekas nepasikeitė. Panašu,kad imperatorius nori pirmiausia 
susitvarkyti su maištininkais. 

Kristianas šią naujieną priėmė skeptiškai. Jei imperatorius tikrai 
to imsis, Liovės sužlugdymas bus neišvengiamas. Tolesni Luko žo- 
džiai įrodė, kad Fridrichas Barbarosa tam pasiruošęs. 

— Dar prieš išsiųsdamas savo kariuomenę, imperatorius ketina 
perimti Bavarijos perdalijimą. Otas kartu su savo palyda išvyks lie- 
pos pradžioje. Jo broliai keliaus kartu su mumis. 

Ką gi, lieka vos daugiau nei keturios savaitės, šiek tiek nusirami- 
nęs pagalvojo Kristianas. Vienu ypu ištuštinęs taurę jis norėjo stotis 
ir kartu su Marta eiti į savo kambarį. 

Dievas mato, kaip ilgėjausi šios akimirkos, mąstė jis. Bet jei da- 
bar pat kartu su ja neužlipsiu į viršų, užmigsiu iš nuovargio Martai 
nespėjus uždaryti durų. 

Lukas tęsė toliau, todėl Kristianas akimirkai sustojo. 

— Markizas šį kartą nenori, kad keliautum į mūšį. Jis mano, kad 
tau bus geriau likti čia ir pasirūpinti, jog nauji žmonės kuo greičiau 
pradėtų sidabro gavybą. Iš tavęs jis pageidauja penkių riterių ir dvie- 
jų tuzinų ginkluotų vyrų. 

— Vadinasi, mes turime dar keturias savaites nuspręsti, ką siųsi- 
me, - atsakė Kristianas ir atidžiai nužvelgė jaunesnįjį draugą. - Ko- 
dėl man atrodo, kad kažką nuo manęs slepi ? Nagi, klok visas blogas 
naujienas! 

— Na taip... - Lukas delsė. Kristiano tiesmukumas jį sutrikdė. — 


Mielai vesiu tavo vyrus į karo žygį. Bet prieš tai turiu vesti... 


— Aš esu tokia laiminga, mano vyre. Padarysiu viską, kad būtu- 
mėte laimingas, — sušnabždėjo Adelė, kai iš jų miegamojo išėjo pas- 
kutinieji svečiai. 

Lukas kaip įmanydamas stengėsi, kad ji nepastebėtų skeptiškos 
jo požiūrio ir elgesio. Galbūt, nepaisant visko, jie sukurs puikią 
šeimą. 

Tiesa, ji įviliojo vyrą į spąstus ir apgaulės būdu privertė vesti. Tai 
vis dar siutino jį, nors atrodė, kad tikrai patinka šiai patraukliai mer- 
ginai. Lukas žinojo, kad daugelis riterių pavydi tokios geros partijos. 
O kada nors juk vis tiek turėjo vesti. Netrukus sukaks trisdešimt 
metų, ir jis tikrai negali visą gyvenimą slapčia žavėtis Marta bei pa- 
vydžiai stebėti, kokia ji laiminga su Kristianu. Pavydas yra mirtina 
nuodėmė. 

Jis švelniai priglaudė Adelę ir svarstė, kokį žingsnį žengti toliau. 
Jam niekada dar nebuvo tekę turėti nekaltos merginos. Jis stengėsi 
būti rūpestingas, kad nesukeltų nuotakai papildomo skausme. 

Lukas negalėjo prisiversti pabučiuoti jos į lūpas. Visgi per mažai 
vienas kitą pažinojo. Todėl pabučiavo į kaktą. Ji ilgesingai sudejavo 
ir prisiglaudė dar arčiau. 

Po antklode prie kūno lietėsi merginos krūtys. Jis jau anksčiau 


pastebėjo, kad jos didesnės, nei buvo galima tikėtis. 

Dėl Dievo meilės, ji tikrai buvo patraukli. Nors protas buvo nu- 
sistatęs prieš ją, kūnas turėjo kitą nuomonę ir skatino pasinaudoti 
šia galimybe. 

Nenorėdamas jos išgąsdinti, Lukas ėmė švelniai glostyti merginos 
kaklą, lėtai slinkdamas link krūtinės. Jis negalėjo nugalėti noro gla- 
monėti užburiančius iškilumus. Jai aistringai suaimanavus, pasijuto 
padrąsintas imtis tolesnių veiksmų. Tada nuleido galvą tarp krūtų ir 
liežuvio galiuku ėmė vedžioti aplink sustandėjusius spenelius. Atro- 
dė, kad jai patinka. Mergina vėl sudejavo ir išsirietė priešais. 

Neatsitraukdamas nuo iškilumų, jis dešine ranka slydo žemyn, 
glostė klubus, šlaunis, kol atsargiai pasiekė intymiausią jos kūno 
vietą. 

Ji staiga įsitempė. Patraukęs ranką jis vėl ėmė glamonėti merginą, 
norėdamas, kad ši atsipalaiduotų. Tada vėl ėmė brautis svarbiausio 
taško link. 

— Kąjūs darote? - piktai sušnypštė ji ir stipriai suspaudė kojas. 

Jis nenoromis atitraukė lūpas nuo jos krūtų. 

— Tai, ką jaunavedžiai įprastai daro vestuvių naktį, - pabandė at- 
sargiai paaiškinti Lukas. 

— Juk tai begėdiška! Nuodėmė! - sušuko ji ir supykusi bandė pa- 
traukti jo ranką nuo savo šlaunies. 

Negalėdamas parikėti tuo, ką mato, jis įsispoksojo tiesiai jai į akis. 
Nejaugi mergina tikrai tokia neišmanėlė, kaip ką tik pasirodė? 

Sustandėjusi jo lytis spaudė kuo greičiau atlikti šį reikalą, bet jis 
vis dar žvelgdamas jai į akis matė jose įsižiebiančias įniršio ugneles. 

— Kaip, Jūsų manymu, atsiranda vaikai? — pasiteiravo jis. 

Ir sulaukė atsakymo, kurio iš anksto bijojo. 

- Žinoma, bučiuojantis! Tikrai ne tokiu šlykščiu ir netinkamu 
elgesiu, kurį man vos pavyko sustabdyti. 

Jei situacija būtų šiek tiek kitokia, o ši naktis nebūtų jo vestuvių 


naktis, Lukas iš tokių žodžių tikrai skaniai pasijuoktų. 

— Bijau, kad turėsiu jus nuvilti, mano žmona, bet jei mes tik bu- 
čiuosimės, tikrai nesulauksime paveldėtojų. Kaip galvojate, iš kur 
po vestuvių nakties ant patalynės atsiranda kruvinų dėmių? 

Ji pažvelgė į Luką: iš pradžių akyse atsispindėjo jos sumišimas, 
kuris peraugo į baimę. Jam pagailo merginos. Juk ji nekalta, kad 
kažkas prikišo į galvą kvailysčių. Galbūt ji pati padarė tokias išva- 
das klausydamasi keliaujančių muzikantų dainų, kuriose buvo pasa- 
kojama apie slaptus žvilgsnius, pavogtus bučinius. Jaunų kilmingų 
mergaičių auklėjimas buvo pagrįstas tuo, kad jos į vestuvinį guolį 
privalėdavo atsigulti nieko nenutuokdamos apie meilės reikalus. 
Nors paskutiniu metu tai pavykdavo itin retai. 

— Atsipalaiduokite, - pabandė nuraminti Lukas. — Neatsitiks 
nieko netinkamo ar prieštaraujančio Dievo valiai. 

Jis ėmė atsargiai ją myluoti, bet šį kartą nesulaukė nė vieno aist- 
ringo atodūsio. 

— Nebijokite manęs, - sušnabždėjo jai į ausį. - Kuo mažiau įsi- 
tempsite, tuo mažiau skausmo suteiksiu. 

Žvakių šviesoje pastebėjo, kaip mergina giliai įkvėpė ir pasisten- 
gė atsipalaiduoti. Bet kuo arčiau jo ranka slinko tarp jos šlaunų, tuo 
labiau ji įsitempdavo. | 

Kaip ir buvo galima tikėtis, ji buvo sausa. Bet tuo jis pasirūpino 
iš anksto. Tilda davė nedidelį indelį su gardžiai kvepiančiu aliejumi, 
kurį jis įtrynė Adelei tarp šlaunų. 

— Tai padės mums atsipalaiduoti, - užtikrino jis, kai jaunoji žmo- 
na metė pasibaisėjimo kupiną žvilgsnį. 

Mintyse piktdžiugiškai įsivaizdavo, kaip ji sureaguotų sužinoju- 
si, kad šis aliejus gautas viešnamyje. Na taip, Martos jis tikrai nebūtų 
to prašęs. 

Adelė sukando dantis ir leido Lukui pabaigti. Šis norėjo pasta- 
tyti tuščią indelį ir kaip tik tuo metu nuo jo nuslinkusi antklodė 
atidengė jo kūną, o kartu ir iškilusią lytį. 


— Visagali, kas tai? — išplėtusi akis pralemeno ji. 

— Su juo yra gaminami vaikai, - kiek galėdamas kantriau paaiš- 
kino jis. Merginos naivumas varė iš proto. Jo rankos vėl atsidūrė ant 
krūtų, o koja bandė įsisprausti tarp tvirtai suspaustų Adelės šlaunų. 
Tada užgulė ją visu kūnu. 

— Baikite! - sušuko ji ir ėmė kumščiuotis, tikėdamasi, kad privers 
vyrą nuo jos nulipti. 

Luko kantrybė išseko. Jis čiupo jos alkūnes ir prispaudė prie pa- 
galvės. Ilgiau laukti negalėjo. Galų gale juk ji norėjo šių vestuvių, o 
nejis! 

— Nejaugi tikrai manote, kad santuokos įtvirtinimui pakanka tik 
bučinių? — pasidomėjo jis. Adelė linktelėjo. 

— Tada man labai gaila, bet privalėsiu jus pamokyti kai ko geres- 
nio. 

Jis ir toliau laikė nutvėręs jos rankas, keliu skaudžiai prispaudė 
jos kojas, kad šios nenoromis išsiskėtė. 

— Kaip galite šitaip elgtis? - klyktelėjo ji. 

Luko įniršis vis didėjo. Jie neturėjo kito pasirinkimo. Norėdami 
įrodyti, kad prieš vestuves tarp jų neįvyko nieko negarbingo ir Adelė 
dar buvo nekalta, rytoj visiems privalės parodyti kruvinas dėmes ant 
patalynės. 

— Jūs pati norėjote šios santuokos. Įviliojote mane į spąstus ir 
privertėte paprašyti jūsų rankos, nors aš jūsų nė negeidžiau, - užsi- 
puolė ją. - Todėl dabar priimkite visas pasekmės ir leiskite pabaig- 
ti iki galo! Troškote vyro vestuvių guolyje, todėl dabar atlikite, kas 
priklauso! 

Aliejus padėjo jam lengviau įsiskverbti. Pajutęs pasipriešinimą 
jis trumpam sustojo jos viduje. Kai ji suriko, Lukas tęsė toliau. Jis 
tikėjosi, kad greiti judesiai greičiau pažeis mergystės plėvę, ir viskas 
bus baigta. Mergina drebėjo, todėl vyras jautėsi ne taip, kaip turėtų 
jaustis pirmąją vestuvių naktį. 

Bet būtų galėjęs prisiekti, kad vieną akimirką ji išsirietė taip, tarsi 


norėtų iš jo gauti dar daugiau. Bet tada vėl susigūžė, lyg būtų su- 

čiupta daranti kažką uždrausto, nuleido kojas ir liko gulėti nejudė- 
dama. 

Laimei, viskas greitai baigėsi. Vis dar įniršęs Lukas sušvokštė: 

- Štai taip daromi vaikai! Jūs pati to norėjote, - ir ištraukęs savo 
lytį atsitraukė nuo jos. 

Mergina susisupo į antklodę ir nusisuko. Netardama nė žodžio ji 
gulėjo demonstratyviai atsukusi jam nugarą. Neverkė, tokiu atveju 
bent būtų galėjęs paguosti, bet atrodė labai įžeista. 

Lukas keikė savo likimą. Kodėl būtent jam visada pakliūdavo 
nuotakos, kurios lovą laikė didžiausios nuodėmės vieta? Pirmąja 
šios rūšies atstove jis sėkmingai atsikratė. Nesvarbu, kad sužieduo- 
tuvių atšaukimas kainavo jo palikimą. 

Jis tikėjosi, kad Adelė geidžia jo kaip vyro. Bet vos prieš akimirką 
paaiškėjo, kad ji ne ką geresnė už Zigrūną, kuri dar prieš vestuves 
grįžo atgal į vienuolyną. 

Visos merginos, kurias iki šios nakties laikė savo glėbyje, atėjo 
pas jį trokšdamos aistros ir meilės. Jos mėgavosi jo švelnumu ir jėga, 
atrodė, kad jos niekada nepasisotins. Lukas su liūdesiu prisiminė 
aistrą ir norą, kurį įprastai drovi Raina parodydavo lovoje. Rafinuo- 
tus Katrinos ir Lizabetės meilės žaidimus. Ir švelnias, bet dar aistrin- 
gesnes naktis su jauna Braunšvaigo nakvynės namų šeimininke. 

Net ir prieš kelias dienas susituokę Bertramas su Marija atrodė 
negalintys atsidžiaugti vienas kitu. 

Kodėl būtent jo naujai iškepta žmona turėjo būti tokia nemokša 
ir naivuolė? Nebėra jokių šansų jos atsikratyti. 

Lukas atsisėdo ant lovos krašto, atsukęs nugarą į Adelę, atsikosė- 
jo ir tarė: 

— Rytoj iš pat ryto galėsime pademonstruoti paklodę, kuri įro- 
dys, kad mano ir jūsų garbė iki pat vestuvių liko nesuteršta. Nepai- 
sant spąstų, kuriuos man paspendėte. Jeigu iš karo grįšiu gyvas ir 


sveikas, išsikelsime į savo namus. 

Jis trumpam nutilo, tada tęsė toliau: 


— Nesijaudinkite, daugiau nebeliesiu jūsų naktimis. 


Ryte buvo parodyta kruvina naujai iškeptos sutuoktinių poros 
paklodė. Šiedu sustingusiais veidais stovėjo šalia ir priiminėjo ves- 
tuvininkų sveikinimus. 

— Priimkite mano atsiprašymą - elgėtės tikrai garbingai, - pareiš- 
kė Adelės brolis. Jis kartu su savo seserimi ir dvidešimties žmonių 
palyda atvyko į Kristiansdorfą prieš keletą dienų. Vyras patapšnojo 
naujajam svainiui per petį. - Dabar jau jūs privalėsite mokyti mano 
seserį paklusnumo. Nepavydžiu jums. 

Geraldas nusijuokė, bet Lukas net nešyptelėjo. 

Jam nepatiko nei Adelė, nei jos brolis. Bet dar sunkiau buvo pa- 
kęsti Kristiano ir Martos veido išraiškas. 

Kai tik pasitaikė proga užbaigti ceremoniją ir nepasirodyti ne- 
mandagiam, jis tarė: 

— Mes privalome išvykti laiku. Mūsų laukia markizas. 

Tada apsisuko ir nuėjo į arklides. 

Lukas troško kuo greičiau išvykti iš čia - toliau nuo savo žmonos, 
kuri pastūmėjo jį poelgiui, už kurį pats save niekino, nors jo padėties 
vyrai nematytų nieko negarbingo. Tikriausiai dauguma vestuvinių 
naktų vykdavo panašiai. Kita vertus, juk jis tik atliko savo pareigą, 
tam turėję pilną teisę. 

Bet kažkodėl visa tai jam atrodė niekinga. Lukas jautėsi susitepęs, 
kad privertė moterį jam atsiduoti. Ir visiškai nesvarbu, kad dabar ji 
priklausė jam ir pati troško šių vestuvių. 

Jis stengėsi nustumti į šalį mintis, kaip atrodys būsimas jų gyve- 


nimas, kai grįš iš karo. 


Marta žvelgė į tylinčius sutuoktinius. Tikriausiai vestuvinė jau- 


navedžių naktis praėjo ne taip, kaip buvo tikėtasi. 

Linktelėjusi Mechthildai, ji leido jai sulankstyti paklodę ir per- 
duoti Adelei. Tada pakvietė svečius prie pusryčių stalo. 

Salėje ir pilies kieme vyravo didesnis šurmulys nei įprastai. Tai 
nebuvo susiję su vakarykštėmis vestuvėmis, nors nuotaka ir jos bro- 
lis atvyko su dvidešimčia palydovų. Iš karto po pusryčių turėjo iš- 
vykti vyrai, kurie prisidės prie markizo kariuomenės. Gerardas ir jo 
vyrai taip pat prie jų prisijungs. 

Nors Kristianas pagal Oto nurodymą šį kartą į karo žygį neke- 
liaus, jis su Marta palydės nedidelį būrį iki pusiaukelėje tarp Kris- 
tiansdorto ir Meiseno esantį Marijos vienuolyną. Ten jie dalyvaus 
Ditricho įšventinimo į riterius ceremonijoje. 

Markizas nusprendė pasiimti jaunesnįjį sūnų į žygį tik paskelbus 
jį riteriu. Ditrichas dalyvavo imperatoriaus miesto Goslaro gynime 
ir Otas tikėjosi, kad šis įvykis bei prisidėjimas prie Liovės priešų ka- 
riuomenės padės atgauti jam gerą vardą bei garbę prieš imperato- 
rių. 

Savaime suprantama, Kristianas, buvęs jo mokytojas, ir Marta 
nenorėjo praleisti didžiosios Ditricho dienos. 

Nors būsimasis riteris iš karto po įšventinimo patrauks į karą, jie 
šį kartą dėl jo nesijaudino. Daug didesnį nerimą kėlė Lukas. 

Buvo neįmanoma nepastebėti, kad tarp jo ir Adelės kilo gin- 
čas. Nekokia santuokos pradžia, kuri ir prasidėjo tokiu negarbin- 
gu būdu. Jie iš visos širdies linkėjo draugui laimingos sąjungos. Bet 
jei nori padėti Lukui, geriausia būtų pirmiau pasirūpinti jaunąja jo 
žmona. Ši stovėjo šalia jos ir sustingusiomis akimis žvelgė į tuštumą. 
Tuo metu sutuoktinis nusprendė praleisti pusryčius ir pasirūpinti 
žirgais. , | 

Marta parodė Adelei vietą prie stalo šalia savęs ir padrąsindama 
nusišypsojo. Būdama jau ištekėjusi moteris, Luko žmona paslėpė 
savo šviesias garbanas dailiai išsiuvinėtu gobtuvu. 

— Koks gražus darbas, - po maldos suvaidinusi nustebusią pagy- 


rė ją Marta. Ji niekada neišmoko tokių rankdarbių, dėl savo kilmės 

ir daugybės dabartinių įsipareigojimų neturėjo tam nei progos, nei 
laiko. Iš tiesų Adelės siuviniai jos nė kiek nedomino. Bet Marta ne- 
žinojo, kokia tema galėtų sukelti jaunosios susidomėjimą. 

— Taip manote? — Adelės veidą nušvietė pasitikėjimo savimi ku- 
pina šypsena. - Kunigaikštienė Jadvyga sakydavo, kad tarp mergai- 
čių nebuvo kitos tokios gabios mokinės kaip aš. 

Marta jai nusišypsojo, pripildė jos dubenį saldžia koše ir palaukė, 
kol ji nuris pirmąjį šaukštą. 

Kadangi Adelė godžiai puolė prie maisto, naktį neturėjo įvykti 
nieko baisaus — išskyrus tai, kad ji susirgo nuo savo išdidumo, pa- 
galvojo Marta ir pajuto, kaip vos juntama antipatija didėja. Vargšas 
Lukas! Kokia nemiela jam turėjo būti žmona, jei užuot likęs su ja, 
mieliau pasirinko karą? Kodėl jis vis dėlto paprašė jos rankos? 

Bet kas atsitiko, tas atsitiko. Jei ji nenori apsunkinti savo drau- 
gui gyvenimo ir siekia išvengti nesusipratimų pilyje tuo metu, kai 
jos nebus, Marta nusprendė kaip nors paversti jaunąją Luko žmoną 
savo sąjungininke. 

- Čia niekas nemoka taip nuostabiai siuvinėti, - sušnibždėjo ji 
Adelei. - Jei rastumėte laiko išsiuvinėti keletą altoriaus staltiesių 
mūsų koplyčiai, tikrai sulauktumėte kapeliono simpatijų. 

Iš Adelės veido išraiškos ji suprato, kad pasiūlymas buvo labai 
taiklus. 

Gera mintis, duoti Luko žmonai naudingo darbo, kurio šiuo 
metu Kristiansdorfe netrūko. Tos keturios savaitės nuo Goslaro 
kalnakasių atvykimo Martą labai išsekino. Be Mechthildos, Gretės 
ir savo podukrų pagalbos ji niekada nebūtų susitvarkiusi su būti- 
niausiomis užduotimis. 

Bet tokia kilminga dama kaip Adelė tikrai negalėtų priimti kal- 
nakasių šeimų, lankyti ligonių ir gimdyvių arba padėti Joanai ga- 
minti vaistus. Kad priprastų, jaunoji moteris turi pradėti nuo to, ką 


tikrai moka. 

Adelė turi būti užsiėmusi bent tol, kol Marta ir Kristianas grįš iš 
Ditricho įšventinimo riterius. Tegul ji, prižiūrima Hilberto, siuvi- 
nėja altoriaus staltieses, kad neimtų siausti pilyje ir nešokdintų visų 
tarnaičių iš eilės. 

Kristianas kaip galėdamas greičiau baigė pusryčiauti ir pakilo 
nuo stalo. Šiandien jiems dar reikės nukeliauti dešimt mylių ir būti- 
na atvykti anksčiau nei markizas. 

Maistas ir reikalingi daiktai jau buvo supakuoti. Tuo pasirūpino 
ginklanešiai ir arklininkai, kuriems vadovavo Lukas. Šis labai apsi- 
džiaugė, galėdamas išvengti pusryčių ir savo žmonos. 

Netrukus keliautojai buvo pasirengę išvykimui: keturi riteriai 
ir dvi dešimtys karių, kurie vadovaujami Luko lydės markizą Otą 
į imperatoriaus karo žygį, Geraldas ir jo vyrai, taip pat Ditrichas, 
Kristianas ir Marta, kartu su keletu savo žmonių dalyvausiantys 
įšventinimo ceremonijoje. 

Visus labai nustebino senosios Gretės pageidavimas keliauti kar- 
tu. Jos vežimas vėl prisipildė. Nors Marta tikėjosi įkalbėti ją likti kai- 
me, markitantė nusprendė grįžti prie senojo amato ir lydėti vyrus į 
karą. Atgrasyti ją nuo šios užmačios buvo neįmanoma, 

— Ar nemanai, kad tavo amžiaus moteriai būtų daug saugiau likti 
čia? - daug gyvenimo mačiusios magdeburgietės paklausė Marta. 

- Čia tu visada uždirbsi, pažadu! Padėk man ir Joanai rūpintis li- 
goniais ir tau nieko netrūks. Jei norėsi, liepsiu pastatyti tau trobelę, 
pasisodinsi sodą, gausi kelias žąsis. 

Bet Gretė tik nužvelgė ją protingomis, senomis akimis. 

— Aš žinau, kad.jūs nuoširdi, jaunoji ponia, - ji atsikosėjo ir metė 
į Martą rimtą žvilgsnį. 

— Per praėjusias savaites atidžiai apsižvalgiau kaime ir apsiklau- 
sinėjau, — tarė ji ir nuleido balsą. - Net karo viduryje jausiuos sau- 
gesnė, nei viena išmintinga moteris, gyvenanti čia ir persekiojama 


kunigo Sebastiano akių. Saugokitės jo! Jis vis dar jūsų nekenčia. 

Marta negalėjo nuslėpti drebulio. Ją vėl užvaldė prisiminimai 
apie bažnyčios teismą, kankinimus ir kovą dėl savo gyvybės Elbės 
vandenyse. Ji privalėjo nuryti gerklėje įstrigusį gumulą ir akimirkai 
užsimerkė. 

- Žiūrėkite savęs! - sušnabždėjo senoji Gretė. - Tegul Viešpats 
jus saugo! 

— Tave taip pat, - atgavusi kalbos dovaną pralemeno Marta. 

— Dėl manęs nesijaudinkite, - šypsodamasi atsiliepė senoji. - Aš 
susitvarkysiu. Jei jus tai nuramins, nepaleisiu iš akių jaunojo grafo 
Ditricho ir pono Luko. 


Pažadas tikrai labai nuramino Martą. 


Pilies gyventojai ir darbininkai susirinko kieme, kad atsisveikin- 
tų su išvykstančiaisiais. 

Staiga tarp eilių kilo sujudimas, Klara prasibrovė pro žmones, 
nubėgo prie Ditricho ir stypčiojo prie jo žirgo tol, kol jaunuolis at- 
kreipė į ją dėmesį. 

— Ar nepamiršite manęs, kai tapsite riteriu? — plonu balseliu pa- 
klausė ji ir nepaleido vaikino iš akių. 

Ditrichas sutriko, bet stengėsi to neparodyti. Tikriausiai po 
įšventinimo ir karo jis negrįš į Kristiansdortą - liks gyventi tėvo na- 
muose. Bet iki šiol net nebuvo pastebėjęs mažosios Martos dukters. 

- Žinoma, ne, - šypsodamasis patikino jis. 

Aštuonmetė nepatikliai pažvelgė į jį. Tada atkišo nedidelį ryšu- 
lėlį. 

— Tai jums. Saugo keliautojus. Papildomai dar apšlaksčiau kuūni- 
go Hilberto švęstu vandeniu. 

Ditrichas paėmė dovaną, atsargiai įsidėjo į savo krepšį, širdyje 
buvo sumišęs ir kartu sujaudintas. 

— Dėkoju tau, - labai rimtai tarė jis, nenorėdamas nuvilti mer- 


gaitės. 

— Tegul Viešpats jus saugo. - Tarusi šiuos žodžius Klara nubėgo, 
nei Ditrichas, nei tėvai nespėjo jai pasakyti nė žodžio. 

Marta ir Kristianas nustebę susižvalgė, tada Kristianas davė 
ženklą išvykimui. 

Martos žirgas pajudėjo, bet ji dar kartą atsisuko ir pažvelgė at- 
gal. 

Raina pasiuntė Lukui ilgesingą šypseną, Adelė piktai žvelgė savo 
vyrui ir broliui pavymui. Marija atsistojo šalia Bertramo, kad slapčia 
galėtų paimti jo ranką ir kartu pamojuoti išvykstantiems. Kristianas 
nusprendė šį kartą į karą nesiųsti podukrų vyrų ir nesileido į jokias 
diskusijas apie tai. 

Marta akies krašteliu pastebėjo, kad Ditricho žvilgsnis vis krypo 
Marijos pusėn. Jis labai stengėsi suvaldyti savo emocijas. Bet aiškiai 
matėsi, kad jam skaudu regėti laimingą porą, žengiančią į gyvenimą 


koja kojon. 


Kaip ir buvo suplanuota, Kristiansdorfo gyventojai iš laukiamų 
svečių pirmieji pasiekė Marijos vienuolyną, pastatytą prieš penke- 
rius metus. Jį pastatė cistersų vienuoliai, kurie ten gyvena bei dirba. 
Kristianas jautėsi esąs labai prisirišęs prie abato. Nors vyrai ir labai 
skirtingi, juos siejo vienas dalykas: abu buvo nusprendę apsistoti 
Tamsiojo miško viduryje ir paversti tuos žemės plotus gyvenimais. 
Jie negailėjo jėgų, nepaisė iškylančių sunkumų. 

Abacas Petras buvo liesas vyras, kurį pamačius būdavo sunku pa- 
tikėti, kad jis galėjo imtis tokio sunkaus darbo, nepaisydamas savo 
amžiaus. Kartu su vienuolika savo brolių jis išvyko iš Pfortos vie- 
nuolyno netoli Naumburgo, kad Meiseno markizo nurodymu Vieš- 
paties garbei įkurtų naują vienuolyną. Iškeliaudami vienuoliai pasi- 
ėmė tik įrankius, Bibliją ir keletą kitų vertingų knygų, porą žvakių 
bei švęsto vandens. 

Kol Šventosios Mergelės vardu pavadintas vienuolynas buvo pa- 


statytas ir galėjo vykdyti savo tiesioginį darbą, praėjo trylika sunkių 

metų. Kristianas ne kartą matė, kaip dvasiškis dirbo žemę, drožė 
medieną ir sodino vaismedžius vienuolyno sode. 

Ilgainiui buvo imta gaminti pergamentą, malti grūdus bei plėsti 
pastatus. 

Nors liesasis abatas turėjo daug pareigų, laikas nuo laiko paim- 
davo į rankas kirvį, kastuvą ar pjautuvą. „Ora et Labora - melskis 
ir dirbk, taip sako šventasis Benediktas, pagal kurio taisykles mes 
gyvename“, - vis pabrėždavo jis. 

Dabar jis išėjo pasitikti keliautojų ir pasveikinti juos toliau nuo 
vidinės vienuolyno dalies, kurioje moterims lankytis buvo griežtai 
draudžiama. 

Cistersai gyveno pagal daug griežtesnius kanonus nei kitų ordi- 
nų vienuoliai. Jie ne tik dirbdavo sunkų fizinį darbą, bet ir jų vie- 
nuolynai būdavo labai paprasti, kitokie nei kitur. Čia nebuvo nei 
varpų, nei bokštų, ant sienų nekabėjo paveikslai, nesimatė jokių 
papuošimų. 

Petras šiltai pasisveikino su atvykėliais. 

Net ir dabar jo oda buvo gražiai įrudusi, vadinasi, paskutines sa- 
vaites abatas daugiau laiko praleisdavo laukuose ir sode nei skripto- 
riume. 

Jis pasisiūlė asmeniškai priimti Ditricho išpažintį prieš naktį, ku- 
rią būsimasis riteris tradiciškai praleis melsdamasis. 

Kristianas pažvelgė į savo globotinį padrąsindamas, tada perdavė 
savo žirgą vienam iš brolių, atskubėjusių paimti svečių arklius ir pa- 


rodyti jų kambarius. 


Akimirką Marta, Kristianas ir Lukas stovėjo šalia nepratardami 
nė žodžio, kol galiausiai Marta prabilo: 

— Eime, pasivaikščiokime trumpam iki upės! Kas žino, kada dar 
turėsime keletą minučių atsipūsti nuo pečius užgulusių pareigų. 

Be to, mąstė ji, niekas negalėjo žinoti, kada pamatys iš karo su- 


grįžusį Luką. 

Kristianas pritardamas linktelėjo ir ištiesė jai ranką. 

Lukas svarstė, gal geriau dingti ir palikti juos dviese. Jis neturėjo 
nė menkiausio noro kalbėti apie savo nevykusią santuoką. Bet Mar- 
ta nusišypsojo ir nesuteikė galimybės pasprukti įbrukdama į ranką 
šiek tiek maisto, kurio buvo įdėjusi Mechthilda. 

Jie pasuko link upelio. 

Kepino saulė, netoliese esančio vandens čiurlenimas susiliejo su 
malūno traškėjimu, aplink skraidė drugeliai, pieva buvo nusėta įvai- 
riaspalvėmis gėlėmis. 

Kristianas ištiesė savo apsiaustą, kad ant jo nesutepdama sukne- 
lės galėtų atsisėsti žmona. 

Marta atlaužė tris gabalus šviežios duonos, virtuviniu peiliu at- 
pjovė po storą riekę mėsos ir padalijo. 

Kai visi pavalgė, Marta atsuko veidą į saulę ir užmerkusi akis mė- 
gavosi šiltais jos spinduliais. Jai visiškai nerūpėjo, kad po malonaus 
pasėdėjimo jos veidas nebus toks išblyškęs, kaip to siekdavo kilmin- 
gosios damos. Diena buvo paprasčiausiai per graži, o saulės šviesa po 
sunkių paskutinių savaičių veikė jos kūną ir sielą atpalaiduojančiai. 

Staiga ji prisiminė labai juokingą epizodą ir mintyse nusijuokė. 
Vieno iš jos apsilankymų Oto rūmuose metu ji atsitiktinai pamatė, 
kaip trys jaunos merginos išsitepė medumi plaukus ir šiek tiek nuo 
visų akių nutolusioje vietoje įsitaisė saulės atokaitoje. Jos ketino pa- 
šviesinti plaukus. Veidus nuo kaitrios saulės merginos saugojo po 
plačiomis skepetomis - įdegis joms buvo visiškai nereikalingas, net- 
gi kenksmingas. Visa bėda, kad ilgai pasilepinti šia procedūra joms 
neteko, nes saldus medus akimirksniu pritraukė daugybę vabzdžių, 
todėl jaunosios damos galvotrūkčiais puolė vidun, kad kuo greičiau 
išsitrinktų plaukus. 

Nei iš šio, nei iš to Martą apėmė mieguistumas. Ji mielai būtų čia 
susmukusi ir šiek tiek pasnaudusi. Bet tai buvo neapdairu. Todėl ke- 


letą kartų sumirksėjo prieš akinančią saulę ir pamažu atmerkė akis. 

Jautė, kad jau kurį laiką ją stebėjo Kristianas. Todėl susigėdo, nes 
suprato, kad mintyse jis lėtai nuvelka suknelę ir ima ją glamonėti. 
Akimirką taip pat pajuto beprotišką norą prisitraukti jį artyn, pajus- 
ti švelniai glostančias stiprias rankas ir aistringai išbučiuoti. 

Nedera apie tai net galvoti, kai esi šalia vienuolyno, subarė save 
Marta, bet susivaldyti buvo sunku. 

Be to, netoliese mindžikavo Lukas. Įsivaizdavusi, kad jis galėjo 
perskaityti jos mintis, moteris paraudo. 

Susigėdusi pasitvarkė šydą ir paėmė paskutinę kriaukšlę duonos. 
Padalijusi ją į dvi dalis padavė puseles abiem vyrams. 

Lukas neryžtingai sukiojo duoną rankose. Ji labai priminė Rai- 
ną. Galiausiai jis atsikosėjo, pažvelgė į Martą ir tarė prislėgtu balsu: 

— Ar prižiūrėsi, kad... mano žmona, - atrodė, kad jam sunkiai se- 
kėsi ištarti šią formuluotę, - Rainos gyvenimo nepaverstų pragaru? 

"- Pasirūpinsiu tuo, - nedelsdama pažadėjo Marta. Lukui šiek 
tiek palengvėjo. Jis linktelėjo, bet veidas išdavė įprastai jam svetimą 
nusiminimą. 

Marta svarstė, ką galėtų pasakyti, kad dar labiau jo nenuliūdintų. 
Bet vos sugalvojus, kokiu būdu išsakyti mintis, ją aplenkė Kristia- 
nas. 

— Rytoj tu iškeliausi į karą, - priminė jis jaunesniajam draugui. — 
Nukreipk visas savo mintis į laukiančią kovą ir neleisk, kad tave už- 
valdytų pyktis. Mėgaukis šia ramybės akimirka. Ilgam laikui ji gali 
būti paskutinė. 

Tarsi patvirtindamas Kristiano žodžius, tolumoje pasigirdo at- 
vykstančių raitelių sukeltas triukšmas. Trijulė skubiai atsistojo ir 


nuėjo pasisveikinti su Otu ir Jadvyga. 


Kartu su Meiseno markizų pora atvyko Ditrichas fon Landsber- 
gas. Marta ir Kristianas pagarbiai atsiklaupė prieš juos ant kelių. 
Kai jiems buvo leista atsistoti, Marta slapčia nužvelgė Ladsbergo 


veidą ir iš karto suprato, kokia audra siaučia jo širdyje. 

Kristiano veidas taip pat apsiniaukė. Visi prisiminė Konradą, 
vienintelį Ditricho paveldėtoją, Kristiano ginklanešį. Jaunuolis 
žuvo savo įšventinimo į riterius dieną, kovodamas turnyre. Jau rytoj 
Ditrichas tituluos jo garbei pavadintą sūnėną. Vien pagalvojus apie 
tai, prieš akis iškildavo kraupūs praeities vaizdai. 

Jadvyga taip pat suprato, apie ką mąsto Ditrichas ir Kristianas. 
Nepaisant penkiolikos metų amžiaus skirtumo jie buvo gana pana- 
šūs: abu liekni ir tamsiaplaukiai, griežtų veido bruožų. 

— Kur mano sūnus, jūsų globotinis, Kristianai? — neįprastai švel- 
niu balsu kreipėsi ji. 

- Jis ruošiasi maldų nakčiai. Abatas pasisiūlė asmeniškai išklau- 

syti jo išpažintį. 

— Tada kartu su žmona palydėkite mus į svečių namus, Kristia- 
nai. Ten galėsime pakelti taures už mūsų sūnų sveikatą ir karo žygio 
sėkmę, - garsiai pasiūlė Otas. 

Netardami daugiau nė žodžio, Kristianas ir Marta prisijungė prie 
siaurojo patikėtinių rato, kurie palydėjo Otą į Marijos vienuolyną. 
Jau kitą dieną abiejų markizų lauks pasiruošimas karo žygiui. 

Marta jautėsi vis labiau varstoma aštrių Ekeharto žvilgsnių. Dit- 
richas fon Landsbergas tai pastebėjo, taip pat ir jaunos moters iš- 
gąstį. Jis žinojo jų priešiškumo istoriją, pats dalyvavo tariamai našle 
tapusios Martos ir Ekeharto vestuvėse, kurios įvyko brolio įsakymu. 
Viską išgelbėjo paskutinę minutę grįžęs Kristianas. Kadangi jis jau 
ilgą laiko simpatizavo Martai, pakvietė ją su Kristianu atsisėsti prie 
stalo šalia, taip padėdamas Martai išvengti tiesioginio susidūrimo 
su Oto sargybinių vadu. 

Tarp vyro ir Ditricho atsisėdusi Jadvyga iš visų jėgų stengėsi vyti 
šalin kiekvieną mintį apie slaptą susitikimą su mylimuoju. Šį kartą 
Ditrichui reikėjo ne švelnios meilužės, o rūpestingos draugės, žmo- 
gaus, galinčio padėti ištverti ateinančią dieną, kai jį vėl užvaldys pri- 


siminimai apie Konrado mirtį. 

Ji vos įstengė suvaldyti ašaras, prisiminusi tą baisų įvykį. Jos fan- 
tazijose Konrado ir jaunesniojo jos sūnaus veidai sumišdavo. Abu 
pusbroliai buvo labai panašūs! Vienintelis skirtumas tas, kad Kon- 
rado plaukai buvo juodi, kaip ir jo tėvo, o Ditricho rudi. 

Ar Otas apsvarstys jos perspėjimą ir nestatys sūnaus į pavojų? Ar 
jos sūnus iš karo grįš gyvas ir sveikas? 

Jadvygos širdis vis apsunko. Vargais negalais ji įstengė suvaldyti 
emocijas. Tada nepaisydama nusistovėjusio etiketo guosdama uždė- 
jo ranką ant mylimojo rankos ir liūdnai nusišypsojo. Šis veiksmas 
niekam neturėjo pasirodyti nepriimtinas. Tai buvo nei daugiau, nei 
mažiau — šilta užuojauta sielvartaujančiam svainiui. Ditrichas su- 
prato ir pažvelgė į ją dėkingomis akimis. 

— Mano sveikinimai! Tegul tave saugos Viešpats Dievas ir šven- 
tasis Jurgis! 

Kristianas patapšnojo per petį savo buvusiam mokiniui, kuris 
nuo šiandien turi garbę vadintis riteriu. Jaunesnysis Oto sūnus pri- 
ėmė nuoširdžius sveikinimus plačiai šypsodamasis. Jam, atrodo, pa- 
lengvėjo, kai pasibaigė šventinė ceremonija. 

Abatas pats pašventino jo ginklus. Po to Kristianas ir dėdė iš- 
kilmingai padėjo savo ginklus ir iš kartos į kartą perduodamais žo- 
džiais liepė Ditrichui prisiekti, kad atliks savo pareigas Dievui, savo 
šeimininkui, neturtingiems ir silpniems žmonėms. 

Rytinių žemių markizas įšventinimo į riterius proga padovanojo 
savo sūnėnui prašmatnų apsiaustą, išmargintą Meiseno spalvomis — 
juoda ir geltona. Jaunasis riteris buvo pasidabinęs šarvais, kuriuos 
Goslaro gynimo metu jam davė dėdė, naujasis Saksonijos hercogas. 
Iš savo tėvo Ditrichas gavo pripažinto Kelno ginklakalio padarytą 
kardą ir prie jo derantį durklą. Solidūs, bet labai puošnūs papuoši- 
mai kėlė nuostabą visiems šventės dalyviams. 

Nieko nestebino tai, kad Ditricho įšventinimo į riterius dieną 


nebuvo surengtas turnyras. Otas ir jo broliai po Konrado mirties 

prieš Dievą prisiekė daugiau niekada nerengti turnyrų ir asmeniš- 
kai juose nedalyvauti. Taip pat sulaikyti ir savo žmones nuo tokios 
avantiūros. Tik su šia sąlyga Magdeburgo arkivyskupas leido krikš- 
čioniškai palaidoti Konradą, kuris ištisus mėnesius buvo tampomas 
iš vienos vietos į kitą. 

Kristianas pasitraukė į šoną, kad Jadvyga galėtų pasveikinti savo 
sūnų. Markizė be žodžių prisitraukė jaunėlį ir tvirtai jį apkabino. 

— Nesirūpink, - Kristianui sušnabždėjo Marta. - Jis grįš sveikas 
ir gyvas. 

— Aš nepaleisiu jo iš akių, — tyliai pridūrė Lukas, pamatęs susi- 
rūpinusį Kristiano veidą. - Kol Otas man leis, aš nesitrauksiu nuo 
Ditricho nė per žingsnį. 

Kristianas pažvelgė į draugą. Jam palengvėjo. Be to, jis nuspren- 
dė iš karto po pietų nueiti į vienuolyno bažnyčią ir paaukoti didelę 
žvakę už laimingą tų vyrų, kurie kartu su Otu stos į karą prieš Liovę, 
sugrįžimą. Ypač už Ditrichą ir Luką. 


17600 JA 22 
Kristaus 


Kristianas griežtai žvelgė į priešais jį stovinčią jauną moterį. 

— Adele, jei nesibaigiančiomis savo pretenzijomis išvarysite Rai- 
ną iš kaimo arba būsite kalta, jei ji susijaudins gimdydama ir mirs, 
imsitės darbo kepykloje. 

Kristiano balsas skambėjo rūsčiai. Jo veido išraiška kėlė baimę, 
todėl Luko žmona susigūžė. Tokio įprastai griežto, bet jai visada 
malonaus pilies valdytojo ji dar nebuvo mačiusi. 

— Ir man nesvarbu, ar jūsų padėties moteriai priklauso minkyti 
tešlą ir kepti duoną, - tęsė Kristianas ir grėsmingai ją nužvelgė. 

Nuo Luko išvykimo į karą praėjo beveik ketvirtis metų. Per tą 
laiką su šia moterimi kilo nemažai problemų. Kristiano kantrybė 
išseko. Jis vis dar negavo jokių žinių iš karo lauko, nežinojo, ar drau- 
gas dar gyvas ir kaip jam sekasi. Luko labai trūko kaip draugo ir 
pašnekovo, o ir tam, kad jis pagaliau suvaldytų savo žmoną. 

Pilyje jis troško ramybės, bet iki šiol niekas nesugalvojo, kaip su- 
tramdyti priekabiąją Adelę. To padaryti nepavyko net Martai, kuri 
dabar jau stengdavosi vengti išlepintos ir arogantiškos jaunos mo- 
ters. Padėdama Rainai pagimdyti Luko sūnų Marta tikrai nelaimės 


jos simpatijų. 

Adelė paklusniai nuleido galvą, bet jos mintys virte virė. Na taip, 
prieštarauti ji negalėjo. Bet kaip toliau ištverti matant, kad toji pa- 
leistuvė tarnaitė vaikščioja išdidžiai atkišusi savo pilvą, o žmonės 
skleidžia ją žeidžiančias apkalbas? Ypač, kai nesimato jokio ženklo, 
kad ji pati lauktųsi! 

Pilies valdytojas tikrai taip nepasielgtų. Tikrai nelieptų kilmin- 
gai damai dirbti kaip tarnaitei. Bet pamačiusi piktą jo veido išraišką, 
Adelė ėmė bijoti, kad grasinimai buvo rimti. 

Atrodo, Kristianas perskaitė jos mintis. 

— Šis vaikas buvo pradėtas dar gerokai prieš jūsų vestuves ir jūsų 
vyras dar prieš keletą mėnesių visiems pareiškė, kad jį pripažins. Tad 
elkitės, kaip tinkama! 

Piktai dėbtelėjęs Kristianas leido moteriai eiti. Adelė nepakelda- 
ma galvos išskubėjo laukan. 

Eidama ji svarstė, į kurią pusę patraukti. Kambarinė tikrai nega- 
lės jos paguosti, visi kiti buvo šeimininko pusėje, o Marta... pačioje 
pradžioje atrodė, kad ji galės būti sąjungininke, bet dabar ji ketina 
padėti į pasaulį ateiti jos vyro pavainikiui. Kokia gėda! 

Kunigas Sebastianas buvo teisus. Kristiansdorfe tikrai viešpatau- 
ja bedievystė ir paleistuvystė. 

Nepraėjo nė trys dienos ir ji išgirdo, kad viena tarnaitė tikina po 
širdimi nešiojanti Luko, jos vyro, išperą. Nors pilyje visi laikė tai pa- 
slaptyje, Adelė vis tiek sužinojo. Tiesą jai atskleidė kunigo namų šei- 
mininkė, kai panorusi pasikalbėti su kunigu dėl altoriaus staltiesių 
siuvinėjimo jauna moteris apsilankė jo namuose. 

Kokia nepagarba! Jos vyras! Akyse ėmė kauptis ašaros. Tegul ta 
begėdė moteris prasmenga skradžiai kartu su savo snargliu! 

Dabar jai dar reikės išpažinties metu atgailauti dėl tokių pavydo 
sukeltų minčių. Bet jei nuoširdžiai gailėsis, Viešpats parodys jai ke- 


lią iš nuodėmės. 

Salėje likęs vienas Kristianas patrynė kaktą. Jis nematė prasmės 
nuolaidžiauti. Adelė suprato, kad kunigas Sebastianas gali tapti jos 
sąjungininku, o tai buvo blogiausia, kas galėjo nutikti. Kas žino, ką 
ji prikalbės tam pavyduoliui. Reikėjo pasikalbėti su Hilbertu, kad 
šis paimtų Luko žmoną į nagą. Bent jau tol, kol draugas bus kare. 

Kažkas energingai įžengė į salę. Kristianas vis dar susimąstęs pa- 
kėlė galvą. Teisingai, vyriausiasis kalnakasys pageidavo su juo pasi- 
kalbėti. 

Kristianas mandagiai pasisveikino su žilabarzdžiu Hermanu ir 
pakvietė jį užlipti į savo kambarius. Niekas neturėjo išgirsti, apie ką 
bus kalbamasi. 

Kadangi Marta buvo pas Rainą, Kristianas pats įpylė svečiui tau- 
rę vyno. Kalnakasių vadas padėkojo ir nukreipė savo šviesias akis 
į pilies valdytoją. Nuo pat pirmojo jų susitikimo jis labai vertino 
Kristiano teisingumą bei atsargumą. 

— Ar galite paaiškinti kalbas apie įsiutusias kalnų dvasias? - pa- 
siteiravo Kristianas. 

Jau kurį laiką kaime sklandė gandas, kad garsus kalimas ir poš- 
kėjimas kasyklose galėjo pažadinti kalnų dvasias. Tai buvo rimtas 
reikalas, kurį reikėjo sutvarkyti kuo greičiau. Jei kalnų dvasios tikrai 
supyktų, vyrams šachtose grėsė didžiulis pavojus. Jei paaiškės, kad 
tai tik pikta nuotykių ištroškusių vaikinų išdaiga, jie bus griežtai 
nubausti. Su kalnų dvasiomis juokauti nevalia, niekas nežino, kaip 
jos gali atkeršyti kaltiesiems už šį paniekinimą. Jei sidabro gavyba 
sustojo dėl to, kad kalnakasių įrankiai negalėjo įveikti vieno ar kito 
tunelio, tai nebuvo paprastas pokštas. 

Hermanas nusišypsojo. 

— Pasirodo ši istorija yra daug sudėtingesnė, nei manėme. 

Kristianas smalsiai pažvelgė į pašnekovą. Hermanas nedelsdamas 


išklojo visą istoriją. 

Vienas iš šachtos savininkų buvo nepatenkintas randamo sidabro 
kiekiu, todėl kiekvieną dieną nešė ten duonos ir alaus, tikėdamasis, 
kad kalnų dvasios apsidžiaugs dovanomis ir atsilygins gausesniu lai- 
mikiu. 

— Deja, tai, ko jis tikėjosi, ir tai, kas pasakojama nuo senų laikų iš- 
likusiose istorijose, neįvyko, - pasakojo Hermanas. - Kalnų dvasios 
nepasirodė. Abu jo sūnūs stebėjosi tėvo draudimu įžengti į vieną iš 
tunelių, todėl vieną kartą slapčia jį pasekė. Užuot perdavę auką kal- 
nų dvasioms, jie pasinaudodavo ja patys. Galiausiai apie tai sužinojo 
tėvas ir pašėlo. Jis išvarė vaikus iš kasyklos ir uždraudė kada nors 
pasirodyti jo akyse. 

Vyriausiasis kalnakasys vos girdimai atsikosėjo. 

— Dabar kito mūsų teismo metu privalėsiu nubausti tėvą, kad šis 
savo šauksmais galėjo prikelti kalnų dvasias, ir sūnus, kurie parodė 
didžiulę nepagarbą savo tėvui ir kasykloms. 

Pagal seną tradiciją kalnakasiai rengdavo savo teismą, kuriam 
vadovaudavo vyriausiasis kalnakasys. Dažniausiai ten būdavo svars- 
tomi ginčai dėl iškasamo sidabro arba dėl darbo užmokesčio. Kris- 
tianas numanė, kad už šį poelgį kaltininkai susilauks itin griežtos 
bausmės. 

— Yra dar šis tas svarbaus, apie ką norėčiau pasikalbėti, — išgėręs 
gurkšnį vyno pradėjo Hermanas. Kristianui leidus kalbėti, jis nelau- 
kė nė akimirkos. 

— Gavome informacijos, kad kalnakasyba gretimuose kaimuose 
galėtų būti labai naudinga, ypač Berthelsdorte ir Tutendorfe. 

Daugiau aiškinti Kristianui nereikėjo. Abu kaimai jau dauge- 
lį metų priklausė Cistersų vienuolynui. Jam anksčiau priklausė ir 
Kristiansdorfas. Kad pradėtų kasinėti, markizas turėtų pasikalbėti 
su vyskupu ir abatu. Anksčiau ar vėliau kas nors ras ten sidabro. Tai 
neišvengiama kaip saulė ar lietus. 

Dar tada, kai Kristiansdorfe buvo rastas pirmasis sidabras, Otas 


susitarė su vyskupo Martino pirmtaku Gerungu, kad šis atiduos jam 

tuos tris kaimus. Markizui tai kainavo daug žemės ir nemažai kitų 
sąlygų. 

— Jums reikėtų pasikalbėti sa markizu, kai jis sugrįš iš karo žy- 
gio, - patarė Hermanas. - Išvengtume nemalonumų, jei būtų laiko- 
masi susitarimo su mirusiuoju vyskupu, ir Martinas leistų atsikeisti 
kaimais. 


— Dėkoju už jūsų atsargumą, Hermanai, - tarė Kristianas. 


"Tuo pačiu metu Marta padėjo Rainai sunkiausią valandą. Tar- 
naitė jau visą naktį gulėjo veriama skausmų, kūdikis turėtų netrukus 
gimti. 

Atrodė, kad Raina iš skausmo prarado laiko nuovoką. 

— Aš nebeturiu jėgų, - sudejavo ji. - Ar dar ilgai? 

— Nedaug beliko, - ramino ją Marta. 

— Paskubėk, kad galėtum jį parodyti grįžusiam tėvui, - pasigirdo 
į kambarį įbėgusios Klaros balsas. | 

Pribuvėja, gimdyvė bei aplink buvusios moterys sutrikusios su- 
Žiuro į aštuonmetę mergaitę. 

- Ar vyrai jau grįžo iš karo žygio? - pasiteiravo Marta, nežinoda- 
ma, ar džiaugtis, ar nerimauti. 

Žygis turėjo prasidėti vos prieš dešimt savaičių, jis tikrai negalė- 
jo baigtis taip greitai! Nejaugi Lukas buvo išsiųstas namo anksčiau 
laiko dėl sužeidimų? 

— Dar ne. Ber jie ilgai neužtruks, - šypsodamasi pranešė mergai- 
tė ir vėl dingo už durų. 

Būtinai privalau su ja rimtai pasikalbėti, šimtąjį kartą kartojo sau 
Marta. Tada vėl atsisuko į Rainą. 

— Pati girdėjai. Todėl verčiau paskubėk, jei nori pasitikti riterį 


Luką su jo pirmagimiu ant rankų. Taigi... stumk!.. 


Pagaliau Raina laiminga išsitiesė lovoje ir užmerkė akis. Kai Marta 


padavė jai nupraustą ir susuptą naujagimį, jaunoji mama išsigando. 

— Tai neįmanoma... jo plaukai tamsūs! 

Iš Rainos akių pasipylė ašaros. 

- Jis nepripažins... Juk mes abu šviesiaplaukiai... Bet aš prisiekiu, 
kad vaikas nuo jo, su jokiu kitu vyru ne... 

Marta skubiai pabandė nuraminti nusiminusią mamą. 

— Iš pat pradžių jų beveik visų būna tamsūs. Nesirūpink! Laikui 
bėgant jie pašviesės. 

— Tikrai? - Rainos veide atsispindėjo baimė ir kartu viltis, kad 
bus taip, kaip sako Marta. 

— "Taip, tikrai, - užtikrino pribuvėja. - O dabar reikia sutvarkyti 


tave. Juk pristatydama sūnų jo tėvui nori atrodyti gražiai? 


Likęs pusdienis prabėgo gana ramiai, kol į pilies kiemą įšuoliavo 
raitelis ir sušuko: 

— Iš imperatoriaus karo žygio grįžta vyrai! 

Kiemas greitai prisipildė žmonių, kurie norėjo įsitikinti savomis 
akimis ir pasveikinti sugrįžusiuosius. 

Marta pažvelgė pro langą ir besidaužančia širdimi pabandė su- 
skaičiuoti, ar visi, ar tarp jų nėra sužeistųjų. Bet būrys jojo per greitai 
ir to padaryti buvo neįmanoma. | 

Todėl moteris nubėgo laiptais žemyn. Išėjus į kiemą prie jos atsi- 
stojo Adelė. 

- Prašau, padėkite man, ar mano šydas gerai laikosi? — susijaudi- 
nusi paklausė jauna moteris, jos skruostai paraudo. 

Marta nustebo: Adelė šį kartą neniurzgėjo ir nedejavo, atvirkš- 
čiai, buvo laiminga dėl savo vyro sugrįžimo. Todėl ji su palengvėji- 
mu pataisė šukas, kurios prilaikė šviesias garbanas dengiantį šydą. 

- Jūs atrodote labai gražiai, - užtikrino ji. 

Jaunamartės veide nušvito tas pats jausmas — pirmosios meilės 
liepsnelė, kurią Marta pastebėjo prieš vestuvinę naktį. 

Galbūt dar viskas susitvarkys, pagalvojo ji. Galbūt jie pamirš tą 


nevykusią naktį ir pradės iš naujo. Lukui to linkiu iš visos širdies. 

Kaip ir mums visiems, laukiantiems, kada į pilį pagaliau sugrįš ra- 
mybė. 

Arogantiškas ir priekabus Adelės elgesys per paskutines savaites 
išsėmė ne tik Kristiano kantrybę. Tarp Martos ir Adelės taip par. 
kildavo ginčų, ypač dėl to, kad apimta prastos nuotaikos ji imdavo 
šokdinti visus tarnus iš eilės. 

Sunkiai kvėpuodama prie jų atpuškėjo Mechthilda ir atnešė tau- 
rę vyno. Ji buvo tokia sklidina, kad pervargusi Marta vos įstengė nu- 
laikyti ją rankose. 

Pirmieji raiteliai jau kirto vartus. 

Atrodo, Lukas nesužeistas, lengviau atsikvėpė Marta. Šalia sto- 
vėjusi Adelė garsiai atsiduso ir išsigandusi savo poelgio užsidengė 
burną ranka. 

Jos kartu pribėgo prie būrio vado. 

— Tu gyvas! Ir gerai jautiesi! Sveikas sugrįžęs namo, - Marta pa- 
sveikino Luką iš visos širdies. - Mes nesitikėjome, kad grįšite taip 
greitai. Ar visi sveiki? 

— Sveiki ir žvalūs... bet labai ištroškę! — juokdamasis prabilo Lu- 
kas ir paėmė taurę. Išgėręs didelį gurkšnį jis nušoko nuo žirgo ir ke- 
tino paduoti indą. Tada jo akys užkliuvo už žmonos, kuri negalėjo 
atitraukti nuo jo laime spinduliuojančio žvilgsnio. 

— Mano žmona, - šaltai pasisveikino jis. Šypsena akimirksniu iš- 
garavo iš Adelės veido. 

Marta pastebėjo, kad jauna moteris vos įstengė susitvardyti ir su- 
laikyti ašaras. 

— Sveikas sugrįžęs, vyre, — taip pat šaltai atsiliepė Adelė. Lukas 
nusisuko prie savo arklio, todėl ji pasinaudojusi proga skubiai nu- 
žingsniavo atgal į pilį. 

— Kad ir kas būtų tarp jūsų nutikę, tu negali būti toks griežtas, - 
sušnabždėjo Marta. Lukas pažvelgė savo žmonai pavymui ir vėl pa- 
sisuko prie žirgo. - Dabar jūs sujungti visiems laikams. Pasistenk iš 


santuokos išspausti geriausią. 

Luko veidas išliko toks par ledinis. 

— Jei jau apie tai prakalbome, pasakyk Mechthildai, kad šįvakar 
paruoštų mums kambarį, — atsakė jis. 

Tada apsisuko ir ėmė dalyti nurodymus kartu grįžusiems vy- 
rams. 

Marta buvo sukrėsta. 

Kaip jam paaiškinti? Bet pilies kieme buvo per daug triukšmin- 
ga, kad būtų galima apie tai pagalvoti. Ji jau pasveikino grįžusius 
vyrus, turi pasirūpinti sočiu maistu, išsiųsti pasiuntinį pas Kristia- 
ną, kuris kartu su vyriausiuoju kalnakasiu išvyko apžiūrėti už kaimo 
ribų esančias kasyklas. 

Besiblaškydama ji pamatė iš lovos pakilusią Rainą. Moteris sto- 
vėjo atsirėmusi į sieną, kojos drebėjo. Rankose ji laikė savo pirmagi- 
mį ir žvelgė tiesiai į Luką. 

Jai apie tai pranešė viena iš vyresniųjų tarnaičių. Sutrikęs vyras 
atsisuko į Rainą, akimirkai sustingo vietoje ir dideliais žingsniais 
nuskubėjo tiesiai prie jos. 

Marta stebėjo, kaip jis tarė keletą žodžių jaunajai motinai ir pa- 
žvelgė į savo sūnų. Luko veide atsispindėjo jausmų sumaištis: bejė- 
"giškumas, džiaugsmas ir didžiulis švelnumas. Jis apžiūrinėjo sūnų, 
atsargiai paglostė jo veidelį ir pasakė Rainai kažką, kas privertė nu- 
sišypsoti. Lukas negalėjo delsti, tad paglostė jos skruostą ir grįžo pas 
jam pavaldžius vyrus. | 

Ši scena nepraslydo pro Adelės akis. Ji stovėjo prie įėjimo į salę ir 
viską matydama mirtinai išbalo. 

Kvepia nemalonumais, spėjo Marta. Ji nuskubėjo parvesti po 
gimdymo dar silpnos Rainos į lovą, davė tarnaitėms paskutinius nu- 
rodymus ir nubėgo paskui Adelę. Verčiau Luko žmona lai išsikalba 
su ja, nei įtūžusi kuria keršto planus. 

Lukas su savo palydovais nespėjo peržengti salės slenksčio, kai 


pilies kieme pasirodė Kristianas. 

Jis nušoko nuo savo žirgo, numetė vadeles jaunajam Kristianui, 
kuris mandagiai nusilenkęs paėmė arklį, ir dideliais žingsniais nu- 
skubėjo draugo link. 

— Sveikas sugrįžęs! 

Paplekšnojęs Lukui per petį jis tvirtai apkabino draugą. 

— Beje, nuoširdžiai sveikinu sulaukus sūnaus! 

— Aš vis dar stebiuosi, kaip greitai čia sklinda naujienos, - juok- 
damasis atsakė Lukas. 

— Nagi, eime išgersime už jo ir tavo sveikatą, — pasiūlė jaunėliui 
Kristianas. - Ir papasakok, kodėl taip greitai grįžote. Juk imperato- 
riaus karo žygis negalėjo baigtis taip greitai. 

— Deja, jis baigėsi, - braudamasis pro susigrūdusius žmones salė- 
je atsakė Lukas. - Jis nesitęsė nė septynių savaičių. 

— Kaip suprasti? Nejaugi Liovė pasidavė ir perėjo į imperatoriaus 
pusę? - nustebo Kristianas. 

— Ne Liovė, o dauguma jo sąjungininkų, - pranešė Lukas. Jis žai- 
biškai išsisuko nuo arklininko, nešusio glėbį šieno, ir žingsniuoda- 
mas pasakojo toliau. 

— Imperatorius paskelbė ultimatumą: bus pasigailėta visų Hein- 
richo vyrų, kurie iki lapkričio vienuoliktos dienos pereis į jo pusę, 
tiems, kurie taip nepasielgs, už nepaklusnumą imperatoriui bus pri- 
taikytos tam tikros bausmės. Jie ėmė keisti stovyklas vienas po kito, 
atidavė imperatoriui savo pilis ir nuosavybę. Adolfas fon Holštainas 
buvo pirmasis... 

— Tai prakeiksmas už blogus jo darbelius, - lakoniškai pakomen- 
tavo Kristianas. Visoje imperijoje buvo kalbama, kad sužlugdytas 
hercogas paniekino karštakošį grafą, nors šis tarnaudamas Liovei 
pelnė jam šlovę. Remiantis sklandančiais gandais, Heinrichas ne tik 
pareikalavo perduoti jam Adolfo sučiuptus karo belaisvius, bet ir 
atvirai suabejojo jo ištikimybe. 

- Jeigu Heinrichas taip elgiasi su savo žmonėmis, netrukus į im- 


peratoriaus pusę pereis dar daugiau vyrų. 

— Dauguma taip ir padarė, net tie, kurie Liovės vadovaujami tapo 
vyrais, kurių tėvai bei dėdės jam tarnavo, - dėstė Lukas ir pradėjo 
vardyti: Lupoldas fon Hercbergas, Heinrichas fon Veida, Ludolfas 
fon Peine... Sąrašas pakankamai ilgas ir gana įdomus, tu nustebsi... 

Jie kartu įžengė į salę, kurioje Mechthildos paliepimu kelios tar- 
naitės jau pilstė vyną bei dalijo košę pirmiesiems raiteliams. 

Vyrai atsistojo pareikšdami pagarbą pilies valdytojui ir savo va- 
dui. 

— Džiaugiuosi galėdamas vėl visus matyti čia sveikus ir gyvus! 
Dėkoju už jūsų ištikimybę imperatoriui, markizui ir man. Mūsų 
maldos padėjo, Viešpats ištiesė virš jūsų galvų savo saugančią ran- 
ką. 

- Jūsų maldos ir atkaklumas, kurį įskiepijote kasdienių treniruo- 
čių metu, - atsakė vienas iš jaunuolių. 

— Ar nesakiau, kad už tai man dar padėkosit? — atsiliepė Kristia- 
nas ir salėje nuaidėjo vyrų juokas. 

Kristianas leido jiems atsisėsti ir valgyti toliau. Tada kartu su 
Luku užlipo į savo ir Martos kambarius. 

Šventė laimingo sugrįžimo garbei bus surengta vakare. Jos metu 
kiekvienas karo dalyvis galės papasakoti draugui, kaimynui ar myli- 
majam savo įvykių versiją. Bet dabar jis norėjo iš Luko išgirsti visas 
smulkmenas, kurios buvo skirtos ne visų ausims. 

Mechthilda atsliūkino jiems iš paskos ir atnešė pilną ąsotį vyno, 
duonos ir mėsos. 

Vyrai tylėdami palaukė, kol ji pripildys bokalus ir pagaliau išeis iš 
kambario. Tada Kristianas susijaudinęs pažvelgė į Luką. 

— Iš pat pradžių puolėme Velfų tvirtovę Lichtenbergą ir ją už- 
ėmėme, - pradėjo jis savo pasakojimą. — Tai nutiko rugpjūčio pra- 
džioje. Tada mes kartu su imperatoriumi patraukėme Halberstato 
link. Į Goslarą buvo išsiųstas pastiprinimas. Dar prieš tai impera- 
torius paskelbė savo sprendimą, apie kurį jau pasakojau. Tai ir lėmė 


karo baigtį dar nespėjus jam įsibėgėti. Kai Holštaineris perėjo į mūsų 

pusę, jo pavyzdžiu pasekė kiti ir ėmė paeiliui jungtis prie imperato- 
riaus kariuomenės. Be kovos užėmėme vieną pilį po kitos. 

Lukas atsipjovė gabalą mėsos, mėgaudamasis ją sukramtė ir pa- 
sakojo toliau. 

— Dauguma Heinricho vasalų jau pavaldūs imperatoriui, kiti pa- 
keis savo nuomonę dar iki lapkričio pabaigos. Todėl imperatorius 
įsakė baigti žygį nepraėjus nė septynioms savaitėms nuo jo pradžios. 
Kruvinų kovų praktiškai nebuvo. Tada imperatorius patraukė į Al- 
tenburgą, kad paskelbtų Otą fon Vitelsbachą Bavarijos hercogu. 

Visi žinojo, kad Vitelsbachai jau seniai ištikimai tarnavo impe- 
rijai. Bet nepaisant to, imperatorius atskyrė dalį buvusios Liovės 
hercogystės prieš ją perleisdamas. Vadinasi, jis nebuvo pasiruošęs 
visiškai pasikliauti ištikimu Otu fon Vitelsbachu. 

— Kaip sekėsi mūsų žmonėms? Ir Ditrichui? - smalsiai klausinė- 
jo Kristianas, norėdamas išgirsti visas naujienas. 

Luko veide pasirodė pažįstama šypsena. 

— Lichtenbergo užėmimo metu jis kovojo tikrai šauniai. Būtum 
juo didžiavęsis, net jei tai ir nuodėmė! O po to jam ir nebebuvo 
ką veikti, tik sėdėjo ant žirgo ir stebėjo, kaip priešai pereina mūsų 
pusėn. 

Kristianas pavargęs perbraukė veidą ir susimąstęs įsispoksojo į 
liepsnojančią žvakę. 

— Aš negaliu patikėti, kad karas tikrai baigėsi. Liovė yra įspraus- 
tas į kampą. O į kampą įsprausti žvėrys yra daug pavojingesni nei 
įprastai. Jis padarys viską, kad atkeršytų... žiauriai atkeršytų. 

Lukas pažvelgė jam į akis, šypsena dingo. Vyrai žvelgė vienas į 


kitą ir susimąstę tylėjo. 


Užuot ėjusi pas Kristianą ir Luką, Marta nusprendė pirmiausia 
susirasti Adelę. Ją rado ten, kur niekada nebūtų tikėjusi rasti - prie 
savo vaistažolių sandėliuko durų. Nepaisant Martos pastangų, abie- 


jų moterų santykiai vis dar buvo labai įtempti. Bet dabar Luko žmo- 

na stovėjo prie jos durų nuo ašarų paraudusiomis akimis, nuleidusi 
pečius ir liūdnai žvelgė į ją. 

"Tokios Adelės Marta dar nebuvo mačiusi. Ji stengėsi neprisiminti 
ilgai trukusios antipatijos ir pajuto, kaip širdyje auga gailestis jaunai 
moteriai. 

Kuri žmona lengvai priimtų žinią, kad vyras susilaukė pavainikio 
sūnaus ir dar spindėdamas iš džiaugsmo jį pripažino? 

— Ar galėtumėte man padėti, kad mano vyras mane mylėtų? — 
nusiminusi paprašė Luko žmona, jos balsas drebėjo. 

Mylėti niekas neprivers, dingtelėjo Martai. Jau turėjai tai supras- 
ti. 

Bet ji šias mintis pasiliko sau. Jei šiandien nepavyks sutaikyti 
Luko ir Adelės, tai ir artimiausiu laiku, o galbūt niekada nepavyks 
to padaryti. 

Ji labai norėjo apkabinti Adelę. Bet ši, galimas daiktas, nepaisant 
savo būklės, būtų ją atstūmusi. Todėl ji pasikvietė jaunąją moterį į 
kambarį, uždarė duris, pasodino ją ant suoliuko ir įpylė taurę vyno, 
įlašinusi į jį kelis lašus migdomojo gėrimo. Tai padės jai bent šiek 
tiek nurimti. 

Adelė nusivalė nosį į rankovę ir paklusniai išgėrė keletą gurkš- 
nių. 

— Užtarsiu už tave žodį, kalbėdama su Luku, - po ilgo tylėjimo 
galiausiai pažadėjo Marta. 

Taip, pagalvojo Adelė. Jos viduje vėl kilo pyktis. Tavęs jis paklau- 


sys. Juk tave vis dar myli daug labiau nei tą paleistuvę tarnaitę. 


Lukas neskubėjo išeiti iš sugrįžtuvių šventės salėje. O kam? Juk 
jo vis tiek laukė tuščia lova. Kodėl negalėtų švęsti kartu su visais? 
Net jei karo žygio metu buvo nedaug kovojama, jis parvedė savo 
vyrus namo gyvus ir sveikus. Be to, tapo tėvu. Priežasčių šiek tiek 


išgerti tikrai pakako. 

Salė ėmė tuštėti. Dauguma vyrų apgirto ir išvinguriavo laukan, 
kiti jau senokai buvo grįžę pas savo šeimas. 

Jis sėdėjo taip paniręs savo mintyse, kad pamatė Martą tik tada, 
kai ši staiga atsisėdo šalia. 

Jis pakėlė į ją sunkias akis. 

— Ačiū, kad pasirūpinai Raina. 

Ji nusišypsojo. 

— Kaip tik buvau pas ją. Ji gerai jaučiasi, jau miega. O tavo sūnus 
sočiai pagirdytas. - Ji parodė į pilną vyro taurę. - Atrodo, visai kaip 
ir tėvas. 

Lukas niūriai pažvelgė į ją. Jis buvo dar pakankamai sąmoningas, 
kad suprastų, jog Marta bando prakalbinti jo sąžinę. Per daug gerai 
ją pažinojo. 

— Jei nori paminėti mano žmoną geru žodžiu, pataikei ne tuo 
adresu, - liūdnai burbtelėjo jis. 

Martos veide neišvydo nei supratingumo, nei užuojautos, atvirkš- 
čiai, matė norą viską išsiaiškinti, kad ir piktuoju. Tokią jis retai ją 
matydavo, ir dar su draugais. 

— Aš manau, kad kaip tik tuo! 

Jai nereikėjo prislopinti balso, jų kairėje ir dešinėje buvo pakan- 
kamai laisvų vietų, todėl niekas neišgirstų šio pokalbio. 

— Ji jau suprato, kad buvo neteisi, privertusi ją vesti. Adelė nuo- 
širdžiai gailisi. Bet visgi juk pats paprašei jos rankos, - pusbalsiu 
dėstė Marta. - Ji lygiai taip pat susieta su tavimi, kaip ir tu su ja. 
Nejaugi norite paversti vienas kito gyvenimą pragaru? Pabandykite 
dar kartą pradėti viską iš naujo. Ji pasiruošusi. Nagi? 

— "Tu vis tiek neduosi man ramybės, - niršo jis. 

— Būtent. 

Marta nusišypsojo. Lukui atrodė, kad jo širdis plyš iš skausmo. 
Jis skubiai nusuko akis ir nurijo didelį gurkšnį, kad moteris negalėtų 


pamatyti jo veido. 

Išėjęs iš salės, Lukas, kaip įprasta, jau ketino pasukti į savo kam- 
barį. Tada prisiminė, kad dabar ten miega jo žmona, kuriai prisiekė 
niekada daugiau neprisiliesti. Jis nevalingai apsigręžė ir stengėsi pri- 
siminti, kurį kambarį jam skyrė Mechthilda. 

Po kurio laiko jis jau stovėjo tarpduryje ir netikėjo savo akimis. Jo 
ginklai, apsiaustas ir visi daiktai buvo sunešti į kambarį. Bet jį nuste- 
bino visai ne tai. Ant lovos krašto sėdėjo ne kas kitas, o Adelė ir švel- 
niai jam šypsojosi. Ji buvo nusiėmusi savo šydą ir nusirengusi viršuti- 
nius drabužius, šviesios garbanos gražiai krito ant plonų apatinių. 

Lukas įsiuto. Garsiai trenkęs durimis sukryžiavo rankas ant krū- 
tinės rankas ir atsistojo šiek tiek atokiau nuo žmonos. 

— Gal norėtumėte man viską paaiškinti, žmona? - prabilo jis, bet 
pakėlęs balsą pamatė, kad Adelė spokso į jį dar bejėgiškiau. 

— Norėčiau paprašyti jūsų atleidimo... už viską, - nuleidusi akis 
sušnabždėjo ji. - Ir pažadėti, kad ateityje būsiu nuolanki ir paklusni 
žmona. 

Staiga ji pakėlė akis ir drąsiai nusišypsojusi bei nenuleisdama 
žvilgsnio nuo vyro atsigulė. 

Lukas jau stovėjo šalia. 

— O ne! - jis grubiai nutvėrė ją už rankos ir pastatė ant kojų. — 
Jūs jau du kartus įslinkote į mano lovą ir kiekvieną kartą atnešate 
nelaimę. Dinkit iš čia! 

— Antrą kartą aš neįslinkau, - užprotestavo ji ašarotomis aki- 
mis. - Buvau atiduota jums kaip teisėta žmona, pats kapelionas pa- 
laimino mūsų guolį! 

— O tada nebuyote pasiruošusi atlikti savo pareigos, tad buvau 
priverstas suteršti savo garbę, - Lukas tvirtai laikėsi savo pozicijos. — 
Dabar nepaverskite manęs dar ir priesaikos laužytoju! 

Pats sutepei savo garbę užtaisydamas vaiką tarnaitei ir dar jį pri- 
pažinęs prieš visą pasaulį, įpykusi mąstė ji. Bet susitvardė ir ramiai 


atsisėdo ant lovos krašto. 

— Aš buvau nepatyrusi ir išsigandusi. Nejaugi negalite suprasti ? 
Aš myliu jus ir noriu būti gera žmona. Nagi, atleiskite man! Eime 
kartu į mūsų kambarį! 

Jos akys maldavo pasigailėti. 

— Aš noriu būti jums naudinga. 

Susimąstęs jis pažvelgė į vos pridengtą moters kūną. Dabar galė- 
tų eiti į lovą su bet kuria pasaulio moterimi, bet tik ne su šita. O jei- 
gu paskutinę akimirką ją vėl apims baimė? Šį kartą tikrai nenorėjo 
prarasti savitvardos. 

Ir jis tikrai nenorėjo lovoje paklusnios moters, kuri kęstų jo prisi- 
lietimus ir glamones tik iš pareigos. Troško tokios, kuri juo mėgau- 
tųsi ir negalėtų atsitraukti. 

Adelė jo akyse pamatė nenorą. 

Privalau priversti jį su manimi pasimylėti, kad pastočiau, nusimi- 
nusi galvojo ji. Jei pagimdyčiau sūnų, jis tikrai imtų mane mylėti ir 
gerbti! 

— Prašau! - sušnabždėjo ji. - Pabandykime viską iš naujo! 

Lukas ilgai žvelgė į ją tylėdamas. 

Galiausiai nutarė: 

— Gerai. Bet viską pradėsime ne lovoje. O dabar eik miegoti. Į 


savo kambarį! 


Kristianas turėjo pasilaikyti sau komentarus apie Heinrichą. Į 
kampą įspraustas Liovė ėmėsi žiauraus keršto. Jis sudarė sutartį su 
visų bijomu Bernhardu fon Lipe dėl Haldeslebeno, kurį prieš metus 
nesėkmingai bandė užimti Vichmanas ir jo sąjungininkai. Kartu su 
kitais iš Vestfalijos išvytais kariais jis pradėjo siaubti visą teritoriją 
iki pat Magdeburgo vartų. 

Tuo metu, kai imperatorius iki lapkričio vienuoliktos dienos pri- 
iminės buvusių Liovės bendrininkų priesaikas, arkivyskupui Vich- 
manui neliko nieko kito, kaip pulti Haldeslebeno tvirtovę. Jis pa- 
prašė ir Vetinų pagalbos. 

Vichmanas užtikrino, kad Pilypas iš Kelno šį kartą atvyks be savo 
brabantų gaujos. Dėl jų piktadarysčių vyskupas ir imperatorius susi- 
tarė, kad šių nusikaltėlių daugiau neįtrauks į jokią kovą. 

Kai Vichmanas patikino, kad pripažins Meiseno markizą sau ly- 
giu karo vadu, Otui neliko kitos išeities, teko priimti Magdeburgo 
arkivyskupo, savo dėdės, pagalbos prašymą. 

Prastai nusiteikęs Otas sukvietė savo pavaldinius 1181-ųjų metų 
pradžioje, kad šie kartu su juo vėl išvyktų į Haldeslebeną, į tas pačias 
pelkes ir purvynę. 


— Negaliu sulaukti, kada grįšime į tą jaukią vietelę. - Lukas išsi- 
šiepė ir timptelėjo vadeles, kad nuramintų į visas puses besiblaškantį 
savo eržilą. - Atrodo, kad net mano žirgas supranta, kur reikia eiti, 
ir nori sukti atgal. 

— Protingas gyvulys, - ramiai atsakė Kristianas ir šiek tiek šypte- 
lėjo. Šį kartą markizas įsakė, kad riteris jotų kartu su jais į karą. Va- 
dovavimą Kristiansdorfo piliai vėl perdavė Reinhardui. Jo padėjėju 
paskyrė vieną iš labiausiai patyrusių riterių, kuris buvo jau per senas 
stoti į mūšį. 

Kristianas ir Lukas jojo greta Haldeslebeno kryptimi. Netoli 
jų - Otas ir Ekehartas, kurie vadovavo Vetinų būriui. Paskui Meise- 
no markizo kariuomenę sekė Ditricho fon Landsbergo ir Dedo fon 
Groitcšo trupės. 

Prasta Oto nuotaika pasiekė viršūnę, kai iki nekenčiamo pelkyno 
liko vos keletas mylių. Jo ūpas nepagerėjo net tada, kai pasiekė Vich- 
mano žinia: rastas būdas, kaip užimti tvirtai saugomą pilį. 

Kiekvieną vakarą prie laužo buvo kalbama apie tai, kaip arkivys- 
kupas žada užimti Haldeslebeno tvirtovę, prie kurios tūno jau nuo 
vasario pradžios. 

Visi buvo įsitempę dėl to, kas jų laukia: neįveikiama pilis pel- 
kėse, kuriai vadovavo visus gąsdinantis kovotojas. Bernhardas fon 


Lipė buvo pagarsėjęs žiaurumu. Jis negailestingai niokojo viską, kas 

pasimaišydavo jo kelyje. Buvo kalbama, kad jam pateisinamos visos 
priemonės, kurios padeda sunaikinti priešą. Keliaudami čia iš Mag- 
deburgo jie matė pakankamai sudegintų kaimų, kurie tai įrodė. 

— Užuodi? Kaip aš pasiilgau to malonaus kvapo! Jis tiesiog Ža- 
dina norą kelias dienas styroti šaltyje, murkdytis purve ir kvėpuoti 
gerklę griaužiančiais dūmais. 

Visą kelią Kristianas nekreipė dėmesio į Luko juokelius ir klausė- 
si jų tylėdamas. Bet dabar ir jis užuodė baisią smarvę, kuri labai gerai 
priminė tas ilgas savaites, kai jie veltui bandė užimti Velfų tvirtovę. 

— Šį kartą bent neatrodo, kad kas degtų, - lakoniškai nutarė jis. 

— Užteko, kad tąkart padegė mums žemę po kojomis, - suniurz- 
gėjo Lukas. - Tikriausiai dabar Vichmano sąjungininkai iš išdegusių 
žemės duobių spokso į tvirtovę. Bernhardas fon Lipė mėgausis galė- 
damas alkaniems užkariautojams numesti kaulų nuo savo maisto. 

Kristianas nutylėjo ir nieko neatsakė. 

Buvo gera žinoti, kad grįžo Luko sarkazmas. Vadinasi, pajudėjo 
ledai tarp jo ir Adelės. Bet Kristianas negalėjo teigti, kad draugas 
ėmė žmonai kažką jausti, itin mažai kalbėjo apie ją. Grįžus iš karo 
žygio jiedu su Adele iškart persikraustė į bendrą kambarį. O dabar 
prieš jiems išvykstant jauna moteris pranešė, kad laukiasi. 

Kristianas atidžiai pažvelgė į priekį. Liko kirsti nedidelį miškelį 
ir pamatys sąjungininkų stovyklą. 

Atsivėrus bendram vaizdui Kristianui iš nuostabos užgniaužė 
kvapą. Net šalia jojęs iškalbingasis Lukas pristigo žodžių. Markizas 
ir jo parankiniai sustabdė žirgus, kad galėtų pasigėrėti įspūdingu re- 
giniu. 

Haldeslebenas buvo virtęs sala. Gyventojai nukreipė į kitą pusę 
ne tik pro miestą tekančią Ohrę, bet ir Bevero upelį. Todėl netrukus 
vietovė buvo visiškai apsemta vandens. Tačiau tai, kuo jie ketino ap- 
siginti, galėjo virsti jų pražūtimi. 

Vichmano vyrai kaip tik buvo užsiėmę užtvankos statyba. Kitos 


užtvankos sustabdė Bevero tekėjimą. 

— Mano dėdė protingas kaip lapė! - atsigavęs po sukrėtimo tarė 
Otas. - Prieš jį dar niekas nemėgino to padaryti. Jis ketina užtvin- 
dyti miestą! 

Nuveikti darbai atrodė iškalbingi - užgrobėjams iki tikslo įgy- 
vendinimo liko labai nedaug. 

Vetinų kariuomenę pasitiko vienas iš Magdeburgo arkivyskupo 
įgaliotinių ir nuvedė į jiems skirtą stovyklavietę, kurią Kristianas iš- 
kart pažino. Čia trūko kadaise sudegusių bokštų liekanų. Tikriau- 
siai Vichmano vyrai per laiką jas sudegino, kad pasiruoštų valgį arba 
apšilrų. Visgi buvo kovo mėnuo. 

Atvykėlių dėmesį atkreipė garsūs riksmai. Benrhardo fon Lipės 
žmonės ėmė katapultuoti užtvankas. Pasigirdo dešimčių vyrų de- 
jonės, kai kuriose vietose ėmė virsti sustatyti akmenys, slysti žemių 
lavinos, kurios nubloškė daugybę žmonių. Kiti saugodami savo 
gyvybes ėmė bėgti kaip galėdami greičiau. Vadai ėmė į visas puses 
skirstyti nurodymus, kad būtų išlaisvinti nukentėjusieji. 

Ant sienos pasigirdo garsus juokas, įspėjimai ir grasinimai buvo 
įvykdyti. 

Kristianas su Luku susižvalgė. 

— Atrodo, vėl bus tikras malonumas, - Lukas ištarė tai, apie ką 
abu šiuo metu pagalvojo. 

Jie nušoko nuo žirgų ir perdavė juos Davidui ir Jurgiui, abiem 
ginklanešiams, kurie bejėgiška veido išraiška stebėjo įvykius prie 
užtvankų. Tada Kristianas įsakė savo vyrams jiems skirtoje vietoje 


pastatyti palapines, įrengti laužavietes ir arklių aptvarus. 


Užuot paėmę į rankas ginklus, Oto vyrai tempė dėžes, pilnas že- 
mės ir purvo, taip pat rinko krūmų šakas, kad sutvirtintų užtvan- 
kas. 

Nors Haldeslebeno gyventojai stengėsi sutrukdyti darbus, diena 
iš dienos buvo galima stebėti vis labiau kylantį vandenį. Lankinin- 


kai nuolat taikėsi į vyrus, dirbančius prie užtvankų statybos. 

Bernardo šauliai išmanė savo darbą. Buvo sužeista ir nužudyta 
tiek daug vyrų, kad likusieji privalėjo likti užtvankų prieglobstyje, o 
tai trukdė ir lėtino darbą. 

Nekreipdami dėmesio į gresiantį pavojų, Vichmano vyrai ėmė 
tvenkti ir Bevero vandenis taip, kad tekantis vanduo negalėjo išsi- 
skirstyti. Miestas buvo apsuptas dviejų siaurų, bet sulig kiekviena 
diena gilėjančių ežerų, kurių bangos skalavo sienų pamatus. 

Galiausiai prieš pat Velykas vanduo pakilo taip aukštai, jog trūko 


vos kelių sprindžių, kad jis imtų veržtis per sienos viršų. 


Kristianas nuėjo pas Gretę ir pamatė, kaip ji parduoda alų ke- 
liems vyrams iš Groitcšo stovyklos. 
| Jos gestai, savarankiškumas, kuriuo ji aptarnaudavo vyrus, visada 
praskaidrindavo jų nuotaiką juokingais pastebėjimais — visa tai pri- 
minė jam namus. 

Likęs vienas jis dažnai susimąstydavo, ką ji čia veikia ir kodėl pri- 
valo tūnoti šioje nemalonioje aplinkoje. Jis ilgėjosi Martos labiau 
nei tikėjosi. Jį užvaldydavo mintys, kaip priglaudžia mylimąją, pa- 
jaučia jos kvapą ir myluoja net slapčiausias jos kūno vieteles. Nors 
šioje vietoje ir tokiomis aplinkybėmis nostalgija bei ilgesys trukdė, 
Kristianas nieko negalėjo padaryti. Jis nerimavo, ar Martai gerai 
sekasi, ar ji susitvarko su visais darbais, užgulusiais jos pečius. Juk 
buvo atsakinga už keturis šimtus žmonių. Ar pakankamai ją ap- 
saugojo, palikdamas šalia Reinhardą, Valterį, Kuną ir Bertramą... 
Buvo tikras, kad kunigas Hilbertas, vyriausiasis kalnakasys, monetų 
kalikas ir kalviai yra pakankamai patyrę, kad prireikus ateitų jai į 
pagalbą. Jie tikrai nedelstų. O senasis Fridmaras, kurį Otas paskyrė 
padėti Reinhardui, tarp Meiseno riterių buvo žinomas kaip patyręs 
ir sąžiningas vadas. Bet juk niekas nežinojo, kas šiuo metu galėjo 
vykti Kristiansdorfe. Gal būtų buvę geriau išvežti ją kartu su vaikais 
pas vieną iš draugų? 


Iš galvos jam neišėjo žmonos ir dukters atsisveikinimo žodžiai. 

— Tu išvyksti labai ilgam, ilgesniam laikui nei kada anksčiau, - 
žvelgdama tiesiai į akis susijaudinusi tarė Marta. 

Bet dar labiau neramino Klaros kalba. 

— O tada grįžk namo kuo greičiau! 

Dukra kalbėjo taip rimtai ir įtikinamai, kad net prisimenant jos 
žodžius, Kristianą apėmė keistas jausmas. 

Jį pamačiusi Gretė pagarbiai pasisveikino ir pasiūlė išgerti. Padė- 
kojęs atsisakė, dabar jam tikrai nerūpėjo šaltas alus. 

— Viskas prasidės rytoj, - triumfuojančiu balsu pranešė Gretė. 
Ji žvelgė į Haldeslebeną, arba, tiksliau sakant, į tai, kas matėsi pro 
užtvankas, aplink kurias vis dar zujo Groitcšo vyrai. 

— Tikiuosi, kad gyventojai spės išsigelbėti: laiku užlips ant stogų 
arba pasiduos. Net neįsivaizduoju, kiek žmonių gali mirti, jei Vich- 
manui tikrai pavyktų užtvindyti miestą. 

Gretė nustebusi pažvelgė į Kristianą. 

— Kaip riteris jūs keistai mąstote, - nusprendė ji ir atsisėdo ant 
ištuštėjusios statinės. 

— Karas turėtų būti imperatorių, arkivyskupų ar kunigaikščių 
reikalas. Į jį nereikėtų įtraukti bejėgių valstiečių ir amatininkų, mo- 
terų, vaikų ir senelių, - atsakė Kristianas. 

Gretė paniekinamai prunkštelėjo. 

— Juk matote, kaip kyla vanduo. Tegul lipa ant stogų! 

— Aš nesitikėjau, kad kada nors išgirsiu tave šitaip kalbančią, — 
nusistebėjo Kristianas. 

— Kodėl, pone? - atsiliepė senoji. - Magdeburgo piliečiai turi 
pakankamai priežasčių nekęsti šios vietos. Kiek viską niokojančių 
užpuolimų čia buvo organizuojama! Ar pakeliui nematėte sudegin- 
tų namų, sumaitotų žmonių kūnų? Aš meldžiuosi Viešpačiui ir vi- 
siems šventiesiems, kad kunigaikščiui Vichmanui rytoj pasisektų. 

— Gal užpuolimų metu netekai kokio pažįstamo ar giminaičio? 


— Taip, - karčiai atsakė Gretė. - Žuvo visa mano sesers šeima, 

net jauniausias, nespėjęs atsitraukti nuo motinos krūties. Pone, jūs 
tikrai nenorėtumėte išgirsti, ką jie padarė mano sesers anūkei. 

Gretė nusišluostė ašaras į rankovę ir nusipurtė, tarsi norėdama 
nuvyti baisius prisiminimus. 

- Pilis privalo būti sunaikinta, o Berhardas užmuštas. Patikėkite 
manimi, pone: jei mūsų arkivyskupas pasikvies Magdeburgo vyrus, 
kad šie sunaikintų Haldeslebeną iki pamatų, jie sa malonumu taip 
ir padarys. 

Vanduo kilo greičiau nei buvo tikėtasi. Nespėjus prašvisti pasi- 
girdo džiaugsmingi šūksniai, kurie išviliojo visus iš palapinių. Kris- 
tianas, kaip įprasta, čiupo už kardo ir taip pat išlėkė laukan. Bet 
prieblandoje įžiūrėjo, kad ginklo šį kartą jam tikrai neprireiks. Dau- 
guma Vichmano žmonių jau buvo susirinkę, susijaudinę mojavo 
rankomis ir stebėjo, kaip vanduo per sieną veržiasi per storas miesto 
sienas. Nejaugi gyventojai nuskęs nepajutę artėjančio pavojaus? 

Kristianui neliko laiko beprasmiškiems apmąstymams. Jis sku- 
biai nužingsniavo link Oto palapinės, kad prisistatytų ir lauktų nu- 
rodymų. Netrukus po jo pasirodė Ekehartas. Jo veidas kaip visada 
buvo neįžvelgiamas. Abu riteriai pasisveikino linktelėdami vienas 
kitam. Turbūt mažiau linktelėti būtų neįmanoma. 

Iš palapinės pirmasis išlindo Ditrichas. Jaunasis riteris buvo žvž- 
lus, bet vos įstengė nuslėpti susijaudinimą. Jo tėvas pasirodė po kelių 
minučių. Neatrodė, kad Otas šią naktį būtų bent šiek tiek miegojęs. 
O išjo eisenos aiškiai matėsi, kad sąnarius markizui skaudėjo labiau 
nei įprastai. Jis mostelėjo ranka prieš jį klūpintiems Kristianui ir 
Ekehartui, liepė atsikelti ir sekti iš paskos. 

Vichmanas ir Kelno arkivyskupas stovėjo kartu su artimiausiais 
savo patikėtiniais, tarp jų — Geraldas ir Hojeris. Šie pasisveikino 
su Kristianu draugiškai linktelėję. Vichmano žmonės buvo pastatę 
žmogaus ūgio pakylą, nuo kurios buvo galima stebėti, kas vyksta ap- 
suptame mieste. Per sieną veržėsi vis daugiau vandens. Ant daugelio 


stogų vyko sambrūzdis. Nuo jų krito čerpės, ant plikų stogo sijų lipo 

žmonės, kartu su savimi tempdami maišus ir dėžės, prikrautas svar- 
biausių daiktų ir maisto atsargų. Tik tiek pavyko išgelbėti. 

— Išsiųskite pasiuntinį kartu su keliais ginkluotais vyrais! Pasiū- 
lykite laisvą atsitraukimą, jei jie sutiks pasiduoti, - įsakė Geraldui 
Vichmanas. - Aš pasimelsiu už mūsų sėkmę. 

— Kristianas lydės jus kaip tarpininkas, - nusprendė Ekehartas. 

Kristianas priėmė nurodymą tylėdamas. Būdamas Oto kariuo- 


menės vadu Ekehartas galėjo priimti tokius sprendimus. 


Netrukus apsiginklavę vyrai sulipo į valtis ir buvo pasiruošę 
plaukti link sienos. 

Kristiano ginklanešiai paruošė šarvus ir šalmą. Kartu su Geraldu 
ir Hojeriu fon Falkenšteinu sulipus į valtį tapo aišku, kad sunki jų 
ginkluotė bus nelengva užduotis valčiai. 

Žinoma, apie garbingą dvikovą ant tvirtos žemės bus galima tik 
pasvajoti, mąstė Kristianas. Jis bandė išlaikyti pusiausvyrą ir nepa- 
mesti savo kardo. 

Bet apsižvalgęs pastebėjo, kad sunkumų kilo ne tik jam. Daugu- 
ma valčių pavojingai svirduliavo, kai į jas lipo sunkiais šarvais apsi- 
taisę vyrai. Du susvirduliavo ir klyktelėję virto į vandenį. Kadangi 
buvo pakankamai seklu, vyrai keikdamiesi ir plūsdamiesi vargais 
negalais juos ištempė. Antrosios valties įlaipinimas nebuvo toks sėk- 
mingas. Sunkūs šarvai nutempė vyrus į dugną kartu su visa valtimi. 
Jų išgelbėti jau nebuvo įmanoma. 

Geraldas skubiai persižegnojo. 

Tada jis pažvelgė į Vichmaną ir laukė, kol duos ženklą išvykti. 

Abu vyrai, kurie plukdė valtį su Kristianu, Magdeburgiečiu ir 
Kelno riteriu, buvo labai patyrę irkluotojai. Todėl Kristianas išdrįso 
atsargiai apsisukti, kad pamatytų tai, ką dabar regėjo Haldeslebeno 
gyventojai: daugybę valčių su sunkiai ginkluotais vyrais besiarti- 


nančių prie apsemto miesto. 

Kiti laikėsi nuo jų pagarbaus atstumo. Miesto gyventojai turėjo 
suprasti, kad pirmoje valtyje plaukė svarbūs asmenys. Geraldas turė- 
jo iškėlęs Vichmano vėliavą, kad nekiltų jokių neaiškumų. 

Irkluotojai suko link aukštesnių pilies sienų, kad nebūtų nuneš- 
ti į miestą kartu su vandens srove. Ten jau rikiavosi dvi eilės prie- 
šų lankininkų. Priplaukus arčiau, pasirodė vyras, apsirengęs kelius 
siekiančiais šarvais ir užsidėjęs normanišką šalmą. Jis kažką suriko, 
bet nei Kristianas, nei Geraldas nieko nesuprato. Netrukus visiems 
tapo aišku, koks nurodymas buvo duotas. Lankininkai paruošė strė- 
les, pakėlė lankus ir nusitaikė tiesiai į valties priekyje sėdintį pasiun- 
tinį. 

Kristianas sulaikė kvapą. Jie neturėjo nė vieno skydo, todėl strė- 
lių kruša jiems tikrai bus mirtina. Vienam iš jų iškritus į vandenį, 
valtis susvyruos ir apvirs. Su tokiais sunkiais šarvais šansai išsigelbėti 
buvo lygūs nuliui. 

Geraldas skubiai atsistojo ir garsiai sušuko: 

— Mes atvykstame derėtis! 

Vadas įsakė lankininkams palaukti. Nors nebuvo paleista nė vie- 
na strėlė, lankai vis dar liko pžkelti. 

Tuo metu valtis su derybininkais priartėjo prie sienos dar per 
dvidešimt pėdų. 

Dabar vyrai galėjo aiškiai suprasti, kad bokšte stovintis riteris 
įsakė saviškiams šaudyti. 

— Tegul mus saugo Viešpars, - išgirdo Hojerio šnabždėjimą Kris- 
tianas. Šis susigūžė laukdamas arakos. Jis tikėjosi, kad šarvai ir šalmas 
apsaugos nuo strėlių, nors jau buvo pernelyg priartėję prie šaulių. 

Pirmosios strėlės nukrito į vandenį šalia valties, o kitos eilės šū- 
viai taip pat vos per plauką nekliudė derybininkų. 

Jie žaidžia su mumis, pagalvojo Kristianas. 

- Jūs šaudote į derybininkus? - garsiai protestuodamas Geraldas 


kreipėsi į priešų vadą. 

— Tai tik garbės saliutas narsiems užkariautojams! - sušuko šis. — 
Ir ženklas, kad turime užtektinai strėlių, todėl nesunkiai galime iš- 
maudyti keletą iš jūsų upelyje. 

Valtis buvo priplaukusi pakankamai arti, kad Kristianas galėtų 
apžiūrėti stuomeningąjį vadą. Šarvai ir šalmas uždengė beveik visą 
veidą, todėl buvo sunku ką nors įžvelgti. Bet jo balsas buvo įsakmus, 
šarvai ir ginklai geriausios kokybės — tik tiek buvo galima įžvelgti 
iš tokio atstumo. Jei tai ne pats Bernhardas ton Lipė, tada vienas iš 
svarbiausių jo parankinių. 

Šis net neketino prisistatyti. 

— Kaip skamba jūsų pasiūlymas? — suriko jis vyrams. 

— Miesto gyventojai galės laisvai atsitraukti ir išsigabenti viską, 
ką spės, per tris savaites. Bernhardas ir jo žmonės taip pat! Žinoma, 
pirma privalote pasiduoti! - pareiškė Geraldas. 

— Ar Vichmanas mums tai garantuoja? - vėl paklausė priešų va- 
das. 

— Taip. 

— Mes negalime atiduoti Haldeslebeno be hercogo Heinricho 
leidimo. 

Geraldas nusprendė parcylėti ir neužsiminti apie tai, kad Heinri- 
chas jau seniai nebėra hercogas, greičiau nusikaltėlis, paskelbtas už 
įstatymo ribų. Ginčas dėl formuluotės toli nenuves. Jei Haldeslebe- 
nas greitai pasiduotų, abi pusės išvengtų daug kraujo ir kančių. Bet 
kadangi Bernhardui vadovauja Heinrichas, jis negali savivaliauti ir 
priimti savo sprendimų. 

- Išsiųskite jam pasiuntinį! Suteiksime jam laisvą praėjimą, - pa- 
siūlė Geraldas. Vichmanas leido jam pateikti tokį pasiūlymą. Nie- 
kas nesitikėjo, kad paskelbtasis už įstatymo ribų grįš į Haldeslebeną 
su savo kariuomene ir išlaisvins miestą nuo užpuolikų. 

Vadas apsisuko ir pasikvietė toliau stovėjusį vyrą. 

Geraldas trumpai pasitarė su juo, tada šis atsargiai nulipo į jų val- 


tį virvinėmis kopėčiomis. 

Arkivyskupas liepė atvesti arklį pasiuntiniui, kad šis kuo greičiau 
pasiektų Liovę ir gautų jo leidimą pasiduoti. 

Belaukiant žinių, situacija ėmė keistis Haldeslebeno gyventojų 
naudai. 

Visą dieną ir naktį smarkiai lijo, o skubiai suręstos užtvankos ėmė 
minkštėti. Galiausiai viena jų suiro ir susikaupęs vanduo išsilaisvinęs 
išsiliejo po vietovę. Potvynio banga pasiekė jų stovyklą. Bet Vichma- 
nas nenusiminė ir liepė visiems laisviems vyrams skubiai pastatyti 
tvirtesnes užtvankas. Netrukus vanduo vėl pakilo iki miesto sienų. 

Kitą dieną prie stovyklos prisiartino vienišas raitelis - Bernhar- 
do fon Lipės pasiuntinys, kuris buvo pasiųstas pas Liovę. 

Sukandęs dantis jis pareiškė norą pasikalbėti su Geraldu. Grąži- 
nęs žirgą, vyras paprašė valties, kad galėtų pasiekti pilį. 

Po kurio laiko Geraldas susirado Kristianą. Šis kartu su Luku ir 
šešiolikmečiais ginklanešiais Davidu ir Jurgiu vedė pratybas. Buvęs 
jo ginklanešys Ditrichas taip pat prisijungė prie jų. 

— Haldeslebenas pasiduoda. Liovė negali atsiųsti pagalbos. Mies- 
tas ir pilis ilgai neatsilaikys, - pranešė Geraldas, prieš tai nužvelgęs 
besitreniruojančius vaikinus ir pagarbiai jiems šyptelėjęs. 

— Ar Bernhardas fon Lipė taip ir pasielgs? — abejodamas paklau- 
sė Ditrichas. 

— Jis neturi kitos išeities, — atsakė Geraldas. - Miesto gyventojai 
keletą savaičių gyvena ant namų stogų. Nedidelis kiekis išgelbėtų 
atsargų jau eina į pabaigą. Net mirusiuosius jie turi plukdyti į baž- 
nyčią valtimi. Ten laiko kūnus tiesiog stoginėje, nes palaidoti negali! 


Kaip manote, kuris iš jų artimųjų stotų Bernhardo pusėn? 


Kitą rytą, 1181 -ųjų metų gegužės trečią dieną, Bernhardas fon 
Lipė buvusio hercogo leidimu perdavė Haldeslebeną Vichmanui. 
Šis, kaip ir buvo sutarta, garantavo Bernhardo vyrams ir miesto gy- 
ventojams saugų pasitraukimą. Per tris savaites jie privalėjo palikti 


savo namus ir išsigabenti svarbiausius daiktus. 

Tada Vichmanas leido Magdeburgo žmonėms sunaikinti pilį, 
iš kurios pasklisdavo tiek daug kančių. Magdeburgiečiai išdidžiai . 
džiaugėsi galėdami sunaikinti velnio irštvą. 

Tuo metu, kai miestas buvo niokojamas, Vichmanas kartu su 
savo sąjungininkais atvyko į Magdeburgą, kuriame šventė pergalę. 

Bet Kristianas, Lukas ir jų vyrai dar negalėjo ruoštis kelionei į 
Kristiansdortą. Nors Kristianas be galo troško pagaliau grįžti namo, 


antroji karo fazė prasidėjo tik dabar. 


Nors Haldeslebenas, svarbi Liovės tvirtovė, buvo užimta, Hein- 
richas nepasidavė. Į pagalbą jam neatskubėjo nei galingasis svainis 
Anglijos karalius, nei Aamadai ar danai, net ir Vendeno kunigaikštis, 
kuris buvo labai artimas jo sąjungininkas. Su likusia savo kariuome- 
ne Heinrichas patraukė link tų pilių ir grafysčių, kurių šeimininkai 
stojo priešų pusėn. Holšteinas turėjo būti užpultas pirmiausia. 

Imperatorius nukėlė kitą karo žygį birželiui. Iki to laiko susirin- 
ko galinga kariuomenė, pasiruošusi sunaikinti nusikaltėlį Liovę, iš 
Saksonijos, Švabijos, Bavarijos ir Reino. 

Otas su savo broliais Ditrichu ir Dedu taip pat priklausė kariuo- 
menės vadams, kurie su savo būriais susitiko Hornburge. 

Imperatorius nusprendė nesutelkti savo jėgų vienai stipriai sau- 
gomo Braunšvaigo atakai ar ilgai apgulčiai. Visų nuostabai, jis vedė 
didžiąją dalį savo kariuomenės, tarp jų ir Vichmano, Meiseno mar- 
kizo ir Jadvygos brolio Oto fon Brandenburgo žmones, per negy- 
venamą Liuneburgo Heidę į Bardoviką, kuris atiteko jam be kovos. 
Dar pakeliui visos pilys ir miestai perėjo į imperatoriaus pusę — iš- 
skyrus Liuneburgą. | 

Heinricho žmona Matilda buvo būtent šio miesto kunigaikštie- 
nė. Ji pasipriešino imperatoriui ir pareiškė, kad neatiduos Liunebur- 
go, nes šis miestas yra jos vestuvinė dovana ir priklauso jai. Impe- 
ratorius paliko jai Liuneburgą, bet išsiuntė Jadvygos brolį, naująjį 
Saksonijos hercogą Otą fon Brandenburgą, atgal į Bardoviką, kad 


378 SABINE EBERT 


saugotų jį. Tada kartu su likusia kariuomenės dalimi, kurioje buvo 
ir Otas su savo palyda, jis patraukė per Elbę į Liubeką. 

Heinrichas rimtai ruošėsi galingo Hanzos miesto gynimui, su- 
telkė ten didžiąją dalį savo kariuomenės. Vertingiausius belaisvius, 
Tiuringijos grafą Liudviką ir jo brolį Hermaną, jis liepė nugabenti į 
Zegebergą ir atidžiai saugoti. 

Jis žinojo, kad Liubeko gyventojai yra jam ištikimi. Juk jo dėka 
miestas sužydėjo. 

Bet imperatorius netikėtai sulaukė papildomos paramos: Vendų 
kariuomenės, didžiulės Danijos karaliaus Voldemaro karinės pajė- 
gos. Būtent jo pagalbos Liovė tikėjosi prie Travės žiočių. Voldema- 
ras susitarė su imperatoriumi, kad viena iš Danijos karaliaus Fridri- 
"cho dukterų ištekės už Švabijos hercogo. 

Iš visų pusių apsupti Liubeko gyventojai nematė kitos išeities, 
teko paprašyti imperatoriaus leidimo išsiųsti pasiuntinį pas Hein- 
richą į Štadę. Jei buvęs hercogas neužtikrins, kad gins miestą ir jo 
gyventojus, jie prisijungs prie imperatoriaus. 

Jau po kelių dienų grįžo Liubeko pasiuntinys su Heinricho nu- 
rodymu perduoti miestą imperązoriui. Fridrichas išdidžiai įžengė į 
Hanzos miestą. 

Liovė pralaimėjo. Jis tik paprašė imperatoriaus, kad suteiktų ap- 
saugą, kuri palydėtų jį iki Liuneburgo, kur be jokios išpirkos paleido 
abu Tiuringijos kunigaikščius. Rugpjūčio pabaigoje imperatorius 
atleido didžiąją dalį savo kariuomenės. | 

Pagaliau Kristianas ir Lukas kartu su visu Oto būriu galėjo ke- 


liauti namo. Jų žygis truko beveik šešis mėnesius. 


— Karas baigėsi. - Šypsodamasi tarė Gretė vyrams, kurie stumdė- 
si aplink ją, gėrė, juokėsi ir pliauškė niekus. Pasklidus naujausioms 
žinioms apie grįžimą namo moterį apspito klientų būriai. 

— Okątuveiksi? Uždarysi savo verslą? - paklausė Kristianas. Ne- 
spėjus išgerti vieno bokalo, Gretė jau buvo spėjusi pripildyti kitą. — 

Pasiūlymas tebegalioja. Grįžk kartu su mumis į Kristiansdortą, ten 
bus pasirūpinta tavo senatve. 

Gretė griežtai nužvelgė triukšmaujančius pirkėjus, tada įbruko 
vienam į ranką samtį. 

- Štai, būk bent kiek naudingas! Pakeisk mane trumpam! 

Ji nekreipė dėmesio į kilusią džiaugsmo bangą, tik žvilgsniu pa- 
rodė Kristianui sekti iš paskos į ramesnę vietą. 

Jie sustojo šiek tiek atokiau nuo triukšmaujančių vyrų. 

— Viešpats atsidėkos jums ir jūsų žmonai už gerumą, - prabilo 
Gretė. - Negalėsiu dar kartą nueiti tokio atstumo. Mano laikas ne- 
trukus ateis. 

Ji įspaudė kažką Kristianui į ranką, tikriausiai keletą pfeningų, 
susuktų į skepetą. 

— Paimkite ir nupirkite už juos žvakių mano sielos ramybei. Man 
prireiks užtarimo pas Viešpatį Dievą. 

Senosios veide pasirodė liūdna šypsena. 

— Aš norėčiau čia pasiieškoti sau ramios vietos mirčiai. Bet jei 
Viešpats panorės, prisijungsiu prie jūsų vėliau. O jums reikėtų pa- 
skubėti. Dėl žmonos gerovės! Žinau, kad darote viską, kas tik įma- 
noma, kad ją apsaugotumėte. Bet jai gresia pavojus, nuo kurio jos 
neišgelbės joks kardas. 

Gretė pažvelgė tiesiai Kristianui į akis. Jis iš karto prisiminė bau- 
ginančius dukters atsisveikinimo žodžius. Tada ji tiesiog apsisuko ir 
nuėjo. Kristianas žinojo, kad sulaikyti ir paprašyti viską paaiškinti 
būtų beprasmiška. 

Gretė neatsisukdama išėjo iš stovyklos, ir niekas daugiau jos ne- 
matė. Savo vežimą, kaip vėliau paaiškėjo, ji perdavė jaunai markitan- 
tei, kuri nuolat ištiesdavo pagalbos ranką. 

Kitą rytą Otas kartu su visa kariuomene patraukė Meiseno link. 

Neramia širdimi Kristianas vis skaičiavo dienas, kurios skyrė jį nuo 
Martos ir saviškių. Jo nebuvo beveik pusę metų, ilgiau nei kada anks- 


čiau. Artėjant prie Kristiansdorto, jo baimė dėl Martos vis augo. 


Blogos UAUJLEIS 


Iki kaimo likus nedidelei kelio atkarpai Kristianas, kaip įprasta, 
išsiuntė raitelį, kad šis Kristiansdorfo gyventojams praneštų apie ka- 
rių sugrįžimą. 

Ar jis grįš, kad praneštų blogas naujienas? Ar pasveikins Luką 
susilaukus sveiko kūdikio? 

Bet pasiuntinys nesugrįžo. 

Jodamas būrio priekyje Kristianas vis labiau ragino savo žirgą. 
Visi norėjo namo. Šalia jojantis Lukas tapo labai ramus, susimąstęs, 
o Kristianas vis labiau nerimavo. Kas galėjo įvykti kaime per tuos 
pusę metų, kol jų nebuvo? 

“ Pilies kieme buvo pilna žmonių, kurie norėjo pasveikinti iš karo 
grįžusius vyrus ir pamatyti savo pažįstamus bei giminaičius. 

Bet kirtęs kaimo vartus Kristianas taip išsigando, kad atrodė šir- 
dis tuoj iššoks iš krūtinės: šalia Reinhardo su pasveikinimo taure 
stovėjo ne Marta, o Valtrūda, našlė iš Goslaro. Keliaujant į Kris- 
tiansdortfą ji tapo jų sąjungininke. 

Galbūt Marta buvo staiga pakviesta padėti gimdyvei, įtikinėjo 
save, norėdamas nusiraminti. Staiga jis pamatė už Reinhardo sto- 
vinčią Klarą. Jos veidas pasirodė toks rimtas, kad Kristianui akimir- 
ką aptemo akyse, atrodė, kad atėjo pasaulio pabaiga. 


Valtrūda pagarbiai pasveikino Kristianą ir ištiesė jam taurę. 

— Mano žmona? - nespėjęs išgerti nė gurkšnio riktelėjo Kristia- 
nas. 

— Ji serga ir guli lovoje, - susirūpinusi pranešė jam Valtrūda. 

— Dabar jau yra vilties, - prasibrovusi į priekį prabilo Klara. — 
Greičiau eime pas ją! 

Kristianas skubiai ištiesė taurę Lukui, kuris taip pat veltui žvalgė- 
si savo žmonos, ir išlipo iš balno. 

Reinhartas atidavė Kristianui pilies raktus ir nutaisęs rimtą veido 
išraišką kreipėsi į Luką. 

— Tau gimė sūnus. Bet tavo žmona... Man labai gaila... Tegul 
Viešpats būna gailestingas jos sielai. 

Reinhardas persižegnojo ir pakvietė arčiau jauną mergaitę, glė- 
byje laikiusią naujagimį. 

— Jūsų žmona norėjo, kad sūnus būtų pavadintas jūsų vardu, 
pone, — droviai tarė ji. - Aš esu Roza, jo auklė. - Ji nuleido akis ir 
pagarbiai pritūpė. 

Lukas pažvelgė į miegantį savo sūnų. Šis per miegus sujudėjo ir 
suspaudė mažus kumštelius. Bet Lukas nepratarė nė žodžio ir nuse- 
kė paskui Kristianą ir Klarą, kurie jau buvo pakeliui į Martos kam- 
barį. 

Valtrūda energingai jį sulaikė. 

- Jei pirmiausia norėtumėte atsisveikinti su savo Žmona, ji pašar- 
vota koplyčioje. Mes kiek įmanoma uždelsėme jos laidotuves tikė- 


damiesi, kad spėsite grįžti laiku. 


Prie Martos lovos budėjo Joana, išbalusi, pavargusi ir išsekusi. 
Pamačiusi Kristianą ji iš karto pašoko. 
— Lai būna palaimintas Viešpats! Jūs sugrįžote! Dabar ji pa- 
sveiks. 
"Marta giliai miegojo. 
— Kaime buvo išplitusi karštinė, - sušnabždėjo Joana. - Ji dirbo 


tol, kol visiškai išseko. O tada mirtinai susirgo Danielis. 

Kristianas susigūžė. 

— Jis gyvas, šiaip ne taip jį išgelbėjome, - skubiai nuramino ji, pa- 
stebėjusi vyro išgąstį. - Dabar jaučiasi puikiai, išjojo kartu su riteriu 
Fridmaru. 

Bent ši nelaimė praėjo pro šoną, pagalvojo Kristianas. Jis buvo la- 
biau nusiminęs, nei jautė palengvėjimą, nes žinojo, kad Joana turės 
jam ir daugiau blogų žinių. Per paskutinius mėnesius mirė tiek daug 
kūdikių ir mažamečių, todėl dėkojo Dievui už jam suteiktą malonę, 
kad jo vaikai buvo stiprūs ir sveiki. Išskyrus dar negimusį kūdikį, ku- 
rio Marta neteko, kai buvo kankinama, ir vis dar gedėjo. Kristianas 
bijojo net pagalvoti apie tai, kad galėtų kurio nors iš jų netekti. 

— Ją nualino rūpestis, bemiegės naktys. Bet man atrodo, kad ne- 
laimingai pasibaigęs gimdymas atėmė paskutines jos jėgas, - Joana 
tyliai pasakojo toliau. - Gal galėtumėte šiek tiek su ja pabūti... At- 
neščiau ką nors užkąsti Jums ir jai. 

— Eik. Aš nesitrauksiu nuo jos nė per žingsnį, - liūdnai užtikri- 
no Kristianas. - Ir pranešk Lukui, kas atsitiko jo žmonai. Juk tikrai 
dalyvavai gimdyme. 

— Taip, pone. Kaip pageidaujate, pone. - Joana skubiai pritūpė 
ir išbėgo laukan. 

Kristianas prislėgtas atsisėdo ant lovos ir pažvelgė į išbalusį, suly- 
susį žmonos veidą. Kol jis dvejojo, ar paimti žmonos ranką, ar leisti 
jai ramiai miegoti, atrodo, moteris pajuto jį esant šalia ir atsimerkė. 

— Tu sugrįžai! Pagaliau! Dabar viskas bus gerai! 

Jos šypsena buvo silpna, vos jautėsi gyvybės ženklai. Sudrebėjusi 
ji sutraukė pečius. 

— Man siaubingai šalta! Ar atsigulsi šalia ir sušildysi mane? - Ji 
nedrąsiai pažvelgė į savo vyrą, laukdama, ką jis darys. Kristianas nu- 
metė apdulkėjusį apsiaustą ant grindų ir išsitiesė šalia jos su visais 
drabužiais. Marta priglaudė nugarą prie vyro krūtinės, apkabino jo 


ranka savo liemenį ir užmerkė akis. 

— Dabar viskas bus gerai, - vėl sumurmėjo ji ir akimirksniu už- 


migo. 


— Kas atsitiko? - paklausė Lukas. 

Jis sėdėjo salėje ir stengėsi susigaudyti savo mintyse. 

Koplyčioje jis atsiklaupė prie Adelės kūno ir negalėjo užgniauž- 
ti jausmo, kad ten gulėjo nepažįstamoji. Šiek tiek tolėliau, pačiame 
kampe, sėdėjo Roza, jaunoji auklė, kuri rankose supo miegantį nau- 
jagimį sūnų. Salės prieangyje jo laukė Raina ir parodė jo pirmagimį, 
šviesiaplaukį garbanių, kuris gugėdamas ant motinos rankų bandė 
žengti pirmuosius nedrąsius žingsnius. Raina nuleidusi akis nedrą- 
siai pranešė jam, kad jei šeimininkas Kristianas leis, ji ištekės už vy- 
riausiojo tarno, kuris jau paprašė jos rankos. 

Taigi Lukas turėjo du sūnus ir jokios žmonos. O viršuje, savo 
kambaryje, gulėjo sunkiai serganti Marta. 

— Kas atsitiko? - pakartojo jis savo klausimą, į kurį niekas neat- 
sakė. 

— Vaikas gulėjo atvirkščiai... todėl gimdydama ji nukraujavo... 
galiausiai paaiškino Joana, atnešusi iš virtuvės šiek tiek maisto Kris- 
tianui ir Martai, bet nedrįsusi pas juos užeiti. 

Todėl padėjo alų ir sriubą priešais Luką. 

- Ji pati kalta, - pasigirdo šviesus, bet neįprastai griežtas balsas. 

Visi atsisuko į Klarą. 

Jie jau buvo įpratę nesielgti su devynmete Martos dukra, tikra 
jos kopija, kaip su vaiku. Nepaisant to, kad buvo pilies valdytojo 
dukra, kiekvienas artimas Kristiano draugas žinojo, kad į mergaitės 
žodžius reikia įsiklausyti ir vertinti juos rimtai. Bet toks stiprus kal- 
tinimas, ir dar iš devynmetės lūpų? 

— Galbūt norėtum mums plačiau paaiškinti? — taip pat griežtai 
paklausė jos Lukas. 


— Kai šalia bus mano tėvas. Jis taip pat privalo tai žinoti. 

Tarsi išgirdęs dukters žodžius, Kristianas nulipo laiptais žemyn, 
Jis atrodė pavargęs ir susirūpinęs. 

— Ji miega. Būk gera, pažiūrėk, kaip ji laikosi, - paprašė jis Joa- 
nos. Ši nedelsdama nuskubėjo viršun. 

— Atrodo, kad tavo dukra turi mums pranešti kažką neįprasto, - 
iš padilbų burbtelėjo Lukas. 

Kristianas atidžiai nužvelgė savo vaiką, prie kurio buvo prisirišęs 
labiausiai. Jis pakankamai gerai pažinojo Klarą, todėl žinojo, kad 
tai, ką mergaitė ketina pasakyti, buvo skirta ne visiems aplinkiniams. 
Todėl mostelėjo prieiti ir atsisėsti šalia. 

Klara užlipo ant suolo priešais Kristianą ir Luką. Nedidelė gru- 
pelė sėdėjo pakankamai susispaudusi, kad aplinkiniai suprastų, jog 
tai privatus pokalbis. Visi greta stovėję žmonės paklusniai atsitrau- 
kė ir laukė. 

— Iš pradžių sunkiai susirgo Danielis. Tada ši vasaros karštinė 
pasklido po visą kaimą, - pradėjo Klara. - Ji siautė nepaprastai stip- 
riai ir susirgo labai daug žmonių. Mechthilda ir kunigas Hilbertas 
buvo vieni iš pirmųjų. 

Tik dabar Kristianas suvokė, kad dar nematė nei šeimininkės, nei 
kapeliono. Besirūpindamas Marta jis visiškai apie juos pamiršo. 

— Arjie gyvi? - sunerimęs pasiteiravo jis. 

— Taip. Bet abu dar per silpni, kad atsikeltų iš lovos. Mama, Joana 
ir aš dieną ir naktį lankėme ligonius. O kadangi kunigas Hilbertas 
negalėjo atlikti savo pareigų, Sebastianas ėmė vis garsiau burnoti, 
kad Visagalis atsiuntė šią ligą į kaimą, norėdamas nubausti visus nu- 
sidėjėlius. 

Klara trumpam stabtelėjo, o Kristianas ir Lukas pradėjo suprasti, 
kas eis toliau. 

— Mes privalėjome lankytis jo mišiose, kitaip būtume į save at- 
kreipusios dar didesnį dėmesį. Kiekvienas jo žodis, kiekvienas gra- 
sinimas amžinuoju prakeiksmu buvo skirtas mums, o kalbėdamas 


apie bedievišką elgesį jis turėdavo omenyje šią pilį. Jis nemažai žino- 


Pribuvėjos išpažintis 385 


jo apie tai, kas čia vyksta. Rainą jis atvirai prakeikė kaip nuodėmin- 
gają ir verčia ištekėti už vyriausiojo tarno, nors moteris jo nemėgsta. 
Kaimo seniūną privedė prie to, kad šis ketina uždaryti viešnamį. 
Neminėdamas mamos vardo jis kupinas pagiežos nuolat pamoksla- 
vo apie begėdes moteris, kurios užsiiminėja pagoniškais ritualais ir 
burtais. Kas pas jas eis, bus prakeiktas amžių amžiams. 

Klara šiek tiek nuleido balsą. 

- Jai negalėjo padėti nei Reinhardas, nei vyriausiasis kalnakasys, 
net Mechthilda. Mama stengėsi, kad kiti nepastebėtų, kaip ją žeidė 
tokios kalbos. Kai Adelei atėjo laikas gimdyti, ši garsiai suriko, kad 
neleis prakeiktajai artintis prie savo kūdikio. 

Klara pamatė Luko veide plykstelėjusį įtūžį ir nusiminęs nuleido 
rankas. 

— Mama žinojo, kad vaikas yra persisukęs. Ji meldė Adelės leis- 
ti jai padėti. Juk galėjo apsukti vaiką pilve. Bet Adelė išsiuntė seną 
savo tarnaitę, kad ši pakviestų pribuvėją iš savo kaimo. O kunigas 
Sebastianas slankiojo aplink kambario duris, kad užtvertų mamai 
kelią. Svetimai pribuvėjai nepavyko, todėl jūsų žmona nukraujavo 
jos rankose. Man labai gaila. 

— Kodėl ji neleido Martai padėti? - nesuprasdamas sumurmėjo 
Lukas. 

— Madam Adelė sakė, kad kiekviena moteris gali padėti ateiti į 
pasaulį jūsų sūnui, bet tik ne mama. 

Akimirką tarp trijulės įsivyravo mirtina tyla. 

— Mama jautėsi kalta dėl Adelės mirties, nors nieko negalėjo pa- 
daryti. Jos jėgos buvo beveik išsekusios, siela sužeista kunigo Sebas- 
tiano kaltinimų. Ji pervargo, todėl tapo lengva auka karštinei. 

Klara nutilo. Niekas daugiau nekalbėjo. 

Palikau ją vieną pusei metų, prikaišiojo sau Kristianas. Ne todėl, 
kad norėjau, privalėjau. Gal per daug iš jos tikėjausi, pervertinau jos 
jėgas? Dėl visko, kam ji pasiryžo per tuos metus ir ką pasiekė, aš 


pamiršau, kokia ji iš tikrųjų trapi. 

Su darbais Marta būtų viena kaip nors susitvarkiusi, jis buvo tuo 
tikras. Bet pasalūniškų Sebastiano antpuolių, užslėptų jo kaltinimų 
ir vėl gresiančios mirties bausmės ji negalėjo ištverti. Nuo to nė vie- 
nas jo draugas nebūtų galėjęs išgelbėti. 

Jis sugavo Luko žvilgsnį ir numanė, apie ką galvojo draugas: apie 
kadaise įvykusį ginčą, kai jis pargabeno Martą namo mirtinai ser- 
gančią ir išgąsdintą kankinimų bei kalėjimo. Jis bijojo, kad tai galėjo 
sužlugdyti Martos norą gyventi, bet Lukas karštai jam paprieštara- 
vo. 

— Tada tu buvai teisus, - sušnibždėjo Lukas. - Kad ir kaip ji sten- 
gėsi to neparodyti, jie visgi atvėrė žaizdas jos sieloje. 

Kaip jis drįso manyti, kad ji pamirš tai, ką teko patirti, kaltino 
save Lukas. Kokia stipri turėjo būti jos baimė baigti gyvenimą laužo 
liepsnose? Jis manė, kad po tiek kartu praleistų metų pažįsta ją taip 
pat, kaip Kristianas, bet apsigavo. Jos tvirtumas ir ramumas buvo 
suvaidinti. 


Juk tas, kuris parodo baimę, šiame pasaulyje yra žuvęs. 


— Tikiuosi, man nereikia tau sakyti, kad niekam daugiau apie tai 
nepasakotum? - po kurį laiką užsitęsusios tylos kreipėsi į savo dukrą 
Kristianas. 

Klara paskutinę akimirką užgniaužė pasipiktinimo kupiną 
prunkštelėjimą. Ką tėvas apie ją galvoja? Bet ji patylėjo ir linkte- 
lėjo. 

- Žinoma, ne. Ar man surasti Danielį? Jis ir garbusis Eridmaras 
jau turėtų būti grįžę. 

Tėvui pritarus ji išbėgo laukan. 

— Privalėsi atidžiai ją prižiūrėti, - nužvelgęs mergaitę liūdnai tarė 
Lukas. — Kitaip jai teks kentėti taip, kaip Martai, o gal net daugiau. 

Kristianas neatsakė. Jis ir pats tai gerai žinojo. Jis pamojo vienai 
iš tarnaičių, kurios mandagiu atstumu stovėjo prie įėjimo į salę ir 


laukė jo įsakymų. 

— Kas rūpinasi madam Adelės laidojimo reikalais? 

— Valtrūda, kol Mechthilda dar negali tvirtai atsistoti ant kojų. 
Jūsų žmona paprašė, kad ji perimtų šiuos reikalus. 

— Atsiųsk ją čia. 

Kristianas su našle aptarė pasiruošimą gedulingiems pietums. Jo 
ir Luko įsiūčiui mišias už mirusiąją laikys kunigas Sebastianas, nes 
Hilbertas vis dar negalėjo pakilti iš ligos patalo. 

— Nueisiu pas Sebastianą ir pažadėsiu paaukoti pinigų altoriaus 
kryžiui už sėkmingą grįžimą iš karo, - pranešė Kristianas. 

Lukas bejėgiškai dėbtelėjo į jį. 

— Po visko, ką jis padarė mums ir Martai, tu dar nori įmesti į jo 
kišenę pinigų?! 

— Pinigus noriu duoti ne jam, o Viešpačiui, - suraukęs kaktą pa- 
aiškino draugui Kristianas. 

Tada atsipalaidavo. 

- Žinoma, tu teisus. Noriu jį papirkti, jei jau kalbame atvirai. 
Kitos išeities nematau. Kryžiaus jis tikrai norės, o už jį privalės su- 
tramdyti savo pagiežingas kalbas. O gal nori, kad jas išsakytų net ir 
per Adelės laidotuves? 

Jis padėjo taurę, kurią vis dar laikė rankoje, ir atsistojo. 

— Nueikime į koplyčią kartu ir pasimelskime už tavo žmonos sie- 
los ramybę. Tada nueik pas savo sūnus. Tuo metu aš pasirūpinsiu 


Marta. 


Šį kartą Marta atsibudo vos Kristianui įžengus į kambarį. Jis 
buvo jau švariai nusiprausęs ir persirengęs kvepiančiais drabužiais. 
Nenorom nusišypsojęs jis priėjo prie žmonos ir pabučiavo į kaktą. 

— Kaip laikaisi? 

— To klausti turėčiau aš. Juk tu grįžai iš karo, - pabandė pajuo- 
kauti ji. 

Jis nutylėjo, kad čia taip pat įvykęs karas su nematomais, bet ne 


ką mažiau pavojingais priešais. 

— Karas jau baigėsi. Liovė sutriuškintas galutinai. O visi mano 
vyrai grįžo kartu su manimi gyvi ir sveiki. 

Ji pasikėlė ir džiaugsmingai nušvitusiu veidu sušuko: 

— "Tai tiesa?! Vadinasi, jums nereikės išvykti? 

Jis patvirtino tai linktelėdamas. Jam taip palengvėjo matant jos 
veide bent kruopelytę gyvybės, kad ėmė trūkčioti balsas. 

Tada jis atsisėdo ant lovos krašto šalia žmonos ir paėmė jos ran- 
ką. Ji užmerkė akis ir prisiglaudė. 

— Man nepavyko. Norėjau, kad grįžęs rastum viską tvarkoje. Bet 
štai, aš guliu lovoje, o Adelė... 

Apsimestinis susitvardymas jos veide dingo, atrodė, kad tuoj ims 
verkti. 

— Kiek laiko praėjo nuo paskutinio karto, kai sirgdama gulėjai 
lovoje? - reikliai paklausė jis. 

Išskyrus laikotarpį, po gimdymo tik tą kartą, kai buvo pargaben- 
ta iš kalėjimo. Bet nenorėdamas jai to priminti, jis kalbėjo toliau. 

— Liga nėra nesėkmė. Kitaip anuomet būtum laikiusi save visiška 
nevykėle. Tada, kai pasislėpėme mažoje Raimundo trobelėje. 

Išgirdus jo žodžius ir prisiminus tuometinius įvykius, Martos 
veide pasirodė skausmo kupinas šypsnys. 

Dvylika metų praėjo nuo to laiko, kai ji išgydė iš Randolfo ka- 
lėjimo išlaisvinto Kristiano žaizdas, atsiradusias po kankinimų, ir 
alinančią karštinę. Tada ji lankydavo vyrą naktimis, padovanojo jam 
save, nes niekas nežinojo, ar pamatys išauštantį rytojų. Anuomet, 
prieš stodamas į dvikovą iki mirties, jis nepaisė luomų skirtumų ir 
paprašė tapti jo žmona. 

Jis niekada negalėtų mylėti nieko kito. Tik Martą. Ji buvo nepa- 
prasta moteris: nuoširdi, drąsi ir apdovanota ypatingomis galiomis. 
Ber būtent jos ir pastūmėdavo ją į pavojų. Kristianas bet kurią aki- 
mirką galėtų paaukoti savo gyvybę, norėdamas ją apginti, atiduotų 


už ją paskutinį kraujo lašą. Nors neįsivaizdavo savo gyvenimo be 

Martos, jai vyro reikėjo dar labiau — atramos ir užuovėjos nuo bai- 
siausių gyvenimo audrų. 

Martos šypsena dingo. 

— Galbūt man būtų pavykę išgelbėti Adelę, - tyliai atsiduso ji. — 
Bet ji manęs neprisileido; jautė man neapykantą. Aš neišdrįsau pa- 
prašyti Eridmaro ar Reinhardo, kad padėtų man patekti į jos kam- 
barį... nes prie jo durų stovėjo kunigas Sebastianas... 

Marta būtų prasibrovusi pro bet kurį kitą žmogų - juk reikėjo 
gelbėti gyvybę. Net būtų prašiusi jo riterių pagalbos. Kristianas pui- 
kiai tai žinojo. Bet tik ne pro Sebastianą. Ji klaikiai bijojo kunigo. 

— Tu visiškai nekalta, - įtikinėjo ją Kristianas. - Ji pati taip nu- 
sprendė, o Viešpats panoro pasiimti ją pas save. 

Jo balsas akimirkai sugriežtėjo. 

— Nedrįsk atvirai abejoti Dievo sprendimais! Už tai jie gali tave 
nuteisti. 

Kristianas švelniai paglostė jos skruostą. 

— Pasistenk kuo greičiau pasveikti. Po kelių savaičių privalėsime 
lydėti markizą į imperatoriškąją tarybą. O gal nori praleisti tą aki- 
mirką, kai Liovė kris imperatoriui po kojomis maldaudamas pasi- 


gailėjimo? 


181 -ujų Gris Elyte! 


Martai buvo duota pakankamai laiko, kad pasveiktų iki įsimin- 
tos imperatoriškosios tarybos, kurioje Heinrichas Liovė bejėgiškai 
pasiduos imperatoriui. Šis visų nekantriai lauktas įvykis užsitęsė il- 
giau nei buvo tikėtasi. 

Susirinkimo Kvedlinburge metu Liovė smarkiai susikivirčijo su 
naujuoju Saksonijos hercogu, Jadvygos broliu, todėl buvo priimti 
tam tikri sprendimai. Buvo pareikalauta, kad Heinrichas pasirody- 
tų lapkričio viduryje Erfurte įvyksiančioje imperatoriškoje taryboje 
ir stotų prieš imperatorių bei kunigaikščius priimti savo nuospren- 
džio. 

Nepaisydamas ilgus metus trukusių susidūrimų su Velfų kuni- 
gaikščiais Vichmanas pasisiūlė palydėti už įstatymo ribų paskelbtą 
Liovę į imperatoriškąją tarybą. 

Šį kartą Meiseno markizui nebuvo per ilgas joks kelias, ir net 
prastas oras nesukliudys pamatyti Liovę, sumaišytą su dulkėmis. 
Nekreipdamas dėmesio į lapkričio šaltį jis nurodė, kad Kristian- 
sdorfo valdytojas kartu su žmona palydėtų jį, jo sūnų ir kunigaikš- 


tienę Jadvygą į Erfurtą. 

Tik pasijutusi geriau Marta ėmė krauti į savo krepšį vaistų at- 
sargas, kurių turėjo pakakti Oto gydymui ir visos palydos sveikatai 
užtikrinti. Jai padėjo Joana ir Klara. 

Ji pati apsivilko šilčiausią suknelę, nors iš tiesų markizo palydai 
ji buvo šiek tiek per prasta, ir apsisiautė savo tamsiausią apsiaustą. 
Ją labai stipriai paveikė Sebastiano grasinimai, todėl mielai rinkosi 
tokią aprangą, kuri neišskirtų iš minios. 

Bet Kristianas liko nepatenkintas pamatęs žmonos aprangą ir 
pareikalavo, kad ji apsirengtų pačią prabangiausią savo suknelę ir 
apsigobtų kailiais apsiūtu apsiaustu, kurį pats padovanojo. Ji nuty- 
lėjo ir nuleidusi galvą priėmė jo sprendimą. Kristianas buvo teisus 
sakydamas, kad brangūs drabužiai parodys jos padėtį ir apsaugos. 


Nors labiausiai šiuo metu ji norėjo pasislėpti nuo viso pasaulio! 


Kelionės į Erfurtą metu Otas atrodė gerai nusiteikęs, nekantrau- 
damas laukė būsimojo spektaklio. 

Bet Martą užvaldė ankstesnės baimės. Šaltis ir šlapdriba jos taip 
neerzino, kaip grėsmingi Ekeharto, Elmaro ir Gizelberto žvilgsniai. 
Jie iškeldavo į paviršių praeities košmarus, kurie ją persekiojo nuo 
pirmos dienos praleistos rūmuose: sapnus apie laukinius žvėris, 
puolančius ją ir ketinančius sudraskyti tą pačią akimirką, kai paro- 
dys bent kruopelytę baimės. 

Prie Kristiano šie trys riteriai nedrįso ištarti jai nė žodžio. Jadvyga 
taip pat pasistengė, kad pagarbą užsitarnavusiai ir labai reikalingai 
gydytojai būtų skirta tinkama apsauga. Tai sulig kiekviena ramiai 
prabėgusia diena leido Martai lengviau atsikvėpti. Kur kas lėčiau ji 
vėl pratinosi prie priešiškų dvariškių ir jų elgesio. 

Lapkričio viduryje Erfurte turėjo būti aptariami svarbūs reikalai. 
Jadvygos broliui Zigfridui, dabartiniam Bremeno arkivyskupui, im- 
peratorius perleido Štadės grafystę, o Adolfas fon Holšteinas atgavo 


buvusią savo nuosavybę už tai, kad perėjo į imperatoriaus pusę. Iš 

nelaisvės paleistas grafas Liudvikas fon Tiuringenas perdavė savo 
grafystę broliui Hermanui. 

Šis, savo ruožtu, pranešė apie savo vestuves su Sofija, rugpjūčio 
pabaigoje mirusio Oto brolio Heinricho fon Vetino našle. Otas su 
savo broliais diskutavo, kad taip skubiai ištekinta našlė pasistengs 
įtikti naujajam vyrui ne tik gyvenime, bet ir lovoje. Tam, kad pa- 
lenktų Tiuringeną į Vetinų šeimos pusę. 

Jei našlės greitai ištekinamos už kitų vyrų, tai reiškia tik šeimos 
nuosavybės išlaikymą ir naujų sąjungų kūrimą — po šio netaktiško 
pastebėjimo Otas pagavo griežtą Jadvygos žvilgsnį. 

Kitomis aplinkybėmis tokios naujienos būtų buvusios tikrai ver- 
tos dėmesio, bet dabar jos buvo svarbios tik nedideliam kunigaikš- 
čių ratui. 

Jie norėjo pamatyti tai, kaip buvęs hercogas krinta imperatoriui 


po kojomis. 


Štai! Otas taip stipriai suspaudė Jadvygos ranką, kad ši vos įsten- 
gė nesurikti. Būtų buvęs puikus skandalas! 

Ji šiek tiek timptelėjo vyro ranką, ir šis pastebėjęs nevalingą savo 
reakciją atlaisvino ranką. 

Jadvyga slapta pažvelgė į Ditrichą, savo mylimąjį, stovintį tarp 
Oto ir Dedo. Tada atsistojo ant pirštų galiukų, kad per susigrūdusią 
kunigaikščių minią pamatytų, kas vyksta. | 

Lydimas Vichmano į didžiulę salę įžengė Liovė. Jis žinojo, kad 
visos akys dabar nukreiptos į jį. 

Sustojęs prieš imperatorių, savo pusbrolį, daug didesniu atstumu 
nei įprastai jis sustingo, bet nedrįso pažiūrėti į Fridrichą. 

Dauguma matė, kaip Vichmanas jį stumtelėjo, kiti tvirtino, kad 
jis padrąsindamas buvusį hercogą padėjo ranką jam ant peties. 

Pagaliau Heinrichas žengė žingsnį pirmyn ir atsiklaupė. Vien šis 
judesys jam atrodė per sunkus. Ne tik dėl peržengtos penkiasdešim- 


ties metų ribos. 

Prašmatnioje salėje įsivyravo mirtina tyla. 

Imperatorius su žmona netardami nė žodžio žvelgė į prieš juos 
klūpintį Liovę. 

Atrodo, pagaliau Heinrichas suprato, kad atsiklaupti nepakan- 
ka. 

Niekas nesuprato, ar krisdamas po imperatoriaus kojomis jis su- 
aimanavo dėl skausmingos nugaros, ar tai buvo nusivylimo dejonė. 

Fridrichas vis dar nerodė jokios reakcijos. 

Galiausiai jis atsistojo ir žengė kelis žingsnius link puolusiojo. 

— Stokis, pusbroli! 

Jis netgi ištiesė Liovei ranką padėdamas jam atsistoti ir apkabinęs 
pabučiavo. Tada brangaus apsiausto rankove nusišluostė akis. 

Salėje vis dar buvo tylu. Dauguma kunigaikščių sekė viską pik- 
tais žvilgsniais — kai kurie dėl klūpėjusiojo gėdos, kiti dėl to, kaip 
elgėsi imperatorius - Heinrichas tikrai nenusipelnė apkabinimų ir 
bučinių. Ankstesniuose pasitarimuose imperatorius pareiškė norą 
grąžinti atgailaujančiam Liovei bent dalį jo nuosavybės. Bet kuni- 
gaikščiai buvo neperkalbami ir jie pasiekė savo. Viurcburge impera- 
torius davė priesaiką, kad be jų sutikimo niekada negrąžins Liovei 
buvusio titulo. Jie reikalavo, kad Velfas prarastų visus savo titulus, 
žemes ir nuosavybę. 

Vargais negalais Fridrichas gavo jų sutikimą perleisti nuteistajam 
Braunšvaigą ir Liuneburgą. Su sąlyga, kad bus ištremtas. 

- Jūs paliksite imperiją ir įžengsite į ją tik gavęs mano sutikimą, — 
imperatorius pranešė kunigaikščių teismo sprendimą. 

Suakmenėjęs Heinricho veidas išbalo. Nejaugi jis tikėjosi, kad 
pusbrolis pakeis jau priimtą sprendimą? 

— Kaip pageidaujate, mano imperatoriau, - galiausiai tarė jis. Jo 
kvėpavimas pagreitėjo tarsi po intensyvaus bėgimo. 

— Privalau išgirsti jūsų priesaiką, - pareikalavo imperatorius. 

Heinrichas sudrebėjo. Pažeminimas buvo per didelis. 


Tarpininko vaidmenį vėl atliko Vichmanas. 

Jis žengė į priekį ir atkišo prieš Heinrichą auksinį kryžių. Ką tuo 
metu sušnabždėjo, galėjo suprasti tik prieš jį stovintis Liovė. 

Nuverstasis hercogas uždėjo dešinę ranką ant kryžiaus ir prislėg- 
tu balsu tarė: 

— Mano imperatoriau! Prieš Dievą, jus ir visus salėje susirinku- 
sius kunigaikščius aš prisiekiu neįžengti į šalį tol, kol negausiu jūsų 
įsakymo. 

— Duodu jums laiko iki kitų metų liepos dvidešimt penktos die- 
nos, kad susitvarkytumėte savo reikalus. Po to paliksite šalį trejiems 
metams, — pranešė imperatorius. 

Kadaise buvęs išdidus Saksonijos. ir Bavarijos hercogas priimda- 
mas įsakymą linktelėjo. Tada atsirėmė į ištiestą Vichmano ranką ir 
leidosi išvedamas iš salės. 

Jo išėjimą palydėjo burbėjimai ir šnabždesys. Heinrichas elgėsi 
taip, tarsi nepastebėtų kupinų neapykantos ir triumtuojančių aplin- 
kinių žvilgsnių, bet pažeminimas pakirto jo išdidumą ir savitvardą. 
Prieš pat duris jis vos nesuklupo. Iš paskutinių eilių pasigirdo garsus 
juokas. 

- Manau, jis galėjo dar kurį laiką ten prigulti, - sušnabždėjo 
Meiseno markizas, stovėjęs su Jadvyga ir savo broliais. 

— Jei kada nors jam bus statomas paminklas, tai toks - po impe- 
ratoriaus kojomis, - su panieka balse pridūrė Dedas. 

— Jūs abu pamirštate, kad nepaisant perdėto jo pasitikėjimo sa- 
vimi ir godumo, jis buvo didis kunigaikštis, - tyliai perspėjo Ditri- 
chas. - Stiprus vyras, visų prisibijomas karys, protingas valdovas. 

Otas nustebęs dėbtelėjo į brolį. Juk Ditrichas bene vienintelis iš 
Vetinų šeimos turėjo daugiausiai priežasčių nekęsti Velto. 

Bet nespėjus jiems išsiaiškinti, imperatorius vėl pakėlė balsą. 

— Mes, Viešpaties siųstas imperatorius, skiriame Bernhardą fon 
Anhaltą Saksonijos hercogu. Prie savo valdų prijungsime Braunšvai- 
gą ir Liuneburgą, nors šie miestai ištikimai pakluso ne imperatoriui, 


o nuverstajam hercogui. O dabar tegul kiekvienas čia atvykęs kuni- 

gaikštis duoda šventinę priesaiką, kad nuo šiandien įsivyraus paliau- 
bos. Ženkite po vieną į priekį ir prisiekite, kad pagaliau imperijoje 


įsivyraus taika! 


Tie, kurie nepriklausė aukščiausiajam imperijos kilmingųjų 
sluoksniui, negalėjo dalyvauti susirinkime. Kadangi Marta su Kris- 
tianu nepriklausė kunigaikščių ratui, jie kartu su savo draugais vaka- 
re susirinko aptarti susirinkimo detalių. Kartu su Luku, Raimundu 
ir Elžbieta jie susėdo mažyčiame svečių kambaryje, kuris imperato- 
riškosios tarybos metu buvo skirtas Martai ir Kristianui. Čia jie keti- 
no atšvęsti ilgai lauktą karo pabaigą. Prie jų prisijungė ir buvęs Kris- 
tiano ginklanešys, turėjęs pranešti visas naujienas iš pirmų lūpų. 

— Ar imperatorius tikrai verkė? — abejodama paklausė Marta. 
Apie šią susirinkimo akimirką jau buvo pasklidę įvairiausių gandų. 

— Jis perbraukė rankove per akis, - patikslino Ditrichas. 

Raimundas išsišiepė. 

— Labai gerai apgalvotas manevras. Niekas negalės teigti, kad 
matė verkiantį imperatorių, bet jei kas tvirtintų priešingai - įrody- 
mų taip pat nėra. 

— Tokie gestai yra apsvarstomi ne vieną savaitę ar mėnesį, - Mar- 
tai užtikrino Lukas. - Liovė krinta po imperatoriaus kojomis, o šis 
ašarodamas jį pakelia. Jie abu surengė tikrai nuostabų spektaklį. 
"Tokį, apie kurį žmonės kalbės ištisus šimtmečius, ir kiekvienas pri- 
dės tariamos savo informacijos. 

— Ir turėtų kalbėti! Man dabar svarbiausia tik vienas dalykas: pa- 
galiau įsivyraus taika! 

Kristianas pakėlė taurę. 

— Už ramesnius ir laimingesnius laikus! 

Likusieji pasekė jo pavyzdžiu ir išgėrė. 

Marta atsakė į Kristiano šypseną ir prislinko šiek tiek arčiau. Jis 


švelniai paglostė žmonos kaklą. 

Iš jo veido išraiškos Marta suprato, kad Kristianas jau kuria pla- 
nus: ne tik šiam vakarui, bet ir kaimui, kuriame dabar turėtų sužy- 
dėti taika. 

Dabar, kai karas pagaliau baigėsi, tikriausiai jam nereikės vykti į 
tokias ilgas keliones, mąstė ji. Marta stengėsi pamiršti giliai įsišakni- 
jusias savo baimes dėl to, kiek laiko dar tęsis jų laimė. 

Keista, kad būtent šią akimirką prisiminė senosios Kristiano 
globėjos kartą ištartus žodžius: „Nuo kada ramu ten, kur pasirodai 
tu?“ 

Šią naktį Kristianas mylėjo ją be galo aistringai. Jie užmigo tik 
ėmus brėkšti rytui. 

Neilgam. Iš karto po rytinių mišių Meiseno markizas liepė pa- 
kviesti Kristiansdorto valdytoją ir jo žmoną. 

— Viskas baigta. Liovė bus ištremtas, - iškilmingai pranešė jis. — 
Dabar šalyje įsivyraus visiškai kitokia tvarka. Šachmatų figūros per- 
statytos iš naujo. Kristianai, nukreipkite visas jėgas į kalnakasybą! 
Išgaukite man sidabro! O tada parvesite į Kristiansdortą žydų, kurie 
plėtoja savo verslą svečiose šalyse. Jie atgabens į mano rūmus papuo- 
šalų, šilko, brangių prieskonių ir nuostabių kvepalų! Noriu išpuošti 
savo žmoną gražiausiomis suknelėmis tarsi ji būtų imperatoriaus 
žmona. Jei nesu galingiausias kunigaikštis imperijoje, noriu būti 


turtingiausiu. 


KETVIRIA DALIS 

Iš nuostabos negalėdama pratarti nė žodžio Marta vaikštinėjo 
šalia Kristiano po Reino pievas. Nors, tiksliau pasakius, apie pasi- 
vaikščiojimą tokioje sumaištyje negalėjo būti nė kalbos. 

Tūkstančiai prabangiai apsirengusių žmonių sukiojosi po lygumą 
tarp Mainco ir Ingelheimo rūmų, kur ant Reino kranto imperato- 
rius pastatė ištisą medinį miestą su imperatoriaus rūmais ir katedra. 

Žmonės spraudėsi vienas pro kitą, ginkluoti vyrai skyrė kelią 
aukštesniojo rango svečiams. O tie, kurie nebuvo pakankamai išsi- 
pustę, kad iš tolo būtų aišku, jog jie kilmingi, privalėjo elgtis atsar- 
giai, nes bet kurią sekundę juos galėjo nustumti į šoną. 

Žmonija dar nebuvo mačiusi tokios šventės. 

Imperatorius sukvietė visus garbingiausius imperijos žmones, ka- 
ralius ir krikščioniškojo pasaulio galvas, kad kartu su jais atšvęstų 
savo sūnų Heinricho ir Fridricho įšventinimą į riterius. 

Buvo susirinkę beveik visi imperijos kunigaikščiai - pasaulieti- 
niai ir dvasiniai, aukšto rango svečiai iš kitų šalių. Jų drabužiai buvo 
iš brangiausių Rytų šalių šilkų, apsiūti prabangiais kailiais ir išpuošti 
brangakmeniais, o jų palapinės išsiuvinėtos spalvotais siuviniais ir 


auksinėmis gijomis. 

Į šventę turėjo susirinkti maždaug keturi tūkstančiai riterių, dau- 
guma netgi tvirtino, kad iš viso jų buvo netoli septyniasdešimt tūks- 
tančių. Atvykėlius savo menais linksmino žinomi poetai ir dainiai, už 
tai jiems buvo atsidėkojama brangiais drabužiais, auksu ir sidabru. 

Tuo metu, kai aukščiausio rango svečiai pietavo kartu su impera- 
toriumi jo rūmuose, Reino pakrantė buvo nusėta šimtais riteriams 
skirtų stalų, kurie buvo gausiai nukrauti įvairiausiu maistu: pagal 
skirtingus receptus paruošta žvėriena, jautiena ir aviena, kiauliena ir 
paukštiena, nematytais vaisiais iš svečių šalių. Prie tokios prabangos 
nepratusi Marta pabandė įsivaizduoti, kiek viskas turėjo kainuoti. 

Šventinio susibūrimo pakraštyje kilo stori garų debesys ir užliejo 
visus susirinkusiuosius naujais kvapais. Ten milžiniškuose puoduo- 
se buvo ruošiamas kitas maistas - tikriausiai tarnams. 

Visada praktiškai mąstanti Marta pabandė įsivaizduoti, kiek im- 
peratoriui galėjo kainuoti ši šventė. Juk reikėjo ne tik nupirkti pa- 
kankamai mėsos ir vyno, grūdų ir alaus, bet ir atgabenti viską čionai. 
Visgi alkanų ir ištroškusių burnų susirinko kiek daugiau nei įprastai, 
nes kartu su savo kunigaikščiais ir riteriais atvyko begalė ginklanešių 
ir tarnų. Kaip tik šią akimirką prie kranto priartėjo didžiulė valtis, 
iš kurios vyrai ėmė per pievą ridenti statines bei tempti paršų ketvir- 
čius. Visa tai keliaudavo į virtuvės meistrų palapinę. 

Vaikščiodamas Kristianas vis pasisveikindavo tai su vienu, tai su 
kitu žmogumi, bet nesustodavo pakalbėti. 

Tikėdamasi, kad niekas nepastebės, Marta akimirkai prie jo pri- 
sispaudė šiek tiek arčiau, nei numatė etiketas. Vyras vos šyptelėjo ir 
pabučiavo jos smilkinį. 

Nors prasibrauti pro tokią žmonių minią buvo itin sunku, Marta 
su Kristianu kaip įmanydami veržėsi tikslo link. Geras pažįstamas 
iš ankstesnių laikų, Liudmilas, perdavė jiems žinutę. Po pietų, ku- 
rių metu jis linksmins imperatoriaus rūmuose susirinkusius svečius, 
dainius koncertuos po atviru dangumi ir truputį papasakos jiems 


apie šią vietovę. 

Jo nepastebėti buvo neįmanoma. Iškilusis dainius buvo užsilipęs 
ant tuščios statinės ar dėžės, nes galva kyšojo iš jį apsupusių žmonių 
minios. Tikriausiai kaip tik šiuo metu jis pasakojo kažką juokingo, 
nes susirinkusieji patenkinti juokėsi. 

Pamatęs juos Liudmilas sušuko publikai: 

— Garbingosios damos! Kilmingieji ponai! Dabar jūs iš pirmų- 
jų lūpų sužinosite, kaip šįryt Sekmines šventė mūsų imperatorius ir 
gražioji jo žmona Beatričė Burgundietė! Bet prieš pradėdamas savo 
dainą, norėčiau paprašyti, kad atlaisvintumėte šiek tiek vietos nar- 
siajam riteriui ir jo damai! 

Jis demonstratyviai mostelėjo į Martą ir Kristianą, kuriems iš ke- 
lio pagarbiai traukėsi visi susirinkusieji. Pagaliau jie stovėjo priekyje, 
priešais Liudmilą. 

Niekas negalėjo žinoti, kad dainius paprašė praleisti juos į priekį 
todėl, kad pažinojo porą nuo senų laikų, kai kartu išgyveno pavojus 
ir negandas. 

Kiti pažvelgę į drabužius palaikė juos paprasčiausiais garbingais 
svečiais, kuriems vien dėl šios priežasties priklausė geriausios vietos. 

Otas išleido daugybę sidabro, kad kartu su savo palyda pasi- 
rengtų šventei kaip pridera. Visiems savo riteriams jis įsakė pasiūti 
prabangius apsiaustus, dėkodamas Kristianui už nuveiktus darbus 
markizas padovanojo dar ir meistriškai pasiūtą kardo įmautę. Tuo 
tarpu Marta iš Jadvygos gavo tokią puošnią suknelę, kokios nieka- 
da neturėjo: ryškiai raudonos spalvos, kruopščiai išsiuvinėtą, pagal 
naujausią burgundų madą siaurai surišamą ties liemeniu, bet plačiai 
krintančiu sijonu ir rankovėmis, beveik siekiančiomis žemę. 

Žemai nusilenkęs Liudmilas pasisveikino su savo draugais: 

- Sveiki atvykę, kilmingasis pone! Ir jūs, mano saule! 

Marta nusišypsojo, nes taip Liudmilas ją pavadino jau pirmojo 
susitikimo metu, kai naujakurių būrys traukė Meiseno link. Tada 
ji basa, purvina ir apdriskusi pirmą kartą išgirdo Liudmilą dainuo- 


jant. 

— Turėčiau pirmiausia padeklamuoti gražiajai damai. Bet, jeigu 
man atleisite, visi šie žmonės laukia naujienų iš šventės! Jei esate 
pasiruošę šiek tiek pakentėti, kol papasakosiu apie imperatorių ir 
jo žmoną, atsilyginsiu skirdamas šalia jūsų stovinčiai damai net dvi 
dainas. 

Kristianas mostelėjęs priėmė dainiaus pasiūlymą. Jis žinojo, kad 
jei Liudmilas skirs jai dainą, Marta iš sumišimo norės prasmegti 
skradžiai žemėn, nesvarbu, kad dauguma dainų buvo universalios — 
dainiui tereikėdavo pakeisti moters plaukų ar akių spalvą. 

Žinoma, jie taip pat norėjo pasiklausyti smulkmenų apie ryti- 
nius įvykius, nesvarbu, iš kur Liudmilas ištraukė šią informaciją. 
Medinėje katedroje buvo tiek daug žmonių, kad jie nieko negalėjo 
pamatyti. Priekinės eilės buvo skirtos kunigaikščiams, o šie su savo 
žmonomis ir užpildė beveik visą patalpą. 

Liudmilas griebė savo liutnią ir ėmė dainuoti. 

Kaip ir kiekvieną kartą jo nepakartojamas, skambus balsas su- 
domino klausytojus nuo pat pirmojo akordo. Savo dainoje jis apra- 
šė įspūdingus imperatoriaus ir imperatorienės apdarus, kaip grafas 
Balduinas fon Henegau buvo paskelbtas imperijos kunigaikščiu, 
apdainavo iškilmingą imperatoriaus karūnavimą. 

Marta jau ne pirmą kartą stebėjosi tuo, kaip greitai mąstė mu- 
zikantas. Jis meistriškai versdavo naujausius įvykius dainomis. Šios 
dainos pabaigoje Liudmilas atskleidė, kaip bažnyčios skliaute spar- 
nais suplasnojo baltas balandis. Sugrojęs paskutinį taktą jis nusuko 
liutnią ant nugaros ir rankomis suformavo skrendantį balandį, kuris 
burkuodamas nuskriejo tolyn. 

Žiūrovai buvo sųžavėti. Jie juokėsi, plojo ir stebėjosi dainiaus 
meistriškumu. 

Marta tik dabar pamatė Liudmilo žmoną. Su ja susipažino prieš 
daugelį metų Eizenache, kai kartu su Luku išvyko ieškoti ir vėliau 
išlaisvinti mirusiu paskelbto, bet iš tiesų kalėjime kankinamo Kris- 

Jauna moteris vaikščiojo aplink su kepure ir iš žiūrovų surinkinė- 
jo pinigus. Dauguma iš jų aukojo savo noru. Kristianas į vidų įmetė 
žiedą, bet ne todėl, kad susižavėjo vaidinimu. Šalia jų ėmė žongli- 
ruoti du maždaug šešerių ir aštuonerių metų amžiaus berniukai, pa- 
gal veido bruožus visiškos Liudmilo kopijos. 

Muzikantas jau norėjo žemai nusilenkti ir nušokęs nuo statinės 
pabaigti savo pasirodymą, bet žiūrovai prisiminė jo pažadą padai- 
nuoti meilės baladę damos su raudona suknele garbei. 

Marta sukrėsta atsisuko į Kristianą, bet šis metė į ją pralinksmė- 
jusį žvilgsnį. 

— Dama turėtų priimti tokius dalykus išdidžiai ir ramiai, - su- 
šnabždėjo jis. 

Kristiano paaiškinimas jos visai nenuramino. Kaip galima žvelg- 
ti išdidžiai, paklausė ji savęs. Tada prisiminė keletą damų iš Jadvygos 
palydos, atmetė pečius atgal ir kaip galėdama ramiau nužvelgė su- 
sirinkusiuosius. Bet Liudmilas per gerai ją pažinojo. Nenorėdamas 
jos sutrikdyti, jis pagrojo paprastą, bet labai gerai žinomą dainą apie 
meilę, griebiančią už širdies ir nostalgišką. 

Žiūrovams ėmus ploti jis nušoko nuo statinės. 

— Pasirodymas baigtas, mano brangioji publika, - sušuko jis. — 
Antrąją senam savo pažįstamam ir jo gražuolei pažadėtą dainą norė- 
čiau atlikti privačiai. Ar supratote? 

Kol žmonės nepradėjo mėtyti pastabų ir niurzgėti, jis pranešė: 

— Rytoj prieš pat tamsai užklojant šiuos klonius ir pievas, jūs vėl 
rasite mane čia! 

Tada jis priėjo prie Kristiano ir Martos, žemai nusilenkė, šį kartą 
ne taip dirbtinai kaip po savo pasirodymų. 

— Nuostabiai sudainuotas pranešimas. Bet aš pasiilgau tavo juo- 
kelių, - pasveikino jį Kristianas. 

— Na, čia ir šiai publikai jie nelabai tinka, - juokdamasis atkirto 
Liudmilas. 


Tada jis susimąstė. 

— Man pasiūlė keliauti kartu su imperatoriaus palyda. Nors 
skamba viliojančiai, bet nenorėčiau visada apdainuoti tik pagyras. 

— Eime kartu į mūsų palapinę, - pakvietė Kristianas. — Lukas 
apsidžiaugs tave matydamas. 

— Juk aš skolingas dar vieną dainą, - šypsodamasis priminė Liud- 
milas. - Kaip sekasi Lukui? Kuo per visą šį laiką virto jūsų kaimas? 
O gal tai jau miestas? 

Muzikanto susidomėjimas buvo nuoširdus. Juk jis ir pats kurį 
laiką gyveno Kristiansdorfe, buvo Kristiano raštininkas. Tai buvo 
liūdniausias jo gyvenimo laikotarpis. Jis vos ištvėrė pirmosios žmo- 
nos ir dukrelės mirtį, buvo praradęs norą gyventi. 

— Tu vos atpažintum mūsų kaimą, - pranešė buvęs jo šeiminin- 
kas ir kartu atsakė į paskutinį Liudmilo klausimą. Nors Otas buvo 
suinteresuotas kurti naujus miestus, dėl Kristiansdorto neskubėjo. 
Vietovė plėtėsi žaibišku greičiu ir atnešdavo jam didžiulį pelną, to- 
dėl jis tikrai neketino suteikti kaimo gyventojams papildomų teisių. 
O Jozefas ir jo parankiniai nerodė jokio noro pasirūpinti visų teisė- 
mis, kurios pridėtų ir tam tikrų įsipareigojimų. 

— Kasyklos tęsiasi jau daugelį mylių aplink kaimą iki pat kaimy- 
ninių kaimų, - pasakojo Kristianas. 

— Pilis jau baigta statyti, pirmosios gatvės prekybininkų ketvir- 
tyje išklotos medinėmis lentelėmis kaip daugelyje miestų. Mes jau 
beveik turime netgi žydų ketvirtį. Markizo nurodymu iš Kristian- 
sdorfo bus prekiaujama iki pat Šventosios žemės. 

Kristianui pavyko į savo kaimą atsivilioti nemažą būrį žydų pre- 
keivių, iš savo kelionių pargabendavusių Otui brangių audeklų ir 
dažų, kuriais papuošė savo palydą šia iškilminga proga. Tolimąja 
prekyba vertėsi tik žydų prekybininkai, kurie pasiekdavo net sun- 
kiai privažiuojamas vietas Rytuose. 

"Tuo metu Marta svarstė, kaip reikėtų atsakyti į klausimą apie 
Luko savijautą. Po Adelės mirties draugas net nesistengė susirasti 


sau naujos žmonos. Bet tikrai ne dėl to, kad gedėjo mirusiosios. Jo 

sūnūs augo su aukle, jis pats vis pasidomėdavo, kaip su Raina elgiasi 
jos vyras, ir vėl prisijungė prie dažnų viešnamio lankytojų rato. 

Šis pastatas turėjo būti uždarytas, bet Kristianas primygtinai pa- 
aiškino Sebastianui, kad tokie namai yra reikalingi. Reikalingi tam, 
kad viengungiams ir našliams nekiltų minčių vilioti garbingas mo- 
teris ar netgi jas prievartauti. 

Tarsi supratęs Martos mintis Liudmilas paklausė: 

— Ar tas Sebastianas vis dar stebi, kad kaime nekiltų džiugi nuo- 
taika, nebekalbant apie šokius ir dainas? 

Būtent tai, kad jis vėl pradėjo dainuoti, privertė gabų muzikantą 
pasitraukti iš savo pareigų ir išsikelti iš kaimo. Jis nenorėjo pridaryti 
bėdų sau ir Martai su Kristianu, juk būtent jiems jautėsi skolingas 
už duotą darbą. 

Kristianas taip ir neatsakė į Liudmilo klausimą. 

Kažkas pastojo jiems kelią. Atpažinusi vyrą Marta nustėro, atro- 
dė, tarsi ledinė ranka būtų pagriebusi jai už širdies ir ją suspaudusi. 
Kristianas žaibišku greičiu nustūmė žmoną už savo nugaros. 

Prieš jį stovėjo Vulfhartas - to kaimo šeimininkas, iš kurio Marta 
kadaise privalėjo pabėgti. Vyras, kuris už tai, kad jo žmona pagimdė 
negyvą kūdikį, norėjo nukirsti Martai kojas ir rankas. 

Po šio įvykio prabėgo daugiau nei pusė jos gyvenimo. Tą baisią 
dieną vienintelis šansas išsigelbėti buvo prisijungti prie Kristiano 
vedamų naujakurių būrio. O vėliau Kristianas, Raimundas ir Lukas 
paskutinę akimirką apsaugojo ją nuo baisaus likimo, kai Marta buvo 
vėl pakliuvusi į dviejų šio baisaus tirono tarnų rankas. 

Nuo to laiko, kai pabėgo iš Frankonijos, iš savo gimtojo kaimo, 
buvęs jos šeimininkas gerokai sustorėjo. Jo veidas atrodė parinęs, 
akys paraudusios, ir dabar Vulfgardas tikrai išgėrė daugiau vyno nei 
jam derėjo. 

Martai beliko tik tikėtis, kad Vulfhartas buvo girtas ir jos nepa- 
žins. Be to, dabar ji vilkėjo prabangią suknelę, stovėjo riterio pašo- 


nėje bei buvo prisidengusi plaukus. 


406 SABINE EBERT 


— Aš jus pažįstu, - vogravo Kristianui Vulfhartas. Iš jo veido iš- 
raiškos buvo galima spėti, kad svarstė, kur kadaise sutiko priešais 
stovintį riterį. Tada jo akyse sužibo triumfas. - Ar jūs ne tas pats 
riteris, kuris su keletu mano niekam tikusių valstiečių iškeliavo į ry- 
tus? 

— Taip, tai aš, - mandagiai ir ramiai sutiko Kristianas. - Tikiuosi, 
kad jums gerai sekasi. 

— O aš anuomet maniau, kad pakeliui visi mirsite iš bado, - sun- 
kiai apversdamas liežuvį burbuliavo Vulthartas. - Jis nužvelgė Kris- 
tiano drabužius ir kardą. - Kaip suprantu, jums visai gerai sekasi. 

Staiga susimąstęs jo žvilgsnis nukrypo į Martą. Ši iš visų jėgų 
stengėsi neparodyti savo baimės. | 

— Ar gali būti, kad esu kažkada matęs jūsų žmoną? 

- Tikrai neįmanoma, kad būtumėte sutikęs šią damą, - ramiai 
atsakė Kristianas. Martą nustebino greita jo reakcija atsakant į šį 
klausimą. Be to, jis nemelavo. Kaip damos jos Vulfhartas tikrai dar 
nebuvo matęs. 

Vyras dar kartą nepatikliai nužvelgė Martą, bet prabangiai ap- 
sirengusi dama tikrai nepriminė tos apdriskusios, sulysusios mer- 
giūkštės, kurią daugiau nei prieš penkiolika metų jis liepė surasti ir 
nužudyti. Moteris džiaugėsi, kad šiandien vietoje šydo užsirišo kito- 
kį galvos apdangalą, kuris visiškai paslėpė jos plaukus. 

Kristianas mandagiai nusilenkė ir nieko nesakęs pasisuko į Mar- 
tą, kad greičiau išvestų ją iš čia. 

Sulig kiekvienu žingsniu jai atrodė, kad kojos atsisakys judėti to- 
liau. Galbūt Vulfhartas atseks iš paskos, nes prisimins, kas ji iš tikrų- 
jų? Arba pasiųs savo galvažudžius? Netikėtas susitikimas su žiau- 
riuoju šeimininku iš ankstesniojo gyvenimo sukėlė jos viduje visišką 
sumaištį. Nors ir žinojo, kad šalia Kristianas, baimė dėl Vulfharto 
buvo stipresnė. 

Akimirksniu ji nekreipė jokio dėmesio į aplink tviskančią pra- 


bangą. Širdyje vis labiau augo baimė, kad atsitiks kažkas baisaus. 

Liudmilas instinktyviai suprato, kas atsitiko, todėl tylėjo. Kris- 
tianas nusivedė jį ir Martą į palapinę, kurioje su žmona buvo ap- 
gyvendinti kartu su jau devyniolikmečiais ginklanešiais Davidu ir 
Jurgiu bei Reinhardu. Riteris ir ginklanešiai jau buvo patogiai įsitai- 
sę prie laužo ir šnekučiavosi apie dienos įvykius. Minios žmonių ir 
šventės prabanga buvo neišsemiamos temos pokalbiams. 

- Štai, atvedu seną pažįstamą, kuris galės mums papasakoti pla- 
čiau, - įėjęs vidun pristatė Kristianas. 

Vyrai susižavėję sveikinosi su gerai pažįstamu dainiumi ir ėmė 
prašyti jį papasakoti apie tai, kas vyko rūmuose. 

Prieš pradedant Liudmilui kalbėti, Kristianas išsiuntė Davidą, 
kad pakviestų Raimundą ir jo žmoną, o Jurgio paprašė atnešti vi- 
siems vyno. 

Pagaliau visi susirinko, kiekvienas turėjo po taurę ir nekantrau- 
dami laukė Liudmilo pasakojimo. 

Kristiano prašymu, dainius pradėjo jau girdėta savo daina apie 
ryte įvykusias šventines mišias. Kai žiūrovams plojant paleido plas- 
nojantį balandį, jis įdėmiai apžvelgė susirinkusiuosius ir įsitikino, 
kad tikrai gali pasitikėti kiekvienu iš jų. Tada pradėjo antrąją savo 
dainą apie šventinius pietus rūmuose - šį kartą su seniai pažįstamos 
ironijos gaidele. Grodamas ir dainuodamas Liudmilas papasakojo, 
kad tarp kunigaikščių įvyko nesutarimų dėl to, kad jiems prie stalo 
priklausė geresnės vietos. 

Kelno arkivyskupas vėl sukėlė ginčą ir pagrasino, kad nedelsda- 
mas išvyks, nes, jo nuomone, buvo netinkamai aptarnautas. Pilypas 
į Maincą pasikvietė tūkstantį septynis šimtus savo riterių — tiek, 
kiek grafas Liudvikas fon Tiuringenas ir Saksonijos hercogas kartu 
sudėjus. Tai ir supykdė sąjungininkus. 

— Toks elgesys tikrai nelabai tinkamas kunigaikščiams, - šaipy- 
damasis pareiškė Lukas, kai Liudmilas užbaigė kandžią savo dainą 


apie kilmingųjų nesantaiką. 

— Taip, todėl ir bijau, kad anksčiau ar vėliau imperatoriaus rū- 
muose manęs laukia bėdos, - prisipažino šis. 

Jis pasisuko į Kristianą, kuris ramindamas Martą apglėbė ją per 
pečius. 

— Esu jums skolingas dar vieną dainą, ponia! 

Tada švelniu balsu pradėjo dainuoti apie riterio ir jo mylimosios 
jausmus, kurie padėjo įveikti jiems visas negandas. 

— Dėkoju tau, - tarė Kristianas, kai Liudmilas baigė dainuoti. Jis 
žemai nusilenkė Martai. Tada paprašė leidimo eiti, nes dar turėjo 
pasirodyti imperatorienei. 

— Tegul Viešpats jus saugo! — palinkėjo jis, padėkojęs draugams. 

— Tave taip pat. 

Kurį laiką įsiviešpatavo tyla, tada Kristianas padėjo Žmonai atsi- 
stoti ir nuėjo miegoti. 

Vieta, kur jie turėjo miegoti, nuo kitų buvo atskirta tik drobine 
siena. Nežinia, ar taip paveikė už širdies griebianti Liudmilo dai- 
na, ar niūrūs prisiminimai apie susidūrimą su Vulfhartu — šį kartą 
Kristianas nebuvo nusiteikęs kreipti dėmesį į kitų žmonių buvimą 
netoliese ir atsisakyti žmonos artumo. Jis norėjo Martos čia ir dabar, 
todėl vos ji užleido užuolaidą, prisitraukė savo moterį artyn. 

Aistringas jo bučinys nustebino Martą. Bet tik akimirkai — ji at- 
sakė su dar didesne aistra. Kristianas tvirtai ją apkabino, lūpomis 
glostė švelnią odą. Tada nutraukęs nuo plaukų apdangalą tvirtomis 
savo rankomis palietė mylimosios krūtis. 

Marta nekantraudama pabandė atrišti suknelės juostą. Ji paklus- 
niai pakėlė rankas, kad Kristianas galėtų nuvilkti raudoną jos rūbą 
ir apatinius. Tada ji nuplėšė drabužius nuo jo kūno. Kristianas pa- 
guldė žmoną ant kailio, kuris šiąnakt turėjo būti jų lova, vėl ją pabu- 
čiavo ir ėmė glamonėti. 

Marta aistringai timptelėjo jį ant viršaus ir tyliai sudejavo paju- 
tusi jį viduje. Pradžioje dar stengėsi sulaikyti šūksnius, vėliau dėl to 


nesirūpino. 

Atsitraukę vienas nuo kito jie išsitiesė ant kailio. Kristianas pa- 
griebė savo apsiaustą ir apklojo Martą, kad nesušaltų. Nepaisydami 
iš lauko sklindančio triukšmo - garsiai kalbančių, dainuojančių ir 
besipykstančių vyrų - jie kietai užmigo. 

Ryte, po ankstyvųjų mišių, turėjo įvykti tai, dėl ko buvo surengta 
ši didinga šventė - įšventinimas į karalius. 

Visi svečiai pasipuošė brangiausiais savo apdarais, daugelis riterių 
pasirodė pilnai apsiginklavę, kad pademonstruotų savo visuomeni- 
nę padėtį. Taip pat dėl to, kad po ceremonijos turėjo įvykti didingas 
raitelių pasirodymas, kurio metu dvi didžiulės apsišarvavusių riterių 
kariuomenės stos viena prieš kitą. Žinoma, visų ietys bus nuleistos. 

Tikrasis turnyras turėjo įvykti kitą dieną už keleto mylių nuo čia, 
netoli Ingelhaimo. Dėl Konrado pagerbimui priimtos priesaikos 
jame negalėjo dalyvauti nė vienas Vetinų riteris. Bet Kristianas, Lu- 
kas ir daugelis kitų Oto riterių dalyvaus didžiajame imperatoriaus 
riterių jojime. Šio spektaklio susijaudinusi laukė ir Marta. 

Į ceremoniją, kurios metu imperatorius įšventino savo sūnus 
Heinrichą ir Fridrichą, susirinko begalė žmonių, todėl Martai ne- 
pavyko nieko pamatyti. Tik iš džiugių žmonių šūksnių buvo aišku, 
kad viskas įvyko sklandžiai. 

Aplink juos sustoję riteriai išsitraukė kardus ir garsiai skanduo- 
dami iškėlė juos į viršų, taip pasveikindami jaunuosius valdovus. 
Aštuoniolikmetis Heinrichas tapo karaliumi, o vieneriais metais 
jaunesnis jo brolis gavo Švabijos hercogo titulą. 

Netrukus minia ėmė judėti. Riteriai stengėsi prasibrauti pro susi- 
grūdusius žmones, norėdami pasiekti savo žirgus, apsivilkti šarvus, 
jei dar nebuvo to padarę, ir pasiimti ietis. 

Kristianas pamatė kruopščiai slepiamą Martos nerimą ir pasiūlė 
jai savo ranką. 

— Ar tau nereikia eiti prie žirgų? - dvejodama paklausė ji. 

— Ten ir taip sumaištis, todėl turiu pakankamai laiko, kad paly- 


dėčiau tave pas Jadvygą. 

Tikimybė, kad tarp daugybės žmonių ji sutiks Vulfhartą, buvo 
nedidelė. Bet dėl savo kūno masės negailestingasis pilies valdytojas 
tikrai nedalyvaus raitelių pasirodyme. O jei per šį laiką jam paaiškė- 
jo, ką sutiko aną dieną, jis galėjo išsiųsti keletą savo vyrų, kad Meise- 
no stovykloje surastų Martą. 

Oto palydos damos su Jadvyga priešakyje neketino stebėti rite- 
lenkęs kunigaikštienei jis paliko Martą jos priežiūrai ir ketino eiti 
pasiimti savo žirgo. 

— Arjūs liksite netoli savo buvusio globotinio? - šypsodamasi 
lyg tarp kitko paklausė Jadvyga. Bet tiek Marta, tiek Kristianas su- 
prato, kad po jos žodžiais slypi užslėpta baimė ir nerimas. 

Marta akimirkai nustojo kvėpuoti. 

Vadinasi, Albrechto neapykanta Ditrichui buvo pažengusi taip 
toli, kad Jadvyga bijojo dėl jaunėlio gyvybės, kai šiedu pilnai apsi- 
ginklavę stos vienas prieš kitą. 

Paskutiniu metu į riterius paskirtas Albrechtas visą laiką praleis- 
davo karaliaus Heinricho aplinkoje, o Ditrichas po įšventinimo ir 
karo žygio gyveno tėvo namuose. Bet dabar abu Oto sūnūs turėjo 
joti Vetinų kariuomenės priešakyje — prašmatniai apsirengę ir neš- 
damiesi savo šeimos ginklus. Toks buvo griežtas markizo įsakymas. 

— Nesirūpinkite, mano kunigaikštiene, - užtikrino Kristianas ir 
nusilenkė. Nukreipęs į markizę skvarbų žvilgsni jis leido suprasti, 
kad prisimins užuominą ir bus atidus. Tačiau jis taip meistriškai 
sužaidė, kad to nepastebėjo niekas kitas, išskyrus pačią Jadvygą ir 
Martą. 

Markizė lengviau atsikvėpė. Nusišypsojusi ji leido Kristianui eiti, 
tada pasisuko į savo rūmų damas ir energingai suplojo rankomis. 

— Nagi, greičiau! Mes juk nenorime praleisti tokio didingo įvy- 
kio! 

Būdamas sargybos vadu Ekehartas sudarė eskortą iš jaunų vyrų, 


nedalyvaujančių pasirodyme, bet laikomų patyrusiais kovotojais. Jie 

rūpinosi, kad moterų būrys sėkmingai praeitų pro tūkstančius susi- 
rinkusių žmonių ir pasiektų tribūną, pastatytą būtent joms. 

Marta žengė šalia Elžbietos prisispaudusi prie Jadvygos nugaros 
ir kaip įmanydama stengėsi nepargriūti užkliuvusi už suknelės klos- 
tės. 

Nerimą kėlė ne tik Jadvygos baimė, bet ir netikėtas susitikimas 
su Vulfhartu. Kol vyrai ruošėsi išjoti, ji pamatė, kad Rutgeris, Ran- 
dolfo sūnus, tarnauja Elmaro ginklanešiu. Tai tikrai nebuvo suta- 
pimas — taip pat ir tai, kad abu jos sūnūs negalėjo dalyvauti šioje 
šventėje. Tomas, kaip ir Rutgeris, Oto dvare dirbantis ginklane- 
šiu, o Danielis, vis dar einantis pažo pareigas, Ekeharto nurodymu 
buvo nubausti už netinkamą elgesį. Visą šią istoriją jie sužinojo iš 
Raimundo, kurio vyresnėlis - geriausias Tomo draugas. Anot jo, 
Rutgeris prikūlė Danielį, todėl Tomas atskubėjo broliui į pagalbą. 
Visą kaltę dėl muštynių Ekehartas suvertė jos sūnums, o Tomas dar 
buvo viešai nuplaktas. Jos sūnus išdidžiai priėmė neteisingą bausmę 
ir neparodė, kaip jam skaudu. Jis žinojo visą istoriją apie abipusę 
savo tėvo, Randolfo ir šio draugų neapykantą, todėl suprato, kad 
iš Ekeharto neverta tikėtis teisingumo, o Rutgero pinklių vertėtų 
pasisaugoti. 

Martai buvo skaudu, kad jos vaikai augo tokiomis sąlygomis. Bet 
jie privalėjo išmokti apsiginti ir atsiriboti nuo nemalonių žmonių 


bei išgyvenimų. 


Tribūną moterys pasiekė laiku, todėl nepraleido įvairiaspalvio 
spektaklio pradžios. 

Marta atsistojo šalia Elžbietos ir pamačiusi prieš ją atsivėru- 
sį vaizdą sulaikė kvapą: tūkstančiai riterių po šarvais apsivilkusių 
spalvingus drabužius, blizgantys šalmai, kardai ir ietys. Saulėje žė- 
rėjo metalas, bildėjo kanopos, žvengė žirgai. O aplink aikštę aidėjo 


džiaugsmingi tūkstančių žiūrovų šūksniai, kilo dūmai ir dulkės. 

Ji ėmė žvalgytis Oto riterių, išpuoštų Meiseno spalvomis, bet ieš- 
kojo veltui. Vienas prieš kitą išsirikiavusių riterių buvo tiek daug, 
kad ką nors atpažinti pasirodė paprasčiausiai neįmanoma. 

Netrukus abi kariuomenės pajudės viena link kitos! Bet paskuti- 
nę akimirką vyrai iškėlė ietis aukštyn, ir būriai susimaišė. Per lauką 
nuaidėjo susižavėję balsai. 

Net aplink Martą stovinčios damos negalėjo paslėpti savo nuos- 
tabos po įprastai šaltomis, netgi išdidžiomis veido išraiškomis. 

Šį kartą Marta buvo vienintelė susitvardžiusi. Ji lėtai kvėpavo, 
laukdama naujienos, kuri patvirtins slaptus Jadvygos nuogąstavi- 
mus. 

Ji dar kartą įsitikino, kad labai skiriasi nuo kitų rūmų damų. 
Šios, išskyrus Jadvygą ir Elžbietą, vis pašnairuodavo į jos pusę, nors 
daugumai dėl vienos ar kitos priežasties teko ne kartą pasinaudoti 
Martos pagalba. Vienos ją niekino dėl neturtingos kilmės, kitos dėl 
to, kad taip ir nesulaukė iš jos meilės eleksyrų, o likusios manė, kad 
kilmingai damai nepriklauso dirbti gydytoja ar pribuvėja. 

Bet šią akimirką tai visiškai nerūpėjo. Širdyje vis stiprėjo jaus- 


mas, kad nutiks kažkas baisaus. 


— Nieko neatsitiko, išskyrus tai, kad riteriai pademonstravo savo 
vienybę, - nuramino Martą Kristianas, grįžęs prie jos pasibaigus rai- 
telių pasirodymui. 

Pasisukus eiti link savo palapinės, prieš juos išdygo vienas iš Oto 
sargybinių ir pareikalavo palydėti juos pas markizą. 

Palapinėje kartu su Otu ir Jadvyga stovėjo ir abu jų sūnūs. Martai 
pro akis neprasprūdo priešiškumas, su kuriuo Albrechtas nužvelgė 
ją ir Kristianą. Bet vyriausiasis Oto sūnus ir paveldėtojas nepratarė 
nė žodžio. 

— Mes esame įpareigoti pasveikinti karalių ir Švabijos hercogą. 


Palydėkite mane, - įsakė markizas. 

Aplink juos susibūrė apie dvylika sargybinių, kurie skynė kelią 
per žmonių minią iki imperatoriškosios rezidencijos. 

Ten daugybė išsipusčiusių vyrų ir moterų jau laukė, kada galės 
žengti prieš imperatoriškąją šeimą. Kristianas iš tolo atpažino grafą 
Balduiną fon Hennegau, kuris per Sekmines laikė imperijos kalaviją 
Tiuringeno grafui ir Jadvygos broliams Bernhardui ir Otui. 

Tuo metu Marta pasinėrė į savo mintis. Imperatorius buvo jau 
be galo senas, tikriausiai jam daugiau nei šešiasdešimt metų. Tik ne- 
daugelis žmonių apskritai sulaukdavo tokio amžiaus. Kas jų laukia, 
kai po jo mirties valdymą perims vyriausiasis sūnus Heinrichas, ką 
tik paskelbtas karaliumi ? 

Kol Meiseno atstovai sulaukė savo eilės, praėjo šiek tiek laiko. 
Kai Otas, Jadvyga ir jų sūnūs žengė į priekį, nusilenkė ir atsiklaupė, 
Marta iš šalies stebėjo kiekvieną detalę. Imperatorius mostelėjo ran- 
ka, leisdamas kilmingiesiems Meiseno markizams atsistoti ir kažką 
pasakė taip tyliai, kad Marta nieko neišgirdo. 

Ji atsargiai apžiūrėjo būsimąjį imperatorių. Iš taip arti Marta jį 
matė pirmą kartą ir vos įstengė suvaldyti drebulį. Jaunasis karalius 
Heinrichas, taip pat ir naujai iškeptas riteris, nepaveldėjo iš tėvo to 
nuostabaus vidinio spinduliavimo, beje, motinos grožio taip pat. 

Bet Martą sujaudino visai ne tai. Kažkas Heinricho veide pri- 
vertė ją sudrebėti. Tokius jausmus iki šiol sugebėdavo sukelti tik 
Vulfhartas ir Randolfas. 

Tegul Viešpats būna mums gailestingas, jei šis žmogus taps impe- 
ratoriumi, apimta siaubo pagalvojo Marta. 

Pastebėjęs žmonos savijautą Kristianas spustelėjo jos ranką - no- 
rėdamas ne tik paguosti, bet ir įspėti nerodyti savo emocijų. 

Dabar jaunasis karalius pasikvietė prieiti vyriausiąjį Oto sūnų, 
netgi atsistojo ir apkabino jį. Atrodė, kad jiedu puikiai supranta vie- 
nas kitą. Albrechtas atsakė kažką, kas privertė nusijuokti būsimąjį 
imperatorių. Bet tai nebuvo nuoširdus juokas — greičiau piktdžiu- 


giškas. Albrechtas jam pritarė. 


414 SABINE EBERT 


Po kurio laiko imperatorius leido Otui ir jo šeimynykščiams pa- 
sišalinti. Kartu su savo palyda jie vėl brovėsi pro dar laukiančius kil- 
minguosius. Prie jų prisijungė ir markizas Ditrichas. 

Kristianas metė žvilgsnį į Martos pusę, perspėdamas ją, kad ne- 
kalbėtų. Bet tai nebuvo būtina. Jie tylėdami sekė paskui būrį ir pa- 
siekus Oto palapinę puikiai nusiteikęs markizas pakvietė išgerti po 
taurę vyno. Tuo metu Jadvygos šypsena buvo šiek tiek priblėsusi. 
Marta nesunkiai suprato, kad moters mintys klaidžiojo visai kitur. 

Laimei, iš jos, kaip moters, niekas nesitikėjo, kad ji daug kalbės, 
todėl Jadvyga vėl galėjo panirti į niūrias savo mintis. Lauke pakilo 
vėjas, jis ėmė draskyti palapinę ir blaškyti žvakių liepsnas. 

"Markizas Ditrichas sėdėjo užsisvajojęs ir apie kažką mąstė. Kris- 
tianas šen bei ten mandagiai įsiterpdavo, bet tik tada, kai būdavo 
būtina. 

Marta išsigando, kai Albrechtui pasakius kažką užgaulaus visi 
staiga nutilo. 

— Tada leiskite man pasišalinti iš jūsų draugijos, - lediniu balsu 
nukirto Kristianas, lengvai nusilenkė ir išsitempė Martą laukan. Ei- 
dami jie dar išgirdo, kaip Jadvyga išbarė savo vyresnėlį už tokį įžū- 
lumą. 

Ji norėjo paklausti vyro, kuo jį įžeidė Albrechtas, bet lauke atsi- 
vėręs vaizdas užgniaužė abiem kvapą. Visas dangus buvo aptrauk- 
tas juodais audros debesimis, vėjo gūsiai ėmė taršyti atsilaisvinusius 
palapinių kraštus ir žarstyti smėlio dulkes, todėl Marta turėjo už- 
simerkti. Pasirodė pirmieji žaibai. Vėjas taip sustiprėjo, kad ji pri- 
valėjo tvirčiau įsispirti į žemę, nes galėjo būti pargriauta. Pro šalį 
skubėjo žmonės, ieškodami prieglobsčio nuo gamtos šėlsmo. Jiems 
iš dešinės ant kelių parkrito muzikantas ir ėmė melstis, pro jį nusku- 
bėjo susirūpinęs dvasiškis. 

Kristianas skubiai prisitraukė Martą ir užmetė jai ant pečių savo 


apsiaustą. 

- Jokiu būdu nelįsk į jokią palapinę ir venk medinių pastatų, — 
paliepė jis. - Geriau peršlapti kiaurai, nei būti užmuštiems nuvirtu- 
sios sijos. 

Po akimirkos prasidėjo audra. 

Kristianas prispaudė žmoną prie žemės ir apsaugodamas ją atsi- 
gulė ant viršaus. 

Vėjo riaumojimas ir besiartinantis vis dažnėjantis griaustinis už- 
gožė išgąstingus šauksmus ir žmonių dejones. Nors buvo vos įdie- 
noję, aplink karaliavo visiška tamsa, kurią vis praskrosdavo kraupūs 
žaibai. 

Žmones ir gyvulius ėmė kapoti kruša. Tada ūžiantis vėjas įgavo 
tokį pagreitį, kad ore ėmė suktis ne tik palapinių liekanos, bet ir 
mediena. Ėmė lyti tarsi iš kibiro ir visa žemė pasidengė tirštu purvo 
sluoksniu. 

Drebėdama iš šalčio Marta prisispaudė prie Kristiano. Šis apka- 
bino ją dar tvirčiau. 

Audra baigėsi taip pat greitai, kaip ir prasidėjo. 

Pagaliau lietus susilpnėjo, nakties tamsuma išnyko, debesys ėmė 
sklaidytis, ir žmonės, peršlapę kiaurai, bet laimingi išlindo iš savo 
slėptuvių. Deja, džiaugsmas truko neilgai. Ėmė telktis nauja audra. 

Marta pravėrė burną norėdama surikti, bet per vėlai: kairėje pu- 
sėje stovėjęs namas subarškėjo, susvyravo ir lėtai nugriuvo. Sijos išsi- 
lakstė į visas puses, išsigandę žmonės ėmė klykti. 

Medienos traškėjimui nutilus, aplink akimirką įsiviešpatavo mir- 
tina tyla. Bet tada pasigirdo sužeistųjų aimanos ir šauksmai. 

Marta išsilaisvino iš Kristiano glėbio ir skubiai atsistojo. 

— Aš privalau jiems padėti. 

Jis susirūpinęs apsižvalgė ir pamatė toliau stovinčią suakmenėju- 
sią Oto palydą. Prabangi palapinė buvo sugriauta, atramos sulaužy- 
tos. Tai, ką pamatė po sekundės, privertė jo širdį nustoti plakti. 


— Tavęs čia labiau reikia! - sušuko jis ir nusitempę ją iš paskos. 

Kristianas skubiai išblaškė aplink susispietusius žmones ir pastū- 
mė Martą į nelaimės vidurį. 

Pasilenkusi virš vyro kūno ant žemės klūpėjo Jadvyga. Ašaros 
sruvo jos skruostais. 

Visas markizo Ditricho veidas buvo kruvinas, akys užmerktos. 
Šalia jo gulėjo šviesi sija, ant kurios švietė kraujas. Marta greitai kri- 
to šalia jo ir apžiūrėjo atsivėrusią žaizdą Landsbergo galvoje. Pasi- 
baisėjusi ir kartu nusiminusi ji nuleido rankas. 

Tada susikaupė, tvirtu balsu pareikalavo atnešti tvarsčių, vandens, 
peilį ir išsiuntė pažą, kad surastų jos krepšį su vaistų atsargomis. 

Jadvyga akimirkai nusuko žvilgsnį nuo mylimojo ir pažvelgė į 
Martą, kad jos veide pamatytų atsakymą. 

-- Pakvieskite kunigą, - tyliai tarė Marta. 

Markizė sukliko. 

Prislėgtas įvykusios nelaimės Otas taip pat atsiklaupė šalia brolio 
ir paėmė jo ranką. 

Marta atsargiai uždėjo rankas ant Ditricho smilkinių. Ji jautė, 
kaip vyrą užvaldo šaltis, bet iš visų jėgų tam priešinosi. Ji žinojo: Dit- 
richas negali mirti. Mintyse ji ėmė melstis, kad įvyktų stebuklas. 

- Jis pakišo savo kūną po sija, kuri būtų užvirtusi ant mano žmo- 
nos, - sumurmėjo Otas. Jo akyse Marta pamatė skausmą. 

Ditrichas pramerkė akis. Jos jau po truputį niaukstėsi. 

— Atleisk man, broli, - sukaupęs visas jėgas sušnabždėjo jis. 

Tada jo akys nukrypo į Jadvygą. Lūpos ištarė žodžius, kurių nie- 
kas nebeišgirdo. 

Žmonės traukėsi iš kelio pažui, atnešusiam Martos medikamen- 
tus. 

Ji atsargiai nupjovė plaukus aplink žaizdą, nuplovė kraują, nuva- 
lė žaizdos kraštus ir uždėjo tvarstį. Aplink kilo sambrūzdis. Kažkas 
sušuko, kad reikia atnešti neštuvus, pro žmones spraudėsi kunigas. 
Atbėgo pasiuntinys ir pranešė, kad imperatoriaus gydytojas pasirū- 


pins sunkiai sužeistu markizu, tereikia vyrą nugabenti į jo palapinę. 

Buvo ir daugiau sužeistųjų, kuriais reikėjo pasirūpinti. Taip pat ir 
žuvusiųjų. 

Jadvyga ir Otas atsistojo ir pasitraukė į šoną, kad atlaisvintų vie- 
tos. 

Kristianas atsiklaupė prieš Otą ir nuleido galvą. 

— Tai mano kaltė. Atleiskite man, pone. Aš privalėjau apsaugoti 
jūsų žmoną, - nusiminęs tarė jis. — Jei nebūčiau išėjęs iš palapinės, 
jūsų brolis dabar būtų sveikas. 

— Taip norėjo pats Viešpats. - Markizas buvo per daug sukrėstas, 
kad galėtų įniršti. - Aš jūsų nekaltinu. 

Du vyrai atsargiai pakėlė Ditrichą ir išgabeno pas gydytoją. Mar- 
kizas Otas, Jadvyga ir jų sūnus Ditrichas nuskubėjo iš paskos. 

Marta pasiliko, nes žinojo, kad tarp išsilavinusių gydytojų jai 
ne vieta. Nors buvo giliai sukrėsta, privalėjo apžiūrėti sugriuvusio 
namo liekanas. Galbūt dar kažkam reikia jos pagalbos. 

Bet prieš eidama ji prisivertė atsisukti. 

Link jos ir Kristiano artėjo Albrechtas. Taip pat kaip ir Kristia- 
nas ji nustūmė visas mintis į šalį ir mandagiai nusilenkė. 

Albrechtas palaukė, kol jie vėl pakels galvas, ir metė į abu žudantį 
žvilgsnį. 

— Pagaliau galiu apie jus pasakyti kažką gero, Kristianai, - drėbė 
jis. Jo balsas buvo tarsi ledas, stingdantis Martos kraują. - Jūs atsisa- 
kėte išgelbėti nemylimą mano motiną, taip patraukdamas sau iš ke- 
lio mano, ach, tokį nepakartojamą dėdę. Man gaila jūsų - praradote 
svarbiausia savo užtarėją. 

Albrechtas sustojo, norėdamas pasimėgauti, kaip jo žodžiai vei- 
kia nekenčiamus priešus. Jie buvo vieni, niekas jų negirdėjo, todėl 
būsimas markizas pagaliau galėjo Kristianui išsakyti tai, ką jau se- 
niai norėjo. 

— Netrukus Meiseno žemės priklausys man, - pareiškė jis, sukry- 
žiavo rankas ant krūtinės ir metė į Kristianą paniekos kupiną žvilgs- 


nį. - Verčiau dabar pat imkite ieškoti naujo šeimininko, geriausia 

kuo toliau nuo čia. Man nereikalingi niekam tikusio mano brolio 
draugai, begėdės mano motinos garbintojai ir riteriškos garbės ter- 
šėjai. 

Pašaipus jo žvilgsnis nukrypo į Martos pusę. 

— Nebent tik jūsų žmona - kaip mano kekšė. 

Kristianas nutvėrė Martos ranką ir norėjo išsitempti iš šios šlykš- 
čios vietos. 

— Aš dar neleidau jums eiti! — suriko Albrechtas. - Dar nebai- 
giau su jumis. 

Kristianas atsisuko ir pažvelgė būsimam markizui tiesiai į akis. 

Albrechtas staiga pasijuto prastai. Jis norėjo išbandyti būsimą 
savo galią, bet pabijojo. Nejaugi dėl tos raganos, apie kurios galias 
įspėjo ne vienas žmogus? Netrukus neapykanta ir nesitvardymas 
paėmė viršų. 

- Jūs manote, kad tapote mano tėvui nepakeičiamas žmogus? — 
sušnypštė jis. - Bet netrukus jo valdžia baigsis. Tada priversiu jūsų 
niekam tikusį kaimą atsiklaupti prieš mane ant kelių. O jei negausiu 
iš jo tiek sidabro, kiek pareikalausiu, liepsiu jį sudeginti. 

Atsakydamas Kristianas pažvelgė tiesiai Albrechtui į akis. Jo bal- 
sas buvo toks pats griežtas, koks ką tik buvo pasipūtusio Oto sū- 
naus. 

— Niekas nėra įsipareigojęs būti ištikimas šeimininkui, kuris val- 
do vadovaudamasis baisia savivale. 

Jis apsisuko, timptelėjo Martą priešais save, tarsi norėdamas ją 
apsaugoti, uždėjo ranką ant liemens ir paliko be žado stovintį Alb- 
rechtą. 

Marta žinojo, kad būsimasis markizas seka juos žvilgsniu, todėl 
pasistengė susitvardyti, eiti ramiai ir neatsisukti. 

Nuėję ten, kur Albrechtas jų nematė, sutuoktiniai sustojo ir pa- 
žvelgė vienas į kitą. Sakyti nieko nebereikėjo. 

Vienas Dievas žinojo, kas laukia gimtojo kaimo ir jų pačių. Jie 


privalės vėl pasirengti pačiam blogiausiam. 


Švietė saulė, virš Kristiansdorfo plytėjo žydras bekraštis dangus, 
girdėjosi paukščių čiulbesys. Kartais jį nutraukdavo pokšėjimas mo- 
netų kalykloje ir arklininkų šūksniai, kai šie norėdavo paerzinti tar- 
naites. 

Bet ši idilė truks neilgai, vis dažniau ėmė susimąstyti Marta. Ryte 
ji pabudo iš baisaus košmaro ir visą dieną kentė seniai pažįstamą de- 
šinio smilkinio skausmą. Dėl plyštančios galvos negalėjo susikaupti 
ir mąstyti blaiviai. 

Kristianui ji apie tai neužsiminė, nes nebuvo tikra, kad vis dar 
gali pasikliauti savo nuojauta. Galbūt galvą skaudėjo dėl nuolatinio 
miego trūkumo arba dėl besiartinančios orų kaitos. 

Bet vyras girdėjo naktį jos riksmą, pamatė pajuodusius paakius ir 
išblyškusį veidą. Pro jo žvilgsnį nepraslydo ir tai, kaip Marta vogčia 
masažuodavo sau smilkinius. Susirūpinęs apžiūrėjo žmoną ir nuspren- 
dė šiandien likti šalia, o kovos pratybas su savo ir Luko ginklanešiais, 
kurie kitais metais bus įšventinti į riterius, pratęsti pilies kieme. 

Iš dviejų netvirtų keturiolikmečių, kurie visada stengėsi įvykdyti 
visus geriausių Meiseno riterių nurodymus, Jurgis ir Davidas suaugo 
į darbščius jaunus vyrus. Nors iki mokytojų įgūdžių jiems dar trūko, 
didžiulė jų pažanga kovojant kardu ir ietimi buvo ryški. 

Kardų žvangėjimas, triukšmas iš monetų kalyklos, žirgų žven- 


gimas ir kiti kasdieniai garsai dar labiau sustiprino Martos galvos 

skausmus. Ji nusprendė nueiti į savo kamarėlę ir pasiruošti skausmą 
malšinančio gėrimo iš melisos ir levandos augalų. 

Prisiartinus prie pastato Martai prieš akis išdygo susirūpinusi 
dukra. 

Vadinasi, tai tiesa, išsigando Marta, pamačiusi rimtą Klaros vei- 
do išraišką. Dar šiandien įvyks kažkas grėsmingo. 

Klarai jau buvo dvylika metų ir visiems, kurie pažinojo Martą 
dar prieš pirmąją priverstinę jos santuoką, mergaitėje atrodė kaip 
absoliuti motinos kopija: grakšti, rausvais plaukais ir pilkai žalsvo- 
mis akimis. Tik Klara nebuvo tokia prislėgta ir nusiminusi, kaip jos 
motina anuomet. 

Bet šiandien linksmumo ir gyvybingumo mergaitės veide nesi- 
matė nė ženklo. 

— Turime paprašyti tėvo, kad išsiųstų Peterį ir keletą jo draugų 
pasižvalgyti, kas artinasi link kaimo, - pasiūlė ji motinai. 

Marta nieko neatsakė. Tik linktelėjo. 

Jie sulauks nepageidaujamo vizito. Kieno? O gal kaimui grėsė 
užpuolimas? 

Jos nuėjo į pilies kiemo vidurį, kur kaip tik: šią akimirką prieš 
Luką stojo abu ginklanešiai ir šis nuginklavo juos vos dviem smū- 
giais. Vaikinai susigėdo ir nusiminė. Rūškanais veidais ir nuleisto- 
mis galvomis Jurgis ir Davidas pakėlė kardus nuo žemės. 

Šią sceną stebėjęs Kristianas pamatė artėjančią žmoną ir dukterį. 
Iš jų veidų jis suprato, kad jo moterys neatneša gerų žinių. 

Mintyse iš karto suskaičiavo, kiek ginkluotų žmonių turi pilyje ir 
kiek dar galėtų sukviesti, jei prireiktų. Jau kurį laiką niekas nepuolė 
Kristiansdorto, bet ši laimė juk negali tęstis amžinai. Nerimauda- 
mas jis negalėjo pamiršti, kad labai jam rūpėjo šios dvi moterys, sto- 
vinčios priešais ir žvelgiančios į jį. 

Klara pakartojo Kristianui viską, ką papasakojo motinai, ir šis 


neuždavinėjo jokių klausimų. Vyras žinojo, kad netrukus atsakymą 


Pribuvėjos išpažintis 421 


sužinos visi. Riteris jau buvo išmokęs klausytis Martos nuojautos, 
todėl pasitikėjo ir savo dukra. 

Jis pamojo Rainai, kuri su pilna pintine kvepiančios duonos sku- 
bėjo link arklidžių. 

— Pakviesk vyriausiąjį arklininką ir Peterį, - liepė jis. Raina man- 
dagiai pritūpė ir nuskubėjo, stengdamasi nepažvelgti į Luko pusę. 

Jos santuoka su kunigo Sebastiano parinktu vyru buvo labai ne- 
laiminga. Ne, jis nemušė žmonos - už tai Kristianas ir Lukas būtų 
užkūrę jam pragarą. Moteris niekam negalėjo pasiskųsti dėl vyro 
grubumo ir abejingumo lovoje. Nors vakarais ji būdavo mirtinai pa- 
vargusi po sunkaus darbo, kartais apsikabindavo pagalvę ir verkdavo 
prisiminusi džiaugsmą, kurį patirdavo būdama su Luku - švelnumą, 
aistrą, su kuria jis mėgaudavosi jos kūnu ir meile. Bet to, kas įvyko, 
jau negalima pakeisti. Ji mielai iki šiol dalytųsi savo lova su Luku, bet 
būdama ištekėjusi moteris to negalėjo. Vienintelę paguodą be sūnaus 
jai teikė mintis, kad kartu su sielvartu, kurį jai atnešė santuoka su ne- 
mylimu ir atgrasiu žmogumi, užsitarnaus vietą dangaus karalystėje. 

Tuo metu Kristiano draugai ir ginklanešiai paruošė ginklus. Abu 
vaikinai, kaip įsakyta, laukė savo vietose, kol Lukas priėjo prie Kris- 
tiano, Martos ir Klaros išsiaiškinti, kas atsitiko. 

Po akimirkos prie jų prisijungė senasis arklininkas, o kartu su juo 
ir Peteris. Pastarasis jau dešimt metų ištikimai tarnavo Kristianui ir 
vis dar vadovavo jaunuolių gaujai, kurie perimdavo daugelį pilies 
valdytojo ir jo artimųjų skirtų užduočių. 

Iš lieso berniuko jis virto jaunu aštuoniolikos metų vyru. Peterio 
autoritetas tarp kaimo vaikinų vis dar buvo nepalaužiamas. Dėl savo 
sugebėjimo sekti, slapta stebėti ir perduoti informaciją, taip pat dėl 
ištikimybės pilies valdytojui, jis buvo labai gerbiamas ir mylimas. 

— Man nedelsiant reikalingas Peteris ir visi kiti, kuriuos jis pasi- 
kvies, kad atliktų ypatingą užduotį, - informavo senąjį arklininką 
Kristianas. 


— Kaip įsakysite, pone. 

Kristianui leidus, jis grįžo į arklides, o Peteris mindžikavo vieto- 
je, laukdamas nurodymo. Kokia užduotis jo laukia šį kartą? 

— Surink visus savo draugus ir išsiskirstę stebėkite visus kelius, 
vedančius į Kristiansdorfą. Jei pamatysite ką nors neįprasto, iškart 
grįžk ir viską pranešk! 

Peteris išsišiepė. 

- Jūs galite manimi besąlygiškai pasikliauti, pone! 

— Aš žinau, - labai rimtai nukirto Kristianas. 

Peteris nurijo gerklėje įstrigusį džiaugsmo gumulą dėl ką tik iš- 
girsto pagyrimo. Tada apžvelgė kiemą, ieškodamas savo draugų. 

- Ar leisite? — paklausė jis Kristiano. Šis žinojo, kas įvyks netru- 
kus, todėl pritardamas linktelėjo. Peteris įsikišo į burną du pirštus ir 
sušvilpė taip garsiai, kad stovintiems pilies kieme užgulė ausis. 

Užtruko vos keletą sekundžių ir į kiemą subėgo daugiau nei tuzi- 
nas vaikinų, pirmasis pasirodė jaunasis Kristianas. Netrukus atbėgo ir 
mažoji virtuvės padėjėja, taip pat ir Ana, jaunesnioji Peterio sesuo. 

Peteris išsiuntė mergaites atgal prie jų darbų ir leido vaikinams 
išsisklaidyti, kad pasikviestų pastiprinimą. Jau kurį laiką gaujai pri- 
klausė ir abiejų kalvių sūnūs, Jono vyriausiasis Johanas kartu su jau- 
nuoju Kristianu buvo artimiausi Peterio patikėtiniai ir draugai. 

Jie nešvaistys laiko ir skubiai atliks pilies valdytojo pavestą už- 
duotį. 

— Sukviesk visus riterius, jie privalo apsiginkluoti ir būti pasiruo- 
šę. Aš informuosiu Valterį, - pasitarė su Luku Kristianas. Tada sku- 
biai išsiskyrė į skirtingas puses. 

Marta ir Klara liko pilies kieme vienos ir susižvalgė. Neliko nieko 


kito - tik laukti. 


Tarnaitės plušėjo salėje, ruošdamos stalus vakarienei, kai prieš 
Kristianą tarsi iš niekur išniro Peteris. 
Visą dieną laikas nuo laiko Kristianui prisistatydavo vienas ar 


kitas jaunųjų šnipų gaujos narys, pranešdavo apie situaciją ir vėl 

pradingdavo. Ber iki šios akimirkos neįvyko nieko, kas sukeltų ne- 
rimą. 

— Kristiansdorfo link atkeliauja grafas Albrechtas kartu su dide- 
liu būriu savo riterių, - pranešė jis. - Jie netrukus pasieks rytinį sar- 
gybos bokštą. Valteris jau viską žino, jis kartu su savo vyrais pasitiks 
atvykėlius. 

Marta vėl pasijuto taip, tarsi jos širdį būtų suspaudęs ledinis 
kumštis. Albrechto atvykimas tikrai nebuvo tik mandagumo vizitas. 
Jei jis atvyksta čia be savo tėvo, vadinasi, viskas geruoju nesibaigs. 

Ji mielai būtų įsikibusi į Kristiano ranką ir kartu su juo bei Klara 
pabėgusi iš čia kuo toliau. 


Bet Kristianas nebėgtų. Jis davė priesaiką. 


Pilies valdytojas nusprendė kartu su keliais savo riteriais pasitikti 
atvykstantį markizo sūnų. Taip būtų parodyta pagarba ir Albrech- 
tas sužinotų, kad Kristiansdorfas pakankamai gerai saugomas, todėl 
apie jo atvykimą buvo sužinota daug anksčiau. 

Jis galėtų pasitikti jį balne, nereikėtų žvelgti iš apačios. 

Kristianas paprašė Luko likti su Marta ir pasirūpinti jos bei Kla- 
ros saugumu tuo atveju, jei Albrechtas atvyko tam, kad jas pagrob- 
tų. Būsimam markizui tikrai pakaktų gudrumo sugalvoti kokią nors 
priežastį. 

Tai buvo antroji priežastis, dėl kurios pats išjojo pasitikti Alb- 
rechto. Kristianas išsiuntė Peterį, kad šis pasislėpęs netoli susitikimo 
vietos stebėtų situaciją ir esant reikalui įspėtų Luką bei Martą apie 
pavojų. 

Tada davė ženklą išjoti. Be Reinhardo kartu pajudėjo dar pen- 
ki Kristiano riteriai. Jis jau senokai nejodinėjo ant Radomiro. Šis 
jau buvo per senas, kad paneštų riterį su visa ginkluote ir šarvais, ir 
užsitarnavęs sau duoną senatvei. Jį pakeitė ugningas ketverių metų 


eržilas. 

Grupelė vyrų risčia patraukė priešais Albrechtą ir jo palydovus. 
Nustebę ir kartu išsigandę kaimo gyventojai nužvelgė valdytoją ir 
jo riterius pavymui. 

Abu būriai susitiko dar prieš sargybos postą prie rytinių kaimo 
vartų. Kristianas iškėlė ranką, duodamas ženklą savo vyrams sustab- 
dyti žirgus. 

Elmarui, vedusiam Albrechto trupę, neliko nieko kito, teko 
duoti savo žmonėms tokį pat nurodymą. Tai buvo maždaug tuzinas 
riterių, beveik tiek pat ginkluotų vyrų ir keli ginklanešiai, tarp ku- 
rių Kristianas iš karto atpažino Rutgerį, Randolfo sūnų. Bet jį dar 
labiau nustebino Albrechto palydoje pastebėtas Jokūbas. Šis kaip 
įmanydamas stengėsi išsisukti nuo Kristiano žvilgsnio. 

— Norite užtverti kelią būsimam markizui? - grėsmingai sušuko 
Elmaras. - Pasitraukite patys, arba aš liepsiu jus patraukti! 

Po jo ženklo vyrai žengė į priekį ir išsitraukė kardus. 

— Pataupykite savo ambicijas, Elmarai, - lakoniškai atkirto Kris- 
tianas. — Privalėsi palaukti geresnės progos, norėdamas mane nužu- 
dyti. 

"Tada jis priglaudė ranką prie širdies ir nusilenkė prieš Albrechtą, 
stovintį už Elmaro nugaros. 

— Mano riteriai ir aš atvykome, norėdami jus pasveikinti ir paly- 
dėti į pilį, grafe. 

Albrechtas nieko neatsakė, tik linktelėjo ir paragino savo žirgą. 

Kristianas ir jo riteriai turėjo pasitraukti į šonus, kad praleistų 
atvykėlius. Laimei, kelias prie išėjimo iš kaimo nebuvo apstatytas 
namais. Tada jie apsuko savo žirgus ir prisijungė prie raitelių kolo- 
nos galo. 

Kasyklos liko už jų nugarų. Kelio į pilį nebuvo įmanoma sumaišy- 
ti. Pasiekus pilies žemę, tankiai apstatytą namais, išskyrus milžinišką 
bažnyčią, kuri dar nebuvo baigta, gatvė vedė tiesiai prie pakeliamojo 
tilto, saugančio pilį kaip akmeninė siena. 


Mandagiai pasisveikinę Valterio vyrai padėjo svečiams. 

Pribėgę prižiūrėtojai paėmė atvykėlių žirgus, o Marta su taure 
rankoje jau buvo pasirengusi pasveikinti Oto sūnų. 

Ji stengėsi neparodyti savo išgąsčio dėl to, kad prie Albrechto pa- 
lydos šį kartą prisijungė ne tik Elmaras, bet ir storasis Gizelbertas. 
Užgniaužusi baimę ji ištiesė Albrechtui geriausio savo vyno, kad šis 
atsigaivintų. 

Oto sūnus paėmė taurę, bet negėrė iš jos. Nepaleisdamas Martos 
iš akių jis ištiesė indą greta stovėjusiam savo vyrui. 

— Paragauk! — šiurkščiai įsakė jis. Vyras išbalo, tada pakluso ir 
atsargiai nugėrė nedidelį gurkšnį. 

— Daugiau! - užsipuolė jį Albrechtas. 

Tuo metu Marta taip pat išbalo. 

Peterio pasiuntinys pranešė jai, kad pirmasis Kristiano ir Alb- 
rechto bei jo vyrų susitikimas praėjo be jokių nutikimų, bet nepasa- 
kė nė žodžio apie atvykimo tikslą. 

Albrechtas visiems matant mėgino apkaltinti ją mėginimu nu- 
nuodyti, o tai žada tik vieną - karą. 

Ji nuleido galvą prieš būsimąjį markizą, nes neturėjo jokio noro 
žiūrėti jam į akis. Širdis blaškėsi kaip pašėlusi. Bet, atrodė, kad Alb- 
rechtas to nepastebėjo. 

Jis nušoko nuo žirgo ir sušuko Kristianui: 

— Aš turiu blogų naujienų. Nusiveskite mane į kambarį, kur galėsi- 
me netrukdomi apie tai pasikalbėti. Taip par liepkite pakviesti vyriau- 
siąjį kalnakasį ir monetų meistrą. Tegul jie palaukia, kol pakviesiu. 

Kristianas išsiuntė žmones pas abu gerbiamus šio kaimo vyrus ir 
palydėjo Albrechtą į savo namus. 

Jis galėjo pasikliauti namų šeimininkėmis, todėl buvo tikras, kad 
Mechthilda arba paskutiniu metu jai padedanti Valtrūda jau bus pa- 
ruošusios gero vyno ir šaltos mėsos. Bet pro jo akis nepraslydo tai, 
kad Albrechtas liepė vienam savo vyrų paragauti jam patiektą vyną. 
Nejaugi jis ketino inscenizuoti nelaimę, kad galėtų apkaltinti jį arba 


Martą norėjus nunuodyti ? 

— Nedelsdamas nusiųsk kelis sargybinius į virtuvę, į vynų rūsį, į 
kepyklą ir į atsargų sandėlį. Tegul stebi, kad joks nepažįstamas žmo- 
gus ten neįslinktų, - praeidamas sušnabždėjo Lukui. 

Gresiantis pavojus pirmiausia sukėlė Luko pyktį ir gėdą dėl to, 
kad jo brolis priklausė Albrechto vyrams. Kaip jaunėlis galėjo taip 
žemai nusiristi ? 

Nė vienas iš jų vis dar nežinojo, kokių blogų naujienų turi bū- 
simasis markizas ir ką jos reikštų Kristianui bei jo kaimui. Marta 
susirūpinusi stebėjo, kaip jos vyras ir Albrechtas nuėjo link pagrin- 
dinio namo. Grafą lydėjo Elmaras ir Gizelbertas. Prie jų prisijungė 
ir Rutgeris. Į būsimą pasitarimą nebuvo kviestas daugiau nė vienas 
asmuo. Ji, būdama moteris, tuo labiau. 

Prie jos priėjo Klara. Mergaitės veidas buvo apsiniaukęs. 

- Jis - labai piktas žmogus, iki pirštų galiukų piktas, — tarė ji taip 
tyliai, kad jos žodžius galėjo išgirsti tik motina. 

— Taip, - lygiai taip pat šnabždomis atsakė Marta. - Verčiau pa- 
sislėpk, kol jis bus čia. 


- Blogos naujienos, - pakartojo Albrechtas jo vyrams, ginkla- 
nešiui ir Kristianui susirinkus pastarojo kambaryje. Bet būsimojo 
markizo akys blizgėjo, o balsas skambėjo taip neslepiamai triumfuo- 
jančiai, kad buvo aišku - šios naujienos jį labai džiugina. 

— Liudvikas fon Tiuringenas pagrobė mano tėvą ir laiko jį užda- 
ręs savo tvirtovėje, - neįtikinamai rimtai pranešė jis. - Jis buvo už- 
pultas Kamburge, mūsų pačių žemėje. Koks įžūlumas! Man reikia 
sidabro, kad galėčiau išpirkti savo tėvą. 

— Ar markizas užpuolimo metu buvo sužeistas? — susirūpinęs pa- 
siteiravo Kristianas. 

Albrechtas nekantriai mostelėjo ranka, tarsi norėdamas nuvyti 
netinkamą klausimą. 

— Buvo nužudyti keli jo sargybiniai, bet jis liko gyvas. 


Po šių žodžių Kristiano galvoje ėmė suktis daugybė minčių. 

Santykiai tarp Meiseno markizo ir Liudviko fon Tiuringeno pa- 
skutiniu metu darėsi vis labiau įtempti. Viskas dėl to, kad Otas plėtė 
savo valdas Salės link. O tai, kad jam priklausė ir Kamburgo grafys- 
tė, Veisnfelsas ir Naumburgas, turėjo gerokai supykdyti Liudviką. 
Jei Albrechtas teisus, o grafas leidosi į tokias intrigas, tai turėtų už- 
kliūti imperatoriui, nesvarbu, kad Liudvikas buvo jo sūnėnas. 

Kadangi pagrobimo metu Otas nebuvo sužeistas, Kristianui 
bent nereikėjo rūpintis savo markizo sveikata. Jei kunigaikščiai ima 
vieni kitus įkaitais, niekada nerakina priešo grandinėmis ir neįmeta 
į kalėjimą. Būdamas Vartburge Otas tikrai nepasiilgs jokių patogu- 
mų, išskyrus tai, kad negalės išeiti už tvirtovės ribų. Tikriausiai jis 
valgys prie Liudviko stalo, galbūt net jos kartu į medžioklę ir nakti- 
mis gaus po gražią meilužę. 

Kadangi šalia buvo Elmaras ir Gizelbertas, Kristianas nepaklau- 
sė, ar sargybinių vadas taip pat tapo užpuolimo auka, nors tai jį itin 
domino. Albrechtas turbūt net neatsakytų į šį klausimą bei panie- 
kos kupinu balsu apšauktų dėl netaktiškumo. Jis privalėjo laukti, kol 
sužinos apie Ekeharto likimą kitais būdais. 

Bet kito klausimo jis negalėjo sulaikyti. 

— Ar negalėtumėte pasinaudoti savo įtaka jaunajam karaliui, kad 
šis įsakytų Liudvikui paleisti jūsų tėvą, grafe? 

Albrechtas atsilošė ir iškreipė burną vos šyptelėdamas. 

— Jūs pervertinate mano galią karaliui. Išgirdęs naujieną apie tėvo 
pagrobimą aš iš karto paprašiau karaliaus leidimo perimti Meiseno 
žemių valdymą, kol mano mylimas tėvas... - Albrechto balse pasi- 
girdo panieka, - bus laikomas toli nuo mūsų. 

Albrechtas tokiu pat ramiu balsu tęsė toliau: 

— Savo mylimą motiną ir labai artimą širdžiai brolį aš išsiunčiau 
pas imperatorių, kad jie užtartų žodį už pagrobtą markizą. Tai bus 
tikrai naudingiau nei keliauti į Petersbergą ir lieti ašaras prie mano 
dėdės kapo. Po imperatoriaus kojomis parkritusi ir verkšlenanti mo- 


teris, prašanti išlaisvinti jos sutuoktinį, pasieks tikrai daugiau nei aš. 

Jis sausai nusijuokė. 

— Noriu tikėtis, kad mano motinai pavyks išridenti keletą netik- 
rų ašarų. 

Kristianas suprato šlykščias užuominas, bet tvardėsi ir neparodė 
savo emocijų. 

Paskutinis markizo Ditricho noras buvo, kad jį nugabentų į Ve- 
tinų šeimos vienuolyną Petersburge ir ten palaidotų. Otas sunkiai 
pakėlė Landsbergo mirtį, daug sunkiau, nei prieš porą metų žuvusių 
savo brolių Heinricho fon Vetino ir Fridricho fon Brenos. Jadvyga 
taip pat atrodė sukrėsta Ditricho mirties. Kristianas ne pirmą kartą 
mąstė, ar tikrai tai buvo dėl to, kad svainis paaukojo savo gyvybę 
norėdamas ją apsaugoti. 

Už netaktiškus Albrechto žodžius baisesnis buvo tik jo elgesys: 
būdamas karaliaus patikėtinis ir vyriausiasis Oto sūnus bei jo pavel- 
dėtojas neprašė imperatoriaus užtarimo gindamas savo tėvą, o išvy- 
ko iš dvaro ir išsiuntė savo motiną į ilgą ir varginančią kelionę. Kas 
žino, kur dabar yra imperatorius, Jadvyga ir Ditrichas pirmiausia 
turės jį surasti ir palydėti į kitą imperatoriškąją tarybą. 

Albrechtas tikrai tą žinojo. Jis neribotam laikui atsikratė savo 
motinos ir brolio, o ir tėvas neaišku kada bus paleistas, nes užtruks 
nemažai laiko, kol apie šį žiaurų aktą sužinos imperatorius ir galės 
įsikišti. 

Vadinasi, šiuo metu Meiseno žemės priklausė tik Albrechtui. 

Privalau apsaugoti Martą ir Klarą, susirūpinęs pagalvojo Kristia- 
nas. Be to, reikia išsiaiškinti, ar Tomas ir Danielis yra Jadvygos bei 
Ditricho palydoje. Jo nepasitikėjimas Albrechtu taip išaugo, kad ri- 
teris išsigando dėl savo sūnų gyvybės, jei jie liko Burgbergo pilyje. 


Pasirodė, kad Albrechtas nebijo būti nunuodytas. Su dideliu ape- 
titu jis čiupo didelį gabalą mėsos ir ėmė mėgaudamasis jį kramtyti. 
Kol būsimasis markizas garsiai čiauškėjo, užsigerdavo maistą 


vynu ir imdavosi kitos riekės, niekas nedrįso įsiterpti. 

Jis pareikalavo Elmaro ir Gizelberto prisijungti ir paragauti mė- 
sos bei vyno. Abu ilgai nedelsė. 

Matydamas neapykantos kupinus Randolto draugų žvilgsnius 
Kristianas išdidžiai žvelgė jiems į akis. Atrodė, kad laikas sustojo. 
Jis norėjo pašokti ir bėgti laukan - juk laukė tiek darbų: nugabenti 
žmoną ir dukterį į saugią vietą, įgalioti ką nors, kad sužinotų, kas 
nutiko Ekehartui, ir pasiteirautų, kur yra jo sūnūs. 

Žinoma, dabar išeiti būtų labai neprotinga. Bent jau kol Albrech- 
tas to neleis arba užėjus pykčio priepuoliui neišmes už durų. Taip 
pat žinojo, kad už šių keturių sienų turi pakankamai sąjungininkų, 
kurie jau rūpinosi šiais reikalais. 

Lukas ir Valteris pasirūpins Martos ir Klaros apsauga, Mechchil- 
da ir Valtrūda prižiūrės, kad Albrechtas ar jo vyrai nerastų progos 
įslinkti į jų saugomas kamaras ir virtuvę, o berniukai iš Peterio gau- 
jos ir jaunoji tarnaitė Ana paslapčia sekė Albrechto palydos vyrus, 
stengdamiesi įsiminti kiekvieną svarbesnį žodį. 

Albrechtas ir jo palydovai mėgavosi maistu, o vyriausiasis kalna- 
kasys ir monetų meistras už durų laukė, kol kada nors bus pakvies- 
ti vidun. Be abejo, jie tarnavo kunigaikščiui. Bet tokie reikšmingi 
markizo skryniomis besirūpinantys vyrai turėtų sulaukti daugiau 
pagarbos, svarstė Kristianas. 

Pagaliau garsiai atsirūgęs Albrechtas liepė Rutgeriui paduoti du- 
benį, kuriame nusimazgojo riebaluotas rankas, ir įsakė Gizelbertui 
pakviesti vidun ilgokai už durų laukusius vyrus. 

Lengvu rankos mostelėjimu jis nutraukė mandagius vyriausiojo 
kalnakasio ir monetų meistro sveikinimus. 

— Man reikia viso sidabro, kad galėčiau išvaduoti savo tėvą iš 
nelaisvės, - šiurkščiai įsakė jis. - Kalnakasy, pasirūpinsite, kad tuo- 
jau par būtų išgabenta viskas, ką pavyko išgauti iki šios akimirkos, 
bei tuo, kad darbas ir toliau vyktų visu pajėgumu. Monetų meistre, 


nebekalsite pfeningų, o tieksite gryną sidabrą. Po keturių savaičių 

viską pasiimsiu. O dabar parodykite, kokius turtus man sukaupėte 
iki šiol! 

Albrechtas atsistojo ir nusekė paskui vyrus. Jo riteriai palydėjo 
ji 

Kadangi Kristianui nebuvo įsakyta eiti kartu, jis liko prie stalo ir 
susimąstė. 

Tai, kad Albrechtas turėjo išpirkti savo tėvą sidabru kaip karo 
belaisvį, buvo tikrai neįtikėtina. Kai Tiuringietis suardė taikos su- 
tartį, Vetinų šeimos sąjungininkai tikrai pateiks skundą, jei tik jo 
dar nepateikė, o imperatorius pareikalaus paleisti Otą. 

Bet jis negalėjo užtverti Albrechtui kelio prie tėvo sidabro. 


Jis išsiuntė Rutgerį ir nuėjo ieškoti Reinhardo. 


Kol Albrechtas su Elmaru ir Gizelbertu informavo Kristianą 
apie visus paskutinius įvykius, jo vyrai pagal kiekvieno statusą salėje 
buvo vaišinami vynu arba alumi, mėsa, sūriu ir duona. 

Tuo metu Lukas vykdė Kristiano nurodymus ir visur pristatė 
sargybinių, kurie turėjo pasirūpinti, kad nepažįstamieji neprida- 
rytų bėdų. Jis trumpai pasvarstė, ar eiti į salę, kad galėtų prižiūrėti 
Albrechto vyrus. Bet ausis ištempusi jau klausosi Peterio komanda. 
Oto rūmuose visi žinojo, kad jis - ištikimiausias Kristiano draugas, 
todėl jam pasirodžius netoliese vyrai tikrai nekalbėtų apie tai, kas 
suktųsi ant liežuvio jiems likus vieniems. 

Be to, jis tikrai neturėjo jokio noro matyti savo brolį su Albrech- 
to gauja. 

Akis į akį susidūrę su mirtimi, broliai kare netapo gerais drau- 
gais, bet susitaikė ir nežvelgė vienas į kitą kaip į pikčiausią priešą. 

Ši diena viską pakeitė, įsiutęs pagalvojo Lukas, eidamas į arkli- 
des. Jis nenorėjo net matyti jaunėlio akyse. Kitu atveju iš karto kiltų 
muštynės, o tai nebūtų naudinga Kristianui. Geriau jis asmeniškai 


patikrino, kad žirgai būtų tvarkingi ir arklininkai jais pasirūpintų. 

Dar ir dėl to, kad čia galėjo įvykti nelauktas išpuolis. Jis, kaip ir Kris- 
tianas, iš Albrechto ir Elmaro tikėjosi visko. Todėl reikėjo elgtis Ia- 
bai atsargiai. 

Tarnai turėjo daug darbo, kol pasirūpino visais atvykėlių žirgais. 
Lukas nuėjo į patį arklidžių galą prie savo eržilo, susimąstęs paglostė 
jo kaklą ir ėmė svarstyti. 

Ką planavo Albrechtas? 

Koks pavojus jų laukė? 

Išgirdęs neįprastą garsą akimirksniu atsisuko. Kažkas artėjo. Ne 
tarnas, O vyras, apsiavęs gerus batus. Lukas išsitraukė durklą, bet 
staiga atpažino nelauktą svečią. 

— Dink iš čia, išdavike! — suspaudęs rankoje ginklą užsipuolė 
brolį ir nusispjovė ant greta pūpsančios šiaudų krūvos. 

Jokūbas iškėlė rankas į viršų tarsi tikėdamasis, kad brolis galėtų 
jį sužeisti. 

— Taip ir maniau, kad rasiu tave čia, - nusiminęs tarė jis. 

— Teisingai pagalvojai. Bent kartą. Tikriausiai manai, kad pereiti 
į būsimojo markizo pusę labai protinga ir gudru, tiesa? 

Jokūbas atsitraukė žingsnį atgal. Jam pasidarė nejauku dėl brolio 
paniekos. 

— Dink iš akių, kol neužmušiau tavęs! — iškošė pro dantis Lu- 
kas. - Ir, patikėk manimi, tai neatims daug jėgų! 

— Paklausyk, - pabandė jį nuraminti Jokūbas. - Jei esi Kristiano 
„draugas, užčiaupk burną ir paprasčiausiai paklausyk manęs! Turiu 
labai nedaug laiko, nes reikia grįžti į salę. 

— Taip, pas pasalūnus savo draugus. 

Pamatęs tokį brolio užsispyrimą, Jokūbas atsiduso ir tęsė nuleis- 
tu balsu. 

— Nėra taip, kaip tu galvoji. Jie nežino apie mūsų susitaikymą ir 
vis dar mano, kad pykstuosi su tavimi ir Kristianu. Todėl Elmaras 
pasiūlė Albrechtui paimti mane į palydą. Aš sutikau, norėdamas jus 


įspėti. 

— Ar prisiekei būti ištikimas Albrechtui? - panoro žinoti Lukas. 

— Taip, - sumurmėjo Jokūbas. - Bet paskui jį neturėtų sekti joks 
garbingas žmogus. Aš jau kaip nors susitarsiu su Dievu dėl nuodė- 
mės, kurią darau jį išduodamas. 

Lukas vis dar žvelgė į brolį nepatikliai, bet didėjo ir jo noras viską 
sužinoti. 

— Kristianas turėtų ruoštis išvykti. Albrechtas iškeliaus rytoj ir 
grįš po keturių savaičių, kad išsivežtų visą sidabrą. Po to jis ketina iš 
kelio patraukti Kristianą, - įspėjo Jokūbas. 

Jis nurijo gerklėje įstrigusį gumulą ir tarė: 

— Tau reikėtų išvykti kartu su juo. 

— Ar žinai, ką jie tiksliai planuoja? — vis dar nesužavėtas brolio 
atvirumu pasidomėjo Lukas. Galbūt Albrechtas to ir siekė - kad jie 
išsikeltų ir jam atsivertų laisvas kelias. 

— Ne. Šitaip jie manimi dar nepasitiki. Bet kai tik ką nors suži- 
nosiu, iškart jums pranešiu. Per vieną iš Peterio vaikinų. - Jokūbas 
gyveno Kristiansdorfe gana ilgai, todėl žinojo, kaip viskas vyksta ir 
kuo gali pasitikėti. 

— O kaip Kristiano sūnūs? 

— Jie vis dar Burgberge, - pranešė Jokūbas. - Bet aš juos stebiu, 
kartu su keliais slaptais sąjungininkais. Kol mangs ten nėra, juos pri- 
žiūri Fridmaras. 

Fridmaru galima pasitikėti, su palengvėjimu pagalvojo Lukas. 
Pagyvenęs riteris buvo labai gerbiamas, todėl į jo pageidavimus bū- 
davo visada atsižvelgiama. 

— Privalau grįžti atgal. - Nieko nesakydamas Jokūbas apsisuko 
ir nuėjo. 

Lukas susimąstęs pažvelgė jam pavymui. 

— Tegul Viešpats tave saugo, broli, jei tu teisus, - saumurmėjo jis 
sau po nosimi. - O pirmiausia tegul apsaugos nuo mano įtūžio, jei 


būsi sumelavęs. 

Albrechtas kartu su savo palyda išvyko kitą rytą. Prieš tai įparei- 
gojo Kristianą, kad paruoštų visą išgautą sidabrą per keturias savai- 
tes, kol jis grįš atgal. 

Vos raitelių kolonai pajudėjus, Kristianas pasikvietė Martą, Luką 
ir Reinhardą į savo kambarį. 

Per Peterio seserį Jokūbas perdavė jiems dar vieną žinią. 

Užpuolimo metu Ekehartas liko gyvas, bet buvo lengvai sužeis- 
tas. Jis turėjo pranešti Albrechtui apie jo tėvo pagrobimą. Tiuringi- 
jos grafas turėjo žinoti arba bent nutuokti, kad Oto paveldėtojas ne- 
skubės teikti skundo karaliui ar imperatoriui. Užuot lydėjęs Jadvygą 
ir Ditrichą, Ekehartas privalėjo likti pilyje. Išsigydęs žaizdas į savo 
pareigas jis galės grįžti tik tada, kai markizas bus išleistas iš tvirtovės. 
Tada jis kartu su savo eskortu jos pasitikti kunigaikščio. 

— Ar pasitiki savo broliu? - panoro žinoti Kristianas. 

— Jei atvirai, aš pats nežinau, - nuleido rankas Lukas. 

Reinhardas atsikosėjo. Jis atrodė prislėgtas. Visi nustebę atsisuko 
į jį. Nors jaunasis riteris anksčiau priklausė Randolfo vyrams, iki šiol 
buvo galima juo pasikliauti. Reinhardas labai retai kalbėdavo, ypač 
tokiame siaurame rate. 

— Manau, kad galite juo pasitikėti, - susirinkusių nuostabai pra- 
bilo jis. 

— Kodėl taip nusprendei? - truputį įsižeidęs paklausė Lukas. 

Reinhardo žvilgsnis slankiojo nuo vieno pašnekovo prie kito. Jis 
norėjo pratęsti šį pokalbį prie keturių akių su Kristianu, bet žinojo, 
kad šis neišsiųs lauk nei Luko, nei Martos. 

- Šiąnakt mane buvo pasikvietęs Elmaras, - nuleidęs balsą prisi- 
pažino Reinhardas. - Jis apkaltino mane išdavyste, esą aš prisiekiau 
ištikimybę Randoltui. Kadangi ši pilis greitu laiku atiteks naujam 
valdytojui, turėčiau skubiai apsispręsti, ar nevertėtų pakeisti pusių 


1f jam pasitarnauti. 

— Kokiu būdu pasitarnauti ?- pakėlęs antakius pasidomėjo Kris- 
tianas. 

— Stebėti jus... ir pranešti, ką planuojate. Geriausia būtų nedel- 
siant mane išsiųsti. 

Reinhardas pažvelgė savo šeimininkui tiesiai į akis. 

— Ko nežinosiu, negalėsiu pasakyti net kankinamas. Protingiau- 
sia išeitis būtų atleisti mane iš einamų pareigų. Tada nujosiu pas El- 
marą ir pasakysiu, kad kažkas nugirdo mūsų naktinį pokalbį. 

Akimirkai kambaryje įsivyravo tyla. 

— Mes čia neaptariame nieko, apie ką neturėtų sužinoti Albrech- 
tas. Neplanuojame jokio sukilimo, anaiptol, ruošiamės perduoti 
visą sidabrą, kaip ir buvo įsakyta. Be to, aš tikrai nebėgsiu, - ryžtin- 
gai nukirto Kristianas. 

Marta turėjo pasistengti suimti save į rankas. Paskutiniai Kristia- 
no žodžiai išmušė ją iš vėžių. Kodėl jis toks užsispyręs? Nejaugi jie 
nė karto negali pagalvoti apie savo saugumą? Ar tikrai verta mirti 
dėl garbės? 

— Bet kokiu atveju tu jau žinai, kad Jokūbas yra mūsų sąjunginin- 
kas, — tęsė Kristianas, nekreipdamas dėmesio į nebylų pasipriešini- 
mą žmonos veide. - Ar tau pavyks tai nuslėpti? | 

- Žinoma, - tyliai užtikrino Reinhardas. Atrodė, kad jis abejoja, 
ištarti tolesnius žodžius ar ne. Tada po akimirkos pratęsė: - Elmaras 
pagrasino, kad jei nebūsiu jam ištikimas, privers už tai kentėti mano 
nuotaką. 

— "Tai viską keičia, - iš karto nusprendė Kristianas. Lukas ir Mar- 
ta pasibaisėję tylėjo. Visi žinojo, kad po kelių savaičių Reinhardas 
norėjo vesti jauną mergaitę, išaugusią Jadvygai globojant. Ruošda- 
masi į ilgą ir sunkią kelionę pas imperatorių Jadvyga tikrai negalėjo 
jos pasiimti — ypač prieš pat vestuves. Vadinasi, dabar ji atsidūrė El- 
maro žinioje. 

— Tu oficialiai atleidžiamas iš tarnybos. Jok į Meiseną ir paprašyk 


Albrechto bei Elmaro priimti tave į savo būrį. 

Kristianas atsistojo ir apkabino jaunąjį riterį. 

— Dėkoju už tavo ištikimybę. Jei kada panorėsi, galėsi grįžti ir 
toliau eiti senas pareigas. 

— Taip ir padarysiu. Taip pat pasistengsiu apsaugoti tave ir tavo 
sūnus, - trūkčiojančiu balsu užtikrino Reinhardas. 

Tada jis išėjo. Po kurio laiko likusi trijulė išgirdo iš pilies kiemo 


išjojančio žirgo kanopų bildėjimą. 


— Paklausykite, - šiek tiek vėliau tarė Lukas, norėdamas padaryti 
jų pasitarimo išvadas. - Meisene turime Fridmarą ir galbūt Jokūbą 
ir Reinhardą, kurie apsaugos tavo sūnus. Na, žinoma, kol kas ne- 
žinome, ar mano brolis nėra apgavikas, taip pat ar Reinhardas vė- 
liau nepakeis savo nuomonės. Kankinimai bei gąsdinimai nuotakos 
gerove gali priversti jį persigalvoti. Reikia sugalvoti vietas, kur bet 
kuriuo atveju galėtų pasislėpti Marta ir Klara. Bet tu liksi čia, nepai- 
sydamas visų įspėjimų. 

Kristianas ryžtingai linktelėjo. 

— Aš pasikalbėsiu su Valteriu, kad jis padvigubintų sargybą, tada 
nueisiu pas vyriausiąjį kalnakasį. 

Vyras atsistojo ir tuo baigė susirinkimą. 

Marta liko sėdėti ir susimąstė. Kol kas nebuvo jokio pagrindo 
bėgti ir palikti savo kaimą. Bet kiekvienas jos širdies colis šaukė, kad 
norint išgelbėti savo gyvybę jam nelieka nieko kita, kaip iškeliauti. 

Lukas neskubėjo sekti paskui Kristianą. Priešingai nei užsispyrė- 
lis jo draugas, šviesiaplaukis pritarė daugumos nuomonei, kad Kris- 
tianas turėtų ruoštis išvykimui. Todėl jis pats tuo pasirūpins - slap- 
ta. Apie tai nepasakos net Martai, nors taip galėtų palengvinti jos 
nerimą. Lukas nebuvo tikras, kad silpnumo akimirką ji neišplepės 
vyrui ir nesužlugdys kruopštaus plano. 

Pirmiausia jis turėjo pasikalbėti su kalviais, Jonu ir Karlu. O tada 
su Peteriu ir vyriausiuoju Jono sūnumi Johanu, kaimo jaunuolių 


gaujos vadais. 


Gyventojus nustebino trimis dienomis paankstintas Albrechto 
ir jo palydos grįžimas į Kristiansdortą. 

— Aš norėjau įsitikinti, ar mano tėvo išlaisvinimui paruoštas tik- 
rai visas sidabras, — pranešė jis. 

Vyriausiasis kalnakasys ir monetų meistras nurijo įžeidimą, sly- 
pintį už šių žodžių: esą jie dalį pasisavino ir nuslėpė nuo markizo. 

Albrechtą šį kartą atlydėjo ne tik Elmaras, Gizelbertas, Jokūbas 
ir Reinhardas. Palydoje jojo ir jam tarnaujantys Kristiano sūnūs. 

Nors matydamas Tomą ir Danielį sveikus tėvas labai apsidžiaugė, 
nerimą kėlė vien mintis, kad jie kartu su Albrechtu. Šis gali panau- 
doti juos prieš Kristianą kilus pirmajam ginčui. Tikriausiai jie buvo 
būsimojo markizo plano dalis, bent taip buvo galima tikėtis iš Jokū- 
bo pasakojimo. 

Kristianas svarstė, kad reikėtų išsiųsti pasiuntinį pas Raimundą 
ir pasikviesti čia su pastiprinimu. Bet greitai atsisakė šios minties. 
Jis turėjo pakankamai stiprių ir ištikimų kovotojų, buvo gera žinoti, 
kad netoliese yra sąjungininkas, kuris visada padės ir paslėps Kristia- 
no šeimą nelaimės atveju. 

Visi pilies darbuotojai buvo įspėti jokiu būdu nepasiduoti mar- 
kizo žmonių provokacijoms. 

Valtrūda jau buvo perėmusi virtuvės reikalus iš Mechthildos. 


Energinga našlė mokėjo savo darbą. Net ir labai norėdamas joks 

svečias negalėjo skųstis tuo, ką ji patiekdavo ant stalo. Protinga mo- 
teris tik pamačiusi Burkhartą, Elmaro sargybinių vadą, suprato, kad 
šis gali tapti potencialiu jos sąjungininku. 

Marta labai kentėjo dėl to, kad negali pakalbėti su sūnumis, ku- 
rie kaip tik dabar aptarnavo Albrechto riterius. Bet daug didesnius 


galvos skausmus jai kėlė gresianti nelaimė. 


Pirmoji naktis ir kita diena praėjo be ypatingų nuotykių. 

Bet kai pilies gyventojai bei svečiai susirinko salėje pavakarie- 
niauti, į ją susijaudinę įsiveržė Valteris ir kalvis Jonas. Vyrai reikalavo 
skubiai pasikalbėti su pilies valdytoju. 

Kristianas susirūpinęs pakvieti juos prieiti. 

— Iš vakarų artinasi didžiulis būrys ginkluotų vyrų! — vos gau- 
dydamas kvapą pranešė Valteris. - Jie dar tolokai nuo kaimo, bet 
angliakasiai juos pastebėję iškart nubėgo pas meistrą Joną, kad šis 
kuo greičiau mums praneštų. 

— Kiek jų? - paklausė Kristianas. 

— Šito mes nežinome. Angliakasiai juos pamatė stovyklaujančius, 
bet buvo per daug susijaudinę, kad suskaičiuotų. Jie tik pasakė, kad 
vyrų buvo daug, ir sprendžiant iš kalbų jie puls kaimą vos sutemus. 
kaimą. 

— Mes jau pakeliui, grįšime bet kurią akimirką, - paskubomis 
tarė Valteris. 

— Gerai. Tegul visi vyrai apsiginkluoja, bet kol kas, kol nieko tiks- 
laus nežinome, neskelbk kaime aliarmo. 

— Nesąmonė! - sušuko Albrechtas. - Sukvieskime į pilį visus 
mano ir savo vyrus ir uždarykime vartus! Visa kita nieko neverta. Ši 
pilis yra pakankamai stipri, kad atlaikytų puolimą. 

— O kaip kaimo žmonės? - energingai paprieštaravo Kristia- 
nas. - Užpuolimų ir gaisrų metu jie gali čia pasislėpti. Tam ir yra 


pastatyta pilis. 

— Pilis pastatyta tam, kad joje būtų saugomas markizo sidabras, o 
ne krūva niekam tikusių valstiečių! - užsipuolė jį Albrechtas. 

Kristianas vos laikėsi. 

— Mes, riteriai, davėme priesaiką, kad visada ginsime silpnuo- 
sius! 

— Dabar kalba eina apie didelį kiekį sidabro, kurį privalote ap- 
saugoti! —- suriaumojo Albrechtas. Jis staiga atsistojo vos neapvers- 
damas stalo. - Prie ginklų! Mus puola! 

Iš savo vietų pašoko tiek jo, tiek Kristiano vyrai. Bet Albrechto 
įsakymas visus sutrikdė. 

Kas ką puola, stebėjosi jo žmonės. Pirmieji ėmė ginkluotis, kad 
pultų Kristiansdorfo gyventojus. Šie vėl pažvelgė į savo vadą, lauk- 
dami tolesnių jo nurodymų. 

— Link kaimo keliauja ginkluotų vyrų būrys! — kaip galėdamas 
garsiau suriko Kristianas, kad sulaikytų tuos kvailius, kurie ketino 
imtis jo žmonių. - Apsiginkluokite ir susirinkite pilies kieme! 

Prasidėjo sambrūzdis. Salė greitai ištuštėjo, netrukus visi vyrai — 
tiek Albrechto, tiek Kristiano — susirinko, kur įsakyta. 

Kristianas išsiuntė du tuzinus karių prie pilies vartų. Kaimas buvo 
nurimęs, jokic ženklai nerodė netrukus įvyksiančio užpuolimo. 

"Tada jis pamatė dideliu greičiu atšuoliuojantį raitelį. Nors buvo 
jau tamsu, pamatęs raudonus plaukus jis atpažino, kad tai Kunas. 

Ijojęs pro vartus jaunasis vyras nušoko nuo žirgo ir gaudydamas 
kvapą pranešė: 

- Jie ketina sudeginti kaimą! Dabar joja vos už keleto mylių nuo 
vakarinio stebėjimo bokšto! 

— Pusė mūsų vyrų tegul skubiai žygiuoja ten, kad apgintų įėjimą į 
kaimą! Perspėkite kaimo gyventojus! — iš karto įsakė Kristianas. 

Kažkas nubėgo, kad paskambintų į geležį. 

— Dabar jūs negalite palikti pilies su sidabru be apsaugos! — vėl 


užsipuolė Kristianą Albrechtas. - Jie nori gauti būtent jį! 

— Jūs atvykote su pakankamu būriu vyrų, kurie galės apsaugoti 
pilį, - paprieštaravo šis. - Pirmiausia jie nužiūrėjo kaimą. Jei nesu- 
laikysime jų ten, kur jie dabar, niekas neišgelbės jūsų sidabro! 

Jis išbėgo, kad išsiųstų prie bokšto keletą dešimčių savo vyrų su 
Luku priešakyje. Vyrai išjojo paskubomis. 

Link jų ėmė artintis pirmieji kaimo gyventojai - sutrikę ir mirti- 
nai išsigandę. Kai kurie tikriausiai pabudo iš miego ir aliarmas juos 
išgąsdino. 

— Antpuolis! Greitai į pilį! - paragino juos Kristianas. 

Žmonės ėmė bėgti. Bet nespėjus pasiekti pilies tilto, šis, Albrech- 
to įsakymu, ėmė kilti į viršų. 

— Ugnis! - sušuko viena moteris ir parodė į išėjimą iš kaimo, nuo 
kurio kilo tiršti gaisro dūmai. Žmonės ėmė dejuoti ir garsiai mels- 
tis. 

— Skubiai nuleiskite tiltą atgal! — šiurkščiai įsakė Albrechto žmo- 
nėms Kristianas. Pamatęs, kad šie nekreipia dėmesio, jis išsitraukė 
kardą ir privertė jį nuleisti. Tada grįžo prie vartų. 

— Pakelti tiltą! — iš viršaus pasigirdo Elmaro komanda. 

Kaimo gyventojai ėmė stumdytis ir veržtis link tilto, kol jo dar 
neužvėrė, tikėdamiesi pilyje rasti prieglobstį. 

— Įleiskite žmones vidun! - pasipriešino Elmaro įsakymui Kris- 
tianas. 

Vartai lėtai nusileido žemyn ir įleido pirmuosius gyventojus. 

Netrukus pasirodė ir pirmieji vakarinės kaimo dalies gyventojai. 

- Jie degina mūsų namus! Tuos, kurie negali pasprukti, jie užmu- 
ša! - sušuko viena iš pabėgėlių. Moteris ant apatinių drabužių buvo 
užsimetusi skarą, palaidi plaukai draikėsi ant pečių. - Jie nužudė 
senąjį Gernotą! 

Kaimo gyventojai ėmė šaukti, grūsdamiesi prie vartų ir reikalau- 
dami įleisti. 

Dauguma Albrechto žmonių tuo metu buvo išskirstyti ant sie- 


nos, tik keletas vyrų saugojo vartus, tarp jų ir Reinhardas. 

Kristianas pašaukė Valterį, Kuną, Bertramą ir Joną, kuriam pa- 
mėtėjo savo durklą. 

— Atidaryk vartus! - įsakė tam, kuris prižiūrėjo vartų nuleidimo 
mechanizmą, ir pakišo jam po nosimi savo kardą. Kiti taip pat pasi- 
ruošė, esant būtinybei, iškovoti įėjimą jėga. 

— Daryk, ką jis sako, - akimirką parylėjęs tarė Reinhardas. 

Pamatęs aplink sustojusį būrį ryžtingų kovotojų, vyras neturėjo 
kitos išeities, tik įvykdyti įsakymą. Į pilies kiemą pasipylė gyvento- 
jai, papildydami verkiančių ir besimeldžiančių žmonių būrį. 

Tada Kristianas įsakė užverti vartus ir pakelti tiltą, o pats nubėgo 
viršun, kad pasižiūrėtų, kas vyksta kaime. 

Kova vyko tik vakarinėje kaimo dalyje, dauguma trobelių jau 
liepsnojo. Laimei, jos buvo pakankamai toli viena nuo kitos ir ugnis 
neturėjo peršokti į kaimyninius pastatus. Nebent kiltų labai stiprus 
vėjas. Tamsoje jis matė kovojančius žmones, bet negalėjo įžvelgti jo- 
kių smulkmenų. Jis norėjo pulti laukan, surinkti likusius savo vyrus 
ir išskubėti į pagalbą Lukui. 

— Ar turite pakankamai žmonių, kad apgintumėte pilį, jei už- 
puolikai ją pasiektų? — paklausė jis Reinhardo. :Pastarasis puikiai 
pažinojo pilį. Kurį laiką vadovavo jai kartu su Fridmaru. 

Šis linktelėjo. 

— Daugiau nei pakankamai. 

Kristianas nedelsdamas surinko savo žmones, 

— Mes išjojame jų sutriuškinti! — sušuko jis Elmarui, kuris išgirdo 
trumpą jo ir Reinhardo dialogą. - Saugok pilį su savo vyrais! 

Bus sunku prajoti pro susigrūdusius kaimo gyventojus ir nė vie- 
no iš jų nesužeisti. Kristianas norėjo bent akies krašteliu pamatyti 
Martą, bet jo noras neišsipildė. Jis tikėjosi, kad ji, kaip buvo kalbėta, 
su vaikais pasislėpė koplyčioje. 

Reinhartas pasirūpino, kad ginkluotiems vyrams išjojant vartai 


ir tiltas būtų atverti kaip įmanoma trumpiau ir skubiai vėl užverti. 

Garsiai šaukdamas ir mojuodamas kardu Kristianas jojo į kovos 
įkarštį prie kaimo išėjimo. 

Tamsoje ir pro degančių trobelių dūmus jis matė nedaug, bet 
kardų žvangėjimas ir šūksniai išdavė, kurioje vietoje kova buvo ar- 
šiausia. Nukreipęs ten savo žirgą jis svaidėsi kirčiais į visas puses, už- 
mušdamas visus nepažįstamus priešininkus. 

Jis pastebėjo, kad Luko būrys buvo apsuptas - priešų buvo gero- 
kai daugiau. Bet Kristiano pastiprinimas viską keitė. 

Netrukus kruvinos skerdynės baigėsi. 

Naktis viešpatavo jau ilgokai, bet vis dar žaižaruojančios sude- 
gintų namų liekanos apšvietė baisią sceną. 

Prie Kristiano priėjo Lukas. Vyriškis buvo nutaškytas krauju, bet 
tikriausiai nesužeistas, išskyrus nedidelę kojos žaizdą, dėl kurios šlu- 
bavo. 

— Nejaugi netikėjai, kad vienas galiu susitvarkyti su keliais nevy- 
kėliais? — pasišaipė jis. Tada jo veidas surimtėjo. - Dar šiek tiek, ir 
būtumėte pavėlavę. Jų buvo tris kartus daugiau. Aš praradau keletą 
gerų savo vyrų. 

Kristianas uždėjo ranką draugui ant peties, tada apkabino jį. 

— Dėkui Dievui, kad likai gyvas. 

Kurį laiką jie stovėjo šalia nieko nekalbėdami. Tada kartu nuėjo 
apžiūrėti žuvusiųjų. Visi užpuolikai buvo užmušti, bet taip pat ir 
keletas Kristiano vyrų užmokėjo savo gyvybe už kaimo saugumą: 
trys jo riteriai ir pustuzinis sargybinių. 

Sulig kiekvienu pamatytu negyvu saviškiu Kristianas jautėsi vis 
blogiau. Juk galėjo išjoti kartu su jais ir perleisti pilies gynybą El- 
marui. Bet tada kaimo gyventojai nebūtų įleisti į pilį, to jis negalėjo 
leisti. Niekas negalėjo žinoti, kad užpuolikai bus tokie stiprūs ir ge- 
rai ginkluoti. 

Be to, Albrechtas įsakė palikti pilyje visus kovotojus, o jis atvirai 


pasipriešino šiam įsakymui. Dar blogiau buvo tai, kad jis ginklu pri- 

vertė vyrus pasipriešinti griežtiems Albrechto įsakymams. Kai grįš į 
pilį, jų lauks būsimojo markizo nemalonė. 

Kristianas įsakė žuvusius savo vyrus sukrauti ant žirgų ir gabenti 
į pilį. 

Senojo Gernoto perrengimu ir laidotuvėmis pasirūpins jo šeima. 

Kol buvo rūpinamasi žuvusiaisiais, jis kartu su Luku apžiūrėjo 
užpuolikų kūnus. Nei pagal jų ginklus, nei pagal veidus negalėjo 
jų priskirti kokiems nors priešams. Kai kas jam pasirodė keista: jų 
ginklai buvo žymiai geresni nei drabužiai. 

— Keistas užpuolimas, kaip manai? — tarė jis Lukui. 

— Aš taip pat susimąsčiau apie tai, - prisipažino draugas. 

— Kam reikėjo pulti kaimą, jei žinojo, kad visas sidabras yra ypač 
saugomoje pilyje? Kodėl nepalaukė dar dviejų dienų, kol sidabras 
bus išgabentas, kad galėtų užpulti būrį? Kam jiems to reikėjo? Ir kas 
davė jiems šiuos ginklus? 

— Taip, kažkas čia ne taip. Bet aš manau, kad netrukus sužino- 
sime. - Kristianas atsisakė minties išsakyti savo nuojautą dėl jiems 
paspęstų spąstų. Spėjimas buvo per daug baisus. 

— Kai grįšime, turėčiau sulaukti nemalonumų, — tarė jis savo 
draugui. - Pasinaudok sąmyšiu ir išsiųsk greitą ir patikimą pasiunti- 
nį į Meiseną. Ką nors, kuo galėtume pasitikėti, turi nedelsiant pasi- 
rūpinti Reinhardo nuotakos saugumu. 

Lukas metė į jį klausiamą žvilgsnį. 

— Reinhardas nepakluso Elmaro įsakymui ir atvėrė vartus, kad 
kaimo gyventojai galėtų įeiti į pilies kiemą, - paaiškino Kristianas. 


Abu riteriai sėdo ant žirgų ir susimąstę vedė savo būrį atgal į pilį. 


Kaimo gynėjai sustojo prie pakeliamojo tilto: kruvinais ginklais 
ir šarvais, visi patyrę sužeidimų. Devyni iš jų vedėsi žirgus su žuvu- 
siais kovotojais. 

— Užpuolimas sustabdytas, visi priešai negyvi. Kaimas vėl sau- 


gus! — pakėlęs galvą į viršų sušuko Kristianas. Jis matė, kad bokšte 

šalia Albrechto stovi Elmaras. — Įleiskite mus. Kaimo gyventojai 
gali grįžti į savo namus. 

Atrodė, kad praėjo visa amžinybė, kol sargybiniai pagaliau atida- 
rė vartus ir nuleido tiltą. 

Iš pilies pasipylė minia susijaudinusių, laimingų ir apsiašarojusių 
gyventojų. 

— Ačiū jums, šeimininke,- eidami pro šalį dėkojo beveik visi 
žmonės. Kai kurie nusilenkė, kiti pabučiavo vis dar kruvinas jo ran- 
kas, laikančias kardą. - Mes šito niekada nepamiršime! 

Tada jie praėjo pro vyrų, paaukojusių savo gyvybę dėl kaimo sau- 
gumo, kūnus. Žmonės žegnojosi ir kalbėjo už juos maldas. 

Pagaliau kelias į pilį atsilaisvino. 

Kristianas paragino savo žirgą ir įvedė vyrus į pilies kiemą. At- 
sidūręs viduje, Kristianas išgirdo, kaip už nugaros nusileidžia me- 
talinė siena. Tada pamatė Albrechto vyrus, kurie išsitraukę ginklus 
stovėjo priešais, jau žinojo, kas įvyks nulipus nuo žirgo. 

— Suimkite jį! - įsakė Albrechtas ir parodė į Kristianą. - Jis pasi- 
priešino mano įsakymams panaudodamas ginklą. Už tai jis nusipel- 
nė mirties. 

Hartmutas nedrąsiai priėjo prie Kristiano. 

- Jūsų ginklus, Kristianai! Ir verčiau nesipriešinkite, kitaip už tai 
sumokės jūsų šeima ir draugai. 

Stengdamasis atrodyti ramus, Kristianas atidavė Hartmutui savo 
kardą ir durklą. Tai jis dar galėjo ištverti, nes Hartmutas buvo labai 
išauklėtas, nesvarbu, kad tarnavo Albrechtui. 

Daug sunkiau sekėsi nesipriešinti, kai Elmaras surakino rankas ir 
taip stipriai smogė į nugarą, kad Kristianas pargriuvo ant kelių. 

— Likite, kur esate ir kur priklauso būti - priešais mane ant ke- 
lių! — užsipuolė jį Albrechtas, kai riteris norėjo atsistoti. - Ir net 
nesugalvokite vaidinti didvyrio! 

Jis davė ženklą keliems savo žmonėms ir Kristiano pasibaisėjimui 


dar penki vyrai buvo sukaustyti grandinėmis ir nublokšti šalia jo: 

Valteris, Kunas, Bertramas, Jonas ir Reinhardas. Pastarojo veide ne- 
simatė nė ženklo gyvybės. 

— Šie išdavikai panaudodami ginklus privertė mano žmones pa- 
sipriešinti mano įsakymams. Jiems taip pat priklauso mirti. 

— Aš prisiimu visą atsakomybę už jų elgesį! — tvirtu balsu sušuko 
Kristianas. - Jie darė tai, ką liepiau. O Reinhardui buvo grasinama, 
tik todėl jis pasipriešino jūsų valiai. Jis visiškai nekaltas. 

— Jei jau taip, - riktelėjo Albrechtas, — tai nepasako nieko gero 
apie jo kovingumą ir vikrumą. Bet kadangi taip narsiai pripažįsta- 
te savo kaltę, vėliau pagalvosiu apie bausmių paskirstymą. Išveskite 
juos man iš akių! - įsakė jis sargybiniams. Šie išsitempė penkis be- 
laisvius. 

Tada ledinis Albrechto žvilgsnis vėl nukrypo į Kristianą. 

— Jei prieš paskelbiant nuosprendį nuspręsite pabėgti, tų vyrų 
tikrai nepasigailėsiu. Taip pat ir jūsų žmonos bei sūnų! Galbūt tai 
palengvins jūsų mintis apie mirtį. 

— Prieš įvykdant man bausmę aš reikalauju teisės pasisakyti prieš 
teismą, — pareiškė Kristianas. 

— Tu neturi jokių teisių, pavainiki ir išdavike! - sušuko Elmaras 
ir pasisiūlė pats nutempti jį į kalėjimą. 

- Įmeskite jį į giliausią požemį, - įsakė jis dviem sargybiniams. 
Šie nedelsdami įvykdė įsakymą. Kristianas buvo grubiai stumteltas į 
skylę po sargybos postu. 

Tai buvo suplanuota, pagalvojo jis, pajutęs pirmuosius kritimo 
skausmus. 

Dabar liko tik tikėtis, kad jo draugai pasirūpins Martos ir vai- 
kų saugumu, sugalvos, kaip išlaisvinti penkis jo bendražygius ir kas 
nors laiku išgabens Reinhardo nuotaką į saugią vietą. O prieš mirtį 


jam bus leista atlikti paskutinę išpažintį. 


Kai Kristianas su savo vyrais paliko pilį, Albrechto sargybiniai 


skubiai uždarė Martą į nedidelį kambarėlį, iš kurio, būsimojo mar- 

kizo įsakymu, ji negalėjo išeiti. Pro nedidelį langelį ji pamatė, kaip 
buvo suimtas jos vyras. 

Apstulbusi stebėjo šią sceną, negalėjo nei pasijudinti, nei pasa- 
kyti bent žodį. Ji norėjo garsiai surikti visam pasauliui, kad tai baisi 
neteisybė, ir paprašyti Visagalio, kad atsiųstų į žemę griaustinį su 
žaibais, kurie sustabdytų bedievio Albrechto savivalę ir išgelbėtų jos 
vyrą. 

Bet buvo tarsi sustingusi. 

Galbūt todėl, kad ji, kaip ir Kristianas, iš anksto tikėjosi tokios 
baigties. Ir nieko negalėjo pakeisti. 

Pilies kiemas buvo gerokai ištuštėjęs, bet ji vis dar žvelgė pro lan- 
gą. Prie durų kilęs triukšmas privertė ją atsisukti. Nejaugi jie atėjo 
jos nužudyti? 

Kambario durys trankiai atsivėrė, vienas iš Elmaro vyrų pasitrau- 
kė į šoną, kad praleistų Hartmutą. 

— Buvo sužeista nemažai Kristiano vyrų, todėl noriu paprašyti, 
kad pasirūpintumėte jų žaizdomis. Ar esate tam pasirengusi ? 

Marta linktelėjo. 

— Tik man reikia nueiti į savo kamarą ir pasiimti tvarsčių bei 
vaistų. 

Hartmutas akimirką padvejojo. Tada pamojo dviem vyrams. 

— Palydėkite šią damą žemyn. Jei pabėgs, paguldysite savo galvas! 

Sargybiniai pašaipiai nusišypsojo. Kaip tokia silpna moteriškė 
galėtų pro juos praslysti? Vienas iš jų norėjo čiupti Martai už ran- 
kos. Ji metė į Hartmutą griežtą žvilgsnį, ir šis liepė ją paleisti. 

Rami, iškėlusi galvą, Marta nužygiavo žemyn į savo kamarėlę. 
Širdis buvo apmirusi, bet moteris privertė nuvyti visas mintis į šalį 
ir susitelkti ties sužeistais vyrais. 

Įsitikinę, kad langas per mažas ir Marta pro jį neišlįs, abu sargy- 
biniai atsistojo prie durų. Kadangi Joana, Marija ir Klara buvo pa- 
slėptos, jai reikėjo tarnaitės, kuri atneštų švaraus vandens ir padėtų 


dirbti. 

Netrukus kambarys prisipildė sužeistų kovotojų. Marta skubiai 
nužvelgė vyrus, kad susidarytų vaizdą, kuriems iš jų reikia skubios 
pagalbos, ir ėmė darbuotis. Peterio sesuo Ana grįžo su dviem kibi- 
rais vandens ir išlėkė vėl, kad atneštų žarijų žaizdoms išdeginti. 

- Jūsų sūnūs yra koplyčioje pas kunigą Hilbertą, - sušnabždėjo ji 
Martai. - O jaunasis Kristianas pasiėmė vyriausiojo kalnakasio žirgą 
ir išjojo į Meiseną, kad įspėtų Reinhardo nuotaką. Riteris Eridmaras 
turėtų ja pasirūpinti. 

Šios naujienos nukėlė dalį naštos nuo Martos pečių. Bet ji pama- 
tė sudrėkusias Anos akis, nors ši jas slėpė. Mergina liūdėjo ne tik dėl 
to, kad labai mylėjo ir gerbė savo šeimininką, kuris visiškai pakeitė 
jos gyvenimą ir suteikė antrąjį šansą. Ji ir jaunasis Kristianas, drą- 
susis arklininkas, sutramdantis net laukinius arklius, jau kurį laiką 
buvo pora ir ketino netrukus susituokti. Naktinė kelionė per mišką 
buvo tikrai pavojinga. Ypač, jei Albrechtas sugalvos susirasti arklių 
prižiūrėtoją, kurį kadaise liepė nuplakti. Jis tikrai nepamiršo jauno- 
jo Kristiano. 

— Praleiskite mane, negaliu nustovėti, siaubingai skauda koją, - 
pasigirdo pažįstamas balsas. | 

Išsigandusi, bet kartu palengvėjusia širdimi Marta pamatė, kaip 
Lukas šlubuodamas braunasi pro sužeistuosius, kad galėtų klestelėti 
priešais Martą. 

Jo žaizda nebuvo gili, bet tikrai skausminga. Draugo veidas buvo 
niūrus, bet trumpas, sąmoksliškas žvilgsnis išdavė Martai, kad vyras 
kažką planavo. 

Jos nuojauta netrukus pasitvirtino. 

— Nagi, paaimanuak šiek tiek garsiau, - sušnabždėjo jis pirmajam 
pacientui, kuriam Marta turėjo išdeginti žaizdą. Šiam net nereikėjo 
stengtis išpildant Luko norą. Jis dejavo net tada, kai Marta pabaigė 
savo darbą ir ėmėsi kito sužeistojo. 

"Tuo metu Lukas ėmė šnabždėti jai į ausį, kokį planą paslapčia 


sugalvojo dar prieš keletą savaičių ir dabar ėmė vykdyti. 

Marta stengėsi kitiems neparodyti savo sumišimo. 

Lukas su Karlo uošviu pasirūpino, kad iš artimiausios šachtos iki 
pilies kalėjimų būtų iškastas slaptas tunelis. Vyriausiasis kalnakasys 
prisidėjęs prie plano vykdymo buvo paliktas nežinioje, todėl laikui 
atėjus galės ramia sąžine prisiekti Albrechtui, kad apie tai nė ne- 
numanė. Jaunasis Kristianas, kalvių sūnūs ir kiti vaikinai iš Peterio 
gaujos, padedami kelių patikimų kalnakasių, per praėjusias keturias 
savaites iškasė slaptą pabėgimo koridorių. Lukas jau tada nujautė, 
kad Kristianas paklius į kalėjimą, todėl ėmėsi šių drąsių priemonių. 

Po kaimą pasklido kalbos apie kalnų dvasias, kurios naktimis 
darbuodavosi šachtose. Todėl gyventojai eidami pro šalį aplenkda- 
vojas lanku. 

— Liko tik iškasti paskutinę atkarpą. Tai jiems pavyks padaryti iki 
rytojaus ryto. Tada ištrauksime iš ten Kristianą, ir niekas nepastebės 
jo dingimo, kol neišauš teismo diena. 

Nors Marta buvo susirūpinusi, jai labai palengvėjo, deja, abejo- 
nės ir vėl nugalėjo. 

— Jis nebėgs, kol Albrechtas laiko įkaitais tiek daug jo patikėtinių 
ir mūsų sūnus. Tikrai to nedarys! - nusiminusi sušnibždėjo ji. 

— Nesirūpink, mes viską apgalvojome. Jiems dar nepastebėjus 
Kristiano dingimo, mes visus išlaisvinsime. Jau pasirūpinta, kad 
per pusryčius nukreiptų dėmesį. Taip laimėsime šiek tiek laiko. O 
kilus sumaiščiai, kuria pasirūpins Peterio žmonės, išgabensime jus 
toli nuo čia. Žinoma, rizikos yra, bet turime tam pasiryžti. Tai daug 
naudingiau, nei stebėti, kaip jis miršta, o gal ir visi kiti kartu su juo. 

Luko veidas vėl apsiniaukė. 

Draskoma vienas kitam prieštaraujančių jausmų Marta tęsė savo 
darbą. Pasirūpinusi visais sužeistaisiais ji buvo išvesta atgal į savo 
kambarį. Moteris girdėjo, kaip abu sargybiniai užėmė savo vietas 
prie durų ir ėmė bambėti dėl to, kad negali dabar švęsti pergalės 
kartu su kitais. Tada ji atsiklaupė ir ėmė melstis už Kristiano gyvybę 


ir Luko plano sėkmę. 


Kristiano prendinas 


Marta neramiai laukė žinios, kad Kristiano pabėgimas buvo 
sėkmingas. Kojos neklausė - jos norėjo lėkti laukan, prie šachtos, 
kurioje baigiasi slaptas tunelis iš pilies kalėjimo. Ji taip norėjo ap- 
kabinti mylimąjį ir prisiglausti prie jo krūtinės. Bet puikiai žinojo, 
kad dabar jokiu būdu negali išeiti iš savo kambario. Kitaip gali su- 
kelti įtarimų, kad dauguma Kristiansdorfo gyventojų prisidėjo prie 
suimtojo pabėgimo. Albrechto teismas gali laukti kiekvieno, kuris 
parodys savo simpatiją jai ar Kristianui. 

Todėl neliko nieko kito, tik laukti, tikėtis ir melstis. Tik jos širdis 
niekaip nerimo. 

"Diena bėgo, nieko neatsitiko. 

Mechthilda buvo pirmoji, kuriai leido įeiti į jos kambarį. Virėjos 
veide Marta neįžvelgė užslėptos šypsenos ar palengvėjimo. Tik di- 
džiulį susirūpinimą. 

Paskutinė tikėjimo kibirkštis užgeso kaip laužas, aplietas vande- 
niu. 

— Riteris Lukas prašo, kad apžiūrėtumėte jo žaizdą, kuri vėl krau- 
juoja, - garsiai pranešė Mechthilda. - Jis laukia jūsų salėje. 

Bent Lukas buvo laisvas! Vieną akimirką Marta sudvejojo, kad 
galbūt pabėgimas buvo atskleistas ir visi dalyviai sučiupti. Atrodė, 
kad širdis tuoj iššoks iš krūtinės. Ar Kristianas mirė? Koks kitas pa- 


aiškinimas dar galėjo būti, jei jis nelaisvėje? 

— Ar jūsų šeimininkas leis man nusileisti žemyn ir pasirūpinti 
riterio žaizda? — paklausė ji vyro, kuris saugojo duris. 

Šis trumpai pasvarstė. 

— Ne, mano įsakymai vienareikšmiai. Jei šiam riteriui tikrai reikia 
jūsų pagalbos, jis privalo ateiti čia, galėsite apžiūrėti mano akivaiz- 
doje. 

Martai neliko nieko kito, teko linktelėti ir įpareigoti Mechchil- 
dą, kad pakviestų sužeistąjį viršun ir atneštų jos krepšį su vaistais. 

Po kurio laiko pasirodė Lukas. Jo veidas buvo dar niūresnis nei 
virėjos. 

Sargybinis palydėjo jį į kambarį. 

— Durys liks atviros. Aš stebėsiu, kad damos garbė liktų apsau- 
gota ir nebūtų rengiami jokie sąmokslai, - ramia veido išraiška pra- 
nešė jis. 

— Koks stropuolis, - pagyrė jį Lukas. - Toks, kuris žino, kuo visa 
tai gali baigtis. 

Sargybinis kvailai išsišiepė, apsisuko ir nuėjo toliau budėti prie 
durų. Bet vos žengė tris žingsnius, Lukas taip stipriai trenkė jam į 
nugarą, kad šis praradęs sąmonę krito ant žemės. 

— Kvailys, - konstatavo Lukas, skubiai uždarė duris ir atsisėdo 
priešais Martą. 

— Kas Kristianui?! - negalėdama sulaikyti ašarų paklausė ji. 

— Jis atsisako bėgti, - liūdnai pranešė Lukas. 

— K3222 — Marta bejėgiškai įsispoksojo į draugą. Nors šis atsa- 
kymas nebuvo labai netikėtas, jos protas nenorėjo jo priimti. - Ar 
matei jį? Ar su juo kalbėjai? 

— Taip. Kai Peteris pranešė man šią naujieną, pats perėjau tunelį. 
Tikėjausi jį perkalbėti. Bet mes neturime jokių šansų. Nors ir skau- 
du, tam tikra prasme jis teisus. 

Lukas suėmė delnais ledines Martos plaštakas. 

— Privalėjau perduoti, kad jis tave labai myli, Jis prašo tavęs su- 


kaupti paskutines jėgas ir palaikyti jį. 

— Bet... - Apimta siaubo Marta nepajėgė kalbėti. - Nejaugi jis 
nesupranta, kad Albrechtas nori jį nužudyti ? 

— Jis tai žino, - trumpai patikino Lukas. 

Martos ašaros draskė jo širdį. Jis taip pat negalėjo susitaikyti su 
mintimi, kad jo draugas žvelgė tiesiai mirčiai į akis. 

- Jis mano, kad pabėgęs pakenks ne tik tau ir jūsų vaikams, pa- 
vers jus nusikaltėliais bėgančiais nuo įstatymo. Kentės visas Kris- 
tiansdorfas, - pradėjo jis. - Albrechtas pralietų čia kraujo upes, o 
Kristianas nenori būti dėl to kaltas. Jei jį nuteis be oficialaus teis- 
mo proceso, Otas negalės nekreipti į tai dėmesio, kitaip praras savo 
žmonių paramą. Sulaužydamas pagrindinę žmogaus teisę, Albrech- 
tas gali prarasti net savo paveldėjimą. Kristianas teigia, kad jis pri- 
siekė saugoti visus šio kaimo žmones. Todėl prašo tavęs atleisti už 
suteiktus rūpesčius ir skausmą. 

Luko balsas trūkčiojo. Galiausiai jis atsistojo ir timptelėjo Martą 
aukštyn. Apkabinęs ją prispaudė, kad moteris galėtų verkti ant jo 
peties. 

Jis nejudėjo, tik stovėjo tylėdamas, bejėgiškai stebėdamas jos 
skausmą, kai pačiam sielvartas, atrodė, tuoj perrėš gerklę. 

Lukas nutylėjo, kad pusę nakties kūrė planus, kaip su patikimais 
žmonėmis išlaisvinti Kristianą teismo aikštėje. Bet Kristianas jau 
apsisprendė. Jis nepriims pagalbos, kad išvengtų kraujo praliejimo, 
kurį tikrai sukeltų gelbėtojų planas. 

Draugams dalijantis skausmu laikas, atrodo, sustojo. 

Tada apsvaigintas sargybinis ėmė krutėti. Lukas paleido Martą ir 
pažvelgęs jai į akis sąmoksliškai nusišypsojo. 

— Ar esi pasiruošusi įrodyti tam kvailiui, kad aš tikrai nekaltas 
dėl to, kad jis pargriuvo? 

— Dar akimirką, - sušnirpštė ji ir ėmė valytis ašaras. 

Marta akimirkai užmerkė akis, tarsi miegotų stovėdama. Tada 


staiga prasimerkusi tarė: 


— Dabar. 

Jis padrąsindamas linktelėjo, tada parkrito ant žemės šalia sargy- 
binio ir keliais smūgiais į veidą jį atgaivino. 

— Ei, atsibusk pagaliau! Ką apie tave pagalvos šeimininkas, jei 
imsi miegoti tarnybos laiku, ir dar damos kambaryje! 

Sargybinis sutrikęs atsimerkė ir apsižvalgė aplink. 

— Tu pargriuvai. Tikiuosi, nesusižeidei, - skubiai prabilo Marta. 

Pamatęs susirūpinusius veidus vyras susirūpino. Nenorėdamas 
patikėti perdėtu mandagumu jis apsižvalgė, už ko galėjo užkliūti. 

— Nagi, eik iš čia, kitaip pranešiu tavo šeimininkui, - sušuko jam 
Lukas. Įsakmus balso tonas nuvijo visas vyro mintis. Jis skubiai at- 
sistojo. 

— Atleiskite, pone! 

— Bent atlik savo pareigą ir prižiūrėk, kad viskas sąžininga ir šių 
namų dama kruopščiai pasirūpintų mano žaizda, - įsakė Lukas. 
Tikslas buvo pasiektas: sargybinis akimirksniu grįžo prie durų ir 
užėmė savo vietą. 

Marta dar turėjo suvaidinti pabaigą. Ji išsitraukė iš skrynios ga- 
balą audinio, suplėšė jį į juostas ir aprišo žaizdą. 


Kiekvienas žodis ar judesys buvo be galo sunkus ir skausmingas. 


Išėjus Lukui jai neliko nieko kito, tik liūdesys. Kadangi negalėjo 
išeiti iš kambario ir buvo uždrausta įleisti lankytojus, ji palindo po 
antklode ir susisuko į kamuoliuką. Ėmus svarstyti, kaip būtų galima 
išgelbėti Kristianą, Martos skruostais ėmė riedėti ašaros. 

Gal atsiklaupti ant kelių ir paprašyti Albrechto malonės? 

Staiga už durų pasigirdo garsus kostelėjimas ir į atviras duris kaž- 
kas pabeldė. Ji neišleido nė garso, Albrechto vyrai įeitų į kambarį 
nesibelsdami. 

Nelauktas lankytojas dar kartą garsiai atsikosėjo, tada kažkas su- 
šuko: 


— Madam Marta, markizas Albrechtas nori pasikalbėti su jumis. 

Markizas Albrechtas! Vadinasi, jis jau pasivadino šitaip. Gal su- 
laukė žinios apie tėvo mirtį? Tada būtų prarasta paskutinė viltis. 

Ji atpažino vyro balsą. Tai buvo Hartmutas. 

— Man reikia minutės, kad susiruoščiau, - sušuko ji pro duris. 

Suknelė buvo susiglamžiusi, bet to jau nepakeisi. Ji pamirkė ska- 
relę šaltame vandenyje ir užsidėjo sau ant nuverktų akių. Tada sku- 
biai išlygino pasišiaušusius plaukus, supynė į kasą ir užgaubė bran- 
giausią šydą, kokį tik turėjo. Jis buvo parvežtas iš tolimųjų kraštų, 
brangaus šilko. 

Taip apsiginklavusi ji pasitempė, nutaisė ramų veidą ir žengusi 
pro duris leido Hartmutui palydėti ją į rūmus. Tai, kad Albrechtas 


kviečia ją būtent dabar, negalėjo reikšti nieko gero. 


Trumpo jos suėmimo metu Albrechtas pilyje padarė keletą pa- 
keitimų. Ryškiausias jų - salės priekyje stovėjo pjedestalas, ant kurio 
tariamas markizas įsitaisė prabangiame krėsle, panašiame į tą, iš ku- 
rio valdė jo tėvas Meisene. 

Kaip ir kiekvieną kartą, kai jis čia atsirasdavo, po salę lakstė ke- 
lios dešimtys medžioklinių šunų. Šie gaudė peles, kurios maitinosi 
Albrechto ir jo žmonių numestomis maisto liekanomis. Stalai ir 
suolai buvo sustumti į šonus, todėl kiekvienas įėjęs į salę atsidur- 
davo tiesiai priešais pjedestalą, nuo kurio žvelgė būsimasis Meiseno 
žemių valdovas. 

Šį kartą Albrechtas nesielgė taip, tarsi nepastebėtų Martos, kaip 
buvo pirmojo jų susitikimo Kristiansdorfe metu. Dabar jis pažvelgė 
į ją tik įėjus ir nepaleido iš akių, kol lydima Hartmuto moteris perė- 
jo salę ir atsiklaupusi, priešais jį nuleido akis. 

Pirmasis tarti žodį turėjo Albrechtas, juk jis pasikvietė Martą. 
Bet dabar tylėjo. Ji žinojo, kad būsimasis markizas varsto ją žvilgs- 
niais tik norėdamas įbauginti. Bet moteris bijojo tik dėl Kristiano. 

Gal Albrechtas sužinojo apie paruoštą pabėgimą? Po paskutinio 


susitikimo jai nepavyko susitikti su Luku, todėl Marta nieko neži- 

nojo. Bet kuris nors iš Peterio gaujos tikrai būtų pranešęs apie kilu- 
sias problemas. 

Ji stengėsi neparodyti baimės ar smalsumo, nors buvo be galo 
sunku. 

Pagaliau Albrechtui atsibodo šis žaidimas. 

- Stokitės, madam Marta! 

Vykdydama jo įsakymą, Marta negalėjo atsistebėti dėl manda- 
gaus kreipinio. 

Galbūt jis norėjo ko nors paprašyti? O gal tai buvo žaidimo dalis, 
kol jis tarsi gyvatė sučiups savo grobį? 

— Tikiuosi, kad jaučiatės gerai? - ciniškai nusišypsojęs pradėjo 
pokalbį Oto sūnus. 

— Ar galėčiau jaustis kitaip, juk jūs šitaip susirūpinęs mano gero- 
ve ir liepiate geriausiems savo vyrams saugoti mane dieną ir naktį? — 
atsakė ji ypač šaltai šyptelėjusi. 

— Na, jūsų vyras kaltinamas padaręs sunkų nusižengimą. Bet, 
kaip jūs jau turėjote pastebėti, aš nesu nusiteikęs už tai bausti jūsų 
ir jūsų dukters. Jūsų sūnūs taip pat spėjo pasislėpti pas kapelioną, 
ateinančias trisdešimt devynias dienas jie bus neliečiami. 

Grasinimas buvo aiškus, nors ir paslėptas po gražiais žodžiais. Jis 
klydo, jei tikėjosi jos dėkingumo. Marta tylėjo. 

Nutaisiusi ramų veidą ji laukė tolesnių jo žodžių. 

Albrechtas suirzęs pasilenkė prie jos. 

— Jūs turėtumėte parodyti bent šiek tiek daugiau pagarbos, mo- 
terie! — užsipuolė ją. - Jūsų vyras rytoj bus nuteistas kaip išdavikas ir 
sulauks mirties bausmės. Ar dar neaišku, kad galiu išvaryti iš kaimo 
jus ir jūsų dukterį? 

- Žinoma, - piktai atrėžė ji, negalėdama suvaldyti savo susier- 
zinimo. — Jei galėsite nekaltą žmogų nuteisti mirties bausme, bus 
labai lengva išvyti moterį ir jos vaiką. 


— Tavo įžūlumas neišpasakytas, - suriko Albrechtas. 

Tada jis atsilošė į krėslą ir atidžiai ją nužvelgė. 

— Pro mano ausis nepraslydo tavo ir Kristiano didžiosios mei- 
lės istorija. Tikriausiai jam mirus tu labai lengvai pasirinktum tą 
patį kelią. Bet nejaugi tau nerūpi, kad galiu paskelbti tavo dukterį 
už įstatymo ribų? Jai dvylika metų, tiesa? Tik nuo tavęs priklausys, 
moterie, ar atiduosiu ją savo sargybiniams, kad gerai pasilinksmintų 
ir įmestų į kalėjimą, ar prisiimsiu jos globą ir sutarsiu dėl naudingos 
santuokos. 

Jo veidą iškreipė paniekos kupinas šypsnys. 

— Nors galimybės gauti gerą vyrą nedidelės, juk jos tėvas - nu- 
sikaltėlis. Nebent jo atsižadėtų. Tas pats pasiūlymas galioja ir tavo 
sūnums, jei prabėgus keturiasdešimčiai dienų bažnyčios globos jie 
nenori būti paskelbti už įstatymo ribų. Pastebėjau, kad nepaisant jų 
amžiaus, jie - puikūs raiteliai. 

Marta turėjo sukaupti visas jėgas, kad neparodytų Albrechtui 
savo neapykantos ir neišrėktų paniekos tiesiai į akis. Todėl ji neišta- 
rė replikos, kurią jis tikėjosi išgirsti — apie gailestingą valdovą, kuris 
pasigailėtų nuteistojo šeimos. Albrechtas jau buvo nuteisęs Kristia- 
ną. Bet ji nebuvo pasiruošusi susitaikyti su tuo, kad jos vyras - nu- 
sikaltėlis. 

Ji žinojo, kad dabar nuo jos priklausė ne tik jos, bet ir vaikų gy- 
venimai. Kristiano faktiškai jau nebeturėjo, pačios likimas nedomi- 
no, bet tikrai atsiras pakankamai drąsių žmonių, kurie pasistengs 
padėti Klarai. Peteris ir jo žmonės pasirūpins jos vaikų saugumu. 
Raimundas ir Lukas juos priglaus, o grįžus Otui ir Jadvygai kovos 
dėl Kristiano vaikų teisių. 

— Ar tai buvo viskas, dėl ko mane pasikvietėte, pone? - ramiai 
paklausė ji. 

— Aš tik noriu atskleisti tau visas galimybes, - paaiškino jis. Tada 
tingiai užkėlė koją ant kojos, užsiklojo prabangiu apsiaustu ir pamo- 


jo tarnui, kad pripildytų taurę. 

Šiurkštų „tu“ vėl pakeitė mandagus „jūs“. 

— Norėdamas parodyti, kad esu gailestingas, leisiu jums aplanky- 
ti kalėjime savo vyrą. Pakalbėkite su juo. Jei įkalbėsite rytoj atvirai 
pripažinti savo nusižengimą, dovanosiu jam gyvybę. 

Hartmutas nuvedė Martą į kalėjimą ir įsakė vienam iš sargybinių 
nukelti dangtį į požemius ir nuleisti kopėčias. 

— Man buvo įsakyta neišleisti jūsų iš akių, — paaiškino jis, jo 
užuojauta atrodė nesuvaidinta. 

Marta nieko neatsakė. O ką jai reikėjo sakyti? Dabar turėjo susi- 
tvardyti ir neapsiverkti, nors galbūt paskutinį kartą susitinka su savo 
vyru. Tai dar labiau apsunkintų Kristiano pasiryžimą. 

Hartmutas paėmė fakelą ir pirma pats nulipo žemyn. Tada pasi- 
traukė į šalį, kad paskui jį sektų Marta. 

Vos uždėjus kojas ant kopėčių, jos širdį užliejo sielvartas. Užspau- 
dusi beišsprūstantį klyksmą nuvijo slogias mintis ir ašaras. 

Aš neverksiu, įsakė sau ir leidosi kopėčiomis. 

Hartmuto fakelas nušvietė visą požemį, tad Marta pastebėjo net 
silpną šypseną, kuria Kristianas pasveikino savo žmoną. 

Jis buvo sukaustytas grandinėmis, rūbai vis dar kruvini po kovos. 
Bet kankinimo žymių nesimatė. 

Ji nenorėjo rodyti savo jausmų, kai šalia Hartmutas, bet pasku- 
tinę akimirką savitvarda išgaravo. Ji puolė prie Kristiano ir stipriai 
apkabino. Vyras pabandė ją apkabinti tiek, kiek leido grandinės. 

— Kodėl? - nusiminusi sušnabždėjo ji. Ašaros strigo gerklėje, bet 
akimis ji vogčia vis ieškojo pabėgimo angos, kuria jis nepanoro pa- 
sinaudoti. 

- Jis įleido tave tam, kad mane perkalbėtum? - prabilo jis pakan- 
kamai garsiai, kad Hartmutas galėtų suprasti kiekvieną žodį. - Aš 
privalau atvirai gailėtis, kad buvau ištikimas riterio priesaikai? 

Jos veidas suakmenėjo. Marta išsilaisvino iš mylimojo glėbio ir 


žengė žingsnį atgal. 

— Markizas Albrechtas pažadėjo padovanoti tau gyvybę, jei rytoj 
prisipažinsi įvykdęs nusikaltimą, — tarė ji. - Jis įsakė man tau per- 
duoti. 

Kristino antakiai pakilo aukštyn. 

— Markizas Albrechtas? Otas negyvas? 

— Aš nežinau. Man negalima išeiti iš kambario. 

— Ne. Kiek mes žinome, jis imperatoriaus įsakymu yra išlaisvin- 
tas iš Tiuringiečio tvirtovės ir keliauja į Meiseną. Albrechtas taip 
save vadina tol, kol valdžią galės perimti tėvas, - nedrąsiai įsiterpė 
Hartmutas. 

— O kokį nusikaltimą man reikia pripažinti? — šį kartą klausimas 
buvo skirtas Hartmutui. 

- Jūs pasipriešinote markizo įsakymams ir sukėlėte pavojų su- 
kauptam sidabrui, — atsakė šis. 

— Jūs taip pat gerai, kaip ir aš žinote, kad pasielgiau teisingai - to 
reikalavo situacija, - tęsė Kristianas, vėl kreipdamasis į Hartmutą. — 
Paskirdamas man bausmę Albrechtas nusižengs visiems įstatymams. 
Dėl mano kaltės ar nekaltumo turi nuspręsti teismas. 

Iš šalies matėsi, kad Elmaro riteris jautėsi nepatogiai. Šiek tiek 
patylėjęs jis atsikosėjo ir tarė: 

— Aš nusižengsiu įsakymui, bet paliksiu jus kelioms minutėms 
vienus, kad galėtumėte pasikalbėti sa žmona. Ar duodate žodį, kad 
nesiimsite jokių priemonių ir nemėginsite pabėgti ? 

— Duodu žodį, - patikino Kristianas. — Aš nebėgsiu. Neleisiu 
Albrechtui pasidžiaugti tokiu savo kaltės pripažinimu. Manote, ne- 
žinau, kodėl jis neprirakino manęs prie sienos? 

Kristianas parodė sieną ir prie jos pritvirtintus žiedus. Jo rankų 
ir kojų grandinės ribojo judesius, bet požemio viduje jis galėjo lais- 
vai judėti. 

— Norėdamas mane nuteisti jis privalės surengti atvirą teismą. 


Prieš lipdamas į viršų Hartmutas dar kartą atsisuko į Martą. 

— Pabandykite jį įkalbėti, kitaip prarasite savo vyrą, - užuojau- 
tos kupinu balsu paragino jis. - Albrechtas rytoj jį nuteis. Jis tikrai 


nepasigailės. 


Jie abu žinojo, kad šalia dangčio stovi Hartmutas ir girdi kiekvie- 
ną garsiai ištartą žodį. 

Martai neliko nieko kito - ji puolė prie Kristiano ir draskoma 
sielvarto prisiglaudė prie jo. Baisu buvo pagalvoti, kad šiltas, gyvas 
jo kūnas rytoj taps tik bedvase mėsa. 

— Kodėl? - šnabždėjo ji vėl. 

Kristianas paglostė jos kaklą. Grandinės ant rankų sužvangėjo. 

— Neapsunkink mano širdies dar labiau, mylimoji, - tyliai pa- 
prašė jis. 

Jis atsargiai išsilaisvino iš jos glėbio, paėmė jos rankas ir žengė 
žingsnį atgal. 

— Albrechtas atsiuntė tave, kad pamatytų mane nusižeminu- 
sį, - liūdnai žvelgdamas prabilo jis. - Jis nori manimi atsikratyti ir 
parodyti savo valdžią. Jis žino, kad taip elgdamasis nusižengia įsta- 
tymams. Jei prisipažinsiu esąs kaltas, Albrechtas pasieks savo tikslą, 
ir niekas negalės jam prikišti sulaužius įstatymą. Nedarysiu jam šios 
paslaugos. Tai būtų visų riteriškų vertybių išdavystė. Mūsų kaimo 
žmonių išdavystė. Ir visų tų, kuriems reikia mūsų apsaugos. Aš ži- 
nau, kad mūsų vaikai saugūs. Bet negaliu leisti, kad Kunas, Bertra- 
mas ir kiti dėl mano įsakymų kentėtų visą likusį gyvenimą. 

— Taip, jis taip ir pasielgs. Albrechtas šiaip ar taip lieps mane nu- 
žudyti. Jeigu ne visų žmonių akivaizdoje, tada paslapčia įsakys savo 
vyrams. Jis negali rizikuoti, kad tėvas sužinotų apie neteisingus jo 
įsakymus. Ir apie mano įtarimus, kad jis susitarė su užpuolikais, kad 
greičiau gautų sidabrą. Jei prisipažinčiau, jam nereikėtų bijoti, kad 
prieš jį gali sukilti dauguma riterių ir netgi pats tėvas. Jei aš neprisi- 


pažinsiu, o jis įvykdys savo grasinimus... 

— Be abejo, jis lieps tave nužudyti, jei leisiesi nuvedamas prie bu- 
delio, - nusivylusi sušuko Marta. 

Kristianas ignoravo jos žodžius. 

— Jei jis tikrai išdrįs skirti man mirties bausmę, bus tokia aiški 
neteisybė, kad imperatoriškasis teismas negalės į tai neatkreipti dė- 
mesio. Jo nuosprendis bus signalas visam Meiseno kraštui, kad Alb- 
rechtas — tironas. 

Marta žengė žingsnį atgal. Ji žvalgėsi aplink, kur galėtų būti pa- 
bėgimo anga. Bet tikriausiai išėjus draugams Kristianas ją vėl uždėjo 
akmenimis, žeme ir šiaudais. 

— Tegul tuneliu pasinaudos kas nors kitas, kuris pabėgęs bandys 
įrodyti savo nekaltumą, - sušnabždėjo jis Martai. 

- Ar tu tvirtai apsisprendei? — dar kartą paklausė ji. 

— Taip. - Jis akimirką nutilo ir įsistebeilijo į nusiminusią žmo- 
ną. - Aš jau seniai galėjau žūti kare ar dvikovoje. Mažiausiai du kar- 
tus tik tavo ir Luko dėka per plauką išvengiau mirties. Galbūt Visa- 
galis nusprendė, kad mano laikas jau atėjo. Aš esu jam dėkingas už 
kiekvieną dieną, kurią galėjau praleisti su tavimi, ir už mūsų vaikus. 
Jiems nieko neatsitiks, aš tuo pasirūpinau. 

Kažkaip jis sužinojo, kad Tomas ir Danielis pasiprašė bažnyčios 
prieglobsčio ir yra koplyčioje, o Klara taip pat saugi. 

Kristianas švelniai paglostė Martos plaukus. Ji pajuto prie skruos- 
to prisilietusias šaltas grandines, girdėjo, kaip barška grandinės. 

— Vadinasi, tu pasiduodi? - beviltiškai sušnabždėjo ji. 

— Kitu atveju jau būčiau pabėgęs, — tyliai atsakė jis. 

Jo balsas vėl sutvirtėjo. 

— Bet aš nepasiduodu, mylimoji, stoju į kovą. Galbūt į pasku- 
tinę, visais atžvilgiais sunkiausią savo kovą. Taip pat noriu papra- 
šyti tavęs, dėl didelės ir nemirtingos mūsų meilės: palaikyk mane. 
Nesižemink rytoj prieš Albrechtą ir neprašyk manęs pasigailėti. Jis 
nekreips į tave dėmesio, tik mėgausis reginiu. 


Kristianas tvirtai prisiglaudė prie žmonos. 

— "Tu visada buvai drąsi, kai to iš tavęs buvo tikimasi. Būk tokia 
ir šį kartą. 

Marta vėl turėjo susitvardyti, kad nepravirktų. Jos galvoje ėmė 
kilti vaizdai, kaip sargybiniai veda Kristianą, surakintą grandinė- 
mis, paklupdo prieš Albrechtą, kaip per jo kaklą prašvilpia kardas. 
Siaubas buvo toks didelis, kad kūną nukrėtė šiurpas. 

Bet jai tikrai nepavyks perkalbėti Kristiano. Jis jau nusprendė. 
Jis pasirengęs paaukoti savo gyvybę, kad apsaugotų visus savo 53- 
jungininkus ir visam pasauliui paskelbtų, kad Albrechtas - tironas, 
nenusipelnęs valdyti Meiseno. Žinia apie šią baisią neteisybę greitai 
apskries visas apylinkes. Žinoma, jei Albrechtas neapsigalvos pasku- 
tinę akimirką. 

Tuo pasirūpins Kristiano draugai. 

Jei ji ims verkti, jis iš karto išsiųs ją viršun. Kristianas teisus, jai ne- 
derėtų dar labiau apsunkinti padėties. Jei nori padėti, lieka tik viena: 
pasirūpinti tuo, kad paskutinis jo pasirodymas būtų įspūdingas. 

Marta pabučiavo jį, žinodama, kad tai gali būti paskutinis jų 
bučinys. Skruostais ėmė riedėti ašaros - kovoti su jomis jau buvo 
beprasmiška. Atsitraukusi nuo vyro Marta nusivalė ašaras ir žengė 
žingsnį atgal. 

— Tau negalima rytoj vilkėti šių purvinų drapanų, - nusprendė ji 
stengdamasi valdytis. 

Nelaukdama atsakymo ji palypėjo kopėčiomis ir sušuko Hart- 
.mutui: 

— Ar galėčiau atnešti savo vyrui švarius drabužius ir nuskusti 
barzdą, kad rytoj žengtų prieš markizą tvarkingas? 

Šis trumpai pasvarstė, tada įsakė jai likti požemyje, o pats išsiuntė 
vieną savo vyrų, kad šis parūpintų viską, ko prireiks. Tikriausiai bi- 
jojo, kad Marta gali tarp daiktų įdėti ką nors, kas padėtų Kristianui 
pabėgti. 

Laukdami daiktų Kristianas ir Marta nepratarė nė žodžio, tik 


meiliai žvelgė vienas kitam į akis. 

Hartmutas atidžiai patikrino Valtrūdos atneštą rūbų ryšulį. Tada 
liepė atnešti vandens ir pririšus virvę nuleisti žemyn. Muilą ir skuti- 
mosi peilį atnešė pats. 

Prieš paduodamas juos Martai jis sudvejojo. 

— Ar prižadate, kad nesiimsite jokių veiksmų, kurie padėtų kali- 
niui pabėgti? —- paklausė jis. 

— Taip. 

Hartmutas vis dar delsė. 

— Aš viršiju savo įgaliojimus. Kristianai, tikiuosi suprantate, kad 
negalėsiu palikti jūsų vienų, kai perduosiu jūsų žmonai peilį. Kilus 
menkiausiam įtarimui privalėsiu jus abu nužudyti. 

Kristianas linktelėjo. 

- To neprireiks, - ramiai patikino jis. 

Hartmucas nuėmė grandines nuo kalinio kojų ir rankų, kad Mar- 
ta galėtų nuvilkti nešvarius drabužius. Tada ji ėmė kruopščiai plauti 
Kristiano kūną. 

Moteris dar kartą pirštais palietė keletą jo randų, kuriuos paliko 
Randolfo kankinimai įkaitinta geležimi, strėlių ir kardo žymės ant 
šlaunies ir rankų. Visi šie ženklai — ryškus priminimas apie kadaise 
įvykusias kovas ir nelaimes. 

Ji dar kartą įsiminė kiekvieną detalę tam, kad niekada nepamirš- 
tų. Kiek kartų ji laikė šį kūną savo glėbyje, kiek kartų aistringai my- 
lėjo ir labai troško paskutinį kartą prisiliesti. Bet žinojo, kad atsi- 
sveikinimą stebi svetimos akys, todėl privalėjo būti atsargi. 

Valtrūda atnešė prašmatniausius Kristiano drabužius. Kai Marta 
perrengė vyrą švariais rūbais ir Hartmutas vėl sukaustė jo kojas ir 
rankas grandinėmis, moteris paprašė paduoti peilį. Įkišęs jį į ranką 
riteris išsitraukė kardą ir nepaleido iš rankų, kol Marta atsargiai po 
truputį sugrąžino Kristianui pirminį vaizdą. 

Pabaigusi ji atidavė peilį Hartmutui ir žengė kelis žingsnius į 
šoną. 


— Taip daug geriau, — tarė ji ir svarstė, ką galėtų pridurti. 

Ji nenorėjo Hartmutui girdint kalbėti apie orumą, nes kaip tik 
tai iš Kristiano norėjo atimti Albrechtas. 

Bet Kristianas viską suprato ir be žodžių. 

— Ačiū. 

Daugiau nieko nepridūrė. Visa kita ji perskaitė jo akyse, pasku- 
tiniame žvilgsnyje: jo meilę, prašymą rytoj likti stipria ir atsisveiki- 
nimą. 

Ji dar kartą įsidėmėjo jo paveikslą - sukaustytas grandinėmis, bet 
tvirtas ir ramiai laukiantis galimos mirties. 

— Tegul Viešpats saugo tave, - palinkėjo ji. 

— Tegul Viešpats saugo ir tave bei mūsų vaikus, - atsiliepė jis. 

Jai nederėjo pravirkti dar kartą. Todėl lėtai užlipo į viršų ir leidosi 
nuvedama į savo kambarį. 

— Gal malonėtumėte padaryti paslaugą ir nusiųsti pas jį kapelio- 
ną, kad išklausytų paskutinę išpažintį? - paprašė Hartmuto. 

Šis suprato ir linktelėjo. 

— Gaila gero vyro, — ištarė jis. Jo gailestis atrodė tikras. - Tegul 


Viešpats jį saugo ir būna gailestingas jo sielai. 


Zys stiėlos 


Pilies kieme dar niekada nebuvo susirinkę tiek daug žmonių, 
kaip šį rytą, kai Albrechtas turėjo teisti Kristianą. 

Šį kartą susirinko ne tik pirmieji naujakuriai ir daugelis amati- 
ninkų ketvirčio gyventojų, bet ir dauguma kalnakasių, vedamų 
Hermano. Albrechtas liepė apjuosti kiemą ginkluotais vyrais, nes 
bijojo sukilimo arba bandymo išlaisvinti Kristianą. 

Du ginkluoti vyrai atvedė Martą ant pakylos, paruoštos Oto 
sūnui. Ant jos turėjo vykti ir šiandienos egzekucija. Netoli Martos 
stovėjo Jokūbas ir Gizelbertas. Jokūbo veide nebuvo galima įžvelgti 
jokių jausmų, o Gizelbertas aiškiai triumfavo. Tikriausiai Elmaro 
| nurodymu jie privalėjo ją prižiūrėti. 

Šį kartą Albrechtas neliepė ant pakylos paruošti jokių įrankių, 
tik pastatė stipriausią savo vyrą. Šis laikė į žemę nukreiptą kardą. 

Nors ir stengėsi nukreipti žvilgsnį nuo kardo, Marta nuolat žvilg- 
čiojo į jį. Ji nežinojo, iš kur pasisemti stiprybės, kad pajėgtų elgtis 
taip, kaip jos prašė Kristianas. 

Jos klaidžiojantis žvilgsnis ėmė blaškytis po priešais sustojusią 
minią žmonių. Kristiansdorfo gyventojai spaudėsi vienas prie kito 
ir laukė. Tiesiai priešais pakylą stovėjo Peteris ir jo bendraminčiai, 
dauguma ašarotais veidais, kiti nusiminę. Iš naktinio žygio grįžęs 
jaunasis Kristianas spaudė glėbyje verkiančią Aną. Šalia jos stovėjo 


Martos podukros ir Ema, kalvio žmona, su savo sūnumis. Serganti ir 

lazda pasiremdama Mechrhilda garsiai nusikeikė ir spjovė vienam iš 
sargybinių po kojomis, nes šis eidamas pro šalį ją užkabino ir skau- 
džiai trinktelėjo į veidą. Visa tai perėjo į stiprų ginčą, kuris, nepai- 
sant slogios nuotaikos, sukėlė aplinkinių juoką. 

Lukas, vyriausiasis kalnakasys Hermanas, kalviai, kapelionas 
Hilbertas ir kiti visų gerbiami vyrai mindžikavo nukreipę į pakylą 
rūškanus žvilgsnius. 

Savo nuostabai, Marta pamatė net Raimundą, senąjį Fridmarą 
ir pustuzinį kitų riterių. Kai kuriuos Marta buvo mačiusi vos kele- 
tą kartų. Nejaugi Lukas spėjo juos visus sukviesti per naktį? Gal jie 
planavo pabėgimą, nepaisydami aplink stovinčių Albrechto sargy- 
binių? 

Akies krašteliu ji pamatė, kaip du kariai padėjo kunigui Sebas- 
tianui užlipti ant pakylos ir šis išdidžia veido išraiška atsistojo prie- 
šais. 

Bet būsimasis markizas visai neskubėjo, vis dar mėgavosi anksty- 
vaisiais pusryčiais. 

Pilies kieme kilo ūžesys, žmonės nekantravo, triukšmas darėsi vis 
garsesnis. Iš paskutinių eilių pasigirdo šūksniai, reikalaujantys pa- 
leisti Kristianą. 

Sargybiniai neramiai susižvalgė, tada vienas iš jų nuskubėjo link 
rūmų - tikriausiai tam, kad perspėtų Albrechtą apie nevaldomą pa- 
dėtį pilies kieme. 

Rago signalas pranešė apie tariamo markizo pasirodymą. Šį kartą 
minia atsiklaupė prieš savo norą, nes keletas pirmųjų buvo parklup- 
dyti smūgiais į nugarą. 

Albrechtas elgėsi taip, tarsi viso to nematytų, bet Marta pastebė- 
jo, kad jis vos valdė savo įniršį. 

— Atveskite nusikaltėlį, - įsakė jis. 

Pats Elmaras didžiuodamasis savimi atvedė sukaustytą Kristianą 


ant pakylos. Jo veide švietė akivaizdus triumfas. 

Bet kaimo gyventojai visiškai nekreipė į jį dėmesio. Visi žvilgs- 
niai buvo nukreipti į Kristianą. Jis buvo toks, kokį žmonės pažino- 
jo - tiesus ir savimi pasitikintis. Tik šį kartą be kardo, jo rankas ir 
kojas kaustė grandinės. 

- Kalinys atrodo be galo išdidus! - sušuko į minią Albrechtas ir 
pasisuko į kunigą Sebastianą. - Ar išdidumas nėra mirtina nuodė- 
mė, kunige? 

Dvasiškis pritarė. 

Marta veltui stengėsi pagauti Kristiano žvilgsnį. Jis neatsisuko 
į ją, žvelgė į savo žmones, kurie nenuleido nuo jo akių. Juos siejo 
bendros pastangos, tikslai ir svajonės paversti kaimą tokiu, koks 
buvo dabar. 

— Šis vyras, Meiseno markizo riteris, išdrįso paprieštarauti savo 
kunigaikščio įsakymams ir sukėlė pavojų piliai bei joje saugomam 
sidabrui. Už nepaklusnumą karo atveju galima skirti tik vieną baus- 
mę - tai yra mirtis, - pranešė Albrechtas. 

Pilies kieme nuaidėjo susijaudinusių žmonių balsai. 

— Tylos! - suriko Elmaras. - Arba čia pat vietoje liepsiu pakarti 
kelis triukšmadarius! 

Žmonės nutilo akimirksniu. 

— Atsižvelgdamas į jo nuopelnus esu linkęs jo pasigailėti, - tęsė 
Albrechtas. 

Marta pakėlė galvą ir stengėsi neparodyti, kokie jausmai kunku- 
liuoja jos širdyje. Galbūt Albrechtas tikrai neišdrįs nuteisti Kristia- 
no? Jeigu jam nukirstų ranką, ji džiaugsis gyvendama su luošiu, bet 
stebėti jo mirtį būtų pats baisiausias košmaras. 

Bet tolesni Albrechto žodžiai pražudė paskutines jos viltis. 

- Žinoma, tik su sąlyga, kad jis argailaus ir ateityje ištikimai man 
tarnaus. Kaip paprastas tarnautojas. Kur girdėta, kad tokį nepaklus- 
numą parodęs pilies valdytojas ir toliau eitų savo pareigas? 

Albrechtas atsilošė, sukryžiavo rankas ant krūtinės ir pažvelgė į 


savo kalinį. 

— Na, Kristianai, aš klausau! 

Kristianas žengė žingsnį pirmyn. Į jį buvo nukreipti visi žvilgs- 
niai. 

— Manau, pasielgiau teisingai, panaudodamas pilį kaip prieglobs- 
tį kaimo gyventojams. Viešpats yra mano liudininkas - kitu atveju 
būtų dar daugiau žuvusiųjų. Aš prisiimu visą atsakomybę už šių jau- 
nų vyrų, kuriuos vis dar laikote suimtus, elgesį. Kristianas linktelėjo 
galvą ta kryptimi, kur sargybinių apsupti stovėjo Valteris, Kunas, 
Bertramas, Jonas ir Reinhardas. - Paleiskite juos. Jie tik vykdė mano 
nurodymus. Bet mane nuteisti gali tik imperatoriškasis teismas. 

Elmaras trenkė jam į nugarą, todėl Kristianas susmuko ant kelių, 
bet netrukus vėl atsistojo. 

— Koks įžūlumas, - užsipuolė ilgametį priešą Elmaras. 

- Jūsų elgesys prieštarauja įstatymams. Jūs laužote valdovo prie- 
saiką saugoti savo pavaldinius, - sušuko Kristianas. 

— Nepataisoma! - įsiutęs suriko Albrechtas. Tada jis vėl kreipėsi 
į savo kalinį: - Imperatoriškasis teismas yra skirtas kilmingiesiems. 
O tu toks nebesi. 

Jis mostelėjo Martos sargybiniams ir šie timptelėjo ją keliais 
žingsniais arčiau. 

— Galbūt jūsų žmona norėtų pasakyti apie jus gerą žodį? Tai pas- 
kutinė proga maldauti mano pasigailėjimo. Gerai apsvarstyk! Bet 
ne per ilgai! 

Kristianas atsisuko į Martą ir paskutinį kartą pažvelgė į akis. 
Tada išsitempė ir vėl tapo šaltas. 

Jausdama griežtą Kristiano žvilgsnį ji nedrįso nusižeminti. 

Vietoje jos tai, visų nuostabai, padarė Lukas. Žmonės šiek tiek 
atsitraukė atgal, kad jis galėtų atsiklaupti prieš markizą. 

— Mano kunigaikšti, garbingo riterio vardu noriu paprašyti jūsų 
nepriimti šio sprendimo vienam, leisti galutinai nuspręsti teismui. 

— Garbingas riteris? — suvaidinęs nustebusį pasišaipė Albrech- 


tas. - Kiek žinau, jūs praradote ne tik savo žemes, bet ir titulą! 

— Tada priimkite mūsų užtarimą, - sušuko Raimundas ir atsi- 
klaupė šalia Luko. Fridmaras ir kiti riteriai pasekė jo pavyzdžiu. 

— Mes kilę iš senų, žinomų šeimų, kurios jau daugybę metų iš- 
tikimai tarnauja Vetinų šeimai. Jūsų tėvo palydoje atsirastų dar ne 
vienas tuzinas vyrų, kurie nedvejodami patvirtintų Kristiano atsida- 
vimą ir ištikimybę. 

— Verčiau kol kas nekiškime mano tėvo į šiuos reikalus, - su- 
niurzgė Albrechtas. - Jo nebuvo, kai užpuolė kaimą. 

Prie riterių priėjo vyriausiasis kalnakasys Hermanas ir atsiklaupė 
šalia. 

— Mano kunigaikšti! Jūsų šeimos turtai dėl kalnakasybos padi- 
dėjo tik todėl, kad prie to prisidėjo riteris Kristianas. Būkite tikras, 
kad būtent dėl jo sprendimų ir greitos reakcijos išvengėme kasyklų 
sugriovimo. O tai būtų nukėlę kalnakasybą neribotam laikui. 

Albrechtas pirma nužvelgė prieš jį klūpinčius vyrus, tada į prie- 
šais stovintį Kristianą. 

— Man trūksta tikros atgailos. Išdidus jūsų draugas ir jo žmona 
privalo kristi man po kojomis ir maldauti pasigailėjimo, - pareika- 
lavo Albrechtas. - Verkdami! 

Kristianas žvilgsniu liepė Martai likti savo vietoje. Įsivyravo mir- 
tina tyla. Marta nedrįso nusukti akių nuo Kristiano. 

Todėl nepastebėjo, kaip Elmaras davė slaptą ženklą, ir nepamatė 
pirmosios atskriejančios strėlės. Bet prieš įsmingant pirmajai, ją nu- 
krėtė baisus drebulys. 

Toliau viskas vyko kaip baisiausiame košmare: ji pamatė, kaip 
Kristianas krinta ant kelių, iš krūtinės kyšo dvi strėlės, dar viena per- 
vėrė jo kaklą. Akys užgeso dar prieš nukrentant ant žemės. Suklyku- 


si Marta puolė prie vyro kūno. 


Žmonės išsigandę sužiuro į nužudytą savo šeimininką. Tada pir- 


mieji iš jų ėmė šūkauti. 

Pažvelgęs į Martą Lukas skubiai pasisuko ta kryptimi, iš kurios 
atskriejo strėlės, išsitraukė savo kardą ir kartu su Raimundu bei Frid- 
maru ėmė skintis kelią per minią. Ši netrukus padarė siaurą praėjimą 
trims riteriams. 

Lukas liepė Jokūbui saugoti Martą, todėl šis išsitraukęs kardą at- 
sistojo šalia, kai moteris bejėgiškai susmuko prie Kristiano kūno. 

Ašarotomis akimis ji įsispoksojo į ramų ir taikų vyro veidą. Mirtį 
patvirtino tik jo akys, žvelgiančios į nieką. Viena strėlė tikriausiai 
persmeigė jo širdį. 

Ji perbraukė per Kristiano akis, norėdama jas užmerkti, ir pajuto, 
kaip kažkas bando ją pakelti. Šis svetimo žmogaus prisilietimas pa- 
dėjo jai atgauti sveiką nuovoką. 

— Žudikas! - sušuko ji Albrechtui ir atsistojo. — Tai jūs davėte šį 
nurodymą! 

Pilies kieme daugėjo pasipiktinusių šūksnių, kurie netrukus turė- 
jo peraugti į sąmyšį. 

— Patraukite šią moterį man iš akių! - savo sargybiniams paliepė 
Albrechtas. 

Kažkas užčiaupė Martos burną ir patraukė šalin. Už nugaros ji 
išgirdo nusiminusį Jokūbo balsą: 

— Nesikarščiuok ir pasitrauk iš ten, nes kitu atveju jis lieps nužu- 
dyti dar ir tave bei tavo vaikus! 

Ji nenorėjo palikti Kristiano kūno, bet Jokūbas tvirtai suėmė 
Martą už liemens ir nusitempė sau iš paskos. 

Tada staiga sustojo ir apsisuko. Marta nusekė jo žvilgsnį. Pro mi- 
nią brovėsi vos kvapą gaudantis Lukas, rankoje laikydamas kruviną 
kardą. 

Kairėje rankoje nutvėręs už plaukų jis nešėsi nukirstą galvą. Pri- 
ėjęs prie Albrechto numetė jam po kojomis. Trofėjus nusirideno 
prie tariamo markizo krėslo ir sustojo ant kruvino kaklo. Atviros 


akys buvo nukreiptos tiesiai į Albrechtą. 

— Vienas iš žudikų, - piktai suniurzgė Lukas. - Kiti du taip pat 
toli nepabėgs. 

Albrechtas atsainiai žvilgtelėjo į kraujuojančią galvą, tada į Lu- 
ką. 

— Aš negaliu prisiminti, kad daviau jums tokį įsakymą. Bet tiek 
to, taip bent jau nubaustas kaltininkas. 

Jis atsistojo ir išskėtė rankas, norėdamas nuraminti įsisiautėjusią 
minią. 

— Norėjau būti gailestingas ir padovanoti Kristianui gyvybę! — 
garsiai sušuko jis. - Nepažįstamieji jį pašovė. - Tada jis pats pakėlė 
nukirstą galvą ir ištiesęs ranką laikė ją ore. - Pažvelkite, žmonės, nu- 
sikaltėlis jau nubaustas! 

Išgirdęs šiuos Albrechto žodžius Jokūbas dar tvirčiau užspaudė 
Martos burną. 

— Tik nieko nesakyk, — tyliai, bet įsakmiai rėžė jis. - Pagalvok 
apie savo vaikus! Jei kils sukilimas, jis tikrai paleis čia kraujo klaną. 

Luko žvilgsnis taip pat atrodė perspėjantis. Jis vėl brovėsi pro 
žmones, kad imtų ieškoti kitų dviejų pasprukusių žudikų. 


Marta nenoromis leidosi vedama Jokūbo. 


Marta nepamena, kaip grįžo į savo kambarį ir kiek laiko ten pra- 
leido, kol pasirodė Valtrūda ir pranešė, kad Kristiano kūnas pašar- 
votas pilies koplyčioje. 

— Galite eiti pas jį, - pasiūlė ji, šluostydama ašarotą veidą pri- 
juoste. - Viskuo pasirūpino Mechrhilda, bet dabar pati atsigulė į 
ligos patalą. Ji paskutiniu metu pervargo. Kitų belaisvių Albrechtas 
pasigailėjo ir juos paleido. 

Lukas, Raimundas, Fridmaras, Reinhardas ir Jokūbas jau stovėjo 
koplyčioje ir saugojo mirusįjį. 

Reinhardas tapęs laisvu ir žinodamas, kad jo nuotaka saugi, nu- 


sprendė atvirai pripažinti Kristianą savo šeimininku. Jo pavyzdžiu 

pasekė ir Jokūbas. Lukas stovėjo rankomis apkabinęs Kristiano 
sūnų pečius, stengdamas bent šiek tiek juos palaikyti. Tomas ir Da- 
nielis bejėgiškai žvelgė į tėvo kūną. Tomo veidas buvo iškreiptas ne- 
apykantos ir įniršio, o jaunesnysis Danielis neįstengė sulaikyti ašarų. 
Lukas jautė virpančius jo pečius. 

Martai įžengus į koplyčia, visų žvilgsniai nukrypo į ją. 

— Už jį atkeršyta, - pranešė Lukas. - Visi trys žudikai negyvi. 

— Tik ne jų vadas! - kupina neapykantos suriko ji. Lukas paleido 
Kristiano sūnus, priėjo prie Martos ir švelniai uždėjo rankas jai ant 
pečių. 

— Visi žino, kas davė šį įsakymą, - kaip galėdamas ramiau tarė 
jis, nors balse vis tiek jautėsi kartėlis. - Bet jei dar kartą atvirai ap- 
kaltinsi Albrechtą žmogžudyste, nusitempsi paskui save į kapą daug 
nekaltų žmonių. 

Marta nieko neatsakė, tylėdama susmuko šalia Kristiano kūno ir 
paėmė gražiai ant krūtinės sudėtas jo rankas, laikančias kardą. Ma- 
tyt, kažkas paprašė Hartmuto, kad grąžintų jį mirusiajam. O galbūt 
jis pats susiprotėjo. 

Marta nepastebėjo, kaip atėjo Kunas ir Bertramas su savo žmo- 
nomis bei kartu atsivedė Klarą. 

Joana ir Marija ėmė garsiai kūkčioti, o Klara neišleisdama nė gar- 
so atsiklaupė šalia motinos. Jos veidas buvo akmeninis, bet mirtinai 
išbalęs. 

- Jis žinojo, - sušnabždėjo ji savo motinai. - Kaip mes abi žino- 
jome, kad viskas taip baigsis... Jis pasiaukojo. 

Tik po Klaros žodžių Martai tapo aišku, kad pati visada žinojo, 
kaip baigsis ši diena. Kristianas taip pat žinojo. Jis apsisprendė ne- 
bėgti nuo likimo. 

Keldamasi moteris susvirduliavo. 

- Viskas ne taip, — tarė ji. 


Visi nustebę įsispoksojo į Martą. 

— Jo šarvojimo rūbas turėtų būti strėlių susmaigstytas ir kruvi- 
nas apsiaustas! Kiekvienas privalo pamatyti, kad jis nemirė taikiai, o 
buvo nužudytas, kad drąsiai pažvelgė mirčiai tiesiai į akis! 

— Motina teisi, - patylėjusi, visų nuostabai, pritarė Klara. - To 
būtų norėjęs pats tėvas. Jo mirtis privalo būti įspėjimas ir kartu kal- 
tinimas. 

Niekam nespėjus išsakyti savo nuomonės, į koplyčią įėjo vienas 
iš Albrechto tarnų. 

— Markizas pageidauja tuojau pat pasikalbėti su našle Marta. 

Našle! Šis žodis pervėrė ją iki pat širdies gelmių. Taip, dabar ji 
buvo našlė. 

Lukas netardamas nė žodžio padėjo jai atsistoti ir palydėjo. 

Jam reikėjo palaukti prie įėjimo į salę, nes markizo įsakymas buvo 
skirtas tik Martai, bet jis nė už ką nebūtų leidęs eiti jai pas Albrechtą 
vienai. Kas žino, ką jis buvo suplanavęs - bet kuriuo atveju kvieti- 


mas nežadėjo nieko gero. 


— Už tokį begėdišką elgesį šį rytą turėčiau įmesti jus į kalėjimą, — 
Martai atsiklaupus prieš jo krėslą pradėjo Albrechtas. - Bet puikiai 
suprantu, kad tokį jūsų elgesį paskatino skaudi vyro netektis. 

Marta nepratarė nė žodžio, bet jos akys buvo nukreiptos tiesiai į 
Albrechtą. 

— Tikriausiai suprantate, kad jums šioje pilyje nebėra vietos. Ke- 
tinu būti dosnus ir skirti tris dienas, kad susipakuotumėte asmeni- 
nius daiktus ir paliktumėte šias patalpas. Jūsų tarnai gali jus lydėti. 
Tada pilies valdymą ir jam priklausantį turtą perims mano paskirtas 
asmuo. | 

— Aš išvyksiu iš pilies dar šiandien, - kiek galėdama ramiau pa- 
žadėjo Marta. 

Ji geidė kuo greičiau ir kuo toliau pabėgti nuo Albrechto ir jo 


galvažudžių. Su saviškiais vėl grįš į senąjį namą, kuriame laimingai 

gyveno su Kristianu, kol šis buvo paskelbtas pilies valdytoju. Neno- 
rėjo nakvoti po vienu stogu su vyro žudiku. 

Be to, ji puikiai žinojo, ko griebsis Albrechtas, kad sutrukdytų 
Kristiano pagerbimui. 

— Gerai, tai palengvins kito mano prašymo įvykdymą, - išdidžiai 
tęsė Oto sūnus. - Girdėjau, kad jūsų vyras yra pašarvotas pilies kop- 
lyčioje. Jūs privalote suprasti, kad tai nėra pati geriausia vieta žmo- 
gui, kuris buvo apkaltintas nepaklusęs savo kunigaikščio įsakymams. 
Taigi pasiimkite jo kūną ir pasirūpinkite jo šarvojimu kitoje vietoje. 
Jūsų sūnūs gali jus palydėti. Jie atleidžiami iš tarnybos markizui ir 
gali nesislėpti po altoriumi. 

Ji pastebėjo, kaip prie Albrechto pasilenkė Elmaras ir kažką su- 
šnabždėjo. 

Albrechto antakiai pakilo viršun. 

— Laidotuvės privalo vykti tyliai ir ramiai! - liepė jis. - Jūs turė- 
tumėte būti dėkinga, kad leidau palaidoti jūsų vyrą švęstoje žemėje! 
Jei kartu su savo šalininkais surengsite sukilimą, būsite griežtai nu- 


bausti! 


Lukas pamatė nusiminusį Martos veidą. 

— Tegul Valtrūda supakuoja visus mūsų daiktus. Jei reikės pagal- 
bininkų, tegul pasiima. Kelios tarnaitės turi sutvarkyti mūsų namą 
prie kaimo liepos ir paruošti jį gyventi. 

Akmeninis namas jau kurį laiką stovėjo tuščias ir buvo naudoja- 
mas tik tada, kai pilyje netilpdavo svečiai. Bet dvi ar trys darbščios 
moterys per trumpą laiką pavers jį tinkamu gyventi. Name netgi 
buvo koplyčia. Ją įrengti įsakė Kristianas, kad raganavimu apkalcin- 
tai Martai nereikėtų eiti išpažinties pas fanatiškąjį kunigą Sebastianą. 
Viskuo pasirūpindavo Kristiano pakviestas kapelionas Hilbertas. 

Marta stebėjosi, kad būdama tokios klaikios būklės ji dar suge- 
bėjo dalyti aiškius nurodymus - tarsi nieko nebūtų atsitikę ir visi 


ruoštųsi tik įprastai kelionei. 

Juk tai buvo paskutinė Kristiano kelionė. Tai turėjo būti dalis jo 
palikimo. 

Marta kartu su Luku grįžo atgal į koplyčią. 

Į juos nukrypo susirinkusiųjų žvilgsniai. Marta trumpai pranešė 
apie Albrechto įsakymus ir savo sprendimus, tada paprašė paskleisti 
kaime žinią, kad dar prieš nusileidžiant saulei Kristianas bus pašar- 
votas name prie kaimo liepos. 

- Jei sutinki, po laidotuvių pasiimsiu tavo sūnus pas save, - pa- 
siūlė Raimundas. - Albrechtas vis vien neskirs jiems vietos Burg- 
berge, be to, bus daug geriau, jei jie atsidurs kuo toliau nuo viską 
matančių jo akių. 

Marta linktelėjo. Jai palengvėjo, nes pas Raimundą jos berniukai 


bus gerai paruošti ir saugūs. 


Išėjus vyrams, Marta paprašė savo podukrų, kad atneštų kruviną 
Kristiano apsiaustą. 

Ji mielai būtų pati perrengusi Kristianą, bet Mechthilda ją aplen- 
kė. Nors gal taip ir geriau. Ji nepamatė perdurtos mylimojo širdies ir 
kitų mirtinų žaizdų, todėl atmintyje išliko ta akimirka, kai prausė jį 
ruošdama tam, ką abu numanė ir ko tikėjosi. 

Joana ir Marija grįžo nešinos strėlių suvarpytu apsiaustu ir padėjo 
užvilkti jį mirusiajam. Tada vėl sudėjo vyro rankas ant krūtinės taip, 
kad jos laikytų kardą. Šis ginklas bus saugomas Tomui. Toks buvo 
tėvo pageidavimas. Bet iki laidotuvių jis liks Kristiano rankose. 

Tada ji vėl atsiklaupė jo pašonėje ir priglaudė galvą prie Kristiano 
peties. 

Jos galvoje nerilo tik vienas klausimas, vienas priekaištas: kodėl 
tu mane palikai, mylimasis? 


Ji nežinojo, kaip toliau gyventi be jo. 


Kai šalia atsistojo Lukas, galėjo būti praėjusi amžinybė... arba... 


tik akimirka. 

— Viskas paruošta, - pranešė jis, šiek tiek luktelėjo ir padėjo jai 
atsistoti. 

Vidun įėjo Jokūbas, Reinhardas ir Raimundas, jie paguldė Kris- 
tiano kūną ant neštuvų. 

Lukas buvo ketvirtas. Kartu jie pakėlė neštuvus su mirusiojo 
kūnu ir išnešė laukan. 

Juos sekė Marta ir Klara, po jų ėjo Tomas su Danieliumi, Kunas 
ir Joana, Bertramas ir Marija. 

Kol grupelė kirto pilies kiemą, ji buvo nedidelė, bet vos kirtus 
vartus, iš visų pusių pasipylė Kristiansdorfo gyventojai, norintys 
prisijungti prie procesijos. Žmonės sekė savo buvusį vedlį ašaro- 
tomis akimis. Jų veidus iškreipė skausmas. Prie būrio prisijungė ir 
pirmieji naujakuriai Jonas ir Ema, daugelis kalnakasių su savo šei- 
momis, kurias pats Kristianas įtikino persikelti į Meiseno žemes, 
jaunieji vaikinai iš Peterio gaujos, dauguma amatininkų ir pirklių. 
Tarp jų maišėsi ir gerbiami nedidelės žydų bendruomenės vyrai. Vis 
didėjančią koloną užbaigė Valteris su savo žmonėmis. 

Procesijos metu nebuvo ištartas nė vienas žodis. Kristiano drau- 
gai pasirūpino, kad Albrechto įsakymas: „Tyliai ir ramiai!“ būtų 


vykdomas pažodžiui, nors ir ne taip, kaip jis tai įsivaizdavo. 


Kolona sustojo prie kaimo liepos, riteriai įnešė neštuvus su Kris- 
tiano kūnu į akmeninę koplyčią ir padėjo priešais altorių. Ten jų jau 
laukė Hilbertas, kuris taip pat grįš į šį namą, juk priklausė Kristiano 
namams, o ne piliai. Jis uždegė žvakę ir sukalbėjo ilgą maldą. 

Kairėje bei dešinėje stovintys vyrai suklaupė kartu su juo, Marta 
ir jos vaikai taip pat. 

"Tada jie pasitraukė į šoną, kad kaimo gyventojai galėtų vienas po 
kito paskutinį kartą pažvelgti į buvusį savo šeimininką ir pasimelsti 
už jo sielos ramybę. Kai kurie iš pievų gėlių arba lapų buvo nupynę 


girliandas, kurias klojo jam prie kojų. 


474 SABINE EBERT 


Koplyčią pripildė nuoširdžios maldos, tylus žmonių kūkčioji- 
mas, bejėgiai jų žvilgsniai ir braukiamos ašaros. 

Marta pastebėjo, kad dauguma einančių pro šalį negalėjo atit- 
raukti akių nuo kruvinų Kristiano apsiausto skylių. Jei kuris tą aki- 
mirką nebuvo pilies kieme, dabar pamatė tai, ką buvo priversti ste- 
bėti kiti. 

Albrechtas dar pasigailės įsakęs nužudyti Kristianą! Lukas ir jo 
draugai nužudė strėles paleidusius vyrus. Bet negali likti nenubaus- 
tas tas, kuris slėpėsi už jų nugarų. Net jei tai truks dešimt arba dvi- 
dešimt metų - ji atkeršys už Kristianą. 

Jau kurį laiką aplink buvo tamsu. Keturi riteriai, nešę neštuvus, 
pasisiūlė perimti mirusiojo sargybą. 

Marta norėjo prie jų prisijungti, bet įsikišo Joana ir pasielgė taip, 
kaip ir jos pamotė būtų pasielgusi su moterimi, ką tik netekusia my- 
limo vyro. Ji švelniai paėmė Martą ir Klarą už parankių ir išsivedusi 
sugirdė stipraus migdomojo gėrimo. 

— Jums dar prireiks jėgų, - vos sulaikydama ašaras tarė Joana. 

Prieš išeidama Marta dar kartą stipriai apkabino savo sūnus. Vai- 
kinų veiduose aiškiai matėsi, kad jie jau kuria keršto planus. Bet ji 
perleido šį reikalą Lukui ir Raimundui. Tam jai trūko jėgų, o rite- 
riams Tomas bei Danielis tikrai paklus. 

Eidama pro šalį ji išgirdo, kaip Lukas pakvietė prieiti jos sūnus. 

— Mes turime pasikalbėti. 

Likusios pokalbio dalies jai nepavyko suprasti, bet moteris žino- 
jo, kad Tomas ir Danielis labai gerbia Luką ir pasistengs atiduoti 


visas jėgas, kad vykdytų jo nurodymus ir įrodytų, ko yra verti. 


Iki pat Kristiano laidotuvių dienos budėti panoro tiek daug žmo- 
nių, kad norintieji vos tilpo koplyčioje. 
Bet paskutinę naktį Marta norėjo likti viena kartu su artimiau- 


siais Kristiano draugais. 

Lukas, Raimundas, Jokūbas ir Reinhardas sustojo aplink mirusį- 
jį. Jų visų veiduose atsispindėjo skausmas ir sielvartas, taip pat pas- 
kutinių trijų dienų naktinių budėjimų, pasninkavimo ir ilgų maldų 
pėdsakai. 

Marta vėl atsiklaupė prie Kristiano. Jo veidas neatrodė panašus į 
mirusiojo, tarsi jis tik miegotų. Bet kūnas buvo šaltas kaip ledas. 

Ji neprisiminė, kaip prabėgo paskutinės dienos. Viskuo pasirū- 
pino Valtrūda ir jos padėjėjos. Ji manė, kad ašaros jau išdžiūvo, bet 
atsiklaupusi šalia vyro taip suriko, tarsi norėtų atsikratyti viso susi- 
kaupusio skausmo ir nusivylimo. 


"Tada sustingo, tarsi laukdama pasaulio pabaigos. 


Auštant rytui ant pečių pajuto Luko rankas. 

— Jau laikas, - švelniai tarė jis. 

Ji sunkiai atsistojo ir sustingusiomis kojomis užlipo į viršų pasi- 
ruošti Kristiano laidotuvėms. 

Ji nežinojo, kokiais grasinimais ar gudrybėmis Kristiano draugai 
įkalbėjo kunigą Sebastianą, kad mišias už mirusįjį Nikolajaus baž- 
nyčioje laikytų Hilbertas. Bet buvo jiems už tai labai dėkinga. Jei 
Sebastianas būtų vedęs ceremoniją ir bent kartą paminėjęs Kristia- 
no vardą, tai būtų tikrų tikriausia šventvagystė. 

Laidotuvėms taip pat galiojo Albrechto įsakymas: „Tyliai ir ra- 
miai“, todėl Kristiansdorfo gyventojai jo laikėsi. Mirusįjį nešė trys 
geriausi jo draugai riteriai ir vyriausiasis kalnakasys. Iš paskos sekė 
nebyli procesija. 

Paskui kūną ėjo Marta, jos vaikai ir podukros, buvo atvykusi Elž- 
bieta, jos vaikai, taip pat Jokūbo žmona ir daugelis kitų pažįstamų, 
kurių iš pradžių net nepastebėjo: visada Kristianą palaikę riteriai, 
nors jie žinojo, kad pasirodydami gali užsitraukti būsimo Meiseno 
valdovo nemalonę, visų nuostabai, draugo pagerbti grįžo ir Liud- 


milas. 

Kristianą sekė šimtai gedinčių žmonių. Jie nepaisė aplink susta- 
tytų Albrechto sargybinių, kurie, vos pajutę sukilimą, iš karto juos 
pultų. 

Bet Kristiansdorfo gyventojai suprato, kas buvo pastatyta ant 
kortos ir buvo pasiruošę pagerbti Kristiano atminimą tyla. Jis pasi- 
aukojo tam, kad kaime nebūtų pralietos kraujo upės, todėl jo auka 
neturėtų būti bergždžia. 

Matant, kaip Kristiano kūnas dingsta po žeme, Martą išpylė šal- 
tas prakaitas. Ji nebeturėjo ašarų. Lukas ir Raimundas pasiūlė pasta- 
tyti ant kapo medinį kryžių. 

Kai visi manė, kad ceremonija jau baigta, iš žmonių minios žengė 
Liudmilas ir uždainavo. 

Šį kartą jis nepritarė savo dainai jokiu muzikiniu instrumentu. 
Bet jo dainos paprastumas privertė žmones vėl pravirkti. 

Nuostabus Liudmilo balsas pabrėžė dainą, kurios dar niekas 
nebuvo girdėjęs: apie vieną narsų riterį, kuris prisiekė ginti ir sau- 
goti silpnuosius, kuris laikydamasis šios priesaikos paaukojo savo 
gyvybę. Abiejuose eilėraščiuose kartojosi tos pačios eilutės, me- 
lodija buvo paprasta, bet labai įtaigi, todėl susirinkusieji ėmė jai 
pritarti: 

— Narsusis riteri, Kristianai, 

Atidavei už mus savo gyvybę, 

Visad atminsim tavo teisingumą ir didybę, 
Tu liksi mūsų širdyse. 

Šiems žodžiams pritarė vis daugiau ir daugiau žmonių. Chorui 
įsismarkavus, Albrechto vyrai išsitraukė ginklus. Bet nespėjus jų pa- 
naudoti, daugiabalsis galingas choras užbaigė dainą. 

Nuskambėjus paskutiniam skiemeniui vėl įsivyravo mirtina 
tyla. 

— Sučiupkite jį! Suriškite rankas ir išpjaukite liežuvį! - suardyda- 


mas ramybę suriko Elmaras. 

Pamatęs besiartinančius karius Liudmilas nusilenkė prieš Kris- 
tiano kapą ir grįžo į žmonių minią, kuri, atrodo, jį prarijo, nes nė 
vienam sargybiniui nepavyko rasti dainiaus. 

Žmonės, tarsi surikuoti nematomos rankos, vienas po kito ėjo 
pro Kristiano kapą, nusilenkdavo ir persižegnoję pasitraukdavo to- 
liau, kad į jo vietą galėtų atsistoti kitas. 

Visi išsiskirstė. Prie ką tik supilto laukų gėlėmis nubarstyto kapo 
liko tik Marta, jos vaikai ir artimiausi Kristiano draugai. 

Marta pažvelgė į Klarą, tada į savo sūnus, kurių veiduose sumišo 
sielvartas, įniršis ir begalinis ryžtas. 

Lukas ir Raimundas pasiūlė jai savo parankę, kad padėtų atsisto- 
ti ir palydėtų į namus. Bet Marta atsisakė. 

— Prašau, palikite mane čia bent akimirkai vieną. 

Lukas norėjo paprieštarauti, bet pažvelgęs į mirtinai išbalusį ir 
skausmo iškreiptą jos veidą persigalvojo. 

Jis kartu su savo draugais ir Martos vaikais palydėjo visus į namą, 
kur buvo paruošti gedulingieji pietūs. Moteris galėjo netrukdoma 


išlieti savo skausmą prie mylimojo kapo. 


Senos saskaitos 


Marta buvo paskendusi sielvarte, tad nepastebėjo, kaip sutemo. 
Jos pažiūrėti buvo atėjęs Lukas su Raimundu, bet moteris paprašė 
leisti dar trumpam pabūti vienai ir pasirūpinti jos svečiais. Marta 
norėjo likti viena. 

Kitą kartą Kristiano draugai pasirūpins, kad ji eitų kartu. Šiuo 
metų laiku sutemo labai greitai, o ji tikrai negalėjo likti čia be apsau- 
gos, net jei netoliese Lukas pastatė keletą savo vyrų. 

Ji atsikėlė, norėdama grįžti į namą, neįsivaizduodama, kaip reikės 
toliau gyventi be Kristiano. 

Apimta niūrių minčių ji prarado įprastą pavojaus nuojautą. Io- 
dėl nepastebėjo, kad prie jos nepriėjo nė vienas Luko sargybinis, 
skirtas palydėti namo. 

Tol, kol kažkas netrūktelėjo atgal, neužspaudė ranka burnos ir 
tvirtai nesučiupo. 

— Nesipriešink ir nieko nenutiks, - sušnabždėjo nepažįstamas 
balsas. 

Ji net nemėgino priešintis - skausmas buvo per daug gilus. Ge- 
riau jau užmuštų. Jai buvo vis vien. 

Nepažįstamasis nusitempė ją už bažnyčios. Marta vis dar negalė- 
jo nei pamatyti, nei suprasti, kas jis toks. Kažkas užrišo akis, supan- 
čiojo rankas. Čia turėjo veikti daugiau vyrų, ne jis vienas. 


Moteris buvo itin rūpestingai užkelta ant žirgo. 

Ją laikė tvirtos rankos — ne šiurkščiai, bet pakankamai stipriai, 
tarsi ji galėtų pabėgti. Bet kur? Juk nieko nematė. Žirgas pajudėjo. 

- Elkitės gražiai ir jums nieko nenutiks, - pakartojo už nugaros 
sėdintis vyras. - Jums nereikia bijoti. 

Marta prarado bet kokią laiko ir vietos nuovoką, bet jai atrodė, 
kad jojo jau pusę nakties. Tikriausiai jų šeimininkas davė nurodymą 
saugoti ją taip, kad nuo galvos nenukristų nė vienas plaukelis. Akis 
dengiantis raištis buvo minkštos, malonios medžiagos. 

Ką tai turėtų reikšti? Kas atsiuntė šiuos vyrus? Kam reikėjo slap- 
čia jos atsikratyti — ir kodėl? Jei norėjo ją nužudyti, būtų jau seniai 
tą padarę. 

Pagal kanopų bildėjimą grupelę turėjo susidaryti keturi ar penki 
raiteliai, kurie su ja, tarsi su grobiu, nebyliai keliavo per naktį. 

Marta pabandė sujudėti, kad įsitikintų, ar pavyktų nusiristi nuo 
žirgo. Ji visiškai nebijojo, kad gali būti sutrypta. Gyvenimas vis tiek 
tapo nieko vertas. Bet raitelis sureagavo žaibiškai ir neprataręs nė 
žodžio dar tvirčiau prispaudė ją prie savęs. 

Taigi jai neliko nieko kito, tik laukti, kol bus pasiektas kelionės 
tikslas ir vyrai nuims nuo akių raištį. 

Marta ėmė melstis, kad jos dingimą būtų pastebėjęs Lukas ir 
ėmęsis veiksmų. Bet kaip jis ras jos pėdsakus naktį? 

Netoli kaimo ji numetė vieną barą, šiek tiek toliau kitą, ir tikėjo- 
si, kad niekas nepastebėjo šių jos veiksmų. Daugiau nieko negalėjo 
padaryti. Bet tamsoje Lukas tikrai nepamatys jos ženklų. 

Pagaliau raiteliai sulėtino greitį. Jie ėmė šnabždėtis tarpusavyje, 
bet taip tyliai, kad Marta nieko nesuprato. Kanopos bildėjo nebe į 
miško žemę, o į tvirtą pagrindą. Po akimirkos raitelių būrys sustab- 
dė savo žirgus. 

Ją nukėlė nuo balno ir pastatė ant kojų. 

Įdomu, ar aplink vis dar naktis? Tikriausiai, nes jei atsidūrė pilies 


kieme, aplink turėtų bruzdėti, girdėtųsi tarnaičių plepalai, tarnų ir 


480 SABINE EBERT 


arklininkų šūksniai, sargybinių nurodymai. Kur ji yra? Nors tiks- 
liai nustatyti buvo sunku, kelionė jai pasirodė trumpesnė nei kelias į 
Meiseną. Kieno įsakymu ji buvo pagrobta? Ir kodėl? 

Sugrįžo vyras, kuris nukėlė ją nuo žirgo. Ji pažino jo balsą. 

- Jei leisite. - Jis paėmė jos ranką ir atsargiai pervedė per kiemą, 
perspėdamas apie laiptelius ir pakilimus, kad Marta neužkliūtų ir 
nepargriūtų. Vadinasi, ji pilyje. 

Netrukus moteris išgirdo girgždančias duris, tada žengė dar tru- 
putį. 

Galiausiai jos vedlys sustojo ir nuo akių nuėmė raištį. Rankos vis 
dar liko surištos. 

Kambaryje tvyrojo prieblanda, jį nušvietė vos kelios žvakės. Bet 
netrukus ji atpažino šią patalpą ir atrodė tarsi grįžo į tą patį koš- 
marą. Čia ji lankėsi prieš keletą metų, kai Ekehartas išgelbėjo ją iš 
kalėjimo ir nuo mirties. 

Dabar ji vėl priklausė nuo Ekeharto malonės. 

Vyras mandagiai nusilenkė, pasiūlė jai atsisėsti ir pats dingo. 

Nepaisydama pasiūlymo Marta liko stovėti. Kaip ji ir tikėjosi, po 
kelių minučių į kambarį įžengė Ekehartas. 

— Ką tai reiškia? — užsipuolė ji atkišdama į priekį surištas ran- 
kas. - Jūs liepiate mane pagrobti viduryje nakties nuo vyro kapo ir 
surištą atgabenti į jūsų kambarį ?! 

— Tai tik atsargumo priemonė, kad nesugalvotum paskutinę aki- 
mirką pabėgti! — atrėžė jis ir žengė artyn. 

Jo veide matėsi ta pati geidulinga išraiška, kuria visada ją nuly- 
dėdavo, bet šį kartą ji buvo persmelkta neapykantos ir nevaldomo 
gašlumo. | 

- Šiąnakt mes viską užbaigsime. Privalėjau laukti tiek metų! Ber 
šį kartą niekas man nesukliudys imti tave į žmonas. 

Jam tikriausiai pasimaišė protas. 


— Juk jau turite žmoną, - kaip įmanydama ramiau pasakė ji. 

— Jau nebe, - atrišdamas rankas ir užsikišdamas virvę už diržo 
atšovė Ekehartas. - Ji sulaužė santuokos įžadus. Šiandien ryte ją pri- 
čiupau ir nužudžiau. 

Jis išsitraukė durklą ir pasukiojo prieš Martos akis. 

Ji sudrebėjo vien nuo minties, kad vyras galėjo taip lengvai nu- 
durti savo nelaimingą išsigandusią žmoną tik norėdamas ja atsikra- 
tyti. 

Tolesni Ekeharto žodžiai patvirtino siaubingus jos įtarimus. 

— Kadangi dabar mes abu našliai, niekas nesukliudys mūsų san- 
tuokai. 

Marta pasibaisėjusi atšoko. 

— Jūs - pabaisa! 

Jis priėjo prie jos, paėmė už rankų ir pažvelgė į akis. 

— Priešams - taip. Bet tu niekada nebuvai mano priešas. Turėtum 
labiau vertinti tai, kad niekada tokia ir nebūsi. Dabar tu priklausai 
man. 

— Niekada, - sušuko ji ir pabandė išsilaisvinti iš geležinių jo 
gniaužtų. 

— Taip. Markizas pažadėjo tave jau prieš keletą metų. Šiandien 
pasiimsiu tai, kas seniai man priklauso. 

Jo akys sužybsėjo, jis nutraukė nuo moters plaukų šydą, viena 
ranka apkabino jos liemenį, o kita paėmė už kaklo ir pasispaudęs 
ją pabučiavo. Marta iš visų jėgų spyrė jam į blauzdą. Ekehartas ėmė 
muistytis, o ji pabandė pataikyti jam tarp kojų. 

Bet jis buvo greitesnis. Vyras pasuko moters ranką taip, kad ji 
parkrito ant kelių. 

— Pabandyk taip elgtis dar kartą, ir aš mušiu tave tol, kol maldau- 
si mano meilės! Tu tapsi mano žmona! Saulei patekėjus mūsų laukia 
susitikimas su kapelionu. Jis nusprendė palaukti bent vieną dieną 
po santuokos įžadų laužytojos mirties. Bet šį kartą niekas man ne- 


sukliudys. Aš nedelsdamas pasiimsiu tai, ko noriu! 

Jis timptelėjo ją aukštyn norėdamas pastumti į lovą. Tuo metu 
Marta laisva dešine ranka atsargiai ištraukė už diržo kabantį durklą. 
Nežiūrėdama kur, ji smeigė ginklą į Ekeharto kūną ir pajuto, kaip 
ašmenys skrodžia medžiagą ir odą. Bet vyras nekreipė jokio dėme- 
sio. Jis nutvėrė jos ranką ir taip stipriai suspaudė, kad ji iš skausmo 
paleido kruviną ginklą. 

— Kalė! - įsiuto jis, vėl užsuko ranką jai už nugaros ir pastūmė į 
lovą. 

Marta bandė pašokti ir pabėgti, bet jis prispaudė ją visu savo 
kūnu. Pajutęs, kad ji vėl raitosi, Ekehartas sučiupo jos rankas ir ne- 
paleido. 

"— Neturėjau atrišti tau rankų, - niršo jis, išsitraukė virvę ir pririšo 
jos rankas prie lovos galo. 

— Ar jūs taip įsivaizduojate atsidavimą savo noru?! - suriko ji. — 
Aš nekenčiu jūsų visa širdimi! 

Ekchartas iš visų jėgų trenkė Martai per veidą. Tada pasilenkė 
iš lovos, norėdamas paimti savo durklą, ir perpjovė gedulingus jos 
drabužius. 

— Šalin tas niūrias drapanas! Nuo šiandien esi mano moteris ir 
nešiosi tik pačias prabangiausias sukneles. 

— Niekada! - dar kartą riktelėjo ji ir nusivylusi nusuko galvą. 

Bet vyras buvo per daug sunkus ir stiprus, kad galėtų nuversti 
nuo savęs. Jis nuplėšė nuo Martos kūno likusius apatinius, kol ji liko 
gulėti prieš jį nuoga. 

— Dabar tu mano. Kaip ilgai laukiau šios akimirkos, - sudejavo 
jis. į 

— Aš niekada nebūsiu jūsų. Niekada nepripažinsiu jūsų kaip savo 
vyro, — susijaudinusi išrėžė ji, negalėdama sulaikyti ašarų. 

— Kam tai įdomu? - pasišaipė jis. - Tu liksi čia uždaryta tol, kol 
imsi lauktis mano vaiko. 


Tada jis užsigulė ant jos ir išskėtė šlaunis. 

Ekehartas vis bandė ją pabučiuoti, bet Marta nusukdavo galvą į 
šalį. 

Ji nežinojo, ar jam įsiskverbus į vidų stipresnis buvo skausmas, 
pasibaisėjimas ar antipatija, bet jis vis nepasisotino. 

— Aš ištrinsiu iš tavo kūno visus jo pėdsakus, - sušvokštė jis prieš 
išsiliedamas. 

Pagaliau jis nusirito į šoną. Tada metė į ją triumfuojantį žvilgsnį, 
bet pamatęs neapykantos kupinas akis nusprendė kol kas neatrišti 
rankų. 

Martai buvo vis vien. Ji sustingo ir įsispoksojo į vieną tašką, kai 
Ekehartas patogiai įsitaisė jos pašonėje. 

Bet vos spėjus pagalvoti, kad blogiausia jau praeityje, viskas pra- 
sidėjo iš naujo. Užuot užmigęs, jis tyrinėjo nuogą jos kūną ir netru- 
kus jo lytis vėl pakilo. 

— Verčiau išmok paklusnumo, - vaptelėjo jis pamatęs pasibaisėji- 
mo kupiną jos žvilgsnį. - Tu dar padėkosi man už tai, kad nebaigei 
dienų elgetaudama ar paleistuvaudama. — Tada jis vėl užsirito ant 
viršaus. 

Šį kartą Marta neturėjo jėgų pasipriešinti. O kam? 


Gražus jos gyvenimas jau buvo praeityje. Dabar ji norėjo mirti. 


Martos mintis išblaškė garsūs balsai, aidintys pilies kieme. Tikrai 
negalėjo praeiti daug laiko nuo tos akimirkos, kai Ekehartas paga- 
liau nuo jos pasitraukė. Bet pro nedidelį langą matėsi, kad jau po 
truputį aušo rytas. 

Ekehartas pašoko iš miego, pažvelgė į ją ir tik tada suprato, kas 
nutiko kieme. 

Martai pasirodė, kad ji atpažino vieną balsą, ji susigėdusi susi- 
gūžė, bet neprarado vilties. Tikriausiai Ekehartas taip pat suprato, 
kas apačioje prašosi įleidžiamas vidun, todėl žaibiškai uždengė jos 


burną, kad neprišauktų jam bėdos. 

Kita ranka jis nutvėrė prie lovos gulintį juodą jos šydą ir užkišo 
moters burną. Tada atsistojo, apsirengė, pasiėmė durklą ir kardą ir 
išėjo garsiai trenkdamas durimis. 

Vis dar nuoga ir pririšta prie lovos Marta pabandė išsiriesti taip, 
kad pavyktų ką nors pamatyti pro langą. Šiaip ne taip ji atrado būdą. 
Nors poza nebuvo labai patogi, bent atsirado galimybė pamatyti, 
kas vyksta Ekeharto kieme. 

Jai nepasigirdo: į vidų garsiai prašėsi Lukas. O jo palydoje buvo 
daugiau nei tuzinas riterių — tie patys, kurie atvyko į Kristiano lai- 


dotuves. 


Mintyse ji palinkėjo Ekehartui, kad pilyje būtų likęs tik nedidelis 
būrys jo vyrų. Daugumą jis turėjo prieš porą dienų išsiųsti pasitikti 
Oto ir Jadvygos. Jį pasiekė žinia, kad imperatorius Fuldoje vykusios 
imperatoriškosios tarybos metu liepė paleisti Otą ir abu priešus pri- 
vertė paskelbti tarpusavio taiką. Todėl dabar Otas ir jo palyda buvo 
pakeliui į Meiseną. 

Bet būdamas sargybos vadu Ekehartas sugalvojo įtikinamą dings- 
tį vykti į savo pilį ir pasivyti eskortą tik po kelių dienų. Elmaro žinia 
apie seniai trokštą ir rūpestingai planuotą Kristiano mirtį buvo to- 
kia svarbi, kad jis atsisakė visų savo planų. Proga pasiglemžti tai, apie 
ką svajojo ištisus metus, galėjo pasitaikyti tik vieną kartą gyvenime. 
Kristiano našlę jis galėjo gauti tik dabar arba niekada. 

O žinojimas, kad šį kartą niekas nesutrukdys, labai jį džiugino. 
Tegul Kristiano šalininkai daro ką nori, jis jau pasiekė savo. Jis pa- 
ėmė ją, moteris priklausė tik jam. Jei tiems vyrams apačioje ši moteris 
buvo ko nors verta, tegul tik neišpučia burbulo. Jie turėtų džiaugtis, 


kad Ekehartas dar pasiruošęs ją vesti nuplėšęs jos garbę. 


— Kas vyksta? Ko tokį ankstyvą rytą šūkauji mano kieme? - užsi- 
puolė jis Luką. Šis stovėjo būrio priekyje ir žvelgė į Ekehartą iš įsiū- 


čio degančiomis akimis. 

Lukas buvo per daug įžūlus, todėl nusipelno būti pamokytas. Be 
to, mirusio išdaviko šalininkas be tėvo palikimo faktiškai pasmerk- 
tas, jo dienos buvo suskaičiuotos. 

— Savo valdose turi kai ką, kas tau nepriklauso, - išdrožė Lukas. 

— Ir kas tai turėtų būti? 

— Kristiano našlė. Ji buvo pagrobta nuo vyro kapo, o pėdsakai 
atvedė mus čia. Atiduok ją geruoju! 

Lukas taip suspaudė savo kardo rankeną, kad net pabalo pirštai. 

Už jo nugaros stovėjo tuzinas ginkluotų riterių. Bet netrukus 
šalia Ekeharto stojo tie keli vyrai, kurie dar buvo likę pilyje. Iš visų 
kampų ėmė lįsti tarnai, kurie pažadinti riksmų stebėjo šią sceną iš- 
pūstomis akimis. 

— Dinkite iš mano kiemo, - pareikalavo Ekehartas ir demonst- 
ratyviai įrėmė kardo smaigalį į žemę. Būtent šis gestas Lukui ir jo 
palydovams priminė suplanuotą Kristiano mirtį ir dar labiau sustip- 
rino įniršį. 

Tą pačią akimirką pro viršutinį langą pasigirdo Martos šauksmas. 
Jai pavyko išsitraukti burnos kamštį. 

Tai buvo paskutinis kantrybės lašas. Lukas išsitraukė savo kardą 
ir žengė link Ekeharto. Jis žinojo, kad užpuolęs Oto sargybos vadą 
užsitrauks didžiulę kunigaikščio nemalonę, bet jam buvo vis vien. 

— Atiduok ją, velnio išpera! - sušnypštė jis. 

Ekehartas lengvai pasilenkė į priekį ir nutaisęs triumfuojančią 
veido išraišką pažvelgė į jį. 

— Tuatvykai per vėlai. Man ją pažadėjo pats markizas. Ji yra mano. 
Dabar guli mano kambaryje, mano lovoje, su mano sėkla įsčiose. 

Lukas prarado savitvardą. Jis puolė Ekehartą, bet keturi vyrai už- 
stojo jam kelią. 

— Nesislėpk už savo tarnų, baily! - suriaumojo Lukas. Tada trum- 
pam apsisuko ir parodė į už jo stovintį būrį riterių. - Prieš mus visus 


jūs neturite jokių šansų. Stokime į dvikovą: vyras prieš vyrą! 

Ekehartas ilgai nesvarstė. Nors šis netikėlis ir buvo Kristiano 
mokinys, jis pats turėjo daug didesnę kovų patirtį. O kai išsišokėlis 
raitysis dulkėse, Ekeharto pergalė bus besąlygiška — prieš Kristianą, 
Martą ir paskutinius jų šalininkus, kurie dabar stovėjo priešais. 

Jis davė savo vyrams ženklą pasitraukti, tada pašaipiai pamojo 
Lukui prieiti. 

— Nagi, eikš vaikpalaiki! Netrukus galėsi perduoti Kristianui 
linkėjimus pragare. O gal pats norėjai pirma pasidžiaugti gražiąja 
našle? 

Paskutinių žodžių Ekehartas nespėjo ištarti iki galo, nes Lukas 
puolė jį sukaupęs visas jėgas. Jo ataka buvo tokia greita, smūgiai 
trumpi, bet taiklūs, kad priešas nespėjo gintis. Nereikėjo net penkių 
smūgių —- Ekehartas buvo pribaigtas ir susmuko ant žemės. 

Lukas sunkiai kvėpuodamas pažvelgė į po kojomis gulintį lavo- 
ną. 

- Sulaikykite jo vyrus! - sušuko jis Raimundui ir kitiems rite- 
riams. O pats nubėgo į pilies bokštą. 

Po Ekeharto prisipažinimo apie savo žygdarbius jis nenorėjo, kad 


dar kas nors be jo pamatytų Martą tokią, kokią bijojo rasti. 


Vis dar laikydamas rankoje nuogą, kruviną kardą, Lukas atplėšė 
duris, už kurių turėjo būti Marta, ir puolė į kambarį. 

Vaizdas jį sukrėtė, todėl nežinojo, ką turėtų daryti ar sakyti. Ji 
gulėjo pririšta prie lovos, nuoga, sutaršytais plaukais, veide ir ant 
kūno matėsi smūgių žymės. Marta mirtinai susigėdo ir visaip bandė 
pridengti savo nuogumą. 

Tada jis numetė kardą ir pripuolė prie jos. Skubiai užmetė ant 
kūno antklodę, nupjovė virves, pamasažavo suspaustus rankų riešus 
ir stengėsi jokiu būdu nežiūrėti į išniekintą jos kūną. 

— Man taip gaila, - tarė ji ir pravirko. 

— Tu nekalta, juk jis tave įskaudino, - atkirto jis. - Už tai sulaukė 


vienintelės jam priklausančios bausmės. Už tai atkentės pragare. 

Lukas apsižvalgė aplink, gal kur nors stovi ąsotis, ir sugirdė Mar- 
tai didelį gurkšnį vyno. 

Drebančiais pirštais ji pamėgino dar labiau apsisiausti antklo- 
de. Lukas ėmė ieškoti jos suknelės, bet ant žemės mėtėsi tik gedulo 
rūbų skutai. 

Šiek tiek pasvarstęs jis atidarė kambaryje stovėjusią skrynią. Kaip 
ir tikėjosi, tarp įvairių vyriškų daiktų ten gulėjo ir kelios suknelės. Jis 
neryžtingai pakėlė vieną iš jų ir parodė Martai. 

— Tiks, - nusprendė ji. 

Lukas iš karto padavė jai drabužį. 

— Bet jei nori pateikti skundą dėl išprievartavimo, turėsi pasiro- 
dyti prieš teisėją suplėšyta suknele. 

Ji ilgai nesvarstė atsakymo į Luko klausimą. 

— O kam? Juk jis miręs. O aš nenoriu niekam pasakoti apie savo 
nelaimę. Noriu tai užmiršti. 

Marta vėl pradėjo verkti, o Lukas pabandė ramindamas ją apka- 
binti, bet iš karto pajuto, kiek skausmo jai teikė svetimi prisilieti- 
mai. 

Sumišęs jis padėjo suknelę ant lovos ir nusisuko, leisdamas jai ap- 
sirengti. 

Tik tada ji ėmė suvokti jo klausimo prasmę. 

— Jei negalėsi šio įvykio priežastimi įvardyti mano išniekinimo, 
Otas tave nubaus už tai, kad nužudei jo sargybos vadą. 

— Nesirūpink dėl manęs, - pabandė ją nuraminti. - Jis pasigyrė 
tuo prieš tuziną mano riterių. 

Marta iš siaubo užsidengė veidą. 

— Dabar aš privalėsiu stoti į vienuolyną, jei jie mane iš viso pri- 
ims. Otas lieps tau už bausmę nukirsti ranką arba netgi nuteisti mir- 
timi... O vaikai? Kas laukia mano vaikų? 

— Neatsitiks nieko blogo, — vis dar stengėsi nuraminti Martą Lu- 


kas. - Bet pirmiausia mums reikia dingti iš čia. 

— Aš pasirengusi, - virpančiu balsu pasakė ji. Marta buvo su nau- 
ja suknele, ant plaukų užsidėjusi našlės šydą, bet neatrodė tokia tvir- 
ta, kad sugebėtų pati nulipti laiptais žemyn. 

Neilgai svarstęs jis nusišluostė kardą į paklodę, įkišo atgal į makš- 
tį, priėjo prie moters ir pakėlė ant rankų. 

— Kadangi visi žino, ką tau teko patirti, niekas neturėtų suprasti 
neteisingai. 

Jis nunešė ją laiptais žemyn taip atsargiai, tarsi glėbyje turėtų di- 
džiausią turtą. Jis visiškai nejautė Martos svorio, tik kūno drebulį. 

Pakeliui jie nesutiko nė vieno žmogaus. Tarnai mieliau laikėsi 
atokiau nuo nepažįstamojo, kuris nužudė jų šeimininką. Kieme jie 
pamatė, kad riteriai vis dar laiko Ekeharto sargybinius. Tada vyrai 
pastebėjo Luką ir Martą, užuojautos ir kartu pasibaisėjimo kupinos 
akys nukrypo į juos. 

— Keliaukime iš čia, - pasiūlė Lukas. - Mums reikia pasitarti. 

Raimundas linktelėjo. 

- Jūsų vietoje aš likčiau ramus ir laukčiau, kol šią pilį perims naujas 
valdytojas, - sušuko jis Ekeharto vyrams. — Gali atsitikti ir taip, kad 
jūs privalėsite atsakyti markizui už kilmingo asmens nužudymą! 

Sargybiniai lėtai apsižvalgė, nė vienas nedrįso ką nors pasakyti. 

"Tuo metu vienas iš riterių atvedė Luko žirgą, paėmė Martą, kad 
šis užsėstų, ir atsargiai užkėlė ją į balną. 

Lukas prisiminė, kaip kadaise kartu su Marta jojo gelbėti Kris- 
tiano. Ant to paties žirgo, ta pačia kryptimi. Atrodė, kad nuo to 
laiko prabėgo pusė gyvenimo. Dabar Kristiano nebuvo įmanoma iš- 
gelbėti. Jie galėjo tik pasimelsti už jo sielą. Dabar jis laikė prieš save 
išniekintą Martą ir nežinojo, kaip galėtų apsaugoti ne tik ją ir jos 


vaikus, bet ir save. 


Raitelių būrys pajudėjo į pietus, tada padarė nemažą lanką, kad 
suklaidintų galimus persekiotojus, ir pasuko link Raimundo že- 


mių. 

Nujojus keletą mylių Raimundas sustabdė savo žirgą ir davė 
ženklą kitiems. Jie nusėdo ir nusivedė arklius į slaptą proskyną. Ke- 
lią rodė Raimundas. 

Marta vėl ėjo pati, bet jautėsi ne tik silpna, pavargusi ir sugniuž- 
dyta. Ji tikėjosi, kad netoli tos vietos, kur juos vedė Raimundas, yra 
koks nors šaltinis arba upelis. Ji nenorėjo nei valgyti, nei miegoti — 
svarbiausias tikslas buvo nuplauti nuo kūno Ekeharto likučius, pri- 
siminimus apie kiekvieną jo prisilietimą. 

— Lukas teisus, mums reikia pasikalbėti, — visiems susirinkus 
pradėjo Raimundas. Marta atsisėdo šiek tiek atokiau. Ji žinojo, kad 
būtent ji buvo visų bėdų, į kurias pakliuvo šie vyrai, priežastis, ir 
jautėsi kalta. 

— Markizas Otas su savo žmona dabar yra pakeliui į Meiseną, — 
pranešė jis. - Ar turime joti jų pasitikti, kad jis iš mūsų pirmųjų iš- 
girstų apie tai, kokia baisi neteisybė atsitiko Kristianui? 

- Jis tikrai jau žino savo pirmagimio versiją, - nusprendė žila- 
barzdis Fridmaras. - Aš manau, kad pirmiausia reikėtų pagalvoti, 
kaip galėtume išgelbėti Luko ranką, o blogiausiu atveju galvą, nepa- 
statę ant kortos Kristiano našlės garbės. 

— Aš nematau kitos išeities, tik pasakyti tikrąją priežastį. Šis rei- 
kalas negali būti sprendžiamas atvirai, — iš karto prabilo kitas jaunas 
tamsiaplaukis riteris, gyvenantis Raimundo kaimynystėje. Prieš me- 
tus Marta padėjo pirmajam jo sūnui ateiti į šį pasaulį. - Mes privalo- 
me stoti prieš jį ryžtingai ir paprašyti pasikalbėti siaurame rate, kad 
nebūtų suteršta damos garbė. 

— Na taip, kol ją dar galima vadinti dama, o ne išdaviko našle, — 
įsiterpė kitas, kurį Martą buvo mačiusi vos keletą kartų. 

— Markizės palaikymo mes galime tikėtis visada, - savo žemu 
balsu pranešė žilabarzdis. - Albrechtas pasistengs nutylėti ir ne- 
pasakoti tėvui, kokius kaltinimus jis metė Kristianui. Už pastarojo 
nugaros stovi per daug gerbiamų riterių, todėl tai pakoreguotų Oto 


sprendimą. 

— Kai susikerta dviejų jo riterių interesai, Otas tampa negailestin- 
gas, - susimąstęs tarė Raimundas. - Prisiminkite, kaip jis pagrasino 
Kristianui ir Randolfui, jei šie susikibtų. Ekeharto prisipažinimas 
galėtų išgelbėti Luko galvą. Bet tada būtų nedelsiant nuspręsta iš- 
siųsti Martą į vienuolyną. 

Lukas pašoko. 

— Ši tema nediskutuotina! Tai reikštų jos mirtį! Koks vienuoly- 
nas priimtų žmogų, kuris jau kartą stojo prieš bažnyčios teismą? Jie 
tikrai pasistengtų anksčiau ar vėliau sudeginti ją ant laužo. 

Niekas nesiginčijo. 

— Geriausia bus, jei nieko daugiau neaiškindamas pasakysiu, kad 
jis įžeidė damos garbę, ir prisiimsiu bausmę sau, —- galiausiai nu- 
sprendė Lukas. 

Vyrai vėl nutilo. Paukščių čiulbėjimas, tylus lapų šnarėjimas, taiki 
saulės apšviestos vietovės tyla Martai atrodė tarsi dirbtinė. Per daug 
skausmo patirta per paskutines dienas. Gal Viešpats norėjo iš jos 
pasityčioti? 

— Yra išeitis, - tylą nutraukė Raimundas. 

Visi žvilgsniai nukrypo į jį, bet vyriškis delsė. : 

— Nagi, kalbėk, - paragino jį senasis Fridmaras. 

Raimundas įbedė savo durklą į žemę ir pasisuko į Luką. 

— Tu privalai ją vesti. Dabar pat, kol Otas nesužinojo apie Eke- 
harto mirtį. 

Lukas suglumo ir įsispoksojo į draugą. 

— Gal tu proto netekai? Juk nepraėjo nė diena, kai palaidojome 
jos vyrą! Mūsų draugą! Pažvelk į ją, pažeminta ir išniekinta! Kaip 
dar gali iš jos to reikalauti?! 

Bet Luko protestas nepaveikė Raimundo nuomonės, priešingai, 
atrodė, kad jis apsisprendė dar tvirčiau. 

— Tai vienintelė išeitis, — užsispyrė jis. - Tik taip apsaugosi ją 


nuo vienuolyno arba kito vyro. Prisimink, kaip greitai Otas norėjo 

ją ištekinti, kai Kristianas prieš keletą metų buvo paskelbtas miru- 
siu. Taip galėsi pasiskelbti, kad norėjai apginti žmonos garbę, todėl 
iškvietei Ekehartą į dvikovą. Jis tikrai negalės tavęs bausti ir prikišti 
Ekcharto mirties. 

Lukas jautėsi tarsi susitrenkęs galvą. Nuo pirmojo jų susitikimo 
jis svajojo apie santuoką su Marta. Bet ne tokiu būdu! 

— Aš nesu pasiruošęs priimti tokios jos aukos tik tam, kad išgel- 
bėtų mano galvą, - tvirtai savo nuomonės laikėsi Lukas. 

Kurį laiką niekas nekalbėjo. 

Bet galiausiai atsistojo žilabarzdis. 

— Raimundas teisus, - rimtai pareiškė jis. - Taip būtumėte išgel- 
bėti visi: Marta, jos vaikai ir Lukas. Iškyla tik klausimas: ką apie tai 


pasakys Marta? 


Į ją nukrypo visų riterių žvilgsniai. 


rendinas 


Marta vis dar sėdėjo savo vietoje. Rankomis apkabinusi kelius 
siūbavo pirmyn atgal, jos žvilgsnis buvo nukreiptas į tolumoje esantį 
tašką. Atrodė, tarsi ji net neišgirdo paskutiniųjų žodžių. Jos išvaizda 
gąsdino Luką. Nejaugi ji vėl nutils mėnesiams, kaip tada, kai vos per 
plauką išsigelbėjo nuo kalėjimo ir mirties nuosprendžio? O galbūt 
netgi išprotės? Jis labai norėjo prieiti prie jos ir tvirtai apkabinti, 
kad šiltas žmogiškas prisilietimas sugrąžintų ją iš begalinio sielvar- 
to. Bet jis bijojo, kad Marta išsigąs ir netgi supanikavusi atstums. 
Dar klaikesnė jam pasirodė Raimundo ir Fridmaro mintis. 

- Leiskite man trumpai pasikalbėti su jais vienais, - pasiūlė ži- 
labarzdis, atsižvelgdamas į dabartinę Martos padėtį. Jis priėjo prie 
susigūžusios moters, vis dar siūbuojančios pirmyn ir atgal, atsargiai 
pajudino jos ranką. - Marta! Ateikite, prisijunkite prie mūsų, pra- 
šau. Išgerkite šiek tiek, kad sustiprėtumėte! 

"Tarsi pabudusi iš sapno Marta lėtai pasisuko į jo pusę. Lukas net- 
gi suabejojo, ar ji išgirdo Fridmaro žodžius. Bet leidosi pakeliama ir 
paklusniai išgėrė gurkšnį vyno. 

Kiti vyrai atsitraukė keletą žingsnių atgal. Jie matė trijulę, bet ne- 
girdėjo, apie ką jie kalbėjosi. 

— Marta, aš žinau, kad mes labai daug reikalaujame iš jūsų, — ty- 
liai, bet įtikinamai pradėjo Fridmaras. Jam pavyko sugauti tuščią jos 


žvilgsnį ir sulaikyti jį, kol moters veidas prašviesėjo. 

— Bet, jei norite apsaugoti savo, savo vaikų, Luko ir mūsų visų 
gyvybes, nelieka kitos išeities. Jūs privalote nedelsdama ištekėti už 
Luko, geriausia dar šiandien, kol nesusitikome su Otu ir nepranešė- 
me jam apie nužudytą jūsų vyrą, - įtikinėjo žilabarzdis. 

Marta nieko neatsakė, tik įsispoksojo į jį. Atrodė, tarsi jos akys 
žvelgė kiaurai. Neaišku, ar ji suprato ir šiuos jo žodžius. 

Todėl Fridmaras tęsė toliau: 

— Niekas nedrįs jums prikišti, kad ištekėjote taip greitai po Kris- 
tiano mirties. Priešingai, visi girs jūsų narsumą, pasiryžimą apginti 
savo garbę ir beveik tuzino riterių gyvybes. Otas mus visus apkaltins 
dėl Ekeharto mirties. Padarykite tai dėl Kristiano atminimo! 

Marta nuleido akis, prikando lūpą ir nutilo. Tada pažvelgė aukš- 
tyn, tiesiai į Luko veidą. Jos išraiška dar kartą jį išgąsdino. 

— Ar padarysi tai? — tyliai paklausė ji. 

Jis vos įstengė suvaldyti savo balsą. Nors daugelį metų slapta troš- 
ko vesti Martą, šiomis sąlygomis tai atrodė neįmanoma. Ji ims už tai 
jo nekęsti, tai buvo per didelė kaina. 

— Niekas negali to dabar iš tavęs reikalauti, — tyliai pareiškė jis. — 
Mes privalome rasti kitą būdą. 

— Jo nėra, - paprieštaravo Fridmaras, bet vyrų nuostabai tada 
prakalbo Marta. 

— Ar tai dėl to, kad jis privertė mane atsigulti į jo lovą? — tyliai 
paklausė ji Luko. — Aš tau atgrasi. 

Staiga Lukas apkabino Martą, o ji nesipriešino. Jam nerūpėjo, 
kad kiti gali pagalvoti ką nors netinkamo. O kam? Juk jei viskas 
būtų, kaip nori jie, vestuvės įvyktų dar šį vakarą. 

— Niekada taip negalvok! - sušuko jis. - Man taip tavęs gaila... aš 
kaltinu tik save, kad atėjau per vėlai... ir negalėjau laiku tavęs išgel- 
bėti. Po viso šito niekas negali iš tavęs tikėtis, kad tu... - Jis negalėjo 
kalbėti toliau, bet vis dar laikė Martą apkabinęs. 

Fridmaras nelaukė atsakymo. 


— Keliaukime, - paskubino jis. - Mes negalime prarasti laiko. 

Kol Raimundas padėjo Martai užlipti ant žirgo, Eridmaras trum- 
pam sulaikė Luką. 

— Ar tu supranti, kad santuoka turi būti įteisinta dar šiandien? — 
griežtai priminė jis. - Negalime sau leisti susitikti su Otu, jei tu ne- 
galėsi patvirtinti, kad esi teisėtas jos vyras visomis prasmėmis. 

Luko veide išvydęs protestą jis neleido jam prieštarauti. 

— Dabar ne laikas apie tai diskutuoti. Marta ištvers. Ji daug tvir- 
tesnė nei atrodo. 

Jie išjojo toliau link Raimundo namų, kurie buvo netoli. Lukas 
ir Marta dar nespėjo susitaikyti mintimi, kad tuoksis, o Raimundo 
kapelionas jau buvo atlikęs savo pareigą. 

Raimundas ir Fridmaras buvo liudininkai. 

Atsižvelgiant į aplinkybes buvo atsisakyta didelės šventės. 

Elžbietos nebuvo, nes ji vis dar svečiavosi Kristiansdorte, dalyva- 
vo gedulinguose pietuose ir nežinojo, kas įvyko per pastarąją dieną. 
Kai Raimundas pasirūpino, kad nepaisant netikėto didelio būrio at- 
vykimo ant stalo būtų patiektas atitinkamas maistas, Luko prašymu 
Martai buvo atnešta viena iš Elžbietos suknelių, kad moteriai niekas 
neprimintų nei Ekeharto, nei baisių praėjusios nakties įvykių. 

Vakarienės metu išsakyti palinkėjimai jaunavedžiams buvo la- 
biau užjaučiantys, nei iškilmingi. Taip pat nieko nenustebino tai, 
kad Lukas netrukus palydėjo savo mirtinai pavargusią ir išsekusią 
žmoną į miegamąjį. 

Vestuvinį guolį palaimino kapelionas ir liudininkai pasitraukė, 
palikdami jaunuosius vienus. Net ir girčiausi vyrai norėjo pasižiūrė- 
ti, kaip atrodys vieta, kur Marta su Luku praleis naktį. 

Fridmaras privalėjo dar kartą tyliai priminti Lukui, kad santuoka 


privalo būti įteisinta. 


Pagaliau durys buvo užvertos. Marta atsisėdo, drebėdama užsi- 
tempė antklodę iki pat kaklo ir pažvelgė į vyrą, su kuriuo buvo ką 
tik sutuokta. 


Pribuvėjos išpažintis 495 


Lukas sutrikęs nužvelgė savo nuotaką. 

Apie šią akimirką jis svajojo ištisus metus, bet dabar viskas buvo 
kitaip. Buvo aišku, kad net Kristianui mirus, jis visada stovės tarp jų. 
Dabar jo mirtis abiem buvo per daug skaudi. 

Be to, ant Martos rankų vis dar matėsi prievartos pėdsakai, kai 
Ekchartas jėga ją paėmė. 

Kaip po tokio trumpo laiko jis gali reikalauti pasimylėti su juo? 

Marta tylėjo, mintyse ji klaidžiojo toli nuo čia. Po kurio laiko 
pakėlė akis ir norėjo kažką pasakyti, bet Lukas prispaudė pirštą prie 
jos lūpų. 

— Gal mums reikėtų dar šiek tiek palaukti. 

Ji pažvelgė tiesiai jam akis, tada nusuko žvilgsnį ir tyliai tarė: 

— Man viskas aišku. Aš tau atgrasi, nepraėjo nė diena, kai mane 
turėjo kitas vyras. 

Jis čiupo jos rankas ir suspaudė. 

- Puikiai žinai, kad jau daug metų esi mano gyvenimo meilė. O 
dabar... 

Jis stabtelėjo. 

— Aš noriu ištrinti kiekvieną blogą tavo prisiminimą. Būtent to- 
dėl turėtų praeiti šiek tiek laiko. 

Ji vėl nuleido akis. 

— Nes... jei po devynių mėnesių pagimdysiu vaiką, mes niekada 
nesužinosime, kas tėvas. 

— Dėl to gali nesirūpinti, - stengdamasis ją prablaškyti tarė jis. — 
Tai labai paprasta. Jei jo plaukai bus tamsūs, vadinasi jis Kristiano, o 
jei šviesūs - mano. Bet kokiu atveju mylėsiu jį kaip savo. 

Marta liūdnai nusišypsojo, dėkinga už tai, kad jis praleido trečią 
galimybę: kad vaikas gali būti Ekeharto. Bet Lukas mąstė toliau. Jei 
ji jau lauktųsi Kristiano vaiko, tikrai nujaustų. Jis norėjo sutramdyti 
jos baimę, kad Ekeharto nusikaltimas gali turėti ir baisesnių pasek- 


mių. 

Gal būtent dėl to geriau nelaukti? Jei po kelių savaičių ji supras, 
kad laukiasi, jis, savaime suprantama, pripažins vaiką kaip savo. Gal- 
būt tikrai būtų šviesiaplaukis kaip kiti jo sūnūs. 

Bet tada jis pamatė nuvargusį ir iškankintą jos veidą. 

— Nagi, eikime miegoti! 

Jo nuostabai, Marta tik papurtė galvą. 

— Aš girdėjau, ką sakė Fridmaras. 

— Jei prireiks, aš prisiimsiu visą kaltę sau. 

Ji pažvelgė į jį išsigandusi. Tada nuleido galvą, jos akys prisipildė 
ašarų. 

— Negaliu tau užkrauti dar ir šios kaltės! 

— Mes tai padarysime. Bet ne dabar ir ne čia, - ryžtingai nu- 
sprėndė Lukas. Tada rūpestingai paguldė ją ant paklodės, užklojo 
antklodę ir užpūtė žvakes. Išgirdęs tolygų jos kvėpavimą, Lukas ga- 
lėjo pagaliau nusiraminti. Ji užmigo. Tada jis sukryžiavo rankas už 
galvos, nugalėjo savo geismą ir ėmė svarstyti, kaip galėtų išspręsti šią 


keblią situaciją, kad Marta neimtų jo nekęsti. 


Marta suklikusi pašoko iš miego. Lukas iš karto prabudo ir ra- 
mindamas ją apkabino. Pro langus matėsi brėkštantis rytas. 

Lukas uždegė žvakę ir tyliai pašaukė ją vardu. Atrodė, kad ji pa- 
galiau suprato, kur yra ir kas atsitiko. 

Kad nepamatytų, kokiu žvilgsniu jį nužvelgė naujoji žmona, jis 
atsistojo, įpylė vyno ir davė jai išgerti. Marta nepratarė nė žodžio, tik 
atsisėdo, paėmė taurę ir išgėrė. 

Prie lango stovėjo padėklas su šalta mėsa ir šviežiai iškepra duo- 
na. Lukas paėmė gabalėlį ir ištiesė jai. 

- Štai, suvalgyk, galbūt padės nuvyti šalin baisius košmarus. 

Vis dar užsitraukusi antklodę iki kaklo ji ištiesė kojas ir ėmė val- 
gyti. 

— Manau, kad jau dvi dienas nieko neturėjau burnoje, išskyrus 


keletą kąsnių vakar vakare... per mūsų vestuves... 

Kambaryje įsivyravo cyla. 

— Aš turėčiau keltis, - galiausiai nusprendė ji. — Vis tiek negalė- 
siu miegoti, nes bijau mane persekiojančių košmarų. Bet... aš vis dar 
prisimenu, ką sakė Fridmaras... Ar mums nereikėtų?.. 

Lukas pasitraukė nuo sienos, į kurią ką tik stovėjo atsirėmęs. 

— Eikš, - švelniai šypsodamasis pakvietė jis. 

Nustebusi ji pakluso. Jautėsi drąsiau, nes ant kūno vis dar kabojo 
gražiai išsiuvinėti naktiniai ir šiek tiek pridengė. 

Jie abu atsigėrė šalto, klampaus vyno. 

Tada Lukas paėmė iš Martos rankų taurę, pastatė netoliese ir pri- 
sitraukė moterį artyn. Jis apkabino ją taip, kaip motina apkabina 
savo vaiką, kaip draugas apkabina draugą, ir ėmė švelniai sūpuoti. 
Pajutęs Martos ašaras nejudėjo, tik dovanojo jai savo šilumą. Jis ti- 
kėjosi kuo ilgiau sutvardyti kylančią savo aistrą. 

— Aš taip pat jo pasiilgstu, — tyliai prabilo jis. 

Marta sukūkčiojo ir metė į jį kančios kupiną žvilgsnį. 

— Dabar mes vyras ir žmona, - sušnarpštė ji, veltui stengdamasi 
neprarasti savitvardos. - Kristianas yra miręs, tegul Viešpats būna 
gailestingas jo sielai. Jis neturėtų įsiterpti tarp mūsų. 

Susirūpinusi jos šypsena draskė Luko širdį. 

Pusę nakties jis gulėdamas svarstė, kaip geriausiai padaryti tai, ką 
jiedu privalėjo. 

Jis suėmė jos pečius ir atsuko į save jos nugarą. 

— Užsimerk! - sušnabždėjo ir ėmė lėtai leisti savo rankas žemyn, 
apglėbė jos liemenį ir dar labiau prisispaudė. 

— Dabar apie nieką negalvok, nieko nematyk, jausk tik... vyrą, 
kuris tave myli iš visos širdies. 

Tada pradėjo švelniai myluoti jos kūną. Ėmė bučiuoti skruostus, 
kaklą, pečius... kol pagaliau ėmė atsargiai tempti jos naktinį rūbą 
žemyn. 


Ji atsirėmė į jį, neatsimerkė, nejudėjo ir nekalbėjo. 

Lukas baiminosi, kad per ploną medžiagą Marta gali pajausti jo 
susijaudinimą. Todėl atsitraukęs nuo jos atsargiai nusivedė į lovą. 
Vis dar užsimerkusi ji noriai leidosi jo vedama. 

Jausdama švelnius Luko prisilietimus Marta nė karto nepagalvo- 
jo, kad tai galėtų būti Kristianas. Kristianas mylėdavo ją labai aist- 
ringai, bet kartu ir švelniai, jie tapdavo vienu kūnu. O Lukas elgėsi 
taip, tarsi dievintų ją, tarsi ji būtų šventoji, buvo labai susikaupęs 
ir rimtas, tokio ji dar nebuvo jo mačiusi. Tik dabar suprato, kiek iš 
tikrųjų jam reiškia, ir buvo labai dėkinga už kantrybę ir pasiaukoji- 
mą. 

Ne, Kristiano ji nepamirš iki gyvenimo pabaigos. Bet jis būtų lai- 
mingas žinodamas, kad žmona rūpinasi ne kas kitas, o geriausias jo 
draugas. Jis būtų to norėjęs. 

Lukas nusipelnė, kad ji taptų jo žmona. Ji privalo apsaugoti vyro 


ranką bei gyvybę, kai Otas norės jį nuteisti. 


Nors Raimundo ir Fridmaro vyrai labai skubėjo iškeliauti, kad 
pasiektų Otą pirmi ir Kristiano priešai nespėtų papasakoti savo ver- 
sijos apie Ekeharto mirtį, bet nusprendė ryte pasinaudoti galimybe 
atlikti išpažintį Raimundo kapelionui ir išpažinti visas nuodėmes. 
Juk niekas negalėjo žinoti, kaip viskas baigsis, kai Otas sužinos apie 
savo sargybos vado mirtį ir įvykius Kristiansdorte. Jie parėmė vyrą, 
kuris pasipriešino Oto paveldėtojo įsakymams, ir neįsikišo, kai prieš 
jų akis dvikovoje žuvo Ekehartas. Be to, markizas jau senokai už- 
draudė dvikovas tarp savo vyrų. Už tai grėsė didžiausios bausmės. 

Raimundo kapelionas buvo pakankamai protingas, kad supras- 
tų šios situacijos pavojingumą. Šie vyrai galėjo joti tiesiai į mirtį. O 
kas nutiks išniekintai našlei, kurią jis vakar iš bėdos vėl ištekino? To 
niekas nežinojo. Todėl rytinės pamaldos užtruko ilgiau nei visada. 
Kapelionas iš visos širdies prašė Viešpaties apsaugoti šiuos riterius ir 


nelaimingą moterį. Jis pažinojo Martą jau seniai, kai ji lankydavosi 

pas Raimundą ir Elžbietą, ir girdėjo apie sunkų, kupiną kančios jos 
gyvenimą. 

Tada visi kartu sukalbėjo maldą už Kristiano sielos išganymą. 

Marta kūkčiojo, apimta sielvarto neįstengė ištarti žodžių iki galo, 
todėl tikėjosi, kad Viešpats perskaitys garsiai neišsakytas jos mintis 
ir išgirs neištartus prašymus. 

Nusiminęs Lukas pažvelgė į savo žmoną. Ar ji ims jo nekęsti už 
tai, kad palietė praėjus vos dienai nuo baisių įvykių? Galbūt reikėjo 
dar palaukti ? 

Mylėdamasis su ja Lukas pamatė ne tik Ekeharto žiaurumo pėd- 
sakus, bet ir vos matomus randus ant nugaros, kurie liko po jos kan- 
kinimo vyskupo požemiuose. Kiek dar ji pajėgs ištverti, kol bus vi- 
siškai sugniuždyta? 

Bet iš kitos pusės, juk taip ji išgelbėjo ir savo gyvybę. Vienuolyne 
nebūtų ilgai išgyvenusi. 

Lukas nusprendė šioje kelionėje pasiimti Martą į savo balną. Ji 
niekada nebuvo labai gera jojikė, o dabar per daug nusilpusi, kad 
viena išsėdėtų ant žirgo ir jį suvaldytų. Moteris nebuvo sunki, bet 
dėl viso pikto Lukas paprašė Raimundo, kad duotų dar vieną arklį 
pakeitimui. 

Taip pat bijojo, kad dabar susijaudinusi po rytinių pamaldų ji 
gali jo išsigąsti. 

Lukas atsargiai padėjo jai atsistoti ir primygtinai pareikalavo, kad 
ką nors užkąstų. Tada nusivedė prie savo žirgo ir sukryžiavo rankas, 
kad Marta galėtų užlipti. Jam palengvėjo, kai ji priėmė siūlomą pa- 
galbą. 

Vadinasi, po šios nakties ji nejautė jam neapykantos. O kai at- 
sirėmė į jį balne, Lukas netgi akimirką pasijuto laimingas. Bet tik 
akimirką. Kristianas buvo nužudytas, gali būti, kad jie dar šiandien 


sulauks tokio pat likimo. 

Dar vakar, kai Lukas ir Marta buvo palikti miegamajame, Rai- 
mundas, Fridmaras ir kiti riteriai susėdo pasitarti: kūrė planus, keitė 
juos, niekaip nepriimdami sprendimo, kaip pasielgti būtų protin- 
giausia. 

Tikriausiai Otas dabar iš Vartburgo pakeliui į Meiseną. Nuo ke- 
lionės tikslo jį turėtų skirti vos kelios dienos. 

Burgberge jo laukti nederėtų, nes ten po Kristiano laidotuvių 
tikriausiai išjojo Albrechtas ir jo vyrai, ir kartu išsigabeno visą si- 
dabrą. 

Jie nusprendė pirmiausia judėti į Chemnico vienuolyną. Jei ne- 
sutiks markizo pakeliui, bent jau sužinos, ar jis buvo ten sustojęs, 
ir galės išjoti priešais arba iš paskos. Vyrai nesitikėjo susitikti Oto, 
kol jis dar nežinojo paskutinių dviejų dienų įvykių. Bet jie privalėjo 
pabandyti. 


Jiems nepasisekė. Chemnice raiteliai sužinojo, kad markizas jau 
senokai išjojo į Meiseną. Vyrai trumpai pasitarė ir nusprendė joti į 
Burgbergą trumpiausiu keliu. 

Jie pasivijo markizą ir jo palydą likus dešimčiai mylių iki Meise- 
no, kai žmonės buvo sustoję pailsėti. 

Ekeharto vadovaujami sargybiniai pašoko, išsitraukė kardus ir 
sustojo aplink markizą, jo žmoną ir jaunesnįjį jų sūnų, lydėjusį Jad- 
vygą pas imperatorių. 

Šie nenuleido ginklų net pažinę besiartinančius vyrus. Visų ne- 
laimei, Lukas pastebėjo, kad tarp jų buvo du riteriai, kurie dalyvavo 
mirtinoje jo ir Ekeharto dvikovoje. Otas jau turėjo žinoti apie savo 
sargybos vado mirtį. 

Tegul Viešpats mūsų pasigaili, paprašė jis mintyse. Labiausiai 
saugok savo dukrą Martą, kuri daug iškentėjo, jos ir mano vaikus. Ir 


neleisk, kad dėl mano poelgio nukentėtų draugai. 

Jis atsargiai iškėlė Martą iš balno, numetė Jokūbui vadžias ir tvir- 
tai žengė link markizo, vis dar apsupto būrio ginkluotų vyrų. 

Už dešimties žingsnių Lukas sustojo, atsiklaupė ant kelių ir ne- 
tardamas nė žodžio nuleido galvą. 

- Jūs! — suriko markizas. - Jūs dar drįstate pasirodyti mano aky- 
se? Ar tiesa, kad nužudėte mano sargybos vadą? 

Lukas nenoriai pakėlė galvą ir pažvelgė Otui į veidą. 

— Taip. 

— Suimkite jį ir čia pat nukirskite galvą! 

Nuožmiai išsiviepę link jo žengė abu riteriai, stebėję mirtiną ju- 
dviejų su Ekehartu dvikovą. 

— Net!!! - Marta išsilaisvino iš Jokūbo rankų ir prabėgusi pro 
Luką puolė ant kelių prieš markizą. 

Šis nespėjo nieko pasakyti, nes į priekį žengė Fridmaras. 

— Kol dar nenužudėte riterio Luko, paklausykite mūsų, mano 
kunigaikšti! 

Taip pasielgti jį paskatino rimtos priežastys. 

Raimundas, Jokūbas, Reinhardas ir jų palydovai atsiklaupė šalia 
senojo Fridmaro, kad patvirtintų jo žodžius. 

Markizas nustebęs pažvelgė į tuziną nusipelniusių riterių. 

— Jums derėtų juos išklausyti, tėve. Aš pakankamai gerai pažįstu 
Luką, kad patikėčiau jo garbingumu, - tyliai tarė Ditrichas. Jis ir 
Jadvyga buvo labai išgąsdinti taip greitai skirtos mirties bausmės. 

— Palaukite, - sargybiniams sušuko Otas, kai šie nutvėrė Luką už 
alkūnių ir nusitempė įvykdyti nuosprendį. 

— Sukaustykite jį grandinėmis, bet dar nėnukirsdinkite, šiek tiek 
luktelkite. 

Vyrai nusivylę įvykdė Oto nurodymą. 

— Aš klausau! — Otas užsipuolė vis dar prieš jį klūpinčius rite- 
rius. 

— "Tema labai delikati, todėl norėčiau paprašyti jūsų pasikalbėti 


siaurame rate. Kalba eina apie damos garbę, - paaiškino Fridmaras. 

Otas nepatikliai dėbtelėjo į senąjį kovotoją, kuris daugelį metų 
ištikimai jam tarnavo. Pajutęs griežtą Jadvygos žvilgsnį jis galiausiai 
įsakė aplinkiniams: 

— Pasitraukite dvylika žingsnių. Bet būkite pasiruošę. 

Sargyba ir tarnai pakluso ir šiek tiek atokiau ratu sustojo aplink 
Orą, Jadvygą, Ditrichą ir klūpinčius riterius. Šalia jų vis dar buvo 
Marta, sumuštu veidu ir krauju pasruvusiomis rankomis. 

Jadvyga ėmė numanyti, apie ką bus kalbama, ir apgailestaudama 
pažvelgė į Martą. Bet kai senasis Fridmaras pradėjo savo kalbą tyliai 
pranešdamas apie Kristiano mirtį, ji pasibaisėjusi suriko. Ditrichas 
uždėjo rankas motinai ant pečių, norėdamas ją paguosti, o pats la- 
bai stengėsi neparodyti, kaip ši žinia jį sugniuždė. 

Markizas nieko neatsakė. Klausė toliau. Suspaudęs lūpas ir su- 
gniaužęs kumščius jis žvilgčiojo į priešais klūpinčius riterius ir į 
Martą. 

- Jūs palydėsite mane į Burgbergą, - galiausiai įsakė jis. - Aš no- 
riu išgirsti, ką apie šią istoriją pasakys mano vyriausias sūnus. Riteris 
Lukas liks sukaustytas grandinėmis. Visi kiti duosite žodį, kad ne- 
bėgsite ir priimsite bet kokią jums skirtą bausmę. 

- Prižadame, - atstovaudamas visiems užtikrino Fridmaras. 

Otas pamojo savo palydai ir įsakė nedelsiant išvykti. 

Nejaugi Albrechtas tikrai išdrįso padaryti tai, ką papasakojo šie 
garbingi riteriai? Jis jau pyko ant vyresnėlio, kad šis dėl neaiškių 
priežasčių delsė pareikalauti jo paleidimo. Bet tai, ką dabar sužino- 
jo, buvo paskutinis lašas. 

Dėl Dievo meilės, negi jo žemėse negali įsiviešpatauti ramybė? O 
ypač Kristiansdorfe? | 

Dabar privalėjo pasirūpinti tvarka, pasikalbėti su vyriausiuoju 
kalnakasiu ir monetų meistru, kad šie pasakytų, ar Albrechtas ne- 
pasisavino dalies sidabro, taip pat reikėjo skirti naują pilies valdy- 


toją. Dar lieka klausimas, kaip nubausti tuziną pripažintų riterių, 

kurie nieko nesiėmė matydami, kaip nužudomas jų sargybos vadas. 
Bet jei pasitvirtins tai, ką pranešė Fridmaras, jis privalės džiaugtis, 
kad Lukas vedė Kristiano našlę. Kitaip kito teismo metu būtų atvi- 
rai nagrinėjamas Ekeharto elgesys - kilmingos damos išniekinimas. 
Nesvarbu, kad jis jau buvo miręs. 

Tarsi norėdamas patvirtinti savo mintis, jis dar kartą pažvelgė į 
taip greitai ištekėjusią našlę. Net ir beveik visiškai uždengtame veide 
ir ant rankų ryškėjo smurto žymės. 

"Tuo metu Jadvyga įsakė rūmų damoms padėti Martai ir ja pa- 
sirūpinti. Jos likimas ir Kristiano mirtis sukrėtė markizę iki širdies 
gelmių. 

Jadvyga mąstė. 

Po mylimojo mirties jos gyvenimas, galima sakyti, sustingo vie- 
toje. Ji jautėsi taip, tarsi neegzistuotų. Tam tikra prasme jos gyveni- 
mas buvo baigtas. Ji žinojo, kad nebus taip mylima ir negalės taip 
mylėti, kaip mylėjo Ditrichą. 

Iš sąstingio ją pirmiausia pažadino netikėtas vyro pagrobimas. 
Albrechto elgesys sukrėtė jo tėvą. Todėl dabar pagrindinis ir vienin- 
telis Jadvygos tikslas buvo bet kokia kaina pasiekti, kad Albrechtas 
netaptų Meiseno markizu. 

Iš Oto veido išraiškos moteris suprato, kad ką tik išgirstos naujie- 


nos sustiprino vyro įtarimus vyresnėlio atžvilgiu. 


Būrys atjojo į Meiseną tylėdamas. Visi buvo paskendę savo min- 
tyse: Marta vis dar negalėjo pamiršti baisaus vaizdo, kai Otas įsakė 
nukirsdinti Luką. 

Dabar mano draugas - ne, mano vyras, pataisė save - sukaustytas 
grandinėmis jojo pasitikti neaiškaus likimo. Ar ji praras ir Luką? 

Atvykus į Burgbergą, Otas įsakė suimtiesiems, jį lydėjusiems rite- 
riams ir Martai palaukti salėje. 

Tada pasikvietė vyriausiąjį sūnų pasikalbėti prie keturių akių. Po- 
kalbyje negalėjo dalyvauti nei Jadvyga, nei Ditrichas. Otas žinojo, 

kad Albrechtas nekenčia savo motinos ir brolio. Kaip jis elgsis likęs 
vienas su tėvu? 

Be abejonės, Albrechtas matė, kas į Meiseną atvyko kartu su tėvu 
ir jo palyda. Jam buvo be galo malonu matyti geriausią Kristiano 
draugą sukaustytą grandinėmis. O senį lengvai apsuks apie pirštą, 
kaip visada. 

— Tėve, labai džiaugiuosi vėl matydamas jus sveiką ir gyvą! - su- 


šuko jis ir išskėstomis rankomis pasitiko grįžusį tėvą. 


"Tuo metu Lukas, Marta ir riteriai nekantraudami laukė salėje. 

— Kaip jautiesi? —- Marta tyliai paklausė Luko ir nusiminusi pa- 
žvelgė į sunkias surūdijusias grandines ant jo rankų. 

— Aš turėčiau klausti, - taip pat tyliai atsiliepė jis. Ekeharto smū- 
gių žymės jos veide ėmė keisti spalvą — iš mėlynos tapo žalsvi. 

Juk ne aš, o tu gali bet kurią minutę būti nuteistas myriop, karčiai 
pagalvojo Marta, bet neištarė garsiai. Jų gyvenimas priklausė nuo 
to, ką nuspręs markizas pasikalbėjęs su pasalūnu ir beširdžiu savo 
sūnumi. 

Atrodė, kad Oto ir Albrechto pokalbis truko amžinybę. 

Jadvyga visiškai nepaisė to, kad Kristiano šalininkai buvo laiko- 
mi belaisviais. Ji pareikalavo, kad riteriams būtų pariekta pakanka- 
mai maisto ir gėrimų. 

Tuo metu Ditrichas panoro sužinoti visas smulkmenas apie Kris- 
tiansdorfo užpuolimą ir po jo įvykusį teismą. Jaunojo vyro pasibai- 
sėjimas buvo akivaizdus. Juk Kristianas daugelį metų ne tik mokė jį, 
bet ir rodė pavyzdį. 

Marta ir Lukas sėdėjo šalia, nesikalbėjo, bet buvo labai susirūpi- 


nę vienas dėl kito. 


Kai atrodė, kad praėjo visa amžinybė, į salę įžengė Otas. Vienas. 
Jo veidas buvo toks rūškanas, kad Marta ėmė bijoti blogiausio ir iš- 


sigandusi čiupo sukaustytas Luko rankas. 

Vyrai pakilo nuo suolų ir atsiklaupė prieš markizą, kad priimtų 
jo nuosprendį. 

— Jūs visi laisvi, - pranešė Otas. - Jokite namo ir niekam nepa- 
sakokite apie Ekeharto mirties priežastis. Lukai, galite vykti į Kris- 
tiansdorfą su savo jaunąja. Skiriu jus atsakingu už tai, kad kaime 
nekiltų jokių sukilimų dėl Kristiano mirties. Naująjį pilies valdytoją 
atsiųsiu per ateinančias keturias savaites. Kristiano kaip riterio gar- 
bė lieka nesuteršta, jo sūnūs gali grįžti čia ir būti auklėjami mano 
rūmuose. 

Otas atsisakė klausytis dvylikos riterių padėkų, apsisuko ir sku- 
biai pasišalino. Dabar jis norėjo likti vienas. Dar niekada nebuvo 
taip akivaizdu, kad už mandagių Albrechto žodžių slepiasi šaltas jo 
žvilgsnis. Apkabinus sūnui, markizas pajuto nugara perbėgantį šiur- 
pą, jis net išsigando, kad Albrechtas gali suvaryti į nugarą durklą. 
Ne, jei nenori, kad vyresnėlis pasiimtų savo palikimą jėga ir toliau 
siautėtų Meiseno žemėse, privalėjo jį išsiųsti kuo toliau. Pasirodo, 


Jadvyga buvo teisi. 


LCXogJas 
/I8S-iajė medai Kris sdofe 


Šiandien dalyvauti įsimintiname įvykyje susirinko visi gyvento- 
jai. Vyrai nedirbo net kasyklose. Dėl rimtos priežasties. Matininkai 
buvo įpareigoti išmatuoti naujojo miesto dalį ir sužymėti tarsi mil- 
žinišką šachmatų lentą, o viduryje palikti vietos turgui. 

Vyriausiasis kalnakasys Hermanas asmeniškai prižiūrėjo šiuos 
darbus. Kartu su markizo įgaliotiniais jis priėmė planą, pagal kurį 
Kristiansdorfas turėjo virsti miestu. 

Vėl kažkas naujo, kažkas, ką nusprendė Otas. Kristiansdorfo 
gyventojai nustebę stebėjo darbus ir komentavo. Tarp jų sukinėjosi 
pirkliai ir amatininkai bei garsiai girdami siūlė savo prekes: kvepian- 
čią duoną, medaus pyragaičius, vyną. Kai kur iš statinių buvo pilsto- 
mas alus. Aplink zujo vaikai ir krėtė šunybes. 

Visa tai atrodė tarsi šventė arba metinis turgus, o ne miesto įkū- 
rimas. 

Sklypai, kuriuos vyrai labai rūpestingai matavo ir žymėjo, turėjo 
būti apgyvendinti per metus ir vieną dieną. Jei ne, žemė galėjo ati- 
tekti kitam savininkui. Taip įsakė markizas, norėdamas užtikrinti, 
kad miestas augs labai greitai. Atsirado nemažai interesantų, norin- 


čių gyventi šalia naujojo turgaus: vyriausiasis kalnakasys, monetų 

meistras, turtingi pirkliai ir amatininkai. Jie sudarys ir didžiąją dalį 
tarybos, kuri atstovaus naujojo miesto gyventojų interesams. Mar- 
kizas jiems užtikrino miesto teises pagal didįjį Magdeburgo įstaty- 
mą. Kalvis Jonas taip pat tapo vienu iš tarybos narių. 

Viduryje žmonių minios stovėjo Marta ir Lukas. Jiedu išdidžiai 
stebėjo verdantį darbą. 

— Tai matydamas Kristianas būtų labai laimingas, - tyliai tarė 
Marta. - Jis visada troško, kad jo kaimas vieną dieną išaugtų į mies- 
tą, stiprų ir gerai apsaugotą, turintį daugiau teisių. 

Lukas priglaudė ją prie krūtinės. 

- Jis žvelgia į mus iš dangaus ir visada sergės šį miestą, nors jis ir 
nebus pavadintas jo vardu. 

Vietovė turėjo vadintis Freibergu, miestu tarp laisvųjų kalnų. 
Šį vardą markizas sugalvojo prieš daugelį metų, kai Kristiansdorfe 
buvo atrastas pirmasis sidabras. 

Marta atsirėmė į Luką. Ji nenorėjo, kad vyras pamatytų jos aša- 
ras. Lukas švelniai priglaudė savo tvirtas rankas prie jos pilvo, kuria- 
me augo jo sūnus. Spūstis buvo labai didelė, todėl nenorėjo, kad kas 
nors stumteltų Martą. 

Jie abu gyveno akmeniniame name, kurį kadaise pastatė Kristia- 
nas. Lukas tarnavo naujajam pilies valdytojui, griežtam, negailes- 
tingam vyrui. Jis iš esmės ėmėsi savo pareigų saugoti Kristiansdor- 
fo gyventojus. Kristiano mirtis ir naujojo šeimininko jėga privertė 
žmones svajoti apie miestiečių teises, kurios suteiktų jiems daugiau 
laisvės. - 

Marta toliau dirbo pribuvėja ir gydytoja. Pasirodė, kad netrukus 
ji vėl turės darbo. Pro žmonių minią energingai prasibrovė jaunasis 
Kristianas ir norėdamas būti pastebėtas ėmė gestikuliuoti ranko- 
mis. 

- Jau! Mums reikia tavo pagalbos! - sušuko jis Martai. Vos prieš 
metus Ana ištekėjo už jaunojo Kristiano ir jau laukėsi pirmojo vai- 


ko. 

Pagaliau vyras atsidūrė prieš juos, išsekęs po ilgo ieškojimo ir la- 
bai susirūpinęs. 

— Aš palydėsiu tave, - pasiūlė Lukas, nenorėdamas, kad būdama 
tokios būklės jo žmona viena brautųsi pro žmonių spūstį. Padėkoju- 
si ji priėmė pasiūlymą. 

Kai minia liko jiems už nugarų, Marta akimirkai sustojo. 

— Tu buvai pirmasis Kristiansdorfe gimęs vaikas, - šypsodamasi 
tarė ji. - Bus taip, kad tavo sūnus taps pirmuoju vaiku, gimusiu Frei- 
berge. 

— Jei jūs sutinkate, - į Martą ir Luką kreipėsi susijaudinęs vyras, 
mes mielai vėl duosime Kristiano vardą. Tegul būna jis pavadintas 
mūsų vadovo, šeimininko ir sargo garbei. Jis mostelėjo ranka į besi- 


kuriantį miestą. - Už visa tai privalome būti dėkingi šiam vyrui. 


Drstalos 


Kaip ir pirmųjų knygų apie Martą ir Kristianą veiksmo pagrindą su- 
daro praeities istorija. Kai prieš keletą metų pradėjau pasakoti apie nau- 
jakurių žygius, pirmuosius sidabro radinius, Freibergo įsikūrimą ir Mei- 
seno žemes dvyliktame amžiuje, nežinojau, kad mano knygos taps ne tik 
Freibergo, bet ir visos Vokietijos istorijos dalimi. Šioje dalyje aptariami 
Barbarosos ir Heinricho Liovės susidūrimai ne tik sukėlė kruvinus ka- 
rus, kuriuose žuvo ir kentėjo paprasti žmonės, buvo suniokoti didžiuliai 
žemės plotai, bet ir turėjo didžiulę įtaką šalies žemėlapio pasikeitimams. 
Iki Heinricho teismo Saksonija apėmė Šiaurės jūros, Harco ir Vestfalijos 
žemes. Po padalijimo jos dydis prilygo dabartinei Saksonijai-Anhaltui. 

Nagrinėdama įvykių eigą stengiuosi kuo tiksliau sekti realius faktus. 

Markizas Ditrichas iš tiesų iškvietė Heinrichą Liovę į dvikovą Mag- 
deburgo imperatoriškoje taryboje. Nors kova niekada neįvyko. 

Knygoje pasakojau apie du kartus vykusį Haldeslebeno puolimą: 
apie degančią pelkę, apie Vetinų pasitraukimą po ginčo su Kelno arki- 
vyskupu, net apie užtvindymą ir visišką miesto sunaikinimą. Praėjo de- 
šimtmečiai, kol ten vėl apsigyveno žmonės. : 

Žinomus faktus atitinka ir karo žiaurumas, ir brabantų nusikaltimai. 

Rašydama apie Goslaro užėmimą, kuriam turėjo vadovauti naujasis 
Saksonijos hercogas ir Tiuringijos grafas, leidau sau pasinerti į fantazijos 


pasaulį. Bet Heinricho būriai iš tikrųjų nuniokojo Ramelsbergo kasyklas 


510 SABINE EBERT 


ir pragyvenimo šaltinio netekę Goslaro kalnakasiai patraukė į Kristians- 
dorfą. 

Dviejuose epizoduose padariau keletą istorijos pakeitimų, dėl jų jau- 
čiuosi skolinga skaitytojams. 

Vetinų šeimos Petersbergo kronikoje rašoma, kad markizas Ditri- 
chas vienos Maince vykusios šventės metu sunkiai susirgo ir nepasveiko. 
1185-ieji laikomi jo mirties metais. Kadangi daugiau duomenų apie ligą 
nėra, nusprendžiau pavaizduoti jo mirtį šiek tiek dramatiškiau. Ir, be 
abejonės, kaip jau minėjau ankstesnėse knygose, jo santykiai su Jadvyga 
yra mano fantazijos vaisius. Oto ir Jadvygos nesutarimai nėra perdėti, 
išskyrus tai, kad ankstesniųjų laikų kronikininkai vis kaltindavo ją per 
daug kišantis į Oto reikalus ir prikišdavo jos užsispyrimą paveldėjimą 
skirti jaunesniajam sūnui, o ne Albrechtui. Bet vėlesni įvykiai parodys, 
kad Jadvyga buvo teisi. Daugiau apie tai pasakoju paskutinėse romanų 
ciklo dalyse apie Martą ir pirmuosius Freibergo miesto metus. 

1184-aisiais metais markizas Otas dėl nesutarimų su Tiuringijos gra- 
fu buvo užpultas prie Kamburgo ir uždarytas į jo pilį. Tai įvyko prieš, o 
ne po Mainco šventės. Įsikišus daugumai kunigaikščių, artimai susijusių 
su Vetinų šeima, Liudvikas privalėjo paklusti Barbarosos įsakymui ir pa- 
leisti priešą. 

Nėra tiksliai įrodyta, kada Freibergui buvo suteiktos miesto teisės. 
Nėra išlikę jokių šaltinių, kurie tai paliudytų, taip pat nedaug žinoma 
apie miesto teises, nors jos buvo sudarytos pagal anuomet paplitusią 
Magdeburgo teisę. 

Dvidešimtajame amžiuje tariami miesto įkūrimo metai buvo patvir- 
tinti taip, kad būtų patogu švęsti jubiliejų. 1938-aisiais įvyko septynių 
šimtų penkiasdešimties metų jubiliejaus šventė, 1986-aisiais — aštuo- 
nių šimtų metų. Nuo to laiko įkūrimo metais dažniausiai įvardijami 
1186-ieji. Atraminiu tašku laikomas paskutinis raštiškas Kristiansdorfo 
paminėjimas 1185-aisiais Marijos vienuolyno kronikose. Atlikus nau- 
jausius tyrinėjimus dauguma istorikų atsisako šio šaltinio tvirtinimų ir 


teigia, kad miestas buvo įkurtas 1185-aisiais. 

Iš naujakurių kaimo su nedideliais patogumais netrukus susikūrė tur- 
tingas miestas. Tai buvo tik pradžia - vėliau Freibergas tapo visos Euro- 


pos sidabro gavybos centru. 


Suteikti šiam romanui kuo daugiau istorinio tikslumo man padėjo 
daugybė žmonių. 

Didelę padėką skiriu dr. Adre Thieme'ui iš Saksonijos istorijos insti- 
tuto už suteiktą informaciją apie Freibergo miesto atsiradimą, Freibergo 
monetų ekspertui Hansui Friebei už išsamų dvyliktojo amžiaus monetų 
pristatymą, geologams ir kalnakasybos specialistams dr. Manfredui Ja- 
keliui, dr. Raineriui Sennewaldui ir Jensui Kugleriui už daugybę kalna- 
kasybos detalių, pavyzdžiui, sidabro gyslą, profesoriui Oto Wienhausui 
už pasakojimą, kaip dega pelkė, kasinėtojui Adreasui Becke iš Freibergo, 
jis suteikė žinių apie skubiai iškastą tunelį pabėgimui, kurį prieš keletą 
metų atrado Freibergo pilyje, ir nuostabiems kovotojams iš fechtavimosi 
mokyklos „Pax et Codex“, kurie išaiškino pagrindines kovos detales. 

Taip pat norėčiau padėkoti Danielai Loisl už informaciją apie podag- 
rą, dar vadinamą „kilmingųjų liga“. Jos prašymu, norėčiau patikslinti, 
kad pagal naujausius laboratorinius tyrimus sergant podagra alus yra 
daug kenksmingesnis už vyną. Bet Marta tada to negalėjo žinoti. 

Nuoširdžiai dėkoju Gabrielei Meissner ir Angelai Kiessling už dauge- 
lį svarbių pastabų apie anų laikų kasdienybę, drignės poveikį bei didžiulį 
kalną šaltinių iš archyvų ir bibliotekų, kurių be jų pagalbos tikrai nebū- 
čiau radusi. 

Prie šios knygos prisidėjo ir tikrasis dainininkas Liudmilas, kuris lei- 
do pavadinti savo vardu vieną romano veikėją. Taip par jis sukūrė prie- 
dainį Liudmilo dainai, skirtai Kristiano laidotuvėms. 

Katarinai Wegelt esu dėkinga už kritišką požiūrį į mano rankraščius, 
o Ilzei Wagner už rūpestingas pamokas. 

Didžiausia padėka skiriama Knauro leidyklai, susižavėjusiai mano is- 
torijomis, ir mano dukrai, kuri labiausiai iš visų tikėjo manimi ir mano 


knygomis. 

|179 metai Magdeburge. Imperatoriškosios tarybos metu 
imperatorius Barbarosa meta pirštinę Saksonijos hercogui 
Heinrichui Liovei. Tai reiškia tik viena - šalį vėl alinsiantį 
karą, todėl Kristianas su Marta privalo susitaikyti su tuo, kad 
vieną dieną jis pasieks ir jų kaimą. Meiseno markizas Otas 
nusprendžia paimti į mūšį kovoje neprilygstamą riterį 
Kristianą, kad šis vestų vieną jo kariuomenių. Namuose likusi 
Marta patiria dar vieną likimo išbandymą: Otas nusprendžia, 
kad Kristianui išvykus Kristiansdorfo valdy mą perims 
vyriausiasis jo sūnus Albrechtas. O jam žiniuonė Marta ir jos 
ypatingos galios jau seniai tapo krislu akyje... 

